
L-VAMZDIS 


Netgi kajutėje, kurion buvo nuvarytas drauge su kitais kelei- 
viais, pulkininkas Entonis Vindhemas galėjo bent apytiksliai sek- 
ti mūšio eigą. Kurį laiką viešpatavo tyla, nesijautė jokio kratymo, 
o tai reiškė, kad erdvėlaiviai, kuriuos vis dar skyrė astronominiai 
atstumai, kaunasi galingais energijos pliūpsniais, prisidengdami 
apsauginiais jėgos laukų skydais. 

Vindhemas puikiai suprato, kad kautynių baigtis gali būti tik 
viena. Jų, žemiečių, laivas, tebuvo prekybinė, nors ir šarvuota, 
gelda. Gi užpuolę juos klorai skrido lengvuoju kreiseriu - tuo 
įsitikinti pulkininkui pakako vienintelio žvilgsnio, kol dar įgula 
nebuvo išvijusi jo iš denio. 

Nepraėjo nė pusvalandis, ir laivą ėmė purtyti staigūs trumpi 
krestelėjimai - šito pulkininkas ir laukė. Laivas sukiojosi ir šok- 
čiojo tarsi į audrą patekęs okeaninis laineris, drauge su juo svir- 
duliavo ir ant kojų vos išsilaikantys keleiviai. Tačiau kosmose ne- 
šėlo jokia audra, čia buvo tyku ir ramu kaip visada. Manevravo 
pats laivo pilotas: specialiais vamzdžiais siųsdamas galingas ga- 
rų papliūpas, jis sukiojo laivą į visas puses. O tai galėjo reikšti 
tik viena: tai, kas iš pat pradžių buvo neišvengiama, jau atsitiko. 
Žemės erdvėlaivio apsauginius skydus maitinanti energija išse- 
ko, ir dabar bet koks tiesioginis smūgis baigtųsi garantuota pra- 
žūtimi. 

Pulkininkas Vindhemas stengėsi išlaikyti pusiausvyrą, pasi- 
remdamas aliuminine lazdele. Jam dingtelėjo, kad jis - jau senis; 
visą gyvenimą ištarnavęs milicijoje, jis taip nė karto ir nematė 
tikro mūšio, o dabar, kai aplink virė kautynės, jis buvo jau se- 
nas, nutukęs ir šlubas. Ir neturėjo šalia savęs nė vieno vieninte- 
lio jam pavaldaus kario. 

Netrukus jie - tie išgamos klorai - įsibraus į patį laivą. Toks 
buvo jų kovos stilius. Tiesa, gremėzdiški skafandrai jiems gero- 
kai kliudys, ir ne vienas kloras palydės galvą, tačiau jiems žūtbū- 
tinai reikia užimti žemiečių laivą. Vindhemas žvilgsniu apmetė 
keleivius. Vieną akimirksnį jam šmėstelėjo: jei taip jie būtų gink- 
luoti ir aš galėčiau jiems vadovauti... 

Jis skubiai nuvijo šią mintį į šalį. Porteris akivaizdžiai kaleno 
dantimis iš siaubo, jaunasis Leblankas irgi atrodė ne ką geriau. 
Broliai Poliorketai - prakeikimas, vienodi lyg du vandens lašai, 
neįmanoma atskirti - tūnojo susirietę kampe ir kuždėjosi tik tar- 
pusavyje. Visai kas kita - Mulenas. Jis sėdėjo visiškai tiesus, vei- 
de nesimatė nė ženklo nei baimės, nei bet kokios kitos emoci- 

jos. Tačiau žmogelio ūgis siekė vos penkias pėdas ir, be jokios 
abejonės, jis kaip gyvas nebuvo laikęs rankoje jokio ginklo. Tad 
iš jo tikrai nebuvo ko tikėtis. 

Be to, dar buvo Stiuartas - amžina, sustingusi kreiva šypsenė- 
lė veide ir aitrus sarkazmas, persmelkiantis kiekvieną jo žodį. 
Vindhemas skersa akimi dėbtelėjo į Stiuartą - štai jis sėdi, mir- 
tinai blyškiomis rankomis taršydamas smėlio spalvos plaukus. 
Jei ne tos dirbtinės rankos... Ką gi, dabar iš jo irgi nebus jokios 
naudos. 

Vindhemas pajuto visu kūnu perbėgusią vibraciją, bylojančią, 
kad du erdvėlaiviai susiglaudė korpusais. Po penkių minučių ko- 
ridoriuose sugrumėjo kautynių triukšmas. Vienas iš brolių Po- 
liorketų suklykė ir metėsi prie durų. Antrasis tučtuojau šoko jam 
pavymui rėkdamas: 

- Aristidai! Palauk! 

Viskas įvyko pernelyg staigiai. Aristidas iššoko pro duris ir, 
panikos apimtas, visiškai pametęs galvą, tekinas nukūrė korido- 
riumi. Vieną akimirką plykstelėjo karbonizatorius - bėgantysis 
nesuspėjo net riktelėti. Sokęs į tarpdurį Vindhemas tučtuojau 
nusigręžė - pernelyg šiurpu buvo žiūrėti į tą suanglėjusį kevalą, 
kuris dar ką tik buvo žmogus. Keista - visą gyvenimą vilkėjęs uni- 
formą, Vindhemas dar niekad nebuvo savo akimis regėjęs smur- 
tinės mirties. 

Visiems kitiems teko gerokai pavargti, kol besispardantį ant- 
rąjį brolį jėga parvilko atgal į kajutę. 

Grumtynių triukšmas nuslopo. 

Prašneko Stiuartas: 

- Na štai, baigta. Dabar jie paliks du saviškius įgulos narius 
mūsų laive ir nubogins mus į vieną iš savo planetų. Be jokios 
abejonės, mes esame karo belaisviai. 

- Laive pasiliks tik du klorai? - apstulbęs paklausė Vindhemas. 

Stiuartas atsakė: 

- Toks jų paprotys. Kodėl gi klausiate, pulkininke? Bene ke- 
tinate pats vadovauti šaunuolių būriui, kuris narsiai puls į mū- 
šį ir atkovos laivą? 

Vindhemas išraudo. 

- Tiesiog aš to nežinojau, po galais. 

Vis dėlto, nors jis ir labai stengėsi kalbėti tvirtai ir oriai, nieko 
iš to neišėjo. Vindhemas ir pats puikiai tai suprato. Jis tebuvo 
paprasčiausias šlubas senis. 

Gi Stiuartas tikriausiai neklydo. Jam teko gyventi su klorais, 
ir jis išmanė jų papročius. 

+ 


Jau iš pat pradžių Džonas Stiuartas pareiškė, kad klorai - tikri 
džentelmenai. Praslinko dvidešimt keturios įkalinimo valandos, 

ir jis vėl pakartojo šį teiginį, tai sulenkdamas, tai vėl ištiesdamas 
rankų pirštus, stebėdamas, kaip su kiekvienu judesiu susiglamžo 
ir vėl išsilygina dirbtinė oda. 

Aplinkiniams buvo ne itin jauku tai stebėti, ir Stiuartas tuo 
mėgavosi. Žmonės tam ir skirti, kad juos be paliovos baksnotum 
- išsipūtę muilo burbulai, štai kas jie. Ir dar - visi jie turi rankas 
iš tos pačios medžiagos, kaip ir likusios kūno dalys. 

Tasai Entonis Vindhemas - tai tipas! Pulkininkas Vindhemas 
- save jis vadino būtent šitaip, ir Stiuartas net buvo linkęs juo ti- 
kėti. Atsistatydinęs pulkininkas, prieš kokius keturiasdešimt me- 
tų tikriausiai zulinęs kelnes kokiame nors ūksmingame kaime 
milicijos vidaus dalinyje, ir jau tiek niekam nebetikęs, kad jo ne- 
mobilizavo netgi tokiomis ekstremaliomis sąlygomis kaip dabar, 
kai Žemė įsivėlė į pirmąjį savo istorijoje tarpžvaigždinį karą. 

- Pasiutusiai nemalonu girdėti jus šnekant šitokius dalykus 
apie priešą, Stiuartai. Nesu tikras, kad man labai patinka jūsų 
požiūris, - atrodė, kad Vindhemas stumte išstumia žodžius pro 
trumpai pakirptus ūsiukus. Tikriausiai jis nebuvo abejingas šiuo- 
laikinei kariškai madai - jo galva buvo nuskusta, tačiau dabar pli- 
kę jau dengė pamažu ataugantys žili pūkai. Sudribę jo skruos- 
tai stačiai karojo abipus lūpų, o mėsingą nosį vagojo aiškiai įžiū- 
rimos raukšlės. Galbūt dėl to Vindhemas atrodė kažkaip netvar- 
kingai, tarsi kažkas būtų pernelyg staigiai ir pernelyg anksti jį pa- 
žadinęs. 

Stiuartas atsakė: 

- Nesąmonė. Jūs tik pamėginkite įsivaizduoti atvirkščią situa- 
ciją. Tarkime, žemiečių karo laivas užgrobė klorų lainerį. Kaip 
manote, koks likimas lauktų juo skrendančių civilių klorų? 

- Esu tikras, kad Žemės laivynas griežtai laikytųsi visų tarpž- 
vaigždinio karo įstatymų, - tvirtai atsakė Vindhemas. 

- Taip, tik vertėtų neužmiršti, kad tokių įstatymų išvis nėra. 
Jeigu mes užimtume jų laivą ir perkeltume į jį savo įgulą, nejau- 
gi manote, kad kas nors vargtų stengdamasis išsaugoti chloro at- 
mosferą likusių gyvų belaisvių labui? Nejaugi leistume jiems pa- 
silaikyti visus kontrabandai nepriskiriamus asmeninius daiktus, 
nejaugi įkurdintume juos pačioje patogiausioje patalpoje - ir 
taip toliau, ir taip toliau, ir taip toliau? 

Atsiliepė Benas Porteris: 

- Dėl Dievo meilės, užsičiaupkite. Jei dar kartą išgirsiu tą “ir 
taip toliau" - už save neatsakau. 

Stiuartas nedelsdamas ištarė: 

- Atsiprašau. 

Tačiau jis nė nemanė apgailestauti. 

Porteris šiaip ar taip atrodė it apdujęs. Liesas jo veidas ir 
kumpa nosis blizgėjo prakaito lašeliais; jis niekaip negalėjo liau- 
tis iš vidaus krimsčiojęs skruosto, kol pagaliau skausmingai 

susiraukė. Jis įbedė liežuvio galą į sužeistą vietą, ir dėl to jo iš- 
vaizda tapo tik dar komiškesnė. 

Stiuartui ėmė nusibosti juos erzinti. Vindhemas buvo perne- 
lyg jau ištižęs taikinys, gi Porteris beįstengė tik sielotis - nieko 
daugiau. Visi kiti tylėjo it vandens į burnas prisisėmę. Demetri- 
jas Poliorketas buvo visiškai nugrimzdęs į nebylų sielvartą. Visą 
praėjusią naktį jis veikiausiai nė bluosto nesudėjo. Bent jau kai 
Stiuartas, versdamasis ant kito šono, pabusdavo - jis ir pats naktį 
praleido pakankamai neramiai - kaskart išgirsdavo iš gretimo 
guolio sklindantį slopų murmesį. Kiaurą naktį Poliorketas rypa- 
vo nenutildamas, jis daug ko prišnekėjo, bet leitmotyvu vis kar- 
tojosi viena ir ta pati dejonė: “Broli, o, mano broli..." 

Dabar gi jis tūnojo ant savo lovos visiškai tyliai; paraudusios 
jo akys plačiame, įdegusiame, neskustame veide vis dėbčiojo į 
kitus kalinius. Stiuartui bežiūrint, Poliorketas pagaliau paslėpė 
veidą nuospaudomis nusėtuose delnuose; kyšoti liko tik šiurkš- 
čių, garbanotų juodų plaukų kupeta. Jis ėmė lėtai linguoti pir- 
myn atgal, tačiau dabar, kai niekas nemiegojo, nebeišleido nė 
garselio. 

Klodas Leblankas iš paskutiniųjų, bet visiškai nesėkmingai, 
bandė skaityti laišką. Iš viso šešeto jis buvo pats jauniausias, ką 
tik baigęs koledžą. Jis keliavo atgal į Žemę, nes ketino ten ves- 
ti. Tą rytą Stiuartas užklupo jį tylutėliai raudantį, švelnus raus- 
vas jo veidas buvo patinęs, išmuštas raudonomis dėmėmis tar- 
si nusiverkusio vaiko. Leblanko veidas traukte traukė akį, didžiu- 
lės žydros akys ir putlios lūpos spinduliavo kone mergaitišku 
grožiu. Stiuartui net dingtelėjo: kažin, kas gi ta mergina, kuri pa- 
sižadėjo tapti jo žmona? Tiesa, jis matė jos nuotrauką. Ir kas gi 
laive jos nematė? Tačiau fotografija buvo nevykusi, tokia pat, 
kaip ir beveik visi nuotakų atvaizdai - mergina joje atrodė daili 
ir absoliučiai neišraiškinga. Vis dėlto Stiuartas manė, kad, jei 
pats būtų mergina, tekėti ryžtųsi tik už tokio jaunikio, kurio vy- 
riškumas būtų žymiai akivaizdžiau išreikštas. 

Štai ir visi - beliko tik Rendolfas Mulenas. Stiuartas pats sau 
atvirai prisipažino visiškai nenutuokiąs, ką apie jį manyti. Mule- 
nas buvo vienintelis iš šešių keleivių, ilgokai gyvenęs Arktūro pa- 
sauliuose. Pavyzdžiui, pats Stiuartas lankėsi ten visai neilgai - tik 
tiek laiko, kol vietiniame provincijos inžinerijos institute pers- 
kaitė ciklą paskaitų astronavigacinės inžinerijos tema. Pulkinin- 
kas Vindhemas dalyvavo Kuko turnė. Porteris bandė įsigyti eg- 
zotiškų daržovių koncentratų savo konservų fabrikams Zemėje. 
Gi broliai Poliorketai bandė įsikurti Arktūrė ir užsiimti ten žem- 
dirbyste, tačiau po dviejų visai neblogų sezonų jų pelnas ėmė 
katastrofiškai mažėti, ir jie, atsisakę ankstesnių planų, nutarė 
grįžti į Žemę. 

Gi Rendolfas Mulenas Arktūro sistemoje praleido ištisus sep- 
tyniolika metų. Kažin, kaip keliautojai sugeba taip greitai ir ši- 
taip daug sužinoti apie kits kitą? Kiek žinojo Stiuartas, nuo to lai- 
ko, kai įlipo į laivą, neūžauga Mulenas išvis beveik nepraverda- 
vo burnos. Jis buvo itin mandagus, visada pasitraukdavo į šalį 
leisdamas kitam praeiti, tačiau visą jo žodyną sudarė, regis, vien 
tik "Ačiū", “"Atsiprašau" ir dar viena kita panaši frazė. Vis dėlto 
netrukus pasklido gandas, esą Mulenas grįžtąs į Žemę po septy- 
niolikos metų pertraukos. 

Jis buvo labai mažo ūgio, neįtikėtinai, kone siutinančiai valy- 
vas ir tvarkingas. Atsikėlęs tą rytą jis kruopščiai pasiklojo lovą, 
nusiskuto, nusiprausė po dušu ir skrupulingai apsirengė. Atro- 
dė, kad daugelio metų įprotis nustelbė netgi tą faktą, kad dabar 
Mulenas, kaip ir kiti, buvo klorų belaisvis. Tiesa, reikia pripažin- 
ti, kad dėl tokių dalykų jis niekam neįkyrėjo ir visiškai nekreipė 
dėmesio į bendrakelionių apsileidimą. Jis paprasčiausiai sėdėjo 
kone atsiprašinėjančia veido išraiška, apsirengęs itin konserva- 
tyviu kostiumu; jo rankos sunertais pirštais laisvai gulėjo ant ke- 
lių. Netgi siaurutis plaukelių brūkšnys aukščiau viršutinės lūpos 
nesuteikė jo veidui jokio išraiškingumo, dėl jo Mulenas kažkaip 
absurdiškai atrodė tik dar pedantiškesnis. 

Iš pažiūros jis priminė kažkieno sugalvotą tikslią buhalterio 
karikatūrą. Tai ir yra juokingiausia, dingtelėjo Stiuartui, - juk 
Mulenas kaip tik ir buvo buhalteris. Stiuartas buvo pastebėjęs 
įrašą keleivių sąraše: Rendolfas Fluelenas Mulenas, profesija - 
buhalteris, darbo vieta - Praimo leidybinis susivienijimas, Tobi- 
jo alėja 27, Naujoji Varšuva, Arktūras II. 


+ 


- Misteri Stiuartai... 

Stiuartas kilstelėjo galvą. Užkalbino jį Leblankas, apatinė jo 
lupa vos pastebimai virpėjo. Stiuartas skubiai pasistengė prisi- 
minti, kaip dera maloniai elgtis. Jis atsiliepė: 

- Kas nutiko, Leblankai? 

- Sakykite... ar jie mus paleis? 

- Iš kur aš galiu žinoti? 

- Visi šneka, kad jūs esate gyvenęs vienoje iš klorų planetų, 
o štai jūs pats ką tik tvirtinote, kad jie - džentelmenai. 

- Na taip, sakiau. Bet netgi džentelmenai kartais kariauja, o 
kariaudami stengiasi laimėti: Tikriausiai mes būsime internuo- 
ti iki karo pabaigos. 

- Bet tai juk gali užsitęsti metų metus! Margarita manęs lau- 
kia. Ji pamanys, kad aš nebegyvas! 

- Tikiuosi, kad, vos atsidursime jų planetoje, jie leis mums 
pasiųsti žinią. 

Pasigirdo pakimęs nuo jaudulio Porterio balsas: 


- Nagi jūs, jeigu jau šitiek žinote apie tuos nelabuosius, tuo- 
met pasakykite, ką jie mums darys visą tą laiką, kol būsime in- 
ternuoti? Ar jie mus maitins? Iš kur jie paims mums deguonies? 
Sakau jums, jie paprasčiausiai mus nužudys! - valandėlę jis pa- 
tylėjo, o paskui, tarsi ūmai pagalvojęs apie kažką kita, pridūrė: 
- Namuose manes irgi laukia žmona... 

Tačiau Stiuartas dar prieš antpuolį buvo jau ne kartą girdė- 
jęs apie Porterio žmoną. Tai nepaliko jam gilesnio įspūdžio. Kal- 
bėdamas Porteris timpčiojo Stiuarto rankovę kreivais pirštais 
nukramtytais nagais. Stiuartas net atšlijo, neįstengdamas nuslėp- 
ti pasibjaurėjimo. Jį siutino, netgi stūmė į neviltį vien mintis apie 
tai, kad šios gličios šlykštynės visgi yra tikros rankos, kai tuo tar- 
pu jo paties baltutėlės, tobulos formos plaštakos tėra apverkti- 
na imitacija, išauginta iš svetimos planetos latekso. 

Stiuartas pasakė: 

- Jie mūsų nežudys. Jeigu turėtų tokių kėslų, jau būtų pada- 
rę tai kur kas anksčiau. Neužmirškite: klorai irgi kartais pakliū- 
na mums į nelaisvę, tad savaime suprantama, jog sveikas protas 
diktuoja padoriai elgtis su belaisviais, jei nori, kad ir priešas at- 
sakytų tuo pačiu. Pamatysite, jie pasirūpins mumis kaip išgalė- 
dami. Gal jie ir nemaitins mūsų delikatesais, tačiau nekelia abe- 
jonių, kad klorai - kur kas geresni chemikai nei mes. Išvis che- 
mija yra jų sritis, ją jie išmano tobulai. Jie labai gerai žino, ko- 
kių maisto komponentų ir kiek kalorijų reikia mūsų organiz- 
mams. Mes išgyvensime. Jie tikrai tuo pasirūpins. 

Vindhemas suniurzgė: 

- Pasiklausius jūsų kalbų, kuo toliau tuo labiau atrodo, kad 
esate pašvinkęs žaliukų mylėtojas, Stiuartai. Tiesiog skrandis ap- 
siverčia išgirdus žemietį šitaip šnekant apie tuos žalius padarus! 
Prakeikimas, žmogau, argi jums neegzistuoja toks dalykas kaip 
ištikimybė? - 

- Malonėkite nesikabinėti prie mano ištikimybės, ji nė kiek 
neprastesnė nei jūsiškė. Tvirtinu tai visiškai atsakingai ir sąžinin- 
gai, nepaisant tų minčių, kurias jums galbūt perša mano išvaiz- 
dos detalės... - Stiuartas pakėlė rankas. - Matote? Jas pagamino 
klorai. Pragyvenau vienoje jų planetų ištisus šešis mėnesius. 
Rankas praradau tada, kai neatsargiai prikišau jas prie oro kon- 
dicionavimo sistemos savo paties kambaryje. Man pasirodė, kad 
jie tiekia man nepakankamos koncentracijos deguonį - beje, 
kaip paaiškėjo vėliau, deguonies oro sudėtyje visiškai pakako - 
ir aš pamėginau pats sureguliuoti mechanizmą... Taigi pats kal- 
tas. Niekada nevalia kišti nagų prie svetimos kultūros mechaniz- 
mų. Kol kažkas iš klorų suskubo apsivilkti skafandrą ir atlėkti 
pas mane, išgelbėti mano rankas buvo jau per vėlu. 

Taigi jie išaugino man šiuos dirbtinės plazmos padargus, o 
paskui mane operavo. Ar jūs suprantate, ką tai reiškia? Ogi tai 

reiškia, kad jiems teko sukonstruoti visiškai naujus prietaisus ir 
sukurti tokius maistinguosius tirpalus, kurie galėtų egzistuoti ir 
išlaikyti būdingas savybes deguonies atmosferoje. Ir dar tai reiš- 
kia, kad jų chirurgams teko atlikti tokią kruopščią operaciją vil- 
kint skafandrais. Ir štai - aš vėl turiu rankas... - jis kimiai nusijuo- 
kė ir suspaudė visiškai silpnus kumščius. - Rankas... 

Vindhemas paklausė: 

- Ir dėl to jūs atsisakote ištikimybės Žemei? 

- Atsisakau ištikimybės Žemei? Bene jūs kuoktelėjote? Aš dau- 
gybę metų neapkenčiau klorų kaip tik dėl to! Kol manes neišti- 
ko ta bėda, aš buvau kvalifikuotas transgalaktinių kosminių lini- 
jų pilotas, netgi vienas geriausiųjų! O dabar? Kiurksau už stalo 
ir popieriukus dėlioju. Retkarčiais kas nors pakviečia perskaityti 
vieną kitą paskaitą. Turėjo praeiti baisybė laiko, kol pagaliau įro- 
džiau sau, kad dėl to, kas mane ištiko, tik pats ir esu kaltas. Klo- 
rai gi su manim pasielgė net labai padoriai. Jie irgi turi savo eti- 
kos taisykles, ir jos nė kiek ne blogesnės nei mūsiškės. Jei ne 
saujelės jų atstovų kvailumas... o taip pat, kaip kažin ką, ir ke- 
leto mūsiškių, mes tikrai dabar nekariautume. O kai viskas pa- 
sibaigs... 

Poliorketas pašoko ant kojų. Stori jo pirštai užsirietė į vidų, 
tamsiose akyse plykstelėjo liepsna. 

- Man visiškai nepatinka tai, ką jūs kalbate, misteri. 

- Kodėl? 

- Ogi todėl, kad jūs labai jau gražiai čiulbate apie tuos žaliao- 
džius šunsnukius. Klorai gerai elgėsi su jumis, a? Ką gi, su ma- 
no broliu jie pasielgė anaiptol ne taip gerai. Tiesą sakant, jie jį 
nužudė. Ar tik nenudobus už tai man tavęs, prakeiktas žaliasnų- 
kių šnipe! 

Nespėjęs net užbaigti frazės, jis puolė. 

Stiuartas vos suskubo kilstelėti rankas, kad atremtų persiutu- 
sio fermerio smūgį. Jis dar aiktelėjo: 

- Ką jūs darote, po šimts velnių?.. 

Pastvėręs Poliorketą už vieno riešo, Stiuartas iš paskutiniųjų 
petimi bandė nustumti antrąją užpuoliko ranką, besitaikančią 
griebti jį už gerklės. 

Tačiau dirbtinės plazmos ranka ne ką tegalėjo jam padėti. 
Poliorketas išsivadavo iš Stiuarto gniaužtų vos kryptelėjęs riešą. 

Vindhemas užbaubė kažką nesuprantamo, Leblankas spigiu 
balsu sucypė: 

- Liaukitės! Liaukitės! 

Tačiau tiktai mažasis Mulenas iš užnugario abiem rankomis 
apsivijo masyvų fermerio kaklą ir iš visų spėkų ėmė tempti jį ša- 
lin. Tiesa, naudos iš to buvo ne kažin kiek; įdūkęs Poliorketas, 
regis, nė nepajuto ant nugaros pakibusio nykštuko svorio. Mu- 
leno pėdos atitrūko nuo grindų, jis pakibo ore bejėgiškai siū- 

buodamas į visas puses. Tačiau jis atkakliai laikėsi įsikibęs Po- 
liorketo, ir sugebėjo sulaikyti šį pakankamai ilgai, kad akimirkai 
išsivadavęs Stiuartas spėtų sugriebti aliumininę Vindhemo laz- 
delę. 

Stiuartas iškošė: 

- Pasitrauk, Poliorketai. 

Jis sunkiai gaudė kvapą ir baiminosi naujo antpuolio. Leng- 
vu tuščiaviduriu aliuminio cilindru vargu bau įmanoma kaip rei- 
kiant kam nors užtvoti, bet visgi tai buvo šiek tiek rimtesnis 
ginklas nei silpnos dirbtinės rankos. 

Mulenas atleido gniaužtus ir atsargiai ratu apsuko Poliorke- 
tą. Mažasis buhalteris tankiai alsavo, tvarkingasis jo kostiumas 
susiglamžė. 

Poliorketas valandėlę nė nekrustelėjo, tiesiog stovėjo, žemai 
nuleidęs pasišiaušusią galvą. Paskui burbtelėjo: 

- Ne, iš to jokios naudos. Aš privalau žudyti klorus. O tu pri- 
kąsk liežuvį, Stiuartai. Jei jis ir toliau šitaip maskatuos, tai tau 
skaudžiai atsirūgs. Turėjau omeny - iš tiesų skaudžiai. 

Stiuartas riešu persibraukė išrasojusią kaktą ir švystelėjo 
Vindhemui jo lazdelę. Šis sučiupo ją dar ore kairiąja ranka, de- 
šiniąja tuo tarpu gniauždamas nosinę, kuria energingai šluostėsi 
pliką savo kiaušą. 

Vindhemas pareiškė: 

- Gerbiamieji, šitokių dalykų mes turime vengti. Tai smukdo 
mūsų prestižą. Nevalia pamiršti, kad visi mes turime bendrą 
priešą. Mes esame žemiečiai, ir privalome elgtis kaip žemiečiai 
- valdančiosios Galaktikos rasės atstovai. Jokiu būdu negalime 
taip Žemintis prieš visokius niekingus išperas. 

- Jūs visiškai teisus, pulkininke, - nuvargęs pertarė jį Stiuar- 
tas. - Bet gal malonėsite užbaigti savo prakalbą rytoj? 

Jis dar grįžtelėjo į Muleną: 

- Noriu jums padėkoti. 

Kažkam dėkodamas Stiuartas jautėsi gerokai nepatogiai, ta- 
čiau ir išvengti to negalėjo. Tiesą sakant, mažojo sąskaitininko 
poelgis jį tiesiog apstulbino. 

Mulenas gi atsakė jam sausu, prislopintu balsu, kone pakuž- 
domis: 

- Nedėkokite man, misteri Stiuartai. Šitaip pasielgti mane 
paskatino paprasčiausia logika. Jei visi mes būsime internuoti, 
jūsų mums dar prireiks - galbūt kaip vertėjo; jūs gi daugiau ar 
mažiau suprantate tuos klorus. 

Stiuartas taip ir suakmenėjo. Neįmanoma, dingtelėjo jam, ši- 
toks mąstymas - anaiptol ne buhalterio lygio, ne toks tipas, per- 
nelyg jau logiškas, pernelyg sausas. Rizika dabar, kuri galų gale 
neabejotinai bus naudinga. Labai jau kruopščiai subalansuoti ak- 
tyvas ir pasyvas... Stiuartui būtų patikę, jei Mulenas būtų šokęs 

jo gelbėti vien iš... iš ko gi? Nuoširdaus, nesavanaudiško pado- 
rumo? 

Širdies gilumoje Stiuartas tylomis nusijuokė. Kas gi jam atsi- 
tiko: užuot įžvelgęs žmonėse sveiką, tiesioginę, į save nukreip- 
ta motyvaciją, jis imasi ieškoti juose idealizmo? 


+ 


Poliorketas tūnojo sustingęs ir apdujęs. Sielvartas ir įtūžis 
graužė jį iš vidaus it rūgštis, tačiau kunkuliuojantys jausmai nie- 
kaip nesusidėliojo į žodžius. Jeigu jis būtų Stiuartas - baltaran- 
kis plačiaburnis Stiuartas - tuomet galėtų malti ir malti, ir mal- 
ti liežuviu - ir galų gale tikriausiai kiek atlėgtų. Tačiau tai jam 
neskirta; teks tyliai kiūtoti ir grimzti į aštrų pojūtį, kad pusė jo 
esybės jau mirusi, kad brolio nebėra, nebėra Aristido... 

Viskas įvyko taip greitai! Ak, jei būtų įmanoma grįžti atgal, jei 
jis būtų turėjęs dar bent vieną sekundę, jei būtų akies mirksnį 
anksčiau sureagavęs - ir sugriebęs Aristidą, sulaikęs jį, išgelbėjęs 
ji... 

Tačiau stipriausias jį apsėdęs jausmas buvo neapykanta klo- 
rams. Dar prieš porą mėnesių jis išvis beveik nenutuokė, kad to- 
kie egzistuoja, gi dabar nekentė jų taip nuožmiai, kad būtų mie- 
lai sutikęs atiduoti gyvybę, jei tuo pačiu galėtų nudobti ir kele- 
tą klorų. 

Jis burbtelėjo nė nepakeldamas galvos: 

- Dėl ko gi įsiplieskė šis karas, a? 

Vos paklausęs, išsyk pabūgo, kad jam atsakys Stiuarto balsas. 
Stiuarto balso jis irgi neapkentė. Tačiau atsakė Vindhemas, pli- 
kagalvis. 

Jis paaiškino: 

- Pagrindinė priežastis, sere, buvo nesutarimai dėl kasyklų 
koncesijų Viandoto sistemoje. Klorai gviešėsi pasisavinti Žemės 
nuosavybę... | 

- Vietos ikvaliai būtų pakakę visiems, pulkininke! 

Vos tai išgirdęs, Poliorketas kilstelėjo galvą ir suurzgė. Stiuar- 
tas niekaip nesugebėjo ištylėti ilgai. Jis ir vėl prasižiojo; tas be- 
rankis gudročius Stiuartas, klorų čiūčiuotojas... 

Stiuartas kalbėjo toliau: 

- Ar tikrai ten buvo dėl ko kariauti, pulkininke? Mes juk ne- 
galime pasinaudoti jų pasauliu, kaip ir jie - mūsiškiu. Planetos 
su chloro atmosfera mums visiškai bevertės. Gi jie tikrai nesikė- 
sina į planetas su deguonies atmosfera. Chloro atmosferoje mes 
neišgyventume, lygiai taip pat deguonis mirtinas jiems. Tad 
nuolatiniai priešiški veiksmai tarp mūsų ir jų niekaip neįmano- 
mi. Mūsų ir jų rasės tiesiog absoliučiai nedera tarpusavyje. Ar- 
gi verta veltis į karą vien todėl, kad abi rasės nori kasti geležį 

tuose pačiuose beoriuose planetoiduose, kai panašių planetoi- 
dų Galaktikoje - milijonai? 

Vindhemas neatlyžo: 

- Nevalia užmiršti apie planetos garbę... 

- Planetos mėšlas! Nejaugi tokiomis nesąmonėmis jūs patei- 
sinate šį absurdišką karą? Juk ir kariauti mes sugebėsime tik 
avanpostuose - ir nė žingsnio toliau! O viskas baigsis tuo, kad po 
begalės kvailų apsitalžymų vis vien turėsime sėsti prie derybų 
stalo, ko galėjome ir privalėjome imtis iš pat pradžių. Iš šito ka- 
ro nei klorai, nei mes ničnieko nelaimėsime! 

Kad ir kaip nenoromis, Poliorketas visgi suprato iš esmės pri- 
tariąs Stiuartui. Nei jam, nei Aristidui nėmaž nerūpėjo, iš kur Ze- 
mė ar Kloras gauna savo geležį. 

Tad dėl ko gi Aristidas paaukojo gyvybę? 

Tyliai sudūzgė durų signalas. 

Poliorketas žaibiškai kilstelėjo galvą ir lėtai atsistojo, jo lūpos 
išsiviepė. Už durų galėjo būti tik vienos vienintelės padermės 
būtybė. Poliorketas laukė įsitempęs, kietai sugniaužęs kumščius. 
Stiuartas atsargiai gretinosi prie jo. Poliorketas tai pastebėjo ir 
širdyje nusijuokė. Tegul tik tas kloras įeina - o tada jo, Poliorke- 
to, nebesulaikys nei Stiuartas, nei visi kiti. 

Luktelėk, Aristidai, luktelėk dar akimirką, ir aš sumokėsiu 
bent menką dalelytę skolos už tave. 

Durys atsivėrė, ir vidun įėjo figūra, visa nugrimzdusi į apsmu- 
kusį, beformį, kažkokią parodiją primenantį skafandrą. 

Prašneko keistas ir nenatūralus, bet gana malonus balsas: 

- Gerbiamieji Žemės žmonės, mudu su bendražygiu šiek tiek 
sunerimome... 

Balsas staiga nutrūko - maurodamas Poliorketas šoko ant įė- 
jusiojo. Jam nerūpėjo jokie apgaulingi manevrai. Jis puolė visa 
jėga it įtūžęs bulius. Žemai nuleidęs tamsią galvą, ištiesęs rankas, 
apžėlusius pirštus išskėtęs tarsi pleištus, Poliorketas aklai metėsi 
tiesiog ant priešo. Stiuartas net nesuspėjo atsistoti jam skersai 
kelio - tuoj pat buvo šluote nušluotas šalin ir kniūbsčias susmu- 
ko ant pasipainiojusios lovos. 

Kloras galėjo be ypatingų pastangų ištiestomis rankomis su- 
laikyti tiesmukai puolantį Poliorketą ar žingtelėdamas į šoną iš- 
sisukti nuo smūgio. Tačiau jis nedarė nei vieno, nei kito. Žaibiš- 
ku judesiu jis išsitraukė rankinį ginklą, ir vieną akimirksnį iš jo 
plykstelėjęs rausvas spindulys smigo į puolantį žemietį. Polior- 
ketas kluptelėjo ir tėškėsi ant žemės, net nepakeisdamas sulin- 
kusios pozos; viena koja taip ir liko pakelta, tarsi jį būtų pakir- 
tęs Žaibas ar ištikęs staigus paralyžius. Jis nusirito į šalį ir liko gu- 
lėti nekrustelėdamas; gyvos bebuvo tik nuožmiu įtūžiu tvies- 
kiančios jo akys. 

Kloras pasakė: 

- Jis rimtai nenukentėjo, ilgai tai netruks. 

Atrodė, kad toks smurto aktas jo nė kiek nepapiktino. Jis vi- 
sai ramiai pradėjo iš naujo: 

- Gerbiamieji Žemės žmonės, mudu su bendražygiu šiek tiek 
sunerimome išgirdę triukšmą šioje patalpoje. Gal jums ko nors 
reikia, gal mes galėtume jūsų poreikius patenkinti? 

Stiuartas piktai pasitrynė į lovą užgautą kelį ir atsakė: 

- Ne, ačiū, klorai. 

- Valandėlę! Paklausykite, - dusdamas įsiterpė Vindhemas. - 
Tai šiurkštus mūsų teisių pažeidimas! Reikalaujame, kad jūs ne- 
delsdami mus paleistumėte. 

Mažytė it vabzdžio kloro galva pasisuko į tą stambų pagyve- 
nusį žmogų. Nepratusiai akiai kloro išvaizda niekaip negalėjo 
pasirodyti maloni. Būtybė buvo maždaug žmogaus ūgio, tačiau 
viršutinę jo kūno dalį sudarė laibas kaip stiebas kaklas ir galva, 
geriausiu atveju primenanti ant kaklo iššokusį gumbą. Galvos 
priekyje styrojo bukas trikampis straublys, abipus kurio pūpsojo 
dvi išsprogusios akys. Ir viskas. Kloro galvoje nebuvo nei kauko- 
lės, nei smegenų. Kloro smegenis atitinkantis organas slypėjo 
toje vietoje, kur Žmogaus kūne būtų pilvas. Gi galva tebuvo pa- 
prasčiausias jutiminis organas. Viršutinė kloro skafandro dalis 
daugmaž tiksliai atitiko jo galvos formą - nedidelis rutulys su 
dviem atsikišusiais skaidraus stiklo pusrutuliais akims - iš pažiū- 
ros jie atrodė dulsvai žalzgani dėl chloro atmosferos skafandro 
viduje. 

Viena iš tų dviejų akių dėbsojo tiesiog į Vindhemą. Nuo šito 
žvilgsnio jį krėtė drebulys, bet jis vis vien neatlyžo: 

- Jūs neturite teisės laikyti mūsų nelaisvėje. Mes esame civi- 
liai ir mūšiuose nedalyvaujame. 

Aiškiai mechaninis, kruopščiai moduliuojamas kloro balsas 
sklido iš nedidelės dėžutės, chromuotu tinkleliu pritvirtintos to- 
je padaro kūno vietoje, kur turėjo būti krūtinė. Balso dėžutę jis 
valdė manipuliuodamas suslėgto oro srautais, kuriuos kontro- 
liavo vienu ar dviem iš daugybės švelnių čiuptuvėlių. Tokie 
smulkūs ūseliai dviem žiedais žėlė viršutinėje jo kūno dalyje, ta- 
čiau dabar juos mielaširdingai slėpė skafandras. 

Balsas pasakė: 

- Ar gali būti, kad jūs kalbate rimtai, žemieti? Nė kiek neabe- 
joju, kad esate girdėję apie karą, jo taisykles ir karo belaisvius. 

Kloras apsidairė, staigiais galvos judesiais kraipydamas akis, 
iš pradžių nužvelgdamas kokį nors pasirinktą objektą viena aki- 
mi, paskui - kita. Stiuartas sumojo, kad kiekviena akis siunčia į 
pilve slypinčias smegenis atskirą informacinį krūvį, o paskui 
smegenys sujungia gautąją informaciją į vientisą vaizdą. 

Vindhemas nebeturėjo ką pasakyti. Niekam nebebuvo kas 
besaką. Keturios pagrindinės kloro galūnės šiek tiek priminė 

žmogaus rankas ir kojas, visas skafandro užmaskuotas jo pavida- 
las bendrais bruožais kiek priminė žmogų, su sąlyga, jei nepaž- 
velgdavai aukščiau krūtinės. Tačiau neįmanoma buvo įspėti, ką 
ta būtybė jaučia. 
Jis apsisuko ir išėjo. Belaisviai žvelgė jam įkandin. 
< 


Porteris atsikosėjo ir pakimusiu balsu pareiškė: 

- Viešpatie... Tiesiog užuodžiu chloro dvelksmą! Jeigu jie nie- 
ko nesiims, mums netrukus supus plaučiai ir visi išdvėsime! 

Tuoj pat atsiliepė Stiuartas: 

- Užsičiaupkite. Čia chloro koncentracija ore tokia, kad net 
uodas nenusičiaudėtų, o net ir ta menka chloro dalis, kuri da- 
bar čia yra, išsigaruos per dvi minutes. Be to, trupučiukas chlo- 
ro visiems mums netgi naudingas. Jis užmuša ligas sukeliančius 
virusus. 

Vindhemas kostelėjo ir pareiškė: 

- Stiuartai, man regis, jūs galėtumėte šnektelėti su savo bičiu- 
lių kloru ir įkalbėti, kad mus paleistų. Prakeikimas, kol jų arti 
nėra, jūs tiesiog trykšte trykštate narsa, kuri išnyksta lyg dūmas, 
vos jiems pasirodžius. 

- Juk jūs girdėjote, ką tas padaras pasakė, pulkininke. Mes 
esame karo belaisviai. O apsikeitimo belaisviais klausimai svars- 
tomi diplomatų derybose. Tad mums tereikia palaukti. 

Leblankas, kuris, vos pasirodžius klorui, išbalo kaip popie- 
rius, dabar skubiai pakilo ir pasišalino į tualetą. Netrukus iš ten 
atsklido žiaukčiojimas. 

Stojo nejauki tyla. Stiuartas karštligiškai suko galvą, ką čia 
skubiai pasakius, kad žodžiai nustelbtų tuos ne itin malonius au- 
siai garsus. Išgelbėjo Mulenas. Jis pasirausė mažytėje dėžutėje, 
kurią išsitraukė iš po pagalvės. 

Mulenas pareiškė: 

„Manau, eidamas gulti misteris Leblankas galėtų išgerti rami- 
nančiųjų. Aš turiu kėletą tablečių. Vieną mielai duosiu jam. - Po 
valandėlės jis paaiškino tokio savo kilnumo priežastį: - Supran- 
tate, priešingu atveju jis, ko gero, visiems mums neleis užmig- 
ti. 

- Logiška, - sausai pastebėjo Stiuartas. - Tačiau verčiau patau- 
pykite tabletę mūsų karžygiui - kai atsipeikės, jų jam gali prireik- 
ti ir viso tuzino. 

Jis nužingsniavo prie susmukusio Poliorketo ir priklaupė 
greta jo. 

- Ar patogu, mažyli? 

Vindhemas pareiškė: 

- Šitaip šnekėdamas tik pademonstruojate prastą skonį, 
Stiuartai. 

- Jeigu jau šitaip juo rūpinatės, tuomet gal abu su Porteriu 
įridentumėte jį į lovą? 

Jis pats padėjo jiems įversti Poliorketą į lovą. Šio rankos ne- 
valdomai drebėjo. Stiuartas šį tą nutuokė apie nervus paraly- 
Žiuojančius klorų ginklus, ir spėjo, kad Poliorketas šiuo metu 
kenčia tūkstančių adatėlių bei smeigtukų dūrius. 

Stiuartas pareiškė: 

- Vis dėlto nemėginkite dabar aplink jį strykčioti. Per tą nu- 
sususį kvailį visi mes galėjome prikišti kailius. Ir ką tuo laimėtu- 
me? 

Jis stumtelėjo nejudrų Poliorketo kūną ir prisėdo ant lovos 
kraštelio. Tada kreipėsi į jį: 

- Poliorketai, girdite mane? 

Poliorketo akys plykstelėjo ugnimi. Jis kilstelėjo ranką, bet ji 
tuoj pat bejėgiškai šleptelėjo atgal. 

- Puiku, girdite. Tuomet paklausykite. Niekada nebemėginki- 
te pakartoti to, ką padarėte. Kitą sykį, ko gero, taip lengvai neiš- 
sisuksime, jūs pražudysite mus visus. Jeigu jūs būtumėte kloras, 
o jis - Žemės žmogus, šiuo metu visi mes jau būtume lavonai. 
Tad įsikalkite į galvą vieną dalyką. Mums visiems labai gaila jū- 
sų brolio, tai, kas nutiko - siaubinga gėda, tačiau jis pats buvo 
kaltas. 

Poliorketas pabandė pasikelti, bet Stiuartas stumtelėjo jį at- 
gal į lovą. 

- Ne, jūs išklausysite mane iki galo, - pareiškė jis. - Galbūt tai 
vienintelis kartas, kai aš galiu viską jums išsakyti, o jūs privers- 
tas klausytis. Taigi. Jūsų brolis neturėjo jokios teisės išeiti iš ke- 
leivių skyriaus. Jam nebuvo kur eiti! Jis pasipainiojo po kojomis 
mūsų pačių žmonėms. Mes net negalime garantuoti, kad jį nu- 
žudė būtent klorai. Visai galėjo būti, kad jį pakirto žmonių gink- 
las. 

- Ką jūs šnekate, Stiuartai, - pasipiktino Vindhemas. 

Stiuartas žaibiškai atsigręžė į jį. 

- Ar jūs galite pagrįstai tvirtinti, kad buvo taip, o ne kitaip? - 
sušuko jis. - Ar jūs spėjote pamatyti šūvį? Nejaugi iš kūno liku- 
čių įstengtumėte spręsti, ar jį pražudžiusi energija buvo klorų, 
ar vis dėlto - žmonių? 

Poliorketas atgavo balsą ir neklusniu liežuviu veldamas žo- 
džius sušvogždė: 

- Tu, prakeiktas, sušvinkęs žaliukų šunsnuki... 

- Aš? - atsiliepė Stiuartas. - Aš puikiai suprantu, kokios min- 
tys sukasi jūsų galvoje, Poliorketai. Jūs viliatės, kad, vos praeis 
paralyžius, galėsite nuleistį garą pritrėkšdamas mane kaip mu- 
se. Ką gi. Žinokite, kad jeigitg ipsTrė=“ PO Treti 
mes visi padžiausime autu4. 


Stiuartas pakilo ir atsirėmė į sieną. Kuriam laikui jis vienas 
stojo prieš juos visus. 

- Niekas iš jūsų nepažįstate klorų taip, kaip juos pažįstu aš. 
Tie fiziniai skirtumai, kuriuos regime plika akimi, anaiptol nėra 
visų svarbiausia. Kur kas svarbesni yra charakterio skirtumai. Pa- 
vyzdžiui, jiems visiškai nesuvokiamas mūsų požiūris į seksą. 
Jiems tai tėra paprasčiausias biologinis refleksas kaip ir, sakyki- 
me, kvėpavimas. Jie neteikia tam jokios reikšmės. Tačiau ypatin- 
gą dėmesį jie skiria visuomeniniam susigrupavimui. Neužmirš- 
kite, evoliucijos eigoje jų protėvių vystymasis gerokai priminė 
mūsiškių vabzdžių bendruomenes. Kai jie aptinka drauge esan- 
čių Žemės žmonių būrelį, jie visuomet mano, kad tie žmonės 
sudaro tam tikrą socialinį vienetą. 

Jiems tai yra užvis svarbiausia, jiems tai, galima sakyti, reiškia 
viską. Aš pats gerai nesuprantu, ką konkrečiai tai reiškia. Nė vie- 
nam Žemės žmogui neduota to suprasti. Tačiau jie niekada 
neišskirstys aptiktos grupės, panašiai, kaip mes neatskiriame 
motinos nuo jos vaikų, jei tik įmanoma to išvengti. Viena iš prie- 
žasčių, kodėl! dabar jie gerai elgiasi sa mumis, kaip tik ir gali būti 
ta, kad jie mano, jog mes palūžome dėl vieno saviškių mirties, 
o jie jaučiasi dėl to kalti. 

Visiems jums derėtų kaip reikiant įsidėmėti vieną dalyką. Jie 
internuos mus drauge - ir laikys mus drauge iki pat karo pabai- 
gos. Ta mintis man visiškai nepatinka. Jeigu turėčiau tokią gali- 
mybę, aš vargu bau pasirinkčiau kurį nors jūsų kalėjimo bend- 
ru - ir jau nėmaž neabejoju, kad nė vienas jūsų nepageidautu- 
mėte sėdėti drauge su manim. Tačiau kas jau įvyko - tas įvyko. 
Klorai niekada nesuprastų, kad mes - visiškai atsitiktinė vienu 
laivu skrendanti kompanija. 

Visa tai reiškia, kad mums kažkaip teks vieniems kitus pakęs- 
ti. Tai ne šiaip gražios kalbos apie tai, kad mažyčiame lizdelyje 
sutūpusiems paukščiukams nevalia vieniems kitų skriausti. Kaip 
manote, kas būtų atsitikę, jeigu tas kloras būtų įėjęs šiek tiek 
anksčiau ir užklupęs mudu su Poliorketu, sukibusius kits kitam 
į gerkles? Nenumanote? Tai pamėginkite įsivaizduoti, ką pagal- 
votumėte patys, aptikę motiną, besigviešiančią išžudyti savo vai- 
kus? 

Dabar supratote? Jie juk būtų visus mus išgalabiję, nes klo- 
rų požiūriu mes būtume tikri išsigimėliai ir pabaisos. Viskas aiš- 
ku? Ir jums taip pat, Poliorketai? Ar jūs tikrai mane supratote? 
Taigi jei jau kitaip neįmanoma, galime plūsti vieni kitus pasku- 
tiniais žodžiais, tačiau rankas prilaikykime. O dabar, jei niekas 
neprieštarauja, man teks kaip reikiant pasimasažuoti plaštakas, 
kad jos atgautų formą - tas pačias plaštakas, kurias man pagami- 
no klorai, o vienas mano gentainių bandė vėl sudarkyti. 

Tuo tarpu Klodas Leblankas kiek atsigavo. Jam ir šiaip jau 
buvo pakankamai bloga, jį pykino nuo daugybės dalykų, tačiau 
užvis labiausiai jis graužėsi išvis iškėlęs koją iš Žemės. O dar ne 
taip seniai jam atrodė, kad išvykti į koledžą kitoje planetoje tu- 
rėtų būti išties nuostabu. Tokia perspektyva dvelkė nuotykiu, o 
kas svarbiausia - turėjo padėti Klodui atitrūkti nuo mamos. Praė- 
jus pirmajam mėnesiui, per kurį turėjo nuolat grumtis su baime 
ir prisitaikymo vargais, jis nedrąsiai pats sau prisipažino, kad 
jaučiasi laimingas pagaliau išsivadavęs. 

Paskui atėjo vasaros atostogos - ir netgi Žemėje jis buvo jau 
nebe drovus mokinukas Klodas, o kosmoso keliautojas Leblan- 
kas. Iš šios aplinkybės jis išpešė tiek naudos, kiek tik sugebėjo. 
Jautėsi esąs subrendęs ir užsigrūdinęs vyras, kalbėdamas apie 
žvaigždes ir šuolius, apie kitų pasaulių aplinką bei papročius... 
Tokios patirties dėka jis įsidrąsino netgi bendraudamas su Mar- 
garita. Ją tiesiog pakerėjo visi tie pavojai, kuriuos jos mylimajam 
teko patirti... 

Visa bėda, kad kaip tik dabar jis pirmąsyk pakliuvo į rimtą pa- 
vojų - ir pasirodė visai nekaip. Leblankas pats tai suvokė ir degte 
degė iš gėdos. Jis troško būti toks kaip Stiuartas. 

Leblankas nutarė, kad pietūs - geriausias pretekstas prie jo 
prieiti. Jis ištarė: 

- Misteri Stiuartai... 

Stiuartas pakėlė galvą ir trumpai paklausė: 

- Kaip jaučiatės? 

Leblankas pajuto, kaip kraujas suplūsta į skruostus. Jis amži- 
nai rausdavo, o beviltiškos pastangos neparausti tik dar labiau 
pablogindavo situaciją. Jis pasakė: 

- Ačiū, man jau daug geriau. Mes susiruošėme užvalgyti. Pa- 
maniau - atnešiu jums jūsų dalį. 

Stiuartas paėmė pasiūlytą skardinę. Tai buvo standartinio 
kosminio maisto porcija: valgis visiškai sintetinis, koncentruotas, 
prisotintas būtiniausių medžiagų, tačiau kažkodėl nesukeliantis 
sotumo jausmo. Atidarius skardinę, maistas savaime pasišildyda- 
vo, tačiau prireikus jį buvo galima valgyti ir šaltą. Nors skardinė- 
je buvo įdėta ir šakutė, tačiau patiekalo konsistencija buvo to- 
kia, kad jį buvo visai patogu kabinti ir pirštais, netgi per daug 
neišsitepant. 

Stiuartas paklausė: 

- Ar girdėjote nedidelę mano prakalbą? 

- Taip, sere. Norėčiau, kad žinotumėte: jūs galite visiškai ma- 
nimi pasikliauti. 

- Ką gi, puiku. O dabar eikite valgyti. 

- Ar negalėčiau pavalgyti čia? 

- Kodėl ne, sėskitės. 

Valandėlę juodu valgė tylėdami, bet netrukus Leblankas prat- 
rūko: 

- Jūs įstengiate išlikti toks tvirtas, jūs taip pasitikite savimi, 
misteri Stiuartai! Tikrai nuostabu šitaip sugebėti! 

- Manote, kad aš pasitikiu savimi? Ačiū už žodį, tačiau žmo- 
gus, kuris išties pasitiki savimi - štai ten. 

Gerokai nustebęs Leblankas pasekė akimis Stiuarto žvilgsnį. 

- Misteris Mulenas? Tasai mažyliukas žmogelis? O ne! 

- Nemanote, kad jis tikrai kupinas pasitikėjimo savimi? 

Leblankas papurtė galvą. Jis įdėmiai pažvelgė į Stiuartą, 
stengdamasis įžvelgti pašaipą šio išraiškoje. 

- Ne, tas žmogelis tiesiog visiškai šaltas. Tarsi neturėtų jokių 
jausmų. Jis primena kažkokį nedidelį mechanizmą. Man jis atro- 
do tiesiog atgrasus. Jūs gi visai kitoks, misteri Stiuartai. Jūs gy- 
vas, jūs viską jaučiate, bet gebate savo jausmus kontroliuoti. Aš 
norėčiau būti toks kaip jūs. 

Tarsi magnetu pritrauktas savo vardo, nors ir neišgirdo, kad 
šis buvo paminėtas, Mulenas atsliūkino pas juos. Maistą savojoje 
skardinėje jis tebuvo vos palietęs. Kai jis pritūpė priešais juos, 
skardinė dar vos vos tebegaravo. 

Mulenas prašneko tokiu pat balsu kaip ir visada - prislopin- 
tu šnarančiu kuždesiu: 

- Misteri Stiuartai, kaip manote, kiek laiko dar truks mūsų ke- 
lionė? 

- Negaliu pasakyti, Mulenai. Nekelia abejonių, kad klorai 
vengs įprastų prekybinių kelių ir tikriausiai atliks daugiau šuo- 
lių hipererdvėje nei būtina tam, kad atsikratytų galimų persekio- 
tojų. Nenustebčiau, jei kelyje užtruktume dar visą savaitę. Bet 
kodėl gi klausiate? Įtariu, kad turite tam kažkokią labai logišką 
ir racionalią priežastį? 

- Na taip, žinoma, - atrodė, kad Mulenas yra išsiugdęs nejti- 
kėtiną atsparumą bet kokioms sarkazmo dozėms. Jis tęsė: - Man 
pasirodė, kad būtų visai išmintinga... na, kaip sakoma, riboti 
mūsų porcijas. 

- Mes pakankamai apsirūpinę tiek maistu, tiek vandeniu, jų 
užteks visam mėnesiui. Kaip tik tai aš pirmiausia ir patikrinau. 

- Supratau. Tokiu atveju galiu ramiai išvalgyti savo skardinę. 

Kaip taręs, taip jis ir padarė. Valgydamas jis vikriai naudojo- 
si šakute ir retsykiais nosine nusišluostydavo nė kiek nesutep- 
tas lūpas. 

Po kokių dviejų valandų Poliorketas įstengė atsistoti. Jis šiek 
tiek svirduliavo tarsi kokia pakaruoklio šmėkla. Poliorketas nė 
nebandė artintis prie Stiuarto, prašneko iš tos vietos, kur sto- 
vėjo. 

Jis drėbtelėjo: 

- Tu, pašvinkęs žaliukų šnipe, pasisaugok. 

- Jūs kuo puikiausiai girdėjote, ką aš sakiau anksčiau, Polior- 
ketai. 

- Girdėjau. Bet taip pat gerai girdėjau ir tai, ką sakei apie Aris- 
tidą. Nesijaudink, prie tavęs aš nelįsiu, tu - ne kas kita, kaip tuš- 
čias maišas, kuriame švilpauja vėjai. Bet palūkėk, ateis tokia die- 
na, kai tu papūsi savo vėjus į veidą kam nors, kas to nepakęs ir 
išleis iš tavęs visą Orą. 

- Gerai, palauksiu, - neprieštaravo Stiuartas. 

Vindhemas sunkiai atšlubčiojo artyn, pasiramsčiuodamas laz- 
dele. 

- Nagi, nagi! - su apsimestiniu linksmumu sušniokštė jis. Sma- 
gi jo intonacija tokiu plonyčiu sluoksneliu tepridengė kvapą 
gniaužiantį nerimą, kad, užuot jį paslėpusi, tik dar labiau pab- 
rėžė. - Prakeikimas, visi mes juk esame Žemės žmonės. Ir mums 
teks nuolat tai prisiminti, tebus tai kibirkščiuojanti mūsų įkvė- 
pimo liepsnelė. Mes niekada nenusileisime prakeiktiesiems klo- 
rams, neišsiduosime, kokie esame išsigandę ar sutrikę. Nuo šiol 
teks užmiršti bet kokius tarpusavio vaidus ir prisiminti tik tai, 
kad esame žemiečiai, susivieniję prieš atėjūnų amarą. 

Stiuartas suniurzgė kažką nelabai suprantama. 

Vindhemui už nugaros išdygo Porteris. Jis ištisą valandą tarė- 
si su skustagalviu pulkininku ir dabar oriai prašneko: 

- Gal jūs ir tikras gudročius, Stiuartai, bet šito anaiptol! nepa- 
kanka. Verčiau pasiklausykite, ką sako pulkininkas. Mes labai 
įtemptai mąstėme apie situaciją... 

Jis buvo nusiprausęs veidą, sudrėkinęs ir susišukavęs plau- 
kus. Tačiau tai nė kiek nepadėjo jam atsikratyti nelabai žymaus 
tiko - dešinysis jo skruostas be paliovos trūkčiojo kaip tik ties lū- 
pų kampučiu. Be to, ir rankų apkramtytais nagais išvaizda nė- 
maž nepagerėjo. 

- Viskas gerai, pulkininke, - atsiliepė Stiuartas. - Sakykite, ką 
sugalvojote. 

Vindhemas atsakė: 

- Norėčiau, kad visi susirinktų draugėn. 

- Gerai, sukvieskime visus. 

Leblankas atskubėjo kone protekine. Mulenas prisiartino 
neskubėdamas, gerokai oriau. 

Stiuartas paklausė: 

- Ar jums reikia ir šito tipo? - jis galva mostelėjo į Poliorketą. 

- Taip, žinoma. Misteri Poliorketai, gal prisidėsite prie mūsų? 

- Palikite mane ramybėje! 

- Tegul, - atsiliepė Stiuartas. - Iš tiesų, palikite jį ramybėje. Vi- 
sai nenoriu, kad jis makaluotųsi man po kojomis. 

- Ne ne, - paprieštaravo Vindhemas. - Tai - visų žemiečių rei- 
kalas. Misteri Poliorketai, jūs būtinai turite ateiti čia. 

Poliorketas persivertė ant šono ir išsitiesė ant paties lovos 
krašto. 

- Aš pakankamai arti, kad kuo puikiausiai jus girdėčiau. 

Vindhemas kreipėsi į Stiuartą: 

- Ar gali būti, kad jie - turiu omeny, klorai - įtaisė šioje patal- 
poje pasiklausymo aparatūrą? 

- Ne, - atsakė Stiuartas. - Kam? 

- Ar esate tikras? 

- Žinoma! Jie juk nežinojo, kad Poliorketas kibo man į sku- 
durus. Tiesiog kai ėmė dundėti visas laivas, jie išgirdo triukšmą. 

- Gal jie paprasčiausiai nori, kad mes manytume, jog jie ne- 
siklauso? 

- Paklausykite, pulkininke, kaip gyvas nesu sutikęs kloro, ku- 
ris imtųsi apgalvotai meluoti... 

Ramiai įsiterpė Poliorketas. 

- Tas tuščiagalvis triukšmadarys paprasčiausiai myli tuos klo- 
rus. 

Vindhemas paskubomis jį pertraukė: 

- Verčiau nebepradėkime visko iš naujo. Paklausykite, Stiuar- 
tai. Mudu su Porteriu ne kartą viską aptarėme, ir pagaliau pri- 
ėjome išvadą, kad jūs pakankamai gerai pažįstate klorus, tad ga- 
lite ir sugalvoti kokį nors būdą mums grįžti į Žemę. 

- Labai gaila, bet jūs apsirinkate. Aš negaliu ničnieko sugal- 
voti. 

- Galgi vis dėlto yra koks nors būdas atsiimti laivą iš tų pra- 
keiktų žaliasnukių? - svarstė Vindhemas. - Juk negali būti taip, 
kad jie neturėtų visiškai jokių silpnybių. Po šimts, jūs juk sup- 
rantate, ką aš turiu omeny! 

- Pasakykite tiesą, pulkininke, kas šiuo metu jums labiausiai 
rūpi: Žemės gerovė ar jūsų nuosavas kailis? 

- Manding, tokiu klausimu jūs norite mane įžeisti. Žinoma, 
mano paties gyvybė man labai rūpi - kaip ir bet kuris kitas, aš tu- 
riu teisę dėl jos nerimauti - tačiau šiomis aplinkybėmis pirmiau- 
sia galvoju apie Žemę. Manau, tą patį galėtų pasakyti bet kuris 
iš mūsų. 

- Teisybė, velniai griebtų, - nedelsdamas patvirtino Porteris. 

Leblankas atrodė sunerimęs, Poliorketas - pasipiktinęs. Mu- 
leno veidas kaip buvo, taip ir liko be jokios išraiškos. 

- Gerai, - pareiškė Stiuartas. - Tačiau aš tikrai nemanau, kad 
mes sugebėtume atsiimti laivą. Jie juk ginkluoti, o mes - ne. Ta- 
čiau yra dar viena detalė. Jūs patys puikiai žinote, kodėl klorai 
taip stengėsi paimti šitą laivą sveikutėlį. Ogi todėl, kad jiems ver- 
kiant reikia laivų. Gal klorai ir labai toli pralenkia žemiečius che- 
mijos srityje, tačiau žemiečiai - kur kas geresni astronautikos in- 
žinieriai. Mūsų laivai nepalyginamai didesni ir geresni, be to, 
mes jų turime gerokai daugiau. Tiesą sakant, jeigu mūsiškė įgula 

būtų atsižvelgusi į karines aksiomas, jie būtų iškart susprogdinę 
laivą, kai tik kilo pavojus, kad klorai jį užims. 

Leblanką apėmė siaubas: 

- Juk tuo pačiu jie būtų pražudę ir visus keleivius! 

- O kodėl ne? Jūs juk girdėjote, ką pasakė gerasis mūsų pul- 
kininkas. Kiekvienas mūsų pirmiausia rūpinamės Žemės intere- 
sais, O jau paskui galime paprakaituoti ir dėl menkų savo gyve- 
nimėlių. Kokia nauda Žemei iš to, kad mes šiuo metu esame gy- 
vi? Absoliučiai jokios. Ar šis laivas, patekęs į klorų rankas, gali 
pakenkti Žemei? Gali ir, ko gero, netgi labai smarkiai. 

- Tad kodėl gi, - įsiterpė Mulenas, - mūsų vyrai atsisakė min- 
ties susprogdinti laivą? Reikia manyti, priežastį jie turėjo. 

- Taip, turėjo. Viena pačių tvirčiausių Žemės kariškių tradici- 
jų yra neleisti, kad mūsiškių aukų būtų daugiau nei priešo. Jei- 
gu jie būtų susprogdinę laivą, būtų žuvę dvidešimt Žemės kariš- 
kių ir septyni civiliai - mes. Tuo tarpu priešas būtų visai išven- 
gęs aukų. Kokia išvada? Mes leidžiame klorams sulipti vidun, už- 
mušame dvidešimt aštuonis jų karius - nė kiek neabejoju, kad 
paklojome tikrai ne mažiau - ir paliekame jiems laivą. 

- Šnekos, šnekos, šnekos, - nusišaipė Poliorketas. 

- Šnekos - bet ne visai tuščios, - atsiliepė Stiuartas. - Atimti lai- 
vo iš klorų mes negalime. Tačiau galbūt galime kažkaip juos 
suerzinti ir atitraukti jų dėmesį pakankamai ilgai, kad suspėtu- 
me perdeginti variklius. 

- Ką? - subaubė Porteris. 

Išsigandęs Vindhemas kaipmat jį nutildė. 

- Mes galime sukelti trumpą sujungimą varikliuose, - pakar- 
tojo Stiuartas. - Be jokios abejonės, to visiškai pakaktų sunaikinti 
laivą. O kaip tik šito mes ir siekiame, ar ne? 

Leblanko lūpos buvo baltos baltutėlės. 

- Nemanau, kad tai išdegtų, - kvėptelėjo jis. 

- Mes negalime to žinoti, kol nepabandysime. Tad kodėl ne- 
pabandžius? Ką mes prarasime? 

- Savo gyvybes, velniai parautų! - suspiegė Porteris. - Tu 
kvanktelėjęs maniakas, tu pamišėlis! 

- Jei aš tikrai maniakas ir dar kvanktelėjęs iki kaulų smegenų, 
- atsiliepė Stiuartas, - tuomet nenuostabu, kad esu dar ir pami- 
šėlis. Tačiau prisiminkite štai ką: jei mes prarasime gyvybes, kas, 
tiesą sakant, labai tikėtina, Žemė nepatirs absoliučiai jokio nuos- 
tolio. Tuo tarpu jei sunaikinsime laivą, ką nuveikti turime tik 
menką galimybę, mes padarysime Žemei iš tiesų gerą darbą. Argi 
tikras patriotas tokioje situacijoje bent akimirksnį dvejotų? Kas 
ryžtųsi rūpintis savais interesais ir nusispjauti į visą savo pasaulį? 
- Jis apžvelgė gūdžiai tylinčius bendrakelionius. - Manau, tikrai 
ne jūs, pulkininke Vindhemai. 

Vindhemas griausmingai sukosėjo. 

- Mano brangusis, ne apie tai kalbame. Juk privalo egzistuoti 
kažkoks būdas išgelbėti šį laivą Žemei drauge išsaugojant ir sa- 
vo gyvybes. Argi ne tiesą sakau? 

- Gal ir taip. Pasakykite mums tą būdą. 

- Nagi visi pagalvokime apie tai! Laive juk tėra tiktai du klo- 
rai. Jei kuris nors iš mūsų įstengtų nemačiomis prie jų prisėlinti 
ir... 

- Kaip? Išskyrus mūsų kajutę, visa likusioji laivo erdvė užpil- 
dyta chloru. Tad mums tektų vilkėti skafandrus. Be to, visame 
laive yra sukurta dirbtinė klorų pasaulių lygio gravitacija. Taigi 
tas besmegenis mūsiškis, kuris šio reikalo imsis, šlitiniuos po lai- 
vą vos pavilkdamas kojas ir kliuvinėdamas už visko, kas tik jam 
pasipainios. Žinoma, jis galėtų vogčiomis prasmukti pas juos... 
lygiai taip pat skunkas galėtų kur nors nemačiomis prisėlinti pa- 
vėjui. 

- Ką gi, tuomet nebėra apie ką kalbėti, - Porterio balsas pas- 
tebimai suvirpėjo. - Vindhemai, nenoriu net girdėti apie kokias 
nors užmačias susprogdinti laivą. Mano gyvybė man reiškia la- 
bai daug, ir jei jūs imsitės įgyvendinti tokius kėslus, aš pakvie- 
siu klorus. Aš tikrai taip pasielgsiu! 

- Ką gi, - pareiškė Stiuartas. - Vieną didvyrį jau turime. 

Prašneko Leblankas: 

- Žinoma, aš labai noriu sugrįžti į Žemę, bet aš... 

Mulenas jį pertraukė: 

- Nemanau, kad mūsų šansai sunaikinti laivą pakankamai ge- 
ri, nebent jei... 

- Štai jums dar du didvyriai. Ką jūs pasakysite, Poliorketai? 
Juk turėtumėte progą nudobti bent du klorus! 

- Aš noriu žudyti juos plikomis rankomis! - sumaurojo ferme- 
ris, iškeldamas galingus kumščius. - Patekęs į jų planetą aš išs- 
kabysiu bent kelis tuzinus! 

- Taip, šiuo metu vargu bau gali būti kas nors saugiau, nei 
švaistytis šitokiais pažadais. Ką pasakysite jūs, pulkininke? Nejau- 
gi nenorėtumėte drauge su manimi pulti į šlovingos mirties glėbį? 

- Jūsų požiūris begėdiškai ciniškas, netgi nepadorus, Stiuar- 
tai. Akivaizdu, kad, jei bent vienas prieštaraus, jūsų plano šiaip 
ar taip teks atsisakyti. 

- Nebent aš pats patyliukais to imčiaus, a? 

- Tu to nesiimsi, girdi? - akimoju atsiliepė Porteris. 

- Jūs visiškai teisus - aišku, nesiimsiu, - atrėžė Stiuartas. - Aš 
net nebandau apsimetinėti didvyriu. Esu standartinis patriotas, 
visai neprieštaraujantis, kad mane nugabentų į bet kokią plane- 
tą, kur aš galėčiau ramiai ir saugiai pratūnoti iki karo pabaigos. 

Ūmai Mulenas mąsliai ištarė: 

- Na žinoma. Juk tikrai yra būdas netikėtai užklupti tuos klo- 
rus. 


24 


+ 


Jei ne Poliorketas, šis ramus teiginys visus būtų pritrenkęs 
kaip reikiant. Tačiau fermeris dūrė į Muleną trumpu drūtu pirš- 
tu pajuodusia panage ir pratrūko kimiai kvatotis. 

- A, misteris Buhalteris! - prapliupo jis. - Misteris Buhalteris 
- antras plačiagerklis plepys, toks pat, kaip ir tas prakeiktas ža- 
liasnukių šnipas Stiuartas! Nuostabu, misteri Buhalteri, tęsk, 
mes klausomės ausis ištempę! Panašu, kad tu - irgi užkietėjęs 
prakalbų specialistas! Pažerk mums srautą žodžių, kad pažvan- 
gėtų kaip tušti buteliai! 

Jis atsigręžė į Stiuartą ir nuožmiai pridūrė: 

- Tušti buteliai! Tu pats - berankis tuščias butelis! Nieko ki- 
ta ir nesugebi, kaip tik makaluoti liežuviu! 

Mulenui teko palaukti, kol Poliorketas užbaigs - prislopintas 
jo balsas nieku gyvu nebūtų perrėkęs tokio baubimo. Galų ga- 
le Poliorketas išsikvėpė, ir tada Mulenas kreipėsi tiesiog į Stiu- 
artą: 

- Mes galėtume užklupti juos iš išorės. Nė kiek neabejoju, 
kad šioje patalpoje esama L - vamzdžio. 

- Kas yra L - vamzdis? - žioptelėjo Leblankas. 

- Na... - pradėjo Mulenas, bet tuoj pat suglumęs nutilo. 

Stiuartas pašaipiai atsakė: 

- Tai tik eufemizmas, mano berneli. Iš tikrųjų tas dalykėlis va- 
dinasi “lavonų nuleidžiamasis vamzdis". Padorioje draugijoje 
apie tai niekas nekalba, tačiau bet kurio laivo pagrindinėse pa- 
talpose jis visada būna įtaisytas. Tai tokia nedidelė šliuzo kame- 
ra, pro kurią išmetami numirėliai. Laidotuvės kosminėje erdvė- 
je. Procedūra visada labai graudi, visų galvos nuleistos, o kapi- 
tonas rėžia ilgą ir jausmingą kalbą - kaip tik tokią, kokia labai ne- 
patiktų mūsų Poliorketui. 

Leblanko veidas persikreipė: 

- Ir jūs siūlote tokiu būdu apleisti laivą? 

- O kodėl gi ne? Ar jums trukdo prietarai? Kalbėkite, Mulenai. 

Mažasis žmogeliukas kantriai laukė. Galų gale jis vėl prašne- 
ko: 

- Jeigu pavyktų šitaip išsigauti išorėn, paskui būtų galima su- 
grįžti į laivą garo tūbomis. Jeigu lydėtų sėkmė, toks žygis tikriau- 
siai išdegtų. O tada atsidurtume vairinėje - ir būtume ten tikrai 
netikėti svečiai. 

Stiuartas smalsiai dėbtelėjo į jį: 

- Įdomu, kaip jums atėjo į galvą toks sumanymas? Ką jūs nu- 
tuokiate apie garo tūbas? 

Mulenas kostelėjo. 

- Jus tai stebina dėl to, kad visas mano darbas - knaisiotis po- 
pieriuose? Ką gi... - Jis truputį paraudo ir valandėlę luktelėjo, o 

paskui vėl prašneko ramiu, bespalviu balsu: - Firma, kurioje aš 
dirbau, be kitų dalykų gamino įpakavimo dėžutes bei įvairiausias 
dėžes dovanoms. Prieš keletą metų kažkas sugalvojo naują pre- 
kę vaikams - kosminio laivo pavidalo saldainių dėžutę. Ji buvo 
suprojektuota taip, kad, tempiant ją už virvutės, prakiurtų ma- 
žyčiai slėgio konteineriai, ir suspaustas oras pradėtų švirkšti pro 
žaislines garo tūbas, tokiu būdu nuskraidindamas dėžutę per vi- 
są kambarį ir išbarstydamas saldainius. Gamintojai tikėjosi, kad 
vaikams patiks skraidinti dėžutę ir gaudyti saldainius. 

Na... šis projektas galų gale patyrė visišką nesėkmę. Skrieda- 
mas laivas sudaužydavo viską, kas tik pasitaikydavo jo kelyje, be 
to, vis kėsindavosi įsmigti kokiam vaikui į akį. O kas dar blogiau, 
vaikai ne tik stvarstydavo žyrančius saldainius, bet tuoj pat dėl 
jų ir susipešdavo. Didesnės nesėkmės mums turbūt neteko pa- 
tirti. Praradome ne vieną tūkstantį. 

Tačiau kol vyko dėžučių projektavimo darbai, visas skyrius 
buvo nepaprastai susidomėjęs. Tai buvo žaidimas, gerokai pa- 
kenkęs ir gamybos efektyvumui, ir darbo drausmei. Kuriam lai- 
kui mes visi tapome tikrais garo tūbų specialistais. Aš pats pers- 
kaičiau bent keletą knygų apie erdvėlaivių garo tūbų konstruk- 
cijas... laisvu nuo darbo metu, žinoma. 

Stiuartas gerokai susidomėjo. Jis pasakė: 

- Žinote, man regis, taip būna tik kine... Bet idėja puiki ir vi- 
sai gali išdegti, jei tik mes turime po ranka tokį didvyrį, kuris su- 
tiks šito imtis. Ar turime? 

- O kaipgi jūs pats? - susierzinęs paklausė Porteris. - Jūs štai 
slankiojate po visus kampus ir sukate mums galvas savo pigiais 
tauškalais. Tačiau nepastebėjau, kad bent kartą būtumėte pasi- 
siūlęs nuveikti ką nors išties naudinga. 

- Tai tik todėl, kad aš anaiptol nesu didvyris, Porteri. Aš ir 
pats tai pripažįstu. Mano tikslas - likti gyvam, o landžiodamas ga- 
ro vamzdžiais vargu bau tą tikslą pasiekčiau. Tačiau jūs, visi li- 
kusieji, juk esate taurūs patriotai. Ar bent jau šitaip tvirtina mū- 
sų pulkininkas. Ką pasakysite, pulkininke? Juk jūs čia, be abejo, 
- pats didvyriškiausias didvyris? 

Vindhemas atsakė: 

- Velniai parautų, jeigu aš būčiau jaunesnis... ir jeigu jūs te- 
beturėtumėte sveikas rankas, aš su didžiausiu malonumu iškarš- 
čiau jums kailį. 

- Aš tuo nė kiek neabejoju. Tačiau jūs neatsakėte į klausimą. 

- Jūs labai gerai žinote, kad aš - seniai nebe jaunuolis, o dar 
su mano koja... - jis delnu patapšnojo nelankstų savo kelį. - Ne, 
tokiam žygiui aš visiškai netikęs, kad ir kaip norėčiau jį atlikti. 

- Na taip, - sutiko Stiuartas. - Aš gi esu beveik berankis, kaip 
teisingai pastebėjo Poliorketas. Tad mudu esame išgelbėti. Ko- 
kiomis lemtingomis negaliomis gali pasigirti likusieji? 

- Paklausykite! - suriko Porteris. - Pirmiausia aš norėčiau su- 
žinoti, kuo tai gali baigtis. Argi žmogui įmanoma įlįsti vidun pro 
garo tūbą? O kas atsitiks, jei klorai sumanys ją panaudoti, jam 
esant viduje? 

- Nagi, Porteri, viskas juk priklauso nuo sportinės laimės. Čia 
ir prasideda visas įdomumas. 

- Tačiau toks žmogus juk akimirksniu išvirtų tūboje tarsi koks 
krabas! ; 

- Perspektyva gana viliojanti, tačiau kaip tik taip ir neatsitik- 
tų. Garas tikrai nesrūtų ilgai, vos kokią sekundę ar dvi, o tiek lai- 
ko skafandro izoliacija, žinoma, atlaikytų. Be to, pliūpsnis ver- 
žiasi kelių šimtų mylių per minutę greičiu, tad jūs išlėktumėte 
iš laivo it kulka, garui nespėjus net jums padų sušildyti. Tiesą sa- 
kant, jūs akimoju atsidurtumėte kelių mylių atstu nuo laivo, ir 
jau tada jums tikrai nebegrėstų absoliučiai joks klorų pavojus. 
Žinoma, parsikapstyti atgal į laivą būtų visiškai neįmanoma. 

Porteris srūte sruvo prakaitu. 

- Tik nemanykite, kad sugebėsite mane įbauginti, Stiuartai. 

- Nesugebėsiu? Vadinasi, jūs siūlotės savanoriu? Ar esąte tik- 
ras, kad įvertinote viską, kas lauktų jūsų, išsviesto į atvirą kosmo- 
są? Jūs liktumėte vienui vienas, pačia tikriausia žodžio prasme - 
visiškai vienas. Be to, išsviedęs jus garų pliūpsnis, be kita ko, jus 
dar ir smarkiai įsuktų. Jūs suktumėtės it vilkelis, bet šito nejaus- 
tumėte. Jums atrodytų, kad kabote nejudėdamas. Tik visos 
žvaigždės be paliovos skrietų aplink jus tokiu greičiu, kad jūs re- 
gėtumėte tik ištisines šviesos juostas. Jos niekada nesustotų. Net 
sukimosi greitis nesumažėtų nė per nago juodymą. Paskui ateitų 
toks metas, kai išsikrautų jūsų skafandro šildymo sistema. Pasi- 
baigtų ir deguonies atsargos. Tad jūs mirtumėte, labai labai lė- 
tai. Laiko apmąstymams turėtumėte į valias. Beje, jei esate ne- 
kantrus, galėtumėte paprasčiausiai atsisegti skafandrą. Žinoma, 
toks galas irgi nebūtų labai malonus. Esu matęs keleto žmonių, 
kuriems dėl vienokių ar kitokių priežasčių prakiuro skafandras, 
veidus. Tiesą sakant, vaizdelis gana šiurpokas. Tačiau šitaip vis- 
kas bent jau įvyktų gerokai greičiau. O paskui... 

Porteris apsisuko ir klupinėdamas patraukė šalin. 

Stiuartas nerūpestingai pareiškė: 

- Na štai, dar viena nesėkmė. Vis dar siūlau stulbinantį žyg- 
darbį. Kas gi sumokės daugiau? Kol kas negirdėjau nė vieno pa- 
siūlymo... 

Prašneko įnirtęs Poliorketas, kimiu balsu ištarti žodžiai nus- 
kambėjo dar šiurkščiau: 

- Kalbėk kalbėk, misteri Plačiaburni. Žvangink žvangink tą 
tuščią butelį. Labai greitai ateis toks metas, kai paspringsi nuo- 
savais dantimis - mes tuo pasirūpinsime. Man regis, jau turime 

vieną vaikiną, kuris mielai padarytų tai dabar pat, ar ne tiesa, 
misteri Porteri? 

Porteris sviedė į Stiuartą iškalbingą žvilgsnį, visiškai patvirti- 
nantį Poliorketo žodžius. Bet nutylėjo. 

Stiuartas paklausė: 

- O kaipgi jūs, Poliorketai? Jūs - vyras su kiaušiais, susidoro- 
site ir plikomis rankomis. Gal norite, kad padėčiau apsivilkti ska- 
fandrą? 

- Kai man prireiks pagalbos, nedelsdamas paprašysiu. 

- O jūs, Leblankai? 

Jaunuolis net susigūžė. 

- Net jeigu tai padėtų jums sugrįžti pas Margaritą? 

Leblankas tik papurtė galvą, neįstengdamas išdaužti nė žo- 
džio. 

- Mulenai? 

- Ką gi... Aš pamėginsiu. 

- Jūs... ką? 

- Sakau: taip, aš pamėginsiu. Šiaip ar taip, sumanymas juk 
mano. 

Valandėlei Stiuartas neteko amo. 

- Jūs rimtai? - pagaliau išspaudė jis. - Bet kaip gi šitaip?.. 

Mulenas vos vos papūtė lūpas. 

- Panašu, kad daugiau nėra kam. 

- Bet tai juk ne priežastis! Ypač jums. 

Mulenas gūžtelėjo pečiais. 

Stiuartui už nugaros į grindis subarškėjo lazdelė. Vindhemas 
prasibrovė pro jį ir pasuko prie Muleno. 

1s paklausė: 

- Jūs tikrai ketinate eiti, Mulenai? 

- Taip, pulkininke. 

- Tokiu atveju tegul aš būsiu prakeiktas, jei nepaspausiu 
jums rankos! Jūs... dangus mato - jūs esate tikras žemietis! Pa- 
darykite tai - ir nesvarbu, laimėsite ar žūsite, aš būsiu jūsų žyg- 
darbio liudininkas! 

Mulenas kiek negrabiai ištraukė ranką iš stiprių, nors ir kiek 
virpančių Vindhemo gniaužtų. 

Gi Stiuartas tiesiog stypsojo išsižiojęs. Jis atsidūrė nepavydė- 
tinoje padėtyje. Iki šiol kaip gyvas nebuvo ničnieko panašaus 
patyręs. Iš visų ypač nejaukių situacijų, į kurias jam, tiesa, labai 
nedažnai, tekdavo pakliūti, ši buvo užvis ypatingiausia. 

Jis nebeturėjo ką sakyti, štai kas. 

Visus kausčiusi įtampa nėmaž neatlėgo, bet visiškai pasikei- 
tė. Juoda neviltis išsisklaidė, ją pakeitė sąmokslo virpulys. Net- 

gi Poliorketas ėmėsi apžiūrinėti skafandrus, keliais šiurkščiais 
žodeliais vis pakomentuodamas, kuris jam atrodąs geriausias. 

Mulenui teko išties gerokai pavargti. Nors bendrakelioniai 
suveržė visas sąsagas tiek, kiek tik buvo įmanoma, skafandras vis 
vien kabojo ant jo kaip maišas. Galų gale Mulenas apsirengė, be- 
liko priveržti tik šalmą. Jis pasukiojo kaklą. 

Stiuartas su didžiausiu vargu pakėlė šalmą. Šis buvo sunkus, 
ir dirbtinės plazmos rankomis Stiuartas vos įstengė jį nulaikyti. 
Jis pratarė: 

- Jeigu jums niežti nosį, verčiau iš karto ir pasikasykite. Pas- 
kui negreitai beturėsite tokią galimybę. 

Jis nepridūrė: tikriausiai niekad jos nebeturėsite. Bet kaip tik 
taip pagalvojo. 

Mulenas ramiai pareiškė: 

- Manau, man reiktų pasiimti atsarginį deguonies cilindrą. 

- Nebloga mintis. 

- Su srovę susilpninančiu vožtuvu. 

Stiuartas linktelėjo. 

- Suprantu, ką turite omenyje. Jeigu atsitiktų taip, kad jus išs- 
vies iš laivo, jūs galėtumėte pasinaudoti cilindru kaip atoveiks- 
mio varikliu ir pamėginti parsikapstyti atgal. | 

Jie užmaukšlino Mulenui šalmą ir prikabino atsarginį cilindrą 
prie juosmens. Poliorketas ir Leblankas kelte įkėlė jį į žiojinčią 
atviro L - vamzdžio angą. Iš ten tvoskė grėsminga tamsa, vamz- 
džio vidų dengiantis metalas buvo nudažytas gedulinga juoda 
spalva. Stiuartas galėjo prisiekti užuodęs suplėkusios smarvės 
dvelktelėjimą, nors ir puikiai žinojo, kad tai tik vaizduotės pa- 
darinys. 

Kai Mulenas buvo jau pusiau sulindęs į vamzdį, Stiuartas va- 
landėlei jį sulaikė. Jis patapšnojo M žmogeliuko veidą den- 
giančią plokštę. 

- Ar girdite mane? 

Galva skafandre linktelėjo. 

- Oras cirkuliuoja normaliai? Neliko jokių paskutinės akimir- 
kos problemų? 

Mulenas kilstelėjo ranką užtikrindamas, kad kol kas viskas 
gerai. 

- Neužmirškite - išlindęs išorėn nesinaudokite skafandro ra- 
diju. Klorai gali sugauti jūsų signalus. 

Nenoromis jis atsitraukė nuo angos. Rudos, sudiržusios Po- 
liorketo rankos leido Muleną vis žemiau ir žemiau, kol visi aiš- 
kiai išgirdo dunkstelėjimą, kai plienu kaustyti skafandro padai 
atsitrenkė į išorinį vožtuvą. Tuomet trinktelėjo užsiverdamas vi- 
dinis vožtuvas - trinktelėjo kažkaip šiurpiai, tarsi bylodamas apie 
nebeatšaukiamą lemtį. Suspaustas gailiai sušvilpė įžambiai įleis- 
tas silikono tarpiklis. Pasilikusieji sandariai užvėrė angą. 

Stiuartas stovėjo prie sverto, kontroliuojančio išorinį vožtu- 
vą. Paskui jį nuspaudė, ir vamzdžio vidaus oro slėgio matuoklės 
rodyklė nukrito iki nulio. Sužibo mažytis raudonas žiburiukas, 
perspėjantis, kad išorinis vožtuvas atviras. Paskui švieselė užge- 
so, vožtuvas užsivėrė ir matuoklės rodyklė palengva vėl užkopė 
iki penkiolikos svarų padalos. 

Jie vėl atidarė vidinį vožtuvą ir įsitikino, kad vamzdis tuščias. 

Pirmasis prašneko Poliorketas: 

- Tai mažasis kietuolis! Jis tikrai išlindo išorėn! - Tarsi dar ne- 
galėdamas patikėti jis apžvelgė kitus. - Šitoks neūžauga - bet vai- 
kinas su kiaušiais! 

Stiuartas atsiliepė: 

- Klausykite, mums čia derėtų būti viskam pasiruošusiems. 
Tiesa, nelabai įtikėtina, bet visgi galėjo būti, kad klorai užfiksa- 
vo atsidarančius ir vėl užsidarančius vožtuvus. Jeigu taip atsiti- 
ko, jie būtinai susiruoš patikrinti, kas čia vyksta, tad verčiau iš- 
syk apsidrauskime... 

- Kaip? - paklausė Vindhemas. 

- Jie įeis ir išsyk pastebės, kad nematyti Muleno. Mes pasaky- 
sime, kad jis ten, priekyje. Na, klorai žino, kad Žmonės turi to- 
kią keistą savybę - nuėję į tualetą paprastai užsidaro ir nepaken- 
čia, jeigu ten jiems kas nors trukdo. Tad klorai tikrinti ten ne- 
bandys. Jei tuo metu sugebėsime apdumti jiems akis... 

- O kas, jeigu jie sumanys palaukti arba patikrinti skafandrus? 
- suabejojo Porteris. 

Stiuartas gūžtelėjo pečiais: 

- Tikėkimės, kad šito jie nesumanys. Ir dar... Poliorketai, kai 
jie įeis, nebandykite griebti kuriam nors už gerklės. 

Poliorketas suniurzgė: 

- Griebti kažką už gerklės, kai tas mažylis ten, išorėje? Kuo 
jūs mane laikote? - Jis priešiškai įsistebeilijo į Stiuartą, o paskui 
smarkiai pasikasė garbanotą pakaušį. - O aš dar juokiausi iš jo... 
Laikiau jį sena boba. Dabar dėl to taip gėda... 

Stiuartas atsikrenkštė. Ir pasakė: 

- Žinote, aš irgi prišnekėjau visokių dalykų, kurie gal ir nebu- 
vo tokie juokingi, kaip man atrodė. Jeigu ką nors įžeidžiau, no- 
rėčiau atsiprašyti. 

Paniuręs jis nusigręžė ir nusliūkino prie savo lovos. Netrukus 
išgirdo atsargius žingsnius už nugaros. Kažkas palietė jo ranko- 
vę. Stiuartas grįžtelėjo. Tai buvo Leblankas. 

Jaunuolis tyliai ištarė: 

- Man vis dar tebeatrodo, kad misteris Mulenas - jau pagyve- 
nęs Žmogus. 

- Na taip, iš vaikystės jis jau senokai išaugęs. Manding, jam 
kokie keturiasdešimt penkeri ar penkiasdešimt. 

Leblankas tęsė: 

- Kaip manote, misteri Stiuartai, ar tik vietoje jo neturėjau ei- 
ti aš? Juk aš iš jūsų visų jauniausias. Labai nemalonu, kai pagal- 
voji, kad vietoj tavęs išėjo senis. Nuo tos minties pasijuntu iš tie- 
sų šlykščiai. 

- Zinau. O įeigu jis žus, visi pasijusime nelabai kaip. 

- Bet jis juk išėjo savo noru! Mes neprivertėme jo, juk tiesa? 

- Verčiau nemėginkite apsigaudinėti ir nusipurtyti atsakomy- 
bės, Leblankai. Nuo to geriau tikrai nepasijusite. Tiesiog jis iš 
mūsų visų turėjo patį svariausią motyvą rizikuoti. 

Stiuartas nutilo ir nugrimzdo mintyse. 


+ 


Mulenas pajuto, kaip kliūtis po jo kojomis prasmego, o jį su- 
pančios sienos ėmė didžiuliu greičiu čiuožti į šalis - pernelyg 
greitai. Jis suvokė, kad tai oro gūsis veržiasi laukan, drauge neš- 
damas ir jį. Mulenas karštligiškai rankomis ir kojomis įsirėmė į 
sieną, stengdamasis susistabdyti. Žinoma, oro srautas ir buvo 
skirtas nublokšti lavonus kuo toliau nuo laivo, bet jis juk nebu- 
vo lavonas - bent jau kol kas. 

Ūmai jo kojos sumataravo ir į kažką atsitrenkė. Jis išgirdo 
pliaukštelėjimą - vienas įmagnetintas jo kulnas tvirtai prisikabi- 
no prie laivo korpuso, o visas kūnas tuo tarpu lėkė tolyn tarsi 
iššautas kamštis. Mulenas pasijuto pavojingai švytuojąs ant pat 
laive atsivėrusios skylės kraštelio - staiga persiorientavęs jis su- 
vokė žvelgiąs žemyn, į duobės gelmę. Paskui jis žingtelėjo ata- 
tupstas - dangtis savaime pasikėlė ir sandariai užkimšo skylę. 

Muleną užgriuvo nerealybės pojūtis. Be jokios abejonės, bū- 
tybė, kiurksanti ant išorinio laivo korpuso, negali būti jis. Ne, tik 
ne Rendolfas F. Mulenas. Tik labai nedaugelis žmonių galėjo pa- 
sigirti kada nors stovėję laivo išorėje. Netgi iš tų, kuriems kos- 
minės kelionės buvo duona kasdieninė. 

Tiktai palaipsniui jis suvokė, kad visą jo kūn4 varsto skaus- 
mas. Iššvilpdamas pro skylę, kai viena koja tuo tarpu jau buvo 
tvirtai prilipusi prie paviršiaus, jis vos neperlūžo pusiau. Dabar 
jis labai atsargiai pabandė pasijudinti, ir tuoj pat patyrė, kad kū- 
nas juda visiškai nepaklusdamas valiai ir suvaldyti jo beveik neį- 
manoma. Mulenas vylėsi, kad nė vienas kaulas nelūžo, tačiau vi- 
so kairiojo šono raumenys skausmingai trūkčiojo. 

Tik po kurio laiko jis kiek atsitokėjo, ir tik tada sumojo, kad 
žibintai, įtaisyti skafandro riešuose, įjungti. Jų šviesoje jis ir dėb- 
sojo į L - vamzdžio juodumą. Mulenas krustelėjo, persmelktas 
stingdančios minties, kad klorai iš vidaus gali pastebėti prie pat 
laivo korpuso klydinėjančias dvi švieseles. Vargais negalais jis 
pasiekė juosmenyje įmontuotą mygtuką ir išjungė žibintus. 

Mulenui ir į galvą nebuvo atėję, kad, stovėdamas tiesiog ant 
laivo korpuso, jis neįstengs jo įžiūrėti. Apačioje, tiesiog po juo, 

plytėjo tiktai tamsa - lygiai tokia pat, kaip ir virš jo. Tiesa, čia dar 
žybčiojo žvaigždės - aštrūs, ryškūs tolimi taškeliai. Tačiau dau- 
giau - ničnieko. Niekur daugiau ničnieko nebuvo. Po kojomis 
nebuvo netgi žvaigždžių. Tiesą sakant, nebuvo ir pačių kojų. 

Mulenas atsilošė ir pažvelgė į žvaigždes. Jam visiškai apsvai- 
go galva. Žvaigždės lėtai judėjo. Tiksliau, jos žibėjo nė nekrus- 
telėdamos, o sukosi pats laivas, tačiau Mulenas niekaip neįsten- 
gė įteigti savo akims, kad tai, ką byloja protas, yra tiesa. Judėjo 
jos. Jis sekė jas žvilgsniu - jos lėtai slydo žemyn, kol pagaliau 
pradingdavo už laivo. Iš priešingos pusės išnirdavo kitos žvaigž- 
dės ir palengva kildavo aukštyn. Horizontas buvo juodut juodu- 
tėlis. Laivas egzistavo tik kaip regionas, kuriame nešvietė nė vie- 
na žvaigždė. 

Nė viena žvaigždė? Ne visai - štai viena, tiesiog po kojomis. 
Mulenas vos neištiesė rankos prie jos, bet tuoj pat sumojo, kad 
tai tik atspindys veidrodiniame spindinčio metalo paviršiuje. 

Jie skriejo tūkstančių mylių per valandą greičiu. Žvaigždės. 
Laivas. Ir jis pats. Tačiau tai ničnieko nereiškė. Muleno pojūčiai 
fiksavo tik begalinę tylą ir tamsą. Ir dar tą lėtą žvaigždžių suki- 
mąsi. Zvilgsnis nuslydo paskui judančią žvaigždę... 

Ir šalmu pridengta jo galva dunkstelėjo į laivo korpusą. Nuai- 
dėjo skaidrus garsas, panašus į varpelio tilindžiavimą. 

Panikos apimtas Mulenas apsigraibė aplink save nejautrio- 
mis, gremėzdiškomis suslėgto putnago pirštinėmis. Jo kojos vis 
dar buvo tvirtai prikibusios prie laivo korpuso - bent jau tai ne- 
kėlė abejonių. Tačiau likusioji kūno dalis dryksojo atsilošusi, 
stačiu kampu sulinkusi per kelius. Laivo paviršiuje neveikė nė 
pati menkiausia traukos jėga. Mulenas galėjo atsilošti kiek pajėg- 
damas, tačiau kadangi viršutinės jo kūno dalies visiškai netrau- 
kė žemyn, sąnariai net negavo signalo, kad jis kiūto taip absur- 
diškai išsirietęs. Jo kūnas paprasčiausiai kybojo nekeisdamas po- 
ZOS. 

Mulenas stipriai atsistūmė nuo korpuso, ir viršutinė jo kūno 
dalis šaute šovė aukštyn. Tačiau išsitiesęs jis neįstengė susistab- 
dyti ir tėškėsi į korpusą - šįsyk kniūbsčias. 

Jis pabandė dar kartą, dabar jau daug lėčiau, abiem rankomis 
prisilaikydamas korpuso. Galų gale jam pavyko atsitūpti. Dabar 
- stotis. Labai lėtai. Tiesiog aukštyn. Į šalis ištiestos rankos padės 
išlaikyti pusiausvyrą. 

Galų gale jis stovėjo tiesiai, puikiai suvokdamas, kaip jį pyki- 
na, kaip svaigsta galva. 

Mulenas apsidairė. Viešpatie šventas, kur gi tos garo tūbos? 
Jis nevaliojo jų įžiūrėti. Jos buvo juoduma juodumoje. Visiškas 
niekas visiškoje tuštumoje. 

Mulenas paskubomis įjungė riešų žibintus. Atvirame kosmo- 
se nebuvo jokių spindulių, tiktai eliptinės, aštriai apibrėžtos žyd- 

ro plieno dėmės, atspindinčios šviesą tiesiog į jo regėjimo lau- 
ką. Atsimušusios į kokią nors kliūtį, jos atspindėdavo aštrų it 
peilis, juodą kaip kosmoso gelmės šešėlį. Švytėjimo siekiamą zo- 

Mulenas krustelėjo rankas, ir visas jo kūnas kaipmat pasviro 
į priešingą pusę - veiksmas ir atoveiksmis. Lygaus, cilindro pa- 
vidalo garo tūbos paviršiaus vaizdas kone liuoktelėjo tiesiog ant jo. 

Mulenas pabandė krustelėti tenlink. Koja buvo tvirtai priki- 
busi prie laivo korpuso. Mulenas įsitempęs iš paskutiniųjų sten- 
gėsi išplėšti koją iš to klampsmėlio, kurio gramzdinanti jėga sil- 
po gana sparčiai. Kilstelėjęs koją per tris colius, jis pasijuto be- 
veik išsivadavęs; tačiau pakėlęs ją antra tiek, pajuto tuoj pat 
nuskrisiąs. 

Jis žingtelėjo pirmyn ir nuleido koją; klampsmėlis ją tuojau 
pat vėl įtraukė. Kai nuo kulno iki korpuso paviršiaus beliko du 
coliai, skafandro batas nevaldomas dunkstelėjo žemyn; Mulenui 
pasirodė, kad žvangėjimas nusirito visu laivo paviršiumi. Vibra- 
cija nuvilnijo skafandru, gerokai sustiprindama garsą ausyse. 

Siaubo apimtas jis taip ir sustingo. Skafandro viduje esančią 
atmosferą sausinantys dehidratoriai neįstengė susidoroti su stai- 
giu prakaito pliūpsniu, išpylusiu- jo kaktą ir pažastis. 

Kurį laiką luktelėjęs jis pabandė vėl kilstelėti koją. Šįsyk - vos 
per colį. Iš visų jėgų stengdamasis išlaikyti koją tame pačiame 
aukštyje, Mulenas atsargiai stumtelėjo ją pirmyn. Horizontalus 
judesys nereikalavo jokių pastangų - ta kryptis buvo statmena 
magnetinių laukų linijoms. Tačiau visąlaik teko saugotis, kad ho- 
rizontaliai judančios kojos magnetas staigiai netruktelėtų že- 
myn. Galų gale Mulenas atsargiai vėl priglaudė padą prie laivo 
paviršiaus. 

Žmogus net pūkštė nuo įtampos. Kiekvienas žingsnis buvo 
tikra kankynė. Kelių sausgyslės treškėjo, šoną varstyte varstė tar- 
si peiliais. 

Mulenas stabtelėjo, kad bent kiek pradžiūtų prakaitas. Apra- 
sojęs antveidis šiuo metu - anaiptol ne pati palankiausia aplin- 
kybė. Mulenas įjungė riešų žibintus ir išvydo tiesiog priešais 
dunksantį garo cilindrą. 

Tokių cilindrų laive buvo keturi, maždaug ties viduriu jie 
grandine juosė visą korpusą, išdėstyti vienodais devyniasdešim- 
ties laipsnių intervalais. Garo tūbos buvo skirtos “švelniam" lai- 
vo kurso pakeitimui. Paprastai laivas manevruodavo galingais, 
priekigalyje ir uodegoje įtaisytais varikliais, kurie varančiąja ar- 
ba stabdančiąja jėga palaikydavo stabilų greitį. Be to, laive dar 
buvo ir hiperbranduolinis variklis, kurio dėka erdvėlaivis galė- 
davo atlikti erdvę ryjančius šuolius. 

Bet retkarčiais atsitikdavo taip, kad skrydžio kursą prireikda- 
vo pakoreguoti visai nežymiai - tada garo cilindrai ir sulaukdavo 

savo eilės. Po vieną jie galėjo stumtelėti laivą į viršų, į apačią, 
kairėn arba dešinėn. Įjungus juos poromis ir kruopščiai apskai- 
čiavus išmetamų garų kiekį, laivą buvo galima pasukti bet kuria 
pageidaujama kryptimi. 

Šio įtaiso niekas netobulino jau ištisus šimtmečius - jis tiesiog 
buvo pernelyg paprastas, kad dar imtumeis jį tobulinti. Bran- 
duolinė baterija įkaitindavo hermetiškame konteineryje laikomą 
vandenį, paversdama jį garais, mažiau nei per sekundę pakelda- 
ma jo temperatūrą tiek, kad vanduo suskildavo į vandenilio ir 
deguonies mišinį, o paskui - į elektronų ir jonų mišinį. Turbūt 
galiausiai vanduo visiškai suirdavo. Niekam net į galvą nešovė 
tuo pasidomėti. Sistema veikė puikiai, ir nebuvo jokio reikalo 
tikrinti. 

Temperatūrai pasiekus kritinį tašką, atsiverdavo adatinis vož- 
tuvas, ir garai pliūptelėdavo laukan vos kelias akimirkas trun- 
kančiu, tačiau neįtikėtinos galios srautu. Gi laivas neišvengiamai 
didingai pasisukdavo aplink savo paties gravitacijos centrą prie- 
šinga garų pliūpsniui kryptimi. Kai tik posūkis pasiekdavo nu- 
matytą kampą, iš simetriškos, kitoje laivo pusėje įtaisytos tūbos 
pliūptelėdavo tokio pat galingumo garų srautas, kuris sėkmin- 
gai sustabdydavo sukimąsi. Tokiu būdu laivas ir toliau skrieda- 
vo tuo pačiu greičiu, bet jau kita kryptimi. 

Mulenas pagaliau pasiekė garo cilindro angą. Jis pabandė įsi- 
vaizduoti, kaip pats atrodąs šią akimirką: mažytis taškelis, balan- 
suojantis pačiame gale įtaiso, kyšančio iš milžiniškos, kiaušinio 
pavidalo konstrukcijos, skrodžiančios kosminę erdvę dešimties 
tūkstančių mylių per valandą greičiu. 

Vis dėlto garo srautas nepliūptelėjo ir nenušlavė jo nuo kor- 
puso, 0 magnetiniai skafandro kulnai buvo prilipę prie pavir- 
šiaus net dar tvirčiau, nei Mulenas būtų pageidavęs. 

Įjungęs žibintus jis pasilenkė ir pažvelgė į tūbos gelmę. 
Orientacijos kryptis vėl pasikeitė - dabar Mulenui atrodė, kad 
laivas beprotišku greičiu garma į bedugnę. Jis siektelėjo kokios 
nors atramos, norėdamas įsitverti, bet tuoj pat suvokė niekur 
nekrintąs. Atvirame kosmose realiai neegzistavo kryptys “aukš- 
tyn" ar “žemyn", išskyrus tas, kaip jas suvokė apkvaitusi Muleno 
sąmonė. 

Cilindro skersmuo buvo kaip tik toks, kad vidun galėtų įlįs- 
ti Žmogus - taip buvo padaryta specialiai, kad prireikus ką nors 
suremontuoti, mechanikas be didesnio vargo sutilptų tūboje. Ži- 
bintai išplėšė iš tamsos žemyn vedančias pakopas, įtaisytas kaip 
tik priešingoje tūbos pusėje nuo tos, kurioje kiūtojo Mulenas. 
Jis lengviau atsiduso, išpūsdamas tokį oro gūsį, kokį tik galėjo 
sau leisti. Kai kuriuose laivuose kopėčių nebūdavo. 

Mulenas nusikapstė iki kopėčių, nors su kiekvienu žingsniu 
atrodė, kad laivo paviršius tiesiog slysta iš po kojų. Jis kilstelė- 

jo ranką, persvėręs ją per tūbos kraštą užčiuopė viršutinę pako- 
pą, tada atsargiai atplėšė nuo korpuso vieną koją, paskui - kitą 
ir įsirangė vidun. 

Nuo pat žygio pradžios skrandyje užsiveržęs kietas mazgas 
dabar ėmė skausmingai trūkčioti. Jeigu kaip tik šiuo metu jie su- 
galvos manevruoti, jeigu kaip tik dabar pliūptelės garų srautas... 

Jis to net neišgirs, net nesužinos. Vieną akimirksnį jis dar 
tvirtai laikysis kopėčių skersinio, laisvąja ranka lėtai grabalioda- 
mas kito. O po akimirkos jau atsidurs vienui vienas atvirame 
kosmose, laivas jam bebus tik juodas juodas tuštumos lopas, 
amžiams pradingęs tarp žvaigždžių. Tikriausiai jam dar bus skir- 
ta išvysti mirgančiu debesiu sūkuriuojančių, drauge su juo išlė- 
kusių ledo kristalų verpetą, kiekvienas ledokšnis sublykčios, ats- 
pindėdamas žibintų šviesą. Ledo sūkurys lėtai artės ir suksis ap- 
link jį, pritrauktas jo kūno masės, panašiai kaip vos įžiūrimus 
planetų taškelius pritraukia absurdiškai maža Saulė. 

Jį vėl išpylė prakaitas, dabar jau Mulenas suvokė ir kamuo- 
jantį jį troškulį. Jis prisivertė negalvoti apie tai. Kol neišsiners iš 
skafandro, apie gėrimą nėra ko nė svajoti... jei tik išvis kada nors 
išsiners. 

Dar vienas skersinis. Ir dar. Ir dar. Kiek gi jų bus iš viso? Jo 
ranka slystelėjo. Netikėdamas savo akimis Mulenas įsispoksojo 
į glotnų paviršių, aštriai blizgantį žibintų šviesoje. 

Ledas? 

O kodėl gi ne? Juk garas, nors ir neįtikėtinai įkaitęs, susidu- 
ria su metalo paviršiumi, kurio temperatūra siekia beveik abso- 
liutų nulį. Per tas kelias akimirkas, kol trunka pliūpsnis, meta- 
las tikrai nespėja įkaisti iki aukštesnės nei vandens užšalimo 
temperatūros. Tad nieko nuostabaus, kad susikondensuoja le- 
do luobas, kuris ilgainiui lėtai išsisklaido vakuume. Tik ta aplin- 
kybė, kad procesas užsibaigdavo neįtikėtinai greitai, ir saugojo 
tiek garo tūbas, tiek patį vandens konteinerį nuo išsilydymo. 

Pagaliau grabinėjanti Muleno ranka užčiuopė kelio galą. Jis 
vėl įjungė žibintus. Siaubo kupinos jo akys smigo tiesiog į garo 
vamzdį, kurio skersmuo siekė vos pusę colio. Vamzdis atrodė 
negyvas ir visiškai nepavojingas. Tačiau kaip tik taip jis ir atro- 
do visada, išskyrus mikrosekundę prieš... 

Vamzdį dengė išorinis garo gaubtas. Jis sukiojosi ant centri- 
nės stebulės, spyruoklėmis pritvirtintos išorinėje pusėje ir tvirtai 
priveržtos vidinėje. Spyruoklių dėka pirmasis galingas garo 
pliūpsnis išsiverždavo pro gaubtą, įveikdamas itin stiprią laivo 
inerciją. Tada garai patekdavo į vidinę kamerą, pliūpsnio jėga 
kiek nusilpdavo, bet pradinis energijos kiekis likdavo nepakitęs, 
tik kiek išsklaidytas - tokiu būdu gerokai sumažėdavo pavojus 
pramušti patį laivo korpusą. 

Mulenas tvirtai įsirėmė į kopėčių skersinį ir iš visų jėgų už- 
gulė išorinį gaubtą. Šis vos vos krustelėjo. Tiesa, jis buvo labai 
standus, bet Mulenas ir neketino smarkiai jo įspausti - tik tiek, 
kad jis iš anos pusės užkabintų sraigtą. Mulenas pajuto, kaip 
sraigtas įstrigo savo vietoje. 

Įtempęs visas jėgas jis ėmė sukti gaubtą, jausdamas, kaip vi- 
sas kūnas sukasi priešinga kryptimi. Gaubtas laikėsi tvirtai, visa 
įtampa dabar kliuvo sraigtui, nes Mulenas kruopščiai suregulia- 
vo mažytį kontrolinį svertą, atpalaiduojantį spyruokles. Kaip 
puikiai dabar jis prisiminė visas ta tema perskaitytas knygas! 

Galų gale jis atsidūrė pačioje šliuzo kameroje, kuri buvo pa- 
kankamai didelė, kad joje galėtų patogiai išsitekti žmogus - čia 
vėlgi viskas buvo pritaikyta remonto darbams. Dabar jau garo 
srautas nebebūtų išsviedęs Muleno iš laivo. Jei srautas pliūpte- 
lėtų kaip tik šiuo metu, jis priplotų Muleną prie vidinio gaubto 
- ir dar su tokia jėga, kad iš žmogaus šlapia vieta teliktų. Tai būtų 
bent jau staigi mirtis, kurios jis tikrai nesuspėtų pajusti. 

Lėtai lėtai Mulenas atkabino atsarginį deguonies cilindrą. 
Nuo vairinės jį beskyrė tik vidinis šliuzo kameros gaubtas. Šis 
gaubtas atsiverdavo į išorę, kad švilpiantis garų srautas ne tik jo 
neatidarytų, bet ir dar tvirčiau prislėgtų. Gaubto forma idealiai 
atitiko angos formą, neliko nė menkiausio plyšelio. Atidaryti jo 
iš išorės buvo visiškai neįmanoma. 

Mulenas įsitaisė virš gaubto, sulenkta nugara įsiremdamas į 
vidinį šliuzo kameros paviršių. Kvėpuoti tokioje pozoje anaiptol 
nebuvo lengva. Atsarginis deguonies cilindras kadaravo ganėti- 
nai keistu kampu. Mulenas sulenkė metalinę cilindro žarnelę ir 
staigiai ją atleidęs taip tvojo jos galu į vidinį gaubtą, kad vibra- 
cija sudrebino visą šliuzą. Dar vienas smūgis. Ir dar... 

Klorai tiesiog negali neatkreipti į tai dėmesio! Jie būtinai pri- 
valo atkakti čia pasižiūrėti, kas atsitiko! į 

Mulenas neturėjo nė menkiausios galimybės iš anksto įspė- 
ti, kada jie pasirodys. Įprastu atveju pirmiausia jie turėtų prileis- 
ti šliuzo kamerą oro ir tokiu būdu užtrenkti išorinį gaubtą. Ta- 
čiau dabar šis smygsojo ant centrinio sraigto, nuo angos krašto 
jį skyrė nemenkas tarpas. Oras niekaip nebegalėjo užpildyti šliu- 
zo kameros, pro tokią skylę jis kaipmat išsiverš į atvirą kosmosą. 

Mulenas nesiliovė trankęs vidinio gaubto. Ar klorai bent paž- 
velgs į oro matuoklį, ar pastebės, kad jo rodyklė tebevirpa ties 
nuliu? O gal jie net neabejoja, kad visi laivo prietaisai veikia be 
priekaištų, ir net nedirsteli į juos? 

Porteris nebeištvėrė: 
- Jau pusantros valandos, kai jis išėjo. 
- Žinau, - atsakė Stiuartas. 

Visus juos kamavo nerimas, jie strykčiojo dėl kiekvieno nie- 
ko, tačiau tarpusavio santykių įtampa buvo atlėgusi. Visi jų emo- 
cijų siūleliai dabar vedė viena kryptimi - prie laivo korpuso. 

Porteris paklausė: 

- Kaip manote, gal jie jį sučiupo? 

- Tokiu atveju mes jau būtume apie tai sužinoję, - trumpai at- 
sakė Stiuartas. 

Porterį gnybtelėjo nuoskauda: jis labai aiškiai jautė, kad visi 
kiti absoliučiai juo nesidomi. Jis galėjo tai suprasti - juk niekuo 
nenusipelnė bendrakelionių pagarbos. Vieną akimirksnį jo są* 
monę užliejo pasiteisinimų srautas. Juk visi kiti irgi kaip reikiant 
išsigando. Žmogus turi teise bijoti. Niekas nenori mirti. Jis, Por- 
teris, bent jau nepalūžo kaip kad Aristidas Poliorketas. Jis ne- 
verkė, kaip kad Leblankas. Jis... 

Tačiau ten, laivo išorėn, išlindo Mulenas. 

- Sakykite! - suriko Porteris. - Kodėl gi jis šitaip pasielgė? 

Nieko nesuprasdami visi sužiuro į jį. Bet Porteriui tai nerū- 
pėjo. Įkyri mintis jį graužė taip smarkiai, kad jis nebevaliojo jos 
nutylėti: 

- Aš noriu sužinoti, kodėl Mulenas sutiko rizikuoti gyvybe. 

- Tas žmogus, - atsiliepė Vindhemas, - yra tikras patriotas... 

- Visai ne! Nieko panašaus! - kone isteriškai suriko Porteris. 
- Tas mažasis žmogeliukas išvis neturi jokių jausmų! Visus jo 
poelgius sąlygoja tik logiškos priežastys ir motyvai, o kaip tik 
juos aš ir norėčiau sužinoti, nes... 

Jis taip ir neužbaigė sakinio. Argi jis galėjo balsu ištarti, kad 
motyvų, kurių pakako pusamžiui buhalteriui, juo labiau turėjo 
pakakti jam pačiam? 

Poliorketas pareiškė: 

- Jis - tiesiog pasiutusiai narsus žmogeliukas, štai kas. 

Porteris atsistojo. 

- Klausykite, - pareiškė jis. - Juk galėjo atsitikti ir taip, kad jis 
ten kažkur įstrigo. Kad ir ką šiuo metu jis veiktų, gali būti, kad 
vienas jis nebeįstengs užbaigti. Aš... Aš noriu eiti paskui jį. 

Tai pasakęs jis sudrebėjo visu kūnu, su siaubu laukdamas, 
kad Stiuartas tuoj pat perlies jį sarkastišku žodžių kirčiu. Stiuar- 
tas dėbsojo į jį tikriausiai gerokai apstulbęs, bet Porteris nedrį- 
so pažvelgti jam į akis ir įsitikinti, ar šis tikrai tik nustebęs. 

Stiuartas švelniai atsakė: 

- Duokime jam dar pusvalandį. 

Krūptelėjęs Porteris pakėlė galvą. Stiuarto veide nebuvo nė 
šešėlio pajuokos. Jis netgi atrodė draugiškas. Visų veidai atrodė 
draugiški. 

Porteris ištarė: 

- O tada... 

- O tada visi, kurie nori eiti, trauks burtus - ar kaip nors ki- 
taip, ne mažiau demokratiškai, išsirinksime savanorį. Kas dar, be 
Porterio, pageidauja eiti? 

Rankas pakėlė visi. Netgi Stiuartas. 

Bet Porteris jautėsi laimingas. Jis juk pasiskelbė savanoriu 
pirmas. Jis nekantraudamas laukė, kol praeis tas pusvalandis. 

Vis dėlto tai įvyko visiškai netikėtai. Išorinis liukas pokštelė- 
jęs atsivėrė, ir pro jį kyštelėjo ilgas ir laibas, beveik begalvis, gy- 
vatę primenantis kloro kaklas, nevaliojantis atsilaikyti prieš plūs- 
tančio oro srautą. 

Atsarginis Muleno cilindras nušvilpė į šalį ir tik per plauką 
neatsikabino. Panikos apimtas Mulenas akimirkai sustingo, ta- 
čiau tuoj pat jį sugriebė, trūktelėjęs pakėlė virš šniokščiančios 
oro srovės, luktelėjo tiek, kiek išdrįso, kol prašniokš galingiau- 
sia banga ir oras vairinėje išretės, o tada iš visų jėgų vožė cilindru. 

Cilindras kirto tiesiog per tą tvirtą gyslotą kaklą jį sutrupin- 
damas. Mulenas tūnojo virš liuko, tad oro srautas jam buvo be- 
veik visiškai nepavojingas. Jis vėl iškėlė cilindrą ir tvojo padarui 
per galvą taip, kad iš spoksančių šio akių beliko tiršto skysčio 
klaneliai. Visiškai išretėjusioje atmosferoje, beveik vakuume, ža- 
lias kloro kraujas pliūpčiojo iš perkirsto kaklo. 

Mulenas iš paskutiniųjų tvardėsi, kad nesusivemtų, nors su- 
pykino kaip reikiant. 

Stengdamasis net neužkliūti žvilgsniu už išdrikusio kloro, 
Mulenas žingtelėjo atatupstas, viena ranka įsitvėrė išorinio gaub- 
to ir visa jėga jį pasuko. Automatiškai įsitempė sraigto gale prit- 
virtintos spyruoklės, užtrenkdamos gaubtą. Kad ir kokie menki, 
atmosferos likučiai dar tvirčiau jį prispaudė, ir karštligiškai dir- 
bantys siurbliai vėl ėmė tiekti orą į vairinę. 

Mulenas perropojo sužalotą kloro kūną ir griūte įgriuvo į pa- 
talpą. Čia buvo tuščia. 

Po valandėlės atsitokėjęs jis suvokė kiūtąs keturpėsčias. Jis 
sunkiai atsistojo. Mulenas visiškai nebuvo pagalvojęs apie tą šo- 
ką, kurį patirs staigiai perėjęs iš nesvarumo būklės į gravitacijos 
sąlygas. Maža to, vairinėje buvo sukurta klorų pasaulio traukos 
jėga, o tai reiškė, kad, įskaitant ir skafandrą, smulkų Muleno kū- 
ną prislėgė penkiasdešimties procentų viršsvoris. Gerai bent tai, 
dingtelėjo jam, kad tos prakeiktos metalinės klumpės taip nebe- 
limpa prie grindų. Mat laivo viduje grindys ir sienos buvo išmuš- 
tos kamštine medžiaga padengtu aliuminio sluoksniu. 

Mulenas lėtai apsisuko. Begalvis kloras tysojo susmukęs; tik 
retsykiais visu jo kūnu perbėgantis virpulys bylojo, kad dar vi- 
sai neseniai tai būta gyvo organizmo. Mulenas susiraukęs per- 
žengė jį ir uždarė garo tūbos šliuzo kamerą. 

Patalpoje tvyrojo kažkas nenusakoma, tačiau tai smarkiai slė- 
gė. Lempos mirgėjo žalzganai geltona šviesa. Be jokios abejo- 
nės, čia buvo klorų atmosfera. 

Visai nenoromis Mulenas kone aiktelėjo iš nuostabos, netgi 
susižavėjimo. Jis išsyk pastebėjo, kad klorai sugebėjo kažokiu 
būdu taip apdirbti įvairias medžiagas, kad šios taptų atsparios 
oksiduojančiam chloro poveikiui. Netgi ant sienos kabantis Že- 
mės žemėlapis, atspaustas ant lygaus ir blizgančio, plastiku pa- 
dengto popieriaus, atrodė it naujutėlis ir nėmaž nenukentėjęs. 
Pažįstmų žemynų kontūrų viliojamas, Mulenas žingtelėjo artyn... 

Tik pačiu akies kraštu jis sugavo kažkokį judesį. Sunkaus ska- 
fandro varžomas, jis kaip sugebėdamas vikriau atsigręžė. Ir ne- 
suspėjo užgniaužti riksmo. Kloras, kurį jis laikė negyvu, paleng- 
va stojosi. 

Padaro kaklas bejėgiškai kabaliavo - lipni, gliti suniokotų au- 
dinių masė - tačiau jo rankos aklai tiesėsi pirmyn, o nesuskai- 
čiuojami, žiedu krūtinę juosiantys čiuptuvėliai greitai vibravo 
tarsi visas miškas gyvačių liežuvių. 

Be abejo, kloras buvo aklas. Sutraiškius jo kaklo stiebą, pa- 
daras neteko jutimo organų, be to, gerokai pridusęs jis prarado 
orientaciją. Tačiau pilve saugiai slypinčios smegenys liko nepa- 
žeistos. Kloras tebebuvo gyvas. 

Mulenas atšlijo. Jis sukosi ratu, nevikriai ir visiškai nesėkmin- 
gai stengdamasis stypčioti ant pirštų galiukų, nors ir žinojo, kad 
sužalotas kloras ne tik aklas, bet ir kurčias. Padaras klupinėda- 
mas slinko pirmyn, pagaliau atsitrenkė į sieną, užčiuopė sienos 
bei grindų susikirtimo liniją ir nušliaužė palei ją. 

Mulenas karštligiškai apsižvalgė, akimis ieškodamas kokio 
nors ginklo, bet ničnieko neaptiko. Tiesa, ginkluotas buvo pats 
kloras, tačiau Mulenas nesiryžo siekti dėklo. Kodėl gi jis iš kar- 
to nepačiupo spindulinio pistoleto? Kvailys! 

Vairinės durys atsidarė beveik be jokio garso. Visas drebėda- 
mas Mulenas atsigręžė. 

Vidun įėjo antrasis kloras - sveikutėlis, nė kiek nesužalotas. 
Akimirksnį jis sustingęs stovėjo tarpduryje, pastirę čiuptuvėliai 
ant jo krūtinės nė nevirptelėjo; laibas kaklo stiebas tįstelėjo pir- 
myn, šiurpios kibirkščiuojančios akys pirmiausia smigo į Mule- 
ną, paskui - į leisgyvį gentainį. 

Dar akimirksnis - ir jo ranka žaibiškai slystelėjo prie šono. 

Mulenas krustelėjo skatinamas vien tik reflekso, pats gerai 
nęsuvokdamas, ką daro. Jis ištempė atsarginio deguonies cilind- 
rą, kurį, vos įėjęs į vairinę, vėl buvo pasikabinęs prie juosmens, 
žarnelę ir lupte nulupo vožtuvą. Nė nesivargino mažinti slėgio. 
Deguonis siūbtelėjo nekontroliuojamu srautu, atoveiksmis bu- 
vo toks stiprus, kad Mulenas vos nesuklupo. 

Jis plika akimi įžiūrėjo deguonies srautą. Blyškus gūsis be pa- 
liovos pampdamas skverbėsi į žalzganą chloro atmosferą. Srau- 
tas pasiekė klorą tą akimirksnį, kai šis uždėjo ranką ant pistoleto 
dėklo. 

Kloro rankos šastelėjo į viršų. Mažutis snapas ant gumbą pri- 
menančios galvos išgąstingai prasižiojo, bet neišleido nė garse- 
lio. Kloras susverdėjo ir griuvo, dar akimirksnį rangėsi ir trūk- 
čiojo, paskui nurimo. Mulenas priėjo arčiau ir ėmė lieti deguo- 
nies čiurkšlę tiesiog ant jo, tarsi gesindamas gaisrą. Paskui kils- 
telėjo sunkiai apautą koją ir sutrėškė laibą padaro kaklą. 

Paskui Mulenas grįžo prie pirmojo kloro. Bet šis jau tysojo iš- 
sikėtojęs, sustingęs. 

Visas patalpos oras jau buvo balzganas nuo deguonies kon- 
centracijos, kurios pakaktų išguldyti visą legioną klorų. Atsargi- 
nis cilindras ištuštėjo. 

Mulenas peržengė negyvą klorą, išsvirduliavo iš vairinės ir 
pagrindiniu koridoriumi patraukė į belaisvių patalpą. 

Reakcija užgriuvo jį staiga. Mulenas slinko kūkčiodamas, 
apimtas aklo nevaldomo siaubo. 

Stiuartas jautėsi mirtinai nusivaręs. Nepaisant dirbtinių ran- 
kų ir viso kito, jam vėl teko sėsti prie laivo valdymo pulto. Link 
jų jau artėjo du Žemės lengvieji kreiseriai. Daugiau nei dvide- 
šimt keturias valandas Stiuartas valdė laivą visiškai vienas. Jis iš- 
montavo oro chloravimo įrangą, iš naujo sukūrė senąją atmos- 
ferą, nustatė laivo buvimo vietą kosminėje erdvėje, apskaičiavo 
patogiausią maršrutą ir labai atsargiai pasiuntė koduotą signalą 
- kuris, kaip paaiškėjo, tikslą pasiekė. 

Taigi išgirdęs virstelint vairinės duris, Stiuartas šiek tiek su- 
sierzino. Jautėsi pernelyg pavargęs, kad ištvertų dar ir pokalbį. 
Jis atsigręžė ir išvydo įeinantį Muleną. 

Stiuartas šūktelėjo: 

- Dėl Dievo meilės, grįžkite į lovą, Mulenai! 

Mulenas atsakė: 

- Aš jau ikvaliai išsimiegojau, nors dar ne taip seniai nebeti- 
kėjau, kad tai man kada nors pavyks. 

- Kaip jaučiatės? 

- Kūnas vis dar sustingęs. Ypač maudžia šoną, - jis susiraukė 
ir nejučia apsidairė. 

- Galite nesidairyti, klorų čia nebėra, - pasakė Stiuartas. - Išs- 
viedėme tuos vargšus nenaudėlius už borto. - Jis palingavo gal- 
vą. - Žinote, man buvo jų gaila. Juk patys sau kaip tik jie yra 
žmogiškos būtybės, o ateiviai - mes. Supraskite, aš visai nenoriu 
pasakyti, kad linkėjau jums pražūties. 

- Aš suprantu. 

Atsigręžęs Stiuartas skersa akimi dirstelėjo į mažąjį žmogelį, 
įdėmiai apžiūrinėjantį Žemės žemėlapį, ir kalbėjo toliau: 

- Privalau atsiprašyti jūsų asmeniškai, Mulenai. Tiesą sakant, 
nelabai gerai apie jus galvojau. 

- Turėjote tokią teisę, - sausai atsakė Mulenas. jo balsas neiš- 
davė absoliučiai jokių emocijų. 

- Ne, neturėjau. Niekas neturi teisės niekinti kito. Nebent po 
labai ilgo bendravimo ir tikrai to nusipelnius. 

- Jūs daug galvojote apie tai? 

- Taip, ištisą dieną. Ar negalėčiau pasiaiškinti? Dėl visko kal- 
tos šitos rankos. - Jis kilstelėjo ir išskėtė rankas. - Ne taip jau pa- 
prasta susitaikyti su mintimi, kad visi kiti žmonės turi savas, tik- 
ras rankas. Už tai aš tiesiog privalėjau visų jų nekęsti. Visada ner- 
davausi iš kailio, stengdamasis perprasti ir sumenkinti kitų žmo- 
nių paskatas, siekdavau išvilkti į dienos šviesą jų trūkumus, atsk- 
leisti jų kvailystes. Turėjau daryti viską, kas tik įmanoma, kad 
įrodyčiau sau: jiems pavydėti tikrai neverta. 

Mulenas neramiai krustelėjo: 

- Jūs visai neprivalote aiškintis... 

- Privalau! Privalau! - Stiuartas įtemptai rikiavo mintis, steng- 
damasis sklandžiai išreikšti jas žodžiais. - Jau prieš daugybę me- 
tų praradau bet kokią viltį aptikti žmonėse bent krislą padoru- 
mo. O jūs imate ir įlendate į tą. L - vamzdį... 

- Turėtumėte suprasti, - atsiliepė Mulenas, - kad aš šitaip pa- 
sielgiau skatinamas labai praktiškų ir savanaudiškų motyvų. Vi- 
sai nenoriu, kad jūs dabar mane įtikinėtumėte, jog esu didvyris. 

- Aš ir neketinau jūsų įtikinėti. Puikiai žinau, kad be priežas- 
ties jūs ir piršto nepajudinsite. Svarbu kitkas - tai, ką šis jūsų 
veiksmas pažadino visuose likusiuose. Neįtikėtina, bet būrelis 
drebančių kvailių ūmai virto padoriais žmonėmis. Ir be jokių 
burtų! Tiesą sakant, jie visąlaik ir buvo padorūs žmonės. Tačiau 
reikėjo kažkokio akstino tam jų padorumui pažadinti - ir jūs jį 
mums suteikėte. Ir dar... aš pats juk esu vienas iš jų. Man irgi 
dar teks gerokai pasistengti, kad kada nors jums prilygčiau. Gal- 
būt teks stengtis visą likusį gyvenimą. 

Nepatogiai pasijutęs Mulenas nusigręžė. Jis stropiai pasilygi- 
no rankoves, kurios nėmaž nebuvo susiglamžiusios. Jo pirštas 
prigludo prie žemėlapio. 

Jis pasakė: S 

- Aš gimiau Ričmonde, na, žinote, Virdžinijoje. Stai čia. Pir- 
miausia ten ir keliausiu. Kur gimęs jūs? 

- Toronte, - atsakė Stiuartas. 

- Štai čia. Žemėlapyje - visai netoli, tiesa? 

Stiuartas paklausė: 

- Ar pasakysite man vieną dalyką? 

- Jei tik galėsiu. 

- Kodėl gi jūs lindote į tą vamzdį? 

Mulenas papūtė lūpas ir sausai atsakė klausimu į klausimą: 

- Ar proziškas mano atsakymas nesugriaus jūsų patirto įkve- 
piančio įspūdžio? 

- Galite vadinti tai intelektualinių smalsumu. Mes, visi likusie- 
ji, turėjome tiesiog akis badančių motyvų. Porteris mirtinai bai- 
minosi internavimo laikotarpio. Leblankas veržėsi sugrįžti pas 
mylimąją. Poliorketas troško žudyti klorus. Vindhemas, pasak jo 
paties, buvo patriotas iki kaulų smegenų. Gi aš... turiu prisipa- 
žinti, kad laikiau save kilniu idealistu. Ir vis dėlto nė vieno iš 
mūsų motyvai nebuvo pakankamai stiprūs, kad priverstų mus 
apsivilkti skafandrą ir ropštis į L - vamzdį. Tad kas gi privertė 
taip pasielgti jus - iš visų Žmonių jus vienintelį? 

- Kodėl jūs šitaip išsireiškėte - “iš visų Žmonių"? 

- Tiktai neįsižeiskite, tačiau iš pažiūros atrodo, kad jums ne- 
būdingi išvis jokie jausmai. 

- Tikrai? - Muleno balsas nė kiek nepasikeitė. Jis liko toks pat 
aiškus ir tylus, tačiau dabar jame suskambėjo lyg ir kažkokia 
įtampa. - Tai tik nuolatinių pratybų rezultatas, misteri Stiuartai, 
ir savidisciplina. Tačiau toli gražu ne prigimtis. Toks mažas žmo- 
gus kaip aš ir negali turėti jokių gerbtinų jausmų. Ar gali būti 
kas nors juokingiau už tokį žmogeliuką kaip aš, sakykime, apim- 
tą įsiūčio? Jeigu jus domina tikslūs skaičiai, mano ūgis - penkios 
pėdos ir pusė colio, svoris - šimtas du svarai. Jokiu būdu neva- 
lia pamiršti nei pusės colio, nei dviejų svarų. 

Argi aš galiu atrodyti orus? Arba išdidus? Argi galiu pasitempti 
visu ūgiu nesukeldamas aplinkinių kvatojimo? Kur man surasti 
moterį, kuri kikendama tučtuojau nepavytų manęs šalin? Taigi 
man nieko kito ir neliko, kaip tik išmokti slėpti bet kokią išori- 
nę emocijų išraišką. 

Jūs kalbate apie trūkumus. Juk niekas nė neatkreiptų dėme- 
sio į jūsų rankas, niekas nepastebėtų, kad jos ne tokios, kokios 
turėtų būti, jeigu jūs pats neišklotumėte visko apie jas pirmam 
sutiktajam pirmąją bendravimo minutę! Gal manote, kad aš ga- 
liu nuslėpti tuos aštuonis colius ūgio, kurių stokoju? Juk kaip tik 
šią mano savybę žmonės pastebi pirmiausia - o dažniausiai išvis 
tik šią ir tepastebi. 

Stiuartas susigėdo. Jis pasijuto įlindęs į asmeninę zoną, kur 
tikrai neturėjo teisės kišti nosį. Jis ištarė: 

- Atleiskite. 

- Už ką? 

- Aš neturėjau versti jūsų kalbėti apie tokius dalykus. Pats pri- 
valėjau susiprasti, kad jūs... kad jūs... 

- Kad aš - ką? Kad bandžiau įrodyti, jog ir aš esu šio to vertas? 
Pasistengiau visiems pademonstruoti, jog menkame mano kūne 
slypi milžino širdis? 

- Aš būčiau pasakęs visa tai be jokios pašaipos. 

- O kodėl nepasišaipius? Tai būtų išties kvailas sumanymas. 
To, ką padariau, priežastis - anaiptol ne ta. Ko gi aš būčiau pa- 
siekęs, brandindamas tokius tikslus? Mane nugabentų į Žemę, 
pastatytų prieš televizijos kameras - žinoma, nuleidę jas kuo že- 
miau, kad į objektyvą pakliūtų mano veidas, arba mane patį pas- 
tatytų ant taburetės - ir apsagstytų mane medaliais? 

- Tačiau, ko gero, kaip tik taip jie ir pasielgs. 

- Ir kas man iš to? Visi tik ir sakys: “Tik pamanykite, toks ma- 
žiukas žmogelis!" O kas paskui? Negi turėsiu kiekvienam sutik- 
tajam porinti: “Žinai, aš ir esu tas vaikinas, kurį praėjusį mėne- 
sį apdovanojo už neįtikėtiną drąsą"? Kaip manote, misteri 
Stiuartai, kiek medalių prireiktų, kad aš paūgėčiau aštuoniais co- 
liais ir pasunkėčiau šešiasdešimčia svarų? 

Stiuartas atsakė: 

- Kai taip viską išdėstėte, aš suprantu jūsų požiūrį. 

Mulenas prašneko vos vos greitėliau; jo kalboje pasijuto šiek 
tiek kontroliuojamo karščio, kuris sušildė žodžius iki drungnos 
kambario temperatūros: 

- Būdavo tokių dienų, kai aš prisiekinėdavau kada nors 
“jiems" dar parodysiąs - paslaptingiesiems “jiems", kurie galėjo 
būti nors ir visas pasaulis. Ketinau apleisti Žemę ir pats susikurti 
sau tinkamus pasaulius. Vyliausi tapsiąs naujuoju, dar mažesniu 
Napoleonu. Šitaip ir iškeliavau iš Žemės, nukakau į Arktūrą. Ir 
ką gi aš galėjau veikti Arktūre? Ką ypatingo galėjau veikti ten, 
kuo nebūčiau galėjęs užsiimti Žemėje? Ničnieko. Taip ir kiurk- 
sojau prie buhalterijos knygų. Vienu žodžiu, misteri Stiuartai, 
tuštybės laikotarpį aš jau pragyvenau. Ir nebebandau vaikščioti 
pasistiebęs ant pirštų galiukų. 

- Tai kodėl gi jūs taip pasielgėte? 

- Palikau Žemę dvidešimt aštuonerių. Atkeliavau į Arktūro sis- 
temą. Nuo tada ten ir gyvenau. Ši kelionė - pirmosios mano 
atostogos, pirmasis sugrįžimas į Žemę po viso to laiko. Ketinau 
praleisti Žemėje šešis mėnesius. Bet užuot grįžęs į Žemę, pak- 
liuvau į nelaisvę klorams, o jie būtų internavę mus neribotam 
laikui. Bet aš negalėjau - negalėjau! - leisti jiems sutrukdyti man 
grįžti į Žemę. Privalėjau jiems sukliudyti nepaisydamas jokios ri- 
zikos. Mano motyvas - ne meilė moteriai, ne baimė, ne neapy- 
kanta, ne bet kokios rūšies idealizmas. Mano jausmas buvo stip- 
resnis už bet kurį iš šių... 

Jis nutilo ir ištiesė ranką, tarsi ketindamas paglostyti ant sie- 
nos kabantį žemėlapį. 

- Misteri Stiuartai, - tyliai paklausė Mulenas. - Ar jūsų nieka- 
da nekamavo tėvynės ilgesys? 

FONDAS IR IMPERIJA 


Prologas 


Galaktinė Imperija po truputį iro. 

Tai buvo neaprėpiama, galinga Imperija, apimanti milijonus 
pasaulių, išsibarsčiusių nuo vienos Paukščių Tako dvigubos spi- 
ralės atšakos iki kitos. Tad jos žlugimas irgi buvo neaprėpiamas 
ir truko labai ilgai, nes plito milžiniškoje erdvėje. 

Imperija iro jau daugybę šimtmečių, kol pagaliau vienas 
žmogus suvokė jos žlugimą. Tas žmogus buvo Haris Seldonas - 
mokslininkas, tapęs paskutiniąja kūrybingumo kibirkštėle nesu- 
laikomai ir vis labiau plintančiame irimo procese. Haris Seldo- 
nas sukūrė ir išvystė psicboistorijos mokslą, pasiekdamas neįti- 
kėtinų aukštumų. 

Psicboistorija domėjosi ne atskirais individais, o ištisomis 
žmonių masėmis. Tai buvo mokslas apie minias - minias, kurias 
sudarė milijardai asmenų. Psicboistorijos dėka tapo įmanoma 
numatyti žmonijos reakcijas į įvairius stimulus, ir netgi gana tiks- 
liai - panašiai gerokai paprastesnėmis formulėmis būtų galima 
apskaičiuoti, kur nuriedės bilijardo kamuolys. Nuspėti vieno ats- 
kiro individo reakcijų nevaliotų jokia žinoma matematika, tačiau 
milijardų reakcijos - tai jau visai kitas dalykas. 

Haris Seldonas numatė savojo laikmečio socialines bei eko- 
nomines tendencijas, perprato nesulaikomą ir vis sparčiau be- 
siplečiantį irimo procesą ir apskaičiavo, kad turės praeiti ištisi 
trisdešimt tūkstančių metų, kol senosios Imperijos griuvėsiuo- 
se, Der didžiulius vargus ir kančias išaugs nauja, dar galingesnė 
Imperija. 

Sustabdyti žlugimą buvo jau per vėlu, tačiau dar nebuvo per 
vėlu pasiruošti, kad gerokai sutrumpėtų barbariškųjų laikų pe- 
riodas. Seldonas įkūrė du Fondus “skirtinguose Galaktikos bak- 
raščiuose", kruopščiai parinkęs jiems vietą. Jis viską suorganiza- 
vo taip, kad įvykiai klostytųsi kur kas greičiau, kad pakaktų vos 
vieno tūkstantmečio - ir iš belenų prisikeltų nauja Imperija, kur 
kas stipresnė ir patvaresnė, kur kas sparčiau besivystanti. 

Pirmoji trilogijos dalis - "Fondas" - (lietuviškai išleista 1994 
m., PFAF 20 tomas) pasakoja apie pirmuosius du vieno iš tų 
dviejų Fondų gyvavimo šimtmečius. 

Istorija prasideda nuošalioje Terminuso planetoje, esančio- 
je pačiame vienos iš Galaktikos spiralės atšakų gale. Ten įsikū- 

rė grupė iš Imperijos sostinės Trantoro ištremtų mokslininkų. 
Išvydamas juos imperatorius net nenutuokė, jog Haris Seldonas 
numatė tokią įvykių eigą, iš anksto pasiruošė, pats išsirinko Ter- 
minusą ir pasirūpino, kad mokslininkai būtų iškeldinti kaip tik 
ten. Skurdžioje, beveik jokių naudingų iškasenų neturinčioje 
planetoje vieninteliu mokslininkų darbu tapo Galaktikos Encik- 
lopedijos kūrimas - fie rinko ir rūšiavo visas įmanomas mokslo, 
meno bei kitokias žinias, telkdami jas į milžinišką Enciklopedi- 
ją, kad jos nebūtų prarastos, kad užgimsiančiai naujai Imperijai 
nereiktų visko kurti iš naujo. Pats Haris Seldonas netrukus mi- 
rė, bet pasekėjai tęsė jo darbą, net nenutuokdami apie kur kas 
svarbesnį Seldono jiems skirtą vaidmenį. Ištremtųjų mokslinin- 
kų tarpe nebuvo nė vieno tikro bsicboistoriko, tad niekas iš jų 
nesugebėjo matematiškai apskaičiuoti ateities ir iš visų susida- 
riusių krizių tekdavo patiems ieškoti optimaliausios išeities... 

Imperijai yrant, Galaktikos pakraščiuose sbarčiai formavosi 
"nepriklausomos karalystės", kurias valdė vietiniai karaliai bei 
karaliukai. Mokslo lygis jose buvo jau gerokai smukęs. Fondui 
iškilo visai reali grėsmė - kaimyninės Anakreono karalystės val- 
dovas jau tiesė nagus į tokį lyg ir bejėgį mokslininkų basaulėlį. 
Tada ir pribrendo pirmoji “Seldono krizė". Tačiau Terminuse 
gyveno išmintingas jaunas žmogus Salvoras Hardinas, kuris su- 
vokė, kad anaiptol ne pati Enciklopedija buvo svarbiausiasis Sel- 
dono tikslas. Hardinas suorganizavo perversmą ir tapo Terminu- 
so meru. Fondo įkūrimo benkiasdešimtmečio broga atsivėrė 
Seldono įkurta Laiko Saugykla, ir pats Haris Seldonas kreipėsi 
į savo pasekėjus, bylodamas tarsi iš ano pasaulio - nors jau ka- 
dai miręs, jis dar prieš mirtį numatė, kas turi įvykti ir Fondo 
mokslininkams paliko žinią. Tik dabar jis paaiškino, kad Termi- 
nusas ir dar vienas panašus Fondas kitame Galaktikos pakraštyje 
- tai būsimo atgimimo židiniai, būsimi Antrosios Galaktinės Im- 
perijos lopšiai. Ištisus penkiasdešimt metų Seldonas negalėjo 
atskleisti tiesos, nes pernelyg laisvai veikdami mokslininkai ga- 
lėjo sužlugdyti jo planus. Tuo tarpu pirmoji - ir lengviausiai įvei- 
kiama - krizė turėjo nukreipti Terminusą reikiama linkme, 
mokslininkams nebeliko kitos išeities, kaip tik imtis tam tikrų 
būtinų veiksmų. 

Antroji krizė pribrendo bo trisdešimties metų, kai Salvoras 
Hardinas buvo jau senas. Tačiau ir dabar jis gebėjo rasti išeitį. 
Visame regione vienintelis Fondas dar tebesinaudojo atomine 
energetika - ir jos dėka įstengė atsispirti priešiškiems kaimynų 
kėslams. Vis brimityvėjančiuose aplinkiniuose pasauliuose bap- 
lito Fondo skleidžiama mokslo religija. Tik Fondas gebėjo ap- 
mokyti žynius elgtis su branduolinę energiją vartojančiais prie- 
taisais, tik Fondas galėjo suteikti "Dievų maisto" - vaistų nuo 
mirtinų ligų... 

Tačiau laikui bėgant religija išsikvėpė. Pribrendo trečioji Sel- 
dono krizė - ir tada į areną išėjo Hoberas Melou, pradžioje bu- 
vęs tik paprastas pirklys, o ilgainiui tapęs pirmuoju prekybos ka- 
raliumi. Religiją išstūmė ekonomika. Pardavinėdamas branduo- 
linę energiją naudojančius prietaisus, Hoberas Melou išplėtė 
Fondo galią. Hoberas Melou laimėjo ekonominį karą su Korelos 
respublika, nors šiai pagalbą teikė vis dar gyvuojantys Imperijos 
likučiai. 

Baigiantis antrajam Fondo įkūrimo šimtmečiui, Fondas jau 
buvo tapęs galingiausia Galaktikos valstybe, išskyrus tik vis dar 
egzistuojantį Imperijos branduolį, kuris, susikoncentravęs cent- 
rinėje Paukščių Tako dalyje, vis dar tebekontroliavo tris ketvir- 
čius Visatos gyventojų bei išteklių. 

Taigi Fondui neišvengiamai teks susidurti su nauju pavojumi 
- paskutiniuoju mirštančios Imperijos kirčiu. 

Pribrendo ketvirtoji Seldono krizė - lemiamas Fondo ir Impe- 
rijos mušis. 


I DALIS 


GENEROLAS 


1. Magų paieškos 


BELAS RIOSAS... Per savo ganėtinai trumpą karjerą Riosas už- 
sitarnavo “Paskutiniojo Imperijos Karvedžio" titulą - ir iš tiesų jo 
nusipelnė. Kruopščiai išstudijavus visas jo organizuotas kampa- 
nijas paaiškėja, kad strategijos srityje jis nėmaž nenusileido Pe- 
rifojui, o sugebėjimais vadovauti žmonėms netgi jį branoko. Ta- 
čiau Riosas gyveno Imperijos saulėlydžio laikais, tad Perifojaus 
- užkariautojo šlovės jam buvo visiškai neįmanoma pasiekti. Vis 
dėlto Riosui irgi pasitaikė šansas, kai, būdamas vienas iš galin- 
giausių Imperijos generolų, jis akis į akį susidūrė su Fondu... * 

GALAKTIKOS ENCIKLOPEDIJA 


Belas Riosas keliavo be palydos, kas gerokai prieštaravo rū- 
mų etiketui - laivyno, dislokuoto vis dar gerokai pavojingoje Ga- 
laktikos Imperijos pasienio žvaigždžių sistemoje, vadui nieku gy- 
vu nederėjo keliauti vienam. 

Tačiau Belas Riosas buvo jaunas ir kupinas energijos - pakan- 
kamai energingas, kad bejausmis ir visa ką apskaičiuojantis dva- 
ras išsiųstų jį taip arti Visatos pakraščio, kaip tik įmanoma. Be 
to, jaunasis generolas nestokojo ir smalsumo, kurį nuolat kurstė 
paslaptingi ir sunkiai įtikėtini pasakojimai - šiais gandais pakuž- 
domis dalindavosi tarpusavyje šimtai žmonių, tačiau tūkstančių 
tūkstančiai tik miglotai apie juos tenutuokė. Gi Rioso jaunystė 
ir energija niekaip nevaliojo atsispirti perspektyvai surengti dar 
vieną karinį žygį. Tad pagundų derinys buvo išties neįveikiamas. 

 Išsiropštęs iš geresnius laikus regėjusio automobilio, Riosas 

pasuko prie apšiurusio, bet kadaise buvusio gan prašmatnaus 
pastato durų - čia ir buvo jo kelionės tikslas. Jis luktelėjo valan- 
dėlę. Įėjimą sergstinti fotoninė akis, regis, veikė, tačiau durys at- 
sidarė tik tada, kai kažkas iš vidaus stumtelėjo jas ranka. 

Belas Riosas nusišypsojo jį įleidusiam senukui. 

- Aš esu Riosas... 

- Aš jus pažįstu, - senukas liko stovėti kur stovėjęs, regis, nė- 
maž nenustebęs. - Ko jums reikia? 


* Visos čia pateikiamos Galaktikos Enciklopedijos citatos, autoriams 
leidus, yra paimtos iš 116-ojo leidimo, išspausdinto 1020 F.E. me- 
tais Terminuse, Galaktikos Enciklopedijos Leidybinėje Korporaci- 
joje. 

Riosas nuolankiai žingtelėjo atatupstas. 

- Mano ketinimai taikūs, - pasakė jis. - Jeigu jūs - Dasemas Ba- 
ras, tuomet norėčiau su jumis pasikalbėti. 

Dasemas Baras pasitraukė į šalį, ir atgijusios namo sienos 
sušvito. Generolas žengė vidun į skaisčią dienos šviesą. 

Jis ranka perbraukė kabineto sieną ir pažvelgė į savo pirštų 
galiukus. 

- Čia, Sivenoje, jūs tebeturite tokių dalykų? 

Baro lūpomis slystelėjo šypsena. 

- Nemanau, kad kur nors kitur rastumėte ką nors panašaus, 
- atsakė. - Visa tai kaip sugebėdamas prižiūriu aš pats. Turiu at- 
siprašyti, kad priverčiau jus laukti už durų. Automatinis prietai- 
sas užfiksuoja atėjusį svečią, bet durų nebeatidaro. 

- Vadinasi, ne viską pavyksta suremontuoti? - generolo balse 
suskambėjo vos juntamos pašaipios gaidelės. 

- Nebėra atsarginių dalių. Gal prisėstumėte pone? Ar gersite 
arbatos? 

- Čia, Sivenoje? Mano mielas pone, man regis, čionai tradiciš- 
kai absoliučiai neįmanoma atsisakyti arbatos. 

Senasis patricijus be garso pasišalino, neskubriai nusilenkęs 
- jame dar buvo gyvos seno gero praėjusio šimtmečio aristokra- 
tijos etiketo tradicijos. 

Riosas akimis nulydėjo išeinantį namo šeimininką ir pajuto, 
kad jo paties išmoktas mandagumas anaiptol nėra nepriekaištin- 
gas. Generolas buvo gavęs vien tik karinį išsilavinimą, vien tik 
karinė buvo ir visa jo patirtis. Jis, kaip įprasta sakyti, ne kartą 
žvelgė tiesiog mirčiai į akis - tačiau tai būdavo reali ir konkreti, 
gerai pažįstamos prigimties mirtis. Tad nieko nuostabaus, kad 
sudvisusioje šio senovinio kambario atmosferoje išgarbintasis 
Dvidešimtojo Laivyno liūtas pasijuto gerokai nejaukiai. 

Generolas susigaudė, kad nedidelės, juodai įrištos, lentynose 
išrikiuotos dėžutės turėtų būti knygos. Pavadinimai jam buvo 
negirdėti. Jis spėjo, kad gremėzdiška konstrukcija, dunksanti 
kambario gilumoje, turėtų būti imtuvas, prireikus pateikiąs kny- 
gas garsais bei vaizdais. Riosas kaip gyvas nebuvo regėjęs šitokio 
aparato veikiant, tačiau jam ne kartą teko apie tai girdėti. 

Kažkada kažkas jam sakė, jog kadaise, seniai užmarštin nu- 
grimzdusiais klestėjimo laikais, kai Imperijos valdos driekėsi iki 
tolimiausių Galaktikos pakraščių, devyniuose namuose iš dešim- 
ties būdavo štai šitokie imtuvai - ir tokios knygų eilės. 

Dabar gi tokiomis peržiūromis niekas nebėužsiimdavo; kny- 
gos liko seniams. Šiaip ar taip, gera pusė viso to, ką apie senuo- 
sius laikus byloja senoviniai pasakojimai, tėra ne kas kita, kaip 
mitai ir prasimanymai. Gal netgi daugiau nei pusė. 

Netrukus šeimininkas patiekė arbatą. Riosas atsisėdo. Dase- 
mas Baras kilstelėjo savąjį puodelį: 

- Į jūsų sveikatą! 

- Ačiū. Taip pat ir į jūsų. 

Kruopščiai pasverdamas kiekvieną žodį, Dasemas Baras pasakė: 

- Girdėjau, jūs dar labai jaunas. Kiek gi jums? Trisdešimt pen- 
keri? 

- Beveik. Trisdešimt ketveri. 

- Tokiu atveju, - pasakė Baras nelabai primygtinai pabrėžda- 
mas kiekvieną žodį, - verčiau jau iš karto pasakysiu, kad aš ne- 
turiu nei meilės gėrimo, nei užkerėtų nuodų ar ko nors pana- 
šaus. Jūs smarkiai klystate manydamas, kad aš galiu padėti jums 
pelnyti kokios nors merginos palankumą. 

- Sioje srityje man pagalbos nereikia, pone, - maloniai atsa- 
kė generolas, jo balse aiškiai nuskambėjo smagios gaidelės. - Ar 
į jus dažnai kreipiasi prašydami šitokių paslaugų? 

- Pakankamai dažnai. Labai liūdna, tačiau tamsuoliai neretai 
supainioja paprastą išsilavinimą su magiškais sugebėjimais, o šir- 
dies reikalai ir yra ta sritis, kurioje Žmonėms užvis dažniausiai 
prireikia magijos įsikišimo. 

- Ką gi, tikriausiai tai visai natūralu. Tačiau aš nesu vienas iš 
tų, kuriems reikia šitokios pagalbos. Ir išsilavinimas man - ne kas 
kita, kaip būdas atsakyti į sudėtingus klausimus. 

Sivenietis kiek paniuro ir susimąstė. 

- Gali būti, kad jūs irgi lygiai taip pat klystate! 

- Galbūt - o gal ir ne, - jaunasis generolas pastatė puodelį ant 
įkaitusio dėklo, ir puodelis vėl prisipildė arbatos. Riosas įmetė 
į ją Baro pasiūlytą saldiklio kapsulę. - Pasakykite, patricijau, kas 
gi yra magai? Turiu omeny - tikrieji? 

Atrodė, kad išgirdęs retai bevartojamą sąvoką, Baras šiek tiek 
išsigando. 

- Nėra jokių magų, - atsakė jis. 

- Tačiau žmonės kuždasi apie juos. Sivenoje kiekvienoje pa- 
kampėje gali išgirsti legendų apie juos. Esama netgi juos garbi- 
nančių kultų. Be to, visi šie gandai kažkokiais paslaptingais ry- 
šiais siejasi su tomis jūsų tautiečių grupėmis, kurios svajoja ir 
pliauškia apie senus gerus laikus, apie tai, ką jie vadina laisve 
bei autonomija. Ilgainiui gali atsitikti ir taip, kad visa tai ims kelti 
pavojų Valstybei. 

Senis papurtė galvą. 

- Kodėl gi apie tai klausiate manęs? Bene užuodžiate maištą, 
o mane įtariate esant jo įkvėpėju? 

Riosas gūžtelėjo pečiais. 

- Nieko panašaus. Nieko panašaus. Tiesa, ir ši mintis ne to- 
kia jau keista, kaip gali pasirodyti. Jūsų tėvas savo laiku buvo išt- 
remtas, gi jūs - savo laikų - buvote karštas ir aršus patriotas. 
Man, kaip svečiui, nederėtų apie tai užsiminti, tačiau mano už- 
duotis čia primygtinai to reikalauja. Tačiau dabar įtarti jus kaž- 

kokia konspiracija... Nemanau, kad vertėtų dėl to sukti sau gal- 
vą. Jau ketvirta siveniečių karta yra visiškai išsikvėpusi, juose ne- 
beliko jokios kovinės ugnelės. 

Senis atsakė nelengvai tardamas žodį po žodžio: 

- Regis, aš būsiu toks pat nemandagus šeimininkas, kaip kad 
jūs - svečias. Turiu jums priminti, jog kadaise vicekaralius, lygiai 
taip pat, kaip ir jūs dabar, manė, kad siveniečiai seniai praradę 
bet kokį kovinį ryžtą. To vicekaraliaus įsaku, mano tėvas buvo 
priverstas bėgti ir liko tiesiog elgeta, mano broliai tapo kanki- 
niais, mano sesuo baigė gyvenimą savižudybe. Tačiau tas pats vi- 
cekaralius susilaukė pakankamai šiurpios mirties - tuo pasirūpi- 
no bejėgiai nuolankieji siveniečiai... 

- Taip, tiesa - štai jūs pats užsiminėte apie tai, apie ką norė- 
jau pasikalbėti. Jau trejus metus paslaptingoji to vicekaraliaus 
mirtis man nėra jokia paslaptis. Jo asmeninėje sargyboje būta 
vieno jauno kario, kurio veiksmai tiesiog negali nesudominti... 
Tas kareivis buvote jūs. Man regis, nėra reikalo per daug gilin- 
tis į smulkmenas? 

Baras nė akimirkai neprarado ramybės: 

- Iš tiesų, nėra. Ką gi jūs siūlote? 

- Siūlau jums atsakyti į mano klausimus, - atsakė Riosas. 

- Tiktai be prievartos! Tiesa, aš jau senas, bet dar ne toks se- 
nas, kad dantimis įsitvėręs laikyčiaus kiekvienos savo gyvenimo 
akimirkos. 

- Mano mielas pone, mes gyvename sudėtingais laikais, - pab- 
rėždamas pasakė Riosas. - Jūs gi turite vaikų ir bičiulių. Jūs tu- 
rite tėvynę, kuriai kadaise prisiekėte meilę ir amžiną ištikimybę. 
Tad nemanykite, kad sumanęs pavartoti jėgą, smūgį nukreipsiu 
į tokį smulkų taikinį kaip jūsų asmuo. 

Baras šaltai paklausė: 

- Ko jūs norite? 

Kalbėdamas Riosas nepaleido iš rankų tuščio puodelio: 

- Patricijau, įdėmiai paklausykite. Šiais laikais sėkmė dažniau- 
siai šypsosi tiems kariams, kurių pareiga - vadovauti puošniems 
paradams, švenčių dienomis marširuojantiems imperatoriškuo- 
siuose rūmuose, arba lydėti žaižaruojančius prabangius laivus, 
gabenančius Jo Imperatoriškąją Aukštybę į vasaros planetas. Aš 
gi... aš esu nevykėlis. Sulaukęs trisdešimt ketverių aš jau visiškai 
žlugęs - ir visada liksiu nevykėliu. Ir ne be priežasties - supras- 
kite, man patinka kariauti. 

Štai kodėl jie ir išsiuntė mane čionai. Dvare su manim - vie- 
nas vargas. Aš neatitinku jokių etiketo reikalavimų. Aš nuolat 
įžeidinėju visokiausius puošeivas bei lordus admirolus, tačiau 
sugebu puikiai vadovauti laivams ir žmonėms - pernelyg puikiai, 
kad būtų galima manimi atsikratyti paprasčiausiai izoliavus ko- 
kiame nors tolimojo kosmoso užkaboryje. Taigi Sivena man bu- 

vo tiesiog idealus variantas. Tai pasienio pasaulis, dyka, nualinta 
ir maištinga provincija. Be to, ji toli - pakankamai toli, kad visi 
liktų patenkinti. 

Trumpai tariant, aš čia baigiu visiškai apkerpėti. Nėra jokių 
maištininkų, kuriuos reiktų malšinti; pasienio vicekaraliai pasta- 
ruoju metu irgi nė nebando kelti balso ar reikšti nepasitenkini- 
mo. Po to, kai Jo Imperatoriškosios Didenybės šviesios atminties 
tėvas Paramajaus Mauntele akivaizdžiai pademonstravo, kad juo- 
kai su juo menki, čia tvyro nesutrikdoma ramybė. 

- Stiprus Imperatorius, - suniurnėjo Baras. 

- Taip, ir kaip tik toks mums ir reikalingas - netgi dar stipres- 
nis. Neužmirškite, aš tarnauju imperatoriui. Jis - mano valdovas, 
ir aš ginu jo interesus. 

Baras abejingai gūžtelėjo pečiais: 

- Nesuprantu, kaip visa tai siejasi su tuo, apie ką kalbėjome 
anksčiau? 

- Paaiškinsiu tai dviem žodžiais. Magai, apie kuriuos aš užsi- 
miniau, atklydo iš kažkur toliau - iš už tolimiausių pasienio pos- 
tų, iš ten, kur žvaigždės retai pabertos... 

- “Kur žvaigždės retai pabertos", - pacitavo Baras. - “Kur kiau- 
rai smelkia kosmoso šaltis". 

- Ar tai poezija? - Riosas suraukė antakius. Bet kokia poezija 
šiuo metu jam atrodė lengvabūdiškas laiko gaišimas. - Siaip ar 
taip, jie atkeliavo iš Periferijos - iš to vienintelio kvadranto, kur 
aš vis dar galiu stoti į mūšį imperatoriaus šlovei... 

- Ir šitaip vienu šūviu pakloti du zuikius: pasitarnauti Jo Im- 
peratoriškajai Didenybei ir numalšinti savąjį geros kovos troš- 
kulį? 

- Kaip tik taip. Tačiau aš privalau žinoti, su kuo man teks su- 
siremti - ir čia man galite padėti jūs. 

- Kodėl jūs taip manote? 

Riosas ėmė nerūpestingai gnaibyti pyragaitį. 

- Todėl, kad ištisus trejus metus aš rankiojau visas įmanomas 
gandų nuotrupas, visus mitus, visas menkiausias užuominas 
apie magus - ir tame mano surinktame informacijos sraute esa- 
ma tik dviejų tarpusavyje nesusijusių faktų, kuriuos vieningai 
patvirtina visi šaltiniai. O tai reiškia, kad tuodu faktai turi būti 
tikri. Pirmasis toks: magai atkeliauja iš Galaktikos pakraščio, nu- 
sidriekusio toliau Sivenos. Ir antras - jūsų tėvas kadaise buvo su- 
tikęs tikrą, gyvą magą ir kalbėjosi su juo. 

Senasis sivenietis nemirksėdamas žvelgė į jį, ir Riosas tęsė: 

- Bus geriausia, jei imsite ir papasakosite man viską, ką žinote. 

Baras mąsliai atsakė: . 

- Iš tiesų būtų įdomu papasakoti jums tam tikrus dalykus. Si- 
taip pats atlikčiau tam tikrą psichoistorinį eksperimentą. 

- Kokį eksperimentą? 

- Psichoistorinį, - senis šyptelėjo, tačiau jo šypsenoje slypėjo 
kažkas nemalonaus. Paskui jis gyvai pridūrė: - Siūlau įsipilti dar 
arbatos. Kalbos bus skalsu. 

Jis atsilošė, nugrimzdamas minkštose savo krėslo pagalvėlė- 
se. Kambario sienos kiek aptemo ir ėmė skleisti rausvai gelsvą 
švytėjimą, kuris sušvelnino netgi griežtą kario profilį. 

Dasemas Baras pradėjo pasakoti: 

- Tai, ką aš žinau, yra dviejų nelemtų atsitiktinumų pasekmė: 
pirma - aš esu savo tėvo sūnus, ir antra - aš gimiau kaip tik čia, 
šioje planetoje. Viskas prasidėjo prieš keturiasdešimt metų, tuo- 
jau po didžiųjų Skerdynių, kai mano tėvui teko slapstytis pieti- 
niuose miškuose, o aš buvau vicekaraliaus asmeninio laivyno 
šaulys. Beje, to paties vicekaraliaus, kuriam ir tenka visa kaltė 
dėl Skerdynių ir kuris netrukus žiauriai ir skausmingai atsisvei- 
kino su gyvenimu. 

Baras niauriai šyptelėjo ir kalbėjo toliau: 

- Mano tėvas buvo Imperijos patricijus ir Sivenos senatorius. 
Jis vadinosi Onumas Baras. 

Riosas nekantriai jį pertraukė: 

- Aš puikiai žinau jo ištrėmimo aplinkybes. Galite smulkiai 
apie tai nepasakoti. 

Sivenietis nekreipė į jį jokio dėmesio ir lyg niekur nieko tę- 
sė savo pasakojimą: 

- Kai jis jau gyveno tremtyje, kartą pas jį apsilankė kažkoks 
klajūnas - pirklys iš Galaktikos pakraščio. Atvykėlis buvo dar jau- 
nas, kalbėjo su keistu akcentu ir ničnieko nenutuokė apie pas- 
tarojo meto Imperijos istoriją. Maža to, jį saugojo asmeninis jė- 
gos laukas. 

- Asmeninis jėgos laukas? - plykstelėjo Riosas. - Kokius niekus 
man čia riečiate? Kokio galingumo generatoriaus prireiktų, kad 
taptų įmanoma kondensuoti apsauginį lauką iki vieno žmogaus 
dydžio? Didžioji Galaktika! Nejaugi jis visur su savimi tampėsi 
vežimaitį su penkis tūkstančius miriatonų sveriančiu branduo- 
linės energijos šaltiniu? 

Baras ramiai atsakė: 

- Jis ir buvo magas - vienas iš tų, apie kuriuos jūs girdėjote 
kuždantis, apie kuriuos sklinda mitai ir sunkiai įtikėtinos istori- 
jos. Nusipelnyti “mago" vardą nėra taip paprasta. Jis nesinešio- 
jo jokio plika akimi įžiūrimo generatoriaus, ir visgi net sunkiau- 
sias ginklas, kurį galėtumėte laikyti rankoje, geriausiu atveju tik 
kiek suraukšlėtų apsauginį jo lauką. 

- Ar tai ir viskas, ką galite man papasakoti? Nejaugi magus pa- 
gimdė tik seno, vargų ir tremties palaužto žmogaus vaizduotė? 

- Istorijos apie magus sklido dar gerokai prieš mano tėvą, po- 
ne. Be to, esama ir kur kas konkretesnių įrodymų. Palikęs ma- 
no tėvą, tasai pirklys, vietinių Žmonių pramintas magu, nuvyko 

į miestą, į kurį mano tėvas parodė jam kelią, ir ten apsilankė pas 
vieną techniką. Jam magas paliko apsauginio lauko generatorių 
- tokį pat, kokį turėjo ir pats. Po to, kai kruvinasis vicekaralius 
atsisveikino su gyvybe, mano tėvas sugrįžo iš tremties ir pasiėmė 
tą generatorių. Aptikti jį toli gražu nebuvo taip paprasta... 

Tasai generatorius dabar kabo ant sienos, kaip tik jums už 
nugaros, pone. Jis neveikia, kaip neveikė niekada, išskyrus pir- 
mąsias dvi dienas. Tačiau vos užmetęs akį išsyk pastebėsite, kad 
Imperijoje tokio daikčiuko tikrai niekas negalėjo pagaminti... 

Belas Riosas ištiesė ranką ir nuo išgaubtos sienos nukabino 
diržą, sunarstytą iš metalinių žiedų. Atsikabindamas nuo sienos 
tyliai plekštelėjo lipnus gnybtas. Rioso dėmesį patraukė diržo 
gale pritaisytas ovalus objektas. Jis buvo ne didesnis už graikišką 
riešutą. 

- Tai... - ištarė Riosas. 

- Taip, - linktelėjo Baras. - Tai buvo generatorius. Iš tiesų - 
buvo. Tačiau jo veikimo principas - didžiulė paslaptis, kurios 
šiais laikais mes jau nebevaliojame atskleisti. Subelektroniniai ty- 
rinėjimai padėjo išaiškinti, kad tai - kažkokių elementų mišinys, 
sulydytas į vientisą metalo luistą. Tačiau net pačios kruopščiau- 
sios difrakcinių modelių analizės nepakanka, kad įstengtume išs- 
kirti prieš sulydymą egzistavusias atskiras sudedamąsias dalis. 

- Vadinasi, jūsų “įrodymai" vis dar yra tik tuščios kalbos, ne- 
pagrįstos jokiais konkretesniais argumentais. 

Baras gūžtelėjo pečiais. 

- Jūs reikalavote atskleisti jums viską, ką žinau, netgi grasino- 
te prievarta išlupti iš manęs informaciją. Tad aš viską jums ir pa- 
sakoju, o jūsų skepticizmas - jūsų paties reikalas, man tai nėmaž 
nerūpi. Gal jums jau pakaks? 

- Kalbėkite! - šiurkščiai karktelėjo generolas. 

- Po tėvo mirties aš tęsiau jo tyrinėjimus. Tada man ir pagel- 
bėjo antrasis iš dviejų atsitiktinumų, kuriuos minėjau anksčiau. 
Mat Haris Seldonas gerai žinojo Siveną... 

- Kas buvo Haris Seldonas? 

- Haris Seldonas buvo mokslininkas, gyvenęs imperatoriaus 
Dalubeno IV viešpatavimo laikais. Seldonas buvo psichoistorikas 
- paskutinysis iš šios srities mokslininkų ir pats iškiliausias. Kartą 
jis lankėsi Sivenoje, kai čia dar buvo svarbus komercinis centras, 
garsėjantis mokslų ir menų šedevrais... 

- Hmmm... - rūgščiai suniurzgė Riosas. - Kuri gi sąstingio 
kaustoma planeta netvirtina kadaise, senais gerais laikais, kles- 
tėte klestėjusi? 

- Aš kalbu apie laikus, nuo kurių mus skiria du šimtai metų 
- tada imperatoriaus viešpatijos ribos siekė iki pačios tolimiau- 
sios žvaigždės, o Sivena buvo Imperijos vidaus pasaulis, o ne pu- 
siau barbariška pasienio provincija. Dar tais laikais Haris Seldo- 

nas numatė Imperijos galios silpnėjimą ir visą Galaktiką užgriū- 
siantį barbariškumo periodą. 

Riosas staiga nusijuokė. 

- Jis visa tai numatė? Tuomet jis smarkiai prašovė, mielasis 
mano mokslininke. Man regis, jūs save laikote būtent mokslinin- 
ku? Ką gi, žinokite, kad Imperija šiuo metu yra tokia stipri, ko- 
kia nebuvo ištisą pastarąjį tūkstantmetį. Senas jūsų akis aptraukė 
šalto ir skurdaus pasienio pasaulio ūkanos. Kurią dieną susi- 
ruoškite atkeliauti į vidinius pasaulius, atvykite į centro šilumą 
ir gerbūvį. 

Senis niauriai papurtė galvą. 

- Apykaita pirmiausia nutrūksta būtent tolimiausiuose pakraš- 
čiuose. Praeis nemaža laiko, kol irimo procesas pasieks pačią šir- 
dį. Šis žlugimas dar negreit taps akivaizdus visiems, tačiau tai vi- 
sai kas kita, nei vidinis smukimas, apie kurį šnekama šit jau pen- 
kiolika šimtmečių. 

- Taigi, kaip suprantu, tasai Haris Seldonas išpranašavo bar- 
barišką Galaktikos ateitį, - geraširdiškai pasakė Riosas. - Ir kas ta- 
da? 

- Jis ėmėsi atsargumo priemonių: įkūrė du Fondus skirtin- 
guose atokiausiuose Galaktikos pakraščiuose - du Fondus pačių 
geriausiųjų, stipriausiųjų, jauniausiųjų ir protingiausiųjų žmo- 
nių, kad jie ten galėtų netrukdomi augti ir vystytis. Jis labai ati- 
džiai parinko pasaulius Fondams įkurti, kruopščiai apmąstė lai- 
ką bei aplinkybes. Seldonas viską sutvarkė taip, kad nekintamos 
psichoistorijos matematikos numatytoje ateityje Fondai jau iš 
pat pradžių vystytųsi izoliuoti nuo visuotinės Imperijos civiliza- 
cijos - ir galų gale taptų Antrosios Galaktikos Imperijos branduo- 
liais. Šitaip Seldonas tikėjosi sutrumpinti neišvengiamo barba- 
riškumo tarpuvaldžio trukmę nuo trisdešimties tūkstančių me- 
tų iki vieno vienintelio tūkstantmečio. 

- Kaip gi jūs visa tai išsiaiškinote? Panašu, kad žinote viską iki 
menkiausių smulkmenų. 

- Ne -ir niekada nežinojau, - oriai atsakė senasis patricijus. 

- Ši informacija - ilgo ir kruopštaus darbo rezultatas; teko gero- 
kai paplušėti, kol į vientisą paveikslą sudėjau kai kurias tėvo su- 
rinktas žinias ir negausius savo paties aptiktus duomenis. Šios 
teorijos pagrindas labai netvirtas, o ręsdamas visą rūmą ne kartą 
turėjau pasitelkti vaizduotę, kad užpildyčiau milžiniškas tuščias 
dėmes. Tačiau nėmaž neabejoju, kad iš esmės ši teorija teisinga. 

- Regis, jūs gana lengvai patikite tuo, kuo norite tikėti. 

- Tikrai? Neužmirškite, šį klausimą aš tyrinėjau ištisus ketu- 
riasdešimt metų. 

- Hmmm... Keturiasdešimt metų! Ko gero, man pakaktų ir ke- 
turiasdešimties dienų. Tiesą sakant, aš netgi manau, kad pats tu- 
rėčiau to imtis. Tik visai kitaip nei jūs. 


54 


- Ką jūs ketinate daryti? 

- Juk tai akivaizdu. Aš pats galiu tapti tyrinėtoju. Galiu surasti 
tąjį Fondą, apie kurį man pasakojote, ir apžiūrėti jį savo akimis. 
Tiesa, rodos, minėjote, kad Fondai yra du? 

- Įrašuose išties esama duomenų apie du Fondus. Tačiau tik 
apie vieno jų egzistavimą radau įtikinančių įrodymų. Tai labai ir 
nestebina - juk antrasis Fondas turėtų būti kitame ilgos Galak- 
tikos ašies gale. 

- Ką gi, gerai. Aplankysime artimesnįjį. 

Generolas atsistojo ir užsisegė diržą. 

- Ar žinote, kur turėsite keliauti? - paklausė Baras. 

- Bent jau iš dalies. Priešpaskutiniojo vicekaraliaus - to paties, 
kurį jūs taip efektingai nudaigojote - įrašuose esama įtartinų is- 
torijų apie kažkokius už Imperijos ribų gyvenančius barbarus. 
Tiesą sakant, vicekaralius netgi išleido vieną savo dukterų už 
barbarų princo. Aš rasiu kelią. 

Jis ištiesė seniui ranką: 

- Širdingai dėkoju už svetingumą. 

Dasemas Baras pirštais palietė jo delną ir ceremoningai nu- 
silenkė. 

- Apsilankydamas čia jūs suteikėte man didžiulę garbę. 

- Beje, dėl jūsų suteiktos informacijos, - pridūrė Belas Riosas. 
- Aš jau žinosiu, kaip jums už ją atsilyginti, kai sugrįšiu. 

Dasemas Baras nuolankiai išlydėjo svečią pro laukujas duris 
ir pavymui tolstančiam automobiliui suniurnėjo sau po nosimi: 

- Jeigu sugrįši. 


2. Magai 


Po keturiasdešimties sėkmingos ekspansijos metų Fondas su- 
sidūrė su Rioso grėsme. Slovingos Hardino ir Melou dienos jau 
kadai nugrimzdo praeitin, o drauge su jomis - ir beatodairiška 
narsa bei ryžtas... 

GALAKTIKOS ENCIKLOPEDIJA 


Kambaryje sėdėjo keturiese, gi kambarys buvo tokioje vieto- 
je, kad į jį negalėjo patekti joks pašalinis. Ketvertas vyrų persi- 
metė greitais žvilgsniais, o paskui visi ilgam sužiuro į skiriantį 
juos stalą. Ant jo stovėjo keturi buteliai ir tiek pat pilnų taurių, 
kurių nė vienas taip ir nepalietė. 

Galų gale arčiausiai durų sėdįs žmogus ištiesė ranką ir pirš- 
tais ėmė lėtai barbenti į stalviršį. 

Paskui jis ir prašneko: 

- Ar ketinate amžinai šitaip sėdėti ir svarstyti? Negi svarbu, ku- 
ris kalbės pirmas? 

- Tuomet tu ir šnekėk pirmas, - atsiliepė priešais jį sėdintis 
stambus vyras. - Tikriausiai tu ir turi daugiausia priežasčių neri- 
mauti. 

Senetas Forelas tyliai, nelinksmai susijuokė. 

- Ar taip manai dėl to, kad, tavo nuomone, aš esu turtingiau- 
sias? Ką gi... O gal tikiesi, kad sykį pradėjęs aš ir tęsiu? Tikiuo- 
si, jūs dar nespėjote užmiršti, kad kaip tik mano Prekybinis Lai- 
vynas ir sučiupo tą jų žvalgybinį laivą? 

- Tu turėjai patį didžiausią laivyną, - įsijungė į pokalbį trečias. 
- Taip pat ir geriausius pilotus - o tai tas pat, kas tvirtinti, kad tu 
ir esi turtingiausias, tik kitais žodžiais. Bet netgi tau rizika buvo 
milžiniška; bet kuris iš mūsų trijų būtų rizikavęs dar labiau. 

Senetas Forelas vėl sukikeno. 

- Aš sugebu protingai rizikuoti - šį gebėjimą paveldėjau dar 
iš savo tėvo. Svarbiausias dalykas rizikuojant - įsitikinti, kad re- 
zultatai pranoks bet kokius pavojus. Malonėkite atkreipti dėme- 
sį į tą aplinkybę, kad mes izoliavome ir perėmėme priešo laivą 
patys nepatirdami jokių nuostolių, be to, jie taip ir nesuspėjo 
perspėti kitų saviškių. 

Visas Fondas atvirai pripažino, kad Forelas tolimais giminys- 
tės ryšiais susijęs su velioniu didžiuoju Hoberu Melou. Lygiai 
taip pat visi numanė - tik šnekėjosi apie tai pakuždomis - kad jis 
yra nesantuokinis Melou sūnus. 

Skvarbios, mažos ketvirtojo žmogaus akutės tankiai sumirk- 
čiojo; jis prašneko beveik nė nepraverdamas burnos: 

- Nėra ko užsnūsti ant laurų: užgrobei nedidelį laivelį - ano- 
kia čia pergalė! Labai panašu, kad tai tik dar labiau įsiutins mūsų 
jaunąjį bičiulį... 

- Manai, jam dar reikia kokio nors preteksto? - pašaipiai pak- 
lausė Forelas. 

- Taip, manau. Ir dar manau, kad dabar jis pasijus išsivadavęs 
nuo rūpesčio tą pretekstą sukurpti, - ketvirtasis vyras kalbėjo lė- 
tai tardamas žodžius. - Hoberas Melou veikdavo kitaip. Taip pat 
ir Salvoras Hardinas. Jie leisdavo rizikuoti ir naudoti jėgą ki- 
tiems, tuo tarpu patys manevruodavo patyliukais ir užtikrintai. 

Forelas gūžtelėjo pečiais. 

- Man regis, mes jau galėjome įsitikinti, kad tas laivas išties 
vertingas. Motyvai - visada pigi prekė, o šįsyk mes sugebėjome 
parduoti ją pelningai, - Forelo balse aiškiai nuskambėjo pirkliš- 
ko pasididžiavimo gaidelės. Jis kalbėjo toliau: - Tasai jaunuolis 
atkako iš senosios Imperijos. 

- Mes tai žinojome, - atsiliepė antrasis, stambus, aukštas vy- 
ras, kurio niurgzlus balsas aiškiai išdavė susierzinimą. 

- Mes tai įtarėme, - nesikarščiuodamas pataisė jį Forelas. - Jei 
žmogus atkeliauja su laivais ir prekėmis, jei jis draugiškai tiesia 
ranką ir siūlo prekiauti, tuomet tikrai išmintinga išsyk nekibti 

jam į atlapus - bent jau kol nepaaiškės, kad tokia maloni kaukė 
anaiptol nėra tikrasis jo veidas. Tačiau dabar... 

Vėl prašneko trečiasis, jo balsas nuskambėjo kiek spigiai: 

- Mes turėjome elgtis gerokai atsargiau! Pirmiausia reikėjo 
viską išsiaiškinti. Reikėjo viską išsiaiškinti dar prieš jį paleidžiant. 
Štai kaip pasielgti būtų buvę iš tiesų išmintinga. 

- Tokį planą mes aptarėme - ir atmetėme, - pasakė Forelas. Jis 
mostelėjo ranka, akivaizdžiai parodydamas, kad nebeverta grįžti 
prie šios temos. 

- Vyriausybėje sėdi vieni minkštakūniai, - pasiskundė trečia- 
sis. - Gi meras - tikras kvailys. 

Ketvirtasis Žmogus paeiliui nužvelgė tris savo pašnekovus ir 
iš burnos išsiėmė cigaro galiuką. Jis nerūpestingai įmetė jį į plyšį 
dešinėje, kur nuorūka, tyliai sušnypštusi, kaipmat pradingo. 

Jis sarkastiškai pareiškė: 

- Neabejoju, kad gerbiamasis ponas, kuris kalbėjo paskutinis, 
švaistosi tokiais žodžiais tiktai iš įpročio. Mes, čionai susirinku- 
sieji, neturėtume pamiršti, kad patys ir esame tikroji vyriausybė. 

Likusieji pritariamai sušurmuliavo. 

Ketvirtasis tęsė, įsmeigęs žvilgsnį į stalviršį: 

- Tad verčiau palikime ramybėje vyriausybės politiką. Tasai 
jaunuolis... tas atėjūnas gal ir galėjo būti potencialus klientas. 
Panašių atvejų yra pasitaikę ir anksčiau. Jūs, visi trys, stengėtės 
jam prisimeilinti ir sudaryti preliminarią sutartį. Juk mūsų tar- 
pe galioja - tiesa, nerašytas - susitarimas, kad šitaip nesielgsime. 
Bet jūs, nepaisydami jo, vis vien bandėte tartis su tuo svetimšaliu... 

- Lygiai taip pat elgeisi ir tu, - suniurzgė antrasis. 

- Pats žinau - na ir kas? - ramiai atšovė ketvirtasis. 

- Nebeverta sukti galvų dėl to, ką darėme ar turėjome dary- 
ti anksčiau, - nekantriai įsiterpė Forelas. - Lygiai taip pat nebe- 
verta svarstyti, ką turėtume daryti dabar. Siaip ar taip, jei būtu- 
me tą jaunuolį paėmę į nelaisvę arba nužudę - kas gi iš to? Mes 
iki šiol vis dar nežinome tikrųjų jo ketinimų; blogiausiu atveju 
- mes nesunaikinsime Imperijos pasiuntę myriop vieną jos žmo- 
gų. Visai gali būti, kad jam negrįžus, mus užgriūtų visas laivynas, 
paskui - dar vienas ir dar, ir dar... | 

- Būtent, - pritarė ketvirtasis. - Dabar verčiau atskleistum 
mums, ką sugebėjai išpešti iš to sučiupto laivo. Tokioms bepras- 
miškoms šnekoms esu jau per senas. 

- Pakaks keleto žodžių, - paniuręs atsakė Forelas. - Tasai jau- 
nuolis yra Imperijos generolas ar koks nors ten jų generolo ati- 
tikmuo. Jis dar jaunas, tačiau jau ne kartą įrodė neeilinius kari- 
ninko sugebėjimus - bent jau taip jie man sakė - ir jo žmonės jį 
tiesiog dievina. Išties romantiška karjera. Galėčiau lažintis, kad 
gera pusė apie jį pasakojamų istorijų yra grynas pramanas; ta- 
čiau vis vien nekelia abejonių, kad jis - išties neeilinė asmenybė. 

- Kas gi tie “jie", kurie tau pasakojo apie jį? - pasiteiravo ant- 
rasis. 

- Užgrobtojo laivo įgula. Klausykite, aš visus jų parodymus 
įrašiau mikrofilme, kurį paslėpiau saugioje vietoje. Vėliau, jei tik 
norėsite, galėsite patys juos peržiūrėti. Galėsite netgi pasišnekė- 
ti su tais žmonėmis, jeigu manysite, kad to reikia. Tačiau esmę 
aš jums jau pasakiau. 

- Kaip gi tu sugebėjai visa tai iš jų išpešti? Kaip gali būti tik- 
ras, kad jie sakė tiesą? 

Farelas suraukė antakius. 

- Aš toli gražu nebuvau itin švelnus, gerbiamasis pone. Aš 
mušte išmušiau iš jų informaciją, narkotikais privariau juos kone 
iki beprotybės, negailestingai naudojau zondus. Jie prašneko, ir 
jais galima tikėti. 

- Anais laikais, - visai ne į temą įsiterpė trečiasis, - tardytojai 
būtų panaudoję grynąją psichologiją. Tai visiškai neskausminga, 
bet rezultatai garantuoti. Apgavystės tikimybė nulinė. 

- Ką gi, anais laikais žmonės turėjo daugybę įvairiausių da- 
lykų, - sausai atsakė Forelas. - Tačiau dabar - jau nebe anie lai- 
kai. Šie. 

- Bet pasakyk, - neatlyžo ketvirtasis, - ko gi jis čia siekė? Ko 
norėjo tas generolas, tas romantiškasis karybos grynuolis? - in- 
tonacija bylojo, kad jis nė neketina nusileisti. 

Forelas aštriai dėbtelėjo į jį. 

- Nejaugi manai, kad jis savo įgulai atskleidė valstybinės po- 
litikos paslaptis? Jie nieko apie tai nežinojo. Šia tema iš jų nič- 
nieko nepavyko išpešti - Galaktika žino, aš juk stengiausi! 

- O tai reiškia, kad mes... 

- Tai reiškia, kad padaryti išvadas mums teks patiems, - Fore- 
las vėl ėmė pirštais barbenti į stalviršį. - Tasai jaunuolis yra aukš- 
tas Imperijos karininkas, tačiau apsimetė esąs kažkokio vietinės 
reikšmės karaliuko atžala iš toliausiame Periferijos užkaboryje 
pasiklydusios žvaigždės. Vien šito fakto visiškai pakanka, kad ga- 
lėtume drąsiai tvirtinti: jis siekė mus suklaidinti ir neišsiduoti, 
kas esąs iš tikrųjų. Dabar susiekime jo profesiją su faktu, kad Im- 
perija kartą jau bandė pulti mus dar mano tėvo laikais - ir nebe- 
liks abejonių, kad virš mūsų galvų pakibo išties rimta grėsmė. 
Tasai pirmasis antpuolis žlugo. Tad visai nenuostabu, kad po to 
Imperija anaiptol neužsiliepsnojo karšta meile mums. 

- Tačiau tavo išgautose žiniose, - atsargiai prašneko ketvirta- 
sis, - vis dėlto nėra jokių tvirtų įrodymų, tiesa? O gal tu ką nors 
nutylėjai? 

Forelas ramiai atsakė: 

- Aš tiesiog negaliu nieko slėpti. Nuo šios akimirkos nebegali 
būti nė kalbos apie kokią nors verslo konkurenciją. Mes stačiai 
esame verčiami susivienyti. 

- Patriotizmas? - laibas trečiojo balsas nuskambėjo pašaipiai. 

- Velniai terauna patriotizmą, - pusbalsiu atsakė Forelas. - Ne- 
jaugi manote, kad aš paaukočiau bent porą branduolinių užtai- 
sų Antrosios Imperijos labui? Nejaugi manote, kad atsisakyčiau 
bent vienos prekybinės sutarties, kad tik tai priartintų jos gimi- 
mą? Bet nesitikėkite, kad Imperijos pergalė prieš mus būtų bent 
kiek naudinga mano - arba jūsų - verslui. Jeigu Imperija laimės, 
mes tiesiog neatsiginsime maitėdų varnų, kurie tik ir taikysis pa- 
siglemžti kuo daugiau karo grobio. 

- O tasai grobis ir būsime mes, - sausai pridūrė ketvirtasis. 

Staiga tylą pertraukė antrasis žmogus; jis piktai krustelėjo 
krėsle, ir šis net gailiai sucypė nuo jo svorio. 

- Kuriems galams mes aušiname burnas? Imperija juk nega- 
li nugalėti, argi ne taip? Mes juk turime paties Seldono garanti- 
jas, kad kaip tik iš mūsų galų gale susiformuos Antroji Imperi- 
ja. Tiesiog sulaukėme dar vienos krizės. Trijų jau buvome sulau- 
kę anksčiau. 

- Taip, Žinoma - tai paprasčiausiai tik dar viena krizė, - susi- 
mąstęs nutęsė Forelas. - Tačiau pirmaisiais dviem atvejais buvo 
Salvoras Hardinas, kuris gebėjo rasti išeitį. Trečiuoju atveju tu- 
rėjome Hoberą Melou. Ką gi turime dabar? 

Jis paniuręs apžvelgė trejetą pašnekovų ir kalbėjo toliau: 

- Seldono suformuluoti psichoistorijos dėsniai, kuriais mums 
taip patogu remtis, vis dėlto tikriausiai palieka tam tikrą laisvę 
improvizacijai. Fondo žmonės privalo patys imtis iniciatyvos, 
kažkokių atitinkamoje situacijoje neišvengiamų veiksmų. Seldo- 
no dėsniai padeda tik tiems, kurie patys sugeba sau padėti. 

- Laikai suformuoja žmones - štai tau dar viena patarlė, - įsi- 
terpė trečiasis. 

- Neverta pernelyg smarkiai tuo pasikliauti, - suniurzgė Fore- 
las. - Klausykite, pasakysiu, kaip visa tai atrodo man. Jeigu tik- 
rai sulaukėme ketvirtosios krizės, tuomet, reikia manyti, Seldo- 
nas ją numatė. O jeigu jis ją numatė - vadinasi, ją įmanoma 
įveikti, reikia tik rasti optimaliausią būdą tai padaryti. 

Imperija šiuo metu yra stipresnė už mus; tiesa, ji visada bu- 
vo stipresnė. Tačiau virš mūsų galvų pirmąsyk pakibo tiesioginio 
antpuolio pavojus, taigi Imperijos galybė šįsyk mums tikrai grės- 
minga. Vadinasi, jei krizę įmanoma įveikti, turi būti ir kažkoks 
būdas tai padaryti - panašus į tuos, kurie padėjo įveikti pirmą- 
sias tris krizes. Paprasčiausias jėgos panaudojimas mums nepa- 
dės. Privalome surasti silpnąją priešo vietą - ir smogti į ją. 

- Kokia gi ta silpnoji Imperijos vieta? - paklausė ketvirtasis. - 
Gal ketini sukurti kokią nors teoriją? 

“ - Ne. Kaip tik ten ir lenkiu... Didieji mūsų praeities lyderiai 
visada įstengdavo rasti tą silpnąją vietą ir nusitaikyti tiesiog į ją. 
Tačiau dabar... 

Jo balse nuskambėjo nevilties gaidelės, ir valandėlę niekas 
nesiryžo ką nors sakyti. 

Galų gale prabilo ketvirtasis: 

- Mums reikia pasiųsti šnipus. 

Forelas akimoju atsigręžė į jį: 

- Teisingai! Mes juk nežinome, kada Imperija mus puls. Gal- 
būt dar turime šiek tiek laiko. 

- Hoberas Melou pats prasismelkė į Imperijos valdas, - primi- 
nė antrasis. 

Tačiau Forelas papurtė galvą. 

- Tokių tiesioginių veiksmų mes imtis negalime. Nė vienas 
mūsų nėra pakankamai jaunatviškas; visi esame gerokai apker- 
pėję nuo vadovaujančio bei administracinio darbo. Mums reikia 
jaunų ir veiklių Žmonių... 

- Nepriklausomų pirklių? - paklausė ketvirtasis. 

Forelas linktelėjo ir sušnibždėjo: 

- Jei tik mes tikrai dar turime šiek tiek laiko... 


3. MinRusiojo RANkA 


Belas Riosas liovėsi nervingai žingsniavęs pirmyn atgal ir su 
viltimi pažvelgė į tik ką įėjusį adjutantą. 

- Ar yra kokių nors naujienų iš “Zvaigždutės"? 

- Jokių. Žvalgybinė grupė išnaršė visą aplinkinę erdvę, tačiau 
jų prietaisai taip nieko ir neužfiksavo. Komandoras Jumas pra- 
neša, kad Laivynas visiškai pasirengęs smogti atsakomąjį smūgį. 

Generolas papurtė galvą. 

- Ne. Mes negalime tučtuojau griebtis keršto už patrulinį lai- 
vą veiksmų. Kol kas dar ne. Perduok jam, kad padvigubintų... 
Ne, palauk! Aš tuojau užrašysiu pranešimą. Pasirūpinsi, kad teks- 
tas būtų užkoduotas ir pasiųstas siauru spinduliu. 

Dar nebaigęs kalbėti jis ėmėsi rašyti ir padavė popierių lūku- 
riuojančiam karininkui. | 

- Ar sivenietis jau atvyko? 

- Dar ne. 

- Ką gi, pristatysi jį čionai, kai tik atvyks. 

Adjutantas gyvai saliutavo ir pasišalino. Riosas vėl ėmė ner- 
vingai žingsniais matuoti kambario grindis. 

Kai durys antrąsyk atsivėrė, ant slenksčio stovėjo Dasemas 
Baras. Lėtai, adjutanto be paliovos baksnojamas, jis žengė į per- 
nelyg ryškiomis spalvomis tvieskiančią patalpą, kurios lubose 
mirguliavo stereoskopinis Galaktikos atvaizdas. Pačiame kamba- 
rio viduryje stovėjo lauko uniforma vilkįs Riosas. 

- Laba diena, patricijau! - generolas koja stumtelėjo jam kė- 
dę ir rankos mostu liepė adjutantui išeiti, per petį tarstelėjęs: - 
Šios durys liks uždarytos tol, kol aš pats jas atidarysiu. 

Kiek pražergęs kojas jis sustojo priešais sivenietį, rankas su- 
nėrė už nugaros ir ėmė lėtai, mąsliai balansuoti nuo kulnų ant 
pirštų. 

Galų gale jis šiurkščiai kreipėsi į svečią: 

- Patricijau, ar jūs ištikimas imperatoriui? 

Iki šiol abejingai tylėjęs Baras suraukė kaktą ir išsisuko nuo 
tiesaus atsakymo: 

- Rodos, aš neturiu pakankamai svarių priežasčių karštai gar- 
binti imperatoriaus valdžią. 

- Tačiau tai dar nereiškia, kad tapsite išdaviku? 

- Ne. Tačiau jeigu netapsiu išdaviku, tai irgi dar anaiptol ne- 
reiškia, kad nersiuos iš kailio stengdamasis jums padėti. 

- Tai irgi tiesa. Bet, jei šiuo metu atsisakysite padėti, - kalbėjo 
Riosas pabrėždamas kiekvieną žodį, - mes laikysime tai išdavyste 
ir atitinkamai į ją reaguosime. 

Baro antakiai susimetė tarpuakyje. 

- Žodinius vėzdus pasitaupykite savo pavaldiniams, - atsakė 
jis. - Man gi visiškai pakaks, jei paprasčiausiai trumpai išdėstysi- 
te, ko jūs norite ir ko jums reikia. 

Riosas atsisėdo ir sukryžiavo kojas. 

- Barai, prieš gerą pusmetį mes apie kai ką kalbėjomės. 

- Apie tuos jūsų magus? 

- Visiškai teisingai. Ir jūs, tikiuosi, prisimenate, ko aš žadėjau 
imtis. 

Baras linktelėjo. Jo rankos nė nekrustelėdamos gulėjo ant 
kelių. 

- Jūs žadėjote apsilankyti jų irštvose - ir pastaruosius keturis 
mėnesius apie jus nebuvo girdėti. Ar jums pavyko juos surasti? 

- Surasti? Surasti tai pavyko! - sušuko Riosas. Paskui jis valan- 
dėlę patylėjo ir vėl prašneko įsitempęs, vos tepraverdamas bur- 
ną. Atrodė, jis sunkiai tvardosi negriežęs dantimis. - Patricijau, 
jie - jokie magai; jie tikri nelabieji! Nuo tikėjimo jie taip pat to- 
li, kaip atokiausieji ūkai - nuo mūsų! Jūs tik įsivaizduokite! Jų 
pasaulis - nosinės, greičiau netgi nago dydžio; naudingųjų ištek- 
lių jie neturi beveik jokių, karinių jų pajėgų neverta net minė- 
ti, gyventojų skaičius toks mažas, kad su jais nėra ko lyginti net 
tolimiausiųjų, dulkėtų Tamsiųjų Žvaigždžių pasaulių! Ir vis dėlto 
jie tokie pasipūtę ir ambicingi, kad svajoja iš lėto ir nuosekliai 
užvaldyti visą Galaktiką... 

Žinote, jie taip pasitiki savo jėgomis, kad net nemato reika- 
lo skubėti. Veikia lėtai, flegmatiškai - ir ramiai kalba apie šimt- 
mečius truksiančius procesus. Tingiai, neskubėdami, jie ryja vie- 
ną pasaulį po kito, patenkinti ir nėmaž neabejodami savimi jie 
patyliukais šliaužia per Žvaigždžių sistemas. 

Ir, patikėsite ar ne, jiems tai sekasi. Niekas negali jų sustab- 
dyti. Jie subūrė pasibjaurėtiną pirklių bendruomenę, kuri savo 

čiuptuvais apraizgė netgi tokias tolimas sistemas, į kurias žaisli- 
niai jų laiviūkščiai nesiryžta skristi. Tie jų pirkliai - šitaip jie va- 
dina savo agentus - prasismelkia į daugybės parsekų tolius! 

Dasemas Baras pertraukė tą tūžmingą srautą: 

- Kuri šios informacijos dalis išties patikima? Galbūt daug ką 
jums diktuoja paprasčiausias aklas įsiūtis? 

Karininkas giliai atsikvėpė ir kiek aprimo. 

- Įsiūtis manęs toli gražu neapakino. Klausykite: aš lankiau- 
si pasauliuose, esančiuose netgi arčiau Sivenos nei Fondo - ir 
sužinojau, kad netgi ten Imperija tėra mitas, kažkas, egzistavęs 
labai toli ir labai seniai. Gi pirkliai vietiniams gyventojams yra 
tikri, gyvi žmonės. Pirkliais vietiniai palaikė netgi mus. 

- Ar fondiečiai patys pasisakė jums, kad jie ketina užvaldyti vi- 
są Galaktiką? 

- Patys pasisakė! - Riosas vėl užkunkuliavo. - Man nieko ne- 
reikia sakyti! Oficialieji asmenys ir išvis nieko neprasitarė. Jie 
kalbėjo vien tik apie verslą. Tačiau aš nepraleidau progos šnek- 
telėti su paprastais žmonėmis. Siurbte siurbiau jų įsitikinimus 
bei nuomones - ten niekas neabejoja “likimo skirta užduotimi" 
ir ramiai laukia šlovingos ateities! Šitokių dalykų neįmanoma 
nuslėpti - beje, jie nė nebando slėpti ir trykšte trykšta optimiz- 
mu! 

Sivenietis akivaizdžiai liko patenkintas, regis, niekas negalėjo 
sudrumsti jo ramybės. 

- Jūs tikriausiai pastebėjote, kad visa tai gana tiksliai atitinka 
manąją įvykių rekonstrukciją, kurią sudariau remdamasis savo 
paties surinktais kukliais duomenimis. 

- Be jokios abejonės, - susierzinęs sarkastiškai atšovė Riosas. 
- Jūsų analitinių sugebėjimų išties negalima neįvertinti. Be to, ši- 
taip jūs neabejotinai patvirtinate, kad Jo Imperatoriškosios Di- 
denybės karalijai gresia labai rimtas pavojus. 

Baras abejingai gūžtelėjo pečiais; Riosas staiga pasilenkė prie 
senuko, abiem rankomis suspaudė jo pečius ir netikėtai švelniai 
įsistebeilijo tiesiog šiam į akis. 

Jis pasakė: 

- Nagi, patricijau, nereikia šitaip. Aš pats nė kiek netrokštu 
tapti barbaru. Siveniečių priešiškumas Imperijai man yra sunki 
našta, ir aš darau viską, kas mano valioje, kad jis išsisklaidytų. 
Tačiau mano sritis - karo reikalai, kištis į civilines problemas aš 
negaliu. Mane tiesiog atšauktų, ir tada tikrai niekuo nebegalė- 
čiau praversti. Ar suprantate tai? Žinau - suprantate. Mums ne- 
būtų labai sunku normalizuoti tarpusavio santykius - juk už ke- 
turiasdešimt metų puoselėtą priešiškumą jūs jau atkeršijote, 
nukreipdamas savo įtūžį į to priešiškumo kaltininką. Tad ar ne 
metas apie tai užmiršti? Man reikia jūsų pagalbos - aš atvirai tai 
pripažįstu. 

Jaunasis karininkas kalbėjo labai primygtinai, tačiau Dasemas 
Baras lėtai, bet ryžtingai papurtė galvą. 

Riosas tęsė kone maldaudamas: 

- Jūs nesuprantate, patricijau, o aš abejoju savo sugebėjimais 
priversti jus suprasti. Aš negaliu jūsų įtikinti iš jūsų paties pozi- 
cijų. Mokslininkas esate jūs, ne aš. Tačiau pasakysiu jums štai 
ką. Kad ir ką manytumėte apie Imperiją, jūs visgi negalite nep- 
ripažinti milžiniškų jos nuopelnų. Jos ginkluotosios pajėgos 
įvykdė keletą nėsusijusių tarpusavyje nusikaltimų, bet iš esmės 
kaip tik jos skleidė taiką ir civilizaciją. Imperijos laivynas įtvirti- 
no taiką visoje Imperijoje - taiką, kuri viešpatavo Galaktikoje 
daugiau nei du tūkstantmečius! Palyginkite tą ramų Imperijos 
Saulės bei Erdvėlaivio valdžios periodą su prieš tai vyravusiu 
tarpžvaigždinės anarchijos bei chaoso laikotarpiu. Pagalvokite 
apie tų senųjų laikų karus bei suirutes - ir pasakykite: nejaugi, 
nepaisant visų savo klaidų, Imperija nėra verta būti išsaugota? 

- Jūs tik pažiūrėkite, - įsijautęs tęsė jis, - į ką šiais laikais pa- 
virto išoriniai Galaktikos pakraščiai, atskilę nuo Imperijos ir pas- 
kelbę nepriklausomybę. Ir paklauskite savęs, ar dėl nereikšmin- 
go asmeninio keršto ryžtumėtės šitaip pakenkti Sivenai - atsisa- 
kyti galingo laivyno ginamos provincijos statuso ir paversti ją 
barbarišku pasauliu barbariškame Galaktikos užkaboryje, užk- 
rauti jai tariamą nepriklausomybę, panardinti ją į degradacijos, 
skurdo bei nevilties liūną? š 

- Argi padėtis jau tokia bloga? Šitaip greitai? - sau po nosimi 
suniurnėjo sivenietis. 

- Ne, - pripažino Riosas. - Mes patys esame saugūs - ir būsi- 
me, net jei gyventume bent keturiskart ilgiau nei įprasta. Tačiau 
aš kovoju už Imperiją, už karines jos tradicijas, kurias jaučiu 
drauge su krauju tekant mano gyslomis - tačiau negaliu pasida- 
linti šituo pojūčiu su jumis. Šios karinės tradicijos ir yra Impe- 
rijos, kuriai aš tarnauju, pagrindas. 

- Jūsų žodžiai jau padvelkė mistika, o man niekad nebuvo 
lengva perprasti svetimą misticizmą. 

- Tai nesvarbu. Vis dėlto jūs puikiai suvokiate šito Fondo ke- 
liamą grėsmę. 

- Juk kaip tik aš pirmas ir pastebėjau tai, ką jūs vadinate grės- 
me - prašnekau apie tai dargi anksčiau, nei jūs išskridote iš Si- 
venos į Galaktikos pakraštį. 

- Tuomet, reikia manyti, suprantate, kad privalome sunaikinti 
juos dar embriono stadijoje - priešingu atveju mums, ko gero, 
išvis nebepavyks jų sustabdyti. Jūs žinojote apie Fondą dar tada, 
kai niekas kitas apie jį nė girdėt nebuvo girdėjęs. Jūs nutuokiate 
apie jį daugiau nei bet kas kitas visoje Imperijoje. Spėju, kad jūs 
netgi numanote, kokios jo silpnosios vietos, kaip užvis geriau- 
sia būtų jį pulti; galite ir perspėti mus apie tikėtinus jo kontr- 
veiksmus. Nagi, būkime draugai. 

Dasemas Baras pakilo ir ramiai atsakė: 

- Tokia pagalba, kurią aš galėčiau jums suteikti, ničnieko ne- 
reiškia. Tad verčiau išvaduosiu jus nuo savo patarimų, nepaisy- 
damas visų atkaklių jūsų reikalavimų. 

- Jūsų pagalbos reikšmę vertinsiu aš pats. 

- Ne. Aš kalbu visiškai rimtai. Netgi sutelkusi visą savo galią, 
Imperija nevalios sutriuškinti to mažyčio pasaulėlio. 

- Kodėl gi ne? - Belo Rioso akys nuožmiai blykstelėjo. - Nagi 
palaukite, nejudėkite iš vietos! Pats pasakysiu, kai jums bus ga- 
lima pasišalinti. Kodėl gi Imperija nevalios sutriuškinti to pasau- 
lėlio? Jei manote, kad aš kaip reikiant neįvertinau to ką tik ap- 
tiktojo priešo, jūs smarkiai klystate, patricijau. - Toliau jis kalbė- 
jo nenoromis, pasverdamas kiekvieną žodį: - Grįždamas aš pra- 
radau vieną laivą. Neturiu jokių įrodymų, kad jis pateko į Fon- 
do nagus; tačiau aptikti jo taip ir nebepavyko - gi jei jį būtų iš- 
tikusi kokia nors nelaimė, sukiužęs jo korpusas, be abejo, tebep- 
lūduriuotų kur nors netoliese. Tiesa, tas nuostolis visai menkas, 
paprasčiausias uodo įkandimas, tačiau tai gali reikšti, kad Fon- 
das jau ėmėsi atvirai priešiškų veiksmų. O toks karštakošiškas 
poelgis, nepaisant jokių galimų pasekmių, gali reikšti ir tai, kad 
jie turi kažkokių slaptų pajėgų, apie kurias aš ničnieko nenutuo- 
kiu. Ar galite padėti man, atsakydamas į vieną labai konkretų 
klausimą? Kokia yra jų karinė galia? 

- Visiškai nenumanau. 

- Tuomet paaiškinkite man savo požiūrį. Kodėl jūs atkakliai 
tvirtinate, kad Imperija nepajėgs nušluoti šito vargano priešo? 

Sivenietis atsilošė ir sunkiai prašneko, stengdamasis nesusi- 
durti akimis su liepsnojančiu Rioso žvilgsniu: 

- Todėl, kad aš tikiu psichoistorijos dėsniais. Tai ganėtinai 
keistas mokslas. Jį iki galo subrandino vienas vienintelis žmogus 
- Haris Seldonas; tikroji psichoistorija ir mirė drauge su juo, nes 
vėliau jau niekas nebesugebėjo manipuliuoti sudėtingomis jos 
lygtimis. Tačiau ir to trumpo jos gyvavimo laikotarpio pakako, 
kad neliktų abejonių: jokiais laikais, nei prieš tai, nei po to, taip 
ir nebuvo išrastas kitas toks patikimas žmonijos tyrinėjimo me- 
todas. Tiesa, psichoistorija negalėjo numatyti atskirų individų 
veiksmų, tačiau ji suformulavo tam tikrus apibrėžtus dėsnius, 
kurių pagrindu, naudojantis matematine analize bei ekstrapolia- 
cija, įmanoma valdyti ir nuspėti masinius didelių žmonių grupių 
veiksmus. 

- Taigi... 

- Taigi Haris Seldonas ir grupė jo bendradarbių kaip tik ir rė- 
mėsi psichoistorija, kurdami savąjį Fondą. Jie kruopščiai mate- 
matiškai apskaičiavo vietą, laiką bei visas sąlygas, numatė neiš- 
vengiamą visuotinės naujosios Imperijos gimimą ir jam pasiruošė. 

Rioso balsas virptelėjo nuo susierzinimo: 

- Ar norite pasakyti, kad tasai Seldono menas gebėjo išprana- 
šauti, jog aš pulsiu šį Fondą - ir pralaimėsiu dėl tokių ir tokių 
priežasčių? Mėginate mane įtikinti, kad aš tesu savo valios netu- 
rintis robotas, paklusniai ropojantis iš anksto numatytu keliu į 
pražūtį? 

- Ne, - aštriai atsakė senasis patricijus. - Juk jau sakiau, kad šis 
mokslas visiškai nesidomi konkrečiais atskiro individo veiks- 
mais. Jo akiratis aprėpia kur kas platesnio masto įvykius. 

- Ar tai reiškia, kad mes dūstame suspausti kietame deivės - 
Istorinės Būtinybės - kumštyje? 

- Psichoistorinės Būtinybės, - pusbalsiu pataisė jį Baras. 

- Ojei aš imsiu ir pasinaudosiu savąja laisvos valios preroga- 
tyva? Jei pats nuspręsiu, ar pulti kitais metais - ar išvis nepulti? 
Ar tajai deivei būdingas koks nors lankstumas ir nuolaidumas? 
Ar ji bent kiek išradinga? 

Baras gūžtelėjo pečiais. 

- Galite pulti kad ir dabar pat - o galite ir išvis nepulti. Gali- 
te atakuoti vienu vieninteliu laivu - galite mesti į mūšį kad ir visą 
Imperijos laivyną; galite naudoti karinę jėgą ar ekonominį spau- 
dimą; galite atvirai paskelbti karą, galite veikti užuolankomis, su- 
rengti pasalą... Darykite, kas tik šaus į galvą, iki soties mėgauki- 
tės savo laisva valia... Tačiau bet kuriuo atveju jums lemta pra- 
laimėti. 

- Dėl to, kad viską savo rankose laiko kadai miręs Haris Sel- 
donas? 

- Dėl to, kad viską savo rankose laiko tie seniai mirę moksli- 
ninkai, kurių sukurtos žmogiškojo elgesio matematikos neįma- 
noma nei pasukti atgal, nei nukreipti į šalį, nei sustabdyti. 

Valandėlę juodu nemirktelėdami dėbsojo kits kitam į akis, 
kol pagaliau generolas žingtelėjo atatupstas. 

Jis pasakė tik tiek: 

- Gerai, aš priimu iššūkį. Prieš mirusiojo ranką statau gyvą ir 
laisvą savo valią. 


A. IMpERATORIUS 


KLEONAS II, paprastai vadinamas "Didžiuoju". Paskutinysis 
stiprus Pirmosios Imperijos imperatorius; ypač reikšmingi jo 
nuopelnai menų bei politikos atgimimui - per ilgus Kleono II 
valdymo metus šiose srityse buvo pasiektas tikras suklestėjimas. 
Vis dėlto meno kūriniuose užvis dažniausiai minimi imperato- 
riaus ryšiai su Belu Riosu, paprastam žmogui jis geriausiai žino- 
mas kaip “Rioso imperatorius". Tad labai svarbu, kad paskuti- 
niųjų jo valdymo metų įvykiai neužgožtų keturiasdešimties metų... 

GALAKTIKOS ENCIKLOPEDIJA 

Kleonas II buvo Visatos valdovas. Be to, Kleonas II kentėjo 
nuo kažkokios paslaptingos ir skausmingos ligos, kurios diagno- 
zės niekas nesugebėjo nustatyti. Vis dėlto keistų žmonijos įpro- 
čių ir polinkių dėka šiuodu iš pažiūros lyg ir sunkiai suderina- 
mi faktai visiškai vienas kitam neprieštaravo. Per visą istoriją ga- 
lima aptikti stulbinančiai daug panašių pavyzdžių. 

Tačiau Kleonui II tie pavyzdžiai nėmaž nerūpėjo. Ilgiausio 
analogiškų atvejų sąrašo apmąstymai nė per nago juodymą 
neapmalšintų jo paties kančios. Jį šiek tiek guodė tik mintis apie 
tai, kad jo prosenelis buvo piratų vadeiva kažkokioje dulkėtoje 
planečiūkštėje Visatos užkaboryje; gi jis pats - Galaktikos valdo- 
vų linijos, nusidriekiančios į miglotą užmirštą praeitį, ainis - ga- 
lėjo mėgautis visa Amenetiko Didžiojo malonumų rūmų teikia- 
ma prabanga. Šiuo metu Kleono II visiškai neguodė tas faktas, 
kad jo tėvo Stenelo VI pastangomis visa milžiniška Visatos kara- 
lija buvo sėkmingai išvalyta nuo maištų raupsų ir Galaktika ga- 
lėjo mėgautis taika bei vienybe - ši ramybės būklė įsišaknijo taip 
giliai, kad net ir vėliau, ištisus dvidešimt penkerius paties Kleo- 
no II viešpatavimo metus, jos šlovės neaptemdė nė menkiausias 
neramumų debesėlis. 

Galaktikos imperatorius ir Visatos valdovas dejuodamas atlo- 
šė galvą, panardindamas ją į pagalves supančius stiprinančius jė- 
gos laukus. Grimzdamas į palaimingą, odos neliečiantį minkštu- 
mą Kleonas pajuto malonų dilgčiojimą ir šiek tiek atsipalaidavo. 
Galų gale jis ne be pastangų atsisėdo ir įsmeigė niaurų žvilgsnį 
į tolimąją didžiulės patalpos sieną. Šis kambarys visiškai netiko 
vienam žmogui. Jis buvo pernelyg didelis. Pernelyg dideli buvo 
visi kambariai. 

Tačiau tokio smarkaus ligos priepuolio metu jau verčiau likti 
vienam nei kęsti išsipusčiusių dvariškių draugiją, klausytis nesi- 
baigiančių jų užuojautų, tverti bukinančią jų nuobodybę. Ver- 
čiau jau likti vienam, nei nuolat žvelgti į tas negyvas nuolankias 
kaukes, po kuriomis kunkuliavo įkyrios mintys apie imperato- 
riaus mirties tikimybę bei įtempti svarstymai, kam gi nusišypsos 
laimė tapti jo įpėdiniu. 

Tos pačios mintys neramino ir patį imperatorių. Jis turėjo 
tris sūnus - tris šaunius jaunikaičius, kupinus visokiausių dory- 
bių ir teikiančius daug vilčių. Kurgi jie pradingo šiomis nelem- 
tomis dienomis? Be jokios abejonės - laukia. Laukia ir stebi kits 
kitą - ir visi stebi jį. 

Imperatorius neramiai sujudėjo. Brodrigas prašė audienci- 
jos. Žemakilmis, ištikimasis Brodrigas - ištikimas todėl, kad jo vi- 
siškai nuoširdžiai ir vieningai nekentė visi kiti dvariškiai; ši nea- 
pykanta buvo, ko gero, vienintelis dalykas, dėl kurio sutarė bent 
keli tuzinai tarpusavyje besiniaujančių dvaro grupuočių. 

Brodrigas - ištikimasis favoritas, kuris tiesiog negalėjo nebūti 
ištikimas; dabar jo žinioje buvo pats greičiausias Galaktikos lai- 

vas, kuriuo po imperatoriaus mirties jam tektų tučtuojau pasi- 
naudoti - pasivėlinęs vos dieną, jis jau nė kaulelių nebesurinktų. 

Kleonas II palietė aptakų mygtuką, įtaisytą milžiniško krėslo 
ranktūryje, ir didžiulės durys kambario gilumoje kaipmat tapo 
perregimos. 

Minkštu purpuriniu kilimu Brodrigas žengė vidun; prisiarti- 
nes prie imperatoriaus jis atsiklaupė ir lūpomis palietė glebią 
šio ranką. 

- Kaip jūsų sveikata, valdove? - pusbalsiu, nerimaudamas pak- 
lausė asmeninis sekretorius. 

- Dar gyvas, - susierzinęs aštriai drėbtelėjo imperatorius. - Jei 
tik galima vadinti gyvenimu tokį egzistavimą, kai kiekvienas 
šunsnukis, sugebantis perskaityti medicinos vadovėlį, naudojasi 
tavimi tarsi neištyrinėtu dirvonu niekam tikusiems savo ekspe- 
rimentams. Jeigu pasaulyje dar liko koks nors vaistas, kokia nors 
neišbandyta fizinė, cheminė ar atominė priemonė, žiūrėk, jau 
rytoj pat iš kokio atokiausio užkaborio prisistatys koks nors mo- 
kytas plepys ir išbandys ją ant mano kailio. Jis būtinai pasirems 
kokia nors esą ką tik surasta senovine moksline knyga, kuri vei- 
kiausiai paaiškės besanti tik dar viena klastotė... 

- Dar mano tėvas prisimindavo, - niauriai suniurzgė jis, - kad 
nėra nė vieno dvikojo padaro, kuris, susidūręs su kokia nors li- 
ga, sugebėtų išstudijuoti ją vien iš to, ką regi savomis akimis. 
Nėra nė vieno tokio, kuris valiotų suskaičiuoti pulso tvinksnius, 
nežvilgčiodamas į atskleistą senovinę knygą. Aš sunkiai sergu, ir 
jie mano ligą vadina "nežinoma"! Kvailiai! Slenkant tūkstantme- 
čiams atsiranda vis naujų ir naujų žmogaus kūną ėdančių ligų - 
protėvių tyrinėjimuose apie jas net neužsimenama, tad jos ir lai- 
komos neišgydomomis! Kad taip senoliai tebebūtų gyvi ir mūsų 
dienomis... arba kad taip aš būčiau gyvenęs jų laikais... 

Imperatoriaus balsas vis tilo, galų gale jis sau po nosimi pa- 
tyliukais nusikeikė. Tuo tarpu Brodrigas mandagiai laukė. Paga- 
liau Kleonas II gaižiai paklausė: 

- Ar daug jų ten laukia už durų? 

Brodrigas kantriai atsakė: 

- Didžiojoje Salėje susirinko tiek pat, kiek ir visada. 

- Ką gi, tegul palaukia. Dabar man rūpi valstybinės reikšmės 
dalykai. Tegul Apsaugos kapitonas paskelbia apie tai... Ne, pa- 
lauk. Pamiršk valstybės reikalus. Tegul kapitonas tiesiog paskel- 
bia, kad šiandien audiencijų nebus - ir tegul praneša tai gedu- 
linga veido išraiška. Tikiuosi, kad tuomet ten susirinkę šakalai 
išsiduos, - imperatorius piktdžiugiškai vyptelėjo. 

- Sklando gandai, valdove, - ramiai pasakė Brodrigas, - kad 
jus kamuoja širdis. 

Imperatorius šyptelėjo; šįsyk jo šypsena jau nebebuvo tokia 
tulžinga. 

- Jei kas nors, remdamasis tais gandais, imsis kokių nors 
išankstinių veiksmų, tokiam, ko gero, netrukus skaudės dar la- 
biau nei man. Bet ko gi nori tu? Pasišnekėkime apie tai. 

Paklusęs imperatoriaus mostui, iki šiol klūpojęs Brodrigas at- 
sistojo ir pasakė: 

- Noriu pasišnekėti apie generolą Belą Riosą, Sivenos karinės 
vadovybės vadą. 

- Riosą? - Kleono II kaktoje susimetė gilios raukšlės. - Nega- 
liu jo prisiminti... Palauk, ar tik ne jis prieš kelis mėnesius at- 
siuntė tą beprotišką laišką? Taip taip, prisiminiau. Jis prašė lei- 
dimo pradėti puolimą Imperijos bei imperatoriaus šlovei. 

- Kaip tik taip, valdove. 

Imperatorius trumpai nusijuokė. 

- Ar galėjai pagalvoti, Brodrigai, kad man dar liko šitokių ge- 
nerolų? Panašu, kad tasai Riosas - smalsumą žadinantis ataviz- 
mas. Ką mes jam atsakėme? Tikiuosi, tu pats tuo pasirūpinai? 

- Taip, valdove. Jam buvo liepta atsiųsti papildomos informa- 
cijos ir griežtai uždrausta judinti laivyną, kol nesulauks Imperi- 
jos nurodymų. 

- Hmmm... Ganėtinai saugu. Bet kas gi tasai Riosas? Ar jis ka- 
da nors lankėsi rūmuose? 

Brodrigas linktelėjo, jo lūpos vos pastebimai persikreipė. 

- Karjerą jis pradėjo prieš dešimt metų, tarnaudamas kadetu 
rūmų sargyboje. Paskui jis prikišo nagus prie to Lemulo Klaste- 
rio reikalo... 

- Lemulo Klasterio?.. Žinai, mano atmintis jau nebe ta... Ar tik 
tai ne tas atvejis, kai jaunas karys išgelbėjo du laivus nuo susi- 
dūrimo su... eee... su kuo gi ten? Na, kažkas panašaus, - jis ne- 
kantriai mostelėjo ranka. - Detalių aš jau nebeprisimenu. Regis, 
tai buvo tikras žygdarbis. 

- Tasai kareivis ir buvo Riosas. Už tai jis buvo paaukštintas, - 
sausai atsakė Brodrigas. - Jis buvo perkeltas į veikiančiąją kariuo- 
menę ir paskirtas laivo kapitonu. 

- O dabar jis jau pasienio sistemos karinis gubernatorius - ir 
vis dar tebėra jaunas! Gabus žmogus, Brodrigai! 

- Jis pavojingas, valdove. Jis tebegyvena praeitimi. Svajoja 
apie senuosius laikus ar veikiau apie tokius senuosius laikus, 
kaip apie juos porinama mituose. Tokie žmonės patys savaime 
nėra pavojingi, tačiau dėl keistos realybės pojūčio stokos jie ne- 
retai tampa kvailiais kitų akyse. - Valandėlę patylėjęs jis pridū- 
rė: - Kaip supratau, savo žmones jis visiškai kontroliuoja. Riosas 
- vienas iš jūsų populiariųjų generolų. 

- Tikrai? - mąsliai ištarė imperatorius. - Ką gi, Brodrigai, aš vi- 
siškai nepageidauju, kad man tarnautų vien tik nekompetentingi 
asmenys. O ir tie nevykėliai anaiptol nėra tobuli ištikimybės įsi- 
kūnijimai. 

- Nekompetentingas išdavikas bent jau nepavojingas. O štai 
nuo tokių talentingų Žmonių verčiau nenuleisti akių. 

- Nuo tokių kaip tu, Brodrigai? - Kleonas II nusijuokė, ir čia 
pat jo veidą iškreipė skausmo grimasa. - Ką gi, kol kas tau teks 
pamiršti savo iškalbingas paskaitas. Verčiau pasakyk, kas naujo 
girdėti apie tą jaunąjį užkariautoją? Tikiuosi, atėjai ne vien pa- 
sidalyti prisiminimais? 

- Valdove, generolas Riosas atsiuntė dar vieną laišką. 

- Taip? Ir ką gi jis rašo? 

- Jis iššniukštinėjo, kur yra tų barbarų pasaulis, ir primygtinai 
siūlo surengti puolamąją ekspediciją. Jo argumentai ganėtinai 
migloti ir nuobodūs. Neverta jais varginti jūsų imperatoriškąją 
didenybę dabar, kai ne itin gerai jaučiatės. Šiaip ar taip, jums 
dar teks išklausyti juos nuo pradžios iki galo Didikų Tarybos se- 
sijoje, - Brodrigas skersomis dirstelėjo į imperatorių. 

Kleonas II susiraukė. 

- Didikų Taryba? Argi jiems privalu svarstyti šitokius klausi- 
mus, Brodrigai? Juk jie neišvengiamai pareikalaus platesnės sa- 
vo privilegijų interpretacijos. Kaip tik taip visada ir atsitinka. 

- Šito išvengti neįmanoma, valdove. Būtų buvę kur kas ge- 
riau, jeigu velionis jūsų tėvas būtų įstengęs numalšinti paskuti- 
nijį maištą nesuteikdamas didikams papildomų privilegijų. Ta- 
čiau taip jau įvyko, ir mes to nepakeisime, tad verčiau bent kol 
kas susitaikykime su esama padėtimi. 

- Turbūt tavo tiesa. Ką gi, teks išklausyti Didikų Tarybos nuo- 
monę. Bet kam gi reikalingas šitoks iškilmingumas? Juk klausi- 
mas nėra itin reikšmingas. Ribotų armijos pajėgų Žygį atokioje 
pasienio provincijoje vargu bau galima laikyti valstybinės reikš- 
mės reikalu. 

Brodrigas šykščiai šyptelėjo ir šaltai atsakė: 

- Tai tik romantiškai nusiteikusio idioto užmačia. Tačiau net- 
gi romantiškai nusiteikęs idiotas gali tapti mirtinu ginklu visiš- 
kai neromantiško maištininko rankose. Valdove, tasai žmogus 
populiarus, jis populiarus visur. Jis jaunas. Jei jis užims vieną ar 
dvi nuskurusias barbarų planečiūkštes, jis taps užkariautoju. Gi 
jaunas užkariautojas, įrodęs savo sugebėjimus sukelti pilotų, ša- 
chtininkų, pirklių ir visokio kitokio plauko tipų entuziazmą, yra 
pavojingas - tokie buvo pavojingi visais laikais. Net jeigu jis ir 
netrokšta pasielgti su jumis taip, kaip kad velionis jūsų tėvas pa- 
sielgė su uzurpatoriumi Rikeriu, vis tiek vienas ar kitas jūsų ka- 
ralijos didikas gali neatsispirti pagundai pasinaudoti juo kaip 
ginklu. 

Kleonas II pakrutino ranką ir net sustingo nuo aštraus skaus- 
mo pliūpsnio. Palengva jis atsipalaidavo, tačiau šypsena vos 
dulktelėjo jo lūpomis, o balsas nuskambėjo visai tyliai: 

- Tu esi vertingas pavaldinys, Brodrigai. Įtarumo tavyje net- 
gi daugiau nei reikia; man pakanka imtis bent pusės tavo siūlo- 

mų atsargumo priemonių, kad galėčiau jaustis visiškai saugus. 
Mes perduosime Rioso reikalą Didikų Tarybai. Žiūrėsime, ką jie 
pasakys, ir tada imsimės atitinkamų veiksmų. Tikiuosi, tasai jau- 
nuolis dar nepradėjo atviro puolimo? 

- Jis pats tvirtina dar nieko nesiėmęs. Bet jau dabar prašo 
pastiprinimų. 

- Pastiprinimų! - nustebęs imperatorius net prisimerkė. - Ko- 
kias pajėgas jis turi? 

- Dešimt linijinių laivų, valdove, visi jie aprūpinti pilnais pa- 
galbinių valčių komplektais. Dviejuose jo laivuose sumontuoti 
senojo Didžiojo Laivyno varikliai, dar viename yra iš ten pat gau- 
ti galingi artilerijos pabūklai. Kiti jo laivai nauji, sukonstruoti per 
pastaruosius penkiasdešimt metų, tačiau ir jie veikia be prie- 
kaištų. | 

- Regis, dešimties laivų turėtų visiškai užtekti bet kokiam 
sveiku protu suvokiamam žygiui. Juk mano tėvas pasiekė pirmą- 
sias pergales prieš uzurpatorių neturėdamas nė dešimties lai- 
vų... Kas gi tieji barbarai, kuriuos jis ketina pulti? 

Asmeninis sekretorius reikšmingai kilstelėjo antakius. 

- Jis vadina juos “Fondu". 

- Fondu? Kas gi tai? 

- Apie tai nėra jokių įrašų, valdove. Aš labai kruopščiai per- 
žiūrėjau visus archyvus. Minima Galaktikos sritis kadaise priklau- 
sė senovinei Anakreono provincijai, kuri maždaug prieš porą 
šimtmečių visiškai nugrimzdo į barbariškumą, plėšikavimus bei 
anarchiją. Vis dėlto toje provincijoje tikrai nėra planetos, kuri 
būtų žinoma Fondo vardu. Pavyko aptikti tik kai kurių užuomi- 
nų apie mokslininkų grupelę, iškeldintą į tą provinciją kaip tik 
prieš šiai atsiskiriant nuo mūsų protektorato. Toji mokslininkų 
grupė turėjo parengti Enciklopediją. - Jis vos pastebimai šypte- 
lėjo. - Drįstu tvirtinti, kad jie save ir vadino Enciklopedijos 
Fondu. 

- Ką gi, - paniuręs imperatorius apmąstė ką išgirdęs, - regis, 
tai labai menkai tesisieja su mūsų reikalu. Vargu bau verta tęs- 
ti tyrinėjimus šia kryptimi. 

- Įsigilinti į tai man ir nepavyko, valdove. Po to, kai minėta- 
me regione įsiviešpatavo anarchija, apie tą ekspediciją nebebuvo 
gauta jokių žinių. Jei mokslininkų palikuonys ten tebegyvena, 
net jei jie išlaikė ir Fondo pavadinimą, užvis labiausiai tikėtina, 
kad patys jau seniai virto barbarais. 

- O mūsų jaunasis generolas reikalauja pastiprinimo... - im- 
peratorius aštriai pažvelgė į savo sekretorių. - Skamba labai jau 
keistai: turėdamas dešimt laivų jis rengiasi susiremti su lauki- 
niais ir prašo pastiprinimo dargi prieš kirsdamas pirmąjį smūgį! 
Vis dėlto aš, regis, pradedu prisiminti tąjį Riosą... Simpatiškas 
vaikinas iš geros ir ištikimos man šeimos. Brodrigai, visame šia- 

me reikale glūdi kažkokios komplikacijos, kurių aš kol kas ne- 
valioju perprasti. Gali būti, kad reikalas kur kas svarbesnis nei at- 
rodo iš pirmo žvilgsnio. 

Kleono II pirštai tingiai glostinėjo skepetą, kuria buvo užk- 
lotos sustirusios jo kojos. Galų gale jis pridūrė: 

- Man prireiks ten Žmogaus... sumanaus ir ištikimo žmogaus 
plačiai atmerktomis akimis. Brodrigai... 

Asmeninis sekretorius nuolankiai nuleido galvą. 

- O taip pat ir laivų, valdove? 

- Kol kas dar ne! - palengva keisdamas kūno padėtį impera- 
torius tyliai sudejavo. Jis ištiesė nusilpusį virpantį pirštą. - Kol 
nesužinosime daugiau detalių, susilaikysime ir laivų nesiųsime. 
Nedelsdamas sušauk Didikų Tarybą. Štai ir bus tinkama proga iš- 
melžti papildomų lėšų. Kaip kažin ką, aš padarysiu tai - arba nu- 
riedės viena kita galva. 

Jis vėl nugramzdino skaudančią galvą į švelniai dilgsinčią jė- 
gos laukų pagalvę. 

- Dabar tu eik, Brodrigai, eik ir atsiųsk man daktarą. Kito to- 
kio bambeklio dar pasaulis neregėjo... 


2. Įsiplieskia kaRas 


Iš švytinčio Sivenos taškelio Imperijos jėgos atsargiai leido- 
si į juodą Periferijos nežinomybę. Milžiniški laivai sukorė neap- 
rėpiamus atstumus, skiriančius atokiai viena nuo kitos išsibars- 
čiusias nedideles Galaktikos pakraščio žvaigždes, ir neskubėda- 
mi ėmė sukti ratą aplink Fondo įtakos zonos ribą. 

Jau du šimtmečius izoliuoti, visiško barbariškumo liūne nu- 
grimzdę pasauliai vėl pajuto, ką reiškia, kai į juos koją įkelia Im- 
perijos valdovai. Šie pasauliai vėl prisiekė ištikimybę tik grės- 
mės, kad bus subombarduoti svarbiausieji jų miestai, akivaiz- 
doje. 

Barbariškosiose planetose buvo įkurdinti garnizonai - garni- 
zonai karių, vilkinčių Imperijos uniformas, pečius pasidabinusių 
Žvaigždėlaivio bei Saulės ženklais. Senoliai netruko tai pastebėti 
ir vėl prisiminė jau kadai užmirštas savo proprosenelių istorijas 
apie Visatą, kuri buvo didžiulė, turtinga ir taiki, kurią visą valdė 
tie patys Žvaigždėlaivis bei Saulė. 

Palikę garnizonus, laivai vėl išskrisdavo ir keliaudavo toliau, 
įkurdami vis naujas ir naujas bazes aplink Fondo perimetrą. Jie 
kruopščiai audė savo bazių audinį, ir kiekvienas pasaulis tapda- 
vo nauju mazgu deramoje jam vietoje. Vieną gražią dieną į Cent- 
rinį Štabą, įkurdintą dykoje, uolėtoje klajojančioje, aplink jokią 
saulę nesisukančioje planetoje, atėjo Belui Riosui adresuota ži- 
nia. 

Riosas atsipalaidavo ir niauriai šypsodamasis pažvelgė į Da- 
semą Barą. 

- Nagi, ką jūs apie tai manote, patricijau? 

- Aš? Argi mano mintys ko nors vertos? Aš juk nesu kariškis, 
- nuvargusiu žvilgsniu jis su pasidygėjimu peržvelgė netvarkin- 
gą, užgrioztą, uoloje išskobtą kambarį - jis buvo įrengtas natū- 
ralios olos sienoje, pripildytas dirbtinio oro, šviesos bei šilumos. 
Tai buvo vienintelė gyvybės salelė bekraščiame negyvame pasau- 
lyje. 

- Už tą pagalbą, kurią galėčiau - arba norėčiau jums suteikti, 
- pusbalsiu suniurnėjo Baras, - gal sugrąžinsite mane į Siveną? 

- Ne. Kol kas dar ne, - generolas su visa kėde pasisuko į kam- 
pą, kuriame buvo įrengta milžiniška, skaidri švytinti sfera su se- 
nosios imperinės Anakreono prefektūros bei gretimų sektorių 
žvaigždėlapiais. - Vėliau, kai viskas jau bus baigta, jūs galėsite su- 
grįžti prie savo knygų, oO gal ir prie dar kai ko. Aš pasirūpinsiu, 
kad visas jūsų šeimos nekilnojamasis turtas būtų neatlyginamai 
grąžintas jums bei jūsų vaikams. 

- Ačiū, - pasakė Baras su vos juntama ironijos gaidele. - Ta- 
čiau aš niekaip nevalioju užsikrėsti jūsų tikėjimu laiminga viso 
šio reikalo pabaiga. 

Riosas kimiai nusijuokė. 

- Tik nebepradėkite vėl kranksėti, piktasis pranaše! Šis 
žvaigždėlapis byloja kur kas daugiau nei visos niūrios jūsų teo- 
rijos. - Jo ranka švelniai nuslydo neregimu sferos paviršiumi. - 
Ar mokate skaityti žemėlapį radialinėje projekcijoje? Mokate? Ką 
gi, tuomet pažvelkite pats. Šios auksu švytinčios žvaigždės žymi 
Imperijos teritorijas. Raudonosiose vis dar tebešeimininkauja 
Fondas, gi rausvosios, kaip spėjame, yra ekonominės Fondo įta- 
kos zonoje. Štai, pažiūrėkite... 

Riosas spustelėjo apskritą mygtuką, ir visa aplinkinė erdvė, 
nusėta aštriais baltais žvaigždžių taškeliais, ūmai tapo sodriai 
mėlyna. Tarsi apverstas dubuo mėlynoji dėmė apsupo raudonų- 
jų ir rausvųjų žvaigždžių samplaiką. 

- Visos šios mėlynosios žvaigždės yra tos, kurias užėmė ma- 
no pajėgos, - neslėpdamas pasitenkinimo pareiškė Riosas. - Ma- 
ža to, mano kariai vis dar skverbiasi tolyn. Jie taip ir nesusidū- 
rė su jokiu pasipriešinimu. Barbarai nė necyptelėjo. Nepastebė- 
jome ir jokio Fondo pajėgų suaktyvėjimo. Jie sau ramiai ir kie- 
tai miega. 

- Jūs smarkiai išsklaidėte savo pajėgas, - pastebėjo Baras. 

- Tiesą sakant, - atsakė Riosas, - nors iš pirmo žvilgsnio ir at- 
rodo kitaip, tačiau mano pajėgos anaiptol nėra labai išsklaidy- 
tos. Svarbiausiųjų taškų, kuriuose įkurdinau įtvirtintus garnizo- 
nus, nėra daug, tačiau jų vietos parinktos labai kruopščiai. O pa- 

sekmės tokios, kad jėgų išeikvojame nedaug, bet strateginis re- 
zultatas - milžiniškas. Sitaip mes įgyjame daugybę pranašumų - 
kur kas daugiau, nei numanytų žmogus, kruopščiai neišstudija- 
vęs mūšių kosminėje erdvėje taktikos; tačiau kiekvienam iš pir- 
mo žvilgsnio būtų akivaizdu, kad aš galiu pradėti antpuolį iš bet 
kurio aplinkinės sferos taško, o Fondas neįstengtų pulti manęs 
nei iš krašto, nei iš užnugario. Mat jo atžvilgiu aš tiesiog netu- 
rėčiau nei krašto, nei užnugario. 

Si Išankstinės Apgulties strategija jau buvo išmėginta ir anks- 
čiau, ypač pažymėtinos Lorio VI kampanijos, organizuotos maž- 
daug prieš du tūkstančius metų - ir visgi jos niekad nebuvo su- 
rengtos tobulai. Priešas visuomet apie tai žinodavo ir imdavosi 
kontrveiksmų. Dabar gi viskas visai kitaip. 

- Idealus atvejis, kurį derėtų aprašyti vadovėliuose? - abejin- 
gai, tarsi nuobodžiaudamas paklausė Baras. 

Riosas virte virė nekantrumu: 

- Jūs vis vien manote, kad mano planas pasmerktas žlugti? 

- Taip turi būti. 

- Argi jūs nesuvokiate, kad visoje karybos istorijoje nebuvo 
nė vieno tokio atvejo, kad atakuojančiosios pajėgos, surengu- 
sios sėkmingą apgultį, galų gale nelaimėtų? Išimtys galimos tik 
tada, kai egzistuoja dar ir išorinis apsuptųjų laivynas, pajėgus 
pralaužti Apgultį. 

- Tegul bus, kaip jūs sakote. 

- Bet jūs atkakliai tebesilaikote savojo požiūrio? 

- Taip. 

Riosas gūžtelėjo pečiais: 

- Ką gi, jūsų valia. 

Valandėlę tvyrojo įtempta, pagiežos pritvinkusi tyla, o paskui 
Baras pusbalsiu paklausė: 

- Ar jau sulaukėte atsakymo iš imperatoriaus? 

Iš sienoje tiesiog jam už nugaros įmontuotos dėžutės Riosas 
išsitraukė cigaretę, suspaudė lūpomis jos filtrą ir atsargiai prisi- 
degė. Ir tik tada atsakė: 

- Turite omenyje mano prašymą atsiųsti pastiprinimą? Taip, 
sulaukiau, bet tik atsakymo - nieko daugiau. 

- Laivų jums neatsiuntė? 

- Nė vieno vienintelio. Bet kažko panašaus aš ir tikėjausi. Vi- 
sų pirma, patricijau, aš neturėjau pasiduoti jūsų įkalbinėjimams, 
neturėjau pasikliauti klaidingomis jūsų teorijomis ir išvis reika- 
lauti daugiau laivų. Dėl tokio prašymo imperatorius, ko gero, 
susidarė apie mane klaidingą nuomonę. 

- Tikrai? 

- Žinoma! Šiomis dienomis laivais niekas nebegali švaistytis. 
Pastarųjų dviejų šimtmečių pilietiniai karai suniokojo gerą pu- 
sę Didžiojo Laivyno, o ir to, kas liko, būklė ganėtinai apverkti- 

na. Gi pats puikiai žinote, kad mūsų laikais statomi laivai iš tie- 
sų nė grašio neverti. Nemanau, kad visoje Galaktikoje pavyktų 
aptikti bent vieną Žmogų, kuris valiotų sukonstruoti pirmaruūšį 
hiperbranduolinį variklį. 

- Taip, aš tai žinau, - atsakė sivenietis. Jo akys tapo mąslios ir 
neperprantamos. - Bet nežinojau, kad tai - ne paslaptis ir jums. 
Taigi jo Imperatoriškoji Didenybė papildomų laivų jums skirti 
neišgali. Psichoistorija galėjo tai numatyti, tikriausiai ir numatė. 
Drįstu tvirtinti, kad mirusiojo Hario Seldono šmėkla pirmąjį 
raundą prieš jus jau laimėjo. 

Riosas aštriai atkirto: 

- - Tų laivų, kuriuos turiu, man visiškai pakanka. Tas jūsų Sel- 
donas dar nieko nelaimėjo. O jeigu situacija čia taps išties rim- 
ta, aš nė kiek neabejoju, kad sulauksime ir papildomų laivų. Kol 
kas imperatorius žino dar anaiptol ne viską. 

- Tikrai? Ką gi jūs nuo jo nuslėpėte? 

- Visų pirma, žinoma - jūsų teorijas, - sardoniškai atšovė Rio- 
sas. - Nepaisant visos pagarbos jums, jūsų išdėstyta istorija skam- 
ba gerokai neįtikėtinai. Nebent jei įvykiai klostysis jūsų numatyta 
linkme, jei gausiu patikimų įrodymų, kad jūs galbūt teisus - ta- 
da ir tik tada aš pripažinsiu, kad gal ir tikrai egzistuoja mirtino 
pavojaus grėsmė. 

- Be to, - nerūpestingai tęsė Riosas, - teorija, nepagrįsta fak- 
tais, dvelkia valstybės išdavimu, kas vargu bau patiktų Jo Impe- 
ratoriškajai Didenybei. 

Senasis patricijus šyptelėjo. 

- Norite pasakyti, kad informacijos apie tai, jog imperatoriaus 
sostui perversmu grasina saujelė apskurusių barbarų iš kažko- 
kio Visatos užkaborio, negalima laikyti patikimu ar dėmesio ver- 
tu perspėjimu? Tuomet jums nėra ko ir tikėtis iš imperatoriaus. 

- Taip, jei manote, kad specialusis pasiuntinys nesiskaito. 

- Koks specialusis pasiuntinys? 

- Yra tokia sena tradicija. Bet kokioje vyriausybės tiesiogiai 
remiamoje karinėje kampanijoje būtinai turi dalyvauti koks nors 
paties imperatoriaus atstovas. 

- Sit kaip? Kodėl? 

- Tokiu būdu stengiamasi pabrėžti, kad visoms karinėms 
kampanijoms iš esmės vadovauja pats imperatorius. Be to, šitaip 
bandoma užsitikrinti generolų ištikimybę. Tiesa, tai anaiptol ne 
visada pavyksta. 

- Netruksite įsitikinti, generole, kad toks pasiuntinys tik kai- 
šios pagalius jums į ratus. Toks pašalinio asmens įsikišimas... 

- Tuo aš nė kiek neabejoju, - švelnus raudonis užliejo Rioso 
skruostus. - Tačiau prieš vėją nepapūsi... 

Sušvito greta generolo rankos įtaisytas imtuvas, ir netrukus 
jo angoje šaižiai sucypęs išniro komunikatoriaus cilindras. Rio- 
sas išvyniojo pranešimą. 

- Puiku. Na, pagaliau! 

Dasemas Baras susidomėjęs kilstelėjo vieną antakį. 

Riosas paaiškino: 

- Regis, jūs žinote, kad mums pavyko pačiupti vieną tų vadi- 
namųjų pirklių... Gyvą - ir net su sveikutėliu laivu. 

- Kažką girdėjau apie tai. 

- Tai šit, jį kaip tik atgabeno čia, po valandėlės mes su juo su- 
sitiksime. Sėdėkite, patricijau. Noriu, kad dalyvautumėte, kai aš 
jį kvosiu. Juk iš esmės kaip tik todėl šiandien jus ir pasikviečiau. 
Gali atsitikti taip, kad jūs puikiai jį suprasite, o aš galiu pražiop- 
soti vieną kitą svarbią detalę. 

Žvangtelėjo durų signalas; vos palietęs kojų pirštais, genero- 
las plačiai jas atvėrė. Ant slenksčio stovėjo aukštas barzdotas 
žmogus, vilkįs trumpą, minkštą odą primenančio plastiko švar- 
ką su gobtuvu, dabar atmestu ant nugaros. Žmogaus rankos bu- 
vo laisvos; jei jis ir matė, kad visi jį lydintys vyrai ginkluoti, nie- 
kuo neišsidavė tai pastebėjęs. 

Jis nerūpestingai žengė vidun ir skubiai apmetė patalpą ver- 
tinančiu žvilgsniu. Jis teikėsi abejingai mostelėti generolui ran- 
ka ir vos pastebimai linktelėti. 

- Kuo tu vardu? - aštriai paklausė Riosas. 

- Letanas Deversas, - pirklys užsikišo nykščius už plataus, nes- 
koningai išpuošto diržo. - Ar tu čia viršininkas? 

- Tu - Fondo pirklys? 

- Visiškai teisingai. Klausyk, jei viršininkas čia tu, tuomet ver- 
čiau perspėtum savo samdinius, kad nekištų nagų prie mano 
krovinio. 

Generolas kilstelėjo ranką ir įsmeigė į belaisvį ledinį žvilgsnį. 

- Atsakinėk į klausimus. Ir nemėgink man įsakinėti. 

- Tavo valia, viršininke. Aš sutinku. Tik žinok, kad vienas ta- 
vo vaikinų jau kyštelėjo nosį ten, kur jam tikrai nederėjo, ir pra- 
siurbino krūtinėje nemenką skylę. 

Riosas įsmeigė žvilgsnį į sargybiniams vadovaujantį leitenantą. 

- Ar šis žmogus sako tiesą? Regis, tvirtinai, Vrankai, kad aukų 
išvengėme? 

- Tai buvo tiesa, - įsibauginęs išspaudė leitenantas. - Aukų 
mes tikrai išvengėme... tuo metu. Tačiau vėliau pasklido gandas, 
kad laive esama moters, ir mes jį apieškojome. Tačiau aptikome 
tik kažkokių nežinomos paskirties instrumentų - belaisvis tvirti- 
na kaip tik jais ir prekiaująs. Apžiūrinėjant vieną tokių instru- 
mentų, jis ūmai plykstelėjo liepsna, ir jį laikęs kareivis krito ne- 
gyvas. 

Generolas vėl atsigręžė į pirklį. 

- Savo laivu tu gabeni branduolinius sprogmenis? 

- O Galaktika, ne! Kuriems galams? Tas pusgalvis nučiupo 
branduolinį skylamušį ne už to galo ir, maža to, nustatė jį 

maksimaliu galingumu. Šitaip juk niekas nesielgia. Lygiai taip 
pat sėkmingai galėtum įkišti galvą į patrankos vamzdį. Aš būčiau 
jį sulaikęs, bet tuo metu bent penketas taviškių sėdėjo man ant 
krūtinės. 

Riosas mostelėjo lūkuriuojantiems sargybiniams: 

- Eikite. Paimtąjį laivą tučtuojau uždarykite ir žiūrėkite, kad 
niekas į jį neįlįstų. Sėskis, Deversai. 

Pirklys atsisėdo į nurodytą vietą ir ramiai atrėmė skvarbų, ve- 
riantį Imperijos generolo žvilgsnį bei smalsų - Sivenos patrici- 
jaus. 

Riosas ištarė: 

- Tu - nuovokus žmogus, Deversai. 

- Ačiū. Įdomu, ar mano veidas paliko jums įspūdį, ar jūs ko 
nors pageidaujate? Sakykite. Aš - verslo žmogus, ir ne pats pras- 
čiausias. 

- Aš tai jau supratau, - pasakė Riosas. - Tu geruoju pasidavei 
į nelaisvę, nors ir galėjai išeikvoti šiek tiek mūsų amunicijos, jei 
būtum nusprendęs paversti savo laivą elektroninių dulkių debe- 
siu. Jeigu ir toliau nekeisi pažiūrų, mes pasielgsime su tavimi vi- 
sai padoriai. 

- Nieko kito ir negeidauju, kaip tik kad su manimi būtų pa- 
doriai elgiamasi, viršininke. 

- Puiku. Gi aš užvis labiausiai geidauju, kad sutiktum bend- 
radarbiauti, - Riosas šyptelėjo ir atsigręžęs į Barą pusbalsiu pri- 
dūrė: - Viliuosi, kad žodis “geidauti" ir reiškia tai, ką manau? Ar 
esi kada nors girdėjęs šitokį barbarišką žargoną? 

Deversas mandagiai atsakė: 

- Taip, šis žodis kaip tik tai ir reiškia. Bet apie kokį bendra- 
darbiavimą tu kalbi, viršininke? Tiesą sakant, aš nėmaž nenutuo- 
kiu, kur atsidūriau. - Jis apsidairė. - Pavyzdžiui, įdomu būtų su- 
žinoti, kokia čia vieta ir ką jūs norite pasiūlyti? 

- Ak taip, aš visai užmiršau prisistatyti. Prašau man atleisti, - 
Riosas buvo nusiteikęs kuo puikiausiai. - Stai šis ponas yra Da- 
semas Baras, Imperijos patricijus. Aš esu Belas Riosas, Imperi- 
jos peras ir Jo Imperatoriškosios Didenybės ginkluotųjų pajėgų 
Trečiosios Klasės generolas. 

Pirkliui net žandikaulis atvipo: 

- Imperija? Ta pati senoji Imperija, apie kurią mes mokėmės 
mokykloje? Nagi! Tai pokštas! O aš nėmaž neabejojau, kad ji se- 
niai nebeegzistuoja! 

- Apsidairyk. Ji egzistuoja, - niūriai pareiškė Riosas. 

- Turėjau gi ir pats susiprasti... - Letanas Deversas atkragino 
galvą, dabar jo barzda smygsojo tiesiog į lubas. - Tas tviskantis 
tuntas, kuris užgrobė vargšę mano geldą... Nė viena Periferijos 
karalystė negalėjo pasiųsti tokių laivų. - Jo kakta susiraukšlėjo. 
- Tad kokį žaidimą tu žaidi, viršininkė? O gal turėčiau kreiptis - 
generole? 

- Tas žaidimas vadinasi karas. 

- Imperija prieš Fondą, tiesa? 

- Teisingai. 

- Kodėl? 

- Manau, ir pats nutuoki, kodėl. 

Pirklys įsmeigė į jį aštrų žvilgsnį ir papurtė galvą. 

Riosas leido jam valandėlę pagalvoti, o paskui pusbalsiu pa- 
kartojo: 

- Neabejoju, ir pats nutuoki, kodėl. 

Letanas Deversas suniurnėjo: 

- Na ir tvankuma čia... 

Jis atsistojo ir nusivilko švarką. Paskui vėl atsisėdo ir ištiesė 
kojas. 

- Žinai, - lyg niekur nieko pareiškė jis, - man regis, tu tik ir 
lauki, kad aš pašokčiau maurodamas ir kibčiau tau į gerklę. Jei 
nutaikyčiau tinkamą momentą, aš tikrai sugebėčiau tave pričiup- 
ti, o tasai seniokas, kuris šit sėdi ir tyli lyg vandens į burną pri- 
sisėmęs, vargu bau pajėgtų man sukliudyti. 

- Bet tu šito nedarysi, - su tvirtu įsitikinimu pareiškė Riosas. 

- Žinoma, nedarysiu, - maloniai sutiko Deversas. - Visų pirma, 
kaip suprantu, net ir pribaigęs tave, karo šitaip nenutraukčiau. 
Iš ten pat, iš kur atsidanginai tu, užgriūtų antra tiek generolų. 

- Kaip pirštu į akį - tiksliau ir nepasakysi. 

- Be to, jei man ir pavyktų tave prignybti, po poros sekun- 
džių ir mane patį išverstų iš padų ir nedelsdami nudobtų - arba 
kaip tik lėtai, kas ten jus žino. Tačiau, be jokios abejonės, nu- 
dobtų, o apsvarstydamas planus tokios tikimybės visada sten- 
giuosi išvengti. Tai niekada neapsimoka. 

- Jau sakiau, kad tu išties labai nuovokus žmogus. 

- Vis dėlto noriu paprašyti vieno dalyko, viršininke. Norėčiau, 
kad atskleistum, ką turi omeny, tvirtindamas, esą, aš žinau, ko- 
dėl jūs verčiate mus, pirklius, strykčioti. Sito aš nežinau, o spė- 
lionės mane pasiutusiai vargina. 

- Tikrai? Ar esi ką nors girdėjęs apie Harį Seldoną? 

- Ne. Juk jau sakiau, kad negaliu pakęsti spėlionių. 

Riosas skersa akimi dėbtelėjo į Dasemą Barą, kuris vos pas- 
tebimai šyptelėjo; svajinga, neperprantama jo veido išraiška nė 
kiek nepasikeitė. 

Suraukęs antakius Riosas pareiškė: 

- Tik pats nemėgink kraipyti uodegos, Deversai. Tavajame 
Fonde egzistuoja nuomonė - 0 gal legenda ar niūri pasaka, man 
nelabai terūpi, kas tai yra iš tikrųjų - kad galų gale kaip tik jums 
bus lemta įkurti antrąją Imperiją. Aš gana kruopščiai išstudijavau 
tas Hario Seldono psichoistorijos vingrybes, Žinau ir apie agre- 
syvius jūsų planus Imperijos atžvilgiu. 

- Štai kaip? - Deversas mąsliai linktelėjo. - Ir kas gi tau visa tai 
pasakė? 

- Argi tai svarbu? - ramus Rioso balsas dvelkte dvelkė grėsme. 
- Tu čia esi ne tam, kad ko nors klausinėtum. Noriu, kad atsk- 
leistum man viską, ką Žinai apie tas Seldono pasakas. 

- Bet jei visa tai tėra tik pasakos... 

- Nebandyk užkalbėti man danties, Deversai. 

- Nė nemanau. Pasakysiu tau viską tiesiai šviesiai. Visa tai - tik- 
ros kvailystės, bobučių tauškalai. Kiekviename pasaulyje egzis- 
tuoja savi pramanai, ir niekur nuo jų nedingsi. Taip, šnekų esu 
prisiklausęs: Seldonas, Antroji Imperija ir taip toliau, ir panašiai. 
Tokios istorijos pasakojamos vaikamš prieš miegą. Jauni nut- 
rūktgalviai užsidaro savo kambariuose su kišeniniais projekto- 
riais ir ryte ryja Seldono trilerius. Tačiau suaugusieji nepriima 
tų istorijų už gryną pinigą. Bent jau sveikai mąstantys suaugusie- 
ji, - pirklys įsitikinęs papurtė galvą. 

Imperijos generolo žvilgsnis aptemo. 

- Tikrai? Verčiau neaušink burnos šitaip meluodamas, žmo- 
gau. Aš juk buvau toje planetoje, Terminuse. Žinau tą jūsų Fon- 
dą. Buvau susidūręs su juo akis į akį. 

- Tai kuriems galams kamantinėji mane? Aš juk retai kada iš- 
keliu ten koją; sudėjus krūvon, gal ir susidarytų kokie du mėne- 
siai per dešimtį metų. Man regis, tu pats ir gaišti laiką. Tęsk ir 
toliau savo karą, jei jau taip nori sunaikinti mitą... 

Pirmąsyk, ramiai, nesikarščiuodamas, prašneko Baras: 

- Vadinasi, jūs nė trupučio neabejojate, kad Fondas vis dėl- 
to laimės? 

Pirklys atsigręžė. Kraujas plūstelėjo į jo veidą, o vieną smil- 
kinį kertantis randas nubalo. 

- Nagi, nagi, tylusis partneri... Kas gi iš viso to, ką aš sakiau, 
pakišo tau tokią mintį? 

Riosas vos pastebimai linktelėjo Barui, ir sivenietis pusbalsiu 
šnekėjo toliau: 

- Nė kiek neabejoju, kad žinia apie karą būtų sukėlusi jums 
kur kas daugiau nerimo, jeigu manytumėte, kad jūsų pasaulis 
gali pralaimėti ir kad jums gali tekti raškyti karčius žlugimo vai- 
sius. Tokia lemtis kadaise ištiko ir manąjį pasaulį, ir žaizdas mes 
vis dar laižomės iki pat šiol. 

Letanas Deversas pataršė vešlią savo barzdą, dirstelėjo į vie- 
ną pašnekovą, paskui - į kitą ir pagaliau trumpai nusijuokė. 

- Ar jis visuomet šneka šitaip, viršininke? Paklausykite, - jis 
ūmai surimtėjo. - Apie kokį žlugimą jūs kalbate? Per visą gyve- 
nimą esu matęs nemaža karų ir nemaža pralaimėjimų. Na ir kas, 
jei valdžią perims nugalėtojas? Kam tai rūpi? Tik jau ne man ir 
ne kitiems, tokiems kaip aš, - jis pašaipiai palingavo galvą. 

- Paklausykite, - įtaigiai tęsė pirklys, jo balse jautėsi jėga. - 
Paprastai kiekvieną eilinę planetą valdo koks penketas ar šeše- 
tas šunsnukių. Pasitaiko, kad kas nors sumąsto gerokai jiems 

įgnybti, bet dėl jų aš nė neketinu sukti sau galvos. Negi neaiš- 
ku? O paprasti žmonės? Jie gyvena sau kaip gyvenę, tai jiems nė- 
maž nerūpi. Žinoma, kai kurie jų žūsta, kitus kurį laiką slegia 
papildomi mokesčiai. Tačiau ilgainiui viskas aprimsta ir ima te- 
kėti sena vaga. O paskui - vėl viskas iš naujo, tik su kitais pen- 
kiais ar šešiais bukagalviais valdytojais... 

Dasemo Baro šnervės išsipūtė, sutrūkčiojo dešiniosios ran- 
kos raumenys, tačiau senasis patricijus nieko nepasakė. 

Letanas Deversas įdėmiai žvelgė į jį. Pro jo akis neprasprūdo 
nė menkiausia smulkmena. Deversas kalbėjo toliau: 

- Paklausykite. Aš visą gyvenimą bastausi po kosmosą, už ką 
Sindikatas numeta man vieną kitą varioką ar pakiša kokią skar- 
dinę alaus. Gi ten, - jis nykščiu parodė sau per petį atgal, - nu- 
sipenėję storuliai sėdi sau patenkinti namuose ir kas minutę ne- 
sidrovėdami susišluoja daugiau nei aš per metus. Jie atsirėžia 
nemažą ne tik mano, bet ir daugelio tokių kaip aš pelno dalį. Įsi- 
vaizduokite, kad ateityje Fondą valdysite jūs. Juk jums tokie kaip 
aš vis vien bus gyvybiškai reikalingi! Jums mūsų reikės netgi 1a- 
biau nei dabar reikia Sindikatams, nes visa aplinka ir papročiai 
jums bus nepažįstami, o juk ne kas kitas kaip mes ir uždirba pi- 
nigus. Mes bevelytume sudaryti sutartį su Imperija. Taip, mes 
tikrai neatsisakytume - aš pats esu verslo žmogus. Jei tai page- 
rins situaciją, aš - už visom keturiom. 

Jis pašaipiai, netgi karingai nuvėrė žvilgsniu abu pašnekovus. 

Kelias minutes tvyrojo tyla, o paskui pasigirdo barkštelėjimas 
- specialioje angoje pasirodė naujas informacinis cilindras. Ge- 
nerolas jį atidarė ir paskubomis peržvelgė smulkiai atspausdintą 
tekstą bei pridėtą vaizdinę informaciją. 

“Paruoškite žvaigždėlapį ir nurodykite jame visų veikiančių- 
jų laivų pozicijas. Laukite įsakymų dėl gynybos veiksmų", - pa- 
siuntė jis atsakymą. 

Jis siektelėjo apsiausto. Užsimetęs jį ant pečių, Riosas beveik 
nejudindamas lūpų šnipštelėjo Barui: 

- Palieku šį žmogų jums. Lauksiu rezultatų. Vyksta karas, ir aš 
galiu būti netgi labai žiaurus, jeigu jums nepavyks. Neužmirškite 
šito! 

Tai taręs jis saliutavo jiems abiem ir pasišalino. 

Letanas Deversas nulydėjo jį žvilgsniu. 

- Panašų, kad kažkas įgnybo jam į skaudžią vietą. Kas gi čia 
vyksta? 

- Mūšis, kas gi daugiau, - šiurkščiai burbtelėjo Baras. - Paga- 
liau į kovą stojo Fondo pajėgos. Verčiau nešdinkimiės iš čia. 

Į kambarį suėjo būrelis ginkluotų karių. Jie elgėsi labai man- 
dagiai, tačiau jų veidai buvo rūstūs. Išdidus Sivenos patriarchas 
pasuko prie durų, Deversas nusekė paskui jį. 

Juos nuvedė į gerokai mažesnį, kur kas kukliau apstatytą 
kambarėlį. Čia stovėjo dvi lovos, buvo vaizdo ekranas, dušas bei 

sanitarinis mazgas. Kareiviai pasišalino, dusliai trinktelėjo pas- 
kui juos užsiveriančios durys. 

- Hmmm?.. - nepatenkintas Deversas apsidairė. - Panašu, kad 
tai ilgam. 

- Taip, - trumpai atsakė Baras atsukdamas jam nugarą. 

Susierzinęs pirklys paklausė: 

- Kokį žaidimą žaidi tu, a? 

- Jokio, - atsakė Baras. - Tiesiog privalau jus saugoti - ir vis- 
kas. 

Pirklys pakilo ir žengė link jo. Regėdamas grėsmingai artėjan- 
tį stambų pirklį, sivenietis nė nekrustelėjo. 

- Šit kaip? Tačiau tu uždarytas šitoje skylėje lygiai taip pat, 
kaip ir aš, maža to, kai mus vedė čia, į tave irgi buvo atstatyti 
šautuvai. Klausyk, juk tu visas virte užvirei klausydamasis mano 
paistalų apie karą ir taiką. 

Jis luktelėjo, tačiau atsakymo taip ir nesulaukė. 

- Gerai. Gal bent leisi kai ko paklausti? Tu sakei, kad ir tavo 
šaliai andai gerokai kliuvo. Kas gi ją užpuolė? Kometa atlėkę 
ateiviai iš išorinių ūkų? 

Baras kilstelėjo galvą. 

- Ne. Imperija. 

- Štai kaip? Ką tuomet tu veiki čia? 

Baras iškalbingai nutylėjo. 

Pirklys atkišo apatinę lūpą ir mąsliai linktelėjo. Paskui jis nu- 
sisegė nuo dešiniojo riešo plokščią apyrankę ir ištiesė ją sivenie- 
čiui. 

- Ką manai apie tai? 

Kita, tokia pat apyrankė puošė ir kairįjį jo riešą. 

Sivenietis paėmė papuošalą. Paklusdamas pirklio mostui nes- 
kubėdamas užsisegė ją ant riešo. Kaipmat pajuto keistą dilgčio- 
jimą rankoje, bet jis greitai praėjo. 

Deverso intonacija išsyk pasikeitė: 

- Taip taip, regis, tu supratai. Dabar gali kalbėti visiškai lais- 
vai. Kad ir kiek “blakių" būtų prikimšta šiame kambaryje, mūsų 
mielieji sargybiniai neišgirs nė žodžio. Šis dalykėlis iškreipia lau- 
ką - tai originalus paties Melou modelis. Toks prietaisas kainuoja 
dvidešimt penkis kreditus visuose pasauliuose nuo čia iki išori- 
nės ribos. Tau atiduodu jį už dyka. Pasistenk kalbėdamas neju- 
dinti lūpų ir dėl nieko nesijaudink. Norint sėkmingai juo nau- 
dotis, reikia šiokio tokio įgudimo. 

Dasemas Baras staiga pajuto, kaip jį apleidžia jėgos. Verian- 
čios, liepsnojančios pirklio akys ragino jį kalbėti. Tačiau sivenie- 
tis nesijautė esąs pajėgus joms paklusti. 

Pagaliau jis ištarė: 

- Ko gi tu nori? - nejudančiomis lūpomis tariami žodžiai 
skambėjo neaiškiai. 

- Aš jau tau sakiau. Pasiklausius tavo kalbų, galima pamany- 
ti, kad esi tikras patriotas. Tačiau Imperija sutrypė tavo gimtąjį 
pasaulį, o tu čia ramiai žaidi kauliukais su tuo šviesiaplaukiu im- 
peratoriaus generolu. Ar nemanai, kad visa tai skamba šiek tiek 
nelogiškai? 

Baras atsakė: 

- Aš savo darbą jau atlikau. Mano pasaulį užkariavęs Imperi- 
jos vicekaralius jau negyvas. Tai mano nuopelnas. 

- Štai kaip? Kada tai įvyko? 

- Prieš keturiasdėšimt metų. 

- Prieš... keturiasdešimt... metų... - regis, pirkliui šie žodžiai 
atrodė labai reikšmingi. Jis suraukė antakius. - Gan ilgas laiko 
tarpas gyventi vien prisiminimais. Ar tas jauniklis nutrūktgalvis 
generolo uniforma žino apie tai? 

Baras linktelėjo. 

Deversas giliai susimąstė, net akys patamsėjo. 

- Ar tu nori, kad Imperija laimėtų? 

Galų gale pratrūko visas ilgai slėptas senojo siveniečio įtūžis: 

- Linkiu šitai Imperijai ir visiems jos darbams prasmegti skra- 
džiai visuotinėje katastrofoje! Visa Sivena kiekvieną dieną tik to 
ir meldžia. Kadaise aš turėjau brolių. Ir seserį, ir tėvą. Tačiau da- 
bar aš turiu vaikų, taip pat ir vaikaičių. Generolas žino, kur juos 
surasti. 

Deversas laukė netardamas nė žodžio. 

Baras pakuždomis tęsė: 

- Tačiau tai manęs nesulaikytų, jei tik galėčiau patikėti, kad 
įmanoma pasiekti rizikos vertų rezultatų. Mano vaikai sugebės 
mirti garbingai. 

Pirklys švelniai pasakė: 

- Kadaise tu nužudėei vicekaralių, tiesa? Žinai, keletą dalykų 
aš, regis, atpažįstu... Andai mes turėjome merą, jis vadinosi Ho- 
beras Melou. Kartą jis lankėsi Sivenoje - juk tai tavasis pasaulis, 
ar ne? Tai šit, ten jis buvo sutikęs žmogų, pavarde Baras. 

Dasemas Baras įdėmiai ir įtariai ISiSpitEijo, iji. 

- Ką tu apie tai žinai? 

- Žinau tai, ką žino kiekvienas Fondo pirklys. Tačiau visai gali 
būti, kad tu - tik gudrus šaunuolis, kurį jie taip apdairiai man pa- 
kišo. Žinoma, jie gainioja tave atstatę šautuvus, žinoma, tu turi 
daugybę priežasčių neapkęsti Imperijos ir geisti jos pražūties... 
Gi aš apsidžiaugęs šit imsiu ir atsiversiu, išliesiu tau širdį - tuo 
smarkiai pradžiugindamas generolą. Ne, bičiuli, nieko nebus. 

Man reikia konkrečių įrodymų. Ar gali pateikti ką nors, kad 
aš nedvejodamas patikėčiau, jog tu - tikrai Onumo Baro iš Sive- 
nos sūnus - šeštasis ir jauniausias sūnus, išvengęs masinių sker- 
dynių? 

Drebančiomis rankomis Dasemas Baras atidarė nedidelę 
plokščią dėžutę, įtaisytą sienos įduboje. Iš ten jis ištraukė kaž- 

kokį metalinį daiktą; kai pirklys paėmė jį iš senojo patricijaus 
rankų, daiktas švelniai žvangtelėjo. 

- Pažvelk, - ištarė sivenietis. 

Deversas įdėmiai įsispitrijo į grandinę. Prisikišo vidurinį, kiek 
išsipūtusį jos žiedą prie pat akių ir tylutėliai išsiplūdo. 

- Arba esu visiškas kosminis pusgalvis, arba tai - Melou mo- 
nograma. Jeigu neklystu, šitam modeliui turėtų būti maždaug 
penkiasdešimt metų. 

Jis kilstelėjo galvą ir nusišypsojo. 

- Sumuškim delnais, bičiuli. Žmogaus dydžio branduolinis 
skydas - pats geriausias įrodymas, jokio kito man nebereikia, - 
Deversas ištiesė siveniečiui didžiulę savo ranką. 


6. FAVORITAS 


Mažyčiai laiveliai išniro iš Galaktikos tuštumos ir puolė į patį 
Armados vidurį. Nepaleidę nė vieno šūvio, nė vienos energijos 
papliūpos, jie prasiskverbė per laivais knibždėte knibždančią zo- 
ną ir nuskriejo tolyn, o apsisukusios gremėzdiškos Imperijos 
geldos beviltiškai bandė juos vytis it raiši drambloti žvėrys. Be 
garso plykstelėjo du kosminę erdvę perrėžę žaibai, kai pora tų 
mažyčių it uodai laivelių subyrėjo į atomus, tačiau likusieji išny- 
ko be pėdsako. 

Didieji Imperijos laivai kurį laiką jų dar ieškojo, bet paskui 
grįžo vykdyti ankstesniosios užduoties. Jie užimdavo vieną pa- 
saulį po kito, ir milžiniškas Apsiausties tinklas apraizgė vis dides- 
nę ir didesnę teritoriją. 


+ 


Brodrigas vilkėjo nepriekaištingą uniformą - ji buvo puikiai 
pasiūta ir gulėjo it nulieta. Tingiu, neskubriu žingsniu jis vaikš- 
tinėjo atokios, nežymios Vandos planetos, laikinai tapusios Im- 
perijos štabu, soduose; jo veido išraiška buvo niūri. 

Greta jo žingsniavo Belas Riosas; ties kaklu prasegta jo lau- 
ko uniforma buvo nuobodžių pilkos su juoda spalvų. 

Riosas parodė lygų juodą suoliuką, prisiglaudusį po kvapniu 
paparčio medžiu, link baltos saulės keliančiu savo dantytus mil- 
žiniškus lapus. 

- Jūs tik pažvelkite, pone. Tai - Imperijos relikvija. Tie išpuoš- 
ti, įsimylėjėliams skirti suoleliai vis dar tebestovi kaip stovėję, 
sveikutėliai ir tinkami naudotis, kai tuo tarpu fabrikai bei rūmai 
griūva, neretai nepalikdami net prisiminimo. 

Jis atsisėdo; tuo tarpu Kleono II asmeninis sekretorius liko 
stačias, tiksliais judesiais daužydamas paparčio lapus dramblio 
kaulo lazdele. 

Riosas užsikėlė koją ant kojos ir pasiūlė pašnekovui cigare- 
tę. Paskui pasiėmė ir sau, o kalbėdamas maigė ją tarp pirštų: 

- Jo Imperatoriškoji Didenybė dar sykį įrodė begaline savo iš- 
mintį atsiųsdamas tokį nuovokų ir kompetentingą stebėtoją kaip 
jūs. Pagaliau aš galiu lengviau atsidusti - dabar man nekelia jo- 
kių abejonių, kad kiti, galbūt gerokai svarbesni ir kur kas arčiau 
susitelkę reikalai, anaiptol nenustūmė šešėlin šios mažytės mū- 
sų kampanijos Periferijoje. 

- Imperatoriaus akys regi viską, - mechaniškai atsakė Brodri- 
gas. - Mes anaiptol neketiname nuvertinti šios kampanijos reikš- 
mės. Vis dėlto mes tebesilaikome nuomonės, jog pabrėždamas 
jos sudėtingumą jūs gerokai persūdėte. Neįtikėtina, kad mažy- 
čiai jų laiveliai būtų tokia rimta kliūtis, jog reikėtų imtis šitokios 
sudėtingos Apsiausties procedūros. 

Riosas paraudo, tačiau nesidavė išmušamas iš pusiausvyros. 

- Aš negaliu pulti tiesiogiai ir pernelyg skubotai - negaliu ri- 
zikuoti gyvybėmis savo žmonių, kurių turiu visai nedaug, nega- 
liu rizikuoti ir laivais, kuriuos praradus nebebus kuo jų pakeisti. 
Tuo tarpu sėkmingai suorganizavus Apsiaustį, lemiamas antpuo- 
lis, žinoma, vis vien bus labai sudėtingas, tačiau aukų skaičius 
turėtų sumažėti bent keturis kartus. Vakar aš jau išdrįsau paaiš- 
kinti jums karines šitokio elgesio priežastis. 

- Ką gi, aš juk nesu kariškis. Šiuo atveju jūs primygtinai tvir- 
tinate, kad tai, kas atrodo visiškai akivaizdu ir savaime supran- 
tama, iš tiesų būtų klaida. Gerai, aš linkęs su tuo sutikti. Tačiau 
jūsų atsargumas toli gražu neapsiriboja vien tuo. Antrajame laiš- 
ke jūs prašėte pastiprinimo. Jums reikia pastiprinimo kovai su 
menku, nuskurusiu ir barbarišku priešų, su kuriuo kol kas dar 
nė sykio nebuvote tiesiogiai susidūręs! Reikalavimas tokioje si- 
tuacijoje atsiųsti papildomą laivyną dvelkte dvelkia sugebėjimų 
stoka ar net kažkuo blogiau. Nežinia, ką reiktų apie jus manyti, 
jei dar anksčiau nebūtumėte užsirekomendavęs kaip išties nar- 
sus ir sumanus karvedys. 

- Ačiū, - šaltai atsakė generolas. - Tačiau drįstu priminti, kad 
tarp narsos ir aklumo esama didžiulio skirtumo. Pasiduoti azar- 
tui ir rizikuoti galima tik tada, kai pažįsti priešą ir gali bent apy- 
tikriai numatyti pavojus. Tačiau pulti absoliučiai nepažįstamą 
priešininką - tai jau savaime nemaža narsos reikalaujantis žygis. 
Lygiai taip pat galima paklausti, kodėl šviesią dieną Žmogus be 
didesnio vargo tekinas įveikia kliūčių ruožą, o nakties tamsoje 
kliuvinėja už baldų savo paties kambaryje. 

Atsainiu pirštų krustelėjimu Brodrigas tarsi nubloškė šalin 
pašnekovo žodžius. 

- Dramatiška, - pareiškė jis, - bet šito anaiptol nepakanka. Jūs 
juk pats lankėtės tame barbarų pasaulėlyje. Be to, turite ir be- 

laisvį, tą pirklį, kurį kažkodėl čiūčiuojate it žinduklį. Juk bend- 
raudamas su belaisviu jūs neklaidžiojate nakties rūke? 

- Jūs taip manote? Tuomet meldžiu jus prisiminti, kad tasai 
pasaulis ištisus du šimtmečius vystėsi visiškoje izoliacijoje, ir mė- 
nesio viešnagės anaiptol nepakanka pažinti jį taip gerai, kad įs- 
tengtum jį perprasti ir sėkmingai suplanuoti antpuolį. Aš esu ka- 
rys, o ne kažkoks subeterinio trijų dimensijų trilerio herojus 
skeltu smakru ir įdubusia krūtine. Gi vienas vienintelis belaisvis 
irgi negali smulkiai nupasakoti visų priešo strategijos paslapčių 
- ypač toks belaisvis, kuris priklauso kažkokiai paslaptingai eko- 
nominei grupei, pernelyg artimai nebendraujančiai su pačiu 
priešu. 

- Jūs jį apklausėte? 

- Taip. 

- Ir ką sužinojote? 

- Šiokios tokios naudos išpešiau, tačiau jo informacija nebu- 
vo gyvybiškai svarbi. Jo laivelis visiškai mažytis, tad nevertas dė- 
mesio. Jis pardavinėja žaisliukus, kurie, tiesa, įdomūs ir juokin- 
gi, bet praktiškai nelabai juos pritaikysi. Parinkau keletą pačių 
sudėtingiausių, kuriuos ketinu pasiųsti imperatoriui kaip nema- 
tytas įdomybes. Žinoma, pačiame laive ir jo įrangoje esama be- 
galės dalykų, kurių aš nevalioju suvokti, tačiau aš ir nesu tech- 
nikas. 

- Tačiau tarp jūsų žmonių technikų esama, - pabrėžė Brodrigas. 

- Tai aš ir pats žinau, - su vos juntama pašaipa atsakė gene- 
rolas. - Tačiau tiems kvailiams dar daug ko reikėtų išmokti, kad 
įstengtų patenkinti mano poreikius. Aš jau prašiau atsiųsti man 
nuovokių Žmonių, kurie valiotų supaisyti tas neregėtas, laive su- 
montuotas branduolinių laukų grandines. Tačiau atsakymo taip 
ir nesulaukiau: 

- Nusimanančių Žmonių mes negalime šiaip sau siuntinėti į 
visas puses, generole. Neabejoju, kad didžiulėje jūsų provinci- 
joje atsiras bent vienas toks, kuris sugebės perprasti branduoli- 
nės energetikos principus. 

- Jei tokį žmogų turėčiau, pirmiausia liepčiau jam suremon- 
tuoti šlubuojančius dviejų mažyčio mano laivyno laivų variklius. 
Du iš dešimties mano laivų neįstengtų grumtis jokiame rimtes- 
niame mūšyje, nes nebeveikia jų aprūpinimo energija sistemos! 
Penktadalis menkų mano pajėgų turėtų tenkintis maitėdų vaid- 
meniu ir konsoliduoti pajėgas aktyvių karinių veiksmų užnuga- 
ryje. 

Sekretorius ėmė nervingai barbenti pirštais į suolą. 

- Jūsų situacija šiuo atžvilgiu anaiptol nėra unikali, generole. 
Panašių problemų turi ir pats imperatorius. 

Generolas nusviedė šalin sumaigytą, taip ir nepridegtą ciga- 
retę, išsitraukė kitą ir gūžtelėjo pečiais. 

- Ką gi, pirmarūšių technikų stoka šiuo metu gal ir nėra svar- 
biausias mano rūpestis. Vis dėlto tikriausiai man būtų pavykę iš- 
pešti kur kas daugiau informacijos iš belaisvio, jeigu manasis 
psichikos zondas veiktų kaip reikiant. 

Sekretorius kilstelėjo antakius: 

- Jūs turite zondą? 

- Tokį seną senutėlį. Jis nuolat apvilia mane kaip tik tais at- 
vejais, kai jo labiausiai reikia. Buvau įjungęs jį belaisviui mie- 
gant, bet taip ir negavau jokių žinių. Tad tiek tas zondas ir tever- 
tas. Išbandžiau jį su savo žmonėmis - ką gi, tada jis veikė visai 
pakenčiamai, tačiau, vėlgi, tarp mano karių nėra nė vieno tech- 
niko, kuris įstengtų paaiškinti, kodėl su kaliniu zondas lieka vi- 
sai bejėgis. Dasemas Baras, kurį labai norint galima pavadinti 
teoretiku, bet tik ne mechaniku, tvirtina, kad belaisvio zondas 
neveikia galbūt todėl, kad tas žmogus nuo pat vaikystės nuolat 
patekdavo į svetimą jam aplinką ir jau ne kartą patyrė neuroni- 
nę stimuliaciją. Aš nežinau, ar tikrai taip yra. Tačiau belaisvis 
mums dar gali praversti. Su šia viltimi jį ir laikau. 

Brodrigas pasirėmė lazdele. 

- Pasistengsiu sužinoti, ar sostinėje yra koks nors geras spe- 
cialistas. O tuo tarpu ką dar galite pasakyti apie tą kitą žmogų, 
apie sivenietį? Panašu, kad pernelyg jau daug priešų nusipelnė 
jūsų malonės. 

- Jis pažįsta priešą. Jį aš irgi laikau ateičiai - gali atsitikti taip, 
kad jis man net labai pravers. 

- Bet jis juk sivenietis! Jis - pasmerkto maištininko sūnus. 

- Jis senas ir bejėgis. Be to, savotiškais įkaitais galima laikyti 
jo šeimą. 

- Aišku. Vis dėlto manau, kad man pačiam derėtų pasišnekėti 
su tuo pirkliu. 

- Žinoma. 

- Pasišnekėti akis į akį, - šaltai pridūrė sekretorius pabrėžda- 
mas kiekvieną žodį. 

- Žinoma, - mandagiai pakartojo Riosas. - Būdamas ištikimas 
imperatoriaus pavaldinys, aš pripažįstu, kad asmeninis Jo Švie- 
sybės atstovas irgi yra viršesnis už mane. Vis dėlto pirklys yra ka- 
linamas nuolatinėje bazėje, tad jums tektų pasitraukti iš fronto 
teritorijos labai jau įdomiu metu. 

- Šit kaip? Ką reiškia - įdomiu metu? 

- Tai reiškia, kad šiandien mes užbaigėme Apsiaustį. Tai reiš- 
kia, kad per savaitę Dvidešimtasis Pasienio Laivynas pajudės link 
centro, į pačią pasipriešinimo šerdį, - Riosas šyptelėjo ir nusi- 
grežė. 

Brodrigą apėmė nemalonus pojūtis, kad šitas generolas kaž- 
kaip nepastebimai jį įveikė. 

7. Kysšis 


Seržantas Moris Liukas buvo pavyzdingas karininkas. Jis bu- 
vo kilęs iš vienos didžiulių agrarinių planetų Plejadžių žvaigždy- 
ne; tik stojęs į armiją ten galėjai nutraukti amžiną ryšį su žeme 
ir išsivaduoti nuo nepabaigiamo sunkaus triūso. Moris Liukas 
buvo tipiškas savosios aplinkos atstovas. Jis pakankamai stoko- 
jo vaizduotės, kad neimtų drebėti susidūręs su pavojumi, tačiau 
jam nestigo nei jėgos, nei vikrumo, kad sėkmingai tą pavojų 
įveiktų. Jis akimoju paklusdavo įsakymui, tvirta ranka vadovavo 
savo pavaldiniams ir besąlygiškai žavėjosi savuoju generolu. 

Vis dėlto, nepaisant viso šito, jis sugebėjo išlikti kupinas gy- 
venimo džiaugsmo. Jei vykdant pareigą jam tekdavo nužudyti 
žmogų, jis padarydavo tai be menkiausios abejonės, tačiau ir be 
lašelio neapykantos. 

Prieš įeidamas tasai seržantas Liukas pabelsdavo į duris - tai 
buvo mandagumo gestas, nes jis turėjo visus įgaliojimus įeiti ir 
nepasibeldęs. 

Dvejetas kambaryje vakarieniaujančių Žmonių liovėsi valgę; 
vienas jų nedelsdamas ištiesė koją ir paskubomis išjungė kišeni- 
nį, baterijomis maitinamą radijo imtuvą, iš kurio sklido pakimęs, 
bet smagus ir gyvybingas balsas. 

- Vėl knygos? - paklausė Letanas Deversas. 

Seržantas ištiesė kietai susuktą cilindrą su mikrofilmo juos- 
ta ir pasikasė kaklą. 

- Visa tai - inžinieriaus Oro nuosavybė, ją reikės jam grąžin- 
ti. Jis ketina pasiųsti tai savo vaikams - na, kaip suvenyrą, patys 
suprantate. 

Susidomėjęs Dasemas Baras sukiojo cilindrą rankose. 

- Iš kur gi inžinierius jį gavo? Juk imtuvo jis neturi, tiesa? 

Seržantas gyvai papurtė galvą ir parodė prie lovos kojos kūp- 
sančias kažkokio daikto liekanas. 

- Šitas laužas čia yra vienintelis. Gi Oras šią knygą pasičiupo 
viename iš tų pasaulių, kuriuos mes užkariavome. Ciabuviai lai- 
kė ją kažkokiame didžiuliame pastate, ir Orui teko keletą jų už- 
mušti - jie aršiai stengėsi sukliudyti jam paimti knygą. 

Jis pats susidomėjęs apžiūrėjo cilindrą: 

- Iš tiesų nebloga dovanėlė vaikams. 

Valandėlę patylėjęs jis prašneko vėl: 

- Tarp kitko, yra svarbių naujienų, bent jau visur sklando 
gandai. Gali būti, kad kol kas tai tik šnekos, bet visgi pernelyg 
smagu, kad nutylėčiau. Generolui ir vėl pavyko, - jis lėtai ir oriai 
linktelėjo. 

- Štai kaip? - atsiliepė Deversas. - Ir kas gi jam pavyko? 

- Jis sėkmingai užbaigė Apsiaustį, štai kas, - kažkaip tėviškai 
didžiuodamasis seržantas sukikeno. - Na, argi jis ne šaunuolis? 

Suveikė iš tiesų puikiai! Vienas iš jo bičiulių, tiesa, mėgėjas pa- 
laidyti liežuvį, tvirtina, kad viskas susiklostė ramiai ir sklandžiai 
it sferų muzika, kad ir kas tai bebūtų. 

- Taigi dabar prasidės didysis puolimas? - ramiai paklausė Baras. 

- Tikiuosi, - smagiai atsakė seržantas. - Dabar, kai mano ran- 
ka jau sugijo, aš nieko kito netrokštu, kaip tik grįžti į savo laivą. 
Pavargau čia kelnės bezulindamas. 

- Taip pat ir aš, - netikėtai aštriai drėbtelėjo Deversas ir čia 
pat smarkiai prikando apatinę lūpą. 

Seržantas abejodamas pažvelgė į jį ir pasakė: 

- Aš jau verčiau eisiu. Netrukus kapitonas apeidinės postus, 
ir man reikia paskubėti, kad jis neužkluptų manęs čia. 

Prie pat durų jis dar stabtelėjo ir atsigręžė. 

- Beje, pone, - ūmai susidrovėjęs kreipėsi jis į pirklį. - Gavau 
žinią iš savo žmonos. Ji sako, kad tas mažutis šaldiklis, kurį per 
mane jai padovanojote, veikia kuo puikiausiai. Jis nieko jai ne- 
kainuoja, o ji gali užšaldyti viso mėnesio maisto produktų atsar- 
gas. Aš išties jums labai dėkingas. 

- Nieko tokio. Pamiršk apie tai. 

Besišypsantis seržantas išėjo, masyvios durys be garso-užsit- 
renkė paskui jį. 

Dasemas Baras pakilo nuo kėdės. 

- Ką gi, už tą šaldiklį jis mums išties dosniai atsilygina. Pasi- 
žiūrėkime, kokia ta naujoji knyga. Aaa... Pavadinimo nebėra. 

Jis išvyniojo kokį jardą mikrofilmo ir pažvelgė į jį prieš švie- 
są. Paskui burbtelėjo: 

- Ką gi, pasak seržanto, ir toliau zulinsime kelnes. Čia “Su- 
mos sodai", Deversai. 

- Štai kaip? - nė kiek nesidomėdamas disiliėpė pirklys. Jis pas- 
tūmė į šalį vakarienės likučius. - Sėskis, Barai. Klausydamasis 
šios senovinės literatūros aš tikrai nepasijusiu nė kiek geriau. Ar 
girdėjai, ką sakė seržantas? 

- Taip, žinoma. Ir kas iš to? 

- Prasidės didelis puolimas. O mudu kiurksome čia! 

- Kurgi tu pageidautum kiurksoti? 

- Tu puikiai supranti, ką aš turiu omeny! Nėra jokios prasmės 
paprasčiausiai sėdėti ir laukti. 

- Tikrai? - Baras buvo užsiėmęs - jis atsargiai išėmė iš imtuvo 
senąjį mikrofilmą ir ėmėsi instaliuoti naują. - Per pastarąjį mė- 
nesį tu man nemažai pripasakojai apie Fondo istoriją. Man su- 
sidarė įspūdis, kad visi vadovai ankstesniųjų krizių metu nieko 
kita ir neveikdavo - tik sėdėdavo ir laukdavo. 

- Nagi, Barai, bet jie juk žinodavo, kur eina! 

- Nejaugi? Tikriausiai kai viskas jau būdavo baigta, jie iškil- 
mingai pareikšdavo viską žinoję iš anksto. O gal ir tikrai žinoda- 
vo, bet man nelabai tai terūpi. Nėra jokių įrodymų, kad visa kas 

nebūtų susiklostę lygiai taip pat, o gal netgi dar geriau, jei jie iš- 
vis nieko nebūtų nutuokę. Gilesniosiomis ekonominėmis bei so- 
cialinėmis jėgomis negali manipuliuoti atskiras individas. 

Deversas nusišaipė: 

- Tačiau negalima tvirtinti ir priešingai - kad visa kas nebūtų 
išėję plėnimis. Tu ginčijiesi statydamas vežimą priešais arklį. - Jo 
akys tapo mąslios. - Kaip manai, o jei taip imčiau ir pamėginčiau 
jį pribaigti? 

- Ką tokį? Riosą? 

- Taip. 

Baras atsiduso. Senas jo akis aptemdė praėjusių laikų prisi- 
minimų kartėlis. 

- Žmogžudystė - ne išeitis, Deversai. Kartą, išprovokuotas, aš 
tai jau išbandžiau - man buvo dvidešimt. Bet nieko šitaip neišsp- 
rendžiau. Aš sunaikinau vieną šunsnukį Sivenoje, tačiau Impe- 
rijos jungas liko toks pat sunkus kaip buvęs. Gi tas jungas ir bu- 
vo svarbiausia, o ne kažkoks vienas šunsnukis. 

- Tačiau Riosas anaiptol nėra paprasčiausias šunsnukis, bičiu- 
li. Jis - visa prakeikta kraujotroškė armija. Be jo viskas subyrėtų 
į druzgus. Visi gi laksto įsikibę į jį it vaikai į mamos sijoną. Štai 
ir mūsų seržantui ima seilės dribti iš burnos, vos jį paminėjus. 

- Gerai, tarkime, tavo tiesa - na ir kas? Yra ir kitos armijos, yra 
kiti vadai. Privalai pažvelgti giliau. Pavyzdžiui, yra dar ir šitas 
Brodrigas - o tik jis vienas turi teisę šnibždėti imperatoriui į ausį. 
Jis gali pareikalauti šimtų laivų, kai Riosui tuo tarpu teks kautis 
vos su dešimčia. Pakankamai esu apie tą Brodrigą girdėjęs... 

- Taip? Ir ką gali apie jį pasakyti? - dar ką tik pirklio akys gy- 
vai žvilgėjo, dabar gi nusivylimas vėl prigesino jų spindesį. 

- Nori, kad trumpai jį apibūdinčiau? Jis yra toks žemakilmis 
niekšelis, kuris užkopė į pačią viršūnę be paliovos meilikauda- 
mas imperatoriui ir tenkindamas šio užgaidas. Jo vieningai 
neapkenčia visa dvaro aristokratija - patys ne kas kita, kaip tun- 
tas parazitų - nes jis nei gali pasigirti kilme, nei pasižymi nuolan- 
kumu. Jis - imperatoriaus patarėjas visais klausimais ir impera- 
toriaus įrankis tvarkant pačius nešvariausius reikalus. Nuošir- 
džiu atsidavimu jo niekaip neapkaltinsi, tačiau jis ištikimas iš rei- 
kalo. Visoje Imperijoje nerasi kito žmogaus, kuris įstengtų pri- 
lygti jam klasta, o malonumuose - storžieviškumu. Kalbama, kad 
nėra kito būdo nusipelnyti imperatoriaus malonę, kaip tik per 
ji; gi jo paties malonę įmanoma nusipelnyti tik niekšingumu. 

- Aha! - susimąstęs Deversas ėmė taršyti savo tvarkingai pa- 
kirptą barzdą. - Taigi jis yra tipas, kurį imperatorius atsiuntė čia 
prižiūrėti Riosą. Ar žinai, kad turiu sumanymą? 

- Jau žinau. 

- Įsivaizduokime, kad šitas Brodrigas nelabai mėgsta mūsų 
jaunąjį Armijos Pasididžiavimą... 

- Tikriausiai taip ir yra. 

- Bet pamėginkime įsivaizduoti, kad jo antipatija tampa ypač 
stipri... Imperatorius gali apie tai išgirsti, o tada Riosas neišvengs 
nemalonumų. 

- Hmmm... Visai tikėtina, kad kaip tik taip ir būtų. Bet kaip- 
gi tu siūlai tai įgyvendinti? 

- Nežinau. Gal jį įmanoma papirkti? 

Senasis patricijus negarsiai nusijuokė. 

- Tam tikra prasme - gal ir taip, bet tik ne tokiu būdu, kaip 
papirkai seržantą. Kišeninio šaldiklio jam nepakiši. Bet net jei 
sugebėtum sukrapštyti tokią sumą, kuri jį patenkintų, vis vien tai 
būtų tuščias švaistymas. Papirkti Brodrigą tikriausiai lengviau nei 
bet ką kitą, tačiau jis stokoja net paties elementariausio garbin- 
gos korupcijos jausmo. Kartą jį papirkus dar visai nereikš, kad 
jis laikysis Žodžio, nesvarbu, kokią sumą būtum jam sumokėjęs. 
Tad verčiau sugalvok kokią nors kitą išeitį. 

Deversas užsimetė koją ant kojos ir ėmė nervingai judinti jos 
pirštus. 

- Tai tik pirminė sumanymo užuomazga... 

Jis nutilo neužbaigęs sakinio - žybtelėjo durų lemputė ir po 
akimirkos ant slenksčio vėl pasirodė seržantas. Jis buvo susijau- 
dinęs, plačiame, įraudusiame jo veide nesimatė nė šešėlio šyp- 
senos. 

- Ponai, - nors ir akivaizdžiai sunerimęs jis prašneko pagar- 
biai. - Aš iš tiesų labai dėkingas jums už šaldiklį, be to, jūs visa- 
da kalbėdavote su manim labai mandagiai, nors aš esu tik žem- 
dirbio sūnus, o jūs - prakilnūs lordai. 

Plejadžių akcentas jo kalboje skambėjo ryškiau nei bet kada, 
netgi nelengva buvo jį suprasti. Susijaudinęs jis vėl tapo neran- 
giu valstiečių, be pėdsako pranyko tas pasitempęs karininkas, 
kurį seržantas taip kruopščiai savyje ugdė. 

Baras pusbalsiu paklausė: 

- Kas atsitiko, seržante? 

- Lordas Brodrigas pageidauja pats su jumis susitikti. Jis at- 
vyksta jau rytoj! Supratau tai, kai kapitonas liepė man parengti 
karius iškilmingai apžiūrai... pasiruošti susitikimui su juo. Aš ir 
pamaniau... gal bus geriau, jeigu jus perspėsiu. 

Baras jam atsakė: 

- Ačiū, seržante, mes nuoširdžiai jums dėkojame. Tačiau tai 
nieko baisaus, neverta... . 

Tačiau seržanto Liuko veide atsispindėjo visiškai akivaizdi 
baimė. Jis dusliai sukuždėjo: 

- Jūs negirdėjote tų istorijų, kurias čia apie jį pasakoja. Jis 
parsidavęs kosmoso demonui. Ne, nesijuokite. Apie jį kalba iš- 
ties šiurpius dalykus. Kariai kuždasi, kad jį visur lydi liepsnosvai- 
džiais šautuvais ginkluoti vyrai; o užsimanęs papramogauti jis 

tiesiog liepia jiems supleškinti bet kokį pirmą sutiktąjį. Jie taip 
ir padaro, o jis juokiasi. Žmonės pasakoja, kad jo bijo net pats 
imperatorius, O jis, esą, verčia imperatorių nuolat didinti mokes- 
čius ir neleidžia išklausyti paprastų žmonių skundų. 

Be to, jis nekenčia generolo - apie tai šneka visi. Sako, kad jis 
mielai užmuštų generolą, nes šis toks didis ir išmintingas. Ta- 
čiau šito jis negali, nes nepajėgia jam prilygti, be to, mūsų ge- 
nerolas puikiai žino, kad lordas Brodrigas - mėšlo krūva! 

Seržantas ūmai sumirksėjo ir droviai šyptelėjo susigėdęs to- 
kio nederamo protrūkio. Jis pasuko link durų ir paskutinįsyk 
linktelėjo galvą: 

- Neužmirškite, ką jums sakiau. Pasisaugokite. 

Jis nerte nėrė laukan. 

Deversas pakėlė galvą ir įsmeigė įtemptą žvilgsnį į Barą. 

- Panašu, kad įvykiai savaime klostosi mums palankia linkme, 
tiesa? 

- Viskas priklausys nuo paties Brodrigo, - sausai atsakė sive- 
nietis. - Ar ne? 

Giliai susimąstęs Deversas jo nesiklausė. 

Jis mąstė labai įtemptai. 

Išlipdamas iš ankštų prekybinio kosminio laivo keleivinių pa- 
talpų lordas Brodrigas kiek palenkė galvą, o du jo asmens sar- 
gybiniai paskubomis nusekė paskui jį gniauždami paruoštus šau- 
tuvus, dėbčiodami profesionaliai niūriais samdomų žudikų 
žvilgsniais. 

Tuo metu bent jau iš pažiūros asmeninis sekretorius visai 
nepriminė sielą pardavusio žmogaus. Jei kosminis demonas ir 
tikrai pasisavino jo sielą, Brodrigo išorėje tai niekaip nepasireiš- 
kė. Veikiau priešingai - jį buvo galima palaikyti elegantiškos rū- 
mų mados dvelktelėjimu, gerokai pagyvinusiu niūrią karinės ba- 
zės pilkumą. 

Sviesus ir puošnus, vertikaliomis linijomis juostuotas jo kos- 
tiumas puikiai sukūrė aukšto ūgio iliuziją; abipus ilgos nosies įs- 
paustos šaltos ir bejausmės akys smigo į pirklį. Brodrigas manie- 
ringai pasirėmė dramblio kaulo lazdele, sulig kiekvienu judesiu 
melodingai skimbčiojo jo rankas puošiančios perlamutrinės apy- 
rankės. 

- Ne, - ištarė jis tingiai mostelėdamas ranka. - Pasilik čia. Už- 
miršk savo žaisliukus, jie nėmaž manęs nedomina. 

Jis prisitraukė kėdę, kruopščiai nušluostė nuo jos dulkes 
minkštu skudurėliu, pritvirtintu prie lazdelės galo, ir pagaliau 
atsisėdo. Deversas reikšmingai žvilgtelėjo į antrąją kėdę, tačiau 
Brodrigas tingiai pareiškė: 

- Karalystės pero akivaizdoje tau dera stovėti. 


90 


Jis nusišypsojo. 

Deversas gūžtelėjo pečiais. 

- Jei jūsų nedomina mano prekės, tuomet kam laikote mane 
Čia? 

Asmeninis sekretorius šaltai lūkuriavo, ir Deversas pagaliau 
neskubėdamas pridūrė: 

- Pone. 

- Mes siekiame išsaugoti paslaptį, - atsakė asmeninis sekreto- 
rius. - Nejaugi manote, kad aš sukoriau du šimtus parsekų vien 
tam, kad pasidomėčiau visokiais niekais? Toli gražu. Aš atvykau 
norėdamas susitikti su tavim. 

Iš raižytos dėžutės jis išsitraukė mažytę rausvą tabletę, grakš- 
čiai kyštelėjo ją tarp dantų ir ėmė lėtai, pasimėgaudamas čiulpti. 

- Pavyzdžiui, norėčiau sužinoti, - kalbėjo Brodrigas, - kas gi 
tu esi? - Ar tu - tikrai šio barbariško pasaulėlio pilietis, pasaulio, 
dėl kurio ir užvirė visa ši karinė maišalynė? 

Deversas niauriai linktelėjo. 

- Šit kaip! Labai gerai, mano mielas vertingasis svetimšali. 
Kaip matau, tu nelabai iškalbingas. Ką gi, pasistengsiu pralauž- 
ti tau ledus. Panašų, kad mūsų generolas įsivėlė čia į visiškai 
beprasmišką karą, išeikvodamas stulbinančius energijos kiekius. 
Ir visa tai - dėl kažkokio niekam nežinomo pasauliūkščio, tūnan- 
čio tolimiausiame tuštumos užkaboryje - juk bet kuris sveiko 
proto Žmogus net nesuabejotų, kad čia neverta eikvoti net vie- 
no vienintelio užtaiso. Tačiau sveiko proto stokos generolui nie- 
kaip neprikiši. Priešingai - drįstu tvirtinti, kad jis mąsto ir veikia 
netgi labai logiškai. Ar seki mano minčių eigą? 

- Nesu visai tikras, pone. 

Asmeninis sekretorius apžiūrėjo savo nagus ir kalbėjo toliau: 

- Tuomet atidžiai klausykis. Generolas tikrai nesišvaistytų nei 
savo žmonėmis, nei laivais vien dėl tuščios užgaidos ar trokšda- 
mas šlovės. Žinau, žinau, jis kalba apie šlovę ir Imperijos garbę, 
tačiau pakankamai akivaizdu, kad jo troškimas pasirodyti bebai- 
miu senųjų Didvyriškųjų Laikų pusdieviu - dar anaiptol ne vis- 
kas. Jo veiksmų paskata - anaiptol ne vien šlovės siekimas, čia 
slypi kažkas daugiau. Ir dar. Labai jau keista, kad jis šitaip rūpi- 
nasi tavimi - išties sunku suprasti, kam jam šito reikia. Žinai, jei- 
gu tu būtum mano belaisvis ir suteiktum man tiek mažai ir to- 
kių beverčių žinių, kaip kad suteikei generolui, aš jau seniai bū- 
čiau perrėžęs tau pilvą ir privertęs tave suryti savo paties žarnas! 

Deversas tebestūksojo it sumedėjęs. Krustelėjo tiktai jo akys: 
jis žvilgtelėjo pirmiau į vieną dramblotą asmeninio sekretoriaus 
sargybinį, paskui - į kitą. Jie buvo pasirengę bet kam, netgi ne- 
kantravo... 

Sekretorius nusišypsojo. 


91 


- Ką gi, berods, būsi liežuvį prarijęs. Pasak generolo, net pa- 
sinaudojęs psichikos zondu jis ne kažin ką iš tavęs teišpešė - be- 
je, tai buvo jo klaida, nes išgirdęs apie tai aš tik įsitikinau, kad 
mūsų jaunasis karybos genijus paprasčiausiai meluoja, - atrodė, 
kad Brodrigas kuo puikiausiai nusiteikęs. 

- Mano mielas sąžiningasis pirkly, - po valandėlės tesė jis. - Aš 
ir pats turiu psichikos zondą... Ir dar tokį, kuris tau turėtų iš tie- 
sų idealiai tikti. Štai, pažiūrėk... 

Tarp jo nykščio ir smiliaus nerūpestingai sušnarėjo kažkokie 
rausvos ir geltonos spalvos, sudėtingais raštais išmarginti ketur- 
kampiai popierėliai. Nekilo nė menkiausių abejonių, kas tai yra. 

Deversas garsiai tai pasakė: 

- Panašu į grynuosius pinigus. 

- Tai ir yra grynieji pinigai - ir net patys tvirčiausi visoje Im- 
perijoje, nes jie padengti mano nekilnojamuoju turtu, kuris pra- 
noksta net paties imperatoriaus turtus. Šimtas tūkstančių kredi- 
tų! Štai čia! Tarp dviejų mano pirštų! Ir visi - tavo! 

- Už ką gi, pone? Aš esu geras pirklys, tačiau puikiai žinau, 
kad prekybinės sutartys visada būna abipusės. 

- Už ką? Ogi už tiesą! Ko siekia generolas? Dėl ko jis pradė- 
jo šį karą? 

Letanas Deversas atsiduso ir mąsliai pasiglostė barzdą. 

- Ko jis siekia? - lėtai ištarė jis, nenuleisdamas akių nuo sek- 
retoriaus rankų, kurios neskubriai, vieną po kito, perskaičiavo 
banknotus. - Į tai galima atsakyti vienu žodžiu - Imperijos. 

- Hmmm... Kaip paprasta! Visada viskas kaip tik tuo ir baigia- 
si. Bet kaip gi? Koks yra tas platus ir lygus kelias, vedantis iš Ga- 
laktikos užkaborio į pačią Imperijos viršūnę? 

- Fondas, - su kartėliu atsakė Deversas, - turi paslapčių. Jie 
saugoja rinkinį knygų, senovinių knygų - tokių senų, kad kalbą, 
kuria jos parašytos, supranta vos keletas išrinktųjų. Tačiau visos 
Fondo paslaptys susuptos į religijos bei ritualų skraistę, ir nie- 
kas negali jomis pasinaudoti. Aš pabandžiau - ir štai, patekau 
čia, o ten manęs laukia mirties nuosprendis. 

- Aišku. O kokios gi tos senosios paslaptys? Nagi, klok man 
jas. Už šimtą tūkstančių kreditų aš noriu sužinoti menkiausias 
smulkmenas. 

- Elementariųjų dalelių transmutacija, - trumpai atsakė De- 
versas. 

Sekretoriaus akys susiaurėjo, jose žybtelėjo susidomėjimo ki- 
birkštėlė. 

- Girdėjau, kad dėl branduolinės fizikos dėsnių praktinė 
transmutacija neįmanoma. 

- Tiesa, taip ir yra, jeigu naudojama branduolinė energetika. 
Tačiau senoliai buvo gudresni. Esama tokių šaltinių, kurių tei- 

kiama energija gerokai pranoksta branduolinę. Jeigu, kaip spė- 
ju, fondiečiai ir naudojo tą energiją... 

Deversas pajuto, kaip kažkokie šalti pirštai sugniaužė jo sk- 
randį. Jaukas buvo užmestas, ir žuvis jį jau uostinėjo. 

Staiga sekretorius pasakė: 

- Kalbėk toliau. Nė kiek neabejoju, kad generolas visa tai Ži- 
no. Bet ko gi jis ketina imtis, kai užbaigs šitą operetinį karą? 

Deversas iš paskutiniųjų stengėsi, kad jo balsas nė nevirpte- 
lėtų: 

- Valdydamas transmutaciją jis galės kontroliuoti visą jūsų 
Imperijos ekonomiką. Kai Riosas sugebės be didesnio vargo 
versti aliuminį volframu, o geležį - iridžiu, visi gamtiniai mine- 
ralų ištekliai taps neverti nė sudilusio grašio. Subyrės į druzgus 
visa gamybos sistema, pagrįsta tam tikrų medžiagų stygiumi, o 
kitų - pertekliumi. Kils toks chaosas, kokio Imperija kaip gyva 
dar nėra regėjusi, ir tik vienintelis Riosas sugebės jį sustabdyti. 
Be to, egzistuos ir tos naujosios galios, apie kurias užsiminiau 
anksčiau, klausimas - pats Riosas dėl jų juk tikrai nepuls į reli- 
ginę ekstazę. 

Taigi dabar jau niekas nebeįstengtų jo sustabdyti. Jis jau užs- 
peitė Fondą į kampą, o kai galutinai jį sudoros, jam pakaks vos 
dvejų metų, kad taptų naujuoju imperatoriumi. 

- Stai kaip, - Brodrigas negarsiai nusijuokė. - Geležį jis suge- 
bės paversti iridžiu - juk taip sakei, tiesa? Dabar atidžiai paklau- 
syk - išduosiu tau valstybinę paslaptį. Ar žinai, kad Fondas jau 
buvo užmezgęs ryšį su generolu? 

Deversui net padai atšalo. 

- Regis, nustebai? O kodėl gi ne? Dabar tai atrodo netgi labai 
logiška. Jie prašo sudaryti taiką - ir už tai siūlo šimtą tūkstančių 
tonų iridžio per metus. Jie ketina nepaisyti savo pačių religinių 
principų ir paversti iridžiu šimtą tūkstančių tonų geležies, kad 
išgelbėtų savo kailius! Pakankamai sąžininga, bet nieko nuosta- 
baus, kad mūsų sąžiningasis nepaperkamas generolas atsisakė! 
Jis juk gali turėti ir iridį ir dar priedo - Imperiją! O varšas Kleo- 
nas vadino jį vieninteliu išties sąžiningu savo generolu. Ką gi, 
mano mielasis pirkly, tu tikrai užsidirbai savo pinigus. 

Jis švystelėjo pinigus į orą, ir Deversas keturpėsčias puolė 
rinkti lakiojančius banknotus. 

Tarpduryje lordas Brodrigas dar stabtelėjo ir atsigręžė. 

- Vis dėlto neužmiršk vieno dalyko, pirkly. Čia lieka ginkluoti 
mano vaikinai, kurie neturi nei akių, nei ausų, nei proto, nei iš- 
silavinimo. Jie negirdi ir nekalba, nemoka rašyti, jiems nepanau- 
dosi netgi psichikos zondo. Tačiau jie tobulai išmano, kaip rei- 
kia atlikti įdomias egzekucijas. Aš nupirkau tave, pirkly, nupir- 
kau už šimtą tūkstančių kreditų. Sandėris buvo išties neblogas, 
vertėjo tiek sumokėti. Tačiau jei tu kada nors užmirši, kad esi 

nupirktas, ir sumanysi... na, tarkime... perpasakoti mūsų pokalbį 
Riosui - tavęs laukia garantuotas galas. Ir palydėsi galvą tokiu bū- 
du, kokio pageidausiu aš. 

Švelnų ir lygų jo veidą ūmai išvagojo gilios žiaurumo raukš- 
lės, akimoju pavertusios malonią šypseną į nuožmią grimasą. 
Vieną trumpą akimirksnį Deversas išvydo, kaip kosminis demo- 
nas, nupirkęs jo papirkėją, dėbtelėjo į jį šio akimis. 

Tylėdamas Deversas patraukė į savo kamerą, paskui jį sekė 
du nebylūs Brodrigo “vaikinai" su atkištais šautuvais rankose. 

Į Dasemo Baro klausimą Deversas su mąsliu pasitenkinimu 
atsakė tik tiek: 

- Įvyko pats keisčiausias dalykas iš visų įmanomų. Jis papir- 
ko mane. 

Du nelengvi karo mėnesiai neišvengiamai paveikė Belą Rio- 
są. Jis tapo rūstus ir nekantrus, jo nuotaika buvo visai ne kokia. 

Pakankamai irzliai jis kreipėsi ir į jį garbinantį seržantą 
Liuką: 

- Palauk koridoriuje, kary, o kai baigsime kalbėtis, palydėsi 
šiuodu Žmones atgal į jų kambarį. Kol nepašauksiu, niekas ne- 
turi teisės čia įeiti. Supratai? Ničniekas. 

Seržantas saliutavo ir įsitempęs pasišalino iš kambario. Irzliai 
kažką suniurnėjęs Riosas pasibjaurėdamas surinko ant stalo 
paskleistus popierius, sugrūdo juos į viršutinį stalčių ir smarkiai 
jį užstūmė. 

- Sėskitės, - trumpai tarstelėjo jis dviem lūkuriuojantiems vy- 
rams. - Turiu visai nedaug laiko. Tiesą sakant, man išvis nederė- 
tų šiuo metu būti čia, tačiau būtinai reikia apie kai ką su jumis 
pasišnekėti. 

Jis atsigręžė į Dasemą Barą, ilgais savo pirštais mąsliai čiupi- 
nėjantį krištolo kubą, kuriame buvo įmontuotas griežto, raukš- 
lėto Jo Imperatoriškosios Didenybės, Kleono II veido atvaizdas. 

- Visų pirma, štai kas, patricijau: jūsų Seldonas pralaimi, - 
prašneko generolas. - Tiesa, turiu pripažinti, kad kaunasi jis iš- 
ties neblogai - Fondo žmonių čia knibždėte knibžda tarsi maša- 
lų, jie grumiasi kaip bepročiai. Kiekvieną planetą jie gina iki pas- 
kutinio kraujo lašo, o kai pagaliau ją užimame, jie vis vien ne- 
siliauja priešinęsi, tad išlaikyti planetas savo rankose man nė 
kiek ne lengviau nei jas užimti. Tačiau aš jas užimu. Ir išlaikau. 
Jūsiškis Seldonas pralaimi. 

- Bet kol kas jis dar nepralaimėjo, - mandagiai atsakė Baras. 

- Tačiau pats Fondas anaiptol netrykšta optimizmu. Jie siūlo 
man milijonus, kad tik nepasmerkčiau Seldono paskutiniajam 
išbandymui. 

- Taip, sklinda tokie gandai. 

- Šit kaip, gandai jau pralenkė mane? Gal kas nors šneka ir 
apie paskutinįjį įvykį? 

- Kokį paskutinijį įvykį? 

- Nagi, kad lordas Brodrigas, imperatoriaus numylėtinis, sa- 
vo paties pageidavimu paskirtas antruoju vadovybėje? 

Pirmąsyk prašneko Deversas: 

- Savo paties pageidavimu, viršininke? Bet kaip gi taip? Bene 
jis pradėjo jums patikti? - Jis sukikeno. 

Riosas ramiai atsakė: 

- Ne, niekaip negalėčiau tvirtinti, kad jis man patinka. Tiesiog 
jis nusipirko šias pareigas už tokią kainą, kuri man pasirodė vi- 
sai pakankama. 

- Už kokią gi? 

- Jis pareikalavo, kad imperatorius atsiųstų pastiprinimą. 

Deversas dar plačiau, dar pašaipiau nusišypsojo. 

- Jis užmezgė ryšį su pačiu imperatoriumi, tiesa? Kaip supra- 
tau, jūs laukiate to pastiprinimo, viršininke? Ir jis gali atvykti bet 
kurią akimirką, tiesa? 

- Ne, netiesa! Jis jau atvyko. Penki linijiniai laivai, visi galin- 
gi, aprūpinti nepriekaištinga įranga, maža to, jie atgabeno asme- 
ninius imperatoriaus linkėjimus ir žinią, kad atvyksta ir dar dau- 
giau laivų. Ar tau kažkas nepatinka, pirkly? - sardoniškai paklau- 
sė jis. 

Deversas atsakė ūmai atšalusiomis lūpomis: 

- Visai ne! 

Riosas pakilo iš už savo stalo ir priėjęs prie pirklio įsmeigė 
žvilgsnį tiesiog šiam į akis, uždėjęs delną ant blasterio drūtgalio. 

- Aš klausiu, ar tau kažkas nepatinka, pirkly? Man pasirodė, 
kad ši žinia gerokai tave suneramino. Sunku patikėti, kad tau 
ūmai ėmė ir parūpo Fondo likimas. 

- Man ir neparūpo. 

- Taigi taigi... Žinai, keletas dalykų smarkokai mane stebina... 

- Štai kaip, viršininke? - visas įsitempęs Deversas šyptelėjo, 
tuo pat metu kietai sugniauždamas kumščius kišenėse. - Gal ma- 
lonėsi išvardinti savo įtarimus, kad aš galėčiau juos vieną po kito 
sugriauti? 

- Mielai. Tave pačiupti buvo visai nesunku. Tu pasidavei jau 
po pirmojo smūgio, kai tik subyrėjo tavo skydas. Tu pasiruošęs 
paaukoti savąjį pasaulį, ir netgi nieko negaudamas mainais. Vi- 
sa tai labai įdomu, tiesa? 

- Aš visada linkęs palaikyti laiminčiąją pusę, viršininke. Aš gi 
supratingas Žmogus - pats man tai sakei. 

Riosas kalbėjo kimiai, pro sukąstus dantis: 

- Esu priverstas patikėti! Tačiau po tavęs nė vienas pirklys 
taip ir nebepateko į nelaisvę. Kažkodėl, vos pastebėjus kokį pre- 
kybinį laivą, kaipmat paaiškėdavo, jog jis pakankamai greitas, 

kad panorėjęs be didesnio vargo paspruktų. Kiekvienas preky- 
binis laivas pasirodydavo beturįs ganėtinai tvirtą apsauginį ekra- 
ną, kad atmuštų bet kokią lengvojo kreiserio ataką. Ir kiekvienas 
prekybinis laivas grumdavosi iki paskutinio kraujo lašo, jei su- 
siklosčius aplinkybėms nelikdavo kitos išeities. Okupuotose pla- 
netose kaip tik pirkliai organizuodavo partizaninį pasipriešini- 
mą ir jam vadovaudavo, kaip tik jie rengdavo maištininkų reidus 
užimtoje erdvėje. 

Ar tai reiškia, kad tu esi vienintelis supratingas žmogus? Tu 
nei kovojai, nei bėgai - priešingai, net neraginamas tapai išdavi- 
ku. Tu esi unikalus, pritrenkiančiai unikalus - tiesą sakant, net- 
gi įtartinai unikalus! 

Deversas negarsiai atsakė: 

- Suprantu, ką nori pasakyti, tačiau prie manęs tu negali pri- 
kibti. Tūnau čia jau šešis mėnesius, ir visą tą laiką buvau išties 
geras berniukas. 

- Taip, neneigsiu - ir aš tau atlyginau gerai su tavim elgdama- 
sis. Tavo laivas liko net nepaliestas, aš atsižvelgdavau į tavo pa- 
geidavimus. Tačiau tu taip ir nepateisinai mano vilčių. Sakyki- 
me, man tikrai galėjo praversti informacija apie tavo gabenamas 
prekes. Panašu, kad pačiuose grėsmingiausiuose Fondo ginkluo- 
se naudojami tie patys branduolinės fizikos principai kaip ir ta- 
vo prietaisuose, argi ne? 

- Aš - tik paprastas pirklys, - atsakė Deversas. - Anaiptol nesu 
vienas iš tų gudragalvių technikų. Tuos prietaisus aš tik parda- 
vinėju, aš jų negaminu. 

- Ką gi, netrukus mes tai išsiaiškinsime. Kaip tik todėl aš da- 
bar ir atvykau čia. Pavyzdžiui, tavo laivas bus išnaršytas - ieško- 
sime asmeninio jėgos laukų skydo. Tu pats tokio niekada nedė- 
vėjai, tačiau juos dėvi visi Fondo kariai. Jei tokį skydą rasime, tai 
bus gan svarus įrodymas, kad bent dalį informacijos tu vis dėl- 
to linkęs nuslėpti. Ar ne? 

Deversas nutylėjo. Riosas kalbėjo toliau: 

- Bus ir daugiau, netgi tiesioginių įrodymų. Aš atsigabenau ir 
psichikos zondą. Vieną kartą iš jo jau nebuvo jokios naudos, ta- 
čiau nuolat bendraudamas su priešu juk visąlaik mokaisi. 

Jo balsas buvo visiškai ramus, tačiau grėsmingas. Staiga De- 
versas pajuto į šonkaulius įremtą blasterio vamzdį - generolo 
blasterio, kuris iki šiol nejudinamas gulėjo dėkle. 

Generolas nesikarščiuodamas tęsė: 

- Dabar tu nusiimsi savo apyrankę ir bet kokį kitą metalinį pa- 
puošalą - ir atiduosi juos man. Tik lėtai! Žinoma, branduolinį 
lauką galima iškreipti, o psichikos zondas prasiskverbia tik į sta- 
tinę būklę. Stai taip. Aš paimsiu tavo apyrankę. 

Ant generolo stalo užsižiebė imtuvas, į specialią angą įslydo 
kapsulė su pranešimu. Greta imtuvo tebestovėjo Dasemas Baras, 
vis dar laikydamas rankoje trijų matmenų imperatoriaus biustą. 

Riosas žengė prie savo stalo, nė akimirkai nepaleisdamas iš 
rankų užtaisyto blasterio. Jis tarstelėjo Barui: 

- Tas pats galioja ir jums, patricijau. Jūsų apyrankė jus išduo- 
da. Bet anksčiau jūs neatsisakėte mums padėti - aš to neužmir- 
šau, be to, nesu kerštingas. Vis dėlto psichikos zondo pateikti 
rezultatai nulems įkaitais laikomos jūsų šeimos likimą. 

Pasilenkęs Riosas siektelėjo kapsulės su pranešimu, o Baras 
tuo tarpu iškėlė krištolo kube įmontuotą Kleono biustą ir me- 
todiškai, nesukeldamas jokio triukšmo, vožė juo generolui per 
galvą. | 

Visa tai įvyko pernelyg staigiai, kad Deversas spėtų susivok- 
ti. Jam netgi šmėstelėjo, ar tik senuko nebus staiga apsėdęs koks 
nors demonas. 

- Lauk iš čia! - pro sukąstus dantis sušnypštė Baras. - Grei- 
čiau! 

Jis pasičiupo nukritusį Rioso blasterį ir paslėpė jį po marški- 
niais. 

Grįžtelėjeęs seržantas Liukas išvydo juos išnyrančius pro vos 
pravertų durų plyšelį. 

Baras paprasčiausiai tarstelėjo: 

- Vesk mus, seržante. 

Deversas uždarė duris sau už nugaros. 

Seržantas Liukas tylomis nulydėjo juos į jų kambarį, o pas- 
kui, vos akimirkai stabtelėjus - išorėn, mat į jo šonkaulius buvo 
nedviprasmiškai įbestas blasterio vamzdis. Kimus balsas šnipšte- 
lėjo tiesiog jam ausin: 

- Į prekybinį laivą! 

Deversas žingtelėjo pirmyn atidaryti šliuzo kameros, o Baras 
pasakė: 

- Pasilik čia, Liukai. Tu buvai padorus žmogus, ir mes neke- 
tiname tavęs žudyti. 

Tačiau seržantas atpažino ant blasterio išgraviruotą mono- 
gramą. Dusdamas iš įsiūčio jis suriko: | 

- Jūs nužudėte generolą! 

It paklaikęs rėkdamas kažką nesuprantamo, jis metėsi pir- 
myn, užšoko tiesiog ant blasterio papliūpos ir čia pat susmuko, 
virsdamas beforme apanglėjusia mase. 

Prekybinis laivas pakilo virš negyvos planetos anksčiau, nei 
sumirgėjo pavojaus signalai, anksčiau, nei balzganame Galakti- 
kos voratinklio fone išryškėjo kiti juodi kylantys pavidalai. 

Deversas niauriai tarstelėjo: 

- Laikykis tvirtai, Barai. Pažiūrėsime, ar jie turi tokį laivą, ku- 
ris įstengtų pasivyti manąjį! 

Jis puikiai žinojo, kad greitesnio laivo jie neturi! 

Kai galų gale jie atsidūrė atviroje kosminėje erdvėje, Dever- 
sas vėl prašneko kažkokiu abejingu, tarsi negyvu balsu: 

- Jaukas, kuriuo viliojau Brodrigą, buvo net pernelyg geras. 
Panašų, kad sekretorius susiuostė su generolu. 
Dideliu greičiu jie nuskriejo gilyn į švytinčią žvaigždžių ma- 
sę, kuri ir buvo Galaktika. 


8. Į TRANTORĄ 


Deversas pasilenkė prie mažytės negyvos sferos, ieškodamas 
bent menkiausios gyvybės kibirkštėlės. Pulsuojančiu šviesos 
spinduliu pelengatorius lėtai ir kruopščiai naršė aplinkinę kos- 
minę erdvę. 

Baras kantriai stebėjo bendražygį, įsitaisęs ant žemos lovelės 
kampe. 

- Neliko jokių jų pėdsakų? - paklausė jis. 

- Ar Imperijos vaikinų? Jų nebematyti nė ženklo, - akivaizdžiai 
nekantraudamas suniurzgė pirklys. - Persekiotojams mes jau se- 
niai nušluostėme nosis. O kosmose! Šitaip aklai prašuoliavus hi- 
pererdve mums dar labai pasisekė, kad neišnirome kokios nors 
žvaigždės pilve. Jie nebūtų įstengę sekti paskui mus, net jei tu- 
rėtų pakankamai greitą laivą. O tokio laivo jie neturi. 

Jis atsilošė ir stipriai trūktelėjęs atlaisvino apykaklę. 

- Nė nenumanau, ką tie Imperijos vaikinai čia nuveikė. Pana- 
šu, kad atsidūrėme už fronto linijos. 

- Jeigu teisingai suprantu, tu ketini nuskraidinti mus į Fondą? 

- Aš siunčiu signalus Asociacijai - tiksliau, bandau siųsti. 

- Asociacijai? Kas gi tai? 

- Nepriklausomų Pirklių Asociacija. Niekad apie ją negirdėjai? 
Ką gi, tu - ne vienintelis. Mes dar netarėme lemiamo žodžio. 

Kurį laiką nebylų imtuvo indikatorių gaubė nejauki tyla. Ba- 
ras paklausė: 

- Ar mes tikrai esame girdimumo zonoje? 

- Aš nežinau! Išvis beveik nenutuokiu, kur atsidūrėme, atsek 
kad gudrus tokių aklų šuolių kelią. Štai kodėl ir naudojuosi 
krypties pelengatoriumi. Žinai, kol susiorientuosiu, gali praeiti 
ne vieneri metai. 

- Tikrai? 

Baras parodė pirštu; Deversas pašoko ir užsimaukšlino ausi- 
nes. Apskritame blausiame ekranėlyje sumirgėjo baltas žiburė- 
lis. 

Visą pusvalandį Deversas iš paskutiniųjų stengėsi neprarasti 
to netvirto, trūkčiojančio ryšio siūlelio, nusidriekusio tarp dvie- 
jų taškų per hipererdvę - paprasta tingi šviesa tuodu taškus su- 
jungtų per kokius penkis šimtmečius. 

Po pusvalandžio Deversas atsilošė, netekęs vilties. Jis kilste- 
lėjo galvą ir nusiėmė ausines. 

- Ar ne metas užkąsti, bičiuli? Čia yra adatinis dušas, jei no- 
ri, gali juo pasinaudoti, tačiau, ko gero, teks apsieiti be karšto 
vandens. 

Jis atsitūpė prie vienos spintelių, kurios eile rikiavosi palei vi- 
są sieną, ir ėmė naršyti jos turinį. 

- Tikiuosi, tu ne vegetaras? 

Baras atsakė: 

- Aš valgau viską. Bet kaipgi Asociacija? Ryšys nutrūko? 

- Panašu, kad taip. Signalas sklido beveik iš už girdimumo ri- 
bos. Šiaip ar taip, aš sužinojau viską, ką vertėjo sužinoti. 

Jis išsitiesė ir pastatė ant stalo dvi metalines dėžutes. 

- Luktelėk penkias minutes, bičiuli, o tada paspausk kontakto 
tašką, ir dėžutė atsidarys. Viduje bus lėkštė, maistas, šakutė - vis- 
kas, ko reikia, ypač kai skubi, jei tik nekreipsi dėmesio į tokias 
smulkmenas kaip servetėlės. Man regis, tau smalsu, ką gi aš su- 
žinojau iš Asociacijos? 

- Jei tai ne paslaptis. 

Deversas papurtė galvą. 

- Tau - ne paslaptis. Tai, ką sakė Riosas, - tiesa. 

- Apie pasiūlymą sumokėti duoklę? 

- Hmmm... Taip. Jie iš tiesų pasisiūlė sumokėti, tačiau jiems 
buvo atsakyta. Situacija gana prasta. Aplink išorines Lorio sau- 
lės jau vyksta mūšiai. 

- O Loris yra netoli Fondo? 

- Ką? Ak taip, tu juk negali žinoti. Loris - viena iš senųjų Ke- 
turių Karalysčių. Gali vadinti jį dalimi vidinės gynybinės linijos. 
Bet ir tai dar ne užvis blogiausia. Kautynėse dalyvavo milžiniš- 
ki laivai, kokių lig šiol niekas nebuvo regėjęs. O tai reiškia, kad 
Riosas nekabino mums makaronų. Jam iš tiesų atsiuntė daugiau 
laivų. Brodrigas iš tiesų kardinaliai pakeitė požiūrį į kai kuriuos 
dalykus. O aš iš tiesų priviriau nemažai košės... 

Jo akys apsiblausė,; jis nuspaudė maisto dėžutės kontaktų taš- 
kus ir blausiu žvilgsniu stebėjo, kaip ji atsivėrė. Visoje patalpo- 
je pasklido troškintą mėsą primenančio patiekalo aromatas. Da- 
semas Baras nedelsdamas kibo valgyti. 

- Taigi, - prašneko Baras, - erdvės improvizacijoms nebeliko. 
Mes ničnieko nebegalime nuveikti; mes neįstengsime prasiveržti 
pro Imperijos gretas ir grįžti į Fondą. Tad mums nelieka nieko 
kita, kaip tik daryti tai, kas užvis išmintingiausia - apsišarvuoti 
kantrybe ir laukti. O jeigu Riosas iš tiesų jau pasiekė vidinę gy- 
nybos liniją, tuomet ir laukti prisieis nebe taip ilgai. 

Deversas tarkštelėjo šakutę ant stalo. 

- Šit kaip? Laukti? - užsiplieskė jis. - Gal tau tai ir atrodo už- 
vis išmintingiausia. Tu juk neturi ko prarasti. 

- Tu taip manai? - blausiai šyptelėjo Baras. 

- Ne. Bet paklausyk, ką pasakysiu, - Deverso susierzinimas 
kliūstelėjo į paviršių. - Aš pavargau žiūrėti į visa tai tarsi į kokį 
nereikšmingą subruzdimą. Kažkur ten šiuo metu žūsta mano 
draugai. Ten liko visas pasaulis - mano namai - kuriam irgi gre- 
sia pragaištis. Tu juk svetimšalis. Tu negali to suprasti. 

- Aš esu matęs savo akimis, kaip žūsta draugai, - senuko ran- 
kos bejėgiškai gulėjo ant kelių, akys buvo užmerktos. - Tu vedęs? 

Deversas atsakė: 

- Pirkliai nesituokia. 

- Ką gi, O aš turiu du sūnus bei sūnėną. Jie buvo perspėti, bet 
- dėl tam tikrų priežasčių - negalėjo imtis jokių veiksmų. Pasp- 
rukdami mes pasmerkėme juos mirčiai. Mano duktė ir du vaikai- 
čiai, tikiuosi, suspėjo saugiai išvykti iš planetos dar prieš prasi- 
dedant visiems šiems įvykiams, tačiau, net jei jiems ir pavyko iš- 
sigelbėti, aš vis vien jau rizikavau kur kas labiau nei tu - ir gero- 
kai daugiau praradau. | 

Deversas visai apniuko. 

- Žinau. Tačiau tu pats tai pasirinkai. Tu galėjai stoti petys pe- 
tin su Riosu. Aš juk tavęs neįkalbinėjau... 

Baras papurtė galvą. 

- Aš neturėjau iš ko rinktis, Deversai. Tavo sąžinė gali būti ra- 
mi - ne dėl tavęs aš pasmerkiau pražūčiai savo sūnus. Aš bend- 
radarbiavau su Riosu tiek, kiek tik drįsau. Tačiau jis turėjo psi- 
chikos zondą... 

Sivenietis atsimerkė, jo akis aptemdė sielvartas. 

- Andai Riosas apsilankė pas mane - jau daugiau nei prieš me- 
tus, - kalbėjo jis. - Jis užsiminė apie kultą, susitelkusį aplink kaž- 
kokius magus - tačiau pačią esmę jis pražiopsojo. Tai anaiptol 
ne kultas. Suprask gi, jau keturiasdešimt metų Sivena velka tą 
patį nepakeliamą jungą, kurio kilpa veržiasi ir aplink tavojo pa- 
saulio gerklę. Per tą laiką įsiplieskė penki sukilimai - ir visi bu- 
vo numalšinti. Tada aš ir aptikau senovinius Hario Seldono įra- 
šus, ir dabar tasai “kultas" laukia savo valandos. 

Jis laukia, kol apsireikš “magai", ir yra tam pasiruošęs. Mano 
sūnūs yra tų laukiančiųjų vadai. Štai šitos paslapties, glūdinčios 
mano sąmonėje, aš tikrai negaliu atskleisti, negaliu leisti, kad 
zondas ją iš manęs išplėštų. Taigi mano sūnūs dabar mirs kaip 
įkaitai, tačiau priešingu atveju jie žūtų kaip maištininkai, o drau- 
ge su jais - ir pusė Sivenos. Tad, kaip matai, pasirinkimo aš ne- 
turiu. Ir anaiptol nesu pašalinis. 

Deversas nuleido akis. Baras pusbalsiu tęsė: 

- Fondas privalo laimėti - jo pergalėje slypi visos Sivenos vil- 
tys. Dėl Fondo pergalės aš paaukojau savo sūnus. O Haris Sel- 
donas juk neišpranašavo neišvengiamo Sivenos išgelbėjimo - tik- 
tai Fondo. Aš anaiptol nesu tikras dėl saviškių lemties... Galiu tik 
viltis... 

- Ir tu vis vien sutinki sėdėti rankas sudėjęs ir laukti! Netgi 
dabar, kai Imperijos laivai jau pasiekė Lorį! 

- Tiesą sakant, aš nė nevirptelėdamas laukčiau netgi tada, - 
paprastai atsakė Baras, - kai jie išsilaipintų pačioje Terminuso 
planetoje. 

Pirklys bejėgiškai suraukė kaktą. 

- Aš nežinau. Šitaip tiesiog negali būti, neįmanoma, kad vis- 
kas ims ir susitvarkys kažkokios magijos dėka. Kad ir ką tvirtin- 
tų psichoistorija, tačiau jie - pasiutusiai stiprūs, o mes silpni. Ką 
gi begali padaryti Seldonas? 

- Nieko nebereikia daryti. Viskas jau padaryta. O dabar situa- 
cija tiesiog vystosi numatyta linkme. Jei tu negirdi, kaip girgžda 
besisukantys ratai ir skamba varpas, tai dar anaiptol nereiškia, 
kad tai ir nevyksta. 

- Gal ir tavo tiesa, bet visgi gaila, kad tu nepraskėlei Riosui 
kiaušo. Jis vienas - grėsmingesnis priešas nei visa jo armija. 

- Gaila, kad nepraskėliau jam kiaušo? Dabar, kai Imperijos ar- 
mija turi ir antrą vadą - Brodrigą? - Nuo sunkiai tramdomos nea- 
pykantos Baro veido bruožai paaštrėjo. - Tuomet juk įkaite bū- 
tų tapusi visa Sivena! Brodrigas jau kadai pademonstravo, ko yra 
vertas. Egzistuoja vienas toks pasaulis, kuris prieš penkerius me- 
tus prarado kas dešimtą savo vyrą vien todėl, kad nevaliojo su- 
mokėti jį smaugiančių mokesčių. Gi mokesčių rinkėjas buvo ne 
kas kitas, o tas pats Brodrigas. Ne, Riosas verčiau tegul gyvena. 
Palyginus su Brodrigo, jo bausmės - vienas malonumas. 

- Tačiau prakiurksoti priešo bazėje ištisus šešis mėnesius - še- 
šis mėnesius! - ir neišpešti iš to visiškai jokios naudos... - Dever- 
sas ėmė taip gniaužyti stambias savo rankas, kad net krumpliai 
sutreškėjo. - Visiškai visiškai jokios naudos! 

- Nagi nagi, luktelėk... Tu man priminei... - Baras pasirausė 
kišenėje. - Gal bent šitai palaikysi šiokiu tokiu laimikiu? - Jis pa- 
rito ant stalo nedidukę metalinę kapsulę. 

Deversas stvėrė ją. 

- Kas gi tai? 

- Kapsulė su pranešimu. Ta pati, kurią Riosas gavo prieš pat 
man kaukštelint jam per galvą. Kaip manai, ar ji bent kiek ver- 
tinga? 

- Nežinau. Priklauso nuo to, ką rasime viduje, - Deversas at- 
sisėdo ir ėmė atsargiai sukioti kapsulę tarp pirštų. 

Kai Baras išlindo iš šalto dušo ir su malonumu paniro į šilto 
oro srovėmis alsuojantį džiovintuvą, Deversas tylomis sėdėjo 
prie savo darbastalio, giliai nugrimzdęs apmąstymuose. 

Sivenietis ėmė pliaukšėti delnu sau į šlaunį ir paklausė savo 
mostų ritmu: 

- Ką gi tu veiki? 

Deversas pakėlė galvą. Jo barzdoje žibėjo prakaito lašeliai. 

- Aš ketinu atidaryti šią kapsulę. 

- Argi įmanoma ją atidaryti be paties Rioso pirštų atspaudų? 
- siveniečio balse nuskambėjo vos juntama nuostaba. 

- Jeigu nesugebėsiu jos atidaryti, aš atsistatydinsiu iš Asocia- 
cijos ir iki pat savo dienų galo nebekelsiu kojos į kosminį laivą. 
Jau atlikau trigubą elektroninę jos vidaus analizę, be to, turiu to- 
kių mažyčių prietaisėlių, apie kuriuos Imperija nė girdėt nėra 
girdėjusi - jie ypač tinka atidarinėti kapsules. Tiesą sakant, man 
yra tekę pabūti ir įsilaužėliu. Pirklys tiesiog privalo būti visų galų 
meistras. 

Deversas pasilenkė prie mažyčio rutuliuko ir ėmėsi skvarbyti 
jį vos įžiūrimu plokščiu prietaisu; kaskart prisilietus ištrykšdavo 
raudona kibirkštis. 

Deversas suniurnėjo: 

- Šiaip ar taip, grubus darbas. Tie Imperijos vaikinai - tikri at- 
grubnagiai, tokių smulkių dalykėlių jie tiesiog nesučiupinėja. 
Plika akimi matosi. Ar tau teko kada nors regėti Fondo kapsulę? 
Jų kapsulės dvigubai mažesnės, be to, nepasiduoda jokiai elekt- 
roninei analizei. 

Staiga jis įsitempė, pečių raumenys po marškiniais pastebi- 
mai išpampo. Deversas lėtai spustelėjo savo mažytį zondą... 

Neišsprūdo nė menkiausias garselis, bet Deversas ūmai atsi- 
palaidavo ir atsiduso. Jo rankoje spindėjo kapsulė, tačiau jos tu- 
rinys jau buvo išsivyniojęs tarsi pergamento ritinėlis. 

- Nuo Brodrigo, - tarstelėjo jis ir po valandėlės su panieka tę- 
sė: - Teksto terpė nuolatinė. Fondo kapsulėse pranešimas per 
minutę oksiduojasi ir virsta dujų debesėliu. 

Vienu rankos mostu Dasemas Baras jį užčiaupė. Pasilenkęs 
jis paskubomis perskaitė laiškelį. 


SIUNTĖJAS: AMELAS BRODRIGAS, JO IMPERATORIŠKOSIOS 
DIDENYBĖS SPECIALUSIS PASIUNTINYS, TARYBOS ASMENINIS 
SEKRETORIUS, KARALYSTĖS PERAS. 

KAM: BELUI RIOSUI, SIVENOS KARINIAM GUBERNATORIUI, 
IMPERIJOS KARINIŲ PAJĖGŲ GENEROLUI, KARALYSTĖS PERUI. 

LEISKITE PASVEIKINTI. 

PLANETA 71120 NEBESIPRIEŠINA. PUOLIMAS SKLANDŽIAI 
VYKSTA PAGAL NUMATYTĄ PLANĄ. PRIEŠAS AKIVAIZDŽIAI 
SILPSTA; NEBEKYLA ABEJONIŲ, KAD ARTIMIAUSIOJE ATEITYJE 
MUMS PAVYKS PASIEKTI GALUTINĮ TIKSLĄ. 


Baras atšlijo nuo mikroskopinio laiškelio ir su kartėliu rikte- 
lėjo: 

- Tai kvailys! Prakeiktas bukaprotis! Tai vadinasi pranešimas? 

- Ką? - tarstelėjo Deversas. Jis atrodė mažumą nusivylęs. 

- Tai ničnieko nesako! - suniurzgė Baras. - Mūsų subinlaižys 
dvarininkėlis dabar jau ketina sužaisti partiją su generolu. Kai 
Rioso nėra, jis tampa kariuomenės vadu ir jaučia nenumaldomą 
poreikį pamaloninti menką savo sieliūkštę kurpdamas pompas- 
tiškus pranešimus apie karinius reikalus, apie kuriuos ničnieko 
nenutuokia. “Tokia ir tokia planeta nebesipriešina"! “Puolimas 
tęsiamas"! “Priešas silpsta"! Besmegenis pasipūtėlis. 

- Nagi nagi, valandėlę. Luktelėk... 

- Liaukis, mesk visa tai į šalį, - kiek atvėsęs senasis patricijus 
nusigręžė. - Galaktika žino: aš ir nesitikėjau, kad aptiksime čia 
pasaulinės reikšmės žinią, tačiau karo metu visai logiška spėti, 
kad net pats paprasčiausias įsakymas, likęs neįteiktas adresatui, 
gali supainioti karinius veiksmus ir sukelti nemenkų keblumų 
vėliau. Štai kodėl aš ir priglaudžiau tą kapsulę. Bet šitai! Verčiau 
jau reikėjo ją palikti. Riosas bent būtų sugaišęs minutę savo 
brangaus laiko, o dabar bus sunaudojęs ją kur kas konstrukty- 
viau. 

Deversas jau buvo atsistojęs. 

- Būk toks malonus ir patylėk valandėlę, ir liaukis blaškęsis 
į visas puses. Vardan Seldono... 

Jis ištiesė popierėlį su pranešimu ir pamosavo juo Barui po 
nosimi: 

- Nagi, perskaityk dar kartą! “Artimiausioje ateityje mums pa- 
vyks pasiekti galutinį tikslą". Kaip manai, ką tai reiškia? 

- Užkariauti Fondą, ką gi daugiau? Ir kas iš to? 

- Tu taip manai? O jeigu jis turi omeny, kad pavyks užkariauti 
Imperiją? Juk pats žinai - jis šventai tiki, kad kaip tik toks ir yra 
galutinis tikslas! 

- O jeigu iš tikrųjų taip?.. 

- Jei iš tikrųjų taip? - Deverso barzda paslėpė kreivą jo šyps- 
nį. - Ką gi, žiūrėk, tuojau tau parodysiu. 

Vienu pirštu jis sukišo monogramomis gausiai išmargintą 
pergamentą atgal į kapsulę. Tyliai skimbtelėjusi ši prarijo lape- 
lį ir susiglaudė - neliko nė žymės, kad ji buvo atidaryta. Tiktai vi- 
duje sublykčiojo žiburėlių sūkurys - matyt, nuo staigių judesių 
kažkokie kontaktai išsiklibino iš savo vietų. 

- O dabar be asmeninių Rioso duomenų šios kapsulės 
atidaryti niekaip nebeįmanoma. Tiesa? 

- Bent jau Imperija tikrai to nesugebėtų. 

- O tai reiškia, kad joje esantis pranešimas tikrai autentiškas 
ir jo turinys mums nežinomas. Tiesa? 

- Imperijai - taip. 

- Gi imperatorius ją atidaryti gali, ar ne? Savo duomenų ban- 
ke jis neabejotinai turi visų vyriausybės narių asmeninius duo- 
menis. Bent jau Fonde visi duomenys tikrai yra. 

- Imperijos sostinėje - irgi, - patvirtino Baras. 


103 


- O jeigu tu, Sivenos patricijus ir karalystės peras, praneši ši- 
tam imperatoriui Kleonui, kad jo numylėtinis padlaižys bei ge- 
nialiausias jo generolas jau susiuostė, ketindami jį nuversti, jei 
pateiksi šią kapsulę kaip įrodymą - pats pagalvok, kokią reikšmę 
suteiks imperatorius žodžiams apie “galutinį tikslą"? 

Netekęs jėgų Baras klestelėjo į krėslą. 

- Palauk palauk, aš kažko nesupratau, - jis pasitrynė įdubusį 
skruostą ir pasitikslino: - Juk tu nerimtai kalbi, tiesa? 

- Netgi labai rimtai! - susijaudinęs Deversas ėmė niršti. - Pak- 
lausyk. Devyni iš dešimties paskutiniųjų imperatorių baigė gyve- 
nimą perpjautomis gerklėmis arba ištaškytomis smegenimis - ir 
tai paprastai būdavo ne kieno nors kito, o kurio nors šaunaus 
generolo darbas, generolo, brandinančio išties nemenkus kės- 
lus. Juk pats jau ne kartą man pasakojai apie tai! Senukas impe- 
ratorius patikės mumis, ir labai greitai, o tada Riosui neišvengia- 
mai galva nuriedės nuo pečių. 

Vos atgaudamas žadą Baras sukuždėjo: 

- Jis tikrai rimtai kalba... O Galaktika, žmogau! Juk tu negali 
įveikti Seldono krizės štai tokiais neįtikėtinais, iš piršto laužtais, 
romanams tetinkančiais planais! Tarkime, ta kapsulė taip ir ne- 
pateko į tavo rankas. Tarkime, Brodrigas nė neužsiminė apie 
"galutinį tikslą". Seldono išpranašauti įvykiai nepriklauso nuo 
atsitiktinės sėkmės! 

- Tačiau jei atsitiktinė sėkmė pakreipia įvykius mums naudin- 
ga linkme, jokios taisyklės nedraudžia Seldonui ja pasinaudoti. 

- Taip, žinoma. Bet... Bet... - Baras valandėlę patylėjo, o pas- 
kui prašneko gerokai ramiau, bet pastebimai įsitempęs. - Paklau- 
syk. Visų pirma: kaip tu ketini patekti į Trantorą? Tu juk nežinai 
jo padėties erdvėje, o aš, be abejo, irgi neprisimenu jo koordi- 
načių. Tu netgi nežinai, kurioje erdvės vietoje esame mes patys! 

- Na jau, paklysti kosmose išvis neįmanoma, - Deversas išsi- 
šiepė. Jis jau spėjo įsitaisyti prie valdymo pulto. - Iškart keliau- 
sime į artimiausią planetą, o iš jos išvyksime su visa būtina įran- 
ga ir pačiais geriausiais navigaciniais žemėlapiais, kokius tik pa- 
vyks įsigyti už Brodrigo šimtą tūkstančių. 

- Ir dar - su blasteriais praurbintomis skylėmis pilvuose. Mū- 
sų išvaizdos aprašymas tikriausiai jau pasiekė kiekvieną šios Im- 
perijos srities planetą. 

- Bičiuli, - kantriai ėmėsi aiškinti Deversas. - Nebūk toks kai- 
mo Jurgis. Riosas tvirtino, kad mano laivas pasidavė pernelyg 
lengvai - ir patikėk, brolau, jis anaiptol nepūtė miglos. Mano lai- 
vas pakankamai galingas ir turi pakankamai patikimą skydą, kad 
įstengtų atmušti bet kokį smūgį, kokio galime susilaukti šitame 
pasienio užkaboryje. Be to, mes turime ir asmeninius skydus. 
Imperijos vaikinai jų taip ir neaptiko, bet, žinai, aptikti juos - ne 
jų nosims. 

- Gerai jau, gerai, - nusileido Baras. - Tarkime, mes sėkmin- 
gai pasiekiame Trantorą. O kas toliau? Kaip tu ketini prasmuk- 
ti pas imperatorių? Bene manai, kad jis yra paskelbęs kokias 
nors priėmimo valandas? 

- Žinai ką - šį klausimą apsvarstysime tada, kai jau būsime 
Trantore, - atsakė Deversas. 

Baras bejėgiškai suniurnėjo: 

- Ką gi, sutinku. Jau penkiasdešimt metų svajoju prieš mirtį 
bent kartą savo akimis išvysti Trantorą. Tegul bus taip, kaip tu 
sakai. 

Įsijungė hiperbranduolinis variklis. Sužybčiojo lemputės, lai- 
vą vos vos krestelėjo - tai ir buvo vienintelis požymis, liudijan- 
tis, kad jie įskriejo į hipererdvę. 


9. TRANTORE 


Žvaigždės grūdosi taip tankiai tarsi apleistame lauke suvešė- 
jusios piktžolės. Pirmąsyk gyvenime Letanas Deversas patyrė, 
kaip svarbu dešimtųjų tikslumu apskaičiuoti šuolių per hipe- 
rerdvės regionus atstumus. Jį apnikęs jausmas priminė klaustro- 
fobiją - galima buvo peršokti ne didesniu nei vieno šviesmečio 
nuotoliu. Visur, kur tik pažvelgsi, dangus mirguliavo miriadais 
žvaigždžių, ir tas akinantis švytėjimas kone baugino. Keliautojai 
stačiai skendo šviesos bedugnėje. 

O pačiame dešimties tūkstančių žvaigždžių, į skutus draskan- 
čių praskydusios aplinkinės tamsos skraistę, sankaupos centre 
sukosi milžiniška Imperijos planeta - Trantoras. 

Tai buvo kur kas daugiau nei vien planeta - tai buvo gyvas 
pulsas, kurio tvinksniai sklido po visą dvidešimties milijonų 
žvaigždžių sistemų Imperiją. Trantoras turėjo vieną vienintelę 
funkciją - administravimą, vienintelį tikslą - valdymą, tiekė vie- 
nintelę produkciją - įstatymus. 

Visas pasaulis buvo perdirbtas ir funkcionalus. Visame plane- 
tos paviršiuje nebuvo kitų gyvų padarų be žmonių, jų naminių 
gyvuliukų bei jų parazitų. Išskyrus šimtų kvadratinių mylių plotą 
užimančius imperatoriaus rūmus, niekur kitur nerastum nė 
menkiausio žolės stiebelio, nė paties mažiausio plikos dirvos lo- 
pinėlio. Už rūmų teritorijos ribų neegzistavo joks kitas vandens 
šaltinis, tik giliai po žeme užkastos milžiniškos cisternos, talpi- 
nančios viso pasaulio vandens atsargas. 

Planetos paviršių dengė blizgančio, nepramušamo, bet kokiai 
korozijai atsparaus metalo sluoksnis - tai buvo pamatas milžiniš- 
kų metalo konstrukcijų, voratinkliu apraizgiusių visą pasaulį. Gi- 
gantiškus pastatus jungė tilteliai bei koridorių labirintai; visa 
konstrukcija buvo išvarpyta it korys, gausybėje jos angų glaudėsi 

įvairiausi biurai. Apatiniuose aukštuose įsikūrę prekybiniai cent- 
rai driekėsi mylių mylias, gi viršutiniuose aukštuose švytėjo kiek- 
vieną naktį atgyjantis pramogų pasaulis. | 

Galėjai apvaikščioti visą Trantorą, taip nė karto ir neišnirda- 
mas iš to vienintelio neaprėpiamo pastato, taip ir neišvydęs pa- 
ties miesto. 

Laivynas, kurį sudarė daugiau laivų, nei visų Imperijos kari- 
nių laivynų drauge sudėtų, kasdien atgabendavo į Trantorą kro- 
vinį, skirtą išmaitinti keturiasdešimt milijardų žmonių, kurie nič- 
nieko nedavė mainais, tik nuolat narpliojo miriadus susiraizgiu- 
sių siūlelių, iš visų pusių tįstančių į sudėtingiausios iš visų kada 
nors žmonijos žinotų vyriausybių centrinę administraciją. 

Dvidešimt agrarinių planetų buvo Trantoro svirnas. Visata 
buvo jo tarnaitė... 

< 

Milžiniški metaliniai čiuptuvai iš abiejų pusių tvirtai sugrie- 
bė prekybinį laivą ir švelniai nuleido jį ant didžiulės nuožulnu- 
mos, vedančios į angarą. Deversas jau sugebėjo prasiskverbti 
pro daugybę įvairiausių trukdžių šiame pasaulyje, kuriame kies- 
tėjo popierizmas ir norint žengti nors žingsnį reikėjo bent ke- 
turių pažymų. 

Pirmiausia jie buvo sulaikyti dar kosmose, kur paprastas pa- 
tikrinimas ilgainiui virto nežinia kiek trunkančia kryžmine apk- 
lausa. Atvykėlius iškamantinėjo menkiausių smulkmenų, valan- 
dų valandas tikrino paprasčiausiu psichikos zondu, fotografavo 
laivą, analizavo asmeninius abiejų atvykėlių duomenis, tada vi- 
sus gautus rezultatus dar ir įrašinėjo. Paskui apsauga išnaršė lai- 
vą ieškodama kontrabandos, svečiai susimokėjo atvykimo mo- 
kesčius - ir galų gale juos paprašė pateikti identifikacijos korte- 
les bei įvažiavimo vizas. 

Dasemas Baras buvo sivenietis, taigi tiesiogiai pavaldus impe- 
ratoriui, tačiau Letanas Deversas, atvykęs nežinia iš kur, reikalin- 
gų dokumentų neturėjo. Tad budintis karininkas įvairiais būdais 
demonstravo savo sielvartą, tačiau įleisti Deverso į planetą net 
neketino. Įstatymas reikalavo, kad Deversas būtų sulaikytas iki 
pat oficialaus tyrimo pabaigos. 

Tačiau visai nepastebimai tarsi iš oro atsirado šimtas šiugž- 
dančių kreditų gurgždančiomis naujutėlaitėmis kupiūromis - 
šimtas kreditų, padengtų paties lordo Brodrigo nekilnojamuo- 
ju turtu. Pinigai nedelsiant perėjo iš rankų į rankas. Karininkas 
kažką reikšmingai suniurzgė, sielvartinga jo išraiška kaipmat iš- 
nyko. Iš atitinkamo skyrelio išniro dar vienas dokumentas, ku- 
ris čia pat buvo greitai ir efektyviai užpildytas, o Deversas tapo 
padoriu piliečiu su visais reikalingais dokumentais bei pažymomis. 

Abu vyrai, pirklys ir patricijus, iškėlė koją į Trantorą. 

Angare jų laukė dar vienas patikrinimas - prekybinis laivas vėl 
buvo apieškotas, nufotografuotas, sudarytas juo gabenamų pre- 
kių sąrašas, visi duomenys užfiksuoti, keleivių identifikacijos 
kortelės nukopijuotos. Už visas šias paslaugas vėl teko sumokėti 
mokestį - šis irgi buvo užfiksuotas ir atvykėliai gavo čekį. 

Galų gale Deversas atsidūrė milžiniškoje, skaisčios, balzga- 
nos saulės nutviekstoje terasoje, kur būriavosi ir plepėjo mote- 
rys, šūkavo vaikai, O vyrai tingiai gurkšnojo, klausydamiesi pas- 
kutiniųjų Imperijos naujienų, kurias visu garsu baubė milžiniški 
televizoriai. 

Baras sumokėjo reikiamą iridžio monetų sumą ir iš laikraščių 
krūvos pasiėmė viršutinį egzempliorių. Tai buvo Trantoro leidi- 
nys “Imperijos naujienos" - oficialus vyriausybės biuletenis. Re- 
dakcijos gilumoje girdėjosi prislopintas traškėjimas, lydintis 
šviežių numerių spausdinimą; visame dešimt tūkstančių - arba 
šešis tūkstančius oro transportu - mylių nusidriekusiame korido- 
riuje panašiai dūzgė gausybė darbu apkrautų spausdinimo ma- 
šinų šimtuose kitų “Imperijos naujienų" biurų, tuo pat metu de- 
šimtys milijonų laikraščio egzempliorių buvo spausdinama ir 
dar dešimtyje milijonų po visą planetą išsibarsčiusių redakcijų. 

Baras peržvelgė antraštes ir pusbalsiu paklausė: 

- Nuo ko gi pradėsime? 

Deversas iš paskutiniųjų grūmėsi su jį apėmusia depresija. Jis 
jautėsi atsidūręs visiškai svetimoje Visatoje; šis absoliučiai nepa- 
žįstamas pasaulis slėgė jį nesuvokiamu savo sudėtingumu ir mi- 
niomis žmonių, kurių veiklos Deversas neįstengė perprasti - kur 
jau ten, jam ne taip lengva buvo suprasti netgi jų kalbą. Jį supo 
tviskantys metaliniai bokštai, besirikiuojantys į visas puses kiek 
akys aprėpia, iki pat horizonto - šis vaizdas gerokai prislėgė De- 
versą; judrus, triukšmingas ir visiškai abejingas visą pasaulį ap- 
kėtusio metropolio gyvenimas nusviedė jį į visiškos niūrios izo- 
liacijos bedugnę, jis jautėsi tarsi absoliučiai nereikšmingas nykš- 
tukas. 

Deversas pratarė tik tiek: 

- Verčiau jau imkis ko nors pats, bičiuli. 

Baras buvo visiškai ramus, kalbėjo prislopintu balsu: 

- Juk bandžiau tau visa tai nusakyti, tačiau, kol neišvysti savo 
akimis, tuo neįmanoma patikėti, sunku netgi įsivaizduoti - aš 
puikiai tai suprantu. Ar tu žinai, kiek žmonių kasdien prašo au- 
diencijos pas imperatorių? Maždaug milijonas. Ar žinai, kiek iš 
jų jis priima? Maždaug dešimt. Mums gi teks brautis per visuo- 
menines tarnybas, o toks kelias visuomet sunkesnis. Tačiau pra- 
sismelkti per aristokratiją mūsų kišenės neleis... 

- Mes juk turime beveik visą šimtą tūkstančių... 

- Tiek mums kainuotų vienas vienintelis Karalystės peras. O 
norint nutiesti tiltą iki imperatoriaus durų, mums prisieitų pa- 

pirkti mažų mažiausiai tris ar keturis. Gi visokiausių įgaliotinių 
bei vyresniųjų apsaugos karininkų grandinę sudarys ne mažiau 
penkiasdešimties žmonių, tačiau tikiuosi, kad kiekvienas jų pa- 
sitenkins kokia šimtine. Aš pats pasišnekėsiu su jais. Visų pirma, 
tu net nesusikalbėtum - jie nesuprastų tavo dialekto. Antra - tu 
nežinai imperiškojo kyšininkavimo etiketo. Tai tikras menas, ga- 
liu tave užtikrinti. Aha! 

Trečiajame “Imperijos naujienų" puslapyje jis pagaliau apti- 
ko ko ieškojęs ir perdavė laikraštį Deversui. 

Deversas iš lėto ėmėsi skaityti. Kai kurie žodžiai jam net ne- 
buvo žinomi, bet esmę jis suprato. Perskaitęs Deversas pakėlė 
galvą, akis aptemdė rūpestis. Pirklys piktai pliaukštelėjo laikraštį 
delnu. 

- Manai, galima jais tikėti? 

- Iki tam tikros ribos - taip, - ramiai atsakė Baras. - Tiesa, la- 
bai jau neįtikėtina, kad Fondo laivynas buvo šluote nušluotas. 
Tikriausiai šitai jie praneša jau nebe pirmą kartą - juk paprastai 
kaip tik taip ir skelbiamos žinios taikioje sostinėje, kurią nuo bet 
kokių karo veiksmų skiria milžiniški atstumai. Tikriausiai ši Žinia 
reiškia tik tiek, kad Riosas laimėjo dar vieną mūšį - o to juk ir 
reikėjo laukti. Čia tvirtinama, kad jis užgrobė Lorį. Ar tai ir yra 
Lorio Karalystės pagrindinė planeta? 

- Taip, - susimąstęs atsakė Deversas. - Ar bent jau to, kas 
anksčiau buvo Lorio Karalystė. Nuo Fondo ją skiria vos dvide- 
šimt parsekų, gal netgi dar mažiau. Bičiuli, mums teks veikti la- 
bai greitai. 

Baras gūžtelėjo pečiais. 

- Trantore veikti greitai neįmanoma. Jei pamėginsi - užvis la- 
biausiai tikėtina, kad atsidursi tiesiog priešais atominio blasterio 
vamzdį. 

- Kiek gi laiko užtruksime? 

- Jeigu mums seksis - mėnesį. Mums prireiks mėnesio ir tų 
šimto tūkstančių kreditų - jei tik tokios sumos pakaks. Ir visa tai 
dar su sąlyga, jei imperatoriui tuo tarpu nešaus į galvą išvykti į 
Vasaros Planetas, kur jis išvis nepriima jokių interesantų. 

- Bet Fondas... 

- Fondas pasirūpins savimi, kaip ir visada iki šiol. Nagi, mums 
pats metas užvalgyti. Aš jau gerokai išalkau. O paskui visas vaka- 
ras priklausys mums, ir mes galėtume kaip reikiant jį išnaudo- 
ti. Patikėk, nieko panašaus į Trantorą mes daugiau niekad gyve- 
nime nebeišvysime. 


+ 


Ypatingasis Išorinių Provincijų Įgaliotinis bejėgiškai skėstelė- 
jo putniomis rankomis ir trumparegėmis pelėdos akimis įsispit- 
rijo į lankytojus. 

- Gerbiamieji ponai, imperatorius šiuo metu sirguliuoja. Nė- 
ra jokios prasmės perdavinėti jūsų prašymą mano viršininkams. 
Jo Imperatoriškoji Didenybė šią savaitę išvis nieko nepriims. 

- Mus jis priims, - su nepalaužiamu pasitikėjimu savimi pa- 
reiškė Baras. - Mums tereikia šnektelėti su asmeninio sekreto- 
riaus kabineto nariu. 

- Tai neįmanoma, - primygtinai tvirtino įgaliotinis. - Vien toks 
mėginimas atsieitų man tarnybą. Jei taip jūs kiek smulkiau išdės- 
tytumėte savojo reikalo esmę... Supraskite gi, aš tikrai noriu 
jums padėti, tačiau niekaip negaliu remtis tokia miglota infor- 
macija, man būtinai reikia konkretesnių žinių, kurias pateikčiau 
savo viršininkui kaip argumentą imtis tolesnių veiksmų. 

- Jei mano reikalas būtų toks, kad galėčiau jį išdėstyti ir kam 
nors kitam, ne vien pačiai aukščiausiai valdžiai, - kuo sklandžiau- 
siai rietė Baras, - tuomet jis tikrai nebūtų toks svarbus, kad dėl 
jo vertėtų prašyti audiencijos ir drumsti Jo Imperatoriškosios Di- 
denybės ramybę. Prašau jūsų gerai pagalvoti ir apsispręsti. Tuo 
pačiu norėčiau jums priminti, kad, jei Jo Imperatoriškoji Dide- 
nybė skirs mūsų reikalui deramą dėmesį - o mes užtikriname, 
kad taip ir bus - tuomet ir jums šis tas nubyrės už tai, kad pagel- 
bėjote mums dabar. 

- Taip, bet... - įgaliotinis taip ir neužbaigė, tik gūžtelėjo pe- 
čiais. 

- Taip, gali pasitaikyti visokių netikėtumų, - sutiko Baras. - Be 
jokios abejonės, už riziką jums priklauso kompensacija. Mes iš- 
ties prašome jūsų milžiniškos paslaugos, kai jau ir šiaip esame 
skolingi jums už tai, kad taip geranoriškai suteikėte mums ga- 
limybę išdėstyti savo problemą. Jeigu jūs leistumėte mums da- 
bar pat išreikšti bent nedidelę dalį savo dėkingumo... 

Deversas išsiviepė. Per pastarąjį mėnesį jis jau bent dvidešimt 
kartų girdėjo tą pačią giesmelę ar bent jau labai panašius jos va- 
riantus. Pabaiga visuomet būdavo tokia pat - pusiau paslėptas 
pluoštelis banknotų paskubomis pakeisdavo savininką. Vis dėlto 
šįkart įvykiai pakrypo kiek kitaip. Paprastai banknotai akimirks- 
nių išnykdavo. Gi šįsyk jie niekur nedingo - įgaliotinis ėmėsi lė- 
tai ir atvirai juos perskaičiuoti, tuo pat metu apžiūrinėdamas iš 
abiejų pusių. 

Jo balso intonacija vos pastebimai pasikeitė: 

- Padengti paties asmeninio sekretoriaus turtu, a? Geri pinigai! 

- Grįžtant prie mūsų reikalo... - paragino jį Baras. 

- Ne ne, luktelėkit, - pertraukė jį įgaliotinis. - Išsiaiškinkime 
viską žingsnelis po žingsnelio. Aš iš tiesų noriu sužinoti, koks ta- 
sai paslaptingasis jūsų reikalas. Šie pinigai naujutėliai, dar gurgž- 
dantys, ir panašu, kad turite jų nemažai. Juk turbūt neapsiriksiu 
tvirtindamas, kad prieš mane jūs šnekėjotės ir su kitais oficialiais 
asmenimis? Tai kaipgi? Koks tas jūsų reikalas? 

Baras pasakė: 

- Visai nesuprantu, kur jūs lenkiate. 

- Suprantate, visai gali paaiškėti, kad į planetą jūs atvykote 
nelegaliai - tyliojo jūsų bičiulio identifikacijos kortelė bei įvažia- 
vimo viza kelia nemaža įtarimų. Tiksliau, nekelia abejonių, kad 
dokumentai padirbti ir kad jis nėra pavaldus imperatoriui. 

- Aš negaliu su tuo sutikti. 

'- Jūsų nuomonė man visiškai nerūpi, - netikėtai plykstelėjo 
pykčiu įgaliotinis. - Karininkas, pasirašęs jūsų dokumentus už 
šimtą kreditų, gerai prispaustas, prisipažino tai padaręs. Kaip 
matote, mes žinome apie jus gerokai daugiau, nei manėte. 

- Pone, jei tai užuomina, kad suma, kurią jus prašėme priim- 
ti, neatitinka rizikos laipsnio... 

Įgaliotinis nusišypsojo. 

- Priešingai, suma netgi per didelė. - Jis švystelėjo pinigus į 
šalį. - Grįžkime prie to, ką jau sakiau. Taigi. Imperatorius pats 
smarkiai susidomėjo jūsų reikalu. Ar tik nebus tiesa, mano mie- 
lieji ponai, kad jūs dar visai neseniai svečiavotės pas generolą 
Riosą? Ar tik nebus tiesa, kad jūs išsprūdote iš pačios jo armijos 
tirštumos - ir išsprūdote, švelniai tariant, neįtikėtinai lengvai? 
Maža to, jūs nešiojatės šiokį tokį kapitalą banknotais, padengtais 
lordo Brodrigo nekilnojamuoju turtu. Vienu žodžiu - ar tik ju- 
du nebūsite porelė šnipų arba žudikų, atsiųstų čionai tam, kad... 
Nagi, gal patys pasakysite, kas ir už ką jums sumokėjo? 

- Paklausykite, - maloniai, bet grėsmingai prašneko Baras. - Aš 
nemanau, kad kiekvienas smulkus valdininkėlis turi teisę kaltinti 
mane kuo įsigeidęs. Mes tučtuojau išvykstame. 

- Niekur jūs neišvyksite, - įgaliotinis pakilo, aštrios jo akys 
anaiptol nebeatrodė trumparegės. - Dabar jūs neprivalote atsa- 
kinėti į jokius klausimus - atidėsime tai vėlesniam ir kur kas tin- 
kamesniam metui. Beje, joks aš ne įgaliotinis, aš esu Imperijos 
Policijos leitenantas. Jūs suimti. 

Jis nusišypsojo, tą pat akimirksnį jo rankoje blykstelėjo blas- 
terio vamzdis. 

- Šiandien buvo suimta ir kur kas svarbesnių už jus žmonių. 
Pribrendo metas išnaikinti širšių lizdą. 

Deversas suurzgė ir lėtai ištiesė ranką prie savojo ginklo. Po- 
licijos leitenantas dar plačiau išsišiepė ir nuspaudė kontaktą. 
Švytinti ugnies juosta taikliai smigo tiesiog Deversui į krūtinę - 
ir nė kiek jo nesužalojusi pažiro spiečiumi šviesos KiDIEEStENŲ, 
atsimušusi į asmeninį apsauginį skydą. 

Deversas irgi iššovė - ir leitenanto galva nusirito žemėn nuo 
akimoju be pėdsako išnykusių pečių. Vis dar tebesišypsančiu 
veidu ji sustojo nutvieksta saulės spindulių pluošto, prasismel- 
kusio vidun pro ką tik išmuštą skylę sienoje. 

Baras ir Deversas nedelsdami pasišalino pro tarnybinį išėjimą. 

Deversas dusdamas mestelėjo: 

- Bėgte į laivą. Bet kurią akimirką jie gali paskelbti aliarmą. - 
Jis patyliukais, sau po nosimi, bet visai nuoširdžiai išsiplūdo. - 
Štai ir vėl - dar vienas planas apsisukės vožė antru galu per gal- 
vas mums patiems. Galėčiau prisiekti - mane ėmėsi persekioti 
pats kosmoso demonas! 

Išnirę į atvirą plotą jie dar spėjo suvokti, kad aplink milžiniš- 
kus televizorius spiečiasi šurmuliuojančios minios. Tačiau delsti 
nebuvo kada; bėgliai nekreipė dėmesio į juos pasiekiančias gau- 
džiančių žodžių nuotrupas. Vis dėlto, jau puldamas į milžinišką 
angaro patalpą, Baras dar spėjo nučiupti “Imperijos naujienų" 
numerį. Laivas akimirksniu pakilo ir išnėrė pro angaro lubose 
paskubomis pradegintą skylę. 

- Ar sugebėsi nuo jų pasprukti? - kvėptelėjo Baras. 

Dešimt eismo policijos laivų leidosi įkandin bėgliui, kuris 
nestabtelėdamas prasiveržė pro radijo spinduliais valdomą tei- 
sėtą Išvykimo Kelią ir pažeidė visus įmanomus greičio apriboji- 
mus. Paskui policininkus jau kilo ir tylūs laibi Slaptųjų Tarnybų 
laivai, persekiodami iki smulkmenų apibūdintą laivą, gabenan- 
tį du kruopščiai identifikuotus Žudikus. 

- Nagi, laikykis! - tarstelėjo Deversas, staigiai pereidamas į hi- 
pererdvę vos dviejų tūkstančių mylių aukštyje virš Trantoro pa- 
viršiaus. Nuo šitokio šuolio taip arti milžiniškos planetos masės 
Baras susmuko be sąmonės, Deversą gi užliejo nepakeliamo 
skausmo pliūpsnis. Tačiau aplink juos jau plytėjo daugybė švies- 
mečių tuščios kosminės erdvės. 

Niaurus Deverso pasididžiavimas savo laivu nevaldomas 
kliūstelėjo paviršiun. Pirklys išdidžiai pareiškė: 

- Visoje Imperijoje nerasi nė vieno laivo, kuris valiotų mane 
pavyti, kad ir kur aš beskrisčiau. 

Valandėlę patylėjęs jis karčiai pridūrė: 

- Tačiau mes nebeturime kur skristi, o grumtis su tokia galy- 
be irgi nepajėgsime. Ką gi mums daryti? Ką išvis dar įmanoma 
padaryti? 

Baras silpnai krustelėjo savo guolyje. Hipererdvinio šuolio 
sukeltas šokas dar nepraėjo, Barui gėlė kiekvieną raumenėlį..Vis 
dėlto jis prašneko: 

- Nieko ir nebereikia daryti. Viskas baigta. Štai, žiūrėk! 

Jis ištiesė Deversui laikraštį, kurį vis dar karštligiškai tebeg- 
niaužė rankoje. Pirkliui pakako užmesti akį į antraštes. 

- Atšaukti... ir suimti... Riosas ir Brodrigas... - suniurnėjo De- 
versas ir nieko nesuvokiančiu žvilgsniu įsistebeilijo į Barą. - Bet 
kodėl? 

- Priežastys neskelbiamos, bet argi tai svarbu? Karas su Fon- 
du baigėsi, o Sivenoje kaip tik šiuo metu įsiplieskė sukilimas. 

Štai, perskaityk straipsnį pats... - Jo balsas pritilo. - Sustokime 
kokioje nors provincijoje, ten sužinosime daugiau smulkmenų. 
O kol kas, jei tu neprieštarauji, aš valandėlę numigsiu. 

Kaip taręs, taip jis ir padarė. 

Vis ilgėjančiais šuoliais prekybinis laivas strykčiojo per Galak- 
tiką, gabendamas Barą ir Deversą atgal į Fondą. 


10. Kano pabaiga 


Letanas Deversas jautėsi labai nejaukiai ir kažkodėl buvo ko- 
ne pasipiktinęs. Jis atsiėmė savo apdovanojimą ir kantriai išklau- 
sė pompastišką mero kalbą, kurią teko ištverti kaip būtiną prie- 
dą prie raudonos juostelės. Tuo jo pareigos ceremonijoje ir bai- 
gėsi, tačiau, be abejo, etiketas reikalavo pasilikti. Kaip tik tas eti- 
ketas, draudžiantis jam triukšmingai nusižiovauti ar laisvai uŽ- 
mesti koją ant krėslo ranktuūrio, jį užvis labiausiai ir vargino, ver- 
tė Deversą ilgėtis kosminės erdvės, kuri ir buvo jam įprasčiau- 
sia aplinka. 

Siveniečių delegacija, kurios garbės narys buvo Dasemas Ba- 
ras, pasirašė Konvenciją; šitaip Sivena tapo pirmąja provincija, 
nusimetusia politinę Imperijos valdžią ir pripažinusia ekonomi- 
nę priklausomybę nuo Fondo. 

Virš galvų griaudėdami praskrido penki linijiniai Imperijos 
laivai - užgrobti, kai kitapus Imperijos pasienio apsaugos laivy- 
no žiedo sukilo Sivena. Didžiuliai ir masyvūs, jie kurtinančiu va- 
riklių riaumojimu pasveikino po jais plytintį miestą. 

Dabar beliko tik gėrimai, etiketas, nereikšmingos šnekos... 

Jį šūktelėjo kažkieno balsas. Šaukė Forelas - žmogus, kuris, 
kaip šaltai nusprendė Deversas, galėjo nupirkti dvidešimt tokių 
kaip jis vos už vienos dienos pajamas, tačiau kuris dabar malo- 
niai ir geraširdiškai kvietė Deversą prieiti. 

Deversas išėjo paskui jį į balkoną, kur dvelkė vėsus nakties 
vėjas, ir mandagiai nusilenkė, tiesa, pasišiaušusioje barzdoje 
paslėpdamas rūgščią grimasą. Balkone stovėjo ir besišypsantis 
Baras. Jis ir prašneko: 

- Deversai, tau prisieis mane išgelbėti. Mane kaltina perdėtu 
kuklumu - baisia ir visiškai man nebūdinga nuodėme. 

- Deversai, - kalbėdamas Forelas ištraukė iš burnos lūpų kam- 
putyje styrojusį storą cigarą. - Lordas Baras primygtinai tvirtina, 
kad jūsų kelionė į Kleono sostinę niekuo nesusijusi su Rioso at- 
šaukimu. 

- Iš tiesų, niekuo, pone, - Deversas nedaugiažodžiavo. - 
Mums taip ir nepavyko patekti pas imperatorių. Grįždami mes 
domėjomės pranešimais iš teismo salės ir įsitikinome, kad visa 
byla - ne kas kita kaip vinkli klastotė. Visi dūgzte dūzgė, esą ge- 

nerolas susidėjęs su kažkokiais priešiškai dvarui nusiteikusiais 
elementais. 

- Iš tiesų jis buvo nekaltas? 

- Riosas? - įsiterpė Baras. - Žinoma, nekaltas, prisiekiu Ga- 
laktika! Tiesa, Brodrigą bendrąja prasme tikrai galima apšaukti 
išdaviku, tačiau net iš jam mestų konkrečių kaltinimų nė vienas 
taip pat nebuvo teisingas. Visa tai tebuvo teisminis farsas - tačiau 
būtinas ir neišvengiamas, jį buvo galima numatyti... 

- Įtariu, kad jį nulėmė psichoistorinė būtinybė, - Forelas sk- 
landžiai ir linksmai išbėrė seniai visiems įprastą frazę. 

- Taip, žinoma, - Baras surimtėjo. - Anksčiau man net neatė- 
jo į galvą, bet kai pagaliau viskas baigėsi ir aš galėjau... na... 
žvilgtelėti į atsakymus, surašytus knygos gale, visa kas tapo pa- 
kankamai aišku ir paprasta. Dabar jau akivaizdu, kad dėl paties 
socialinio Imperijos pagrindo jokie naujų pasaulių užkariavimai 
joje nebeįmanomi. Valdant silpniems imperatoriams, ją drasko 
į gabalus generolai, tarpusavyje besivaržantys dėl beverčio ir ga- 
rantuota mirtimi gresiančio sosto. Gi valdant stipriam imperato- 
riui, visą Imperiją sukausto neįveikiamas sąstingis, kuriam laikui 
pristabdantis neišvengiamą irimo procesą, bet tuo pačiu užker- 
tantis kelią bet kokiai galimybei plėstis. 

Pūkšnodamas dūmų debesis Forelas stačiokiškai niurgztelėjo: 

- Kalbate labai jau neaiškiai, lorde Barai. 

Baro veidą iš lėto nušvietė šypsena. 

- Gal ir jūsų tiesa. Psichoistorijos nesimokiusiam Žmogui sun- 
ku sklandžiai išdėstyti savo mintis. Žodžiai tėra tik labai miglo- 
ti matematinių lygčių pakaitalai. Bet pažiūrėkime... 

Baras susimąstė; Forelas tuo tarpu atsipalaidavo, nugara pa- 
togiai atsirėmęs į balkono turėklą. Deversas gi žvelgė į aksomi- 
nį dangų, jo mintys nejučia nuklydo į Trantorą. 

Pagaliau Baras vėl prašneko: 

- Matote, pone, tiek jūs, tiek Deversas, tiek, be abejo, ir bet 
kas kitas pritaria nuomonei, kad, norint įveikti Imperiją visų pir- 
ma reikia sukiršinti imperatorių ir jo generolą. Taigi galiu pasa- 
kyti - ir jūs, ir Deversas, ir visi kiti buvote teisūs, visąlaik buvo- 
te teisūs dėl pagrindinio principo, kaip sukelti vidinę nesantai- 
ką. 

Vis dėlto visi jūs klydote manydami, kad šį vidinį skilimą įma- 
noma sukelti kokiais nors akimirksnio įkvėpimo pakuždėtais in- 
cdividualiais veiksmais. Jūs išbandėte kyšininkavimą ir apgavys- 
tes. Jūs apeliavote į ambicijas ir baimę. Tačiau visos šios pastan- 
gos taip ir liko bevaisės. Tiesą sakant, kaskart tekdavo netgi vis 
smarkiau nusivilti. 

Bet visą tą laiką, kol jūs bruzdėdami kėlėte nežymius raibu- 
lius - visą tą laiką nenumaldomai kilo Seldono potvynio banga, 
ji plūdo ramiai ir lėtai, tačiau nesulaikomai. 

Dasemas Baras nusigręžė ir, atsišliejęs į balkono turėklą, už- 
sižiūrėjo į džiūgaujančio miesto žiburius. Valandėlę patylėjęs jis 
tęsė: | 

- Mus valdė mirusiojo ranka: galingąjį generolą ir didįjį im- 
peratorių, manąjį pasaulį ir jūsiškį pasaulį - visas mus kumšty- 
je tvirtai laikė kadai mirusio Hario Seldono ranka. Seldonas ži- 
nojo, kad toks žmogus kaip Riosas neišvengiamai žlugs, nes jo 
sėkmė ir lėmė jo žlugimą - kuo didesnė sėkmė, tuo labiau garan- 
tuotas žlugimas. 

Forelas sausai tarstelėjo: 

- Negaliu tvirtinti, kad dabar jūs kalbate aiškiau. 

- Dar valandėlę, - įsijautęs kalbėjo Baras. - Jūs tik pažvelkite 
į situaciją. Akivaizdu, kad nė vienas silpnas generolas nebūtų va- 
liojęs sukelti mums jokio pavojaus. Gi stiprus generolas, valdant 
silpnam imperatoriui, irgi visai nebūtų mums grėsmingas - visą 
savo energiją jis nukreiptų į kur kas artimesnį ir kur kas daugiau 
žadantį tikslą. Istorija tvirtina, kad per pastaruosius du šimtme- 
čius bent trys ketvirtadaliai imperatorių, prieš tapdami impera- 
toriais, buvo ne kas kita kaip maištininkai generolai arba vice- 
karaliai. 

Taigi galime drąsiai daryti išvadą, kad pakenkti Fondui galėjo 
tik stipraus imperatoriaus ir stipraus generolo derinys - mat stip- 
raus imperatoriaus taip lengvai nenuversi nuo sosto, o stiprus 
generolas tuomet priverstas nukreipti savo energiją išorėn, 
kitapus Imperijos sienų. 

Tačiau yra dar vienas klausimas: kas gi padaro imperatorių 
stiprų? Kodėl stiprus buvo Kleonas? Atsakymas akivaizdus. Im- 
peratorius stiprus todėl, kad arti savęs neprisileidžia jokių kitų 
stiprių asmenybių. Pernelyg praturtėjęs dvariškis arba pernelyg 
išpopuliarėjęs generolas tampa pavojingi. Visa pastarojo meto 
Imperijos istorija aiškiai byloja tai kiekvienam išmintingam im- 
peratoriui - pakankamai išmintingam, kad būtų stiprus. 

Riosas gi skynė vieną pergalę po kitos, ir imperatoriui kilo 
įtarimas. Visa jį supanti atmosfera tiesiog verste vertė jį būti įta- 
riu. Nejaugi Riosas atsisakė kyšio? Labai įtartina - čia slypi kaž- 
kokie kėslai. Maža to, artimiausias imperatoriaus parankinis stai- 
ga pamėgsta generolą? Labai įtartina - čia slypi kažkokie kėslai. 
Ir tą įtarimą kėlė anaiptol ne kieno nors individualūs veiksmai. 
Bet kuriuo kitu atveju viskas būtų buvę taip pat - štai kodėl in- 
dividualios mūsų iniciatyvos buvo visai nereikalingos ir nesub- 
randino jokio vaisiaus. Kaip tik Rioso sėkmė ir sukėlė užvis dau- 
giausia įtarimų. Tad jis ir buvo atšauktas, apkaltintas, nuteistas, 
nužudytas. Ir Fondas vėl laimi. 

Jūs tik pagalvokite - neįmanoma netgi tokia įvykių kombina- 
cija, kuri nesibaigtų Fondo pergale. Tai buvo neišvengiama, 

nesvarbu, kokių veiksmų būtų ėmęsis Riosas, kokie būtų mūsų 
veiksmai. 

Fondo magnatas susimąstęs linktelėjo. 

- Taip... Bet įsivaizduokime, kad imperatorius ir generolas - 
tas pats asmuo. Kas būtų tada? Kaip tuomet susiklostytų įvykiai? 
Tokio varianto jūs dar neišanalizavote, taigi iki galo ir neįrodė- 
te savo teorijos. 

Baras gūžtelėjo pečiais. 

- Aš nieko negaliu jums įrodyti. Negaliu pateikti jums mate- 
matinių formulių. Tačiau apeliuoju į jūsų sveiką protą. Tokioje 
Imperijoje, kurioje kiekvienas aristokratas, kiekvienas piratas ar 
šiaip stiprus Žmogus gali visai pagrįstai svajoti apie imperato- 
riaus karūną - ir, kaip rodo istorija, visai sėkmingai jos siekti - 
kas gi ištiktų net patį stipriausią imperatorių, kuris dar imtųsi 
sukti sau galvą dėl kažkokių karų pačiame Galaktikos pakrašty- 
je? Kiek gi laiko truktų, kol, jam išvykus iš sostinės, kas nors iš- 
keltų maišto vėliavą ir priverstų imperatorių galvotrūkčiais dum- 
ti atgal? Visuomeninė padėtis Imperijoje tokia, kad tai neabejo- 
tinai atsitiktų net labai greitai. 

Kažkada aš pats sakiau Riosui, kad netgi visa Imperijos galybė 
neįstengs įveikti jau kadai mirusio Hario Seldono rankos. 

- Gerai! Gerai! - Forelas akivaizdžiai liko labai patenkintas. - 
Jeigu teisingai jus supratau, jūs tvirtinate, kad Imperija niekada 
nebesukels mums jokios grėsmės? 

- Bent jau taip man atrodo, - sutiko Baras. - Tiesą sakant, vi- 
sai įmanoma, kad Kleonas nebeišgyvens nė metų, 0 po jo mir- 
ties neišvengiamai kils peštynės dėl teisės paveldėti sostą. O tai 
gali baigtis paskutiniuoju Imperijoje pilietiniu karu. 

- Tuomet, - pratarė Forelas, - priešų daugiau nėra. 

Baras susimąstė. 

- Juk yra dar ir Antrasis Fondas. 

- Kitame Galaktikos pakraštyje? Ne, dėl jo mes dar bent ke- 
letą šimtmečių galime būti ramūs. 

Išgirdęs tai Deversas staigiai atsisuko. Jo veidas ūmai patam- 
sėjo, jis aštriai įsispitrijo į Forelą. 

- Tačiau dar gali būti ir vidinių priešų, - pareiškė jis. 

- Tikrai? - šaltai paklausė Forelas. - Pavyzdžiui, kas? 

- Pavyzdžiui, tie, kurie gali įsigeisti šiek tiek praplėsti savo val- 
das ir pagausinti turtus, neleisdami jiems per daug susitelkti 
rankose tų, kurie tuos turtus kuria. Suprantate, ką turiu omeny? 

Lėtai, lėtai iš Forelo akių dingo panieka, jose užsiplieskė pyk- 
tis, toks pat, kaip ir Deverso žvilgsnyje. 

II DALIS 


MULAS 


11. Jaunikis iR NuoTAkA 


MULAS... Apie “Mulą" žinoma gerokai mažiau nei apie bet 
kurį kitą tokią pat reikšmę Galaktikos istorijoje turėjusį asmenį. 
Tikrasis jo vardas nežinomas, apie jo vaikystę ir ankstyvąją jau- 
nystę galima tik spėlioti. Netgi pasiekusios mus žinios apie jo di- 
džiausios šlovės periodą iš esmės tėra jo priešininkų pasakoji- 
mai, daugiausia - vienos jaunos nuotakos prisiminimai... 

GALAKTIKOS ENCIKLOPEDIJA 


Kai Beita pirmąsyk išvydo Rojų, įspūdis anaiptol nebuvo suk- 
rečiantis. Jos vyras parodė jai dulsvą žvaigždutę, pasiklydusią 
Galaktikos pakraščio tuštumoje. Ji mirkčiojo jau už paskutiniųjų 
skystų žvaigždžių spiečių, kur padrikai žibėjo vos kelios vienišos 
žvaigždės. Bet netgi tarp tų blausių žiburėlių Rojus atrodė var- 
ganas ir nekrentantis į akį. 

Toranas puikiai suprato, kad vedybinio gyvenimo pradžiai 
raudonoji nykštukė - toli gražu ne pati įspūdingiausia vieta. Jo 
veide šmėstelėjo kreiva šypsenėlė. 

- Aš suprantu, Bei... Ne pats maloniausias pokytis, tiesa? Tu- 
riu omeny - iš Fondo persikelti čionai... 

- Permaina tiesiog siaubinga, Toranai. Nereikėjo man už ta- 
vęs tekėti. 

Jis akimirksnį pavėlavo susigriebti, ir jo veide šmėstelėjo 
skausminga išraiška. Beita paskubomis prašneko jai būdinga 
ypatingai “jaukia" intonacija: 

- Gerai jau gerai, kvaileli. Nagi dabar dar patempk apatine lū- 
pą ir pažvelk į mane tuo ypatingu mirštančios anties žvilgsniu, 
o paskui galėsi įsirausti veidu man į petį, o aš imsiuos glostyti 
statinės energijos kupinus tavo plaukus. Juk tu bandei mane išp- 
rovokuoti, kad imčiau tauzyti kažką panašaus į: “Su tavimi aš bū- 
čiau laiminga bet kur, Toranai!"“ Arba: “Man net tarpžvaigždinės 
gelmės būtų namai, mielasis, jei tik tu būtum greta!" Nagi, pri- 
sipažink! 

Ji dūrė vyrui pirštu ir suskubo patraukti jį akimirką anksčiau, 
nei Toranas suleido į jį dantis. 

Toranas atsakė: 

- Jei aš pripažinsiu, kad tavo tiesa, ar tuomet tu paruoši pie- 
tus? 

Ji linktelėjo patenkinta. Žvelgdamas į žmoną Toranas nusi- 
šypsojo. 

Kitiems Beita neatrodė esanti akinanti gražuolė - Toranas tai 
pripažino - neatrodė net atidžiai pasižiūrėjus į ją dukart. Jos 
plaukai buvo tamsūs, lygūs ir blizgantys, tačiau šiurkštoki, bur- 
na - kiek per plati. Tačiau po lygia balta kakta ir vešliais antakiais 
spindinčios šiltos rudos akys nuolat tryško linksmomis kibirkš- 
tėlėmis. 

Už to tvirto, akylai saugomo ir sunkiai įveikiamo, praktiško, 
nėmaž neromantiško ir gan rūstaus požiūrio į gyvenimą fasado 
slypėjo mažutis švelnumo šaltinėlis, kurio niekaip negalėjai pa- 
siekti braudamasis grubia jėga, tačiau kurį galėjai surasti paslap- 
čia, gerai žinodamas, kaip tai padaryti, ir nėmaž neišsiduodamas 
jo ieškąs. 

Toranas be jokio reikalo dar kartą patikrino visus prietaisus 
ir nusprendė galįs valandėlę atsipalaiduoti. Beliko dar vienas 
kosminis šuolis, o paskui - keletas mili-mikroparsekų “tiesia li- 
nija", ir tik tada jau teks imtis rankinio valdymo. Jis atsilošė, kad 
galėtų patogiai sėdėdamas pažvelgti į sandėliuką, kur Beita ma- 
nipuliavo skardinėmis su reikiamais maisto produktais. 

Jo santykis į žmoną buvo atmieštas lašeliu pasitenkinimo, 
netgi pasipūtimo - tas kiek bauginantis, bet malonus pojūtis 
ženklino pergalę žmogaus, ištisus trejus metus balansavusio ant 
nepilnavertiškumo komplekso bedugnės krašto. 

Šiaip ar taip, Toranas buvo provincialas, ir ne šiaip provincia- 
las, o persimetėlio pirklio sūnus. Gi Beita buvo kilusi iš paties 
Fondo - ir ne šiaip kilusi iš Fondo, o netgi galėjo atsekti savo gi- 
minystės ryšius su pačiu Melou. 

Nė akimirkai viso to nepamiršdamas Toranas paslapčia vos 
tramdė virpulį. Atsigabenti žmoną į Rojų, tą dyką uolėtą pasaulį 
su urvuose įsikūrusiais miestais - tai jau savaime buvo ne kas. Gi 
dar blogiau turėjo būti tai, kad jai neišvengiamai teks susidurti 
su tradiciniu pirklių priešiškumu Fondui - kitaip sakant, amžinų 
bastūnų priešiškumu miesto gyventojams. 

Ir vis dėlto... Po vakarienės - jau paskutinis šuolis! 

Rojus tryško tamsiu, niršiu raudoniu, o antroji jo planeta at- 
rodė it rusva dėmė išskydusiais atmosferos sluoksnio kraštais, 
pridengta tamsos pusskrituliu. Beita pasilenkė virš didžiulio ho- 
rizontalaus ekrano - pačiame susikryžiuojančių šviesos linijų vo- 
ratinklio centre švytėjo Rojus II. 

Ji prašneko rimtai ir kiek paniurusi: 

- Turbūt dar prieš vestuves man derėjo susipažinti su tavo tė- 
vu. Jeigu aš jam nepatiksiu... 

- Tuomet, - ramiai atsakė Toranas, - tu būsi pirmoji simpatiš- 
ka mergina pasaulyje, kuriai pavyko sukelti jam neigiamas emo- 
cijas. Kai mano tėvas dar nebuvo praradęs rankos ir bastėsi po 

visą Galaktiką, jis... Na, jeigu pati jo apie tai paklaustum, jis ausis 
tau išūžtų savo istorijomis. Ilgainiui man net ėmė atrodyti, kad 
daugelį savo nuotykių jis tiesiog laužia iš piršto: dar nė karto 
jam nepavyko tos pačios istorijos dukart papasakoti vienodai... 

Rojus II jau lėkte lėkė artyn. Apačioje, po laivu, oriai sukosi 
iš visų pusių sausumos apsupta jūra - šiferio pilkumo paviršius 
tirštėjančioje prietemoje, vietomis užstojamas debesų draiska- 
nų. Pakrantėje stūksojo uolėti kalnai dantytomis viršūnėmis. 

Laivui leidžiantis, jūra vis labiau šiaušėsi, tačiau, planetai su- 
kantis, ji greitai dingo iš akių; ties horizontu dar valandėlę sub- 
lykčiojo tolimąjį krantą apglėbę ledynai. 

Staigiai mažindamas greitį, Toranas dar suniurzgė pro sukąs- 
tus dantis: | 

- Ar kaip reikiant užsisagstei skafandrą? 

Iš vidaus apšildomas jūros putų skafandras glaudžiai apgulė 
Beitos kūną, matėsi tik apskritas, įraudęs jos veidas. 

Girgždėdamas ir cypdamas laivas nusileido atviroje aikštelė- 
je, pačioje kalnagūbrio papėdėje. 

Jie nerangiai išsiropštė į akliną atviro Galaktikos pakraščio 
tamsą, ir Beita net aiktelėjo nuo persmelkusio šalčio bei tuštu- 
moje sūkuriuojančio vėjo gūsio. Toranas sugriebė ją už alkūnės 
ir nerangia ristele leidosi lygia suplūkta žeme link tolumoje mir- 
gančio dirbtinės šviesos žiburėlio. 

Pusiaukelėje juos pasitiko sargybiniai ir, pakuždomis persi- 
metę keliais žodžiais, visi patraukė pirmyn. Kai tik paskui juos 
užsivėrė masyvūs vartai, vėjas kaipmat nurimo, šaltis atslūgo. Vi- 
duje buvo šilta, baltai švytėjo sienos ir bruzdėjo žmonės. Dar- 
buotojai pakėlė galvas nuo savo stalų, ir Toranas išsitraukė do- 
kumentus. 

Vos žvilgtelėję į popierius, sargybiniai pamojo jiems eiti to- 
liau. Toranas vogčiomis kuštelėjo žmonai: 

- Regis, tėtušis bus pasirūpinęs sutvarkyti visus formalumus. 
Paprastai čia tenka įstrigti bent penkioms valandoms. 

Juodu išniro į atvirą erdvę, ir Beita stabtelėjo it nudiegta, išta- 
rusi tik: 

- Oho... 

Milžiniškame urve išsibarstęs miestas maudėsi spinduliuose 
- skaisčią šviesą čia liejo balta jauna saulė. Žinoma, tai nebuvo 
tikra saulė. Viršuje, kur turėjo plytėti dangus, viską gaubė aki- 
nantis švytėjimas. Šiltas oras buvo gaivus, prisodrintas žalumos 
kvapo. 

Beita šūktelėjo: 

- Toranai, juk čia taip gražu! 

Džiūgaudamas, neslėpdamas jaudulio Toranas nusišypsojo. 

- Zinoma, Bei, čia tau ne Fondas, nieko panašaus čia nerasi. 
Bet tai, ką tu matai, yra didžiausias Rojaus II miestas - dvidešimt 

tūkstančių gyventojų - ir aš tikrai tikiuosi, kad tau čia patiks. Bi- 
jau, kad čia nerasi jokių pramogų centrų, bet nėra čia ir slapto- 
sios policijos. 

- Ak, Tori, stačiai žaislinis miestelis... Visas rausvas ir baltas, 
ir toks švarutis... 

- Na... 

Toranas irgi sužiuro į miestą. Dauguma namų buvo dviejų 
aukštų, pastatyti iš vietinės lygios, gysliukėmis išvagotos uolie- 
nos. Mieste niekur nesimatė nei Fondui būdingų bokštų smai- 
lių, nei milžiniškų Senųjų Karalysčių visuomeninių pastatų, ta- 
čiau maži miestelio pastatai buvo stilingi, išlaikę individualumą 
- asmeninės iniciatyvos reliktas masiškai apgyventoje Galaktikoje. 

Staiga Toranas stabtelėjo, paskubomis atkreipdamas žmonos 
dėmesį: 

- Bei! Stai ir tėtis! Nagi štai ten, kur rodau, kvailiuke! Ar ma- 
tai jį? 

Beita jį matė kuo puikiausiai. Aukštas stambus Žmogus it pa- 
šėlęs mojo ranka išskėstais pirštais, tarsi mėgindamas sugriebti 
saują oro. Atvykėlius pasiekė griausmingai dundantis jo balsas. 
Beita nuskubėjo paskui savo vyrą kruopščiai nušienauta pieve- 
le. Akies kraštu ji pastebėjo dar vieną, gerokai smulkesnį žilap- 
laukį žmogų, kurį beveik visiškai užstojo vis dar mojuojantis, vis 
dar šaukiantis vienarankis galiūnas. 

Toranas sušuko jai grįžtelėjęs per petį: 

- Antrasis - netikras mano tėvo brolis. Tas pats, kuris lankė- 
si Fonde. Pati žinai. 

Jie susitiko pievelės viduryje, juokdamiesi ir šūkaudami kaž- 
ką nesuprantama. Trykšdamas džiaugsmu Torano tėvas kurti- 
nančiai užbaubė. Paskui jis paskubomis apsitampė savo trumpą 
švarką ir pasitaisė metalu kaustytą diržą - vienintelį šiokios to- 
kios ištaigos atributą. 

Jis be paliovos dirsčiojo tai į sūnų, tai į jo žmoną, ir pagaliau, 
vis dar kiek pridusęs, pasakė: 

- Nekokią dienelę išsirinkai grįžti namo, mano berniuk! 

- Ką? Ak taip, šiandien juk Seldono gimtadienis, tiesa? 

- Taigi. Norėdamas atkakti čia, turėjau išsinuomoti automo- 
bilį - ir dar pasiimti šitą storžievį Rendu, kad būtų kas jį vairuoja! 
Šiandien nė per šūvio nuotolį čia nerasi jokio visuomeninio 
transporto! 

Jo akys smigte įsmigo į Beitą. Į ją senis kreipėsi kur kas švel- 
niau: 

- Aš čia turiu krištolinį tavo atvaizdą, ir jis visai neblogas, ta- 
čiau dabar matau, kad tas, kuris jį sukūrė, tebuvo nevykėlis mė- 
gėjas. 

Iš švarko kišenės jis išsitraukė nedidelį skaidrų kubelį; švie- 
soje jame sumirgėjo gyvas besijuokiantis veidas - Beitos minia- 
tiūra. 

- Ak šitas! - atsiliepė Beita. - Niekaip nesuprantu, kodėl To- 
ranas nusiuntė jums tą karikatūrą. Net keista, kad jūs išvis leido- 
te man prie jūsų prisiartinti, pone. 

- Tau keista? Betgi vadink mane tiesiog Franu. Ir apsieikime 
be visokiausių mandagybių. Pradžiai gal kibkis man į parankę ir 
eime prie automobilio. Iki šiol aš vis dar negalėjau patikėti, kad 
mano vaikas pats suvokia, ką daro. Bet dabar, regis, pakeisiu 
nuomonę. Tiesiog teks ją pakeisti. 

Toranas pusbalsiu pasiteiravo dėdės: 

- Kaip iš tiesų laikosi senukas? Ar vis dar laksto paskui sijo- 
nus? 

Rendu nusišypsojo, ir visą jo veidą apraizgė smulkių raukš- 
lelių tinklas. 

- Kai tik gali, Toranai, kai tik gali, jis progų nepražiopso. Bet 
retsykiais prisimena, kad artimiausias jo gimtadienis jau bus še- 
šiasdešimtasis, ir ta mintis gerokai pakerpa jam sparnus. Tačiau 
jis be didesnio vargo nuveja tokias mintis ir vėl tampa pats sa- 
vimi. Juk jis - seno sukirpimo Pirklys. Bet pasakyk ką nors apie 
save, Toranai. Kur tu nučiupai tokią dailią žmonelę? 

Vaikinas nusijuokė ir sunėrė ant krūtinės rankas: 

- Nejaugi nori, dėde, kad vienu gaistu iškločiau visą trejų me- 
tų istoriją? 


+ 


Įėjusi į nedidelę svetainę, Beita pagaliau išsivadavo iš kelio- 
ninio apsiausto bei gobtuvo ir paleido plaukus. Ji atsisėdo, už- 
sikėlė koją ant kojos ir į vertinantį stambaus rusvaodžio žaliūko 
žvilgsnį atsakė tuo pačiu. 

Ji prašneko pirmoji: 

- Numanau, ką bandote įspėti, ir pati jums padėsiu. Amžius 
- dvidešimt ketveri, ūgis - penkios pėdos keturi coliai, svoris - 
šimtas dešimt svarų, išsilavinimas ir specialybė - istorija. 

Ji pastebėjo, kad Franas vis stengiasi pasisukti į ją kiek šonu, 
tarsi maskuodamas trūkstamą ranką. 

Tačiau dabar jis pasilenkė prie pat jos ir pareiškė: 

- Jei jau pati apie tai užsiminei, svoris - šimtas dvidešimt svarų. 

Išvydęs, kaip ji išraudo, jis nusikvatojo. Paskui kreipėsi į vi- 
sus, esančius kambaryje: 

- Pažvelgęs į moters dilbio apimtį, visuomet gali įspėti jos 
svorį - žinoma, jei turi pakankamai atitinkamos patirties. Ar no- 
rėtum ko nors išgerti, Beita? 

- Taip - ir dar daug ko kito, - atsakė ji, ir juodu išėjo drauge, 
palikdami Toraną raustis knygų lentynose ir ieškoti naujų leidi- 
nių. 

Netrukus Franas sugrįžo - vienas. 

- Ji nusileis šiek tiek vėliau, - pasakė. 


120 


Jis sudribo į kambario kampe stovintį krėslą ir užkėlė sunkiai 
besilankstančią kairiąją koją ant žemos kėdutės. Įraudęs jo vei- 
das surimtėjo. Toranas atsigręžęs pažvelgė į jį. 

Franas prašneko: 

- Ką gi, tai sugrįžai namo, berniuk - ir aš labai tuo džiaugiuo- 
si. Man patinka tavo moteris. Ne kokia nors ištižusi verksnė. 

- Mudu susituokėme, - paprastai pranešė Toranas. 

- O tai jau visai kas kita, vaike, - tėvo akys patamsėjo. - Nela- 
bai išmintinga šitaip supančioti savo ateitį. Aš gyvenau kur kas 
ilgiau nei tu, sukaupiau kur kas daugiau patirties - bet tokios 
kvailystės niekad nesu padaręs. 

Lig šiol tylomis kampe rymojęs Rendu jį pertraukė: 

- Klausyk, Fransartai, gal apsieitum be tokių palyginimų? Iki 
tos katastrofos, ištikusios tave prieš šešerius metus, tu niekad 
neišbuvai vienoje vietoje pakankamai ilgai, kad gautum bent tei- 
se vesti. Gi dabar - kas už tavęs becis? 

Vienarankis senis staigiai išsitiesė krėsle ir karštai atrėžė: 

- Panorėjęs net neatsiginčiau nuotakų, tu, suvaikėjęs karšin- 
čiau! 

Toranas pasiskubino įsiterpti ir atvėsinti beįsiplieskiantį tėvą: 

- Teisėta santuoka - iš esmės tik formalumas, tėti. Be to, ve- 
dybinis gyvenimas turi ir kai kurių privalumų. 

- Taip - moterims, - suniurnėjo Franas. 

- Šiaip ar taip, - neatlyžo Rendu, - tai jo asmeninis reikalas, 
berniukas turi spręsti pats. Vedybos yra sena fondiečių tradicija. 

- Fondo tradicijos - netikęs pavyzdys sąžiningiems pirkliams, 
- laikėsi savo nepatenkintas Franas. 

Vėl įsiterpė Toranas: 

- Mano žmona ir yra iš Fondo. - Jis pažvelgė į vieną, paskui 
- į kitą ir pusbalsiu pridūrė: - Ji ateina. 

Po vakarienės visi ėmė gyvai šnekučiuotis; Franas pagardino 
pokalbį trimis senomis prisiminimų istorijomis, lygiomis dalimis 
nuaustomis iš kraujo, moterų, pelningų sandėrių bei fantazijos 
vaisių. Kambaryje mirgėjo nedidelis televizorius - ėjo kažkokia 
klasikinė drama, bet niekas jos nežiūrėjo, nesiklausė prislopinto 
jos veikėjų kuždesio. Rendu patogiai įsitaisė ant žemos sofos ir 
pro tingius ilgos savo pypkės dūmus stebėjo Beitą, susirangiu- 
sią ant minkštučio balto kailio, kadaise pargabento iš sėkmingos 
prekybinės kelionės, o dabar ištiesiamo tik pačiomis iškilmin- 
giausiomis progomis. 

- Sakei, kad studijavai istoriją, mano mergaite? - maloniai 
paklausė jis. 

Beita linktelėjo. 

- Vargšus savo dėstytojus įvariau visiškon neviltin, bet galų 
gale sugebėjau šio to išmokti. 

- Ji visada buvo pagrindinė kandidatė gauti stipendiją, - išdi- 
džiai paaiškino Toranas. - Štai taip! 


121 


- Ir ko gi tu išmokai? - ramiai klausinėjo toliau Rendu. 

- Viską dabar ir iškloti? Tuojau pat? - nusijuokė mergina. 

Senukas švelniai jai nusišypsojo. 

- Ką gi, tuomet gal pasakytum savo nuomonę apie Galaktikos 
situaciją? 

- Aš manau, - glaustai atsakė Beita, - kad bręsta nauja Seldo- 
no krizė. Ji neišvengiama, ir nežinia, ar buvo numatyta Seldono 
planuose. Visiškas žlugimas. 

(Hmmmmm... - suniurzgė kamputyje įsitaisęs Franas. - Ir ši- 
taip kažkas šneka apie Seldoną? - Bet garsiai jis nieko nepasakė.) 

Rendu susimąstęs čiulpė savo pypkę. 

- Štai kaip? Bet kodėl gi tu šitaip tvirtini? Žinai, aš ir pats ka- 
daise lankiausi Fonde - jaunystėje, tada ir mane neretai apnik- 
davo didžios dramatiškos mintys. Bet kodėl gi dabar tu šitaip 
tvirtini? 

- Ką gi, - Beita susimąstė, jos akys apsiblausė. Kojų pirštais ji 
įsirausė į minkštą kailį ir putnia ranka pasirėmė smakrą. - Man 
atrodo, kad Seldono plano esmė buvo sukurti pasaulį, geresnį 
už senąją Galaktikos Imperiją. Tasai Imperijos pasaulis ėmė ski- 
linėti ir byrėti jau prieš tris šimtmečius, kaip tik tada, kai Seldo- 
nas įkūrė Fondą - jeigu istorija nemeluoja, Imperiją suskaldė 
trys nepagydomos ligos: inercija, despotizmas ir neteisingas Vi- 
satos gėrybių paskirstymas. 

Rendu lėtai linktelėjo. Toranas tuo tarpu spindinčiomis, pa- 
sididžiavimo kupinomis akimis žvelgė į žmoną, o Franas, tūno- 
damas savajame kampe, pliaukštelėjo liežuviu ir neskubėdamas 
vėl prisipylė gėrimo. 

Beita kalbėjo toliau: 

- Jei visa, kas pasakojama apie Seldoną, yra tiesa, vadinasi, 
remdamasis psichoistorijos mokslo dėsniais, jis numatė visišką 
Imperijos žlugimą ir apskaičiavo, kad turės praeiti trisdešimt 
barbariškų laikų amžių, kol pagaliau susikūrusi Antroji Imperi- 
ja žmonijai grąžins civilizaciją bei kultūrą. Viso jo gyvenimo tiks- 
las buvo sukurti tokias sąlygas, kurios užtikrintų gerokai spartes- 
nį atgimimą. 

Iš kampo sugrumėjo gilus Frano balsas: 

- Štai todėl jis ir įkūrė du Fondus, tebus pašlovintas jo vardas. 

- Štai todėl jis ir įkūrė du Fondus, - patvirtino Beita. - Mūsiš- 
kiame Fonde susitelkė būrelis mirštančios Imperijos mokslinin- 
kų - jie turėjo toliau vystyti mokslą ir padėti žmonėms siekti 
naujų aukštumų. Viską kruopščiai apskaičiavęs, genialūs Seldo- 
no protas numatė, kad dėl savo padėties erdvėje bei istorinėje 
aplinkoje Fondas, praėjus vos vienam tūkstantmečiui, taps nau- 
jos, kur kas didingesnės Imperijos užuomazga. 

Kurį laiką visi pagarbiai tylėjo. 

Paskui mergina pusbalsiu tęsė: 

- Tai išties sena istorija. Visi jūs ir patys puikiai ją žinote. Štai 
jau beveik trys šimtmečiai Fonde ją žino kiekvienas žmogus. Bet 
aš pamaniau, kad visai tiks dabar bent trumpai ją prisiminti. 
Šiandien juk Seldono gimimo diena - tai ne paslaptis ir jums - 
ir tai mus sieja, nors aš esu iš Fondo, o jūs - iš Rojaus... 

Ji neskubėdama prisidegė cigaretę ir išsiblaškiusi užsižiūrė- 
jo į rusenantį jos galiuką. 

- Istorijos dėsniai yra tokie pat tvarūs ir absoliutūs, kaip ir fi- 
zikos. Jeigu istorijoje paklaidos tikimybė ir didesnė, taip yra tik 
todėl, kad žmonių, kuriuos tyrinėja istorija, anaiptol nėra tiek 
daug kaip atomų, kuriuos nagrinėja fizika, tad ir individualūs 
nukrypimai istorijoje būna gerokai ženklesni. Seldonas numatė, 
kad per tą vystymosi tūkstantmetį žmoniją ištiks visa grandinė 
krizių, kurių kiekviena privers istorijos tėkmę pasukti tam tikra 
iš anksto numatyta vaga. Tos krizės veda mus, jos nurodo mums 
kelią - štai todėl aš ir tvirtinu, kad krizė privalo ištikti mus dabar. 

- Dabar! - primygtinai, įsitikinusi pakartojo ji. - Po paskutinio- 
sios krizės praėjo jau beveik šimtas metų - ir per tą šimtmetį vi- 
sos Imperijos ydos aidu atsikartojo Fonde. Inercija! Mūsų val- 
dančioji klasė žino vieną vienintelį įstatymą ir nepripažįsta jokio 
kito. Despotizmas! Jie žino tik vieną būdą valdyti - naudoti jėgą. 
Ir pagaliau - neteisingas paskirstymas. Juos apsėdęs vienas vie- 
nintelis troškimas - žūtbūt išlaikyti tai, kas priklauso jiems! 

- Kai kiti tuo tarpu badauja! - staiga sumaurojo Franas, kumš- 
čiu trinktelėdamas į savo krėslo ranktūrį. - Mergaite, tai, ką kalbi 
- aukso žodžiai! Tie nusipenėję pilvūzai, išsikėtoję ant savo pi- 
nigų maišų, baigia sugriauti Fondą, kai tuo tarpu narsieji pirk- 
liai slepia savo skurdą bei nuoskaudas Rojuje ir kituose pana- 
šiuose pasauliuose. Juk tai - baisus Seldono pažeminimas, tai - 
tas pat, kas sviesti saują purvo tiesiog jam į veidą, kas spjauti jam 
į barzdą! - Jis iškėlė vienintelę savo ranką, ir tuoj pat jo veidas 
ištįso. - Jei aš tebeturėčiau antrąją ranką, man taip jos trūksta! 
Jeigu - kadaise - jie būtų mane išklausę! 

- Tėti, - ištarė Toranas. - Nesijaudink. 

- Nesijaudink! Nesijaudink! - įpykęs pamėgdžiojo jį tėvas. - 
Mes pasmerkti amžinai švinkti ir mirti čia, o tu sakai - nieko to- 
kio, nesijaudink! 

- Tas mūsų Franas - it iš akies trauktas šiuolaikinis Letanas 
Deversas, - pareiškė Rendu, mostelėdamas pypke. - Deversas mi- 
rė prieš aštuoniasdešimt metų kasyklose, kur plūkėsi kaip ver- 
gas kartu su tavo vyro proseneliu. Buvo išgrūstas ten, nes sto- 
kojo išminties ir turėjo pernelyg didelę širdį... 

- Prisiekiu Galaktika, jo vietoje ir aš pasielgčiau lygiai taip 
pat! - pliūptelėjo Franas. - Deversas buvo pats žymiausias pirk- 
lys visoje istorijoje - didesnis net už tą vėjo pamušalą Melou, ku- 
rį taip garbina Fondas. Jei tie Fondą valdantys galvažudžiai nu- 

dobė jį dėl to, kad jis mylėjo tiesą, tai juo didesnė kruvina jų 
skola... 

- Kalbėk toliau, mergaite, - paragino Beitą Rendu. - Kalbėk, 
kitaip jis nenusiramins, laidys liežuvį ištisą naktį ir paskui siau- 
tės visą rytojaus dieną. 

- Nebėra apie ką kalbėti, - ūmai paniurusi atsiliepė Beita. - 
Krizė privalo ištikti, bet aš nenumanau, kaip ją sukelti. Progre- 
syviosios jėgos Fonde labai jau nuožmiai persekiojamos. Jums, 
pirkliams, galbūt nepritrūktų nei valios, nei noro, tačiau jūs pa- 
tys esate išblaškyti ir medžiojami. Jei visi geros valios žmonės 
tiek pačiame Fonde, tiek ir už jo ribų galėtų susivienyti... 

Franas dusliai pašaipiai nusijuokė. 

- Tu tik pasiklausyk jos, Rendu, tu tik pasiklausyk. Ji sako: 
tiek pačiame Fonde, tiek ir už jo ribų. Mergaite, mergaite, dėl tų 
Fondo skystablauzdžių išvis neverta puoselėti jokių vilčių. Kai 
kurie jų laiko rankose botagus - o visi kiti yra plakami, mirtinai 
užplakami. Tame perpuvusiame pasaulyje nebeliko jokios ki- 
birkštėlės, nėra tokio narsuolio, kuris valiotų perspjauti vieną 
vienintelį gerą pirklį. 

Kartą kitą Beita mėgino įsiterpti, tačiau visos jos pastangos 
sudužo į tą neužtvenkiamą žodžių srautą. 

Toranas pasilenkė ir delnu švelniai užspaudė jai burną. 

- Tėve, - šaltai prašneko jis. - Tu niekada gyvenime nesi bu- 
vęs Fonde. Tu nieko apie jį nežinai. Galiu tave užtikrinti, kad 
pogrindžiui ten tikrai nestinga nei narsos, nei sumanumo. Ga- 
liu pasakyti ir tai, kad: mano Beita - viena iš jų... 

- Gerai, mano berniuk, aš juk nieko nenorėjau įžeisti. Nesup- 
rantu, argi čia yra dėl ko supykti? - Franas visiškai nuoširdžiai 
suglumo. 

Toranas karštai tęsė: 

- Visa tavo bėda, tėti, yra ta, kad tavasis požiūris labai jau pro- 
vincialus. Tau atrodo, kad jeigu koks šimtas tūkstančių pirklių 
sulenda į skyles kokioje nors Dievo ir žmonių užmirštoje užka- 
borio planetoje, tai juos jau savaime galima vadinti didvyriais. 
Zinoma, jeigu čia atsibasto koks nors Fondo mokesčių rinkėjas, 
jis jau niekad nebeišvyksta atgal, tačiau visa tai - pigūs žygdar- 
biai. Bet ką gi jūs darytumėte, jei Fondas atsiųstų visą laivyną? 

- Mes jį išsprogdintume, - aštriai atkirto Franas. 

- Ir išlėktumėte į orą patys - be to, iš anksto būtų aišku, kad 
jėgos nelygios ir persvara - anaiptol ne jūsų pusėje. Fondiečiai 
pranoktų jus visais atžvilgiais: žmonių skaičiumi, ginkluote, or- 
ganizuotumu. Kai tik Fondas nuspręs, kad šito imtis verta, jūs: 
pajusite visa tai ant savo kailio. Tad jau verčiau nedelskite ieš- 
koti sąjungininkų, jeigu įmanoma - pirmiausia pačiame Fonde. 

- Rendu, - ištarė Franas, žvelgdamas į brolį milžiniško bejė- 
gio buliaus akimis. 

Rendu išsiėmė pypkę iš burnos. 

- Berniukas sako tiesą, Franai. Kai pasiklausai sąmonės gel- 
mėse krebždančių tylių mintelių, tu ir pats tai supranti. Tačiau 
tokios mintys labai jau nemalonios, ir savo baubimu nedelsda- 
mas jas užslopini. Vis dėlto jos niekur nedingsta... Toranai, aš 
pasakysiu tau, kodėl išvis užvedžiau kalbą apie tai. 

Valandėlę jis mąsliai papsėjo savo pypkę, skęsdamas dūmų 
kamuoliuose, paskui įkišo ją į padėklo angą, luktelėjo, kol be 
garso užges paskutinė kibirkštis, ir ištraukė jau išvalytą. Tada 
neskubėdamas vėl prikimšo, kruopščiai įstumdamas tabaką vi- 
dun mažuoju pirštu. 

Pagaliau jis prašneko: 

- Tavo užuomina apie tai, kad Fondas domisi mumis, Tora- 
nai, yra pakankamai reikšminga. Pastaruoju metu sulaukėme 
bent dviejų vizitų - fondiečiai apsireiškė rinkti mokesčių. Mane 
neramina tas faktas, kad antrąjį mokesčių rinkėją lydėjo nedide- 
lis patrulinis laivas. Jie nusileido Glejaro mieste - įvairovės dė- 
lei šįsyk ne pas mus - ir, žinoma, iš ten jau niekada nebepakilo. 
Tačiau, be jokios abejonės, kiti fondiečiai čia sugrįš, ir labai grei- 
tai. Tavo tėvas puikiai tai žino, Toranai, tikrai žino. 

Jūs tik pažvelkite į tą užkietėjusį užsispyrėlį! Jis puikiai sup- 
ranta, kad virš Rojaus pakibo didžiulė bėda ir kad mes esame 
bejėgiai, tačiau atkakliai tebekartoja seną giesmelę. Jinai jį sušil- 
do, jis stengiasi už jos pasislėpti. Bet sykį išklojęs ką nori pasa- 
kyti, išliejęs visą savo maištingą panieką, jis pasijunta nuleidęs 
garą ir atlikęs savo - Žmogaus bei pirklio - pareigą ir tampa to- 
kiu pat sveikai mąstančių žmogumi kaip ir bet kuris kitas iš mūsų. 

- Iš ko - mūsų? - paklausė Beita. 

Rendu jai nusišypsojo. 

- Mes susibūrėme į grupelę - visai nedidelę, kol kas tik mū- 
sų mieste, Beita. Dar nespėjome nieko nuveikti. Netgi neužmez- 
gėme ryšių su kitais miestais, bet, šiaip ar taip, tai jau pradžia. 

- O kas toliau? 

Rendu papurtė galvą. 

- Kol kas dar nežinome. Mes tikimės stebuklo. Nusprendė- 
me, kad, kaip tu ir sakei, netrukus turėtų pribręsti Seldono kri- 
zė. - Jis mostelėjo plačiai išskėstomis rankomis. - Galaktikoje pil- 
na subyrėjusios Imperijos nuolaužų ir skeveldrų. Visur knibždė- 
te knibžda generolų. Kaip manai, ar negali ateiti toks metas, kai 
kuris nors iš jų įsidrąsins ir imsis veikti? 

Beita valandėlę pagalvojo, bet paskui papurtė galvą taip ryž- 
tingai, kad ilgi tiesūs jos plaukai pažiro į šalis ir ėmė šokčioti ap- 
link ausis. 

- Ne. Tai visiškai neįtikėtina. Visi tie generolai - visi iki vieno 
- puikiai žino, kad pulti Fondą - garantuota savižudybė. Belas 
Riosas iš senosios Imperijos pranoko juos visus kartu sudėtus, 

be to, jis puolė turėdamas visos Galaktikos išteklius - ir vis vien 
neįstengė įveikti Seldono Plano. Dabar gi nerasi nė vieno gene- 
rolo, kuris apie tai nežinotų. 

- O kas, jei mes juos šiek tiek paragintume? 

- Paragintume kam? Pulti į branduolinę krosnį? Kokiu masa- 
lu tikitės juos paraginti? 

- Na... esama vieno tokio dalyko, kurio nebuvo anksčiau... 
Tai šis tas naujo. Per pastaruosius metus ar dvejus mus protar- 
piais pasiekia gandai apie kažkokį keistą žmogų, vadinamą Mulu. 

- Mulu? - Beita susimąstė. - Ar esi ką nors apie jį girdėjęs, To- 
ranai? 

Toranas papurtė galvą. Beita paklausė: 

- Kas gi jis? 

- Aš nežinau. Bet girdėjau kalbant, kad jis skina pergales vi- 
siškai neįtikėtinais būdais ir tiesiog beviltiškose situacijose. Zi- 
noma, gali būti, kad tie gandai gerokai persūdyti, tačiau bet ku- 
riuo atveju būtų visai įdomu su tuo žmogum susipažinti. Anaip- 
tol ne kiekvienas, apdovanotas atitinkamais gabumais ir turįs pa- 
kankamai ambicijų, patikės Hariu Seldonu bei jo psichoistorijos 
dėsniais. O netikėjimą jais mes galime paskatinti. Galbūt tada ta- 
sai Mulas ryžtųsi pulti. 

- Ir Fondas vis vien laimėtų. 

- Taip. Bet tai dar anaiptol nereiškia, kad jis pasiektų lengvą 
pergalę. Visai tikėtina, kad tada kiltų krizė, o tokia krize mes ga- 
lėtume pasinaudoti ir priversti Fondo despotus siekti kompro- 
miso. Blogiausiu atveju jie bent paliktų mus ramybėje pakanka- 
mai ilgam, kad mes suspėtume apsvarstyti ir kitokius planus. 

- Kaip tau visa tai atrodo, Tori? 

Toranas blausiai nusišypsojo ir ėmė timpčioti į akis lendan- 
čią neklusnią plaukų sruogą. 

- Pasiklausius jo atrodo, kad Fondui išties galima įgnybti... 
Bet kas gi tasai Mulas? Ką tu apie jį žinai, Rendu? 

- Kol kas - ničnieko. Kaip tik tam mes ir galėtume pasinaudoti 
tavimi, Toranai... ir tavo žmona, jeigu ji sutiks. Mudu su tavo tė- 
vu jau ne kartą tai aptarinėjome. Viską apgalvojome labai 
kruopščiai... 

- Ką visa tai reiškia, Rendu? Ką mes turėtume daryti? - vaiki- 
nas vogčiomis klausiamai dirstelėjo į žmoną. 

- Ar jūs jau pasimėgavote medaus mėnesiu? 

- Na... Taip, jei tik kelionę iš Fondo į čia galima vadinti me- 
daus mėnesiu. 

- Ar nenorėtumėte šio to geresnio? Pavyzdžiui, praleisti me- 
daus mėnesį Kalgane? Pusiau tropinis klimatas, paplūdimiai, 
vandens sportas, paukščių medžioklė - pati ta vietelė atosto- 
goms. Maždaug septyni tūkstančiai parsekų Galaktikos gilumon 
- ne taip jau ir toli. 

- Kas gi yra tame Kalgane? 

- Mulas! Ar bent jau jo žmonės. Mulas užėmė Kalganą prač- 
jusį mėnesį, ir net be mūšio, nors vietinis karinis gubernatorius 
grasino verčiau išsprogdinsiąs visą planetą į jonines dulkes, nei 
atiduosiąs ją Mului. 

- O kur dabar tasai karinis gubernatorius? 

- Jo tiesiog nebėra, - atsakė Rendu gūžtelėdamas pečiais. - 
Na, ką pasakysite? 

- Ką gi mes turėtume ten nuveikti? 

- Aš nežinau. Mes su Franu esame jau per seni, be to - pro- 
vincialai. Tiesą sakant, provincialai yra ir visi kiti Rojaus pirkliai. 
Net ir jūs patys tai sakote. Mūsų verslas šiais laikais labai apribo- 
tas, mes jau nebesibastome po visą Galaktiką kaip kad mūsų 
protėviai. Užsičiaupk, Franai! Tačiau judu pažįstate Galaktiką. 
Ypač Beita - maža to, ji kalba su žaviu Fondo akcentu. Mes no- 
rime informacijos - bet kokių žinių, kurias jūs sugebėsite surink- 
ti. O jei jums dar pavyktų užmegzti ryšį... bet šito mes net nesi- 
tikime. Gal pagalvosite apie tai? Jei pageidaujate, galėsite susi- 
tikti su visa mūsų grupe... ne ne, dar ne šią savaitę. Jums išties 
reikia šiek tiek laiko atsipūsti. 

Valandėlę visi patylėjo. Paskui Franas griausmingai užbaubė: 

- Kas norėtų dar išgerti? Turiu galvoj - be manęs paties? 


12. KapiToNAS IR MERAS 


Kapitonas Hanas Pričeris nebuvo įpratęs prie netikėtai apsu- 
pusios jį prabangos, tačiau ji nedarė jam jokio įspūdžio. Visą gy- 
venimą jis kaip įmanydamas vengė bet kokios savianalizės, kaip 
beje, ir filosofijos ar metafizikos bet kokiu pavidalu, jei tik tai 
nebuvo tiesiogiai susiję su jo darbu. 

Tai jam visai pusėtinai praversdavo. 

Jo darbo didžiąją dalį sudarė tai, ką Karo Ministerija vadino 
"žvalgyba", rafinuoti išsilavinę žmonės - “špionažu", o romanti- 
kai - "šnipinėjimu". Deja, nepaisant visų pompastiškų televizijos 
tauškalų, tiek “žvalgyba", tiek “špionažas", tiek ir “šnipinėjimas" 
geriausiu atveju yra ne kas kita kaip purvinas užsiėmimas be pa- 
liovos nardant tarp išdavysčių, parduotų įsitikinimų bei išverčia- 
mų kailių. Tiesa, visuomenė tokius dalykus linkusi atleisti - vis- 
kas juk daroma “valstybės labui" - tačiau kapitonui Pričeriui pa- 
prastai pakakdavo menkiausios filosofijos dozės, kad įsitikintų, 
jog visuomenę numaldyti kur kas paprasčiau, nei užkimšti gerk- 
Ig nuosavai sąžinei. Tad jis kaip įmanydamas ginė šalin bet ko- 
kius filosofinius apmąstymus. 

Vis dėlto dabar, prabangiame mero apartamentų prieškam- 
baryje, kapitonas, prieš savo paties valią, nugrimzdo į saviana- 
lizę. 

Kažkodėl jį nuolat kas nors aplenkdavo - paaukštinami visa- 
da būdavo kiti, nors ir neprilygstantys jam nei sumanumu, nei 
sugebėjimais. Bent jau tai buvo aišku kaip dieną. Pričeriui teko 
ištverti ištisą griūtį pastabų bei oficialių papeikimų, tačiau visa 
tai jis išgyveno oriai, neprarasdamas savigarbos. Stulbinančiai at- 
kakliai jis nė per žingsnį nesitraukė iš pasirinkto kelio, tvirtai ti- 
kėdamas, kad subordinacijos nepaisymas tos pačios “valstybės 
labui" kada nors dar bus deramai įvertintas. 

Dabar gi jis lūkuriavo čia, mero priimamajame, drauge su 
penkiais garbės sargybos kariais ir numanoma karinio tribuno- 
lo perspektyva artimiausiai ateičiai. 

Tyliai atsidarė sunkios marmurinės dvivėrės durys, atverda- 
mos atlasu išmuštas sienas, raudono plastiko grindis ir dar vie- 
nas metalu kaustyto marmuro duris. Du pareigūnai, vilkintys 
griežto kirpimo, trijų šimtmečių senumo mados kostiumais, 
žingtelėjo artyn ir paskelbė: 

- Į audienciją kviečiamas kapitonas Hanas Pričeris iš Informa- 
cijos tarnybos. 

Ceremoningai nusilenkę juodu pasitraukė iš kelio, ir kapito- 
nas žengė pirmyn. Jo palydovai sustojo prie išorinių durų, pro 
vidines jis įėjo vidun vienas. 

Durys vedė į milžinišką, bet netikėtai paprastą kambarį, ku- 
riame už didžiulio, keistai kampuoto stalo sėdėjo smulkutis 
žmogelis, beveik neįžiūrimas tokioje erdvioje patalpoje. 

Meras Indburas - jau trečias meras tokiu vardu iš eilės - bu- 
vo pirmojo Indburo vaikaitis. Pirmasis Indburas buvo išties ne- 
eilinė, žiaurumu garsėjusi asmenybė. Geriausias savo savybes jis 
pademonstravo tikrai efektingu būdu užgrobdamas valdžią, kas 
jam pavyko vienu gaistu ryžtingai nušlavus paskutiniuosius lais- 
vų rinkimų farso likučius. Dar labiau jo sugebėjimai atsiskleidė 
vėliau, kai jis ne tik sugebėjo išlaikyti valdžią savo rankose, bet 
ir išsaugojo reliatyvią taiką. 

Be to, dabartinis meras Indburas buvo antrojo Indburo sū- 
nus - pastarasis buvo pirmasis meras per visą Fondo istoriją, ga- 
vęs šias pareigas paveldėjimo teise. Vis dėlto antrasis Indburas 
tepaveldėjo pusę savo tėvo savybių - jis jau neturėjo neeilinių 
sugebėjimų, buvo tiktai žiaurus. 

Taigi dabartinis meras Indburas buvo jau trečias šias pareigas 
einantis Indburas - ir antras, paveldėjęs jas iš savo tėvo. Iš visų 
trijų jis buvo pats menkiausias, nei labai žiaurus, nei labai išmin- 
tingas - tiesiog idealus buhalteris, netyčia gimęs visai jam netin- 
kamoje vietoje. 

Indburas trečiasis buvo groteskiškas įvairiausių tarpusavyje 
nederančių charakterio bruožų kratinys, kas badė akis visiems, 
išskyrus jį patį. 

Pompastišką potraukį sustabarėjusiai tvarkai jis vadino “sis- 
tema", nenuilstantis, karštligiškas susidomėjimas pačiais men- 

kiausiais biurokratijos aspektais jam buvo “gamyba"; nesugebė- 
damas apsispręsti ir iš to tik išlošdamas, jis tvirtino esąs “atsar- 
gus", o aklą užsispyrimą ir nesugebėjimą pripažinti savo klaidų 
vadino “ryžtingumu". 

Be viso šito, jis tuščiai nešvaistė pinigų, nieko be reikalo ne- 
žudė ir buvo kupinas pačių geriausių ketinimų. 

Jei niaurios kapitono Pričerio mintys ir sukosi apie visus 
šiuos dalykus, kol jis nekrustelėdamas pagarbiai stovėjo priešais 
stalą, sustingę, tarsi iš medžio išdrožti jo veido bruožai neišda- 
vė ničnieko, kas dedasi jo galvoje. Jis nė karto nekrenkštelėjo, 
nemindžiukavo ir netrypčiojo, stovėjo visiškai ramiai, kol paga- 
liau meras lėtai kilstelėjo galvą; dar ką tik marginęs paraštes pas- 
tabomis, pieštukas jo rankoje nurimo, o smulkiai prirašytas po- 
pieriaus lapas persikėlė iš vienos tvarkingos krūvelės į kitą. 

Meras Indburas atsargiai sunėrė pirštus, demonstratyviai pa- 
dėdamas rankas ant stalo taip, kad nė truputėlio nesujauktų 
daugybės tvarkingai išdėliotų reikmenų. 

Jis ištarė labiau tvirtindamas nei klausdamas: 

- Kapitonas Hanas Pričeris iš Informacijos tarnybos. 

Kapitonas Pričeris pasielgė tiksliai taip, kaip reikalavo proto- 
kolas: priklaupė vienu keliu paliesdamas grindis ir žemai nulen- 
kęs galvą laukė, kol išgirs žodžius: 

- Stokitės, kapitone Pričeri! 

Meras Indburas prašneko šiltai, kone su užuojauta: 

- Jūs, kapitone Pričeri, esate čia todėl, kad vienas jūsų vyres- 
nybės karininkų ėmėsi tam tikrų veiksmų prieš jus dėl dis- 
ciplinos pažeidimų. Dokumentai apie šiuos veiksmus įprasta 
tvarka jau pasiekė mane, o kadangi Fonde negali atsitikti nieko, 
kas manęs nedomintų, tad aš ir pasidomėjau tolesne jūsų bylos 
eiga. Tikiuosi, kad jūsų tai nestebina. 

Kapitonas Pričeris atsakė visiškai bejausmiu balsu: 

- Ne, Jūsų Ekscelencija. Jūsų teisingumas jau tapo priežo- 
džiu. 

- Tikrai? Tikrai? - mero balse skambėjo pasitenkinimas, tačiau 
tamsūs kontaktiniai jo lęšiai atmušė šviesą taip, kad jo akys 
tvykstelėjo sausu, kone rūsčiu spindesiu. Jis pedantiškai išdėlio- 
jo priešais save krūvelę metalu kaustytų aplankų. Atvertus juo- 
se susegti pergamento lakštai aštriai sušnarėjo; meras prašneko, 
ilgu pirštu braukdamas per spausdintas eilutes: 

- Cia aš turiu visą medžiagą apie jus, kapitone - visą jūsų gy- 
venimo aprašą. Jums keturiasdešimt treji, jau septyniolika me- 
tų esate Ginkluotųjų Pajėgų karininkas. Jūs gimėte Loryje, jūsų 
tėvai kilę iš Anakreono. Vaikystėje nesirgote jokiomis rimtomis 
ligomis, vėliau - priepuolis, mio... tiek to, tai nesvarbu... Išsila- 
vinimas... prieš stojant į karinę tarnybą - Mokslų Akademija, spe- 
cialybė - hipererdviniai varikliai, mokslinis laipsnis... Hmmm... 

Labai gerai, derėtų jus pasveikinti... Įstojote į armiją jaunesniuo- 
ju karininku 293-ųjų Fondo metų šimtas antrąją dieną. 

Akimirkai kilstelėjęs galvą jis padėjo į šalį pirmąjį aplanką ir 
atsivertė kitą. 

- Kaip matote, - paaiškino jis, - mano administracijoje nega- 
li būti jokių atsitiktinumų. Tvarka! Sistema! 

Jis kilstelėjo prie lūpų rausvą, aštriai kvepiantį tąsų rutuliu- 
ką. Tai buvo kone vienintelė jo silpnybė, ir meras leido sau ja 
mėgautis. Į akis krito tai, kad ant mero stalo nėra kone paties 
būtiniausio daikto - atominės peleninės, skirtos sunaikinti ta- 
bako likučius. Mat meras nerūkė. 

Zinoma, teisės rūkyti neturėjo ir jo lankytojai. 

Mero balsas dudeno toliau - metodiškai, niurgzliai, veldamas 
žodžius; į tą monotoniško murmesio srautą protarpiais įsiterp- 
davo po nosimi suburbenti komentarai, abejingi ir visiškai bep- 
rasmiai pagyrimai ar priekaištai. 

Galų gale jis lėtai ir kruopščiai derama tvarka sudėjo aplan- 
kus į vieną krūvelę. 

- Ką gi, kapitone, - ūmai pagyvėjęs prašneko meras. - Jūsų gy- 
venimo aprašas išties neeilinis. Panašu, kad jūsų sugebėjimai tik- 
rai verti dėmesio, o tarnybiniai jūsų nuopelnai nekelia nė men- 
kiausios abejonės. Pastebėjau, kad buvote dukart sužeistas atlik- 
damas pareigą, be to, gavote apdovanojimą “Už nuopelnus" - už 
drąsų poelgį, pranokstantį tiesioginės pareigos reikalavimus. Vi- 
sų šių faktų reikšmės tiesiog nedera sumenkinti. 

Bejausmis kapitono Pričerio veidas nėmaž neatsipalaidavo. 
Jis vis dar tebestovėjo įsitempęs, labai tiesus. Protokolas reika- 
lavo, kad asmuo, kuriam suteikta audiencijos garbė, mero aki- 
vaizdoje stovėtų; šią taisyklę, ko gero, visai be reikalo liudijo ir 
tas faktas, kad kambaryje tebuvo vienintelė kėdė - ta pati, ant 
kurios sėdėjo meras. Be to, tas pats protokolas draudė lankyto- 
jui ir kalbėti, išskyrus tuos atvejus, kai reikdavo atsakyti į tiesio- 
ginį klausimą. 

Meras įsmeigė akis į karininką ir ėmė gręžte gręžti jį žvilgs- 
niu, jo balsas nuskambėjo jau kur kas aiškiau ir kategoriškiau: 

- Vis dėlto per pastaruosius dešimt metų jūs nė karto nebu- 
vote paaukštintas, o jūsų viršininkai nuolat pranešinėja apie nej- 
tikėtiną jūsų užsispyrimą. Nuolat tvirtinama, kad jūs chroniškai 
nesilaikote subordinacijos, nesugebate išsiugdyti deramo požiū- 
rio į vyresniuosius karininkus, jums visiškai nerūpi užmegzti 
draugiškus santykius su kolegomis, priešingai, tarp jų ir jūsų vi- 
sada jaučiama trintis. Maža to, jūs - tiesiog nepagydomas van- 
dens drumstėjas. Kaip jūs visa tai paaiškinsite, kapitone? 

- Jūsų Ekscelencija, aš visuomet darau tai, kas man atrodo 
teisinga. Mano veiksmai valstybės labui, o taip pat ir mano žaiz- 
dos neginčijamai liudija, kad tai, kas man atrodo teisinga, yra 
naudinga ir valstybei. 

- Tai tikro kareivio pareiškimas, kapitone, tačiau tokia dokt- 
rina pavojinga. Vėliau plačiau pasišnekėsime apie tai. Dabar ma- 
ne domina vienas konkretus klausimas. Jūs kaltinamas jau tris 
kartus atsisakęs paskyrimo, nepaisant įsakymų, kuriuos pasira- 
šė mano įgaliotieji atstovai. Ką atsakysite į tai? 

- Jūsų Ekscelencija, visi tie paskyrimai visiškai nereikšmingi 
- ir dar tokiu kritiniu metu. Tuo tarpu tikrai svarbiais dalykais 
niekas net nesidomi. 

- Štai kaip? O kas gi jums pasakė, kad tie jūsų minimi dalykai 
iš tikrųjų yra tokie svarbūs? Ir dar, jeigu jie tikrai yra svarbūs, kas 
gi jums sakė, kad į juos niekas nekreipia dėmesio? 

- Jūsų Ekscelencija, visa tai pakankamai akivaizdu man pa- 
čiam. Aš esu sukaupęs nemaža patirties ir neblogai nusimanau 
apie įvykius - o šių mano savybių vertės anaiptol! neneigia ir ma- 
no vyresnybė - ir todėl kai kurie dalykai man atrodo savaime aiš- 
kūs. 

- Bet, mano mielas kapitone, nejaugi jūs apakote, jei jau ne- 
pastebite, jog, šitaip arogantiškai prisiimdamas atsakomybę re- 
guliuoti žvalgybos politiką, uzurpuojate savo vyresnybės teises? 

- Jūsų Ekscelencija, visų pirma aš esu įsipareigojęs valstybei, 
o ne savo vyresnybei. 

- Jūs klystate. Jūsų tiesioginis viršininkas turi savo viršininką, 
o tasai viršininkas esu aš, o aš ir esu valstybė. Vis dėlto jūs ne- 
turėsite pagrindo skųstis mano teisingumu, kuris, kaip pats sa- 
kėte, tapo tiesiog priežodžiu. Pats papasakokite man apie tuos 
disciplinos pažeidimus, dėl kurių jumis taip skundžiamasi. 

- Jūsų Ekscelencija, aš išties jaučiuosi visų pirma įsipareigo- 
jęs valstybei ir neketinu mėgautis pensijon išėjusio pirklio gyve- 
nimu Kalgane. Man buvo nurodyta vadovauti Fondo veiklai to- 
je planetoje, tobulinti organizacines struktūras ir kontroliuoti 
vietinį karinį gubernatorių, daugiausia dėmesio skiriant jo užsie- 
nio politikai. 

- Visa tai aš žinau. Teskite! 

- Jūsų Ekscelencija, savo raportuose aš visada ypač pabrėžda- 
vau strateginę Kalgano bei jo kontroliuojamų sistemų poziciją. 
Smulkiai išdėsčiau vietinio karinio gubernatoriaus ketinimus, iš- 
teklius, ambicijas, ryžtą plėsti savo valdas ir pakankamai draugiš- 
ką - ar bent jau neutralų - požiūrį į Eondą. 

- Jūsų raportus aš perskaičiau labai atidžiai. Tęskite! 

- Jūsų Ekscelencija, aš sugrįžau prieš du mėnesius. Tuo me- 
tu nesimatė absoliučiai jokių bręstančio karo simptomų - ničnie- 
ko, išskyrus galingą gynybą, pajėgią atmušti bet kokį antpuolį, 
kokį tik galima įsivaizduoti. Ir vis dėlto prieš mėnesį kažkoks ka- 
reivis, tikras laimės kūdikis, užėmė Kalganą nepaleidęs nė šūvio. 
To Žmogaus, kuris andai buvo Kalgano karinis gubernatorius, 
tikriausiai jau nebėra tarp gyvųjų. Negirdėjau jokių gandų apie 

išdavystę. Visi tik ir šneka apie to keisto, niekam nežinomo kon- 
dotjero - Mulo - genialumą bei jėgą. 

- To... ko? - meras net pasilenkė į priekį, atrodė gerokai įsi- 
žeidęs. 

- Jūsų Ekscelencija, jis ir tėra žinomas Mulo vardu. Tiesą sa- 
kant, nors šnekama apie jį nemažai, bet nėra jokių tikrų žinių. 
Aš surinkau visas įmanomas informacijos kruopelytes ir atsijo- 
jau tik pačias patikimiausias iš jų. Panašu, kad tas žmogus žemos 
kilmės, apie jo padėtį irgi nėra ką pasakyti. Jo tėvas nežinomas. 
Motina mirė jį gimdydama. Jo gyvenimo būdas ir išsiauklėjimas 
- tiktai valkatiškas. Išsilavinimą jis gavo įvairiuose padugnių pa- 
sauliuose ir bastydamasis neaiškiais kosmoso keliais. Jis vadinasi 
Mulas - kito vardo, ko gero, net neturi. Kalbama, kad Mulu pa- 
sivadino jis pats; populiariausias aiškinimas, kad tokiu būdu jis 
siekė pabrėžti neeilinę savo fizinę jėgą bei neįtikėtiną užsispy- 
rimą siekiant tikslo. 

- Kokia gi jo karinė galia, kapitone? Fizinės jo savybės manęs 
nedomina. 

- Jūsų Ekscelencija, žmonės šneka apie milžinišką laivyną, bet 
visai gali būti, kad tai - tik pramanas, užgimęs po to, kai taip 
keistai kapituliavo Kalganas. Mulo kontroliuojama teritorija nėra 
labai didelė, tačiau tiksliai apibrėžti jos ribas ne taip jau papras- 
ta. Siaip ar taip, apie tą Žmogų būtina sužinoti daugiau. 

- Hmmm... Taigi! Taigi! - meras susimąstė ir ant tuščio balto 
viršutinio bloknoto lapo pieštuku lėtai nubrėžė dvidešimt ketu- 
rias linijas, iš kurių susiformavo šeši šešiakampiu išsidėstę kvad- 
ratai. Paskui jis išplėšė tą lapą, kruopščiai triskart jį perlenkė ir 
įmetė į popieriaus atliekų plyšį, įtaisytą ties dešiniąja ranka. Ply- 
šys prarijo popiergalį ir nugabeno jį švariai ir tyliai atominei di- 
sintegracijai. 

- Gerai, kapitone, dabar tad pasakykite, kokią siūlote alterna- 
tyvą? Jūs man pasakėte, ką “būtinai reikia" ištyrinėti. O ką jums 
buvo įsakyta ištyrinėti? 

- Jūsų Ekscelencija, kažkur kosminėje erdvėje esama kažko- 
kio Žiurkių urvo, kuris, regis, nemoka mokesčių. 

- Stai kaip? Ir tai viskas? Nejaugi jūs nežinote, nejaugi niekas 
jums nesakė, kad tie mokesčių nemokantys Žmonės yra ne kas 
kita, o laukinių pirklių, gyvenusių mūsų protėvių laikais, pali- 
kuonys - anarchistai, maištininkai ir socialiniai maniakai, kildi- 
nantys save iš paties Fondo, bet nepraleidžiantys progos pasity- 
čioti iš jo kultūros? Matyt, jūs nežinote ir niekas jums nesakė, 
kad tas žiurkių urvas kosminėje erdvėje anaiptol ne vienas, jų 
yra daug, netgi daugiau, nei mes nutuokiame, maža to, tie žiur- 
kių urvai palaiko ryšius tarpusavyje, jie rezga savo kėslus bend- 
raudami ne tik vieni su kitais, bet ir su visais Fondo teritorijo- 
je tebeegzistuojančiais kriminaliniais elementais. Jų esama netgi 
čia, kapitone! Netgi čia! 

Staigiai užsiplieskęs meras taip pat staigiai ir nurimo. 

- Ar jūs viso to nežinojote, kapitone? 

- Jūsų Ekscelencija, apie visa tai man buvo pranešta. Tačiau, 
būdamas valstybės tarnas, aš privalau ištikimai tarnauti - O išti- 
kimai tarnauja tas, kuris tarnauja Tiesai. Kad ir kokie bebūtų tų 
senųjų pirklių išvisų politiniai kėslai, tačiau kariniai gubernato- 
riai, kurie paveldėjo subyrėjusios senosios Imperijos skeveldras, 
dar turi galios. Gi pirkliai neturi nei pakankamai ginklų, nei ko- 
kių nors išteklių. Jie netgi nėra vieningi. Aš gi nesu mokesčių 
rinkėjas, kurį galima pasiųsti atlikti vaikišką užduotį. 

- Kapitone Pričeri, jūs esate kareivis, tad neturėtumėte pats 
lįsti po šautuvo vamzdžiu. Būtų didžiulė klaida suteikti jums to- 
kią laisvę, kad ilgainiui jūs atsisakytumėte paklusti netgi man pa- 
čiam. Tad būkite atsargus. Garsusis mano teisingumas anaiptol 
nėra paprasčiausias silpnumas. Kapitone, mums jau pasitaikė ne 
viena proga įsitikinti, kad tiek Imperijos laikų generolai, tiek ir 
dabartiniai kariniai gubernatoriai prieš mus yra visiškai bejėgiai. 
Seldono mokslas, numatęs Fondo vystymosi kryptį, yra pagrįs- 
tas ne individualiu didvyriškumu, kuriuo jūs, regis, šventai tiki- 
te, o socialinėmis ir ekonominėmis istorijos tendencijomis. Mes 
jau sėkmingai įveikėme keturias krizes. Argi ne? 

- Taip, Jūsų Ekscelencija, mes jas įveikėme. Tačiau Seldono 
mokslą kaip reikiant išmano... tik pats Seldonas. Mums gi nie- 
ko kito nelieka, kaip juo tikėti. Pirmųjų trijų krizių metu - ką 
man labai smulkiai išdėstė dar mokykloje - Fondą valdė išmin- 
tingi vadai, kurie įžvelgė krizių prigimtį ir ėmėsi deramų atsar- 
gumo priemonių. Jeigu ne tai... kas pasakys, kaip būtų buvę 
tada? 

- Jūsų tiesa, kapitone, tačiau jūs nutylėjote ketvirtąją krizę. 
Nagi, kapitone, tuo metu mes juk neturėjome jokio išmintingo 
vado, o priešas, su kuriuo tada susidūrėme, nestokojo nei gud- 
rumo, nei išradingumo. Mums teko stoti prieš galingą, puikiai 
ginkluotą armiją, prieš išties neįveikiamą galią. Ir vis dėlto mes 
laimėjome - istoriškai tai buvo neišvengiama. 

- Jūsų Ekscelencija, visa, ką jūs sakote, yra tiesa. Tačiau tą is- 
toriškai neišvengiamą pergalę pasiekėme tik po to, kai daugiau 
nei metus grūmėmės beviltiškuose mūšiuose. Neišvengiamoji 
pergalė atsiėjo mums pusę tūkstančio laivų ir pusę milijono 
žmonių. Jūsų Ekscelencija, Seldono planas padeda tiems, kurie 
visų pirma padeda sau patys. 

Meras Indburas suraukė antakius, ūmai išvargintas savo pa- 
ties demonstruojamos kantrybės. Netikėtai jam dingtelėjo, kad 
toks akivaizdus jo nuolaidumas yra klaida, nes jį nesunkiai ga- 
lima palaikyti leidimu ginčytis amžinai, nuolat prieštarauti patei- 
kiant vis naujus argumentus, mėgautis dialektika. 

Jis prašneko griežčiau: 

- Vis dėlto, kapitone, Seldonas mums garantuoja, kad kari- 
nius gubernatorius mes nugalėsime, o šiais neramiais laikais aš 
negaliu leisti sau bet kaip švaistyti jėgas. Visų tų pirklių, kuriuos 
jūs laikote tokiais nereikšmingais, šaknys glūdi Fonde. Jei imtu- 
me kariauti su jais, tai būtų pilietinis karas. O tokiu atveju iš Sel- 
dono plano nebegalime tikėtis jokių garantijų, nes ir jie, ir mes 
esame Fondas. Taigi juos reikia pažaboti, kol dar metas. Įsaky- 
mą jūs gavote. 

- Jūsų Ekscelencija... 

- Aš nieko jūsų nebeklausiau, kapitone. Įsakymą jūs gavote. 
Ir jam paklusite. Bet kokie tolesni ginčai su manimi ar mano įga- 
liotaisiais atstovais prilygs išdavystei. Galite eiti. 

Kapitonas Pričeris vėl priklaupė ir atatupstas lėtai pasišalino. 

Meras Indburas - trečiasis meras tokiu vardu ir antrasis, einąs 
šias pareigas paveldėjimo teise - greitai atgavo pusiausvyrą ir 
paėmė viršutinį popieriaus lapą iš tvarkingai kairėje stalo pusėje 
sudėtos krūvelės. Tai buvo ataskaita apie fondų taupymą, maži- 
nant metalinių antsiuvų kiekį ant policijos uniformų. Meras Ind- 
buras išbraukė nereikalingą kablelį, ištaisė gramatinę klaidą, už- 
rašė tris pastabas paraštėje ir tada padėjo popierių ant kitos, to- 
kios pat tvarkingos krūvelės, sukrautos dešinėje stalo pusėje. 
Paskui iš tvarkingos kairiosios krūvelės pasiėmė kitą lapą... 

Vos grįžęs į kareivines, kapitonas Hanas Pričeris iš Informa- 
cinės Tarnybos rado jau laukiančią jo Asmeninę Kapsulę. Joje 
buvo surašyti griežti įsakymai, užtvirtinti stambiu antspaudu: 
SKUBU. Įsakymo apačioje puikavosi parašas: kruopščiai išbrėžta 
didžioji I. 

Kapitonui Hanui Pričeriui buvo liepiama kuo skubiau išvyk- 
ti į “maištininkų pasaulį, vadinamą Rojumi". 

Įsitaisęs savo vienviečiame, lengvame greitaeigiame laive ka- 
pitonas Hanas Pričeris ramiai, nesikarščiuodamas užprograma- 
vo kursą į Kalganą. Tą naktį jis miegojo sėkmės lydimo, tikro ne- 
pataisomo užsispyrėlio miegu. 


13. LeirEnanTaAS iR klounas 


Jei Mulo armijos antpuolis ir Kalgano žlugimas plūstelėjo rai- 
buliais, kurie sujaudino senąjį pirklį ir sukėlė jo smalsumą, ku- 
rie suneramino užsispyrėlį kapitoną ir gerokai suerzino skrupu- 
lingąjį merą, tai paties Kalgano gyventojai nei sunerimo, nei pa- 
tyrė kokių nors ypatingų pokyčių. Žmonijai eilinį kartą buvo pa- 
teiktas pavyzdys, kaip dideli atstumai tiek laike, tiek ir erdvėje 
sureikšmina visus įvykius. Vis dėlto nėra jokių duomenų, kad šią 
pamoką kas nors kada nors būtų deramai įsisavinęs. 

Kalganas buvo ir liko tas pats Kalganas. Visame šiame Galakti- 
kos kvadrante tik ši vienintelė planeta, regis, nežinojo, kad Im- 

perija žlugo, kad Stanelai jau kadai nebevaldo, kad užgeso didy- 
bė ir subyrėjo taika. 

Kalganas buvo prašmatnus pramogų pasaulis. Nors žmonijos 
tvarkos ir stabilumo pamatas baigė visiškai sutrupėti, Kalganas 
sugebėjo išsaugoti savo vientisumą ir vis dar teikti visus įmano- 
mus malonumus. Kalgane buvo supirkinėjamas auksas ir parda- 
vinėjamos pramogos. 

Planeta išvengė piktų likimo pokštų - koks gi užkariautojas 
imsis naikinti ar bent niokoti pasaulį, kimšte prikimštą grynųjų 
pinigų, už kuriuos galima nusipirkti neliečiamybė? 

Vis dėlto galų gale netgi Kalganas tapo karinio gubernato- 
riaus štabu; planetos taikingumas buvo pažeistas ir pritaikytas 
karo reikmėms. 

Prijaukintos, sukultūrintos Kalgano džiunglės, atsargiai pato- 
bulinti paplūdimiai, ryškiaspalviai, švytintys miestai - visa tai da- 
bar dundėjo iš kitų planetų atkakusių samdinių žingsniais, gau- 
dė nustebusių vietinių gyventojų balsais. Pirmąsyk per visą Kal- 
gano istoriją jo provincijos pasauliai buvo apginkluoti, o pini- 
gus, nuo amžių naudojamus kyšiams, pradėta investuoti į kovi- 
nius laivus. Planetos valdytojas niekam nepaliko nė menkiausios 
abejonės: jis pasiryžęs iki paskutinio kraujo lašo ginti savo nuo- 
savybę, O progai pasitaikius neatsisakys užgrobti ir tai, kas prik- 
lauso kitiems. 

Jis buvo vienas Galaktikos didžiūnų, kumštyje gniaužiąs ka- 
rą ir taiką, Imperijos kūrėjas, dinastijos pradininkas. 

Ir staiga jį užgriuvo kažkoks niekam nepažįstamas prašalaitis 
tokia juokinga pravarde - ir įveikė visą jo kariauną, sutrypė be- 
sikalantį Imperijos daigą - vienu žodžiu, nušlavė jį nuo žemės 
paviršiaus netgi be mūšio! 

Kalganas gi liko toks koks buvęs; uniformomis aprengti jo pi- 
liečiai suskato grįžti prie senojo gyvenimo būdo, o svetimšaliai 
karo profesionalai nesunkiai įsiliejo į naujus kitose vietose ku- 
riamus būrius. 

Pramogų planetoje vėl imta rengti prabangias specialiai tuo 
tikslu auginamų žvėrių medžiokles - dar niekada nebuvo atsiti- 
kę, kad tokioje medžioklėje nukentėtų bent vienas žmogus. At- 
gijo ir paukščių medžioklės iš greitaeigių laivelių - čia vėlgi bu- 
vo visiškai saugu, mirtinas pavojus grėsė tik Didiesiems Paukš- 
čiams. 

Gi miestuose, priklausomai nuo piniginės storio, Galaktikos 
pabėgėliai galėjo maudytis įvairiausiuose malonumuose; čia bu- 
vo visko, pradedant netvariomis, kupinomis fantastiškiausių re- 
ginių, dangų remiančiomis oro pilimis, kurios kiekvienam atver- 
davo duris vos už pusę kredito, ir baigiant nekrintančiomis į 
akis, išoriškai neišvaizdžiomis vietelėmis, kurių Žavesį įvertinti 
galėjo tik pasakiški turtuoliai. 

Šitame vandeningame sraute Toranas ir Beita pasijuto it la- 
šas jūroje. Jie užregistravo savo laivą milžiniškame visuomeni- 
niame angare, įsikūrusiame Rytiniame Iškyšulyje, ir pasirinko vi- 
dutinei klasei įprastą kompromisą - nukako į Vidinę Jūrą, kur 
pramogos buvo visiškai teisėtos, netgi respektabilios, tačiau kur 
nesuplusdavo itin skaitlingos minios. 

Mirguliuojančiame karštyje Beita vilkėjo ploną baltą sukne- 
lę, nuo plieskiančios saulės gynėsi tamsiais akiniais. Įšilusiomis, 
saulės nuauksintomis rankomis ji apsikabino kelius, klydinėjan- 
tis jos žvilgsnis nuslydo čia pat tysančiu Torano kūnu, kone iš- 
tirpusiu akinančiame baltame švytėjime. 

- Nepersistenk - gero po truputį, - iš karto perspėjo vyrą Bei- 
ta, tačiau Toranas juk buvo kilęs iš mirštančios raudonosios 
nykštukės sistemos. Nepaisant trejų Fonde praleistų metų, sau- 
lėkaita jam iki pat šiol tebebuvo neįtikėtina prabanga, ir Tora- 
nas visa širdimi ja mėgavosi. Jau keturios dienos jo oda, iš anks- 
to įtrinta apsauginiais kremais, nebejuto šiurkštaus audeklo 
prisilietimų; Toranas nevilkėjo nieko, išskyrus trumpus šortus. 

Beita susirangė smėlyje jo pašonėje, kalbėjosi jie pakuždomis. 

Torano veidas atrodė visiškai ramus, bet balsas nuskambėjo 
niauriai: 

- Ne, aš pripažįstu, kad mes taip nieko ir nepešėme. Kur gi 
jis? Kas jis? Sitas beprotiškas pasaulis nė puse lūpų apie jį neuž- 
simena! Galbūt jis išvis neegzistuoja. 

- Jis egzistuoja, - nejudindama lūpų atsakė Beita. - Tiesiog jis 
gudrus, štai kas. Tavo dėdė sakė tiesą. Jis - kaip tik tas žmogus, 
kuriuo mes galėtume pasinaudoti, jei tik dar liko laiko. 

Valandėlę jie patylėjo. Paskui Toranas sukuždėjo: 

- Žinai, ką aš veikiau, Bei? Tiesiog drybsojau apkvaitęs nuo 
saulės ir svajojau. Viskas tapo taip aišku, o širdyje taip lengva... 
- jo balsas visai pritilo, bet tuoj pat vėl suskambėjo kiek garsiau: 
- Ar prisimeni, ką andai mums koledže kalbėjo daktaras Amanas, 
Bei? Fondas negali pralaimėti, bet tai dar anaiptol nereiškia, kad 
negali pralaimėti jo valdytojai. Argi tikroji Fondo istorija prasi- 
dėjo ne tada, kai Salvoras Hardinas išspyrė enciklopedistus ir, 
tapęs pirmuoju Terminuso meru, visą valdžią perėmė į savo ran- 
kas? O vėliau, jau kitame šimtmetyje, išmušė Hobero Melou va- 
landa - jis juk įsiviešpatavo beveik tokiais pat drastiškais meto- 
dais. Noriu pasakyti, kad Fondo valdytojai jau buvo įveikti, ir 
netgi du kartus. Vadinasi, iš esmės tai įmanoma. Kodėl gi nega- 
lėtume to padaryti mes? 

- Tavo argumentai pasenę ir knyginiai, Tori. Gavęs tokią pui- 
kią progą pasvajoti, tik veltui sugaišai laiką. 

- Nejaugi? Pagalvok pati! Kas gi yra Rojus? Argi jis nėra Fon- 
do dalis? Tai juk, kaip sakoma, dalis pakraščiuose gyvenančių 

mūsų Žmonių. Ir jeigu grietinėlę nugriebsime mes, pergalę vis 
vien švęs Fondas. Pralaimės tik dabartiniai jo valdytojai. 

- “Mes tai galime" labai smarkiai skiriasi nuo “Mes tai pada- 
rysime". Tu tiesiog paistai vėjus. 

Toranas pasišiaušė. 

- Kokie niekai, Bei. Man regis, tu paprasčiausiai nugrimzdai 
į vieną iš daugelio savo prarūgusių nuotaikų. Kodėl taip stengie- 
si sugadinti man visą malonumą? Aš gal verčiau numigsiu, jeigu 
neprieštarauji. 

Tačiau Beita pakėlė galvą ir, regis, nei iš šio, nei iš to, suki- 
keno. Nusiėmusi akinius ji užsižiūrėjo tolyn, į paplūdimį, tik 
delnu teprisidengusi akis nuo skaisčios saulės. 

Toranas irgi kilstelėjo galvą, o paskui pasirėmė alkūnėmis ir 
akimis pasekė jos žvilgsnį. 

Matyt, Beita stebėjo besisukantį it verpstė siluetą, kuris stryk- 
čiojo ant abiejų rankų, kojomis makaluodamas ore ir šitaip 
linksmindamas atsitiktinius praeivius. Tai buvo vienas iš daugy- 
bės paplūdimyje uždarbiaujančių akrobatų elgetų, neįtikėtinai 
išsukiojančių lanksčius savo sąnarius, už ką žiūrovai pažerdavo 
jiems monetų. 

Link akrobato jau artėjo piktai mosuojantis pakrantės patru- 
lis. Atsirėmęs į Žemę tik viena ranka, bet stulbinančiai išlaikyda- 
mas pusiausvyrą klounas, tebesiūbuodamas žemyn galva, antrąja 
ranka parodė jam ilgą nosį. Patrulis grėsmingai priartėjo ir stai- 
ga atšoko atatupstas, gavęs stiprų spyrį į pilvą. Tuo pačiu jude- 
siu klounas persivertė, išsitiesė ir spruko, o persiutęs patrulis 
taip ir nesugebėjo jo sučiupti - jį sulaikė akivaizdžiai nė kiek jo 
neužjaučianti minia. 

Klounas strykčiodamas į šalis patraukė pakrante. Jis prasib- 
rovė pro daugybę žmonių, vis sudvejodamas, bet taip niekur ir 
nestabtelėdamas. Minia, kuri buvo susispietusi aplink jį, greitai 
išsisklaidė. Patrulis nuėjo savais keliais. 

- Keistas tipas, - kiek nustebusi smagiai ištarė Beita. 

Toranas abejingai jai pritarė. Klounas jau prisiartino pakan- 
kamai, kad būtų galima kaip reikiant jį apžiūrėti. Liesą jo veidą 
sakytum pratęsė didžiulė nosis išsipūtusiomis šnervėmis ir mė- 
singu galu, kiek panaši į plėšraus paukščio snapą. Ilgos, neįtikė- 
tinai laibos jo galūnės ir visas vorą primenantis kūnas, kurio for- 
mas dar labiau pabrėžė aptemptas apdaras, judėjo lengvai ir la- 
bai grakščiai. Vis dėlto niekaip negalėjai atsikratyti įspūdžio, kad 
visa ta figūra bet kaip sudėta iš visai skirtingoms būtybės skirtų 
dalių. 

Žvelgdamas į jį norom nenorom imdavai šypsotis. 

Klounas, regis, pajuto Torano ir Beitos žvilgsnius. Jau praė- 
jęs pro juos, jis staiga sustojo, grįžtelėjo ir prisiartino. Didžiu- 
lės rudos jo akys smigte smigo į Beitą. 

Ši gerokai sutriko. 

Klounas nusišypsojo, tačiau dėl to jo veidas su styrančiu 
paukščio snapu tapo tik dar liūdnesnis. Prašneko jis tyliai ir švel- 
niai, kruopščiai ištardamas kiekvieną žodį - taip kalba Centrinių 
Sektorių gyventojai. 

- Jeigu galėčiau pasinaudoti Gerųjų Dvasių man suteiktu pro- 
tu, - kalbėjo jis, - aš pasakyčiau, kad tokia ponia negali egzistuoti 
- argi koks nors sveiko proto Žmogus supainios fantaziją su rea- 
lybe? Bet aš nesiklausysiu, ką byloja sveikas protas, verčiau jau 
patikėsiu tuo, ką regi apkerėtos mano akys. 

Beita tik išplėtė akis. Ir tepasakė: 

- Ak. 

Toranas nusijuokė. 

- Ak tu, kerėtoja! Nagi, Bei, už tai jis nusipelnė penkių kre- 
ditų monetos. Duok jam ją. 

Tačiau klounas vienu šuoliu stryktelėjo artyn ir paprieštaravo: 

- Ne ne, mieloji mano ponia, nesupraskite manęs klaidingai. 
Aš taip kalbu visai ne dėl pinigų, o dėl skaisčių akių ir mielo vei- 
delio. 

- Ką gi, ačiū, - ištarė Beita ir kreipėsi į Toraną: - Kaip manai, 
gal jis ko nors padaugino, ar nuo saulės jam raibsta akyse? 

- Aš taip kalbu ne vien dėl jūsų akių ir veido, - nesiliovė klou- 
nas, žodžiai tarytum griuvo vienas ant kito, vis labiau dvelkda- 
mi beprotybe, - bet taip pat ir dėl jūsų aiškaus ir šviesaus pro- 
to, taip pat ir dėl jūsų gerumo. 

Toranas pakilo, pasiėmė baltą savo chalatą, kurį šit jau ketu- 
rias dienas geriausiu atveju nešiojosi persimetęs per ranką, ir 
apsivilko. 

- Nagi, bičiuli, - pasakė jis. - Gal imtum ir pasakytum, ko gi tu 
nori - ir liautumeis gluminęs mano žmoną? 

Krūptelėjęs klounas atšlijo, susiraitydamas visu perkarusiu 
savo kūnu. 

- Ne ne, aš neturiu jokių piktų kėslų. Aš čia esu svetimas, nie- 
kas manęs nepažįsta, bet kalba, kad man galvoje maišosi. Vis 
dėlto aš sugebu šį tą išskaityti veiduose. Šios moters grožis sle- 
pia dar ir kilnią širdį, ji neatsisakys man padėti, todėl ir kalbu ši- 
taip drąsiai. 

- Ar penki kreditai išspręs tavo problemą? - sausai paklausė 
Toranas ištiesdamas klounui monetą. 

Tačiau šis nė nekrustelėjo, nė neketino paimti pinigo. Įsiter- 
pė Beita: 

- Nagi, leisk man su juo pasišnekėti, Tori. - Paskubomis ji 
pusbalsiu pridūrė: - Nėra ko pykti dėl tokios keistos jo kalbos 
manieros. Kaltas tik jo dialektas - mūsų kalba jo ausiai tikriau- 
siai skamba taip pat neįprastai. 

Ji kreipėsi į klouną: 

- Kas gi tave neramina? Juk tu nebijai patrulio, tiesa? Jis tavęs 
nelies. 

- Ak ne ne, jo aš nebijau. Jis - tik vėjo gūsis, sūkuriuojantis 
dulkes apie mano kojas. Aš bėgu nuo kito, tas kitas - jau tikras 
uraganas, blaškantis ištisus pasaulius, trankantis juos vienas į ki- 
tą. Jau savaitė, kai aš pabėgau, miegodavau miesto gatvėse, 
slapstydavausi miesto minioje. Dairiausi į veidus - daugybę vei- 
dų - ieškodamas verkiant man reikalingos pagalbos. Ir pagaliau 
radau ją čia. - Paskutiniąją frazę jis pakartojo dar kartą, susijau- 
dinęs, švelnesniu balsu, didžiulės jo akis aptemdė rūpestis. - Ir 
pagaliau radau ją čia. 

- Paklausyk, - nesikarščiuodama pareiškė Beita. - Aš tikrai no- 
rėčiau padėti tau, bičiuli, tačiau niekaip negaliu užstoti tavęs 
nuo pasaulius šluojančio uragano; man tiesiog nepakaks jėgų. 
Tiesą sakant, galėčiau... 

Staiga visai netoliese sumaurojo griausmingas, įsakmus balsas: 

- Nagi, tu, purvinas išgama... 

Tai buvo paplūdimio patrulis, visas įraudęs, perkreipta bur- 
na. Jis tekinas skuodė artyn, taikydamasis nedideliu galingumu 
užtaisytu paralyžiuojančio poveikio blasteriu. 

- Ei, judu, laikykite jį! Nepaleiskite. 

Didžiulė jo plaštaka taip smarkiai dunkstelėjo ant lieso klou- 
no peties, kad tas neišlaikęs gailiai cyptelėjo. 

Toranas paklausė: 

- Ką gi jis padarė? 

- Ką jis padarė? Ką jis padarė? Koks gali būti klausimas! 

Patrulis subruko ranką į atvipusį, prie diržo pakabintą krep- 
šelį, išsitraukė purpurinę nosinę ir nusišluostė išrasojusį spran- 
dą. Paskui pasimėgaudamas prapliupo: 

- Aš pasakysiu jums, ką jis padarė. Jis išnešė kudašių. Žinia 
apie tai pasklido po visą Kalganą, ir aš būčiau kaipmat jį atpaži- 
nes, jei jis būtų stovėjęs ant kojų, užuot svirduliavęs ant savo 
paukštiškos nosies! - baisiausiai patenkintas jis smagiai nusikva- 
tojo tiesiog savo aukai į veidą. 

Beita maloniai jam nusišypsojo ir paklausė: 

- Iš kur gi jis pabėgo, pone? 

Patrulis pakėlė balsą. Aplink juos jau spietėsi minia, visi vėp- 
sojo akis išpūtę ir be paliovos tarškėdami. Didėjant žiūrovų skai- 
čiui tuo pačiu augo ir patrulio svarbumo pojūtis. 

- Iš kur jis pabėgo? - sarkastiškai perklausė jis. - Ką gi, tikiuo- 
si, jums teko girdėti apie Mulą? 

Minia akimoju nutilo it žado netekusi. Beita pajuto, kaip kaž- 
koks šaltis smelkiasi į jos skrandį. Klounas vis dar tebežiūrėjo tik 
į ją, visu kūnu drebėdamas galinguose patrulio gniaužtuose. 

- O kas gi kitas galėtų būti šis nudriskęs nelabojo išpera, - tę- 
sė patrulis, - jeigu ne nuosavas jo didenybės dvaro juokdarys, 

kuris sumanė pasprukti! - Jis stipriai papurtė belaisvį. - Ar pripa- 
žįsti tai, kvaily? 

Jam atsakė tik nubalęs iš baimės klouno veidas ir beveik ne- 
girdimas Beitos kuždesys tiesiog Toranui į ausį. 

Toranas žengė prie patrulio ir kreipėsi į jį visai draugiškai: 

- Nagi, bičiuli, gal valandėlei patrauktumėt nuo jo rankas? Sis 
juokdarys šoko mums ir dar nesušoko tiek, už kiek mes jam su- 
mokėjome. 

- Nagi! - kone suspiegė ūmai smarkiai sunerimęs patrulis. - 
Paskirtas atlygis... 

- Jūs, be abejo, jį gausite, jei tik sugebėsite įrodyti, kad šis 
žmogus - kaip tik tas, kurio jums reikia. O kol kas malonėkite 
pasitraukti. Turėkite omeny - jūs kabinėjatės prie svečių, o tai 
gali jums smarkiai atsirūgti. 

- Ojūs trukdote vykdyti jo šviesybės įsakymą, ir tai gali smar- 
kiai atsirūgti jums. - Jis vėl papurtė klouną. - Grąžink tam žmo- 
gui pinigus, dvėseliena. 

Torano ranka nežymiai krustelėjo, ir patrulio paralyžiuojan- 
čio poveikio blasteris žaibiškai pakeitė šeimininką, pareigūnui 
dar pasisekė, kad drauge neprarado ir pusės piršto. Patrulis sus- 
tūgo iš skausmo ir įniršio. Toranas iš visų spėkų bloškė jį šalin, 
o ūmai išsivadavęs klounas susigūžė Toranui už nugaros. 

Aplink juos susispietė tiek žmonių, kad visų nebebuvo įma- 
noma net įžiūrėti. Tačiau į paskutiniuosius įvykius minia nebek- 
reipė dėmesio. Visi ėmė kraipyti galvas ir ūmai sujudo, nežymiai 
skverbdamiesi išorėn, tarsi norėtų atsidurti kuo toliau nuo įvy- 
kių centro. 

Netoliese kilo šioks toks sambrūzdis, ir staiga už kelių žing- 
sių pasigirdo šiurkštus, įsakmus balsas. Žmonės prasiskyrė, ir su- 
sidariusiu koridoriumi artyn žengė dvejetas žaliūkų, nerūpestin- 
gai mosuojančių elektriniais rimbais. Ant abiejų purpurinių 
marškinių buvo prisegta po ženklą: dantytas žaibo zigzagas, 
smingantis į perskilusią planetą. 

Paskui juos sekė tamsus milžinas leitenanto uniforma: tam- 
sios odos, tamsių plaukų ir labai jau tamsios veido išraiškos. 

Jis prašneko pavojingai maloniu balsu - tai akivaizdžiai bylo- 
jo, jog jam anaiptol nereikia rėkauti, kad kiti strimgalviais pul- 
tų vykdyti jo įgeidžius. 

- Ar tai jūs mus perspėjote? - paklausė jis. 

Patrulis, vis dar čiūčiuodamas užgautą ranką ir skausmingai 
susiraukęs, suniurnėjo: 

- Aš turiu teisę gauti atlygį, jūsų didybe, ir kaltinu šitą Žmogų... 

- Jūs gausite savo atlygį, - mestelėjo leitenantas nė nepažvel- 
gęs į jį. Paskui mostelėjo savo žmonėms: - Paimkite jį. 

Toranas pajuto, kad klounas it paklaikęs karštligiškai suspau- 
dė jo chalato skverną. 

Jis prašneko garsiau, iš paskutiniųjų stengdamasis, kad bal- 
sas nė nevirptelėtų: 

- Labai atsiprašau, leitenante, bet šis žmogus - mano. 

Kareiviai gi nė nemirktelėjo. Vienas jų nerūpestingai kilste- 
lėjo rimbą, tačiau tuoj pat jį nuleido, vos leitenantas amtelėjo 
įsakymą. 

Jo tamsiaodė didybė žengė į priekį ir visu dramblotu savo kū- 
nu kone užgulė Toraną. 

- Kas jūs toks? 

Atsakymas nuskambėjo garsiai ir aiškiai: 

- Fondo pilietis! 

Tai padarė įspūdį - bent jau miniai. Slogi įtempta tyla pratrū- 
ko prislopintų balsų gaudesiu. Mulo vardas gal ir sukeldavo bai- 
mę, bet, šiaip ar taip, jis dar buvo naujas ir ne taip giliai įaugęs 
visiems į kraują, kaip kad senasis magiškas žodis - Fondas, tas 
pats Fondas, kuris sugriovė Imperiją ir kurio baimė negailestin- 
gai nuožmiai valdė visą šį Galaktikos kvadrantą. 

Leitenanto veidas nė nevirptelėjo. Jis paklausė: 

- Ar jūs žinote, kas yra tas už jūsų besigūžiantis žmogus? 

- Man sakė, kad jis - pabėgėlis iš jūsiškio valdovo dvaro, ta- 
čiau tikrai aš žinau tik tiek, kad jis - mano draugas. Jums teks 1a- 
bai patikimai įrodyti jo asmenybės tapatumą, jeigu norėsite jį pa- 
siimti. 3 

Minia suošė slopinamais atodūsiais, bet leitenantas nuleido 
tai negirdomis. 

- Ar jūs turite dokumentus, patvirtinančius, kad tikrai esate 
Fondo pilietis? 

- Taip. Laive. 

- Ar jūs suvokiate, kad jūsų veiksmai neteisėti? Aš galiu jus ir 
nušauti. 

- Be jokios abejonės. Bet neužmirškite - jūs nušautumėte 
Fondo pilietį. Netgi labai tikėtina, kad po to jūsų kūnas - ketvir- 
čiuotas - būtų pasiųstas į Fondą kaip dalis kompensacijos. Kari- 
niai gubernatoriai kai kur jau yra šitaip pasielgę anksčiau. 

Leitenantas apsilaižė lūpas. Tai, ką sakė Toranas, buvo šventa 
teisybė. 

Leitenantas paklausė: 

- Jūsų pavardė? 

Toranas nė neketino lengvai paleisti įgytos persvaros: 

- Į visus kitus klausimus aš atsakysiu savo laive. Angare jūs su- 
žinosite mūsų aikštelės numerį - laivas vadinasi “Beita". 

- Tai jūs neatiduosite mums bėglio? 

- Nebent tik pačiam Mului. Pakvieskite savo valdovą! 

Pokalbis jau vyko kone pakuždomis. Leitenantas ūmai atsi- 
gręžė: 

- Išvaikykite minią! - tarstelėjo jis savo kareiviams, iš pasku- 
tiniųjų stengdamasis pažaboti įtūžį. 

Elektriniai rimbai ėmė švilpdami kapoti orą. Minioje pasigir- 
do klyksmai, žmonės pasileido puldinėti į šalis, stengdamiesi 
kuo greičiau pasišalinti. 

Jie patraukė į Angarą, ir Toranas tik kartą atsitokėjo, suniur- 
nėjes kone pats sau: 

- O Galaktika, Bei... Ką gi aš padariau?.. Buvau taip išsigandęs... 

- Taip, - ištarė ji vis dar virpančiu balsu, jos akyse švietė kaž- 
kas panašaus į dievinimą. - Tai nelabai tau būdinga... 

- Žinai, aš pats niekaip negaliu suvokti, kas atsitiko. Aš tiesiog 
pasijutau bestovįs rankoje gniauždamas blasterį, kuriuo ir nau- 
dotis nelabai temoku, ir atsikirtinėjąs tam leitenantui. Pats ne- 
suprantu, kodėl aš šitaip pasielgiau. 

Jau mažyčiame greitacigyje lėktuvėlyje, gabenančiame juos iš 
paplūdimių zonos į Angarą, Toranas žvilgtelėjo į krėslą kitapus 
tarpo - ten susigūžęs snūduriavo Mulo klounas. Susierzinęs To- 
ranas pasakė: 

- Tai buvo užvis sunkiausia iš visko, ką man kada nors yra te- 
kę daryti. 


+ 


„ Leitenantas pagarbiai stovėjo priešais garnizono pulkininką. 
Sis pažvelgė į jį ir pasakė: 

- Puikiai padirbėjote. Dabar jūsų darbas jau baigtas. 

Bet leitenantas neskubėjo pasitraukti. Paniuręs jis tarstelėjo: 

- Mulas liko sumaltas į miltus minios akivaizdoje, pone. Teks 
imtis ypatingų disciplinos priemonių, kad atkurtume deramą pa- 
garbos atmosferą. 

- Tokių priemonių jau imtąsi. 

Leitenantas apsisuko, bet dar pridūrė kone įsižeidęs: 

- Įsakymas yra įsakymas, pone - aš priverstas su tuo sutikti. 
Tačiau stypsoti priešais tą žmogų bei jo pistoleto vamzdį ir tylo- 
mis nuryti jo įžūlybes - tai buvo užvis sunkiausia iš visko, ką man 
kada nors yra teke daryti. 


14. MuTaANTAS 


Kalgano “Angaras" buvo išties išskirtinė sudėtinga struktūra, 
sukurta iškilus būtinybei priimti gausybę iš kitų planetų atskren- 
dančių laivų ir tuo pačiu patenkinti begalę įvairiausių jų priežiū- 
ros poreikių. Tasai gudruolis, kuris pirmas sugalvojo tokią logiš- 
ką išeitį, kadaise labai greitai tapo milijonieriumi. O'ir dabar pa- 
veldėtojai, susiję su juo kraujo ar finansiniais ryšiais, be jokios 
abejonės, buvo vieni turtingiausiųjų Kalgano Žmonių. 

“Angaras" užima daugybės kvadratinių mylių teritoriją, O ir 
pati sąvoka "angaras" anaiptol nėra pakankama apibūdinti šią 

milžinišką struktūrą. Iš esmės tai yra ne kas kita, kaip viešbutis 
- kosminiams laivams. Keliautojas sumoka už nuomą iš anksto, 
ir tada jo laivui paskiriama vieta, iš kurios jis gali pakilti į kosmo- 
są kada tik įsigeidęs. Pats atvykėlis paprastai ir gyvena savo lai- 
ve. Be abejo, Angaras teikia ir kitokias, paprasto viešbučio, pas- 
laugas: už papildomą mokestį aprūpina maisto produktų bei 
medikamentų atsargomis, aptarnauja laivą, suteikia transportą 
keliauti po pačią Kalgano planetą. 

Tokiu būdu Kalgano svečiai sutaupo apmokėdami bendrą 
Angaro bei viešbučio sąskaitą. Savininkai gi gerokai pasipelno 
nuomodami sklypus. O vyriausybė susirenka milžiniškus mokes- 
čius. Visi pramogauja. Nukentėjusių nebūna. Labai paprasta! 

Zmogus, žingsniuojantis šešėlių apgaubtais koridorių, jun- 
giančių daugybę Angaro korpusų, pasieniais, anksčiau neretai 
susimąstydavo apie aukščiau aprašytosios sistemos naudą bei 
novatoriškumą, tačiau tokias mintis jam tekdavo palikti laisvalai- 
kio akimirkoms - bent jau šiuo metu joms tikrai buvo netinka- 
mas laikas. 

Išrikiuoti kruopščiai suskirstytomis eilėmis dunksojo didžiu- 
liai, tiek aukščiu, tiek pločiu įspūdingi laivai. Žmogus atidžiai 
peržiūrinėjo vieną eilę po kitos. Jis buvo tikras savo darbo 
meistras ir tobulai sugebėjo tai, ką dabar ir darė. Jeigu iš anks- 
to išstudijavęs Angaro rejestrus jis ir negavo tikslios informaci- 
jos, išskyrus miglotą nuorodą į tam tikrą korpusą - kuriame sto- 
vėjo šimtai laivų, - tai pasinaudojęs specialiomis savo žiniomis 
jis įstengė tarp tų šimtų atpažinti vieną, jam reikalingą. 

Tyloje dvelktelėjo vos juntamas atodūsis; žmogus stabtelėjo 
ir ištirpo vienos iš eilių šešėlyje - vos įžiūrimas vabzdys, ropojan- 
tis čia besiilsinčių arogantiškų metalinių monstrų papėdėje. 

Retsykiais liuko angoje sumirgėdavo žiburėlis, bylojantis apie 
kokį nors svečią, anksti sugrįžusį iš organizuotų pramogų, kad 
galėtų vienumoje pasimėgauti kokiais nors paprastesniais arba 
asmeniškesniais malonumais. 

Žmogus sustojo. Jei jis išvis kada nors šypsotųsi, dabar būti- 
nai taip ir padarytų. Tačiau impulsas jo smegenų vingiuose iš 
tiesų atitiko šypseną. 

Jis sustojo greta laibo ir akivaizdžiai labai greito laivo. Šiojo 
konstrukcijos ypatybės ir buvo kaip tik tokios, kokių jis ieškojo. 
Modelis atrodė gerokai neįprastai - o pastaruoju metu šio Galak- 
tikos kvadranto didžiosios laivų daugumos modeliai arba imita- 
vo Fondo laivus, arba buvo projektuoti Fondo konstruktorių. Gi 
šitas modelis išsiskyrė iš visų. Tai buvo Fondo laivas - dėl to ne- 
kilo nė menkiausių abejonių jau vien dėl mažyčių jo korpuse 
pūpsančių gumbelių, kurie buvo ne kas kita, kaip apsauginio ek- 
rano mazgai. O tokį ekraną galėjo turėti tiktai Fondo laivas. Tu- 
rėjo jis ir kitų, ne tokių pastebimų požymių. 

Žmogus nė akimirkos nedvejojo. 

Visą laivų eilę supo elektroninis barjeras - tai buvo papildo- 
ma administracijos paslauga, turinti užtikrinti svečių privatumą. 
Tačiau šiam Žmogui barjeras buvo nė motais. Zmogus turėjo 
priemonių sukurti jam vienam žinomais principais veikiantį 
neutralizuojančios jėgos lauką, ir barjeras paklusniai prasiskyrė, 
neįjungdamas jokių pavojaus signalų. 

Taigi pirmoji laivo pažintis su įsibrovėliu buvo tylus ir beveik 
draugiškas gyvenamųjų patalpų signalizacijos zurzimas, kai žmo- 
gus priglaudė delną prie nedidelės fotoninės plokštelės, įmon- 
tuotos greta pagrindinio šliuzo. 


+ 


Tuo tarpu, kol slaptūnas tęsė sėkmingas savo paieškas, To- 
ranas ir Beita jautėsi, tiesa, gan abejotinai, saugiai pasislėpę už 
plieninių “Beitos" korpuso sienų. Mulo klounas, kurio trapus 
pavidalas vadinosi skambiu Magnifiko Giganto vardu - ar bent 
jau taip jis pats prisistatė - susikūprinęs linksojo prie stalo ir už 
abiejų žandų kimšo priešais jį garuojantį maistą. 

Savo liūdnas rudas akis jis pakeldavo nuo valgio tik tam, kad 
galėtų žvilgsniu sekioti Beitą, besisukiojančią po patalpą, kuri 
drauge buvo ir virtuvė, ir maisto atsargų sandėliukas. 

- Silpno padaro padėka nėra labai vertingas dalykas, - pilna 
burna suniurzgė jis, - tačiau aš vis vien dėkoju jums iš visos šir- 
dies. Tiesą sakant, visą pastarąją savaitę man tenubyrėdavo vie- 
nas kitas trupinėlis, ir tai nedažnai, o aš, nors ir menko kūno, 
bet apetitu tikrai nesiskundžiu. 

- Tai ir valgyk, - šypsodamasi atsakė Beita. - Negaišk laiko pa- 
dėkoms. Man regis, kadaise esu girdėjusi Centrinės Galaktikos 
patarlę apie dėkingumą... 

- Tikrai, mano ponia, yra tokia patarlė. Anot žmonių, kažkoks 
išminčius kadaise pasakęs: “Pats geriausias ir efektyviausias dė- 
kingumas yra tas, kuris neišsisklaido tuščiomis frazėmis". Deja, 
mano ponia, panašu, kad aš ir tesu tik tuščių frazių tumulas. Ka- 
daise, kai tuščios mano frazės glostė Mului širdį, jis aprengė ma- 
ne dvariškio drabužiu ir suteikė didingą vardą - anksčiau aš juk 
vadinausi paprasčiausiai - Bobo, bet šis vardas jo visiškai neten- 
kino. Tačiau kai aš tuščiomis frazėmis jam neįtikdavau, vargšams 
mano kaulams tekdavo paragauti kumščių smūgių bei botago 
kirčių. 

Iš vairinės įėjo Toranas. 

- Mums nieko kita nelieka, kaip tik laukti, Bei. Tikiuosi, Mu- 
las sugebės suprasti, kad Fondo laivas yra Fondo teritorija. 

Magnifikas Gigantas, andai vadintas tiesiog Bobo, išplėtė akis 
ir sušuko: 

- Koks didis yra Fondas, jei prieš jį dreba netgi žiaurieji Mu- 
lo tarnai! 

- Nejaugi ir tu esi girdėjęs apie Fondą? - šyptelėjusi paklau- 
sė Beita. 

- O kas gi nėra apie jį girdėjęs? - slėpiningu kuždesiu atsilie- 
pė Magnifikas. - Yra tokių, kurie tvirtina, kad tai - galingos ma- 
gijos pasaulis, pasaulis, kurio liepsnos ištisas planetas gali pa- 
leisti pelenais, kad ten slypi neįtikėtinos galios paslaptys. Kalba- 
ma, kad net patys iškiliausieji Galaktikos kilmingieji neverti to- 
kios pagarbos, kurios nusipelno paprastas žmogus, galįs teisė- 
tai tvirtinti: “Aš esu Fondo pilietis!" - net jei tas žmogus būtų nu- 
šiuręs kosmoso bastūnas ar netgi toks pat menkysta kaip aš. 

Beita jį pertraukė: 

- Nagi, Magnifikai, jei taip įsijausi, tu niekad nebaigsi savo 
šnekų. Stai, išgerk šlakelį aromatizuoto pieno. Jis tikrai neb- 
logas. 

Ji pastatė ant stalo molinį ąsotėlį su pienu ir pamojo Toranui 
sekti paskui ją iš kambario. 

- Tori, ką gi mes su juo darysime? - paklausė ji, linktelėdama 
virtuvės link. 

- Ką turi omeny? 

- Jeigu prisistatys Mulas - mes jį atiduosime? 

- O kas kita mums belieka, Bei? - regis, jis gerokai susierzino, 
ką liudijo ir nervingas judesys, kai jis nužėrė nuo kaktos užkri- 
tusią drėgnų plaukų sruogą. 

Toranas nekantriai tęsė: 

- Prieš atvykdamas čionai aš kažkaip įsivaizdavau, kad visa, ką 
mums teks daryti - tai susirasti Mulą, o paskui jau imtis veikti... 
Tiesiog imtis veikti - neturėjau jokių konkrečių planų. 

- Suprantu, ką tu nori pasakyti, Tori. Aš pati nelabai ir tikė- 
jausi akis į akį susitikti su Mulu, tačiau vyliausi, kad mums pa- 
vyks visoje toje painiavoje sužvejoti kokių nors tikslesnių Žinių, 
gauti informacijos iš pirmų lūpų. O paskui, maniau, perduosi- 
me viską tiems, kurie kur kas daugiau nei mes nutuokia apie šią 
tarpžvaigždinę intrigą. Bet aš anaiptol nesu koks nors šnipas iš 
nuotykių romano. 

- Visai su tavimi sutinku, Bei, - Toranas sunėrė rankas ir su- 
raukė antakius. - Na ir situacija! Jei ne šis pastarasis keistas nuo- 
tykis, mes netgi negalėtume tvirtinti, kad toks asmuo kaip Mu- 
las išvis egzistuoja. Kaip manai, ar jis atsibastys pasiimti savo 
klouno? 

Beita dirstelėjo į jį. 

- Pati nežinau, ar noriu, kad jis prisistatytų čia. Nenumanau 
nei kaip elgtis, nei ką sakyti. Ar tu žinai, ką dabar turėtume da- 
ryti? 

Kaip tik tuo metu įkyriai suzvimbė vidinė gyvenamųjų patal- 
pų signalizacija. Beitos lūpos be garso sujudėjo: 

- Mulas! 

Magnifikas išplėstomis akimis jau stypsojo tarpduryje. Pro- 
verksmiais jis pratarė: 

- Mulas? 

Toranas suniurnėjo: 

- Teks juos įsileisti. 

Kontaktas atvėrė šliuzą, ir išorinės durys, įleidusios atvykėlį, 
užsidarė jam už nugaros. Ekrane pasirodė vienas vienintelis še- 
šėliuotas pavidalas. 

- Čia tik vienas žmogus, - net neužgniauždamas palengvėjimo 
atodūsio ištarė Toranas. Kai jis pasilenkė prie ryšio kanalo, jo 
balsas vos vos virptelėjo: - Kas jūs? 

- Verčiau įsileiskite mane vidun - ir sužinosite, - spigiai sutarš- 
kėjo imtuvas. 

- Privalau jus perspėti, kad šis laivas priklauso Fondui, taigi 
pagal tarptautinę sutartį laikomas Fondo teritorija. 

- Aš tai Žinau. 

- Įeikite tuščiomis rankomis, priešingu atveju šausiu. Aš ge- 
rai ginkluotas. 

- Sutarta. 

Toranas atvėrė vidines duris ir nuleido savo blasterio saugiklį 
neatitraukdamas piršto nuo gaiduko. Sudundėjo žingsniai, virs- 
telėjo durys, ir tada pasigirdo Magnifiko šūksnis: 

- Tai ne Mulas! Tai tik žmogus! 

“ Žmogus" niauriai nusilenkė klounui. 

- Visiškai teisingai. Aš - tikrai ne Mulas. - Jis skėstelėjo ranko- 
mis. - Aš neginkluotas, ir mano ketinimai kuo taikiausi. Galite at- 
sipalaiduoti ir padėti tą savo blasterį į šalį. Žinote, jūsų pirštas 
pernelyg pastebimai virpa, kad aš jausčiausi pakankamai saugiai. 

- Kas jūs toks? - šiurkščiai paklausė Toranas. 

- To paties aš galėčiau paklausti jūsų, - ramiai atsakė atvykė- 
lis. - Juk jūs, o ne aš, apsimetinėjate tais, kuo iš tikrųjų nesate. 

- Kaip tai suprasti? 

- Jūs juk tvirtinate esą Fondo piliečiai, kai tuo tarpu planetoje 
tikrai nėra nė vieno įgaliotojo pirklio. 

- Tai netiesa. Be to, iš kur jūs galite žinoti? 

- Paprasčiausiai aš pats esu Fondo pilietis ir turiu visus ma- 
no tapatybę liudijančius dokumentus. Kurgi jūsiškiai? 

- Man regis, jūs verčiau nešdinkitės. 

- Ne, man neatrodo, kad tai būtų pati geriausia išeitis. Jei jūs 
ką nors nutuokiate apie Fondo metodus - o netgi nepaisant jū- 
sų apgavystės vis dėlto gali būti, kad jūs šį tą nutuokiate - tuo- 
met turėtumėte Žinoti, kad, jei aš gyvas ir sveikas negrįšiu į sa- 
vo laivą tam tikru metu, į artimiausią Fondo štabą nedelsiant bus 
pasiųstas signalas. Tad, tiesą sakant, aš šiek tiek abejoju, ar jū- 
sų ginklai bent kiek jums pravers. 

Kurį laiką tvyrojo trikdanti tyla. Galų gale Beita ramiai pasakė: 

- Padėk blasterį, Toranai, ir patikėk tuo, ką jis sako. Nepana- 
šu, kad jis pūstų mums miglą. 

- Ačiū, - pratarė nepažįstamasis. 

Toranas pasidėjo ginklą ant kėdės greta savęs. 

- O dabar gal pagaliau paaiškinsite, ką visa tai reiškia? 

Atvykėlis liko stovėti. Jis buvo aukštas, stambių kaulų ir ilgų 
galūnių. Griežtas jo veidas atrodė tarsi sudarytas iš nugludintų 
plokštumų, kažkokiu būdu išsyk galėjai įspėti, kad šitas žmogus 
niekada nesišypso. Tačiau jo žvilgsnis anaiptol nebuvo rūstus. 

Nepažįstamasis prašneko: 

- Naujienos sklinda greitai, ypač tais atvejais, kai jomis, regis, 
neįmanoma patikėti. Tikriausiai visame Kalgane jau nebeliko nė 
vieno Žmogaus, kuris nežinotų, kad turistų porelė iš Fondo šian- 
dien kaip reikiant užvažiavo į dantis Mulo tarnams. Dar vakarui 
neatėjus, aš jau žinojau visas svarbias detales; be to, kaip jau sa- 
kiau, man ne paslaptis, kad planetoje nėra jokių turistų iš Fon- 
do, išskyrus mane patį. Mes tokius dalykus gerai žinome. 

- Kas tie "mes"? 

- “Mes" ir esame “mes"! Vienas mūsų, pavyzdžiui, esu aš. Ži- 
nojau, kad jūs apsistojote Angare - nugirdau, kaip patys apie tai 
užsiminėte. Aš žinau keletą būdų, kaip patikrinti sąrašus, ir su- 
gebu savais metodais surasti reikalingą laivą. 

Staiga jis grįžtelėjo į Beitą: 

- Jūs juk tikrai esate iš Fondo? Jūs ten gimusi? 

- Iš tikrųjų? 

- Jūs esate demokratinės opozicijos narė - regis, ją dar vadi- 
na “pogrindžiu". Jūsų vardo aš neprisimenu, bet veidą įsidėmė- 
jau. Jūs visai neseniai pasitraukėte iš Fondo, bet, jei būtumėte 
ten išties svarbus asmuo, niekur nebūtumėte išvykusi. 

Beita gūžtelėjo pečiais. 

- Jūs iš tikrųjų daug žinote. 

- Taip. Jūs išnešėte kudašių drauge su vyriškiu... šituo? 

- Argi svarbu, ką aš atsakysiu? 

- Ne. Aš tiktai siekiu visiško abipusio tarpusavio supratimo. 
Regis, tą savaitę, kai jūs taip skubotai išvykote, slaptažodis bu- 
vo “Seldonas, Hardinas ir laisvė", tiesa? Gi jūsų grupelės vadas 
buvo Porfiratas Hartas. 

- Iš kur jūs visa tai ištraukėte? - neišlaikiusi užsiplieskė Beita. 
- Ar jį nutvėrė policija? 

Toranas bandė ją sulaikyti, bet ji nusipurtė jo rankas ir žen- 
gė pirmyn. 

Zmogus iš Fondo ramiai atsakė: 

- Niekas jo nenutvėrė. Tiesiog pogrindis pasklido gana pla- 
čiai ir gana keistose vietosc. Aš esu kapitonas Hanas Pričeris iš 
Informacijos Tarnybos ir pats vadovauju vienai grupelei - kokiu 
vardu, jums neturi reikšmės. 

Valandėlę jis patylėjo, o paskui pridūrė: 

- Nagi, jums visai nebūtina manimi tikėti. Mūsų darbe kur kas 
geriau persistengti įtarinėjant nei įtarinėti per mažai. Tačiau šita 
įžanga, regis, jau pernelyg ištįso, metas ją baigti. 

- Taip, - atsakė Toranas. - Iš tiesų metas. 

- Ar negalėčiau atsisėsti? Ačiū. - Kapitonas užsikėlė koją ant 
kojos, o vieną ranką laisvai nusvarino per kėdės atkaltę. - Pradė- 
sių štai nuo ko: aš visiškai nenumanau, kas čia vyksta - tai yra, 
kas vyksta jūsų požiūriu. Judu esate ne iš Fondo, tačiau nesun- 
ku įspėti iš kur - iš vieno Nepriklausomųjų Pirklių Pasaulių. Tie- 
są sakant, man tai nelabai ir terūpi. Vis dėlto pašėlusiai smalsu: 
ko gi jums prireikė iš to vargšelio, to klouno, kurį jūs priglau- 
dėte, išgelbėję jam kailį? Slapstydami jį savo laive jūs smarkiai ri- 
zikuojate gyvybe. 

- Mes negalime atsakyti į šį jūsų klausimą. 

- Hmmm... Ką gi. Aš ir nesitikėjau, kad atsakysite. Tačiau jei 
viliatės, kad jus aplankys pats Mulas drauge su dūdų orkestru, 
būgnais ir elektriniais vargonėliais - galite apie tai pamiršti. Mu- 
las veikia anaiptol ne taip. 

- Ką? - vienu metu išsprūdo ir Toranui, ir Beitai. Iš kampo, 
kur, kone pastebimai ištempęs ausis, kiūtojo Magnifikas, atskli- 
do staigus džiaugsmingas šūksnis. 

- Tikrai, aš žinau, ką sakau. Aš pats bandžiau užmegzti su juo 
kontaktą - ir kur kas subtilesniais metodais; aš dirbau kur kas 
kruopščiau nei sugebate jūs - pora mėgėjų. Tačiau nieko nepe- 
šiau. Mulas niekada nepasirodo viešai, nesileidžia nei fotogra- 
fuojamas, nei kaip kitaip vaizduojamas; jį yra matę tik patys ar- 
timiausi jo sąjungininkai. 

- Ar kaip tik tuo ir reikėtų paaiškinti jūsų susidomėjimą mu- 
mis, kapitone? - pasiteiravo Toranas. 

- Ne. Šis klounas yra mįslės įminimo raktas. Tasai klounas - 
vienas iš labai nedaugelio, tikrai jį mačiusių. Gali būti, kad jis ir 
yra tas įrodymas, kurio man taip reikia - o man būtinai kažko 
reikia, Galaktika žino, kažko reikia Fondui pažadinti. 

- Jį reikia pažadinti? - netikėtai aštriai įsiterpė Beita. - Kokį gi 
pavojų jis gali pramiegoti? Ir kas iš tiesų esate jūs: pavojaus sig- 
nalas? Maištininkas demokratas? Slaptosios policijos agentas ir 
provokatorius? 

Raukšlės kapitono veide dar labiau pagilėjo. 

- Kai pavojus gresia visam Fondui, Ponia Revoliucioniere, nu- 
kenčia ir demokratai, ir tironai. Tad verčiau išsaugokime savus 
tironus, išgelbėkime juos nuo dar baisesnės tironijos, o jau pas- 
kui galėsime juos nuversti. 

- Kas gi tas dar baisesnis tironas, apie kurį jūs kalbate? - 
plykstelėjo Beita. 

- Mulas! Aš žinau apie jį nedaug, tačiau pakankamai, kad 
palydėčiau galvą bent kelis kartus, jei veikčiau ne taip mitriai ir 

įkliūčiau. Išsiųskite klouną iš kambario. Tai, ką ketinu pasakyti 
- ne jo ausims. 

„„ Magnifikai, - tarstelėjo Beita mostelėdama ranka, ir klounas 
be garso išnyko. 

Kapitono balsas skambėjo niauriai ir rūsčiai, jis prašneko taip 
tyliai, kad Toranui ir Beitai teko prisislinkti arčiau. 

Jis prašneko: 

- Mulas - gudrus ir įžvalgus veikėjas, pakankamai gudrus, kad 
puikiai suvoktų asmeninio vadovavimo magnetizmo ir spindesio 
teikiamus pranašumus. O jeigu jis tų pranašumų atsisako - vadi- 
nasi, ne be priežasties. Gi priežastis turėtų būti tai, kad asmeni- 
nis kontaktas atskleistų apie jį kažką, ko ypatingai svarbu kaip 
tik neatskleisti. 

Mostelėjęs ranka jis sulaikė juos, besižiojančius klausinėti, ir 
paskubomis tęsė: | 

„ Norėdamas tai išsiaiškinti, aš nukeliavau į jo gimtinę ir išk- 
lausinėjau žmones, kurie kaip tik todėl, kad perdaug žino, tik- 
rai negyvens ilgai. Jau dabar gyvųjų tarpe jų belikę visai mažai. 
Jie prisimena prieš trisdešimt metų gimusį kūdikį, prisimena jo 
motinos mirtį ir keistą jo jaunystę. Mulas anaiptol nėra žmogus! 

Abu jo klausytojai net atšlijo apimti siaubo dėl šių miglotų 
užuominų. Nei vienas, nei kitas aiškiai nesuprato, ką tai galėtų 
reikšti, tačiau toje frazėje slypinti grėsmės nuojauta buvo visiš- 
kai akivaizdi. 

Kapitonas kalbėjo toliau: 

- Jis yra mutantas ir, sprendžiant iš pastarojo meto jo karje- 
ros, netgi labai sėkmingas. Aš tiksliai nežinau jo galių, nenuma- 
nau, iki kokio lygio jis apdovanotas savybėmis, dėl kurių mūsų 
trileriai pavadintų jį “supermenu". Tačiau vos per dvejus metus 
jis sugebėjo iš nieko tapti Kalgano karinio gubernatoriaus nuga- 
lėtoju - o šis faktas daug ką atskleidžia. Juk jūs ir patys supran- 
tate, koks gresia pavojus, tiesa? Ar Seldono plane galėjo būti nu- 
matytas genetinis atsitiktinumas, turįs nenuspėjamų biologinių 
savybių? 

Prašneko Beita lėtai tardama kiekvieną žodį: 

- Nemanau, kad Seldonas galėjo tai numatyti. Tai kažkokia 
gudriai suraizgyta apgavystė. Kodėl gi Mulo Žmonės nepasinau- 
dojo proga mus užmušti, jeigu jis išties yra supermenas? 

- Jau sakiau jums, kad nežinau, kokio lygio yra jo mutacija. 
Galbūt jis dar nesijaučia pasirengęs kibti į Fondą; o įveikti pa- 
gundą ir kantriai laukti, kol būsi pasiruošęs, yra didžiulės išmin- 
ties požymis. Gal pakviestumėte klouną, aš noriu su juo pasiš- 
nekėti. 

Kapitonas įsmeigė akis į visu kūnu virpantį Magnifiką, kuris 
akivaizdžiai nejautė pasitikėjimo šiuo stambiu, griežtu, tiesiog į 
jį žiūrinčiu žmogumi. 


149 


Kapitonas iš lėto pradėjo: 

- Ar esi savo akimis matęs Mulą? 

- Taip, gerbiamasis pone, mačiau, net pernelyg gerai. Mano 
kūnas yra patyręs ir jo rankos svorį. 

- Tuo aš nė kiek neabejoju. Ar galėtum jį apibūdinti? 

- Man baugu jį net prisiminti, gerbiamasis pone. Jis - galingo 
sudėjimo vyras. Greta jo net jūs atrodytumėte liesas it šakaliu- 
kas. Raudoni jo plaukai liepsnoja it ugnis, o aš, net panaudojęs 
visą savo jėgą ir svorį, nė per plaukelį neįstengčiau pajudinti iš- 
tiestos jo rankos. - Neįtikėtinai laibas Magnifiko kūnas tarytum 
susivijo, visiškai pranykdamas ilgų rankų bei kojų raizgyne. - 
Dažnai, norėdamas pralinksminti savo generolus ar pasilinks- 
minti pats, jis užkišdavo vieną pirštą man už diržo ir iškeldavo 
mane į orą - šitaip kabodamas šiurpiame aukštyje aš turėdavau 
deklamuoti eiles. Ir tik po dvidešimto posmo jis mane paleisda- 
vo - o kiekvienas eilėraštis turėdavo būti čia pat sukurtas ir to- 
bulai surimuotas, jei ne - pradėk viską iš pradžių. Mulas - nejti- 
kėtinos galios žmogus, gerbiamasis pone, ir naudodamas savo 
jėgą jis būna labai žiaurus. Be to, gerbiamasis pone, niekas ne- 
mato jo akių. 

- Ką? Ką reiškia paskutinioji tavo frazė? 

- Jis nešioja akinius, gerbiamasis pone, kažkokius keistus aki- 
nius. Kalbama, kad tie akiniai neperregimi, o mato jis padeda- 
mas kažkokios galingos magijos, gerokai pranokstančios bet ko- 
kias žmogiškąsias galias. Esu girdėjęs, - jo balsas pritilo ir tapo 
paslaptingas, - kad išvysti jo akis - tai tas pat, kas išvysti mirtį; gir- 
dėjau, kad jis žudo žvilgsniu, gerbiamasis pone. 

Magnifikas akimis greitai permetė jį stebinčiųjų veidus. Jis vi- 
sas sudrebėjo. 

- Tai tiesa! Prisiekiu gyvybe, tai tiesa! 

Beita giliai atsikvėpė. 

- Panašu, kad jūs sakėte tiesą, kapitone. Ar norite perimti muū- 
sų darbą? 

- Ką gi, pamėginkime blaiviai pažvelgti į situaciją. Jūs čia nie- 
kam nesate skolingi? Išėjimas iš Angaro viršuje laisvas? 

- Galime išvykti bet kurią akimirką. 

- Tuomet nedelsdami ir skriskite. Gal Mulas kol kas ir nepa- 
geidauja susiremti su Fondu, tačiau leisdamas Magnifikui išs- 
mukti jis smarkiai rizikuoja. Tikriausiai kaip tik todėl tam varg- 
šeliui pasprukus ir užvirė tokia košė. Taigi nenustebkite, jei vir- 
šuje jūsų jau laukia. Jeigu jūs išgaruosite kosminėje erdvėje, 
kurgi berasi kitą atpirkimo ožį? 

- Jūsų tiesa, - niauriai sutiko Toranas. 

- Vis dėlto jūsų laivas turi apsauginį skydą, be to, tikriausiai 
yra greitesnis už bet kurį vietinį laivą. Tad kai tik išsiveršite iš at- 
mosferos sluoksnių, neutralia zona apskriekite planetą, o atsi- 

dūrę virš kito pusrutulio pačiu didžiausiu greičiu šaukite tiesiog 
į atvirą kosmosą. 

- Taip, - šaltai atsakė Beita. - O kai sugrįšime į Fondą - kas 
tuomet, kapitone? 

- Ten jūs būsite bendradarbiauti linkę Kalgano piliečiai - ar- 
gi ne? Gi aš nežinau nieko, kas verstų tuo suabejoti. Viskas tei- 
singai? 

Daugiau nebuvo kas besaką. Toranas sėdo prie valdymo pul- 
to. Jie net nepajuto, kaip laivas pasviro. 

Kai Torano valdomas laivas jau gerokai nutolo nuo Kalgano 
ir tapo galima ruoštis pirmajam tarpžvaigždiniam šuoliui, kapi- 
tono Pričerio veidas gerokai apsiniaukė - mat nė vienas vienin- 
telis Mulo laivas net nebandė užkirsti jiems kelio ir sutrukdyti 
išskristi. 

- Panašu, kad jie leidžia mums išsigabenti Magnifiką, - tarste- 
lėjo Toranas. - O tai nelabai dera su jūsų pasiūlyta teorija. 

- Nebent, - patikslino kapitonas, - jis to ir siekia - kad mes iš- 
sigabentume Magnifiką. O tai nieko gera nežadėtų Fondui. 

Išnirus iš paskutiniojo šuolio, kai iki Fondo beliko normalia 
erdve įveikiamas atstumas, laivą pasiekė ultratrumposiomis ban- 
gomis transliuojamos žinios. 

Tarp kitų naujienų buvo vienas tarsi probėgšmais paminėtas 
pranešimas. Atrodė, kad kažkoks karinis gubernatorius - nuobo- 
džiaujantis pranešėjas net nesiteikė paminėti jo vardo - pateikė 
Fondui skundą apie prievartinį vieno iš jo dvariškių pagrobimą. 
Paskui pranešėjas ėmėsi skaityti sporto naujienas. 

Kapitonas Pričeris lediniu balsu pareiškė: 

- Vis dėlto jis per žingsnį aplenkė mus visus. 

Po valandėlės susimąstęs pridūrė: 

- Vadinasi, jis jau pasiruošęs pulti Fondą - ir pasinaudojo šiuo 
įvykiu kaip pretekstu imtis veiksmų. Tad mūsų užduotis dar la- 
biau pasunkėja. Mums teks veikti, nors dar nebūsime deramai 
pasiruošę. 


15. Psichologas 


Egzistavo paaiškinimas tam faktui, kad elementas, vadinamas 
“grynuoju mokslu", buvo laisviausia gyvenimo forma Fonde. Ga- 
laktikoje, kurioje Fondo valdžia - ir net išgyvenimas - vis dar 
priklausė nuo jo technologijų pranašumų, nepaisant netgi per 
pastaruosius pusantro šimtmečio smarkiai išaugusios fizinės ga- 
lios, Mokslininkas vis dar naudojosi ypatingomis laisvėmis. Jis 
buvo reikalingas ir pats puikiai tai žinojo. 

Lygiai taip pat egzistavo paaiškinimas ir tam faktui, kad Eb- 
lingas Misas - tik tie, kurie jo nepažinojo, prie pavardės pridur- 
davo ir visus titulus - buvo laisviausia gyvybės forma Fondo “gry- 
najame moksle". Pasaulyje, kuriame visi gerbė mokslą, Misas bu- 
vo Mokslininkas - iš didžiosios raidės ir be menkiausios pašai- 
pos. Jis buvo reikalingas ir pats puikiai tai žinojo. 

Taip jau atsitiko, kad tuo tarpu, kai kiti lankstydavosi ir ke- 
liaklupsčiaudavo, jis kategoriškai atsisakydavo taip elgtis, griaus- 
mingu balsu pridurdamas, kad jo protėviai savo laiku nesilanks- 
tė jokiam pašvinkusiam merui. Siaip ar taip, protėvių laikais me- 
ras būdavo renkamas - o panorėjus ir išspiriamas - o vieninteliai 
žmonės, ką nors paveldintys prigimties teise, esą nebent apsigi- 
mę idiotai. 

Tad nieko nuostabaus, kad atsitiko ir taip, jog panorėjęs su- 
teikti Indburui teisę pagerbti jį skiriant audienciją, Eblingas Mi- 
sas nė neketino imtis įprastų formalumų: siuntinėti prašymus 
aukštyn ir laukti žemyn ateinančių maloningų atsakymų. Užuot 
kreipęsis kokių nors leidimų, jis užsimetė labiau nudėvėtąjį iš 
dviejų vizitinių savo švarkų, šauniai nusmaukęs į šoną ant galvos 
užsitupdė keistą, neregėto modelio skrybėlę, prisidegė griežtai 
uždraustą cigarą ir, nekreipdamas jokio dėmesio į du bejėgiškai 
burnojančius sargybinius, nudrožė tiesiog į mero rūmus. 

Jo Ekscelencija pajuto pirmuosius įsibrovimo ženklus tada, 
kai, triūsdamas savo sode, išgirdo vis artėjančius balsus: garsiu 
maurojimu žyrančius priekaištus, į kuriuos atsakinėjo griaudin- 
čiu bosu drabstomi sunkiai suprantami keiksmai. 

Indburas lėtai pasidėjo ant žemės kastuvėlį, lėtai atsistojo ir 
pagaliau lėtai suraukė kaktą. Kiekvieną dieną meras suteikdavo 
sau trumpą atokvėpį ir tas dvi popietės valandas, jei tik oras bū- 
davo geras, paprastai praleisdavo savo sode. Čionai susodintos 
tvarkingais kvadratais ir trikampiais vešėjo žiedais apsipylusios 
gėlės, mirguliavo griežta tvarka persipynusių geltonų ir raudo- 
nų žiedų kilimas, šen bei ten nutaškytas violetinėmis dėmelė- 
mis, apkraštuotas vešlios žalumos juostomis. Šiame sode niekas 
neturėjo teisės trikdyti mero ramybės - ničniekas! 

Indburas nusimovė žeme suteptas pirštines ir patraukė prie 
sodo vartelių. 

Zinoma, jis paklausė: 

- Ką visa tai reiškia? 

Kaip tik šį klausimą ir kaip tik tokiais žodžiais panašiomis ap- 
linkybėmis pateikia begalinė daugybė įvairiausių žmonių nuo 
pat Žmonijos priešaušrio laikų. Tačiau niekur nėra jokių įrody- 
mų, kad šis klausimas būtų buvęs kas nors kita, o ne tik įžeisto 
orumo išraiška. 

Bet šįsyk meras sulaukė tiesioginio atsakymo. Dar akimirks- 
nis, ir į sodą įsiveržė baubiantis Misas, kumščiu grūmodamas 

sargybiniams, vis dar dantimis ir nagais įsikibusiems jo apsiausto 
draiskanų. 

Paniuręs, nepatenkintas Indburas suraukė kaktą ir mostu įsa- 
kė savo darbuotojams pasišalinti. Pasilenkęs Misas pakėlė nuo 
žemės beformį gniužulą, dar neseniai buvusį jo skrybėle, nupur- 
tė prikibusius grumstus, pasikišo jį po pažasčia ir pareiškė: 

- Klausyk, Indburai, aš ketinu išieškoti iš tų pašvinkusių tavo 
klapčiukų sumą, atitinkančią vieno visiškai gero apsiausto ver- 
tę! Jį dar buvo galima nešioti ir nešioti. - Jis išpūtė gūsį oro ir 
kiek teatrališku judesiu nusišluostė kaktą. 

Iš pasipiktinimo meras net suakmenėjo. Galų gale jis išdi- 
džiai pareiškė iš savo penkių pėdų ir dviejų colių aukštybių: 

- Niekas man nepranešė, Misai, kad būtumėte prašęs audien- 
cijos. Be jokios abejonės, priėmimo laikas jums nebuvo paskirtas. 

Eblingas Misas priblokštas dėbtelėjo į merą, tarsi negalėda- 
mas patikėti savo ausimis: 

-Ga - LAK - TI - ka, Indburai, nejaugi vakar negavai mano raš- 
telio? Aš įteikiau jį tokiam susilaižiusiam slunkiui purpurine uni- 
forma. Būčiau padavęs jį tau pačiam, bet puikiai žinau, koks esi 
formalumų mėgėjas. 

- Formalumų?? - Indburas užvertė akis į dangų. Paskui pliup- 
te prapliupo: - Ar esate kada nors girdėjęs apie tvarkingą orga- 
nizaciją? Ateityje visuomet privalėsite atitinkamai vyriausybinei 
žinybai įteikti prašymą audiencijai, deramai surašytą trimis eg- 
zemplioriais. Paskui turėsite palaukti, kol įprasta tvarka jums 
bus įteiktas leidimas audiencijai ir praneštas jos laikas. Tik tada 
galėsite pasirodyti mano akivaizdoje, be to, padoriai apsirengęs 
- padoriai apsirengęs, supratote? Ir neužmirškite deramos pagar- 
bos. O dabar galite eiti. 

- Kuo tau neįtiko mano drabužiai? - užsiplieskė Misas. - Tai 
buvo pats geriausias mano apsiaustas, kol tie bukapročiai galva- 
žudžiai neprikišo prie jo nagų! O išeisiu aš tuojau po to, kai tik 
pranešiu tai, ko atėjau pranešti. Ga - LAK - TI - ka! Jei mano rei- 
kalas nedvelktų Seldono krize, aš išsinešdinčiau šią pat akimirką! 

- Seldono krizė! - Indburo balse pirmąsyk suskambo gyvas 
susidomėjimas. Misas išties buvo didis psichologas - tiesa, de- 
mokratas, storžievis, maištininkas, tačiau ir neprilygstamas psi- 
chologas. Suglumusiam merui pasipiktinimo žodžiai įstrigo 
gerklėje netgi tada, kai Misas pasilenkęs nudrėskė vieną gėlės 
žiedą, prikišo jį prie nosies ir susiraukęs čia pat atsainiai nusvie- 
dė į šalį. 

Indburas šaltai pareiškė: 

- Sekite paskui mane. Sodas anaiptol nėra skirtas rimtam po- 
kalbiui. 

Įsitaises didžiuliame savo krėsle už masyvaus stalo, Indburas 
pasijuto kur kas geriau. Iš čia jis jau galėjo matyti kelias skystas 

plaukų sruogas, kuriomis Misas nelabai sėkmingai bandė užmas- 
kuoti rausvą savo plikę. Dar geriau Indburas pasijuto išvydęs, 
kaip Misas greitu žvilgsniu apmetė kambarį, ieškodamas neeg- 
zistuojančios kėdės, ir galų gale liko stovėti, neramiai mindžiu- 
kuodamas nuo kojos ant kojos. Ir pagaliau jis pasijuto jau visai 
puikiai, kai jam atsargiai spustelėjus atitinkamą mygtuką, į kabi- 
netą protekine atskubėjo livrėja vilkintis tarnas, nusilenkęs pri- 
siartino prie stalo ir padėjo ant jo didžiulį, metalu kaustytą to- 
mą. 

- O dabar, kai bent iš dalies atkūrėme tvarką, - vėl paėmęs va- 
džias į savo rankas prašneko Indburas, - kad šis neplanuotas po- 
kalbis truktų kiek įmanoma trumpiau, prašyčiau keliais žodžiais 
išdėstyti, ką turite man pranešti. 

Eblingas Misas neskubriai prašneko: 

- Manau, žinai, kuo aš užsiimu pastaruoju metu? 

- Aš turiu čia visas jūsų ataskaitas, - patenkintas atsakė meras, 
- drauge su visomis išvadomis. Kaip suprantu, jūs tyrinėjote psi- 
choistorijos matematiką, siekdamas pakartoti Hario Seldono 
darbą ir sudaryti numatomos ateities istorijos modelį, kuriuo 
Fondas galėtų pasinaudoti. 

- Visai teisingai, - sausai atsakė Misas. - Kai Seldonas įkūrė 
Fondą, jam pakako išminties pasirūpinti, kad tarp ten apsigyve- 
nusių mokslininkų nebūtų nė vieno tikro psichoistoriko - tad 
Fondas visada aklai skynėsi kelią, paklusdamas istorinei būtiny- 
bei. Aš savo tyrinėjimuose neretai remdavausi užuominomis, ap- 
tiktomis Laiko Saugykloje. 

- Aš tai žinau, Misai. Kartodamas dar kartą tik veltui gaišina- 
te man laiką. 

- Nieko aš nekartoju! - pasipiktinęs drėbė Misas. - Apie tai, ką 
noriu tau pasakyti, tose ataskaitose net neužsiminta! 

- Ką reiškia “ataskaitose net neužsiminta"? - kvailai paklausė 
Indburas. - Kaip galima... 

- Ga - LAK - TI - ka! Nagi leisk man viską ramiai išdėstyti, tu, 
karštakoši neūžauga! Arba tuoj pat liaunies nutraukinėjęs mane 
kas žodis ir kamantinėjęs kiekvieno nieko, arba aš keliauju sau, 
ir teeinie viskas čia plėnimis! Neužmiršk, kvaily nesusitupėjęs, 
kad Fondas visais atvejais išlips sausas iš vandens, nes taip turi 
būti - bet jeigu aš dabar išeisiu, tu tikrai neišneši sveiko kailio. 

Tėškęs skrybėlę ant grindų taip, kad net prikibę prie jos 
grumstai pažiro į visas puses, Misas vienu šuoliu užšoko ant pa- 
kylos, ant kurios dunksojo mero stalas. Nuožmiai nužėręs nuo 
jo krūvą popierių, mokslininkas atsisėdo ant kampo. 

Indburas karštligiškai svarstė, ar neišsikvietus apsaugos - o 
gal pasinaudoti stale įmontuotais blasteriais? Tačiau įkaitės Mi- 
so veidas dunksojo tiesiog jam prieš akis, ir merui nieko kita ne- 
beliko, kaip tik užsimaukšlinti kuo oresnę išraišką. 

- Daktare Misai, - silpnai cyptelėjo jis, iš paskutiniųjų steng- 
damasis išsaugoti oficialumo likučius, - jūs privalote... 

- Užsičiaupk, - piktai pertraukė jį Misas, - ir pasiklausyk. Jei- 
gu šitame griozde, - jis dunkstelėjo delnu per metalu kaustytą 
dokumentų aplanką, - esi sugrūdęs šūsnį mano ataskaitų, gali ra- 
mia sąžine mesti jas lauk. Bet kokia mano pateikta ataskaita pe- 
reina dvidešimties ir dar daugiau visokių oficialių personų ran- 
kas, paskui patenka pas tave, o galiausiai ją išnaršo dar gera dvi- 
dešimtis tuščiagalvių biurokratų. Nuostabi tvarka - su sąlyga, jei 
neturi jokių paslapčių. Tačiau aš turiu kai ką, kas skirta anaip- 
tol ne pirmoms pasitaikiusioms ausims. Tai, ką noriu pasakyti, 
taip slapta, kad apie tai nenutuokia netgi man dirbantys vaiki- 
nai. Žinoma, didžiąją dalį nuveikia jie, tačiau kiekvienas triūsia 
prie atskiros nedidelės detalės, o į visumą jas sujungiu aš. Ar tu 
žinai, kas yra Laiko Saugykla? 

Indburas linktelėjo, bet Misas, nekreipdamas į jį jokio dėme- 
sio, baubė toliau, akivaizdžiai mėgaudamasis situacija: 

- Visgi aš tau paaiškinsiu, nes jau nesuskaičiuojamą daugybę 
kartų mėginau įsivaizduoti šią neįtikėtiną situaciją. Aš juk skai- 
tau tavo mintis, tu, pašvinkęs apgavike. Tavo pirštas taip ir tįs- 
ta link tokio mažo mygtukėlio, kurį nuspaudus čionai užgriūtų 
kokie penki šimtai ginkluotų galvažudžių ir pasimėgaudami ma- 
ne pribaigtų. Bet tu negali jo nuspausti, nes bijai to, ką aš Žinau, 
bijai Seldono krizės. Beje, jei tu bent ką nors paliesi ant savo sta- 
lo, aš suknežinsiu tuščią tavo makaulę anksčiau, nei kas nors 
suspės kyštelėti čia nosį. Šiaip ar taip, tiek tu pats, tiek tavo tė- 
vas banditas, tiek ir tavo senelis piratas jau pernelyg ilgai pam- 
pote Fondo krauju! 

- Tai išdavystė! - išspaudė Indburas. 

- Tikrai taip, - piktdžiugiškai patvirtino Misas. - Bet argi tu be- 
gali ką nors padaryti? Verčiau dar kiek pakentėk, aš papasakosiu 
tau apie Laiko Saugyklą. Toji Laiko Saugykla yra toks dalykas, 
kurį Haris Seldonas įkūrė pirmiausia, kad įstengtų pervesti mus 
per labiausiai duobėtus ruožus. Kiekvienai krizei Seldonas pa- 
ruošė savo paties atvaizdą, skirtą padėti mums ir kai ką paaiškin- 
ti. Iki šiol Fondą buvo ištikusios keturios krizės - ir keturiskart 
pasirodė Seldono atvaizdas. Pirmąsyk jis apsireiškė krizei pasie- 
kus aukščiausiąjį tašką. Antrąsyk jis pasirodė tuojau po to, kai 
sėkmingai pavyko įveikti antrąją krizę. Abu kartus mūsų protė- 
viai susirinko stebėti jo pasirodymų ir pasiklausyti komentarų. 
Trečiosios ir ketvirtosios krizių metu niekas juo nesidomėjo - 
galbūt todėl, kad nebuvo mirtino reikalo. Tačiau paskutinieji 
mano tyrinėjimai beveik neabejotinai įrodo - žinoma, tose atas- 
kaitose, kurias turi čia ant stalo, aš apie tai net neužsiminiau - 
kad jis abu kartus pasirodė deramu metu. Viską supratai? 

Atsakymo jis nelaukė. Nusviedė į skutus sukramtytą cigarą, iš- 
sitraukė naują ir prisidegė. Iš jo gerklės pliūptelėjo tirštas dūmų 
debesis. 

Po akimirkos Misas tęsė: 

- Oficialiai aš bandžiau atkurti psichoistorijos mokslą. Ką gi, 
šitai nė vienam Žmogui neišdegs, ir tai niekad nebus padaryta - 
jokiame šimtmetyje. Tačiau kai kuriose paprastesnėse teorijos 
detalėse aš pasiekiau tam tikrą pažangą, ir galėjau pasinaudoti 
tuo kaip pretekstu įkišti nosį į Laiko Saugyklą. Žinai, ką aš iš tie- 
sų nuveikiau? Aš beveik visiškai tiksliai nustačiau datą, kada 
mums vėl turėtų apsireikšti Haris Seldonas. Galiu pasakyti ją 
dienos tikslumu - kitais žodžiais tariant, galiu pasakyti, kada ar- 
tėjanti nauja, penktoji, Seldono krizė pasieks aukščiausią tašką. 

- Kada gi? - visas įsitempęs pasiteiravo Indburas. 

Misas linksmai ir nerūpestingai dunkstelėjo savąją bombą. 

- Po keturių mėnesių, - pareiškė jis. - Po keturių niekingų mė- 
nesių be dviejų dienų. 

- Po keturių mėnesių! - su jam visiškai nebūdingu įkarščiu su- 
šuko Indburas. - Tai neįmanoma. 

- Neįmanoma, po plyniomis, kurgi ne! 

- Po keturių mėnesių! Ar tu pats suvoki, ką tai reiškia? Jei po 
keturių mėnesių krizė pasieks aukščiausiąjį tašką, vadinasi, ji 
brendo jau metų metus! 

- Kodėl gi ne? Visai gali būti! Kur parašyta, kad toks procesas 
turi vykti dienos šviesoje ir visų akivaizdoje? 

- Bet juk niekas mums negresia! Virš mūsų nekybo joks pa- 
vojus! - nerimo apimtas Indburas taip gniaužė rankas, kad vos 
neišsisukiojo pirštų. Visiškai netikėtai jis pliūptelėjo konvulsyviu 
įsiūčiu: - Ar nenulipsi nuo mano stalo! Leisk man jį susitvarky- 
ti! Negi manai, kad tokiame šiukšlyne aš sugebu galvoti? 

Krūptelėjęs Misas sunkiai pasikėlė ir atsitraukė nuo stalo. 

Karštligiškai kuisdamasis, Indburas paskubomis sudėliojo vi- 
sus daiktus į jų vietas. Paskui prašneko berte berdamas žodžius: 

- Jūs neturite jokios teisės šitaip pas mane įsiveržti. Jei būtu- 
mėte pateikęs savo teoriją... 

- Tai ne teorija! 

- O aš sakau, kad tai - kaip tik teorija. Jei būtumėte pateikęs 
ją deramu būdu drauge su visais įrodymais ir argumentais, ji bū- 
tų patekusi į Istorijos Mokslų Biurą. Ten ją būtų smulkiai išana- 
lizavę, o išvadas pateikę man. O jau tada, žinoma, aš būčiau 
ėmęsis atitinkamų veiksmų. Dabar gi jūs tik be reikalo mane 
suerzinote. Aha... štai. 

Mero rankoje sušnarėjo perregimas, sidabru švytintis popie- 
rius, kuriuo jis pamosavo dramblotam psichologui po nosimi. 

- Stai čia yra trumpa užsienio reikalų padėties santrauka - aš 
pats ruošiu ją kartą per savaitę. Pasiklausykite. Mes užbaigėme 

derybas dėl komercinės sutarties su More, vis dar deramės su 
Liūte, pasiuntėme delegaciją į kažkokio įvykio minėjimą Bonde, 
gavome kažkokį skundą iš Kalgano ir pažadėjome jį ištirti, pa- 
siuntėme protestą dėl tam tikrų prekybinių pažeidimų Asperto- 
je, ir jie pažadėjo jį ištirti - ir taip toliau, ir taip toliau. - Mero 
žvilgsnis slydo koduotų pastabų eilutėmis. Paskui jis kruopščiai 
įsegė lapelį į šiam skirtą vietą tam tikrame aplanke, o aplanką 
padėjo į atitinkamą skyrelį. 

- Sakau jums, Misai, nėra jokios sumaišties, viskas aplinkui 
dvelkia tik taika ir ramybe... 

Tuo metu ūmai atsilapojo durys tolimajame didelio kamba- 
rio gale, ir vidun lyg tyčia - galėjai net pamanyti sapnuojąs nege- 
rą sapną - įžengė vienas rūmų dvariškių, apsivilkęs paprastu kos- 
tiumu. 

Indburas kilstelėjo nuo krėslo. Jam apsvaigo galva, jis pasi- 
juto prarandąs realybės pojūtį, kaip kad atsitinka tokiomis die- 
nomis, kai užgriūva pernelyg daug įvykių. Po Miso įsiveržimo ir 
beprotiškų jo samprotavimų tik ir betrūko šitokio nederamo ir 
dėl to gerokai gluminančio įsibrovimo nieko nepranešus - šiaip 
ar taip, į kambarį įėjęs sekretorius bent jau žinojo taisykles. 

Sekretorius priklaupė ir žemai nusilenkė. 

Indburas aštriai tarstelėjo: 

- Na? 

Sekretorius prašneko kreipdamasis į grindis: 

- Jūsų Ekscelencija, kapitonas Hanas Pričeris iš Informacijos 
Tarnybos, sugrįžo iš Kalgano. Remiantis jūsų nurodymu - įsako 
numeris X20-513 - už tai, kad nepakluso jūsų įsakymui, jis įka- 
lintas ir laukia nuosprendžio. Jį lydėjusieji asmenys sulaikyti ir 
bus apklausti. Išsami ataskaita apie tai jau suvesta į kompiuterį. 

Kone dusdamas Indburas drėbtelėjo: 

- Išsami ataskaita gauta. Na? 

- Jūsų Ekscelencija, kapitonas Pričeris gan miglotai praneša 
naujojo Kalgano karinio gubernatoriaus veikloje įžvelgęs tam 
tikrų pavojaus simptomų. Remiantis ankstesniuoju jūsų įsaku 
numeris X20-651, oficialiai kapitonas dar neapklaustas, tačiau jo 
pastabos užrašytos, išsami ataskaita suvesta į kompiuterį. 

Indburas suklykė: 

- Išsami ataskaita gauta. Na? 

- Jūsų Ekscelencija, prieš ketvirtį valandos buvo gautas pra- 
nešimas iš Salino pasienio. Į Fondo teritoriją be leidimo įsiver- 
žė keletas laivų, atpažinta, kad jie priklauso Kalganui. Visi tie lai- 
vai ginkluoti. Neišvengta ir susirėmimų. 

Sekretorius susirietė kone dvilinkas. Indburas liko stovėti. 
Eblingas Misas pasipurtė, atsitokėjo, nusliūkino prie sekreto- 
riaus ir galinga letena vožtelėjo jam per petį. 

- Paklausyk. Verčiau kulniuok ir pasirūpink, kad tasai kapito- 
nas Pričeris būtų tučtuojau išleistas iš kalėjimo ir pristatytas čio- 
nai. Nešdinkis. 

Sekretorius pasišalino, ir Misas atsigręžė į merą: 

- Ar ne metas pajudinti reikalus, Indburai? Pats supranti - ke- 
turi Mėnesiai... 

Indburas taip ir sustingo išplėtęs sustiklėjusias akis. Atrodė, 
kad gyvas liko tik vienas jo pirštas, trūkčiojančiais judesiais ne- 
sąmoningai braižantis trikampius ant lygaus stalo paviršiaus. 


16. PasiTARIMAS 


Kai dvidešimt septyni Nepriklausomi Pirklių Pasauliai, vieni- 
jami tik visiško nepasitikėjimo Fondo planeta - motina, imasi 
kurti vieningą tarpusavio bendruomenę, ir kiekvienas jų jaučiasi 
didis - nes trykšte trykšta mažojo išdidumu, nes būdamas pažei- 
džiamas ir izoliuotas sugebėjo užsigrūdinti, nes įprato gyventi 
nuolatinio pavojaus akivaizdoje - tuomet užvis svarbiausia įveikti 
pradinį derybų etapą, kai kiekvienas įžeidus derybininkas gali 
užsiplieksti dėl menkiausio nieko, o nuolatinis aštrių kampų 
glaistymas ilgainiui sukelia šleikštulį netgi patiems nuosaikiau- 
siems. 

Anaiptol nepakanka iš anksto susitarti dėl tokių dalykų kaip 
balsavimo procedūra ar atstovavimo tipas - tai yra, ar planetos 
atstovų skaičius turi priklausyti nuo jos dydžio, ar nuo gyvento- 
jų kiekio. Visi šie dalykai yra svarbūs politiškai. Tačiau toli gra- 
žu nepakanka aptarinėti prioritetinius klausimus prie stalo - tiek 
derybų, tiek ir pietų, nes neįmanoma nuvertinti ir visuomeninės 
jų reikšmės. 

Užvis kebliausia buvo parinkti susitikimo vietą - mat visuoti- 
nio provincializmo sąlygomis šis klausimas tapo itin opus. Ga- 
lų gale klaidūs diplomatijos takai ir takeliai atvedė į Redolo pla- 
netą; ją kai kurie apžvalgininkai siūlė jau iš pat pradžių dėl tos 
logiškos priežasties, kad ji buvo pačiame centre. 

Redolas buvo visiškai nedidelis pasaulis, o kariniu potencia- 
lu, ko gero, ir pats silpniausias iš visų dvidešimt septynių. Beje, 
tai buvo dar viena logiška priežastis pasirinkti būtent jį. 

Gyvenimui Redole tiko vien tiktai centrinė juosta - daugelis 
Galaktikoje tvirtina, kad to visiškai pakanka, tačiau tokio tipo 
planetos gyvenamos būna itin retai. Kitais žodžiais tariant, tai 
buvo pasaulis, kurio abiejuose pusrutuliuose nuolat laikėsi ekst- 
remalios salygos: vieną jų kaustė amžinas speigas, kitą svilino 
nepakeliamas karštis. Žmonės galėjo gyventi tiktai siaurutėje pu- 
siaujo juostoje. 

Daugeliui niekad tokioje planetoje nesilankiusiųjų neišven- 
giamai susidarys išankstinė nuomonė, kad nėra ko nė nosies kiš- 
ti į šitokį atšiaurų ir nesvetingą pasaulį. Tačiau čia egzistavo ke- 
letas kruopščiai parinktų vietų, nestokojančių jokių būtiniausių 
dalykų. Tokioje vietoje įsikūrė ir Redolo Miestas. 

Jis driekėsi nuolaidžiais kalvų šlaitais pačioje uolėto kalnyno 
papėdėje, gi kalnų siena kaip tik sutapo su šaltojo pusrutulio ri- 
ba ir neleido stingdančiam speigui prasismelkti į miestą. Tuo 
tarpu iš saulėtosios planetos pusės plūdo sausas ir šiltas oras, o 
iš kalnų vamzdžiais atitekėjo vanduo - dėl šių dviejų aplinkybių 
Redolo Miestas virto vešliai bujojančiu sodu, grimztančiu amži- 
no birželio amžiname vidudienyje. 

Kiekvienas miesto namas skendėjo žydinčiuose gėlynuose, 
atviras kiekvienam, ateinančiam be piktų kėslų. Soduose žalia- 
vo patys įvairiausi augalai, brandinantys egzotiškiausius vaisius, 
skirtus mainams su kitomis planetomis - ilgainiui Redolas netgi 
tapo nebe įprastu pirklių, o žemės ūkio gėrybes auginančiu ir 
tiekiančiu pasauliu. 

Vienu žodžiu, Redolo Miestas buvo nedidelė ramybės ir pra- 
bangos oazė siaubingoje planetoje - mažytis rojaus lopinėlis - ir tai 
tapo dar vienu argumentu susitikimo vietai pasirinkti kaip tik jį. 

Redolo Miestą užplūdo svečiai iš visų likusiųjų dvidešimt še- 
šių Pirklių Pasaulių: delegatai, jų žmonos, sekretoriai, reporte- 
riai; laivai bei jų įgulos - Redolo gyventojų skaičius laikinai pa- 
didėjo kone dvigubai, ir riboti jo ištekliai buvo išsemti beveik iki 
dugno. Vis dėlto kiekvienas galėjo valgyti ir gerti, kiek širdis gei- 
džia, bet miegoti išvis nebuvo kada. 

Vis dėlto tarp įsilinksminusių svečių vargu bau būtum radęs 
bent vieną, kuris nesuvoktų, kad visa Galaktika palengva smilks- 
ta kažkokiame paslaptingame, mieguistame kare. Visus, šitai su- 
vokiančius, buvo galima padalinti į tris kategorijas. Pirmajai ir 
didžiausiajai grupei priklausė tie, kurie žinojo nedaug ir trykš- 
te tryško pasitikėjimu savimi. 

Vienas tokių buvo jaunas kosminio laivo pilotas, savo kepu- 
rės sagtį papuošęs Rojaus kokarda. Laikydamas taurę tiesiog 
priešais akis jis sugebėdavo vogčiomis vis nuvogti kitapus stalo 
sėdinčios ir vos pastebimai besišypsančios redolietės merginos 
žvilgsnį. Jaunasis pilotas kalbėjo: 

- Pakeliui į čia mes tyčia perskridome karo veiksmų zoną. 
Maždaug šviesos minutę skriejome normalia erdve visai šalia 
Horlegoro... 

- Horlegoro? - įsiterpė ilgakojis vietinis gyventojas, kaip tik 
šio susibūrimo šeimininkas. - Ar tik ne ten praėjusią savaitę Mu- 
las smarkiai gavo į skudurus? 

- Kur jūs sugebėjote nugirsti, kad Mulas smarkiai gavo į sku- 
durus? - iš aukšto pasiteiravo pilotas. 

- Pranešė Fondo radijas. 

- Šit kaip? Ką gi, tuomet žinokite, kad Mulas paėmė Horlego- 
rą. Mes vos neįsirėžėme į jo laivų flotilę, o skrido jie kaip tik iš 
ten. Kažin, ar jam kas nors paleido žarnas, jei jis taip ir liko ne- 
toli mūšio lauko - o tuo tarpu laimingi nugalėtojai sprunka pa- 
sipustę padus... 

Kažkas prašneko aukštu, kiek vibruojančiu balsu: 

- Nekalbėkite šitaip. Fondas visada mėgdavo kuriam laikui at- 
sitraukti į krūmus. Palūkėkite - tiesiog ramiai sėdėkite ir stebė- 
kite. Senukas Fondas puikiausiai žino, kada sugrįžti. O tada - 
bum! - užbaigė skardžiojo balso savininkas reikšmingai išsišiep- 
damas. 

- Siaip ar taip, - valandėlę patylėjęs tęsė pilotas iš Rojaus, - 
jau minėjau, kad mes matėme Mulo laivus, ir iš pažiūros jie at- 
rodė tikrai puikiai, tiesiog puikumėlis. Sakau jums - tarsi būtų vi- 
siškai nauji. 

- Nauji? - susimąstęs perklausė redolietis. - Bene jie patys 
juos pasistatė? - Nuo virš jo svyrančios šakos redolietis nusisky- 
nė lapą, atsargiai jį pauostė, o paskui krimstelėjo; lapas paplū- 
do žaliomis sultimis, skleisdamas mėtų kvapą. Paskui vietinis tę- 
sė: - Ar norite mane įtikinti, kad jie sumušė Fondo laivyną savos 
gamybos geldomis? Ką dar sugalvosite? 

- Mes matėme juos savo akimis, daktare. Tikiuosi, neimsite 
abejoti, ar aš dar sugebu atskirti kosminį laivą nuo kometos? 

Redolietis pasilenkė arčiau jo. 

- Žinote, kaip man viskas atrodo? Verčiau neapsigaudinėkite. 
Karai juk neįsiplieskia šiaip sau, savaime, o mes gi turime visą 
kupetą galvotų vyrų, kurie ir vadovauja paradui. Savo darbą jie 
puikiai išmano. 

Umai garsiai įsiterpė tas pats skardžiabalsis storžievis: 

- Nenuleiskite akių nuo senuko Fondo! Jie lauks iki paskuti- 
nės minutės, o tada - bum! - plačiai prasižiojęs jis nusišiepė mer- 
ginai, kuri tuoj pat atšlijo nuo jo. 

Redolietis kalbėjo toliau: | 

- Nagi, seni, gal tu, pavyzdžiui, manai, kad tasai Mulas jau vis- 
kam vadovauja? Neee, - jis pagrūmojo pirštu. - Zinai, ką aš esu 
girdėjęs ir, beje, iš pačių aukščiausiųjų sluoksnių? Ogi kad jis - 
savas vyrukas. Mes patys jam mokame ir, galimas dalykas, patys 
pastatėme jam tuos laivus. Pažvelkime į tai blaiviai - juk tikriau- 
siai taip ir yra. Be jokios abejonės, galutinę pergale prieš Fon- 
dą jis matys kaip savo ausis, tačiau kol kas jis gali kaip reikiant 
juos supurtyti, o kai taip atsitiks - tada pasirodysime mes. 

Prašneko mergina: 

- Ar tai ir viskas, apie ką tu sugebi šnekėti, Klevai? Vien tik ka- 
ras ir karas? Zinai, man tai pradeda įgristi. 

Norėdamas pasirodyti itin galantiškas, pilotas iš Rojaus pa- 
reiškė: 

- Pakeiskime temą. Nevalia įgristi merginoms. 

Pašnekovas nutilo ir ėmė ritmingai bokalu bilsnoti į stalą. Ke- 
lios čia pat susimetusios porelės, kikendamos ir svirduliuoda- 
mos, pakilo nuo stalo; keletas panašių porelių jau grįžo atgal, iš- 
nirusios iš sodo gale dunksančios oranžerijos. 

Pokalbis nukrypo į bendresnius dalykus, visi sušneko įvai- 
riausiomis, bet vienodai beprasmiškomis temomis... 

Kitai grupei priklausė tie, kurie žinojo gerokai daugiau - ir 
atitinkamai mažiau pasitikėjo savo jėgomis. 

Vienas jų buvo vienarankis milžinas Franas - oficialus Rojaus 
atstovas, dėl šios priežasties plaukiojąs aukščiausiuose sluoks- 
niuose ir mezgantis naujas naudingas pažintis: su moterimis - 
kai pasitaikydavo patogi proga, ir su vyrais - kai reikdavo. 

Svečiuodamasis pas vieną iš tokių naujųjų draugų, kalvos vir- 
šūnėje stūksančių jo namų saulėtoje, terasoje Franas visiškai at- 
sipalaidavo - pirmąjį, kaip paaiškėjo vėliau, iš vienintelių dvie- 
jų kartų Redole. Tas naujasis draugas buvo Aivas Lionas, gimi- 
ninga Franui siela Redole. Aivo namas stūksojo kiek atokiau nuo 
būrin susispietusių kitų - vieniša buveinė, skęstanti žiedų aroma- 
to ir vabzdžių dūzgesio okeane. Saulėtoji terasa buvo ne kas kita 
kaip lygia žole užžėlusi pievutė, keturiasdešimt penkių laipsnių 
kampu pasvirusiame šlaite. Franas tysojo ant vejos, gerte gerda- 
mas kaitrius saulės spindulius. 

Jis pratarė: 

- Rojuje mes ničnieko panašaus neturime. 

Aivas mieguistai atsakė: 

- Matau, kad kaip gyvas nesi regėjęs mūsų šaltojo pusrutulio. 
Už dvidešimt mylių nuo čia yra tokia vietelė, kur skystas deguo- 
nis srovena it vanduo. 

- Eik jau eik, pasakos. 

- Faktas. 

- Ką gi, Aivai, aš irgi tau šį tą papasakosiu. Kadaise, kai dar tu- 
rėjau abi rankas ir basčiausi po visokius užkaborius... na, tu nė 
už ką nepatikėsi, bet... - Jis pradėjo pasakoti, ir jo istorija gero- 
kai užtruko, o Aivas, žinoma, nepatikėjo. 

Be pertrūkio žiovaudamas Aivas pasakė: 

- Žinoma, šiais laikais viskas gerokai pasikeitę, nebebūna 
taip, kaip kadaise. 

- Iš tiesų, viskas visai kitaip. Ir vis dėlto... - Franas įsijautė, - 
negalima šitaip tvirtinti. Juk pasakojau tau apie savo sūnų, tie- 
sa? Jis - tikras senosios mokyklos atstovas, kaip kažin ką. Velniai 
parautų, iš jo dar išeis puikus pirklys. Jis - tikras tėvas. Kaip iš 
akies luptas, išskyrus tik tai, kad jis vedė. 

- Turi omeny oficialią sutartį? Su mergina? 

- Kaip tik taip. Aš pats vedybose taip ir nesugebėjau įžvelgti 
kokios nors prasmės. Medaus mėnesį jie praleido Kalgane. 

- Kalgane? Kalgane? Galaktika! Kada gi tai buvo? 

Franas plačiai išsišiepė ir iš lėto prašneko, reikšmingai tarda- 
mas kiekvieną žodį: 

- Prieš pat Mului paskelbiant karą Fondui. 

- Tikrai? | 

Franas linktelėjo ir galvos mostu pasikvietė Aivą artyn. Praš- 
neko kimiu, prislopintu balsu: 

- Tiesą sakant, galėčiau pasakyti tau kur kas daugiau, jei tik 
tai, ką sužinosi, nepasklis už šių sienų. Mano berniukas buvo pa- 
siųstas į Kalganą su konkrečiu tikslu. Turbūt pats supranti, kad 
aš visai nenoriu atskleisti, koks buvo tas tikslas, tačiau gerai pa- 
galvok apie dabartinę situaciją ir tikriausiai pats viską atspėsi. 
Šiaip ar taip, būtent mano vaikas užvis geriausiai tiko tai užduo- 
čiai. Mums, pirkliams, reikėjo sukelti šiokį tokį triukšmelį, - jis 
gudriai šyptelėjo. - Na štai. Aš nesakysiu, kaip mes tai suveikė- 
me, tačiau... Mano sūnus apsilankė Kalgane - ir Mulas nedelsda- 
mas išsiuntė laivus. Mano sūnus! 

Aivas kone amą prarado. Savo ruožtu ir jis ryžosi atskleisti 
paslaptį: 

- Tai puiku. Žinai, girdėjau gandą, kad mes patys turime pen- 
kis šimtus laivų, kurie imsis darbo, kai tik ateis tinkamas metas. 

Franas svariai atsakė: 

- Gal net ir dar daugiau. Štai kur tikra strategija. Man tai pa- 
tinka. - Jis triukšmingai pasikasė pilvą. - Tačiau neužmiršk, kad 
ir Mulas - ne koks skystablauzdis. Tai, kas atsitiko Horlegore, 
mane smarkiai neramina. 

- Girdėjau, kad jis ten prarado ar tik ne dešimt laivų. 

- Taip, žinoma, bet turi dar bent šimtą - ir Fondui teko pasit- 
raukti. Žinoma, gerai, kai kas nors išrauna tironui dantis, tačiau 
įtartina, kad tai įvyko taip spėriai... - Jis palingavo galvą. 

- Labai norėčiau sužinoti vieną dalyką - iš kur gi Mulas gau- 
na laivus? Sklando gandai, kad juos jam tiekiame mes. 

- Mes? Tai yra pirkliai? Rojuje yra pati didžiausia laivų statykla 
iš visų nepriklausomų pasaulių, o mes kaip gyvi nesame pasta- 
tę nė vieno laivo kam nors kitam, išskyrus mus pačius. Nejaugi 
manai, kad koks nors pasaulis savarankiškai ryžosi pastatyti Mu- 
lui visą laivyną, nesiėmęs jokių atsargumo priemonių ir nesude- 
rinęs veiksmų su kitais sąjungininkais? Tai... na, tai bobučių šne- 
kos. 

- Gerai, bet tuomet iš kur tie jo laivai? 

Franas gūžtelėjo pečiais. 

- Tikriausiai Mulo govėda konstruoja juos pati. O dėl to man 
irgi gerokai neramu. 


162 


Saulės spinduliui slystelėjus tiesiog į akis, Franas sumirksė- 
jo ir kojų pirštais įsirėmė į nugludintą medinį pakojį. Palengva 
jis nugrimzdo į snaudulį, ir tylus jo knarkčiojimas susiliejo su 
svaigiu vabzdžių dūzgesiu. 

Paskutinę, trečiąją ir pačią mažiausiąją delegatų grupę sudarė 
tie, kurie žinojo gana daug ir kurių pasitikėjimas savimi kone 
prilygo nuliui. 

Vienas tokių buvo Rendu. Penktąją visuotinio pirklių pasita- 
rimo dieną įėjęs į Centrinę Salę, Rendu aptiko ten jo lūkuriuo- 
jančius du žmones, kuriuos pats ir buvo pasikvietęs. Salėje rikia- 
vosi penki šimtai kėdžių - ir visos buvo tuščios, tuščios turėjo ir 
likti. 

Rendu prašneko paskubomis, nespėjęs net kaip reikiant at- 
sisėsti: 

- Mes trys atstovaujame beveik pusę visų Nepriklausomų 
Pirklių Pasaulių karinio potencialo. 

- Taip, - atsakė Manginas iš Iso. - Mudu su kolega jau aptari- 
nėjome šį faktą. 

- Aš pasirengęs, - pasakė Rendu, - kalbėti trumpai drūtai. Ma- 
nes nedomina nei derybos, nei kokios nors subtilybės. Mūsų si- 
tuacija prastėja, ir net labai radikaliai. 

- Tokia išvada peršasi... - paragino jį Ovelas Grajus iš Mnemono. 

-- Tokią išvadą perša pastarosios valandos įvykių raida. Prašau 
jus! Pradėkime nuo pradžių. Pirma - dėl dabartinės mūsų situa- 
cijos mes niekuo dėti ir vargu bau galime ją bent šiek tiek kont- 
roliuoti. Sandėrius mes juk sudarinėjome ne su Mulu, o su kai 
kuriais kitais, iš kurių ypač verta paminėti buvusįjį Kalgano ka- 
rinį gubernatorių, kurį Mulas sutriuškino pačiu nepalankiausiu 
mums metu. 

- Taip, bet šitas Mulas - visai pusėtinas pakaitalas, - atsiliepė 
Manginas. - Aš nesikabinėju prie smulkmenų. 

- Nesakyk taip - gali smarkiai pakeisti nuomonę, kai sužino- 
si visas smulkmenas, - Rendu kiek pasilenkė ir padėjo abi ran- 
kas ant stalo delnais aukštyn - įprastas ir visiems suprantamas 
gestas. 

Valandėlę patylėjęs jis pridūrė: 

- Prieš mėnesį aš pasiunčiau į Kalganą savo sūnėną ir jo žmoną. 

- Savo sūnėną! - nustebęs šūktelėjo Ovelas Grajus. - Aš neži- 
nojau, kad jis - tavo sūnėnas. . 

- O kokiu tikslu? - sausai pasiteiravo Manginas. - Situo? - Jis 
nykščiu nubrėžė ore uždarą ratą. 

- Ne. Jei turi omeny Mulo karą su Fondu - ne. Argi galėčiau 
taikytis šitaip aukštai? Jaunuolis ničnieko nenutuokė - nei apie 
mūsų organizaciją, nei apie mūsų tikslus. Aš pasakiau jam, kad 

esu nelabai reikšmingas pogrindinės patriotinės Rojaus bend- 
ruomenės narys, o jo užduotis Kalgane - vien tik mėgėjiška, pa- 
prasčiausiai viską stebėti. Turiu prisipažinti, kad mano motyvai 
buvo gerokai migloti. Užvis labiausiai mane domino Mulo asme- 
nybė. Jis - išties keistas reiškinys, bet apie tai jau šnekėta perš- 
nekėta ir neketinu dabar pradėti iš naujo. Antrasis mano tikslas 
buvo toks: mano nuomone, tai galėjo būti visai įdomus ir neb- 
logas apmokymų procesas žmogui, kuris jau turi šiek tiek dar- 
bo su Fondu bei Fondo pogrindžiu patirties, kuris jau įrodė esąs 
gana perspektyvus ir ateityje tikriausiai mums pravers. Supran- 
tate... 

Ovelas iššiepė savo didžiulius dantis, ir ilgą jo veidą kaipmat 
išvagojo vertikalios raukšlės. 

- Ką gi, tuomet rezultatas turėjo gerokai tave nustebinti, nes 
pirklių tarpe, ko gero, nerastum nė vieno, kuris nežinotų, kad 
tasai tavo sūnėnas Fondo vardu pagrobė vieną Mulo pavaldinių 
ir tokiu būdu lyg ant padėklo pateikė Mului pretekstą paskelb- 
ti karą. Galaktika, Rendu, nekabinkite gi mums makaronų! Labai 
jau sunku patikėti, kad prie viso to pats neprikišai nagų. Nagi, 
juk puikus darbas! 

Rendu papurtė savo žilą galvą. 

- Ne, aš čia niekuo dėtas. Ir mano sūnėnas, žinoma, tyčia to 
nepadarė. Šiuo metu jis sėdi Fondo kalėjime ir visai gali būti, 
jog neišgyvens pakankamai ilgai, kad galėtų pasimėgauti šio taip 
apsukriai nuveikto darbo vaisiais. Aš visai neseniai gavau iš jo ži- 
nią. Galai žino, kaip jis sugebėjo kontrabandos būdu išsiųsti as- 
meninę kapsulę, kuri prasmuko per karo zoną, atkeliavo į Ro- 
jų, o iš ten jau pasiekė mane. Kelionėje ji užtruko ištisą mėnesį. 

- Ir?.. 

Rendu savo gulintį ant stalo delną uždengė sunkia plaštaka 
ir liūdnai atsakė: 

- Bijau, kad mums atiteko tas pats vaidmuo, kuris andai bu- 
vo skirtas Kalgano kariniam gubernatoriui. Mulas yra mutantas! 

Valandėlei stojo nerami tyla, visų trijų širdys ėmė plakti tan- 
kiau. Bet visai galėjo būti, kad Rendu taip tik pasirodė. 

Kai Manginas prašneko, jo balsas nuskambėjo taip pat ra- 
miai, kaip ir anksčiau: 

- Iš kur tu žinai? 

- Tiktai iš to, ką tvirtina mano sūnėnas. Bet jis juk buvo Kal- 
gane. 

Rendu pasistengė nuraminti vis labiau kaistantį nekantravimą: 

- Esama visokių mutantų, Manginai. Taip, visokių. Visokiau- 
sių! Tačiau tik vienintelis jų - Mulas. Kokios gi rūšies mutantas 
valiotų pradėti nuo nieko, sparčiai surinkti armiją, įkurti, kaip 
kalbama, pirmąją karinę bazę penkių mylių skersmens asteroide, 
užgrobti planetą, paskui - visą sistemą, paskui - visą regioną, o 

tada jau pulti Fondą ir sumušti jo armiją Horlegore? Ir visa tai 
- per dvejus ar trejus metus! 

Ovelas Grajus gūžtelėjo pečiais. 

- Tai tu manai, kad jis įveiks Fondą? 

- Nežinau. O jeigu taip? 

- Atleisk, bet mano vaizduotė taip toli nesiekia. Fondo įveikti 
neįmanoma! Paklausykite, mes juk neturime jokių naujų faktų, 
kuriais galėtume remtis, išskyrus, na... nepatyrusio jaunuolio 
teiginius. Gal verčiau kol kas atidėkime juos į šalį? Nepaisant vi- 
sų Mulo pergalių, iki pat šiol mes lyg ir neturėjome rimto pa- 
grindo nerimauti, ir nemanau, kad vertėtų ką nors keisti - ne- 
bent jis pasiektų dar gerokai daugiau nei dabar. Taip ar ne? 

Rendu suraukė antakius, beviltiškai susipainiojęs savo argu- 
mentų voratinklyje. Galų gale jis paklausė abiejų pašnekovų: 

- Ar kuris nors iš jūsų jau užmezgėte kokį nors ryšį su Mulu? 

- Ne, - atsakė abu. 

- Vis dėlto nesuklysime tvirtindami, kad mes tai bandėme, 
tiesa? Be to, kol neprisikasime iki jo paties, mūsų susitikimas ne- 
turės didesnės reikšmės. Tiesa? Ir dar - iki šiol buvo daugiau 
uliojama negu galvojama, daugiau šnekų negu darbų - tai cita- 
ta iš šiandieninio “Redolo Tribūnos" numerio. Ir visa tai todėl, 
kad mes niekaip neįstengiame užmegzti asmeninių ryšių su Mu- 
lu. Gerbiamieji ponai, mes turime beveik tūkstantį laivų, ku- 
riuos, sulaukę tinkamo momento, galime mesti į mūšį ir perimti 
Fondo kontrolę į savo rankas. Tačiau aš tvirtinu, kad kaip tik 
šiuos planus mums derėtų keisti, ir nedelsiant. Laivus į kovą 
reiktų išsiųsti tučtuojau - prieš Mulą. 

- Ar nori pasakyti, kad turėtume paremti tą tironą Indburą ir 
kitus Fondo kraugerius? - paklausė Manginas, ramiame jo balse 
skambėjo gerai užmaskuota tulžis. 

Rendu silpnai kilstelėjo ranką. 

- Gal apsieisime be skambių frazių? Aš pasakiau - prieš Mulą, 
ir man visiškai nesvarbu - už ką. 

Ovelas Grajus pakilo. 

- Rendu, prie tokios užmačios aš tikrai neprisidėsiu. Šįvakar 
galėsi pateikti savo pasiūlymą svarstyti visam susirinkimui - žino- 
ma, jei taip smarkiai sieki politinės savižudybės. 

Tačiau visam susirinkimui tą vakarą Rendu nieko nepasakė. 

Bet kitą rytą būtent Ovelas Grajus įsiveržė į jo kambarį - Ove- 
las Grajus, pusnuogis, nesiskutęs ir nesišukavęs. 

Rendu, tebesėdėjęs prie dar nenurinkto pusryčių stalo, taip 
ir įsistebeilijo į jį. Jis taip akivaizdžiai apstulbo ir išsigando, kad 
net pypkė išslydo iš rankos. 

Ovelas be užuolankų išrėžė: 

- Subombarduotas Mnemonas - išdavikiškas antpuolis iš kos- 
moso! 

Rendu akys susiaurėjo: 

- Fondas? 

- Mulas! - pliūptelėjo Ovelas. - Mulas! - Kliūvančiu liežuviu jis 
berte bėrė žodžius: - Antpuolis buvo iš anksto parengtas, niekuo 
neišprovokuotas! Didžioji mūsų laivyno dalis prisijungė prie 
tarpplanetinės flotilės. Tų kelių laivų, kurie liko ginti planetos, 
toli gražu nepakako, jie buvo nušluoti nespėję nė mirktelėti! 
Priešas kol kas dar neišsilaipinio, gal ir neišsilaipins, nes prane- 
šama, kad gera pusė užpuolikų laivyno sunaikinta. Tačiau tai ka- 
ras, ir aš atėjau pasiteirauti, kokios pozicijos laikysis Rojus. 

- Rojus, nė kiek neabejoju, liks ištikimas Federacijos Charti- 
jos dvasiai. Bet dabar pagaliau įsitikinai? Mulas puola ir mus. 

- Tas Mulas - tikras pamišėlis! Ar jis gali užgrobti visą Visatą? 
- Ovelas užsikirto, atsisėdo ir suspaudė Rendu riešą. - Tie kele- 
tas mūsiškių, kurie liko gyvi, pranešė, kad Mulas tu... kad prie- 
šas turi naujos rūšies ginklą. Branduolinio lauko slopintuvą. 

- Ką, ką? 

Ovelas paaiškino: 

- Dauguma mūsų laivų buvo sunaikinta todėl, kad liovėsi vei- 
kę jų branduoliniai ginklai. O tai negalėjo įvykti nei atsitiktinai, 
nei dėl sabotažo. Vadinasi, Mulas įveikė mus kažkokiu ypatingu 
ginklu. Tiesa, jis veikė netobulai, jo poveikis nebuvo nuolatinis, 
retkarčiais pasitaikydavo galimybė jį neutralizuoti. Tiesa, mano 
gautieji pranešimai nelabai išsamūs. Bet pats supranti: jei prie- 
šas turi tokį ginklą, keičiasi visas karo pobūdis. Gali atsitikti ir 
taip, kad visas mūsų laivynas liks išvis bejėgis. 

Rendu pasijuto esąs labai labai senas. Jo veidas beviltiškai ap- 
siblausė. 

- Bijau, kad išaugo tokia pabaisa, kuri sužiaumos mus visus, 
- ištarė jis. - Ir vis dėlto privalome su ja kautis. 


17. Vizi > soNORAS 


Eblingo Miso namas, dunksantis anaiptol ne pačiame praban- 
giausiame Terminuso Miesto pakraštyje, buvo gerai žinomas in- 
teligentams, literatams ar šiaip išsilavinusiems Fondo žmonėms. 
Visi Miso būsto apibūdinimai buvo labai skirtingi ir subjektyvus, 
priklausomai nuo informacijos šaltinio. Mąsliam biografui tai 
buvo “atsitraukimo nuo neakademiškos realybės simbolis", vi- 
suomenės gyvenimo apžvalgininkai žarstėsi švelniomis pastabo- 
mis apie “bauginančiai vyrišką nerūpestingos betvarkės atmos- 
ferą“, Universiteto filosofijos mokslų daktaras namą stačiokiškai 
apibūdino kaip “prigrūstą knygų, bet be jokios sistemos", uni- 
versitetų neuostęs bičiulis tvirtino, esą tai “puiki vietelė užbėg- 
ti išgerti taurelę bet kuriuo paros metu, be to, ten galima susi- 


166 


kelti kojas ant sofos", o spalvingus epitetus mėgstanti lengvabū- 
diška savaitinė radijo laida plyšojo apie “akmeninį, prie žemės 
prigludusį, paslėptų prasmių kupiną gyvenamąjį būstą, priklau- 
santį tam praplikusiam maištininkui ir piktžodžiautojui Eblingui 
Misui". 

Beitai gi, kuri tuo metu galvojo ne apie pačią audienciją, o 
tik apie save, ir kuri jau turėjo informacijos iš pirmų lūpų, na- 
mas pasirodė paprasčiausiai prišnerkštas ir nešvarus. 

Išskyrus kelias pirmąsias dienas, kalėjimas nebuvo jai itin 
sunki našta. Bent jau dabar jai atrodė, kad tupėti už grotų bu- 
vo kur kas lengviau, nei pusę valandos kiurksoti šitame name 
belaukiant paties psichologo - ir tikriausiai slapčia stebimai? Ne- 
laisvėje ji bent jau buvo drauge su Toranu... 

Galimas dalykas, įtampa ją būtų išvarginusi netgi dar labiau, 
jei ne žemėn įbesta čia pat kiūtančio Magnifiko nosis - iš pirmo 
žvilgsnio matėsi, kad jis kamuojasi kur kas smarkiau nei mer- 
gina. 

Suraitęs ilgas, kartis primenančias kojas, Magnifikas keliais 
rėmėsi į smailų nukarusį smakrą, atrodė, jis mielai susirangytų 
taip, kad taptų išvis nematomas. Nieko negalvodama Beita ištie- 
sė ranką ir švelniai palietė jį, norėdama kiek padrąsinti. Magni- 
fikas krūptelėjo, bet tučtuojau nusišypsojo. 

- Ak, mano ponia, regis, mano kūnas nepripažįsta to, ką ži- 
no protas ir, jei tik kas kilsteli ranką, kaskart laukia smūgio. 

- Tau visiškai nereikia jaudintis, Magnifikai. Aš juk su tavimi 
ir niekam neleisiu tavęs skriausti. 

Klounas paskersakiavo į ją ir tuoj pat nuleido akis. 

- Bet anksčiau jie gi laikė mane atskirai nuo tavęs ir nuo ge- 
rojo tavo vyro - ir, nors tu gal ir pasijuoksi iš mano žodžių, bet 
aš smarkiai ilgėjausi draugijos. 

- Nė nemanau juoktis. Aš irgi to ilgėjausi. 

Klounas nušvito ir stipriau apglėbęs kelius prisitraukė juos 
dar arčiau krūtinės. Jis paklausė: 

- Ar tu pažįsti tą žmogų, su kuriuo turėsime susitikti? - Klau- 
simas buvo labai jau atsargus. 

- Ne. Tačiau jis - žinomas žmogus. Esu mačiusi jį naujienų lai- 
dose, be to, nemažai apie jį girdėjau. Man regis, jis geras, Mag- 
nifikai. Nemanau, kad linkėtų mums pikto. 

- Tikrai? - klounas neramiai krustelėjo. - Gali būti, mano po- 
nia, gali būti, tačiau jis jau klausinėjo mane anksčiau - jis toks 
staigus, taip garsiai kalba, kad mane šiurpulys krečia. Jo kalbo- 
je tiek daug visokių keistų žodžių, kad atsakymai tiesiog įstrin- 
ga man gerklėje. Aš net.beveik patikėjau vienu pasakoriumi, ku- 
ris, mMėgaudamasis mano neišmanymu, kartą paporino, kad to- 
kiomis akimirkomis širdis iššoka iš krūtinės, įstringa gerklėje ir 
neleidžia išspausti nė žodžio. 

- Bet dabar juk viskas kitaip! Mes esame dviese, o jis - vienas. 
Jis vienas nesugebės išgąsdinti mūsų abiejų, argi ne? 

- Taip, mano ponia. | 

Kažkur trinktelėjo durys, ir į namo vidų plūstelėjo maurojan- 
tis balsas. Kažkur čia pat baubimas susiformavo į nuožmius žo- 
džius: 

- Nešdinkitės iš čia, po šimts Ga - LAK - TI - kų! 

Dar akimirksnis - ir už lango šmėstelėjo du paskubomis atsit- 
raukiantys uniformuoti sargybiniai. 

Eblingas Misas įdundėjo į kambarį suraukęs kaktą, atsargiai 
padėjo ant grindų kruopščiai suvyniotą ryšulį ir pripuolęs prie 
Beitos ištiesė jai ranką. Spustelėjo ją tvirtai, bet visai abejingai. 
Beita stipriai, beveik vyriškai atsakė tuo pačiu. Į klouną Misas tik 
dėbtelėjo išvertęs akis, o merginą apdovanojo kiek įdėmesniu 
žvilgsniu. | 

Jis paklausė: 

- Ištekėjusi? 

- Taip. Sutvarkėme visus formalumus. 

Valandėlę patylėjęs Misas paklausė: 

- Ir kaip - patenkinta? 

- Iki šiol - taip. 

Misas gūžtelėjo pečiais ir vėl atsigręžė į Magnifiką. Tada iš- 
vyniojo atsineštąjį ryšulį. 

- Ar žinai, kas tai, vaikine? 

Magnifikas paskubomis išsirangė iš savo krėslo ir stvėrė inst- 
rumentą su daugybe klavišų. Jis apčiupinėjo visą spiečių kontak- 
tinių mygtukų ir iš džiaugsmo atbulas apsivertė ore, ko neišvar- 
tydamas už jo stovėjusių baldų. 

Jis kimiai sukarkė: 

- Vizi - sonoras! Ir dar toks, kad negyvėlį iš kapo pakeltų! 

Ilgi jo pirštai lėtai ir švelniai slysčiojo instrumentu banguo- 
jančiais judesiais liesdami kontaktus, akimirkai stabtelėdami tai 
ant vieno, tai ant kito klavišo. Ore tiesiog priešais juos sumirgė- 

Eblingas Misas vėl prašneko: 

- Tu gi sakei, vaikine, kad moki barškinti tokiu daikčiuku, tad 
štai tau šansas. Vis dėlto tau dar teks jį suderinti. Paėmiau jį iš 
muziejaus. - Grįžtelėjęs į Beitą jis pusbalsiu pridūrė: - Kiek ži- 
nau, niekas Fonde nesugeba kaip reikiant jo prašnekinti. 

Jis pasilenkė prie pat jos ir pakuždomis išbėrė: 

- Klounas be tavęs nešnekės. Ar padėsi? 

Beita linktelėjo. 

- Gerai! - pasakė Misas. - Baimė, regis, jau tapo nuolatine jo 
būsena, tad smarkiai abejoju, ar nusilpusios mentalinės jo galios 
ištvertų tyrimą psichikos zondu. Jei norime ką nors iš jo išpešti 
kitais būdais, jis privalo jaustis visiškai ramus ir atsipalaidavęs. 
Supranti? 

Beita dar kartą linktelėjo. 

- Šis vizi - sonoras - tai pirmas žingsnis ta linkme. Jis tvirtino 
sugebąs juo groti; o jo reakcija išvydus instrumentą akivaizdžiai 
byloja, kad tai - vienas didžiausiųjų jo gyvenimo džiaugsmų. Tad 
nesvarbu, gerai jis grotų ar blogai, pasistenk įvertinti ir susido- 
mėti. Ir dar, nevenk demonstruoti, kad esi draugiškai nusiteiku- 
si mano atžvilgiu ir manimi pasitiki. Ir pagaliau - svarbiausia - 
neprieštarauk man ir netrukdyk vadovauti. 

Psichologas paskubomis dirstelėjo į Magnifiką, susirangiusį 
sofos kamputyje. Šis mikliai kažką derino instrumento viduje. 
Buvo visiškai pasinėręs į savo darbą. 

Misas nerūpestingai kreipėsi į Beitą: 

- Ar esi kada nors girdėjusi vizi - sonorą? 

- Tik kartą, - taip pat nerūpestingai atsakė Beita. - Retų inst- 
rumentų koncerte. Bet man nepaliko didesnio įspūdžio. 

- Ką gi, aš smarkiai abejoju, kad tau teko išgirsti tikrai meist- 
rišką grojimą. Tobulai juo grojantys muzikantai - didžiulė rete- 
nybė. Ir ne todėl, kad atlikėjui būtina puiki kūno koordinacija 
- pavyzdžiui, fortepijonas su daugeliu klaviatūrų jos reikalauja 
dar daugiau - o todėl, kad reikalingas ir tam tikro tipo laisvas 
mąstymas. - Pritildęs balsą jis tęsė: - Štai kodėl tas mūsų gyvasis 
skeletas gali pasirodyti besąs geresnis atlikėjas, nei pamanytum 
į jį pasižiūrėjęs. Pakankamai dažnai genialūs muzikantai visais 
kitais atžvilgiais būna beviltiški idiotai. Tai vienas tų keistųjų de- 
rinių, kurių dėka psichologija ir yra tokia įdomi. 

Jis pridūrė, iš paskutiniųjų stengdamasis palaikyti tariamai 
nerūpestingą pokalbį: 

- Ar žinai, kaip šitas dalykėlis veikia? Norėdamas tai išsiaiškin- 
ti aš labai kruopščiai jį ištyrinėjau, bet sužinojau tik tiek, kad jo 
spinduliavimas tiesiogiai veikia optinį smegenų centrą, netgi ne- 
paliesdamas regos nervo. Jis realiai sukelia tokius jutimus, ku- 
rie gamtoje paprastai išvis nesutinkami. Kai pagalvoji - išties 
nuostabu! Kai ką nors girdi - viskas gerai. Tai nieko ypatingo. 
Ausų būgneliai, vidinis klausos aparatas, visa tai... Bet... Šššš! Jis: 
pasiruošęs. Gal spustelėtum tą mygtuką grindyse? Tamsoje po- 
veikis būna dar stipresnis. 

Tamsoje Magnifikas atrodė it blyški dėmė, Eblingas Misas vir- 
to sunkiai alsuojančia kauge. Beita nevalingai įtempė akis, lauk- 
dama kažko nepaprasto, bet iš pradžių nieko nenutiko. Ore pul- 
be paliovos virpčiodamas jis vis sūdrėjo. Kurį laiką jis kybojo ore 
vienoje vietoje, paskui smuktelėjo žemyn, vėl pakilo, vis tankė- 
damas ir augdamas, ir pagaliau griausmingai krito drykstelėda- 
mas it plyštanti užuolaida. 

Sužibo mažytis pulsuojantis rutuliukas, ritmingai pliūpčioda- 
mas jis vis augo, kol pagaliau sprogo ore ištikšdamas į begalę be- 

formių dėmelių, kurios sūkuriavo palubėje ir palengva leidosi 
žemyn susivijusiomis, persipinančiomis juostomis. Prie pat grin- 
dų dėmelės susiliejo į mažytes sferas, visas skirtingų spalvų - ir 
Beitą užliejo naujų pojūčių srautas. 

Ji pastebėjo, kad užsimerkus šviesų ornamentai tampa dar 
ryškesni; paskui ūmai suvokė, kad kiekvieną atspalvių krustelė- 
jimą lydi prislopintas garsas. Dar vėliau ji sumojo neįstengian- 
ti atpažinti spalvų ir pagaliau įžiūrėjo, kad rutuliukai iš tiesų - 
anaiptol ne rutuliukai, o mažytės figūrėlės. 

Mažytės figūrėlės - mažytės plyksčiojančios ugnelės, miriadai 
jų, šokančių ir mirguliuojančių. Ūmai visas šis reginys išnyko - 
ir tuoj pat vėl pasirodė tarsi iš niekur. Žiburėliai sukosi vieni ap- 
link kitus, susiliedavo keisdami spalvą. 

Lyg ir visai ne vietoje Beita pagalvojo apie švytinčius taške- 
lius, kurie užplūsta regėjimo lauką naktį, kai pernelyg stipriai, 
kone iki skausmo užmerki akis, o paskui staigiai atsimerki. Re- 
ginys atrodė kažkoks keistai atpažįstamas: mirguliuojantys, nuo- 
lat besimainantys šviesos taškeliai, koncentriniai, tai susitrau- 
kiantys, tai vėl išsiplečiantys apskritimai, beformės virpančios 
dėmės. Visi šie žiburėliai buvo labai įvairūs, tarsi išdidinti, o 
kiekviename mirguliuojančių spalvų taškelyje išryškėjo po ma- 
žytę figūrėlę. 

Susikibusios poromis figūrėlės ūmai šoktelėjo artyn, ir Bei- 
ta aiktelėjusi kilstelėjo rankas, bet tuojau pat žiburėliai ėmė kūl- 
virsčiuodami kristi, ir vieną akimirksnį Beita pasijuto pakliuvu- 
si į patį kibirkščiuojančios sniego audros centrą; šalta šviesa sru- 
vo jos pečiais, tviskančia juosta slydo rankomis, žiro nuo sustin- 
gusių pirštų ir čia pat vėl susiliedavo ore. Viso to mirgėjimo fone 
it skysčio srautas čiurleno šimtų instrumentų muzika, netrukus 
Beita jau nebeįstengė atskirti garsų nuo šviesos. 

Kažin, vieną akimirksnį dingtelėjo jai, ar Eblingas Misas regi 
tą patį, ką ir ji? O jeigu ne, ką gi mato jis? Šmėstelėjusi mintis 
tuoj pat išnyko, ir tada... 

Ji vėl ėmė stebėti mirguliuojantį reginį. Mažytės figūrėlės - ar 
tikrai tai buvo figūrėlės? mažuliukės moterytės liepsnojančiais 
plaukais, kurios sukiojosi ir lankstėsi taip sparčiai, kad žvilgsnis 
nespėdavo užfiksuoti judesių? - susikibo, suformuodamos 
žvaigždžių pavidalo grupeles, o skambanti muzika virto skaidriu 
juoku - mergaitės juoku, aidinčiu ausų gilumoje. 

Žvaigždės kibirkščiuodamos ėmė slinkti arčiau vienos kitų, 
kol susiliejo į visumą, ir tuomet iš apačios į viršų svaiginančiu 
greičiu ėmė augti rūmų bokštai. Kiekviena plyta buvo vis kito- 
kios spalvos, kiekviena spalva - mažytė kibirkštėlė, kiekviena ki- 
birkštis - skvarbios, nuolat besimainančios šviesos spindulys, 
kreipiantis žvilgsnį į viršų, į dvidešimties brangakmeniais nu- 
sagstytų minaretų viršūnes. 

Ore sumirgėjo švytintis, raibuliuojantis kilimas; plevendamas 
jis vingiavo ir sukosi, ausdamas bekūnį voratinklį, kuris netru- 
kus apraizgė visą aplinkinę erdvę. Iš jo ištryško šviesos srautai, 
jie beregint virto čia pat besišakojančiais medžiais, kurie tilin- 
džiavo pritardami muzikai. 

Beita sėdėjo visiškai pasinėrusi į stulbinančius pojūčius. Mu- 
zika sūkuriavo aplink ją greitais, bet lyriškais verpetais. Ji ištie- 
sė ranką ir palietė trapų medžio kamieną - šis pažiro spiečiumi 
įvairiaspalvių kibirkštėlių, kurios palengva leidosi žemyn ir ge- 
so skimbčiodamos it mažyčiai varpeliai. 

Ūmai muzikos čiurlenimą perskrodė dvidešimties cimbolų 
gausmas; priešais Beitą tarsi ugnis plykstelėjo šviesos srautas, 
kaskadomis šniokšdamas nematomais laiptais jis krito ant Beitos 
kelių, greita srove gurgėdamas aplink ir švytėjimu apsemdamas 
ją iki juosmens. Virš jos kelių sutvisko vaivorykštės tiltas, ant ku- 
rio mirguliavo mažytės figūrėlės... 

Ši erdvė su sodais, su mažyčiais žmogeliukais ant tilto drie- 
kėsi į visas puses, kiek tik jos akys aprėpė - viskas liejosi į didin- 
gą styginių instrumentų muzikos bangavimą, tekėjo tiesiog į 
Beitą... 

Ir tada - staigi, baugi pauzė, akimirksnio dvejonė - ir viskas 
ėmė trauktis, temti, tirpti. Spalvos pažiro į šalis ir čia pat susivijo 
į kamuolį, kuris susitraukė, šoktelėjo aukštyn ir pagaliau visai iš- 
nyko. 

Viską aplinkui vėl apsėmė aklina tamsa. 

Sunki Miso pėda apčiuopomis surado grindyse įtaisytą jun- 
giklį, ir kambarį užliejo šviesa - kasdieniška proziškos saulės 
šviesa. Beita sumirksėjo, akis užliejo ašaros, širdį sugniaužė jau 
pasibaigusių pojūčių ilgesys. Dramblotas Miso kūnas tebedunk- 
sojo nekrustelėdamas tarsi inertiška masė, jo akys vis dar buvo 
apskritos it lėkštės, burna vis dar pražiota. 

Vien tik Magnifikas spinduliavo gyvybe; tyliai niūniuodamas 
jis mylavo savąjį vizi - sonorą. 

- Mano ponia, - dusdamas ištarė jis, - tai iš tiesų magiškas po- 
veikis. Čia slypi pusiausvyra ir atsakas, tokie subtilūs ir patvarūs, 
kokių aš nė pats nesitikėjau pasieksiąs. Man regis, šiuo instru- 
mentu aš galėčiau kurti tikrus stebuklus. Kaip tau patiko manoji 
kompozicija, mano ponia? 

- Ji tavo? - paklausė Beita. - Tu pats ją sukūrei? 

Ji net išsigando išvydusi, kaip tas liesas veidas išrausta iki pat 
masyvios nosies galiuko. 

- Taip, mano ponia, ją sukūriau aš, aš pats. Mului ji nepati- 
ko, tačiau aš dažnai atlikdavau ją vienumoje, savo paties malo- 
numui. Kadaise, dar visai jaunas, aš vienintelį kartą esu regėjęs 
tikrus rūmus - milžiniškus ir prabangius, išdabintus brangenybė- 
mis - tiesa, mačiau juos tik iš tolo, per didelę šventę. Ten buvo 

žmonių, taip išsidabinusių, kad sunku ir patikėti, o tokios didy- 
bės mano akims daugiau niekad neteko regėti, niekad, netgi tar- 
naujant Mului. Tai, ką parodžiau jums - tik blanki kopija, bet 
menkas mano protas trukdo man sukurti ką nors didingesnio. 
Šią kompoziciją pavadinau “Prisiminimais apie rojų". 

Klausydamasis jo tarškėjimo Misas ūmai pasipurtė ir atsikvo- 
šėjo. 

- Nagi, Magnifikai, - prašneko jis. - Ar nenorėtum pademonst- 
ruoti viso to ir kitiems? 

Klounas akimirksniu atšlijo. 

- Kitiems? - sudrebėjęs paklausė jis. 

- Tūkstantinėms minioms! - sušuko Misas. - Didžiausiose Fon- 
do salėse! Argi nenorėtum būti pats sau šeimininkas, ar neno- 
rėtum, kad visi tave gerbtų, ar nenorėtum tapti turtingas ir... ir... 
- Jis pristigo fantazijos. - Na, ir visa kita. Tai kaip? Ką pasakysi? 

- Bet kaipgi taip gali būti, galingasis pone? Aš juk tesu tik 
vargšas klounas, kuriam neskirta pažinti didžiųjų šio pasaulio 
dalykų. 

Psichologas papūtė lūpas ir skiausčiu delnu persibraukė kak- 
tą. Jis pasakė: 

- Bet tasai tavo kūrinys... Tu tik paklausyk, žmogau! Visas pa- 
saulis atsidurs po tavo kojomis, jei šitaip pagrosi pačiam merui 
ir jo Prekybos Trestams. Argi tau tai nepatiktų? 

Klounas dirstelėjo į Beitą. 

- O ji ar liks su manimi? 

Beita nusijuokė: 

- Na žinoma, kvaileli. Argi galėčiau palikti tave dabar, kai, pa- 
našu, tu greitai tapsi garsus ir turtingas? 

- Visa, ką gausiu aš, priklausys tau, - entuziastingai pareiškė 
jis. - Zinoma, net visų Galaktikos lobių nepakaktų atlyginti ma- 
no skolą tau už tavo gerumą. 

- Bet, - lyg tarp kitko įsiterpė Misas, - ar nenorėtum pirmiau- 
sia padėti man? 

- Ką aš turiu daryti? 

Psichologas valandėlę patylėjo, tada nusišypsojo. 

- Mažytis paviršinis, visiškai neskausmingas sąmonės zondas. 
Jis visiškai nepalies tavo smegenų, tiktai jų žievę... 

Magnifiko akyse plykstelėjo mirtina baimė. 

- Ne, tiktai ne zondas! Aš esu matęs jį naudojant! Jis išsiurbia 
protą ir palieka tik tuščią kaukolę. Mulas šitaip apdorodavo iš- 
davikus, ir po to, virtę visiškais bepročiais, jie klaidžiodavo gat- 
vėmis, kol kas nors mielaširdingai jų neužmušdavo. - Jis kilste- 
lėjo ranką, mėgindamas pastumti Misą į šalį. 

- Tai būdavo rimtas psichikos zondas, - kantriai aiškinio Mi- 
sas, - bet ir jis žmogui pakenkti gali tik tuomet, kai naudojamas 
neteisingai. Gi tas zondas, kurį turiu aš, yra tik paviršinis, jis ne- 
sužalotų net kūdikio. 

- Tai nieko baisaus, Magnifikai, - įkalbinėjo jį ir Beita. - Viskas 
tik tam, kad galėtume pakenkti Mului - kad jis niekad prie mū- 
sų neprisiartintų. Kai viskas bus baigta, mudu su tavimi tapsime 
garsūs ir turtingi - visam gyvenimui. 

Magnifikas ištiesė jai virpančią ranką. 

- Ar bent palaikysi mane už rankos? 

Beita abiem delnais suspaudė jo plaštaką, o klounas išplės- 
tomis akimis stebėjo artėjančias nugludintas terminalo plokštes. 

Eblingas Misas patogiai išsidrėbė labai jau prabangiame krės- 
le asmeniniuose mero Indburo apartamentuose. Užsispyręs kaip 
visada, jis nė menkiausia užuomina neišreiškė dėkingumo už to- 
kį nuolaidžiavimą jam ir nėmaž neužjausdamas stebėjo neramiai 
bruzdantį merą. Misas nusviedė cigaro nuorūką ir čiurkštelėjo 
gerą srautą seilių drauge su tabako trupinėliais. 

- Be kita ko, Indburai, jei kitam koncertui Melou salėje no- 
rėtum kažko ypatingo, - kalbėjo jis, - tuomet verčiau mesk savo 
elektroninius žaisliukus į kanalizaciją, kur jiems ir vieta, ir pa- 
prašyk, kad tas neūžauga išsigimėlis pagrotų tau vizi - sonoru. 
Indburai... tai tiesiog ne šio pasaulio dalykas. 

Indburas gaižiai atsakė: 

- Pasikviečiau jus ne tam, kad išdėstytumėte neįkainojamą sa- 
vo nuomonę apie muziką. Ką sužinojote apie Mulą? Pasakykite 
man šitai! Ką sužinojote apie Mulą? 

- Apie Mulą? Ką gi, pasakysiu. Pasinaudojau tik paviršiniu są- 
monės zondu, tad ir sužinojau nedaug. Iš rimto sąmonės zon- 
do nebūtų jokios naudos, nes tasai išsigimėlis paniškai jo bijo, 
ir nesąmoningas jo pasipriešinimas tikriausiai suniokotų visus 
mentalinius mazgus tą pat akimirksnį, kai sujungtume kontak- 
tus. Bet kai ką vis dėlto sužinojau, ir jei tu bent akimirkai liau- 
tumeis barbenęs pirštais į stalą... 

Visų pirma paaiškėjo tai, kad informacija apie fizinę Mulo ga- 
lią buvo gerokai perdėta. Galimas dalykas, kad jis išties gana 
stiprus, tačiau dauguma to išsigimėlio istorijų smarkiai išpūstos, 
matyt, dėl to vertėtų kaltinti kraupius jo prisiminimus. Toliau. 
Jis išties nešioja keistus akinius, ir jo žvilgsnis žudo - vadinasi, 
galime daryti išvadą, kad jis tikrai turi kažkokių paslaptingų 
mentalinių galių. 

- Visa tai mes žinojome jau iš pat pradžių, - rūgščiai pastebėjo 
meras. 

- Tai reiškia, kad zondas patvirtina mūsų turėtą informaciją. 
O toliau aš ėmiausi matematinių apskaičiavimų. 

- Ar ilgai dar kuisies su savo matematika? Ir kiek dar malsi lie- 
žuviu? Baigiu apkursti nuo tavo baubimo. 

- Manau, man prireiks dar kokio mėnesio, kad galėčiau pa- 
teikti tau šį tą vertinga. Žinoma, gali ir nepavykti. Bet koks gi 

skirtumas? Jei viso šito Seldonas nenumatė savo plane, tuomet 
mūsų šansai išties visai menki... menkutėliai. 

Indburas it pašėlęs užsipuolė psichologą: 

- Štai ir sučiupau tave, išdavike! Visa tai - gryniausias melas! 
O dabar įrodyk, kad gudrus, jog nesi vienas iš tų nusikaltėlių 
gandonešių, kurie visame Fonde skleidžia idiotiškus paistalus 
apie netolimą žlugimą, sėja paniką ir dvigubai apsunkina ir šiaip 
nelengvą mano darbą! 

- Aš? Aš? - Misas po truputį pradėjo rimtai siusti. 

Indburas užliejo jį keiksmų papliūpa. 

- Prisiekiu kosminių dulkių debesimis - Fondas laimės! Fon- 
das laimės, nes privalo laimėti! 

- Nepaisant gėdingo pralaimėjimo Horlegore? 

- Tai nebuvo pralaimėjimas! Tu irgi priėmei už gryną pinigą 
tą apgalvotai skleidžiamą melą? Priešas ten gerokai pranoko mus 
skaičiumi, be to, mus išdavė... 

- Kas išdavė? - su panieka paklausė Misas. 

- Tie padugnės utėlėti demokratai! - užriko Indburas. - Aš jau 
seniai žinojau, kad laivynas užsikrėtęs demokratizmo bacilomis. 
Daugumą tų šunsnukių pavyko išvaikyti, bet vis dėlto jų dar li- 
ko pakankamai, kad pačiame mūšio įkarštyje dvidešimt laivų im- 
tų ir pereitų į priešo pusę be jokio paaiškinimo! Demokratų li- 
ko pakankamai, kad visiems imtų atrodyti, jog mes pralaimėjome. 

Beje, jei jau pradėjome apie tai - kas gi asmeniškai sieja tave, 
stačioką, atviraširdį patriotą ir visų primityviausių dorybių įsikū- 
nijimą, su demokratais? 

Eblingas Misas gūžtelėjo pečiais, tarsi išgirdęs visišką nesą- 
monę. 

- Nusišneki, Indburai, ar Žinai tai? Nejaugi nieko nereiškia tai, 
kad nuo to meto mūsų pajėgos vien tik traukiasi ir jau prarado 
gerą pusę Sivenos? Bene vėl demokratai bus prikišę nagus? 

- Ne, šįsyk ne demokratai, - žemauūgis meras aštriai šyptelėjo. 
- Mes traukiamės - šitaip atakuojamas Fondas traukdavosi visa- 
da, kol neišvengiama istorijos tėkmė viską pasukdavo mūsų nau- 
dai. Aš jau dabar žinau, kuo viskas baigsis. Vadinamasis demok- 
ratų pogrindis jau paskelbė manifestą, saikstydamasis palaikysiąs 
vyriausybę ir visa kuo jai talkinsiąs. Žinoma, gali būti, kad tai 
akių dūmimas, galbūt jie ruošia dirvą dar klastingesnei išdavys- 
tei, tačiau aš sugebėsiu kaip reikiant tuo pasinaudoti. Iš viso to 
išspausiu tikrai veiksmingą propagandą, kuri niekais pavers vi- 
sus tų klastūnų išdavikų planus. O kas dar geriau... 

- Netgi dar geriau, Indburai? 

- Gali spręsti pats. Prieš dvi paras vadinamoji Nepriklausomų 
Pirklių Asociacija paskelbė karą Mului, ir Fondo laivynas vienu 
ypu pasipildė bent tūkstančiu laivų. Kaip matai, šitas Mulas su- 
siruošė praryti kąsnį, kurio net nesugebės apžioti. Kokius jis 

mus aptiko? Susiskaldžiusius, besiriejančius tarpusavyje. Gi da- 
bar, kai virš mūsų pakibo jo antpuolio grėsmė, mes susivienijo- 
me ir tapome stiprūs. Mulas privalo pralaimėti. Tai neišvengia- 
ma - kaip visada. 

Vis dėlto Miso skepticizmas nesumažėjo nė per nago juodymą. 

- Tuomet dar pasakyk, kad Seldonas numatė ir visiškai atsi- 
tiktinį mutanto atsiradimą. 

- Mutanto! Jo gi neįmanoma atskirti nuo Žmogaus, niekas ne- 
sugebėtų atskirti, ir išvis nieko apie tai nežinome, išskyrus maiš- 
tininko kapitono, poros svetimšalių jaunuolių bei to pašvinku- 
sio fokusininko ir klouno kliedesius. Regis, tu užmiršai pačius 
patikimiausius duomenis - tuos, kuriuos pats ir pateikei. 

- Aš? - akimirksnį Misas atrodė gerokai suglumęs. 

- Taip, tu, - nusišiepė meras. - Po devynių savaičių atsidarys 
Laiko Saugykla. Ir ką gi tai reiškia? Ji atsidarys ištikus krizei! O 
jei šis Mulo antpuolis - anaiptol ne krizė, tai kurgi tuomet ta 
"tikroji"? Kokia gi ta baisioji krizė, dėl kurios ir atsidarys Saugyk- 
la? Atsakyk, tu, lašinių palti! 

Psichologas gūžtelėjo pečiais: 

- Gerai. Jei jau tikiesi, kad tave tai pradžiugins. Vis dėlto pra- 
šysiu vienos paslaugos. Dėl viso pikto... na, jeigu senis Seldonas 
iš tiesų mums ką nors pasakys - ir netyčia nusišnekės į lankas... 
Aš norėčiau dalyvauti Didžiajame Atsidaryme. 

- Gerai. O dabar nešdinkis. Ir artimiausias devynias savaites 
nesirodyk man akyse. 

- Su didžiausiu malonumu, tu, košmariškasis džiūvėsi, - sau 
po nosimi suniurnėjo išeidamas Misas. 


18. Fondo žlugimas 


Laiko Saugykloje tvyrojo savotiška, neapibūdinama atmosfe- 
ra. Čia nedvelkė irimu, nes patalpa buvo skaisčiai apšviesta ir 
kondicionuojama, sienas puošė ryškių spalvų ornamentai, O ei- 
lėmis surikiuoti krėslai buvo patogūs ir, matyt, skirti amžinam 
naudojimui. Saugykloje nedvelkė netgi senove, nes praslinkę 
amžiai nepaliko čia jokio plika akimi regimo pėdsako. Be to, čia 
nesimatė ir jokių pastangų sukelti pagarbią baimę - patalpos 
apstatymas buvo kuklus ir kasdieniškas - be būtiniausių baldų 
čia nieko daugiau ir nebuvo. 

Vis dėlto netgi atmetus visus įmanomus apibūdinimus, kaž- 
kas dar liko neįvardyta - tas kažkas telkėsi aplink gerą pusę kam- 
bario užimantį visiškai tuščią stiklinį kubą. Keturis kartus per tris 
šimtmečius tame kube materializavosi paties Hario Seldono at- 
vaizdas - jis sėdėjo čia ir kalbėjo. Tiesa, du pastaruosius kartus 
niekas jo nesiklausė. 

Bėgo šimtmečiai, gimė ir išmirė jau devynios kartos, o tasai 
senolis, kuris savo akimis regėjo Visatos Imperijos didybės lai- 
kus, vis dar protarpiais suprojektuodavo čia savo atvaizdą - ir vis 
dar suprato savo proproprovaikaičių Galaktiką kur kas geriau 
nei patys proproprovaikaičiai. 

Tuščias stiklinis kubas kantriai laukė. 

Pirmasis atvyko meras Indburas III. Ypatingoms progoms 
skirta jo mašina riedėjo tuščiomis, nerimu alsuojančiomis mies- 
to gatvėmis. Su savimi jis atsivežė ir nepamainomąjį savo krės- 
lą, gerokai aukštesnį ir platesnį už visus, esančius Saugykloje. 
Krėslas buvo pastatytas pačiame priekyje, kad merui niekas 
neužstotų vaizdo, kad priešais jį dunksotų tik stiklo kubas. 

Kairėje, greta mero stovintis paniuręs kariškis pagarbiai nu- 
silenkė. 

- Jūsų Ekscelencija, viskas jau paruošta šio vakaro transliaci- 
jai, oficialiam Jūsų Ekscelencijos pareiškimui išplatinti. 

- Gerai. O tuo tarpu tiesioginiame eteryje tegul toliau eina 
specialios tarpplanetinės programos, susijusios su Laiko Saugyk- 
la. Zinoma, negalima leisti jokių spėliojimų ar apmąstymų šia te- 
ma. Ar visuomenė reaguoja vis dar pakenčiamai? 

- Taip, Jūsų Ekscelencija, visuomenė visiškai kontroliuojama. 
Prieš kurį laiką sklandę pikti gandai jau beveik visiškai nutilo. Vi- 
sur tvyro absoliutaus pasitikėjimo savimi nuotaikos. 

- Gerai! 

Indburas mostu atleido pareigūną ir kruopščiai pasitaisė 
puošnią savo apykaklę. 

Jau buvo be dvidešimt dvylika! 

Į salę po vieną ar poromis ėjo rinktiniai merijos asmenys - di- 
džiųjų prekybinių organizacijų vadovai. Kiekvienas jų buvo ap- 
sigaubęs orumo skraiste, atitinkančia finansinę jo padėtį ir mero 
palankumo laipsnį. Kiekvienas jų prisistatė merui, buvo apdova- 
notas maloningu žodžiu ar dviem ir sėdosi iš anksto paskirton 
vieton. 

Netikėtai kambaryje pasirodė žmogus, lyg ir visai nederantis 
prie šios pompastiškos ceremonijos - Rendu iš Rojaus. Nors apie 
jį niekas nepranešė, jis ėmė atkakliai skverbtis link mero krėslo. 

- Jūsų Ekscelencija! - pusbalsiu ištarė jis ir nusilenkė. 

Indburas suraukė antakius. 

- Jums nebuvo paskirta audiencija. 

- Jūsų Ekscelencija, aš prašiau audiencijos jau prieš savaitę. 

- Apgailestauju, tačiau su Seldono pasirodymu susiję Valsty- 
bės reikalai... 

- Jūsų Ekscelencija, aš irgi smarkiai apgailestauju, bet esu pri- 
verstas prašyti, kad anuliuotumėte savo įsakymą išsklaidyti Nep- 
riklausomųjų Pirklių laivus po visą Fondo laivyną. 

Indburas visas net išraudo, pasipiktinęs tokiu įžūliu sutruk- 
dymu. 

- Dabar netinkamas metas tokioms diskusijoms. 

- Jūsų Ekscelencija, dabar - vienintelė proga, - primygtinai 
kuždėjo Rendu. - Kaip oficialus Nepriklausomų Pirklių Pasaulių 
atstovas aš pareiškiu, kad tokiam įsakymui mes negalime paklus- 
ti. Jis privalo būti anuliuotas anksčiau, nei Seldonas išspręs 
mums mūsų pačių problemas. Kai tik pavojus praeis, taikytis bus 
per vėlu ir mūsų sąjunga subyrės. 

Indburas įsmeigė ledinį žvilgsnį į Rendu. 

- Tikiuosi, jūs suprantate, kad aš esu Fondo ginkluotųjų pa- 
jėgų vadas? Ar aš turiu teisę formuoti karinę politiką - ar ne? 

- Turite, Jūsų Ekscelencija, tačiau kai kurie dalykai yra tikrai 
netikslingi. 

- Nesakykite, kad šis mano įsakymas netikslingas. Tokios 
grėsmės akivaizdoje pernelyg pavojinga leisti jūsų žmonėms at- 
siskirti. Jeigu mes veiksime kiekvienas sau, tai bus naudinga tik 
priešui. Mes privalome vienytis, ambasadoriau, ir karo, ir poli- 
tikos srityse. 

Rendu pajuto, kaip įsitempia gerklės raumenys. Šįsyk jis jau 
apsiėjo be pagarbaus kreipinio: 

- Dabar, kai tuojau turi prašnekti Haris Seldonas, jūs jaučia- 
tės saugus ir nukreipiate savo veiksmus prieš mus. Gi prieš mė- 
nesį, kai mūsų laivai prie Terelo įveikė Mulą, jūs buvote sukal- 
bamas ir nuolaidus. Galiu priminti jums, pone, kad atvirame 
mūšyje Fondo laivai jau patyrė penkis pralaimėjimus, o tuo tar- 
pu Nepriklausomų Pirklių Pasauliai neša jums pergales tarsi ant 
padėklo. 

Indburas grėsmingai suraukė antakius. 

- Ambasadoriau, Terminuse jūs nebepageidaujamas. Šįvakar 
jums bus oficialiai pareikštas įsakymas išvykti. Be to, mes jau 
anksčiau tyrinėjome - ir ateityje dar kruopščiau ištirsime - jūsų 
ryšius su destruktyviomis demokratinėmis Terminuso jėgomis. 

Rendu atsakė: 

- Kai aš išvyksiu, drauge su manimi išvyks ir visi mūsų laivai. 
Aš ničnieko nenutuokiu apie jūsų demokratus. Žinau tik tiek, 
kad jūsų - Fondo - laivai pasidavė Mului, nes jus išdavė aukščiau- 
sieji jūsų karininkai - kartoju, karininkai, ne paprasti pilotai, nes- 
varbu, demokratai ar ne. Sakau jums: dvidešimt Fondo laivų ka- 
pituliavo Horlegore jų pačių viceadmirolo įsakymu, ir dar tokiu 
metu, kai nė vienas jų nebuvo nukentėjęs, kai jiems išvis negrė- 
sė joks rimtas pavojus. Gi tas viceadmirolas buvo asmeniškai jū- 
sų parinktas artimas sąjungininkas - jis pirmininkavo mano sū- 
nėno teisme, kai tik šis parvyko iš Kalgano. Ir tai - anaiptol ne 
vienintelis mums žinomas atvejis. Mes neketiname rizikuoti sa- 
vo laivais ir žmonėmis, kovodami vadovaujant potencialiems iš- 
davikams. 

Indburas pareiškė: 

- Vos išeisite iš čia, jus visur lydės sargybiniai. 

Rendu pasišalino, lydimas nebylių paniekinančių Terminuso 
grietinėlės žvilgsnių. 

Iki dvyliktos beliko vos dešimt minučių! 

Atvyko ir Beita su Toranu. Juodu kilstelėjo iš savo krėslų ga- 
linėje eilėje ir pamojo praeinančiam Rendu. 

Rendu maloniai jiems nusišypsojo. 

- Vis dėlto ir jūs atsidūrėte čia! Kaip jums tai pavyko? 

- Magnifikas buvo mūsų politiku, - šyptelėjo Toranas. - Ind- 
buras užsispyrė, kad jis savo vizi - sonoru atliktų Laiko Saugyk- 
lai skirtą kompoziciją, kurios pagrindinis veikėjas, žinoma, turė- 
tų būti pats Indburas. Magnifikas atsisakė kelti koją čionai be 
mūsų, perkalbėti jo buvo visiškai neįmanoma. Drauge su mumis 
yra ir Eblingas Misas, tiksliau, buvo. Jis vaikštinėja kažkur neto- 
liese. - Staiga jo balse nuskambėjo niūrios, nerimo persmelktos 
gaidelės: - Kas gi negerai, dėde? Tu nekaip atrodai. 

Rendu linktelėjo. 

- Manęs tai nė kiek nestebina. Mus užgriuvo sunkūs laikai, 
Toranai. Kai Fondui pavyks atsikratyti Mulo, bijau, ateis ir mū- 
sų eilė. 

Prisiartino labai tiesus, paniuręs, baltu apdaru vilkįs žmogus 
ir pasisveikino nevikriai nusilenkdamas. 

Tamsios Beitos akys nušvito. Ji ištiesė ranką. 

- Kapitone Pričeri! Jus vėl grąžino į kosmoso tarnybą? 

Kapitonas paspaudė jai ranką ir nusilenkė žemiau. 

- Nieko panašaus. Kaip suprantu, daktaras Misas pasistengė, 
kad man būtų leista dalyvauti čia, tačiau tai laikina. Rytoj teks 
vėl sugrįžti į namų areštą. Kiek dabar laiko? 

Jau buvo be trijų minučių dvylika! 

Magnifikas atrodė lyg tikras sielvarto ir širdį stingdančios ne- 
vilties įsikūnijimas. Susivijęs į kamuolį jis, regis, kaip visuomet 
stengėsi virsti nematomu. Ilgos jo nosies šnervės išsipūtė, di- 
džiulės įkypos akys neramiai šmižinėjo po visą patalpą. 

Jis įsitvėrė Beitos rankos, o vos ji vėl atsisėdo, patyliukais 
kuštelėjo: 

- Kaip manai, mano ponia, ar visi šie didžiūnai klausėsi, kai 
aš... kai aš grojau... vizi - sonoru? 

- Visi iki vieno, nė kiek tuo neabejoju, - užtikrino Beita, švel- 
niai jį papurtydama. - Taip pat esu tikra, kad jie laiko tave pačiu 
puikiausiu muzikantu Galaktikoje, o tavo koncertą - pačiu nuos- 
tabiausiu iš visų kada nors matytų ar girdėtų. Tad verčiau išsi- 
tiesk ir atsisėsk kaip reikiant. Privalome atrodyti oriai. 

Nors ir suraukusi antakius, Beita šypsojosi, ir Magnifikas at- 
sakė jai blausia šypsena. Neskubėdamas jis išsirangė, ištiesinda- 
mas ilgas savo galūnes. 

Stojo pusiaudienis... 

„ir stiklo kubas jau nebebuvo tuščias. 

Vargu bau kas nors iš susirinkusiųjų suspėjo pastebėti apsi- 
reiškimo akimirksnį. Dar ką tik kube nebuvo jokio žmogaus - i+ 
štai, jis jau čia. 

Kube pasirodė invalido vežimėlyje sėdintis pavidalas, senas 
ir susitraukęs, o raukšlių išvagotame veide švietė skaisčios akys. 
Kai žmogus prašneko, kaipmat paaiškėjo, kad vien jo balsas ir 
tėra gyvas. Ant jo kelių gulėjo užversta knyga. Žmogus švelniai 
prašneko: 

- Aš - Haris Seldonas! 

Jis kalbėjo visiškoje tyloje, nors įtampa, regis, spengte spengė. 

- Aš - Haris Seldonas! Aš nežinau, ar kas nors manęs klauso- 
si, mano pojūčiai to neapčiuopia, bet tai ir nesvarbu. Mane vis 
dar kamuoja keletas baimių, kad Planas gali sužlugti. Pirmuosius 
tris šimtmečius tikimybė, kad viskas vystysis be nukrypimų, sie- 
kė 94,2 procento. 

Valandėlę jis patylėjo, nusišypsojo, o paskui maloniai tęsė: 

- Beje, jei kas nors iš jūsų stovite - galite atsisėsti. Jei kuris 
norite užsirūkyti - rūkykite nesivaržydami. Juk kūnišku pavida- 
lu manęs čia nėra. Tad nereikia ir jokių formalumų. 

O dabar pasišnekėkime apie pribrendusią problemą. Pirmą- 
syk istorijoje Fondui iškilo arba visai netrukus iškils pilietinio 
karo grėsmė. Iki šiol visus išorinius antpuolius jums pavyko at- 
mušti - tai buvo neišvengiama, nulemta griežtų psichoistorijos 
dėsnių. Gi dabar jums gresia pernelyg nedisciplinuotos išorinės 
paties Fondo grupės ataka prieš pernelyg autoritarinę centrinę 
vadovybę. Tokią situaciją irgi nulėmė būtinybė, o rezultatai - aki- 
vaizdūs. 

Besiklausančiųjų aukštuomenės narių orumas ėmė byrėti tie- 
siog bežiūrint. Pats Indburas kone pašoko iš savo krėslo. 

Beita pasilenkė į priekį, jos akis aptemdė nerimas. Apie ką 
čia šneka didysis Seldonas? Ar tik ji nebus praleidusi keleto žo- 
džių... 

- „„kad sunkiai pasiektas kompromisas yra būtinai reikalingas 
dviem atžvilgiais. Nepriklausomųjų Pirklių maištas sukuria naują 
nestabilumo elementą vyriausybėje, kuri, matyt, jau kuris laikas 
gerokai per smarkiai pasitiki savimi. Atgaivinamas siekiamybės 
veiksnys. Nors ir nugalėta, demokratija toliau nepaliaujamai vys- 
tOSi... 

Dabar jau nuaidėjo vis garsiau gaudžiantys balsai. Kuždesiai 
tapo kone riksmu, pakankamai aiškiai girdėjosi panikos gaide- 
lės. 

Beita kuštelėjo Toranui į ausį: 

- Kodėl gi jis nieko nesako apie Mulą? Pirkliai niekad nebu- 
vo sukilę! 

Toranas tik gūžtelėjo pečiais. 

Nepaisant vis labiau įsisiūbuojančio bruzdesio, kube sėdin- 
tis pavidalas smagiai kalbėjo toliau: 

- „nauja ir kur kas tvirtesnė koalicinė vyriausybė - štai kokia 
yra būtina ir naudinga Fondui primesto pilietinio karo pasekmė. 
Dabar gi tiktai senosios Imperijos likučiai betrukdo tolesniam 
vystymuisi ir plėtimuisi - tačiau jie, bent jau keletą artimiausių 
metų, nesukels jokių rimtesnių problemų. Žinoma, aš negaliu 
atskleisti jums būsimosios jūsų problemos pobūdžio... 

Patalpoje pratrūko toks baisus triukšmas, kad Seldono lūpos 
judėjo, regis, be jokio garso. 

Greta Rendu išdygo Eblingas Misas, jo veidas tirštai išraudo. 
Misas užbaubė visa gerkle: 

- Seldonas nusivažiavo į lankas! Jis šneka apie kažkokią visai 
kitą krizę! Ar jūs, pirkliai, buvote suplanavę pilietinį karą? 

Rendu pusbalsiu atsakė: 

- Taip, mes ketinome kovoti. Tačiau Mulo grėsmės akivaizdo- 
je atsisakėme savo planų. 

- Vadinasi, Mulas yra papildomas veiksnys, kuriam Seldonas 
su visa savo psichoistorija nebuvo pasiruošęs. Kas gi čia vyksta? 

Staigioje, akmeniu užgulusioje tyloje Beita pastebėjo, kad ku- 
bas vėl liko tuščias. Atominis sienų švytėjimas aptemo, nutrūko 
švelnus kondicionuoto oro srovenimas. 

Kažkur užkaukė tai pritilstanti, tai vėl kurtinanti pavojaus si- 
rena. Rendu vien lūpomis suformavo žodžius: 

- Antpuolis iš kosmoso! 

Eblingas Misas prikišo prie ausies savo rankinį laikrodį ir stai- 
ga suriko: 

- Sustojo! Ga - LAK - TI - ka! Jis sustojo! Ar kieno nors laikro- 
dis šiame kambaryje dar eina? - Jo balsas griaudėte griaudėjo. 

Dvidešimt laikrodžių prigludo prie dvidešimties ausų. Tačiau 
neprireikė nė dvidešimties sekundžių, kad paaiškėtų - nė vienas 
laikrodis nebeveikia. 

- Vadinasi, - niauriai pareiškė Misas, pranešdamas šiurpų ne- 
permaldaujamą faktą, - Laiko Saugykloje kažkas išjungė visą 
branduolinę energiją - o Mulas atakuoja. 

Triukšmą perskrodė Indburo riksmas: 

- Visi sėskitės! Nuo Mulo mus skiria penkiasdešimt parsekų! 

- Skyrė, - iš visų plaučių užriko Misas. - Prieš savaitę. O kaip 
tik šiuo metu ant Terminuso krenta bombos. 

Beita pajuto, kaip ją palengva užvaldo absoliučios nevilties 
pojūtis. Jis tampriai apraizgė ją stangriais tvirtais sluoksniais, kol 
gerklę užgniaužė taip, kad Beita vos beįstengė mažyčiais skaus- 
mingais gurkšneliais įtraukti į plaučius oro. 

Išorėje sparčiai rinkosi minia - aiškiai girdėjosi jos keliamas 
triukšmas. Pokštelėjusios atsivėrė durys, ir vidun protekine įlėkė 

žmogus. Indburas nuskubėjo jo pasitikti; žmogus prapliupo net 
p pajų kol meras prisiartins. 

- Jūsų Ekscelencija! - pakuždomis ėmė berti jis. - Mieste sus- 
tojo visas transportas! Nebeveikia nė viena išorinio ryšio linija! 
Pranešama, kad Dešimtasis Laivynas išblaškytas, o Mulo laivai 
pasiekė išorinius atmosferos sluoksnius. Dauguma mūsų žmo- 
nių... 

Indburas bejėgiškai susmuko ant grindų ir liko gulėti nė nek- 
rustelėdamas. Kambaryje niekas nebetarė nė žodžio. Pritilo net- 
gi išorėje susispietusi minia, virš galvų grėsmingai pakibo ledi- 
nė panika. | 

Kažkas pakėlė Indburą nuo žemės. Kažkas kliūstelėjo gurkšnį 
vyno tiesiog jam į burną. Nors Indburas neatsimerkė, jo lūpos 
krustelėjo, ištardamos vieną vienintelį žodį: 

- Pasiduokite! 

Beita pajuto tuojau pravirksianti - ne iš sielvarto ar pažemi- 
nimo, oO iš pačios paprasčiausios baimės ir nevilties. Eblingas Mi- 
sas timptelėjo ją už rankovės: 

- Eime, jaunoji ponia! 

Be jokių ceremonijų jis ištempė ją iš krėslo. 

- Mes išeiname, - pareiškė jis. - Pasiimk drauge ir savo muzi- 
kantą. - Blyškios, netgi bespalvės stambiojo mokslininko lūpos 
virpėjo. 

- Magnifikai, - silpnai išspaudė Beita. 

Klounas susigūžė iš siaubo. Jo akys sustiklėjo. 

- Mulas! - suklykė jis. - Mulas, jis atvyko ir dabar sučiups ma- 
ne! 

Vos Beitai prisilietus, jis pašėlo spurdėti. Toranas pasilenkė 
prie jo ir stipriai vožtelėjo kumščiu. Magnifikas susmuko be są- 
monės, ir Toranas persimetė jį per petį it bulvių maišą. 

Kitą dieną bjaurūs, pajuodę mūšiuose Mulo laivai plūste užp- 
lūdo Terminuso planetos nusileidimo aikšteles. Užpuolikų ge- 
nerolas nušvilpė ištuštėjusia Terminuso Miesto gatve - nežinia 
kieno gamybos antžeminis automobilis veikė kuo puikiausiai, 
kai tuo tarpu visos branduolinę energiją naudojančios miesto 
mašinos stovėjo negyvos ir visiškai nenaudingos. 

Okupantai paskelbė savo proklamaciją praėjus lygiai dvide- 
šimt keturioms valandoms po to, kai dar visai neseniai buvusiam 
tokiam galingam Fondui apsireiškė Haris Seldonas. 

Iš visų Fondo planetų tik Nepriklausomieji Pirkliai vis dar 
laikėsi. Mirtinu pavojumi jiems dabar grasė Mulas - paties Fon- 
do užkariautojas. 

19. Paieškos pRasideEdA 


Vieniša planeta Rojus - vienintelė planeta, besisukanti aplink 
vienintelę žvaigždę tame Galaktikos sektoriuje, įsiterpusiame į 
tarpgalaktinį vakuumą - atsidūrė apsiaustyje. 

Karine prasme ji iš tiesų buvo apsiaustyje, nes bet kurį Galak- 
tikos kosminės erdvės sklypelį, esantį dvidešimties parsekų atstu 
nuo jos, galėjo tučtuojau pasiekti avanpostuose dislokuotos Mu- 
lo pajėgos. Praslinkus keturiems mėnesiams po visus priblošku- 
sio Fondo žlugimo, visos Rojaus komunikacijos subyrėjo tarsi 
skustuvu supjaustytas voratinklis. Visi Rojaus laivai skubiai sugrį- 
žo į gimtąjį pasaulį, tad vis dar veikiančia ir kovojančia baze be- 
liko pati planeta. 

Visais kitais atžvilgiais apsiaustis buvo dar tankesnė, nes virš 
planetos jau pakibo beviltiškumo ir niūrios lemties debesis... 

Beita sliūkino rožine spalva išdažytu praėjimu, skiriančiu ei- 
les stalų pieno baltumo plastikiniais paviršiais. Šiaip ne taip su- 
siradusi savo vietą, ji atsisėdo ant aukštos kėdės be atlošo, pu- 
se lūpų mechaniškai atsakė į pasisveikinimus, kuriuos vos išgir- 
do, skiausčia pavargusia ranka pasitrynė įskaudusią akį ir siek- 
telėjo valgiaraščio. 

Ji suspėjo užfiksuoti pliūptelėjusį pasibjaurėjimą pretenzin- 
gai įvardytais patiekalais iš įvairių rūšių kultūrinių grybų - Rojuje 
toks maistas buvo laikomas tikru gardumynu, tačiau prie Fondo 
raciono pripratusiai Beitai šitokie patiekalai atrodė kone visai 
nevalgomi. Tačiau beveik tuoj pat ji suvokė, kad visai greta jos 
kažkas kūkčioja, ir kilstelėjo galvą. 

Iki šiol ji, galima sakyti, nepastebėdavo Džudi - tai buvo vie- 
na iš daugelio beveik nepažįstamų merginų, apskritaveidė, ries- 
tanosė, ne itin daili blondinė. Dabar ji gailiai verkė, be paliovos 
kandžiodama permirkusią nosinaitę ir slopindama kūkčiojimus, 
kol veidą išmušė tamsiai raudonos dėmės. Beformį, nuo radia- 
cijos saugantį kostiumą ji buvo užsimetusi ant pečių, o skaidrus 
antveidis nuslydo tiesiog į deserto lėkštę - ten ir pasiliko. 

Beita prisidėjo prie trejeto kitų merginų, kurios paeiliui tapš- 
nojo Džudi per petį, glostė jai plaukus ir murmėjo nerišlius 
paguodos žodžius - nuo neatmenamų laikų paguodos išraiška li- 
ko tokia pat - ir tokia pat neefektyvi. 

- Kas atsitiko? - pakuždomis paklausė Beita. 

Kažkuri mergina grįžtelėjo ir diskretiškai gūžtelėjo pečiais, 
tarsi sakydama: aš nežinau. Paskui, pajutusi, kad toks atsakymas 
toli gražu nepakankamas, timptelėjo Beitą į šalį. 

- Man regis, diena jai buvo labai sunki. Be to, ji nerimauja dėl 
savo vyro. 

- Jis tarnauja kosmoso patrulyje? 

- Taip. 

Beita draugiškai ištiesė ranką Džudi. 

- Kodėl gi tu neini namo, Džudi? - jos balsas buvo smagus ir 
dalykiškas, o žodžiai - vienintelė aiškiai ištarta konkreti frazė 
švelnios beprasmiškos užuojautos sraute. 

Džudi kilstelėjo galvą kone įsižeidusi. 

- Šią savaitę aš jau praleidau vieną dieną... 

- Tuomet būsi praleidusi dvi. Jeigu bandysi išspausti iš savęs 
viską, kiek tik pajėgi, kitą savaitę tau teks prašyti jau trijų išeigi- 
nių. Tad jei dabar eisi namo - tai ir bus šiuo metu didžiausia pat- 
riotizmo išraiška. Merginos, ar kuri nors iš jūsų dirbate jos sky- 
riuje? Tikiuosi, pasirūpinsite jos kortele? O dabar, Džudi, pir- 
miausia keliauk apsiprausti, o paskui žiūrėk, kad persikai ir grie- 
tinėlė pakliūtų ten, kur jiems ir dera. Nagi, judinkis! Gyviau! 

Beita sugrįžo į savo vietą ir pati gerokai suglumo, netikėtai 
pajutusi palengvėjimą. Šitokiomis nuotaikomis buvo labai jau 
lengva užsikrėsti. Šiomis dienomis, kai visų nervai taip ištampyti, 
viena verkianti mergina gali sukelti tikrą pragarą visame skyriuje. 

Susiraukusi Beita pagaliau išsirinko patiekalą, nuspaudė ati- 
tinkamus mygtukus ties alkūne ir padėjo valgiaraštį atgal į vietą. 

Prašneko priešais ją sėdinti aukšta tamsiaplaukė mergina: 

- Kas gi daugiau mums ir belieka, kaip tik verkti? 

Jos žavios putnios lūpos tik vos vos krustelėjo, ir Beita pas- 
tebėjo jų kampučiuose virptelint dirbtinę nemalonią šypsenėlę, 
palydėjusią paskutinį neaiškiai ištartą žodį. 

Skersa akimi dėbtelėjusi į merginos veidą, Beita perprato jos 
žodžiuose slypėjusią užuominą, ir net apsidžiaugė, pasitaikius 
progai nukreipti dėmesį kitur - kaip tik tuo metu stalviršyje at- 
sivėrė anga ir iš ten išniro padėklas su priešpiečiais. Beita nes- 
kubėdama atvyniojo įpakavimą ir ėmė atsargiai knebinėti mais- 
tą, laukdama, kol atvės. 

Ji pratarė: 

- O tu ar gali sugalvoti ką nors geresnio, Hela? 

- Taip, žinoma, - atsakė Hela. - Aš galiu! 

Atsainiu ir įprastu judesiu ji nuspriegė cigaretės nuoruūką į 
specialią angą, ir branduolinis blyksnis sunaikino ją anksčiau, 
nei ši spėjo nukristi iki dugno. 

- Pavyzdžiui, - Hela sunėrė laibus išpuoselėtus pirštus ir pa- 
sirėmė smakrą, - manau, kad mes galėtume kuo puikiausiai su- 
sitarti su Mulu ir vienu ypu užbaigti visą šitą nesąmonę. Bet vėlgi 
- aš neturiu - hm... galimybių paskubomis išsinešdinti, kai Mu- 
las prisistatys. 

Giedros Beitos kaktos neaptemdė ne menkiausias debesėlis. 
Jos balsas skambėjo ramiai ir abejingai: 

- Tikriausiai nei tavo vyras, nei brolis šiuo metu netarnauja 
kuriame nors iš kovojančių laivų? 

- Ne. Juo labiau turėtum įvertinti, kad aš nematau jokios 
prasmės aukoti kitų moterų vyrus ir brolius. 

- Jei pasiduosime, paaukoti gali tekti dar daugiau... 

- Fondas pasidavė - ir niekas nebedrumsčia jo ramybės. Gi 
mūsų vyrų nėra namuose, ir visa Galaktika nusiteikusi prieš 
mus. 

Beita gūžtelėjo pečiais ir maloniai pasakė: 

- Man regis, tave labiausiai ir jaudina tai, kad aplinkui nė su 
žiburiu nerasi laisvų vyrų. 

Ji vėl palinko prie savo daržovių lėkštės, jauste jausdama, 
kaip ją apgaubia lipni tyla. Niekas iš aplinkinių merginų niekaip 
nereagavo į Helos cinizmą. 

Beita nuspaudė mygtuką, kurio mechanizmas tuoj pat nurin- 
ko stalą ir paruošė jį kitos pamainos pietums, ir paskubomis pa- 
sišalino. 

Per tris vietas nuo Helos sėdinti naujokė pusbalsiu paklausė: 

- Kas ji tokia? 

Hela abejingai perkreipė išraiškingas savo lūpas: 

- Mūsų koordinatoriaus dukterėčia. Nežinojai? 

- Taip? - mergina dar spėjo žvilgtelėti į išeinančios Beitos nu- 
garą. - Ką gi ji čia veikia? 

- Ji - mergina iš Asamblėjos, štai kas ji. Nejaugi nežinojai, kad 
šiais laikais labai populiaru demonstruoti patriotizmą? Visi tokie 
jau demokratai, kad net bloga darosi! 

- Nagi, Hela, - įsiterpė jai iš dešinės sėdinti apkūni mergina. 
- Ji dar niekad neužsiundė savo dėdulės ant mūsų. Gal apsira- 
minsi ir prikąsi liežuvį? 

Hela tik dėbtelėjo į kaimynę ir, nebekreipdama į ją jokio dė- 
mesio, prisidegė dar vieną cigaretę. 

Naujokė tuo tarpu klausėsi priešais ją sėdinčios žvitriaakės 
buhalterės tarškėjimo. Žodžiai žirte žiro: 

- ... šnekama, kad ji buvo Saugykloje, pačioje Saugykloje, 
supranti, ir kaip tik tada, kai kalbėjo Seldonas! Girdėjau, kad 
persiutęs meras svaidėsi žaibais ir griausmais, kilo neramumai, 
ir panašiai, na, supranti. Ji gi suspėjo išnešti kailį dar prieš Mu- 
lui išsilaipinant - kalbama, kad pasprukti jai pavyko ne taip jau 
lengvai - tiesiog kvapą gniaužiantis nuotykis! Jai teko prasibrauti 
pro blokadą ir visa kita - labai keista, kodėl gi ji nerašo apie tai 
knygos, juk tos knygos apie karą mūsų dienomis tokios popu- 
liarios! Ir dar ne viskas - regis, ji lankėsi tame Mulo užgrobtame 
pasaulyje, Kalgane - ir, supranti... 

Nuaidėjo pertraukos pabaigą skelbiantis skambutis, ir valgyk- 
la lėtai ištuštėjo. Buhalterė vis dar tarškėjo nenutildama, ir akis 
išpūtusi naujokė tik kartkartėmis, tinkamose vietose, ją pert- 
raukdavo labai jau įprastu: 

- Tikraaaaaaai? 

Kai Beita vakare grįžo namo, didžiuliai urvo žibintai jau bu- 
vo pritemdyti, kai kurie - ir visai užgesinti, o pačioje gilumoje 
tvyrojo visiška tamsa, kad dori ir sunkiai dirbantys žmonės ga- 
lėtų ramiai išsimiegoti. 

Prie durų Beitą pasitiko Toranas su sviestu apteptos duonos 
kąsniu rankoje. 

- Kur tu buvai? - pilna burna paklausė jis. Paskui, nurijęs kąs- 
nį, jau aiškiau tęsė: - Man pavyko paruošti šiokią tokią vakarie- 
nę. Bet jei ji tau pasirodys esanti nelabai gausi, manęs nekaltink. 

Išplėtusi akis Beita apėjo ratu aplink jį. 

- Tori! Kur tavo uniforma? Ką veiki čia apsivilkęs civiliais dra- 
bužiais? 

- Gavau įsakymą, Bei. Rendu šiuo metu tūno kažkur nulindęs 
drauge su Eblingu Misu, o ką tai reiškia, aš visiškai nesuprantu. 
Tai ir viskas, ką žinau. 

- O kaip aš? - ji impulsyviai žingtelėjo link jo. 

Prieš atsakydamas jis ją pabučiavo. 

- Aš iškeliauju ir manau, kad tu vyksi drauge. Tikriausiai tai 
bus pavojinga. 

- O kas nėra pavojinga? 

- Va būtent. Ak, tiesa, aš pakviečiau Magnifiką, tad jis tikriau- 
siai irgi keliauja drauge. 

- Ar nori pasakyti, kad jo koncertą variklių gamykloje teks at- 
šaukti? 

- Žinoma. 

Beita nuėjo į gretimą kambarį ir sėdo prie padengto stalo, 
nors iš pirmo žvilgsnio matėsi, kad vakarienė tikrai “šiokia to- 
kia". Beita mikliai perpjovė sumuštinius per pusę ir pasakė: 

- Negerai, kad koncertas neįvyks. Fabrike dirbančios mergai- 
tės jo labai laukė. Beje, ir pats Magnifikas - taip pat. Prakeikimas, 
jis toks keistas sutvėrimas... 

- Jis tiesiog pažadina tavyje motiniškus instinktus, Bei, štai ir 
viskas. Kada nors mes susilauksime savo mažylio, ir tuomet tu 
pamirši Magnifiką. 

Nepaleisdama iš burnos sumuštinio Beita atsakė: 

- Tiesiog nuostabu pagalvojus, kad visi jūs žadinate man mo- 
tiniškus instinktus, o aš vis ištveriu ir ištveriu. 

Paskui ji padėjo sumuštinį ant stalo ir valandėlei smarkiai su- 
rimtėjo. 

- Tori... 

- Mmmmm? 

- Tori, šiandien aš lankiausi Miesto gamybos skyriaus valgyk- 
loje. Todėl taip vėlai ir grįžau. 

- Ir ką gi tu ten veikei? 

- Na... - akimirką ji padvejojo lyg nesiryždama kalbėti. - Žinai, 
ten kažkas kaupiasi. Jaučiausi taip, kad... na, vos įstengiau ištver- 
ti. Nėra ką net sakyti apie kokią nors kovinę dvasią - ji tiesiog ne- 
egzistuoja. Merginos kibirais lieja ašaras be jokios regimos prie- 
žasties. O tos, kurios dar laikosi galutinai nepakrikusios, tūno 
niūrios it debesis. Net menkiausios pelytės kiurkso susirauku- 
sios. Pavyzdžiui, mano skyriuje produkcijos išdirbis kritęs iki 
ketvirtadalio to lygio, koks buvo, kai aš atėjau ten dirbti. Be to, 
nebeprisimenu tokios dienos, kada būtų susirinkusi visa pamaina. 

- Gerai, - pasakė Toranas. - Sudėk visus taškus ant i. Ką gi tu 
ten veikei? 

- Pateikiau keletą klausimų. Ir visur tas pats, Tori, tas pats 
vyksta visame Rojuje. Produkcijos išdirbiai beviltiškai smunka, 
vis labiau auga nepasitenkinimas, pasigirsta maištauti raginančių 
balsų. Skyriaus viršininkas paprasčiausiai gūžtelėjo pečiais - ir ši- 
taip po to, kai aš ištisą valandą prasėdėjau priimamajame, lauk- 
dama, kol jis mane įsileis, o galų gale įsileido tik todėl, kad aš 
- koordinatoriaus dukterėčia. Viršininkas lyg niekur nieko pa- 
reiškė nieko negalįs padaryti. Tiesą sakant, man pasirodė, kad 
jam nelabai tai terūpi. 

- Nagi, nagi, tik nenušok nuo proto, Bei. 

- Bet jam iš tiesų visiškai nusispjaut! - atkakliai, kone nuož- 
miai laikėsi savo Beita. - Sakau tau - kažkas negerai. Visur tvyro 
ta pati juoda neviltis, kuri it kirviu smogė man Laiko Saugyklo- 
je, kai Seldonas mus apleido. Juk tu ir pats ją pajutai! 

- Taip. Pajutau. 

- Ką gi, dabar jos pilna visur, - nusiminusi tęsė ji. - Mes nie- 
kada nesugebėsime pasipriešinti Mului. Net jei turėtume pakan- 
kamai išteklių, mums vis vien stigtų valios, dvasios stiprybės, ug- 
nelės... Tori, nebėra jokios prasmės priešintis... 

Toranas kaip gyvas nėbuvo matęs Beitos verkiančios, nepra- 
virko ji ir dabar. Bent jau neapsipylė ašaromis. Vis dėlto Tora- 
nas uždėjo ranką jai ant peties ir vos girdimai sukuždėjo: 

- Nebegalvok apie tai, brangioji. Puikiai suprantu, ką tu turi 
omeny. Bet mes nieko... 

- Taip, mes nieko negalime padaryti! Kaip tik tai visi ir sako! 
Belieka tik sėdėti ir laukti, kol krintantis kardas nurėš mums gal- 
vas! 

Ji vėl kibo į sumuštinio ir arbatos likučius. Toranas patyliu- 
kais paklojo lovas. Išorėje buvo beveik visiškai tamsu. 

Rendu - naujasis Rojaus miestų konfederacijos koordinato- 
rius - iš esmės tai buvo karo meto pareigybė - pačiam reikalau- 
jant gavo kambarį viršutiniame aukšte, čia jis galėjo mąstyti ry- 
modamas prie lango ir žvelgdamas į namų stogus bei miesto ža- 

lumą. Dabar, kai urvo apšvietimas naktimis būdavo pritemdo- 
mas, Rendu nebegalėjo aiškiai įžiūrėti šešėliais užkloto miesto. 
Tačiau jis visiškai nenorėjo galvoti apie tai, kokia simboliška ši 
aplinkybė. 

Rendu kreipėsi į Eblingą Misą, kurio mažytėse vaiskiose aku- 
tėse susidomėjimo, regis, tebuvo tiek pat, kiek ir raudono gėri- 
mo pripiltoje taurėje jo rankoje: 

- Rojuje sakoma, kad, kai šviesos pritemsta, doriems ir sun- 
kiai dirbantiems žmonėms ateina metas miegoti. 

- Ar daug gauni pamiegoti pastaruoju metu? 

- Ne! Atleisk, Misai, kad pasikviečiau tave taip vėlai, bet jau 
kuris laikas man kažkodėl kur kas labiau patinka naktis. Argi ne- 
keista? Rojaus Žmonės ne be pastangų prisitaikė prie šviesos sty- 
giaus ir tamsoje eina miegoti. Lygiai taip pat elgdavausi ir aš. Bet 
dabar viskas pasikeitė... 

- Bandai slėptis po lapais, - ramiai atrėžė Misas. - Šviesos pe- 
riodu tave supa žmonės, daugybė žmonių - tu jauti jų žvilgsnius, 
jauti, kad į tave sudėtos visos jų viltys. O tokios naštos tu tiesiog 
nebevalioji pakelti. Gi miego periodu esi laisvas. 

- Vadinasi, ir tu pats tai jauti? Ir tu negali atsikratyti to sting- 
dančio, kartaus pralaimėjimo pojūčio? 

Eblingas Misas lėtai linktelėjo. 

- Taip. Tai masinė psichozė, prakeikta bandos panika. Ga - 
LAK - TI - ka, Rendu, ko gi tu dar tikiesi? Čia gi tau prieš akis visa 
kultūra, nugrimzdusi į aklą verksmingą tikėjimą, kad praeities 
didvyris absoliučiai viską suplanavo ir rūpinasi kiekviena 
menkiausia pašvinkusių jų gyvenimėlių akimirka! Šitoks mąsty- 
mo būdas jau virto kažkuo panašiu į religiją, ir tu pats puikiai 
supranti, ką tai reiškia. 

- Nė nenumanau, ką tai galėtų reikšti! 

Misas anaiptol netryško entuziazmu viską smulkiai aiškinti. 
Tiesą sakant, aiškinti jam niekad nepatikdavo. Jis suniurzgė, įs- 
meigė akis į ilgą cigarą, kurį mąsliai sukiojo tarp pirštų, ir paga- 
liau prašneko: 

- Jį galima charakterizuoti stipriomis religinėmis reakcijomis. 
Netgi galingas šokas negali vienu ypu išsklaidyti tvirto tikėjimo, 
o jeigu taip atsitinka, neišvengiamai smarkiai nukenčia visų ti- 
kinčiųjų mentalitetas. Degradacija tampa visuotine; švelnesniais 
atvejais stebime isteriją bei patologišką nesaugumo jausmą, ašt- 
resniais - pratrūksta beprotybė, neišvengiama ir savižudybių. 

Rendu krimstelėjo nykščio nagą. 

- Kai Seldonas mus apvilia - arba, kitais žodžiais tariant, kai 
mes prarandame tą atsparą, į kurią šitaip ilgai rėmėmės, paaiš- 
kėja, kad mūsų raumenys atrofavosi, ir be jos mes nebeįstengia- 
me išstovėti ant kojų. 

- Kaip tik taip. Metafora gana griozdiška, bet pakankamai tiksli. 

- O kaip tu, Eblingai? Kaip tavo paties raumenys? 

Psichologas giliai užsitraukė, o paskui ėmė lėtai ir tingiai 
leisti dūmų ratilus. 

- Mano raumenys gerokai parūdiję, bet visiškai atrofuotis dar 
nespėjo. Matai, savo profesijos dėka aš įpratau bent šiek tiek 
mąstyti savarankiškai. 

- Ar matai kokią nors išeitį? 

- Ne. Bet išeitis privalo būti! Gal Seldonas ir tikrai nenuma- 
tė atsirasiant tokį padarą kaip Mulas. Gal jis negarantavo mūsų 
pergalės. Tačiau jis neužtikrino ir žlugimo. Tiesiog šiuo metu jis 
iškrito iš žaidimo, ir mums teks kažkaip pasikliauti savo pačių jė- 
gomis. Mului įmanoma smarkokai įgnybti. 

- Kaip? 

- Vieninteliu būdu, kuriuo nuskausminamas bet koks priešas 
- tai yra stipriausiomis pajėgomis kertant į pačią silpniausią vie- 
tą. Paklausyk, Rendu, Mulas nėra koks nors antžmogis. Jei kada 
nors pavyks jį nugalėti, kiekvienas pats tuo įsitikins. Tiesiog mes 
visiškai jo nepažįstame, o visokiausi gandai bei legendos telkiasi 
ne dienomis, o valandomis. Kalbama, kad jis yra mutantas. Ir 
kas iš to? Tuo tarpu gausiems žmonijos tamsuoliams "mutantas" 
reiškia tą patį, ką ir “antžmogis". Bet iš tikrųjų juk yra visai ne 
taip! 

Buvo apskaičiuota, kad kiekvieną mielą dieną Galaktikoje 
gimsta bent keli milijonai mutantų. Iš tų keleto milijonų visus, 
išskyrus vieną ar du procentus, įmanoma aptikti tiktai atlikus 
mikroskopinę bei cheminę analizę. Gi iš tų vieno ar dviejų pro- 
centų makromutantų - tai yra tokių, kurių mutacijas nesunkų 
pastebėti plika akimi ar paprasčiausiai suvokti protu - visi, išsky- 
rus vieną ar du procentus, yra geibūs išsigimėliai, tikę nebent 
pasilinksminimų centrams, mokslinėms laboratorijoms ir anks- 
tyvai mirčiai. Gi iš kelių likusiųjų makromutantų, kurių apsigi- 
mimai jiems veikiau naudingi nei žalingi, beveik visi yra keisti, 
dėmesį traukiantys, bet visiškai nekenksmingi padarai, besiski- 
riantys nuo paprastų žmonių tik vienu vieninteliu atžvilgiu, o vi- 
sais kitais - visiškai normalūs, netgi ypač normalūs. Ar dabar 
supranti, Rendu? 

- Taip. Bet kaip gi tai siejasi su Mulu? 

- Tarkime, kad Mulas tikrai yra mutantas. Tuomet galima 
prielaida, kad jis turi kažkokią, neabejotinai mentalinę, savybę, 
kuria naudodamasis sugeba užkariauti pasaulius. Gi visais kitais 
atžvilgiais - galiu galvą guldyti - jis turi rimtų trūkumų, kuriuos 
mes ir privalome išsiaiškinti. Jis tikrai nebūtų toks paslaptingas, 
taip nesistengtų niekam nepakliūti į akis, jeigu tie trūkumai ne- 
būtų akivaizdūs, o gal netgi lemtingi. Jei tik jis iš tiesų yra mu- 
tantas. 

- Argi esama alternatyvos? 

- Gali būti ir taip. Prielaidą apie mutaciją mums pateikė tik 
kapitonas Pričeris - andai buvęs Fondo žvalgybininkas. O savo iš- 
vadas jis padarė remdamasis tik blankiais prisiminimais tų, ku- 
rie tvirtino pažinoję Mulą - arba kažką, kas galėjo būti Mulas - 
dar vaikystėje ir ankstyvoje jaunystėje. Pričeriui pavyko surink- 
ti tik pabiras informacijos nuotrupas - o juk visai įmanoma, kad 
visas užuominas apie save Mulas galėjo paskleisti pats kažkokiais 
savais tikslais. Juk jau dabar akivaizdu, kad Mului smarkiai pra- 
verčia jo - mutanto antžmogio - reputacija. 

- Skamba labai įdomiai. Ar seniai mąstai apie tai? 

- Aš apie tai išvis nemąsčiau, tiksliau, niekad neturėjau tokių 
svarių argumentų, kad pats galėčiau tuo patikėti. Tiesiog tai yra 
alternatyva, kurios nederėtų lengva ranka atmesti. Nagi, pamė- 
gink įsivaizduoti, Rendu: tarkime, Mulas aptiko, pavyzdžiui, to- 
kią spinduliavimo rūšį, kuri pajėgia užslopinti mentalinę ener- 
giją - kažką panašaus į tą radiaciją, kuria, kaip mes manome, jis 
blokuoja branduolines reakcijas. Ir kas tada, a? Argi šitaip nebū- 
tų galima paaiškinti to, kas niokoja mus dabar - ir kas jau sužlug- 
dė Fondą? 

Rendu nugrimzdo į niaurią tylą, atrodė, jis kone prarado kal- 
bos dovaną. 

Vis dėlto po valandėlės jis paklausė: 

- O ką tu sužinojai tyrinėdamas Mulo juokdarį? 

Dabar jau Eblingas Misas sudvejojo. 

- Kol kas neturiu jokių konkrečių rezultatų. Prieš pat Fondo 
žlugimą aš taip narsiai šnekėjau su meru labiausiai dėl to, kad 
jį padrąsinčiau - ir šiek tiek dėl to, kad padrąsinčiau pats save. 
Bet, Rendu! Jei mano matematiniai instrumentai būtų pakanka- 
mai tobuli, aš vien iš klouno suteiktų žinių galėčiau smulkiai iš- 
tyrinėti Mulą. O tada mes jį ir pričiuptume. Tada sužinotume ir 
tų išties keistų anomalijų, kurios man vis neduoda ramybės, 
priežastis. 

- Kokių anomalijų? 

- Tu tik pagalvok, žmogau! Mului užteko panorėti - ir be di- 
desnio vargo sutriuškino Fondo laivyną. Tačiau jam taip ir ne- 
pavyko atviroje kovoje priversti trauktis gerokai silpnesnių Nep- 
riklausomųjų Pirklių laivynų. Fondas krito nuo vieno vienintelio 
smūgio; Nepriklausomieji Pirkliai sugeba atsilaikyti prieš visą 
Mulo jėgą. Pirmiausia jis panaudojo savo Blokuojantį Lauką 
prieš Mnemono Nepriklausomųjų Pirklių branduolinius ginklus. 
Užpulti taip netikėtai pirkliai mūšį pralaimėjo, tačiau Laukui jie 
sugebėjo atsispirti. Mului taip ir nebepavyko dar kartą sėkmin- 
gai pasinaudoti juo prieš Nepriklausomuosius. 

Tačiau prieš Fondo pajėgas Laukas veikė kuo puikiausiai - 
dar kartą, ir dar, ir dar. Jo dėka Mului pavyko paimti ir patį Fon- 
dą. Kodėl? Remiantis tomis žiniomis, kurias turime dabar, tai at- 

rodo visiškai nelogiška! Vadinasi, privalo būti kažkokių veiksnių, 
apie kuriuos mes kol kas ničnieko nenutuokiame. 

- Išdavystė? 

- Nesąmonė, Rendu. Skystapročių plepalai. Neužmiršk: Fon- 
de nė su žiburiu nebūtum radęs žmogaus, abejojančio Fondo 
pergale. Argi kas nors išduotų garantuotai laimėsiančiųjų pusę? 

Rendu sustojo prie lenkto lango ir nieko nematančiomis aki- 
mis užsižiūrėjo į neperregimą tamsą. Paskui pasakė: 

- Tačiau dabar mes jau garantuotai pralaimėsime, nors Mu- 
las turėtų ir tūkstančius silpnų vietų, nors būtų skylėtas kaip rėtis... 

Jis neatsigręžė. Pakumpusi jo nugara, nervingai gniaužomos 
už nugaros sunertos rankos viską bylote bylojo be žodžių. Vis 
dėlto jis vėl prašneko: 

- Po to epizodo Laiko Saugykloje mums gana lengvai pavyko 
pasprukti, Eblingai. Kiti juk irgi galėjo išnešti kudašių. Kai ku- 
riems tai pavyko. Daugumai - ne. Buvo įmanoma rasti kažkokių 
kontrpriemonių tam Blokuojančiam Laukui. Bet tam reikėjo su- 
manumo ir nemaža pastangų. Visi Fondo laivyno laivai galėjo 
persikelti į Rojų ar kurią nors artimesnę planetą ir tęsti kovą - 
kaip kad pasielgėme mes. Tačiau iš tų, kuriems tai pavyko, ne- 
susidarys ir vienas procentas visos Fondo karinės galios. Tiesą 
sakant, jie tiesiog pasidavė priešui. 

Gi Fondo pogrindis, kuriuo dauguma mūsiškių, regis, taip 
smarkiai pasitiki, irgi nesiėmė jokių veiksmų. Mulas pakankamai 
politiškai išprusęs, kad suvoktų būtinybę pažadėti išsaugoti di- 
džiųjų pirklių nuosavybę bei pelnus - ir pirkliai paklusniai perė- 
jo jo pusėn. 

Eblingas Misas stačiokiškai pareiškė: 

- Plutokratai visais laikais stodavo prieš mus. 

- Tačiau ir valdžią jie visada išlaikydavo savo rankose. Paklau- 
syk, Eblingai. Mes turime pakankamai priežasčių manyti, kad 
pats Mulas arba jo parankiniai jau užmezgė ryšius su galingiau- 
siais iš Nepriklausomųjų Pirklių. Mažų mažiausiai dešimt iš dvi- 
dešimt septynių Pirklių Pasaulių jau atiteko Mului - žinios apie 
tai pakankamai patikimos. Dar kokie dešimt svyruoja negalėda- 
mi apsispręsti. Netgi pačiame Rojuje aptiktum ne vieną tokį, ku- 
ris anaiptol nesijaustų nelaimingas, pakliuvęs Mulo valdžion. Pa- 
gunda labai akivaizdi: kodėl gi neatsisakius gerokai nusilpusios, 
nieko negarantuojančios savo politinės valdžios, jei tokiu būdu 
galima išsaugoti nuo jokių perversmų nepriklausantį ekonominį 
klestėjimą? 

- Vadinasi, tu manai, kad Rojus nesugebės pasipriešinti Mu- 
lui? 

- Aš nemanau, kad Rojus smarkiai jam priešinsis. - Dabar jau 
Rendu atsigręžė, rūpesčio apniauktos jo akys smigo tiesiog į psi- 
chologo akis. - Aš manau, kad Rojus tiesiog laukia tinkamos pro- 

gos kapituliuoti. Kaip tik tai norėdamas pasakyti aš ir pasikvie- 
čiau tave. Noriu, kad tu nedelsdamas išvyktum iš Rojaus. 

Priblokštas Eblingas Misas išpūtė mėsingus savo skruostus. 

- Jau dabar? " 

Rendu pasijuto siaubingai išvargęs. 

- Eblingai, tu esi pats iškiliausias Fondo psichologas. Tiesa, 
tikri psichologijos meistrai išnyko drauge su Seldonu, tačiau tu 
- pats geriausias iš visų, kuriuos mes dar turime. Tu - paskutinis 
ir vienintelis mūsų šansas įveikti Mulą. Čia tau tai niekaip nepa- 
vyks. Privalai keliauti ten, kur dar bent šis tas liko iš senosios Im- 
perijos. 

- Į Trantorą? 

- Visai teisingai. Tai, kas kadaise buvo galinga Imperija, mū- 
sų dienomis virto apgraužtais kauleliais, tačiau neabejoju, kad 
pačiame centre vis dar įmanoma ką nors surasti. Ten turi būti iš- 
likusių įrašų, Eblingai. Gal tau pavyks daugiau sužinoti apie ma- 
tematinę psichologiją; galbūt netgi pakankamai, kad sugebėtum 
perprasti klouno mąstymą. Be abejo, jis keliaus drauge su tavim. 

Misas sausai atsakė: 

- Abejoju, ar jis sutiks keliauti, nepaisydamas netgi Mulo bai- 
mės - jei, žinoma, drauge su juo nevyks ir tavo dukterėčia. 

- Aš pats puikiai tai suprantu. Kaip tik dėl šios priežasties To- 
ranas ir Beita išvyksta drauge su tavimi. Ir dar, Eblingai - yra ir 
kitas, netgi dar svarbesnis tikslas. Prieš tris šimtus metų Haris 
Seldonas įkūrė du Fondus - skirtinguose Galaktikos pakraščiuo- 
se. Tu privalai surasti tą Antrąjį Fondą. 


20. KonspiRATORIUS 


Mero rūmai - tiksliau, tai, kas dar neseniai buvo mero rūmai 
- milžinišku juodu siluetu dunksojo tamsoje. Užkariautą miestą 
gaubė komendanto valandos ramybė; Fondo danguje viešpata- 
vo tik balzganas Galaktikos Lęšio švytėjimas ir viena kita vieni- 
ša žvaigždė. 

Per tris šimtmečius Fondas iš privataus nedidelės mokslinin- 
kų grupelės projekto išaugo į milžinišką prekybinę imperiją su 
daugybe čiuptuvų, kurie vijosi vis toliau ir toliau į Galaktikos 
gelmes. Gi pastarojo pusmečio pakako, kad buvusioji didybė lik- 
tų užmiršta, o Fondas taptų dar viena eiline užkariauta provincija. 

Kapitonas Hanas Pričeris atsisakė tai suvokti. 

Niūri naktinio miesto tamsa, užtemdyti, nūnai okupantų ap- 
gyventi rūmai - tai buvo pakankamai simboliška, bet kapitonas 
Hanas Pričeris, lūkuriuojantis prie pat išorinių rūmų vartų su 
miniatiūrinė, po liežuviu paslėpta atomine bomba, kategoriškai 
atsisakė tai suprasti. 

Artyn slystelėjo kažkoks šešėlis. Kapitonas nuleido galvą. 

Kuždesys sušnarėjo taip tyliai, kad jį išvis buvo vos įmanoma 
išgirsti: 

- Signalizacijos sistema tokia pat, kaip ir visada, kapitone. Ei- 
kite! Ji nieko neužfiksuos. 

Vienu grakščiu judesiu kapitonas pranėrė po žema arka ir 
fontanais įrėmintu takeliu nuskubėjo ten, kur andai buvo Ind- 
buro sodas. 

Vos keturi mėnesiai teskyrė jį nuo tos dienos Laiko Saugyk- 
loje, kurios baisius prisiminimus kapitonas kaip įmanydamas vi- 
jo į šalį. Tačiau kai kurie įspūdžiai visai neprašomi vis sugrįžda- 
vo, po vieną, paeiliui, dažniausiai naktį. 

Senasis Seldonas, su geriausiais norais bylojantis apie tai, kas 
buvo visiška netiesa - beprotiška sumaištis - be sąmonės tysan- 
tis Indburas, kurio ryškiaspalvis mero kostiumas taip šiurpiai ne- 
dera prie išbalusio bejausmio veido - žaibiškai susitelkusios per- 
sigandusios minios, mirtinoje tyloje laukiančios, kol bus ištartas 
lemtingas žodis: pasiduodame - tas jaunuolis, Toranas, išnyks- 
tantis už šoninių durų drauge su Mulo klounu, kadaruojančiu 
jam ant peties... 

Ir pagaliau - jis pats, kapitonas Pričeris, kažkaip išsikrapštęs 
iš suirutės ir atsidūręs savo nebeveikiančiame automobilyje. 

„Jis pats, pečiais ir alkūnėmis besiskverbiantis per rfevaldomą 
minią, kuri, stokodama lyderio, jau veržėsi iš miesto, tik nežinia 
kur. 

Jis pats, aklai naršantis įvairias žiurkių landas, kuriose buvo 
- dar visai neseniai buvo - demokratinio pogrindžio, pastaruo- 
sius aštuoniasdešimt metų vis silpstančio ir menkėjančio, štabai. 

Tačiau landos jau buvo ištuštėjusios. 

Kitą dieną danguje akimirksnį sušmėžavo juodi svetimšalių 
laivai, be jokių kliūčių besileidžiantys už susigrūdusių artimiau- 
sio miesto namų. Kapitonas Pričeris jautė, kaip jį įsiurbia ir 
gramzdina tirštas nevilties bei visiško bejėgiškumo pojūtis. 

Sukaupęs visus entuziazmo likučius kapitonas Pričeris leidosi 
į kelią. 

Per trisdešimt dienų jis pėsčias sukorė beveik du šimtus my- 
lių, persirengė hidroponikų fabriko darbininko drabužiais - vi- 
sai šviežią šio lavoną jis aptiko pakelėje - užsiželdino vešlią, 
skaisčiai rudą barzdą... 

Ir pagaliau jo pastangas vainikavo sėkmė - jis aptiko pogrin- 
džio likučius. 

+ 


Jis atsidūrė Niutono mieste, gyvenamajame kvartale, kurio 
dar ką tik buvę elegantiški ir prabangūs pastatai palaipsniui su- 
siliejo su skurdžiu lūšnynų kvartalu. Kapitonas pasuko į neiš- 

vaizdų statinį, niekuo neišsiskiriantį iš lygiai tokių pat aplinki- 
nių, eile išsirikiavusių namų. Siauroje durų angoje, užstodamas 
praėjimą, nekrustelėdamas stovėjo liesas žmogelis mažomis aku- 
tėmis; kaulėti jo kumščiai beveik netilpo kišenėse. 

Kapitonas pusbalsiu burbtelėjo: 

- Aš atvykau iš Mirano. 

Žmogus niauriai atsakė į slaptažodį: 

- Miranas šįmet pasiankstino. 

Kapitonas atsakė: 

- Ne labiau nei praėjusiais metais. 

Vis dėlto žmogus nepajudėjo iš vietos. Jis pasiteiravo: 

- Kas jūs toks? 

- Argi jūs - ne Lapė? 

- Ar jūs visada klausimu atsakote į klausimą? 

Kapitonas atsikvėpė gal tik vos vos giliau nei paprastai ir ra- 
miai atsakė: 

- Aš - Hanas Pričeris, Laivyno kapitonas ir Demokratinės Po- 
grindžio Partijos narys. Gal įsileisite mane vidun? 

Lapė pasitraukė nuo durų ir pasakė: 

- Tikrasis mano vardas - Oramas Pelis. 

Jis ištiesė ranką. Kapitonas ją spustelėjo. 

Nors Krc prabangus, kambarys buvo kruopščiai sutvarkytas. 
Viename "kampe dunksojo dekoratyvinis mikrofilmų projekto- 
rius, kuris, kaip, vos dirstelėjęs patyrusia akimi, spėjo kapitonas, 
visai galėjo būti užmaskuotas gan įspūdingo kalibro blasteris. 
Projektoriaus lęšiai buvo nukreipti tiesiai į duris - šitokį įtaisą ga- 
lima valdyti nuotoliniu būdu. 

Lapė pasekė barzdočiaus savo svečio žvilgsnį ir šykščiai šyp- 
telėjo. Jis pasakė: 

- Taip! Tačiau tai buvo būtina tiktai Indburo ir jė pataikūnų 
vampyrų laikais. Prieš Mulą su tokiu daikčiuku nepašokinėsi, tie- 
sa? Mului mes išvis neturime kuo pasipriešinti. Jūs alkanas? 

Kapitono žandikaulio raumenys net įsitempė po barzda. Jis 
linktelėjo. 

- Valandėlę užtruks, tikiuosi, jūs galite palaukti? 

Pelis ištraukė iš spintelės keletą skardinių ir dvi jų padėjo 
priešais kapitoną Pričerį. 

- Priglauskite prie jų pirštą ir atidarykite, kai tik pakankamai 
sušils. Šilumos reguliavimo prietaisas nuėjo šuniui ant uodegos. 
Tokie dalykai tik ir primena, kad tebevyksta karas... O gal jau ne- 
bevyksta? 

Jis patenkintas, kone linksmai bėrė žodžius, tačiau tik into- 
nacija ir tebuvo nerūpestinga - Lapės akys liko šaltos ir mąslios. 
Jis atsisėdo už stalo priešais kapitoną ir tęsė: 

- Jei man jumyse kas nors nepatiks, toje vietoje, kur jūs sė- 
dite, beliks tik išdegusi skylė. Ar žinote tai? 

Kapitonas neatsakė. Lengvai spustelėjęs jis atidarė skardines. 

Lapė trumpai tarstelėjo: 

- Troškinta mėsa! Atleiskite, bet su maistu mums gana striuka. 

- Žinau, - atsakė kapitonas ir paskubomis kibo valgyti, nė ne- 
pakeldamas galvos. 

Lapė pareiškė: 

- Kažkur jau esu jus matęs. Bandau prisiminti... žinoma, ta- 
da jūs neauginote barzdos. 

- Aš nesiskutęs jau trisdešimt parų, - atsakė kapitonas ir pik- 
tokai paklausė: - Ko gi jūs norite? Aš pasakiau teisingą slaptažo- 
dį. Prisistačiau, kas esu. 

Lapė tik numojo ranka. 

- Aš nė truputėlio neabejoju, kad jūs iš tiesų vadinatės Priče- 
ris. Tačiau esama daugybės tokių, kurie žino slaptažodį, kurie 
neatsisako prisistatyti, kurie netgi iš tiesų yra, kas sakosi esą - O 
vis vien yra Mulo pakalikai! Ar esate girdėjęs apie Levou? 

- Taip. 

- Tai šit - jis parsidavė Mului. 

- Ką? Jis... 

- Taigi. O jis juk buvo tas žmogus, kurį vadindavome “Nieka- 
da nepasiduosiu!" - Lapės lūpos išsiviepė į šypseną, bet jis taip 
ir nenusijuokė, o ir šypsenoje nebuvo nė lašo linksmumo. - Ir 
Viligas! Mulo klapčiukas! Geris ir Notas. Mulo žmonės! Kodėl gi 
Pričeris negali būti Mulo tarnas? Iš kur man žinoti? 

Kapitonas tik papurtė galvą. 

- Bet tai ir nesvarbu, - maloniai pasakė Lapė. - Jei jau Notas 
perėjo į priešo pusę, jie šiaip ar taip žino mano vardą. Tad jei 
jūs tikrai esate tas, kas sakotės esąs, tuomet susipažindamas su 
jumis aš nelabai kuo rizikuoju, o jūs tuo tarpu užsitraukiate 
naują pavojų. 

Kapitonas užbaigė valgyti ir atsilošė. 

- Jeigu čionai organizacijos nebeliko, kurgi aš galėčiau ją ras- 
ti? Fondas gal ir kapituliavo, bet tik ne aš. 

- Štai kaip! Bet jūs negalite amžinai klaidžioti, kapitone. Šio- 
mis dienomis, norėdami keliauti iš miesto į miestą, Fondo žmo- 
nės privalo turėti leidimą. Ar tai žinojote? Leidimą ir identifika- 
cijos kortelę. Ar jūs ją turite? Be to, visi senojo laivyno karinin- 
kai privalo nedelsdami prisistatyti į artimiausią okupacinį štabą. 
Juk šis įsakymas galioja ir jums, tiesa? 

- Taip, - kapitono balsas nuskambėjo tvirtai. - Nejaugi mano- 
te, kad imsiu virpinti kinkas? Aš buvau Kalgane tuojau po to, kai 
jis pasidavė Mului. Po mėnesio ten nebeliko nė vieno iš senojo 
karinio gubernatoriaus karininkų, nes jie juk - potencialūs kari- 
niai bet kokio maišto vadai. Pogrindis visada gerai žinojo, kad 
nė viena revoliucija negali būti sėkminga, jei nepavyksta perimti 
bent dalies laivyno kontrolės. Panašu, kad šitai žino ir Mulas. 

Lapė susimąstęs linktelėjo. 

- Skamba pakankamai logiškai. Mulas iš tiesų veikia nuosek- 
liai ir iš esmės. 

- Uniformos aš atsikračiau pirma pasitaikiusia proga. Užsižel- 
dinau barzdą. Be to, visada lieka tikimybė, kad ir dar kas nors 
pasielgė taip pat. 

- Jūs vedęs? 

- Mano žmona mirusi. Vaikų neturiu. 

- Tokiu atveju niekas negali jūsų įbauginti paėmęs įkaitais jū- 
sų artimuosius. 

- Taip. 

- Norite patarimo? 

- Jei tik turite ką patarti. 

- Aš visiškai nieko nenutuokiu apie Mulo politiką, nenuma- 
nau apie jo ketinimus, bet žinau štai ką: bent jau kol kas nagingi 
darbininkai visiškai nenukentėjo. Jų uždarbiai netgi pakilo. Vi- 
sų rūšių branduolinių ginklų gamyba klestėte klesti. 

- Štai kaip? Panašu, kad puldinėjimai tesis ir toliau. 

- Nežinau. Mulas - klastingas kalės vaikas; visai gali būti, kad 
šitaip jis nori užpudrinti darbininkams smegenis ir palenkti juos 
į savo pusę. Jeigu jau Seldonas su visa savo psichoistorija nesu- 
gebėjo numatyti Mulo pasirodymo ir jo pasekmių, aš nesiimsiu 
nė mėginti. Bet jūs, matau, vilkite darbininko apdarą. Ar tai ką 
nors reiškia? 

- Aš nesu kvalifikuotas darbininkas. 

- Tačiau jūs tikriausiai išklausėte karinį branduolinės ginkluo- 
tės kursą? 

- Taip, žinoma. 

- To visiškai pakanka. Čia pat, mieste, yra Branduolinių Lau- 
kų Prietaisų gamyklų susivienijimas. Pasakykite jiems, kad turi- 
te panašaus darbo patirties. Tie pašlemėkai, kurie valdė susivie- 
nijimą Indburo laikais, tebevadovauja jam ir dabar - tik dabar jau 
dirba Mului. Kol jiems terūpi atsirėžti kuo riebesnį kąsnį, darbi- 
ninkai yra reikalingi - ir naujokų jie per daug neklausinėja. Jie 
duos jums identifikacijos kortelę, ir tada jūs galėsite prašyti 
kambario Korporacijos gyvenamajame kvartale. Galite pradėti 
tuojau pat. 

Tokiu būdu Nacionalinio Laivyno kapitonas Hanas Pričeris 
tapo Skydų cecho darbininku Lo Moro keturiasdešimt penkto- 
joje Branduolinių Laukų Prietaisų susivienijimo gamykloje. Ši- 
taip nuo žvalgybos agento jis smuktelėjo iki “konspiratoriaus", 
ir šios naujosios pareigos po kelių mėnesių atvedė jį ten, kur an- 
dai būta asmeninio Indburo sodo. 


+ 


Pagaliau atsidūręs sode, kapitonas Pričeris žvilgtelėjo į ra- 
diometrą, kurį laikė delne. Vidinis apsauginis laukas vis dar vei- 

kė, ir kapitonas valandėlę luktelėjo. Jo burnoje įtaisyta atominė 
bomba turėjo sprogti po pusvalandžio. Pričeris atsargiai pajudi- 
no ją liežuviu. 

Radiometro švieselė užgeso, ir kapitonas grėsmingoje tamso- 
je nuskubėjo pirmyn. 

Iki šiol viskas klojosi sklandžiai. 

Kapitonas ramiai pagalvojo apie tai, kad jam pačiam beliko 
gyventi tik iki atominės bombos sprogimo, kad bombos žūtis 
reikš ir jo paties žūtį... o taip pat ir Mulo. 

Keturis mėnesius trukęs asmeninis jo karas - karas, užsimez- 
ges ilgose klajonėse ir nesiliovęs Niutono gamykloje, galų gale 
turėjo pasiekti aukščiausiąjį tašką... 


+ 


Ištisus du mėnesius kapitonas Pričeris dėvėjo švino prijuos- 
tes ir sunkius antveidžius, kol pagaliau iš jo elgesio ir manierų 
dingo bet kokie karininkui būdingi įpročiai. Jis buvo paprastas 
darbininkas, laiku gaunantis algą, vakarus praleidžiantis mieste 
ir niekada nešnekantis apie politiką. 

Per tuos du mėnesius jis nė karto nebuvo susitikęs su Lape. 

Tačiau vieną dieną pro jo darbastalį einantis žmogus klupte- 
lėjo - ir Pričerio kišenėje sušnarėjo mažytis popierėlis. Ant jo bu- 
vo parašytas vienintelis žodis: “Lapė". Pričeris tuoj pat įmetė jį 
į branduolinę šiukšlių naikinimo kamerą, ir popierėlis akimirks- 
niu išnyko, pliūptelėdamas milimikrovoltą energijos. Pričeris 
nedelsdamas grįžo prie darbo. 

Tą vakarą jis vėl atsidūrė Lapės namuose, kur sėdo prie kortų 
stalo drauge su dviem vyrais, apie kuriuos buvo girdėjęs, ir dar 
vienu, kurį pažinojo iš matymo ir žinojo jo vardą. 

Lošdami ir leisdami iš rankų į rankas žetonus, jie kalbėjosi. 

Kapitonas pasakė: 

- Tai esminė klaida. Jūs gyvenate praeityje, kuri jau subyrė- 
jo į šipulius. Ištisus aštuoniasdešimt metų mūsų organizacija 
laukė tinkamo istorinio momento. Mus apakino Seldono psi- 
choistorija, kurios svarbiausias postulatas teigia, kad atskiras in- 
dividas nieko nereiškia, kad ne asmenybės kuria istoriją ir kad 
sudėtinga socialinių bei ekonominių veiksnių sistema nustelbia 
individą, paversdama jį marionete. - Jis kruopščiai peržiūrėjo sa- 
vo kortas, įvertindamas jų reikšmes, ir padėjo ant stalo žetoną. 
- Kodėl gi mums nepabandžius užmušti Mulą? 

- Nagi, ir ką mes tuo pasieksime? - aštriai paklausė kairėje sė- 
dintis vyras. | 

- Supraskite, - atsakė kapitonas, paimdamas iš kaladės dvi 
kortas, - tokiame požiūryje ir slypi klaida. Ką gi reiškia vienas 
žmogus - vienas iš trilijonų? Jei vienas žmogus žus, galaktika ne- 
paliaus suktis. Tačiau Mulas - ne žmogus, jis - mutantas. Jis jau 

suardė Seldono planą, ir jei jūs bent valandėlę paskirtumėte to 
pasekmių analizei, kaipmat suprastumėte, ką tai reiškia. O tai 
reiškia, kad jis - vienas Žmogus - vienas mutantas - niekais paver- 
tė visą Seldono psichoistoriją. Jeigu jis niekad nebūtų gimęs, 
Fondas niekad nebūtų žlugęs. Jeigu jis išnyks, Fondas atsigaus. 

Paklausykite, demokratai juk ištisus aštuoniasdešimt metų vi- 
sokiais diplomatiniais metodais kovojo su merais ir pirkliais. Ko- 
dėl gi kartą neišbandžius žmogžudystės? 

- Bet kaip tai padaryti? - įsiterpė Lapė, nė akimirkai nepraras- 
damas šalto proto. 

Kapitonas ėmė šnekėti lėčiau: 

- Aš mąsčiau apie tai bent tris mėnesius ir niekaip neįstengiau 
rasti jokio tinkamo sprendimo. Bet atėjau čia - ir sprendimas už- 
gimė pats per penkias minutes. - Jis trumpai dirstelėjo į žmogų 
dešinėje, kurio platus, apskritas rausvas veidas vis plačiau ir pla- 
čiau šiepėsi. - Kadaise jūs buvote mero Indburo kamerheris. Aš 
nežinojau, kad jūs dalyvaujate pogrindyje. 

- O aš net nenutuokiau apie jus. 

- Juk jūs, eidamas kamerherio pareigas, periodiškai tikrinda- 
vote rūmų apsauginės signalizacijos sistemas? 

- Taip, žinoma. 

- O dabar tuose pačiuose rūmuose gyvena Mulas. 

- Bent taip jau buvo pranešta. Bet jis - kuklus užkariautojas; 
jis nesako kalbų, neskelbia manifestų, netgi nepasirodo visuo- 
menei. 

- Tai sena istorija, kuri nieko nereiškia. Jūs, brangusis ekska- 
merheri, esate visa, ko mums reikia. 

Jie atvertė kortas, ir Lapė susirinko statymus. Neskubėdamas 
jis padalijo kortas naujai partijai. 

Buvęs kamerheris po vieną susirinko savo kortas. 

- Atleiskite, kapitone, bet aš tiktai tikrindavau apsaugos siste- 
mas. Aš ničnieko nenumanau nei apie jų įrangą, nei kaip jos vei- 
kia. 

- To aš ir tikėjausi, tačiau neabejoju, kad jūsų pasąmonėje už- 
fiksuota, kaip atrodė valdymo pultas. Jeigu pavyktų įsiskverbti 
pakankamai giliai, tikriausiai mes sėkmingai ištrauktume iš ten 
informaciją. Pasinaudojus psichikos zondu... 

Įraudęs buvusiojo kamerherio veidas ūmai nublyško ir per- 
sikreipė. Jis nejučia taip suspaudė kumštį, kad net kortos susig- 
lamžė. 

- Psichikos zondu? 

- Be reikalo jaudinatės, - aštriai pareiškė kapitonas. - Aš pui- 
kiai sugebu tokiu prietaisu naudotis. Jis visiškai jums nepakenks, 
nebent tik kelias dienas jausite silpnumą. O net jei ir atsitiktų 
kas nors nenumatyta - ką gi, tokia tikimybė visada egzistuoja, ir 
tokią kainą jums teks sumokėti. Be jokios abejonės, tarp mūsų 

esama tokių, kurie ištyrinėję apsaugos sistemų valdymo pultą 
sugebės nustatyti bangų ilgio kombinacijas. Atsiras ir tokių, ku- 
rie mokės pagaminti mažytę uždelsto veikimo bombą, kuri sp- 
rogs iš anksto numatytu metu. Gi aš pats nunešiu ją Mului. 

Vyrai dar labiau palinko prie stalo. 

Kapitonas kalbėjo toliau: 

- Iš anksto sutartą vakarą Terminuso Mieste, visai prie pat rū- 
mų, įsiplieks maištas. Jokios rimtos kovos. Tereikės sukelti kuo 
daugiau triukšmo - ir skubiai sprukti. O kol rūmų sargybiniai 
bus užsiėmę... ar bent jau sutelkę dėmesį į tai, kas vyksta... 

Paskui visą mėnesį jie įtemptai ruošėsi. Nacionalinio Laivyno 
kapitonas Hanas Pričeris, neseniai kritęs iki konspiratoriaus, 
smuko visuomenės laiptais dar žemiau tapdamas "žudiku". 


+ 


Žudikas kapitonas Pričeris jau buvo pačiuose rūmuose ir pa- 
juto kažkokį niaurų pasitenkinimą dėl psichologinių savo suge- 
bėjimų. Jis visai teisingai įspėjo, kad sudėtinga išorinės apsau- 
gos sistema reiškia, jog viduje sargybinių būna nedaug. Gi šįsyk 
čia jų neliko nė vieno. 

Jis buvo tobulai įsidėmėjęs pastato išplanavimą ir dabar nė 
akimirkos nedvejojo. Kapitonas Pričeris virto tamsia dėme, be 
jokio garso žingsniuojančia įžambiai aukštyn kylančiomis 
grindimis, užtiestomis storu kilimu. Pasiekęs patį viršų jis stačiai 
susiliejo su siena ir ėmė laukti. 

Tiesiog priešais jį buvo nedidelės asmeninio kabineto durys. 
O už tų durų turėjo tūnoti mutantas, sugebėjęs įveikti neįveikia- 
ma. Kapitonas kiek pasiankstino - bomba sprogs tik po dešim- 
ties minučių. 

Praslinko penkios minutės. Niekur aplinkiniame pasaulyje 
vis dar nesigirdėjo nė menkiausio krebždesio. Mului beliko pen- 
kios minutės gyventi... taip pat ir kapitonui Pričeriui... 

Staigaus impulso pastūmėtas jis žingtelėjo pirmyn. Sąmoks- 
las jau niekaip nebegalėjo žlugti. Kai bomba sprogs, į orą išlėks 
visas pastatas - visut visutėliai rūmai. Juos skiriančios durys... vos 
dešimt jardų... tai ničnieko nebereiškia. Tačiau kapitonas Priče- 
ris troško išvysti Mulą tą akimirksnį, kai juodu mirs drauge. 

Paskutinis akiplėšiškas veiksmas... Jis smarkiai pabeldė į duris. 

Durys atsivėrė. Iš vidaus plūstelėjo akinančios šviesos srautas. 

Kapitonas Pričeris susverdėjo, bet tuoj pat atgavo pusiausvy- 
rą. Nedidelio kambarėlio viduryje, priešais pakabintą akvariumą 
stovėjo paniuręs žmogus. Jis kilstelėjo galvą. 

Zmogus vilkėjo juodą vienspalvę uniformą ir išsiblaškęs 
barkštelėjo pirštais akvariumo stiklą. Akvariumas ėmė siūbuoti 
ir oranžinės bei raudonos spalvos žuvelė plunksnas primenan- 
čiais pelekais pašėlo blaškytis nuo vienos sienos prie kitos. 

Žmogus pratarė: 

- Užeikite, kapitone. 

Kapitono liežuvis ėmė virpėti; jam pasirodė, kad burnoje 
paslėptas rutuliukas grėsmingai pampsta - fiziškai tai buvo visiš- 
kai neįmanoma, ką kapitonas ir pats puikiai žinojo. Paskutinioji 
gyvenimo minutė... 

Uniformuotasis žmogus kalbėjo toliau: 

- Verčiau išspjaukite tą kvailą kulką, kad galėtumėte kalbėti. 
Užtaisas vis vien nesprogs. 

Praėjo minutė. Kapitonas lėtai ir negrabiai palenkė galvą ir 
išspjovė sidabru žvilgantį rutuliuką į delną. Tada nuožmiu mos- 
tu tėškė jį į sieną. Bomba atšoko negarsiai žvangtelėjusi ir nulė- 
kė per kambarį, svaidydama nekalčiausius atšvaitus. 

Uniformuotasis žmogus gūžtelėjo pečiais. 

- Ką gi, su šituo baigta. Šiaip ar taip, kapitone, jūs bet kuriuo 
atveju nieko nebūtumėte laimėjęs. Aš - ne Mulas. Jums teks pa- 
sitenkinti jo vicekaraliumi. 

- Iš kur jūs sužinojote? - dusdamas išspaudė kapitonas. 

- Galite kaltinti itin efektyvią kontršpionažo sistemą. Jei no- 
rite, aš jums išvardinsiu visus nedidelės jūsų gaujos narius, nuo- 
sekliai papasakosiu visą jūsų veiksmų eigą... 

- Ir jūs leidote mums nueiti šitaip toli? 

- O kodėl gi ne? Vienas svarbiausiųjų mano tikslų čia ir buvo 
aptikti jus bei dar keletą kitų. Jus - ypač. Galėjau pričiupti jus 
dar prieš kelis mėnesius, kai dirbote Niutono branduolinių prie- 
taisų gamykloje, bet šitaip bus kur kas geriau. Jei pats nebūtu- 
mėte suorganizavęs tokio puikaus sąmokslo, kas nors iš mano 
žmonių būtų pakišęs jums panašių minčių. Rezultatas pakanka- 
mai dramatiškas - kone tobulas juodojo humoro pavyzdys. 

Kapitonas žvelgė niauriai, bet tvirtai. 

- Taip, man irgi šitaip atrodo. Tikiuosi, jau viskas baigta? 

- Ką jūs, viskas dar tik prasideda. Nagi užeikite, kapitone, pri- 
sėskite. Heroizmą palikime tiems kvailiams, kuriems tokie daly- 
kai daro įspūdį. Kapitone, jūs esate gabus Žmogus. Sprendžiant 
iš mano surinktos informacijos, jūs buvote pirmasis Fondo Žžmo- 
gus, suvokęs Mulo jėgą. O paskui jūs susidomėjote Mulo vaikys- 
te ir, turiu pripažinti, veikėte gana narsiai. Be to, jūs buvote vie- 
nas iš tų, kurie išsigabeno Mulo klouną, kuris, beje, iki šiol ne- 
surastas, tačiau grobikai anksčiau ar vėliau sulauks savo baus- 
mės. Tad nieko nuostabaus, kad jūsų gabumų tiesiog negalima 
nepripažinti, o Mulas nėra iš tų, kurie baiminasi sumanių prie- 
šų - mat jis sugeba paversti juos naujais sumaniais draugais. 

- Ak štai kur jūs sukate! Na jau ne! 

- Kaip tik taip! Toks juk ir buvo šio vakaro komedijos tikslas! 
Jūs - protingas žmogus, tačiau visa jūsų konspiracija ir kėslai pa- 
kenkti Mului juokingai sužlugo. Vargu bau tai išvis galima vadin- 

ti konspiracija. Nejaugi kariniuose apmokymuose jus įpratino 
aukoti laivus beviltiškuose mūšiuose? 

- Pirmiausia dar reikia įsitikinti, ar jie tikrai beviltiški. 

- Jūs tuo įsitikinsite, - švelniai užtikrino jį vicekaralius. - Mu- 
las jau užkariavo Fondą. Netrukus jis pavers jį arsenalu, padė- 
siančiu pasiekti kur kas didesnių tikslų. 

- Kokių didesnių tikslų? 

- Užkariauti visą Galaktiką. Sujungti visus išblaškytus pasau- 
lius į naują Imperiją. Juk tai, svaičiojantis patriote, ir yra jūsiš- 
kio Seldono svajonės išsipildymas - ir tai įvyks net setyniais šimt- 
mečiais anksčiau, nei Seldonas drįso tikėtis! O siekiant šio tikslo 
mums pravers ir jūsų pagalba. 

- Be abejo, praverstų. Bet aš, savaime aišku, jums nepadėsiu. 

- Suprantu, - mąsliai linktelėjo vicekaralius. - Tačiau tik trys 
iš visų Nepriklausomųjų Pirklių Pasaulių vis dar tebesipriešina. 
Ilgai jie nebeišsilaikys. O juk jie - paskutiniosios Fondo pajėgos. 
Gi jūs vis dar atkakliai laikotės savo?.. 

- Taip. 

- Bet tai nebeilgam. Žinoma, karys, perėjęs mūsų pusėn sa- 
vo noru, būtų kur kas naudingesnis. Tačiau pravers ir kitoks. 
Gaila, Mulo šiuo metu čia nėra. Jis, kaip visuomet, vadovauja 
kovai prieš tebesipriešinančius pirklius. Tačiau jis palaiko su 
mumis nuolatinį ryšį. Tad laukti jums tikrai neprailgs. 

- Laukti ko? 

- Atsivertimo į tikrąjį tikėjimą. 

- Mulas, - šaltai pareiškė kapitonas, - netruks įsitikinti, kad tai 
- ne jo jėgoms. 

- Nieko panašaus! Jam tai kuo puikiausiai pavyks. Kaip pavy- 
ko ir su manim pačiu. Nejaugi manęs neatpažįstate? Juk jūs lan- 
kėtės Kalgane ir garantuotai mane matėte! Tada aš nešiojau mo- 
noklį, dėvėjau purpurinę, kailiu pamuštą mantiją ir aukštą skry- 
bėlę... 

Apstulbęs kapitonas net suakmenėjo. 

- Jūs buvote Kalgano karinis gubernatorius! 

- Taip. O dabar esu ištikimas Mulo vicekaralius. Kaip matote, 
įtikinėti jis sugeba. 


21. InTeERliudija kosminėje ERdvėje 


Blokada buvo surengta sėkmingai. Tačiau tokiose kosminės 
erdvės platybėse net visi laivynai, egzistuojantys Visatoje, nepa- 
jėgtų taip tampriai užveržti apsiausties žiedo, kad neliktų nė 
menkiausio plyšelio. Jei lydės bent šiokia tokia sėkmė, vienu vie- 
nintelių laivu, vadovaujamu patyrusio piloto, skylių aptikti visai 
įmanoma, ir net ne vieną. 


200 


Ramiai, visiškai pasitikėdamas savimi Toranas vedė besispy- 
riojantį laivą nuo vienos žvaigždės iki kitos. Netoli milžiniškos 
masės apskaičiuoti tarpžvaigždinį šuolį buvo sunku, o apskai- 
čiuoti tiksliai - ir išvis neįmanoma. Tačiau ir priešas tuomet ne- 
begalėjo pasinaudoti savąja sekimo aparatūra. 

Praskrieję planetą supančių laivų žiedą ir išsiveržę iš negyvos 
vidinės erdvės sferos, bėgliai tuo pačiu atsidūrė ir už blokuoja- 
mos zonos, kurioje neįmanoma priimti jokių subeterinių signa- 
lų, ribos. Po daugiau nei trijų mėnesių Toranas pirmąsyk pasi- 
juto nebeizoliuotas. 

Praėjo dar visa savaitė, ir tik tada priešo radijo programos 
pradėjo transliuoti ir kitas žinias, ne vien nuobodžius pasipūtė- 
liškus tauškalus apie vis stiprėjančią Fondo kontrolę. Kaip tik 
per tą savaitę Torano šarvuotas prekybinis laivas skubriais šuo- 
liais ištrūko iš periferijos. 

Eblingas Misas šūktelėjo vairinėje įsikūrusiam Toranui, ir šis 
mirksėdamas atplėšė pavargusį žvilgsnį nuo žvaigždėlapių. 

- Kas atsitiko? - Toranas įžengė į nedidelį centrinį kambarė- 
lį, kurį Beita sugebėjo pertvarkyti, paversdama savotiška svetaine. 

Misas palingavo galvą. 

- Panašu, kad gavome į skudurus. Mulo apžvalgininkai kaip 
tik transliuoja specialų biuletenį. Maniau, kad tu norėsi užmesti 
akį. 

- Gal ir norėsiu. O kur Beita? 

- Dengia pietų stalą ir sudarinėja valgiaraštį - ar kažkas pana- 
šaus. 

Toranas atsisėdo ant siauro gulto, kuris Magnifikui atstojo lo- 
vą, ir ėmė laukti. Propagandinė Mulo “specialiųjų biuletenių" 
laida buvo tokia pat kaip ir visada; jos visos būdavo vienodos. 
Pirmiausia sugriaudėjo kariniai maršai, paskui pasigirdo saldus 
ir minkštas diktoriaus balsas. Kaip ir visada, jis ėmėsi vieną po 
kitos skaityti visokias nereikšmingas naujienas. Paskui valandė- 
lę patylėjo. Tada pratrūko fanfaros, dvelktelėjo vis augančiu jau- 
duliu, ir pagaliau atėjo metas svarbiausiajai naujienai. 

Toranas kantriai visa tai ištvėrė. Misas niurnėjo kažką sau po 
nosimi. 

Pasipylė pranešėjo žodžių srautas, tekstas buvo kupinas įp- 
rastos karo korespondentų frazeologijos. Kosminiame mūšyje 
išsilydęs metalas ir susvilę negyvėlių kūnai virto graudžiais ap- 
takiais žodžiais. 

- Generolo leitenanto Samino vadovaujamos greito reagavi- 
mo kreiserių eskadros šiandien efektyviai atmušė iš Iso atakuo- 
jančias priešo pajėgas... 

Abejingas, be jokios išraiškos pranešėjo veidas dingo iš ekra- 
no; dabar jį užliejo kosminės erdvės tamsa, protarpiais perskro- 
džiama žaibiškų blyksnių - neaprėpiamoje tuštumoje ratus suko 

tai atsitraukiantys, tai vėl į kovą stojantys erdvėlaiviai. Šėlo visiš- 
kai begarsis mūšis, toje šiurpioje tyloje vėl suskambėjo pranešė- 
jo balsas: 

- Iš visų kovinių veiksmų pats nuožmiausias buvo antrasis 
sunkiojo kreiserio “Kuokštas" mūšis su trimis “Novos" klasės 
priešo laivais... 

Vaizdas ekrane pasislinko ir priartėjo. Didžiulis laivas suki- 
birkščiavo, ir vienas karštligiškai jį puolančių mažesnių laivų 
grėsmingai sutvisko, išslydo iš regėjimo lauko, paskui apsisukęs 
vėl puolė ir taranavo didįjį. “Kuokštas" žaibiškai pasisuko, nuk- 
reipdamas visą smūgio jėgą į šalį; atmuštas priešas it sukutis 
nuzvimbė tolyn, svaidydamas kibirkščių spiečius. 

Ramus, beaistris apžvalgininko balsas komentavo įvykius to- 
liau iki paskutiniojo smūgio, paskutiniojo laivo. 

Valandėlei transliacija nutrūko. 

Paskui ekrane pasirodė labai panašus, panašių komentarų ly- 
dimas vaizdas iš Mnemono. Vienintelis skirtumas buvo tas, kad 
po grumtynių ekrane sumirgėjo išsamūs nusileidžiančių užpuo- 
likų laivų vaizdai, paskui - sugriautas, nuniokotas miestas, išse- 
kę, susigūžę belaisviai... Ekranas vėl aptemo. 

Mnemonui gyventi liko visai nebedaug. 

Po pauzės, kaip ir reikėjo tikėtis, sugriaudėjo pakimęs pučia- 
mųjų orkestras. Ekrane išryškėjo ilgas koridorius, abipus kurio 
rikiavosi įspūdingos kareivių eilės. Tarp jų sparčiai žingsniavo 
vyriausybės atstovas, vilkintis patarėjo uniformą. 

Įsiviešpatavo slegianti tyla. 

Galų gale pasigirdo balsas - iškilmingas, griežtas, lėtai tarian- 
tis žodžius: 

- Mūsų valdovo įsakymu pranešame, kad Rojaus planeta, iki 
pat šiol ginklu priešinusis valdovo valiai, pagaliau pripažino 
esanti nugalėta ir sutiko su kapituliacijos sąlygomis. Siuo metu 
planetoje išsilaipinusios mūsų valdovo pajėgos sėkmingai užima 
vis naujas teritorijas. Opozicija planetoje buvo negausi, pakriku- 
si ir prastai koordinuojama, ją pavyko žaibiškai sunaikinti. 

Vaizdas ekrane vėl aptemo; netrukus dar kartą pasirodęs pir- 
masis pranešėjas reikšmingu tonu pareiškė, kad apie tolesnę įvy- 
kių raidą bus pranešta tuoj pat, kai tik įvyks kas nors svarbaus. 

Žinios baigėsi, suskambėjo šokių muzika. Eblingas Misas iš- 
jungė energijos tiekimą. 

Toranas pakilo ir, netaręs nė žodžio, svirduliuodamas išėjo 
iš kambario. Psichologas net nemėgino jo sulaikyti. 

Kai Beita kyštelėjo nosį iš virtuvės, Misas mostu liepė jai pa- 
tylėti. 

Jis pasakė tik tiek: 

- Jie užėmė Rojų. 

Beita tik žioptelėjo: 

- Jau? 

Jos akys suapvalėjo. Ji dar neįstengė patikėti. 

- Planeta kapituliavo be kovos. Be menkiausio suknis... - Mi- 
sas nutilo ir sunkiai nugurkė seilę. - Toraną verčiau palikime ra- 
mybėje. Jis tikrai užvis mažiausiai džiaugiasi šia žinia. Šįsyk pa- 
valgysime be jo. 

Beita sviedė greitą žvilgsnį link vairinės ir tuoj pat atsisuko, 
praradusi bet kokią viltį. 

- Gerai. 

Magnifikas sėdėjo prie stalo, bet buvo visiškai nepastebimas. 
Jis nekalbėjo ir nevalgė, sėdėjo įsmeigęs tuščią sustingusį žvilgs- 
nį tiesiog priešais save, tarsi baimės koncentratas būtų išsunkęs 
paskutiniąsias gyvybines jėgas iš laibo it siūlas jo kūno. 

Eblingas Misas atsainiai pastūmė į šalį desertą iš šaldytų vai- 
sių ir kimiai prašneko: 

- Du pirklių pasauliai vis dar tebekovoja. Jie kariauja, jie plūs- 
ta krauju, jie miršta - bet nepasiduoda. Ir tiktai Rojus... kaip ir 
Fondas... 

- Bet kodėl? Kodėl? 

Psichologas palingavo galvą. 

- Viskas tarpusavyje susiję - tai tik atskira tos pačios proble- 
mos detalė. Kiekviena, net ir menkiausia keistenybė yra užuomi- 
na, kažką bylojanti apie Mulo prigimtį. Pirmiausia niekaip nega- 
liu suprasti, kaip atsitiko, kad jis užkariavo Fondą beveik nepra- 
liedamas kraujo, vienu vieninteliu smūgiu, kai tuo tarpu Neprik- 
lausomųjų Pirklių Pasauliai sugebėjo atsilaikyti. Branduolinių 
reakcijų slopintuvas - ne toks jau galingas ginklas; šią temą mes 
narstėme ir pernarstėme jau tiek kartų, kad man darosi bloga 
vien pagalvojus apie tai. Be viso kito, tas ginklas nesuveikė nie- 
kur kitur - tiktai Fonde. 

- Rendu siūlė mintį, - tęsė Eblingas suraukdamas žilus anta- 
kius, - kad Mulas galbūt naudojosi spinduliuojančiu valios slo- 
pintuvu. Tokiu būdu jis tikrai galėjo parklupdyti Rojų. Tačiau 
kodėl Mulas nepasinaudojo juo Mnemone arba Ise? Kodėl gi iki 
pat šiol vyksta kautynės, ir netgi tokios aršios, kad Mulo pajė- 
goms tenka prisijungti dar bent pusę Fondo laivyno, kad įsteng- 
tų įveikti pirklius? Taip taip, atakuojančiųjų pusėje aš atpažįstu 
Fondo laivus! 

Beita vos girdimai sukuždėjo: 

- Fondas. Paskui - Rojus. Regis, nelaimės nuolat seka mums 
įkandin, taip mūsų ir nepaliesdamos. Panašu, kad mums vis pa- 
vyksta ištrūkti, bet tik per plauką. Ar šitaip ir tęsis amžinai? 

Eblingas Misas jos nesiklausė. Kalbėdamas jis, regis, bandė 
pats sau kažką išsiaiškinti: 

- Yra ir dar vienas miglotas dalykas... Dar viena problema. 
Beita, tu juk prisimeni - žiniose buvo užsiminta, kad Terminu- 

se taip ir nepavyko aptikti Mulo klouno, kad kilo visai pagrįstas 
įtarimas, jog jis paspruko į Rojų - arba ten jį nugabeno pagrobė- 
jai. Beita, klounas kažkuo svarbus, ir ta svarba ilgainiui nė kiek 
nemažėja - o mes vis dar nesuvokiame, kas tai galėtų būti. Mag- 
nifikas garantuotai žino kažką, kas Mului būtų pražūtinga. Aš nė- 
maž tuo neabejoju. 

Visas perbalęs Magnifikas ėmė užsikirsdamas protestuoti: 

- Pone... kilnusis pone... Prisiekiu jums, kad menku savo pro- 
tu aš nesugebu prasismelkti į jūsų mąstymą ir suvokti jūsų pa- 
geidavimų. Aš jau atskleidžiau jums viską, ką žinau, visut viską, 
o savo zondu jūs išsunkėte iš manęs netgi tai, ką aš žinojau, pats 
nesuvokdamas, kad žinau. 

- Taip! Viskas taip. Tai, ko mums reikia, yra kažkokia menku- 
tė smulkmena. Tokia nepastebima užuomina, kad nei tu, nei aš 
nesuvokiame jos reikšmės. Bet aš privalau ją surasti! Mnemonas 
ir Isas ilgai nebeišsilaikys, o kai jie žlugs, mes liksime paskutinie- 
ji nepriklausomo Fondo trupiniai, paskutinės menkos skeveld- 
ros... 

Priartėjus prie pačios Galaktikos šerdies, žvaigždžių spiečiai 
telkiasi vis tankiau ir tankiau. Vis dažniau vienas kitą užkloja 
skirtingo intensyvumo gravitaciniai laukai, sukeldami galingus 
trikdžius, į kuriuos tarpžvaigždinio šuolio metu negalima nek- 
reipti dėmesio. 

Toranas patyrė tai savo kailiu, kai iš vieno šuolio jie išnėrė 
prie pat raudonosios milžinės, grėsmingai besigviešiančios 
įsiurbti jų laivą. Tiktai po dvylikos alinančių bemiegių valandų 
Toranui pavyko kiek pralaisvinti galingo traukos lauko gniauž- 
tus ir pagaliau visai iš jų ištrūkti. 

Neturėdamas pakankamai tikslių žvaigždėlapių ir stokodamas 
tiek navigacinės, tiek ir matematinės patirties, Toranas ištisas 
dienas kruopščiai planuodavo kiekvieną šuolį. 

Į darbą pagal galimybes kibo jie visi. Eblingas Misas tikrino 
Torano apskaičiavimus, Beita peržiūrinėjo maršrutus, įprastais 
metodais ieškodama paties tinkamiausio ir siūlydama patogiau- 
sius variantus. Netgi Magnifikas buvo pasodintas prie kompiu- 
terio ir užsiėmė paprasčiausiais apskaičiavimais. Klounas greitai 
perprato šio darbo pobūdį bei principus ir triūsė su malonumu; 
kas keisčiausia, ilgainiui jam net ėmė kuo puikiausiai sektis. 

Šitaip praėjus beveik mėnesiui, Beita jau galėjo aiškiai už- 
fiksuoti raudoną liniją, kuri it kirminas rangėsi paskui trijų išma- 
tavimų jų laivo modelį link Galaktikos Lęšio šerdies. Iki centro 
bebuvo likę maždaug pusė kelio. Lengviau atsidususi ji pasimė- 
gaudama nusišaipė: 

- Žinai, ką man tai primena? Ogi dešimties pėdų ilgio gyvatę, 
kurią kamuoja siaubingi skrandžio sutrikimai. Toranai, tikriau- 
siai viskas baigsis tuo, kad tu pargabensi mus atgal į Rojų. 

- Taip ir atsitiks, - suniurzgė Toranas, karštligiškai naršyda- 
mas žvaigždėlapius, - jeigu tu tučtuojau neužsičiaupsi. 

- Be to, - nesiliovė Beita, - ten patekti tikriausiai galima be di- 
desnio vargo, keliu, tiesiu it meridianas. 

- Šitaip? Ką gi, visų pirma, gudruole, tikriausiai kokie penki 
šimtai laivų ištisus penkis šimtmečius to kelio ieškojo klaidų ir 
bandymų metodu, o mano persenusiuose, ir pusės kredito ne- 
vertuose žvaigždėlapiuose jis nepažymėtas! Be to, jeigu tiesių 
kelių ir esama, tikriausiai mums jų derėtų vengti kaip karo ir 
maro. Neabejoju, kad laivų juose knibždėte knibžda. Ir dar... 

- Nagi, po šimts Galaktikų! Gal liautumeis paistęs niekus ir 
piktinęsis kaip koks užkietėjęs teisuolis? 

Tai tardama ji sunėrė rankas į Torano plaukus. 

Jis subaubė: 

- Aiiii! Paleisk! 

Pastvėręs žmoną už riešų, Toranas timptelėjo ją žemyn, ir po 
akimirkos ant grindų jau rangėsi keistokas kamuolys: Toranas, 
Beita bei ant jų užvirtusi kėdė. Jie grūmėsi vos atgaudami kva- 
pą, juokdamiesi ir gąsdindami kits kitą apsimestiniais smūgiais. 

Staiga Toranas išsilaisvino ir pašoko - į vairinę dusdamas 
įpuolė Magnifikas. 

- Kas atsitiko? 

Klouno veidą išvagojo rūpesčio raukšlės, iki baltumo įsitem- 
pė oda virš įspūdingų gabaritų jo nosies. 

- Prietaisai elgiasi kažkaip keistai, pone. Aš suprantu, kad nič- 
nieko apie tai neišmanau, tad nieko ir neliečiau... 

Per dvi sekundes Toranas atsidūrė vairinėje. Kuo ramesnių 
balsu jis tarstelėjo Magnifikui: 

- Pažadink Eblingą Misą. Tegu! nedelsdamas prisistato čionai. 

Jis grįžtelėjo į Beitą, kuri rankomis bandė bent šiek tiek su- 
siglostyti ištaršytus plaukus. 

- Mus susekė, Bei. 

- Susekė? - Beitos rankos nusviro. - Kas? 

- Galaktika težino, - suniurnėjo Toranas. - Bet manau, kad tas 
kažkas ginkluotas užtaisytais ir jau nukreiptais į taikinį blaste- 
riais. 

Jis atsisėdo ir pusbalsiu ėmė subeterinėmis bangomis siųsti 
laivo identifikacijos kodą. 

Kai tik į vairinę įėjo apsiblausęs, chalatą vilkintis Eblingas Mi- 
sas, ramios nevilties apimtas Toranas išsyk jam pranešė: 

- Panašu, kad mes patekome į vietinės Vidinės Karalystės, va- 
dinamos Filijos Autarkija, teritoriją. 

- Niekada apie tokią nesu girdėjęs, - piktai burbtelėjo Misas. 

- Nesu girdėjęs ir aš, - atsakė Toranas. - O vis dėlto mus ką tik 
sustabdė Filijos laivas, ir aš visai nenumanau, kuo visa tai baigsis. 

Filijos laivo kapitonas - inspektorius užgriuvo laivą drauge su 
šešiais ginkluotais palydovais. Jis buvo žemo ūgio, praretėjusiais 
plaukais, plonomis lūpomis ir sausa oda. Dusliai kostelėjęs jis 
atsisėdo ir atvertė tuščią po pažasčia atsinešto aplanko puslapį. 

- Prašau pateikti pasus ir laivo leidimą. 

- Neturime, - atsakė Toranas. 

- Šit kaip, neturite? - žmogus stvėrė prie diržo kabantį mikro- 
foną ir paskubomis prašneko į jį: - Trys vyrai ir viena moteris. 
Netvarkingi dokumentai. - Kalbėdamas jis užsirašė tai aplanke. 

Jis paklausė: 

- Iš kur jūs? 

- Iš Sivenos, - atsargiai atsakė Toranas. 

- Kur ji yra? 

- Šimto tūkstančių parsekų atstumu, aštuoniasdešimties laips- 
nių kampu nuo Trantoro, keturiasdešimties laipsnių... 

- Nesvarbu! Nesvarbu! - Toranas pamatė, kaip kvotėjas užsi- 
rašė: atvyko iš Periferijos. 

Filietis kamantinėjo toliau: 

- Kur keliaujate? 

Toranas atsakė: 

- Į Trantoro sektorių. 

- Kelionės tikslas? 

- Pramoginis. 

- Gabenate krovinį? 

- Ne. 

- Hmmmm... Mes tai patikrinsime. 

Jis linktelėjo, ir pora jo vyrų ėmėsi darbo. Toranas nė neban- 
dė jų sulaikyti. 

- Kokiu tikslu įsibrovėte į Filijos teritoriją? - filiečio akyse 
plykstelėjo negeros liepsnelės. 

- Mes gerai nežinojome, kur atsidūrėme. Aš neturiu tikslaus 
žvaigždėlapio. 

- Už tai jums teks sumokėti šimto kreditų baudą. Ir dar, žino- 
ma, įprastus mokesčius už visų formalumų sutvarkymą ir taip to- 
liau. 

Jis vėl kažką sušneko į mikrofoną, tačiau šįsyk daugiau klau- 
sėsi nei kalbėjo pats. Paskui vėl atsigręžė į Toraną: 

- Ar ką nors nutuokiate apie branduolines technologijas? 

- Sį tą, - atsargiai pasakė Toranas. 

- Tikrai? - filietis užvertė aplanką ir pridūrė: - Žmonės iš Pe- 
riferijos garsėja nusimanymu šioje srityje. Apsirenkite ir eime su 
manimi. 

Beita žingtelėjo į priekį: 

- Ką jūs su juo darysite? 

Toranas švelniai stumtelėjo ją į šalį ir šaltai paklausė: 

- Kur norite mane gabenti? 

- Reikia šiek tiek pareguliuoti mūsų jėgainę. Jis irgi eis su 
mumis, - jo pirštas smigo tiesiog į Magnifiką, kurio veidą iškrei- 
pė suglumusi verksminga išraiška, o rudos akys taip ir išsipūtė. 

- Kam jums reikalingas jis? - griežtai pasiteiravo Toranas. 

Pareigūnas šaltai dėbtelėjo į jį: 

- Turiu žinių apie šiame regione suaktyvėjusius piratus. Vie- 
no iš gerai žinomų galvažudžių išvaizdos aprašas, regis, šiek tiek 
atitinka šį Žmogų. Jeigu jūs niekuo dėti, jums nėra ko baimintis 
- tai tik paprastas formalumas. 

Toranas sudvejojo, tačiau šeši vyrai su šešiais užtaisytais blas- 
teriais buvo pakankamai svarus argumentas, padėjęs jam apsisp- 
ręsti. Jis atidarė drabužių spintą. 

Po valandos darbo jis pakilo nuo prietaisų filiečių laivo ma- 
šinų skyriuje ir piktai pareiškė: 

- Kiek sugebėjau nustatyti, visi jūsų mechanizmai veikia kuo 
puikiausiai. Sklendės nepažeistos, L vamzdžiai švarūs ir neužsi- 
kimšę, reakcijų analizatoriai dirba be priekaištų. Kas čia už vis- 
ką atsakingas? 

Vyriausiasis inžinierius tyliai atsakė: 

- Aš. 

- Ką gi, parodykite, kaip man iš čia išeiti. 

Jį palydėjo į karininkų skyrių, kur nedideliame priimamaja- 
me laukė tik visiškai abejingas jaunesnysis leitenantas. 

- Kur tas žmogus, kuris atvyko drauge su manimi? 

- Malonėkite luktelėti, - atsakė jaunesnysis leitenantas. 

Po gerų penkiolikos minučių į kambarį pagaliau įžengė Mag- 
nifikas. 

- Ką jie tau darė? - tučtuojau pasiteiravo Toranas. 

- Nieko. Visiškai nieko, - Magnifikas lėtai papurtė galvą. 

Apsilankymas filiečių teritorijoje jiems atsiėjo du šimtus pen- 
kiasdešimt kreditų, penkiasdešimt iš jų - už tai, kad juos paleistų 
nedelsiant. Pagaliau jie vėl atsidūrė atvirame kosmose. 

Nelinksmai nusijuokusi Beita pratarė: 

- Argi mes nenusipelnėme palydos? Nejaugi niekas nepasirū- 
pins spirtelėti mums į užpakalį, kad greičiau išsinešdintume už 
sienos? 

Toranas niauriai atsakė: 

- Tai buvo ne Filijos laivas. Ir kol kas mes niekur neišsineš- 
dinsime. Eikite šen. 

Visi susispietė aplink jį. 

Torano balse skambėjo akivaizdus nerimas: 

- Laivas buvo Fondo. O jame - Mulo Žmonės. 

Eblingas pasilenkė pakelti išsprūdusio iš rankos cigaro. Jis 
aiktelėjo: 

- Čia? Bet juk nuo Fondo mus skiria trisdešimt tūkstančių 
parsekų! 

- Taip - o mes patys esame čia. Kas galėjo sutrukdyti ir jiems 
įveikti tą patį kelią? Galaktika, Eblingai! Nejaugi manai, kad aš vi- 
siškai neskiriu laivų? Vos išvydau jų variklius - ir to man visiškai 
pakako. Galiu drąsiai tvirtinti regėjęs Fondo variklį Fondo laive. 

- Bet kaip gi jie čia pateko? - visai logiškai paklausė Beita. - 
Kokia tikimybė, kad du laivai gali atsitiktinai susitikti kosmose? 

- Tai juk visai nesvarbu! - karštai riktelėjo Toranas. - Aišku tik 
viena: mus sekė. 

- Sekė? - nepatikėjo Beita. - Hipererdvėje? 

-Nuvargusiu balsu įsiterpė Eblingas Misas: 

- Gal tai ir įmanoma - turint puikų laivą ir genialų pilotą. Ta- 
čiau tokia prielaida man neatrodo labai įtikėtina... 

- Aš net nebandžiau maskuoti pėdsakų, - atkakliai laikėsi sa- 
vo Toranas. - Nešiau kudašių pačiu didžiausiu įmanomu greičiu 
ir pačiu tiesiausiu keliu. Mūsų maršrutą galėjo apskaičiuoti net 
neregys! 

- Velnią tau jis galėjo! - suriko Beita. - Net jei kas nors ir pa- 
sekė pirmosios mūsų įveiktos atkarpos kryptį, tai dar nieko ne- 
reiškia - juk paskui šokinėjome kaip blusos! O kiek kartų išniro- 
me iš šuolio priešingoje pusėje, nei tikėjomės išnersią? 

- Mes tik gaištame laiką, - plykstelėjo Toranas, bet tuoj pat su- 
kando dantis. - Aišku, kad tai - Fondo laivas ir kad jis dabar prik- 
lauso Mului. Jie mus sulaikė. Jie apieškojo mūsų laivą. Jie pasi- 
ėmė Magnifiką - jį vieną, aš gi tebuvau įkaitas, kad jūs tupėtumė- 
te ir nebruzdėtumėte, jei ką nors ir įtarsite. Ko gero, mums rei- 
kėtų tuoj pat juos iščirškinti. 

- Nagi, apsiramink! - Eblingas Misas nutvėrė jį už rankos. - 
Nejaugi užsimanei sunaikinti mus visus dėl vieno vienintelio lai- 
vo, kurį įtari esant priešu? Pagalvok, žmogau! Nejaugi tie galva- 
žudžiai strykčiojo mums iš paskos per gerą pusę pašvinkusios 
Galaktikos vien tam, kad į mus pasižiūrėtų - ir paleistų su vėju? 

- Jiems vis dar teberūpi, kur mes keliaujame. 

- Kodėl tuomet jie mus sulaikė? Kad sukeltų įtarimą? Žinai, ši- 
taip vienu šūviu dviejų zuikių nenušausi - ir jie tai puikiai sup- 
ranta. 

- Vis dėlto aš nelinkęs keisti nuomonės. Paleisk mane, Eblin- 
gai, arba vošiu tau į nosį. 

Magnifikas, kuris, kaip visuomet, kiurksojo savo mėgiama 
poza, įsitaisęs ant kėdės atkaltės, kiek palinko į priekį. Ilgos jo 
nosies šnervės net išsipūtė nuo jaudulio. 

- Meldžiu man atleisti, kad kišu savo trigrašį, bet menką ma- 
no protelį netikėtai apniko keista ir įkyri mintis. 

Beita atspėjo susierzinusio Torano judesį ir sugriebė jį už ki- 
tos rankos. 

- Nagi, kalbėk, Magnifikai. Mes visi įdėmiai klausomės. 

Magnifikas prašneko: 

- Kol tik buvau tame laive, visą menką mano protą kaustė ir 
temdė mano daliai tekusi baimė. Pripažinsiu tiesą: daugelio ma- 
ne ten ištikusių dalykų aš išvis neprisimenu. Tačiau atmenu, kad 
ten buvo daug žmonių, jie žiūrėjo į mane ir šnekėjosi nesupran- 
tama kalba. Bet pagaliau - tarsi pro debesų properšą būtų įspin- 
dęs saulės spindulys - aš išvydau pažįstamą veidą. Tiktai aki- 
mirksnis, tik žybsnis - bet jis vis aiškiau, vis skaisčiau šviečia ma- 
no atmintyje. 

Toranas paklausė: 

- Kas gi tai buvo? 

- Tas pats kapitonas, kuris kadaise buvo su mumis - tada, kai 
jūs išvadavote mane iš vergijos. 

Magnifikas akivaizdžiai siekė visus priblokšti. Plati šypsena, 
nutįsusi įspūdingo jo straublio šešėlyje, nedviprasmiškai bylojo, 
kad geidžiamą tikslą jis pasiekė. 

- Kapitonas... Hanas... Pričeris? - griežtai pasiteiravo Misas. - 
Ar esi tikras? Visiškai įsitikinęs? 

- Pone, aš prisiekiu, - liesa it kaulas ranka jis dunkstelėjo į 
siaurą savo krūtinę. - Aš tvirtinčiau tai netgi pačiam Mului, svies- 
čiau tą pačią priesaiką jam į dantis netgi tuo atveju, jei jis sutel- 
kęs visą savo galią mėgintų tai paneigti. 

Neatsistebėdama Beita ištarė: 

- Tuomet ką visa tai reiškia? 

Klounas ryžtingai atsigręžė į ją: 

- Mano ponia, aš turiu teoriją. Ji visiškai išbaigta susiforma- 
vo mano galvoje, tarsi pati Galaktikos Dvasia būtų ją ten švelniai 
nuleidusi. 

Jis pakėlė balsą, stengdamasis nustelbti prieštarauti prasižio- 
jusį Toraną: 

- Mano ponia, - klounas kreipėsi vien tik į Beitą. - Jeigu tas 
kapitonas, kaip ir mes, paspruko laivu, jei jis, kaip ir mes, ke- 
liauja kažkokiu savo tikslu, jei jis visai atsitiktinai užsirioglino 
ant mūsų - tuomet jis tikriausiai pamanė, kad tai mes jį perse- 
kiojame, kad mes jo tykojame - tai yra, jis mano mus darant tai, 
ką mes įtariame darant jį. Antraip kam gi jam būtų reikėję vai- 
dinti tokią komediją, kad patektų į mūsų laivą? 

- Kodėl tuomet jis nusitempė mus į savo laivą? - paklausė To- 
ranas. - Šio fakto tavo teorija nepaaiškina. 

- Nieko panašaus - puikiausiai paaiškina! - įkvėpimo pagau- 
tas sušuko klounas. - Jis atsiuntė pas mus kažkokį savo pavaldi- 

nį, kuris mūsų neatpažino, bet nusakė į mikrofoną mūsų išvaiz- 
dą. Gi klausydamasis kapitonas išsyk sumojo, kad laive esu aš - 
tiesą sakant, visoje neaprėpiamoje Galaktikoje nerasi antro to- 
kio sudžiūvusio skeleto. O atpažinęs mane jis suprato ir kas esa- 
te jūs. 

- Ir jis paliko mus ramybėje? 

- Ką gi mes žinome apie neabejotinai visiškai slaptą jo misi- 
ją? Jis iššniukštinėjo, kad mes nesame jo priešai, o paskui tik- 
riausiai nusprendė, kad būtų neišmintinga rizikuoti savo pla- 
nais, atskleidžiant juos pašaliniams. 

Beita iš lėto pratarė: 

- Nebūk toks užsispyręs, Tori. Šitaip iš tikrųjų galima viską 
paaiškinti. 

- Visai panašu į tiesą, - pritarė ir Misas. 

Susidūręs su tokia vieninga bendražygių nuomone Toranas 
liko bejėgis. Tačiau sklandžiame klouno aiškinime jis užjuto kaž- 
kokią kliautį. Kažkas buvo ne taip, kažkas kėlė nerimą. Tačiau jis 
pasijuto visai suglumęs ir, prieš jo paties valią, visas pyktis išb- 
lėso. 

- Kurį laiką, - sukuždėjo jis, - aš maniau, kad mes, ko gero, 
galėjome pričiupti vieną iš Mulo laivų. 

Jo akis užtemdė sielvartas dėl Rojaus pražūties. 

Visi kiti puikiai tai suprato. 


22. Minris NeoTRANTORE 


NEOTRANTORAS... Mažytė Delikaso sistemos planeta, šitaip 
pervadinta po Didžiojo Grobimo, beveik šimtmetį buvo Pirmo- 
sios Imperijos paskutiniosios dinastijos buveinė. Tai buvo tik 
menkas Imperijos šešėlio pasaulėlis, ir jo egzistencija svarbi ne- 
bent įstatyminiu atžvilgiu. Valdant pirmajai Neotrantoro dinas- 
tijai... 

GALAKTIKOS ENCIKLOPEDIJA 


Neotrantoras - tai bent pavadinimas! Naujasis Trantoras! Ta- 
čiau ištarus tą vardą vienu ypu ir buvo išeikvojamas visas naujo- 
jo Trantoro panašumas su didinguoju originalu. Už dviejų par- 
sekų vis dar tebešvietė Senojo Trantoro saulė, o praėjusio šimt- 
mečio Galaktikos Imperijos sostinė vis dar tebesisuko kosminėje 
erdvėje savo amžina orbita. 

Senajame Trantore netgi tebegyveno ir žmonės. Tačiau nebe- 
daug - gal vos šimtas milijonų, nors prieš penkiasdešimt metų 
čia jų knibždėjo bent keturiasdešimt milijardų. Milžiniškas me- 
talinis pasaulis virto išblaškytomis nuolaužomis. Ant visą planetą 
apjuosusio neaprėpiamo pagrindo tebedunksojo į dangų šau- 

nančių daugiabokščių dangoraižių likučiai - suskeldėję, aptrupė- 
ję ir tušti; juose vis dar aiškiai matėsi šūvių skylės ir kraupios sp- 
rogimų žaizdos - prieš keturiasdešimt metų praūžusio Didžiojo 
Grobimo atminimas. 

Buvo labai keista, kad šitoks pasaulis, ištisus dvylika tūkstant- 
mečių buvęs Galaktikos centru, valdęs beribes kosmoso platy- 
bes, buvęs įstatymų leidėjų bei valdovų, kurių įgeidžiai pasklis- 
davo už daugybės parsekų, namais - kad šitoks pasaulis gali žūti 
vos per mėnesį. Sunku buvo patikėti, kad šis pasaulis, kurio ne- 
palietė tūkstantmetį grumėjusios, tai plūstančios atakon, tai at- 
sitraukiančios užkariautojų lavinos, kuris liko nenukentėjęs per 
visus kito tūkstantmečio pilietinius karus, revoliucijas bei rūmų 
suirutes - kad šis pasaulis galų gale tyso negyvas. Buvo labai 
keista, kad visa Galaktikos Slovė pavirto pūvančiu lavonu. 

Labai keista ir labai graudu! 

Vis dėlto turės praeiti dar ne vienas šimtmetis, kol didingi 
penkiasdešimties žmonijos kartų darbai suirs tiek, kad jais taps 
išvis nebeįmanoma naudotis. Dabar visi civilizacijos likučiai bu- 
vo beverčiai tik todėl, kad pačių žmonių galios gerokai nusilpo. 

Išmirus milijardams, milijonai likusių gyvų Žmonių praardė 
tviskantį metalinį pagrindą, gaubusį visą planetos paviršių, ir ati- 
dengė dirvą, kurios ištisą tūkstantmetį nepalietė nė menkiausias 
saulės spindulėlis. 

Apsupti tobulų mechaninių kūrinių, gimusių Žmogaus pas- 
tangų ir talento dėka, gyvendami tarp pramonės stebuklų, ku- 
riuos sukūrė ir kuriais naudojosi iš aplinkos tironijos išsivada- 
vusi žmonija, išlikusieji vėl sugrįžo prie žemės. Milžiniškuose 
tuščiuose plotuose, andai buvusiuose transporto magistralėmis, 
dabar augo kviečiai ir kukurūzai. Dangų remiančių bokštų 
paunksnėje ganėsi avys. 

Tačiau egzistavo ir Neotrantoras - susmukusio kaimelio lygio 
planeta, susigūžusi galingojo Trantoro šešėlyje. Vis dėlto kaip 
tik čia ieškoti paskutiniojo prieglobsčio paskubomis atkurnėjo 
karališkoji šeima, kuri stingstančiomis iš siaubo širdimis dar 
bandė pasprukti nuo visa šluojančio Didžiojo Grobimo gaisro. 
Čia jie ir įsikūrė, čia ir laukė, kol nuslūgs siautėjanti maišo ban- 
ga. Iš čia, visomis išgalėmis saugodami gerokai priblėsusį andai- 
nykštės didybės spindesį, jie ir valdė leisgyvius subyrėjusios Im- 
perijos likučius. 

Dvidešimt žemdirbystės planetų - štai kas dabar buvo Galak- 
tinė Imperija! | 

Dagobertas IX - dvidešimties pasaulių, kuriuose gyveno ne- 
paklusnūs, užsispyrę dvarininkai ir nusmurgę valstiečiai, valdy- 
tojas - dabar buvo Galaktikos imperatorius, Visatos valdovas. 

Tą nelemtą dieną, kai drauge su tėvu iškėlė koją Neotranto- 
re, Dagobertui IX tebuvo dvidešimt penkeri. Jo akys vis dar te- 

beatminė buvusiosios Imperijos galią ir šlovę. Tačiau jo sūnus, 
kuris vieną dieną tikriausiai taps Dagobertu X, gimė jau Neot- 
rantore. 

Jis tepažinojo tik dvidešimt pasaulių. 


+ 


Džordo Komeisono atvira mašina buvo pats gražiausias to ti- 
po oro automobilis visame Neotrantore - ir tai buvo visai teisin- 
ga. Tas faktas, kad Komeisonas - stambiausias Neotrantoro žem- 
valdys, nebuvo svarbiausia priežastis tam, kad prabangiausia sk- 
raidyklė priklausytų kaip tik jam, tačiau bent viena priežasčių - 
tikrai. Prieš kurį laiką Komeisonas buvo jaunojo sosto įpėdinio, 
nuolat spurdančio tvirtuose vidutinio amžiaus imperatoriaus 
gniaužtuose, bičiulis ir piktoji dvasia. Dabar gi jis tebebuvo bi- 
čiulis ir vis dar piktoji dvasia jau pusamžio sosto įpėdinio, ku- 
ris manipuliavo iškaršusiu imperatoriumi ir jo nekentė. 

Taigi Džordas Komeisonas skriejo atviru savo oro automobi- 
liu, inkrustuotu perlamutru ir išpuoštu spindinčiais auksiniais 
ornamentais - visa tai iš tolo pakankamai aiškiai bylojo, kas yra 
šios mašinos savininkas - apžiūrinėdamas laukus, kurie priklau- 
sė jam, mylių mylias banguojančių kviečių, kurie priklausė jam, 
milžiniškas kuliamąsias bei kombainus, kurie priklausė jam, ir 
žemės nuomininkus fermerius bei mechanizatorius, kurie irgi 
priklausė jam. Tuo pačiu jis kruopščiai svarstė savo problemas. 

Greta jo sėdėjo tik liesas, susimetęs į kuprą vairuotojas, ku- 
ris švelniai laviravo skraidyklę aukštumų oro srovėmis ir šypso- 
josi. 

Džordas Komeisonas prašneko vėjui, atvirai erdvei ir dangui: 

- Ar prisimeni, ką tau sakiau, Inčni? 

Vėjas švelniai kedeno praretėjusius žilus Inčnio plaukus. Plo- 
nos jo lūpos prasišiepė plačiau, atidengdamos tuščias švarples 
tose vietose, kur stigo dantų, o vertikalios raukšlės jo skruostuo- 
se dar labiau pagilėjo, tarsi jis pats nuo savęs būtų slėpęs kaž- 
kokią svarbią paslaptį. Kai jis prašneko, prislopintas jo balsas 
švilpte švilpė pro dantis: 

- Taip, pone, prisimenu ir mąsčiau apie tai. 

- Ir ką gi tu sugalvojai, Inčni? - klausime suskambo nekantra- 
vimas. 

Inčnis puikiai prisiminė kadaise buvęs jaunas ir gražus - ir Se- 
nojo Trantoro lordas. Inčnis prisiminė ir tai, kad Neotrantore jis 
tapo apleistu ir niekam nereikalingu seniu, gyvenančiu iš žem- 
valdžio Džordo Komeisono malonės ir prireikus mokančiu už tą 
malonę savo subtilumu bei gudrumu. Jis atsiduso, tiesa, labai tyliai. 

Jis vėl pakuždomis prašneko: 

- Pone, gali paaiškėti, kad svečiais iš Fondo mums išdegs tik- 
rai puikiai pasinaudoti. Ypač palanku tai, kad jie atvyksta vienu 

vieninteliu laivu, o tarp jų - tik vienas kautis sugebantis žmogus. 
Ar juos maloniai sutinka? 

- Maloniai? - paniuręs burbtelėjo Komeisonas. - Man regis, 
taip. Tačiau tie žmonės yra magai ir gali būti labai galingi. 

- Pšššš... - purkštelėjo Inčnis. - Per tokį atstumą labai jau tirš- 
tos miglos apraizgo tiesą. Fondas tėra ne kas kita kaip paprasta 
planeta. Fondo piliečiai - paprasčiausi žmonės. Kai į juos šauna, 
jie žūsta. 

Inčnis vairavo automobilį numatyta kryptimi. Apačioje sumir- 
gėjo švytintis sidabro kaspinas - upė. Inčnis pusbalsiu tęsė: 

- Gal drauge su jais yra ir tas žmogus, apie kurį dabar visi kal- 
ba ir kuris sukėlė tiek sumaišties Periferijos pasauliuose? 

Komeisonas staiga tapo įtarus: 

- Ką tu apie jį Žinai? 

Šypseną nuo vairuotojo veido tarsi kas būtų pūste nupūtęs. 

- Nieko, pone. Tiesiog šiaip sau paklausiau. 

Žemvaldys dvejojo neilgai. Jis tiesiai, netgi grubiai pareiškė: 

- Tu niekad nieko neklausinėji šiaip sau. O savo metodais iš- 
gauti informaciją tu kada nors dar užsiverši kilpą ant kreivo sa- 
vo kaklo. Bet - žinok, jei jau taip nori! Tas žmogus vadinasi Mu- 
las, ir vienas jo pavaldinių lankėsi čia prieš kelis mėnesius... 
verslo reikalais. Dabar gi... aš laukiu kito... kuris turėtų atgabenti 
išvadas. 

- O tie atvykėliai? Gal jie ir yra tie, kurių jūs laukiate? 

- Jie neturi tų atpažinimo ženklų, kuriuos derėtų turėti. 

- Buvo pranešta, kad Fondas užgrobtas... 

- Aš šito tau nesakiau. 

- Tačiau tai buvo pranešta, - ramiai tęsė Inčnis. - O jeigu tai 
tiesa, tuomet visai įmanoma, kad šitie atvykėliai - karo suirutės 
pabėgėliai. Tuomet juos būtų galima sulaikyti ir išduoti Mulo 
žmogui - šitaip mes įrodytume savo nuoširdžią draugystę. 

- Šit kaip? - Komeisonas abejojo. 

- Be to, pone, kiekvienas juk žino, kad užkariautojo draugas 
auka paprastai tampa paskutinis - tad atiduodami atvykėlius mes 
tiesiog sąžiningai pasirūpintume savo pačių saugumu. Juk esa- 
ma tokių dalykų kaip sąmonės zondai - o mes čia turime bent 
ketverias Fondo smegenis. Gi Fonde apstu tokių paslapčių, ku- 
rias mums būtų net labai pravartu žinoti, gal netgi aptiktume ko- 
kios nors informacijos apie Mulą. O tuomet ir draugystė su pa- 
čiu Mulu būtų nebe tokia... slegianti. 

Skriedamas ramiais aukštumų oro sluoksniais Komeisonas 
ūmai suvirpėjo, vėl apniktas ankstesnės minties. 

- O kas, jeigu Fondas vis dėlto nežlugo? Jei pranešimai buvo 
melagingi? Girdėjau, esą kadaise buvo išpranašauta, kad jis ne- 
gali žlugti. 

- Pranašautojų ir guodėjų laikai jau praėjo, pone. 

- Bet jeigu jis vis dėlto nežlugo, Inčni? Tu tik pagalvok! Jei- 
gu Fondas nežlugo... Tiesa, Mulas man pažadėjo... - čia pat jis 
susizgribo per daug išsiplepėjęs ir išsisuko. - Tiksliau sakant, jis 
prisigyrė... Bet pagyros - tik vėjas, rimtas dalykas yra konkretūs 
veiksmai. 

Inčnis be garso nusijuokė. 

- Konkretūs veiksmai tikrai yra rimtas dalykas - kol jų nepra- 
dedi. Kažin ar rastum labiau miglotą baubą nei tas kažkur Galak- 
tikos pakraštyje įsikūręs Fondas. 

- Be to, dar yra ir princas, - beveik pats sau suniurnėjo Ko- 
meisonas. 

- Tuomet jis irgi eina išvien su Mulu, tiesa, pone? 

Komeisono veidas persikreipė, ir jis nespėjo laiku to nuslėpti. 

- Ne, ne visai. Bent jau ne taip, kaip aš. Jis visai baigia sulau- 
kėti, jį suvaldyti vis sunkiau ir sunkiau. Jį apsėdo kažkoks demo- 
nas. Ar negali atsitikti taip, kad man sulaikius šiuos žmones, jis 
ims ir pasisavins juos kokiais nors savo tikslais? Jis juk nestokoja 
klastos ir tam tikro apsukrumo, o aš dar nesu pasirengęs atvirai 
rietis su juo. - Jis susiraukė ir masyvūs jo skruostai smuktelėjo 
žemyn iš pasibjaurėjimo. 

- Vakar aš kelias akimirkas mačiau tuos svetimšalius, - lyg tarp 
kitko pasakė žilaplaukis vairuotojas. - Tarp jų yra tokia tamsiap- 
laukė moteris - labai keista. Ji visur vaikšto taip pat laisvai, kaip 
ir vyrai, O jos veidas, apsuptas žvilgančių juodų plaukų, netgi 
bauginančiai blyškus. 

„ Dusliame, slopiai kuždančiame balse nuskambėjo lyg ir šilu- 
mos gaidelės; Komeisonas net grįžtelėjo ir nustebęs pažvelgė į 
vairuotoją. 

Inčnis kalbėjo toliau: 

- Kad ir koks klastingas bebūtų, manau, princas neatsilaikys, 
jei pasiūlysime jam protingą kompromisą. Jei paliktumėte jam 
merginą, galbūt jis leistų jums pasilaikyti kitus... 

Komeisono veidas ūmai nušvito. 

- Puiki mintis! Tikrai puiki! Inčni, tučtuojau suk atgal! Ir dar, 
Inčni... Jeigu mums išdegs, mes dar kartą aptarsime tavo laisvės 
klausimą... 

Kai grįžęs į asmeninį savo kabinetą Komeisonas aptiko jo lau- 
kiančią Asmeninę Kapsulę, jį apniko kone prietaringas simboli- 
kos jausmas. Kapsulė atkeliavo tik labai nedaugeliui težinomo il- 
gumo bangomis. Komeisonas plačiai nusišiepė. Mulo žmogus 
buvo jau pakeliui, o Fondas iš tikrųjų žlugo. 


+ 


Nors ir retai, bet kartais Beita visgi mėgindavo įsivaizduoti, 
kaip turėtų atrodyti imperatoriškieji rūmai. Tačiau migloti jos 
vaizduotės tvariniai visiškai neatitiko tikrovės, ir dabar širdies gi- 

lumoje ji net pasijuto šiek tiek nusivylusi. Kambarėlis buvo vi- 
sai nedidelis, beveik tuščias, beveik kuo įprasčiausias. Rūmai nė 
iš tolo negalėjo prilygti netgi mero rezidencijai Fonde, o pats 
Dagobertas IX... 

Beita labai konkrečiai įsivaizdavo, kaip turėtų atrodyti pats 
imperatorius. Jis nieku gyvu negalėjo priminti malonaus ir ge- 
ranoriško kažkieno senelio. Jis neturėjo būti liesas, pražilęs ir 
sukumpęs - ir jokiu būdu neturėjo savomis rankomis patiekti 
svečiams arbatos, neturėjo taip akivaizdžiai demonstruoti susi- 
rūpinimo jų patogumais... 

Tačiau viskas ir buvo kaip tik taip, kaip neturėjo būti. 

Pildamas arbatos į puodelį, kurį Beita laikė negrabiai išties- 
toje rankoje, jis sukikeno. 

- Man tai didžiulis malonumas, mano brangioji. Kaip smagu 
valandėlei pasišalinti nuo visų ceremonijų ir dvariškių! Jau ku- 
ris laikas nebeturėjau progos priimti svečius iš atokiausiųjų sa- 
vo provincijų. Aš senstu, ir tokiais reikalais dabar rūpinasi ma- 
no sūnus. Ar jūs jau susipažinote su mano sūnumi? Puikus vai- 
kinas. Tiesa, linkęs veikti vien savo galva. Ką darysi, jaunystė... 
Gal norėtumėte kvapniosios kapsulės? Ne? 

Toranas nutaikė momentą įsiterpti: 

- Jūsų Imperatoriškoji Didenybe... 

- Klausau? 

- Jūsų Imperatoriškoji Didenybe, mes visai neketinome gai- 
šinti brangaus jūsų laiko... 

- Nesąmonė! Jūs visiškai manęs negaišinate. Šįvakar bus su- 
rengtas oficialus priėmimas, o iki tol mes visiškai laisvi. Palauki- 
te, iš kur jūs, sakėte, atvykote? Regis, mes jau labai seniai beren- 
gėme kokį nors oficialų priėmimą. Jei neklystu, sakėte esą iš 
Anakreono provincijos? 

- Iš Fondo, Jūsų Imperatoriškoji Didenybe! 

- Ak taip, iš Fondo. Dabar prisiminiau. Jau žinau, kur jis. Jis 
ir yra Anakreono provincijoje. Aš pats niekad nesu ten lankęsis. 
Gydytojas uždraudė man tolimas keliones. Bet visiškai nebepri- 
simenu, kada būčiau gavęs paskutinę savo vicekaraliaus Anak- 
reone ataskaitą. Kokios ten sąlygos pastaruoju metu? - akivaiz- 
džiai sunerimęs užbaigė jis. 

- Jūsų Didenybe, - sumurmėjo Toranas, - mes neatgabenome 
jokių skundų. 

- Džiugu girdėti. Mano vicekaralius nusipelnė pagyrimo. 

Toranas bejėgiškai dėbtelėjo į Eblingą Misą, ir šis tuoj pat už- 
baubė griausmingu savo balsu: 

- Jūsų Didenybe, mums sakė, kad norint apsilankyti Imperi- 
jos Universiteto bibliotekoje Trantore mums reikės jūsų leidimo. 

- Trantore? - maloniai perklausė imperatorius. - Trantore? 

Paskui liesą jo veidą iškreipė skausmingas suglumimas. 

- Trantore? - sušnibždėjo jis. - Pagaliau prisiminiau! Aš gi ke- 
tinu grįžti ten lydimas didžiulio būrio laivų. Jūs irgi keliausite 
drauge su manimi. Mes drauge sunaikinsime tą maištininką Gil- 
merį. Drauge mes atkursime Imperiją! 

Jo nugara išsitiesė. Balsas sustiprėjo. Akimirkai užsiplieskė 
akys. Bet tuoj pat jis sumirksėjo ir tyliai ištarė: 

- Bet Gilmeris juk jau negyvas... Lyg ir prisimenu... Taip. 
Taip! Gilmeris miręs! Trantoras mires... Vieną valandėlę man pa- 
sirodė... Palaukite, iš kur jūs, sakėte, atvykote? 

Magnifikas šnipštelėjo Beitai į ausį: 

- Ar jis - tikrai imperatorius? Iki šiol aš kažkodėl maniau, kad 
imperatorius turėtų būti didingesnis ir išmintingesnis už papras- 
čiausią Žmogų. 

Beita mostu jį nutildė. Ir pasakė: 

- Jei Jūsų Imperatoriškoji Didenybė pasirašytų įsaką, leidžian- 
tį mums išsilaipinti Trantore, tuo smarkiai pagelbėtų bendram 
reikalui. 

- Trantore? - leptelėjo ničnieko nesuprasdamas imperatorius. 

- Jūsų Didenybe, Anakreono vicekaralius, kurio vardu mes 
kalbame, liepė perduoti jums, kad Gilmeris galbūt dar gyvas... 

- Gyvas! Gyvas! - užbaubė Dagobertas. - Kur? Bus karas! 

- Jūsų Imperatoriškoji Didenybe, tai dar nėra visai aišku. Kur 
Gilmeris yra - tiksliai nežinoma. Vicekaralius atsiuntė mus čia, 
kad praneštume jums šį faktą, tačiau tik Trantore mes galėsime 
aptikti irštvą, kur jis slapstosi. O kai jį aptiksime... 

- Taip, taip... Jį būtina surasti... - senasis imperatorius svirdu- 
liuodamas nusliūkino prie sienos ir drebančiais pirštais palietė 
foto plokštelę. Nieko neatsitiko, ir kurį laiką patylėjęs impera- 
torius sumurmėjo: 

- Mano tarnai neateina. Negaliu jų sulaukti. 

Jis ėmė kažką keverzoti ant balto popieriaus lapo, užbaigė 
kruopščiai išraitydamas didžiąją D. Tada pasakė: 

- Gilmeris savo kailiu dar pajus savojo imperatoriaus galią! 
Palaukite, iš kur gi jūs atvykote? Iš Anakreono? Kokia ten situa- 
cija? Ar imperatoriaus vardas vis dar galingas? 

Beita paėmė popieriaus lapą iš atsipalaidavusių jo pirštų. 

- Jūsų Imperatoriškąją Didenybę Žmonės iš tiesų myli. Visi 
puikiai žino, kaip juos mylite jūs. 

- Būtinai reikės aplankyti geruosius savo Žmones Anakreone. 
Bet mano gydytojai tvirtina... Aš jau nebeprisimenu, ką ten jie 
sako, bet... - Jis kilstelėjo galvą, apsiblaususių pilkų jo akių 
žvilgsnis ūmai paaštrėjo: - Bene būsite paminėję Gilmerį? 

- Ne, Jūsų Imperatoriškoji Didenybe. 

- Jam nebegalima leisti žengti nė žingsnio! Grįžkite namo ir 
pasakykite tai savo žmonėms. Trantoras išsilaikys! Mano tėvas 
šiuo metu vadovauja laivynui, o tas šunsnukis maištininkas Gil- 

meris sustings į ledą kosminėje erdvėje drauge su visa savo paš- 
vinkusia gauja! 

Jis nusvirduliavo į savo krėslą, jo akys vėl apsiblausė. 

- Ką aš čia sakiau? 

Toranas pakilo ir žemai nusilenkė. 

- Jūsų Imperatoriškoji Didenybė elgėsi su mumis labai kilniai, 
tačiau audiencijai skirtas laikas jau baigėsi... 

Akimirką Dagobertas IX atrodė kaip tikras imperatorius: jis 
atsistojo ir stovėjo labai tiesus ir orus, o jo lankytojai tuo tarpu 
vienas po kito atatupsti pasuko prie durų... 

„.-pro kurias ūmai plūstelėjo dvidešimt ginkluotų vyrų ir ap- 
supo juos glaudžiu ratu. 

Plykstelėjo rankiniai ginklai... 


+ 


Sąmonė Beitai grįžo lėtai, trūkčiodama, tačiau jos neapniko 
trikdantis “Kur aš esu?" pojūtis. Ji labai aiškiai prisiminė tą keistą 
senį, kuris vadino save imperatoriumi, ir kitus, už durų lauku- 
sius vyrus. Dilgčiojimas pirštų sąnariuose aiškiai bylojo, jog jai 
kliuvo gera dozė paralyžiuojančio užtaiso. 

Neatmerkdama akių Beita skausmingai sutelkė dėmesį ir ėmė 
klausytis balsų. 

Jų buvo du. Vienas - lėtas ir atsargus; meilikaujamoje, kone 
nuolankioje intonacijoje protarpiais suskambėdavo klastingos 
gaidelės. Kitas buvo kimus ir žemas, kone tąsus, pliūpčiojo ats- 
kiromis ištemptomis frazėmis. Nei vienas, nei kitas Beitai nepa- 
tiko. 

Žemasis balsas dominavo pokalbyje. 

Beita išgirdo paskutiniąją frazę: 

- Jis gyvens amžinai, tas sukriošęs pamišėlis. Jis mane erzina. 
Jis mane siutina. Komeisonai, aš tai padarysiu. Aš juk irgi nejau- 
nėju. 

- Jūsų Šviesybe, pirmiausia pažiūrėkime, kokios naudos su- 
gebėsime išpešti iš šitų žmonių. Gali būti, kad mes aptiksime 
stulbinantį galios šaltinį - kitokios galios, nei turi jūsų tėvas. 

Žemasis balsas virto nesuprantamu kuždesiu. Beita nugirdo 
tik vieną žodį “mergina". Antrasis, pataikūniškasis balsas patyliu- 
kais nemaloniai sukikeno ir pasakė kažkaip bičiuliškai, kone glo- 
bėjiškai: 

- Dagobertai, tu nesensti. Meluoja tie, kurie tvirtina, kad tu 
- jau nebe dvidešimtmetis jaunuolis. 

Juodu abu nusijuokė, ir Beita pajuto, kaip kraujas stingsta 
gyslose. Dagobertai... Jūsų Šviesybe... Senasis imperatorius už- 
siminė turįs neklusnų užsispyrėlį sūnų... Beita po truputį ėmė 
miglotai suvokti, ką reiškia tie kuždesiai. Bet šito juk negali būti, 
realiame gyvenime žmonėms juk taip neatsitinka... 

Staiga ji išgirdo Torano balsą - dar kaip reikiant neatsipeikė- 
jęs, kliūvančiu liežuviu jis prapliupo plūstis. 

Beita atsimerkė ir įsmeigtose tiesiog į ją Torano akyse kaip- 
mat išvydo neslepiamą palengvėjimą. Toranas piktai riktelėjo: 

- Už šitą banditizmą jūs atsakysite pačiam imperatoriui! Tuč- 
tuojau mus paleiskite. 

Tik dabar Beita suvokė, kad jos riešai bei čiurnos jėgos lau- 
ku stipriai pritvirtinti prie sienos ir grindų. 

Storabalsis prisiartino prie Torano. Žmogus buvo pilvotas, 
po akimis kabojo sunkūs maišeliai, plaukai gerokai praretėję. 
Aukštą jo skrybėlę puošė pilkšva plunksna, o švarko atlapai bu- 
vo išsiuvinėti sidabru tviskančiu metalu. 

Jis prunkštelėjo su piktdžiuga ir kažkokiu keistu pasitenkinimu: 

- Imperatoriui? Vargšeliui kuoktelėjusiam imperatoriui? 

- Aš turiu jo išduotą leidimą. Niekam iš jo valdinių nevalia ri- 
boti mūsų laisvės! 

- Bet aš nesu jo valdinys, tu, kosmine šiukšle. Aš esu princas 
regentas, sosto įpėdinis - taip ir dera į mane kreiptis. Gi vargšui 
kvaištelėjusiam mano tėtušiui retsykiais būna malonu susitikti 
su lankytojais. Mes tiesiog leidžiame jam pasidžiaugti. Tai pag- 
losto jo įsivaizduojamą imperatoriškąją didybę. Tačiau daugiau, 
žinoma, ničnieko nereiškia. 

Paskui jis išdygo tiesiog priešais Beitą, ir ši su panieka dėb- 
telėjo į jį. Zmogus pasilenkė prie pat jos, iš jo burnos nepaken- 
čiamai trenkė mėtomis. 

Jis pasakė: 

- Komeisonai, o jos akys kaip tik tokios, kokių ir tikėjomės. 
Atsimerkusi ji dar žavesnė. Manau, ji tiks kuo puikiausiai. Bus 
tikras egzotiškas patiekalas persisotinusiam gurmanui, a? 

Toranas bejėgiškai bandė pašokti, bet sosto paveldėtojas į tas 
bergždžias jo pastangas nekreipė jokio dėmesio. Beita pajuto, 
kaip širdį kaustantis šaltis prasismelkia iki pat odos. Eblingas Mi- 
sas vis dar tysojo be sąmonės, jo galva kadaravo nusvirusi ant 
krūtinės. Vis dėlto Beita gerokai nustebo pastebėjusi, kad Mag- 
nifiko akys atmerktos, o žvilgsnis aštrus, tarsi jis jau seniai bū- 
tų atsigaiveliojęs. Tos didelės rudos akys, švytinčios smulkiame 
veide, kryptelėjo link Beitos ir smigte įsmigo į ją. 

Magnifikas šniurkštelėjo ir linktelėjo galva į sosto paveldėtoją: 

- Tasai pasiėmė mano vizi - sonorą! 

Princas regentas žaibiškai grįžtelėjo į pasigirdusį naują balsą: 

- Jis tavo, baidykle? 

Jis nusikabino instrumentą nuo paties, kur šis kabojo ant ža- 
lios juostelės, kurios Beita nebuvo pastebėjusi. 

Princas regentas negrabiai perbraukė jį pirštais, pabandė iš- 
gauti vieną kitą akordą, tačiau visos jo pastangos buvo bergž- 
džios. 

- Ar moki groti juo, baidykle? 

Magnifikas kartą linktelėjo. 

Staiga įsiterpė Toranas: 

- Jūs užpuolėte Fondo laivą. Jei imperatorius už jį ir neatker- 
šys - atkeršys Fondas. 

Atsakė Komeisonas, lėtai tardamas kiekvieną žodį: 

- Koks Fondas? O gal Mulas jau nebe Mulas? 

Į tai nebuvo ką atsakyti. Princas regentas išsišiepė, parodyda- 
mas stambius nelygius dantis. Grobikai sutraukė klouną kaus- 
tantį jėgos lauką ir pakankamai grubiai pastatė Magnifiką ant ko- 
jų. Paskui įbruko jam į rankas vizi - sonorą. 

- Nagi, baidykle, pagrok mums, - įsakė princas. - Pagrok mei- 
lės serenadą, išaukštindamas mūsų svetimšalės damos grožį. Pa- 
sakyk jai, kad valstybinis mano tėvo kalėjimas - anaiptol ne rū- 
mai, tačiau aš galiu nugabenti ją į tokius rūmus, kur ji maudy- 
sis rožių vandenyje - ir patirs princo meilę. Apdainuok jai princo 
meilę, pabaisa. 

Jis užkėlė ant marmurinio stalo vieną storą šlaunį, antrąją ko- 
ją laisvai nusvėrė per ją, o tuščios, blankiai šypsančios jo akys ty- 
rinėjo Beitą, ir šią apėmė nebylus įsiūtis. Visi Torano raumenys 
įsitempė, prakaito išpiltas jis skausmingai blaškėsi jėgos laukų 
gniaužtuose. Eblingas Misas krustelėjo ir sudejavo. 

Magnifikas aiktelėjo: 

- Mano pirštai visai sugrubo, aš neįstengsiu... 

- Grok, baidykle! - suriaumojo princas. 

Jis mostelėjo Komeisonui, ir šis nedelsdamas prigesino švie- 
sas. Tirštoje prieblandoje princas sunėrė rankas ant krūtinės ir 
ėmė laukti. 

Magnifikas greitais ritmingais pirštų judesiais perbėgo nuo 
vieno daugybės klavišų klaviatūros galo iki kito, ir kambario pa- 
lubėje kaipmat nutįso mirguliuojanti, akį verianti šviesos vaivo- 
rykštė. Nuaidėjo žemas, prislopintas garsas - virpantis, tarytum 
kūkčiojantis. Intensyvėdamas jis virto skausmingu juoku, fone 
girdėjosi duslus, varpą primenantis gaudimas. 

Tamsa pastebimai sutirštėjo, tapo kone apčiuopiama. Muzi- 
ka atsklido iki Beitos per daugybę nematomų antklodžių sluoks- 
nių. Pačioje gelmėje sumirgėjo mažytė švieselė, tarsi duobės 
dugne būtų užsidegusi žvakė. 

Beitos akys tarsi savaime įsitempė. Švieselė plykstelėjo skais- 
čiau, bet taip ir liko aptraukta kažkokios ūkanos. Ji nervingai 
trūkčiojo, miglotos, susimaišiusios jos spalvos nuolat mainėsi, O 
muzika staiga prapliupo varinių mušamųjų dūžiais, grėsmingu 
pragarišku gaudesiu, netrukus išaugusiu iki protą temdančio 
kreščendo. Svieselė pašėlo šokčioti dar greičiau, paklusdama vis 
greitėjančiam ritmui. O toje šviesos dėmėje kažkas rangėsi. Kaž- 
kas - padengtas nuodingais metaliniais žvynais - raitėsi ir Žiova- 

vo. Atrodė, kad drauge su tuo padaru rangosi bei žiovauja ir 
muzika. 

Beita dar bandė grumtis su keistais ją apėmusiais jausmais, o 
paskui jai dingtelėjo labai jau netikėta mintis. Kažką panašaus ji 
kartą jau patyrė - taip, Laiko Saugykloje, o taip pat ir paskutinio- 
siomis Rojuje praleistomis dienomis. Pojūtis buvo toks pat šiur- 
pus ir persmelkiantis, aplimpantis visą sielą tarsi koks nevilties 
ir siaubo voratinklis. Beita pasijuto kraupiai prislėgta ir visiškai 
palūžusi. 

Muzika gaudė visame jos kūne kraupiai kvatodama, o šviesos 
rate besirangantis siaubūnas, kurį ji matė tarytum žvelgdama 
pro ne tą žiūrono galą, pranyko iš akių, kai tik ji karštligiškai pa- 
suko galvą į šalį. Beitos kakta išrasojo šaltu prakaitu. 

Muzika nutilo. Koncertas truko kokias penkiolika minučių, ir 
pagaliau, jam pasibaigus, Beitą užliejo palaimos banga. Košma- 
ras baigėsi. Plykstelėjo šviesa, ir prie pat savo veido Beita išvy- 
do palinkusį Magnifiką - išprakaitavusį, paklaikusiomis akimis, 
nusiminusį. 

- Mano ponia, - dusdamas sušniokštė jis. - Kaip jaučiatės? 

- Pakenčiamai, - sušnibždėjo ji. - Bet kodėl gi tu grojai šitaip? 

Staiga jai dingtelėjo, kad be jų kambaryje esama ir kitų žmo- 
nių. Toranas ir Misas bejėgiai tysojo susmukę pasienyje. Tačiau 
Beitos žvilgsnis smigo ne į juos. O štai ir princas - guli keistai iš- 
sikėtojęs, beveik ten pat, kur anksčiau sėdėjo - prie pat stalo. 
Komeisonas dejavo plačiai prasižiojęs, atkragusiu žandikauliu. 

Netrukus Komeisonas sumirksėjo, krūptelėjo ir, išvydęs link 
jo stryktelėjusį Magnifiką, kažką nerišliai suvapėjo. 

Magnifikas atsigręžė ir vienu šuoliu atsidūręs prie bendražy- 
gių juos išlaisvino. 

Toranas puolė prie žemvaldžio ir negailestingai suspaudė 
šiam gerklę. 

- Tu eisi su mumis! Tu mums reikalingas - norime būti tikri, 
kad pateksime į savo laivą. 


+ 


Po dviejų valandų Beita laivo virtuvėje patiekė stulbinantį sa- 
vos gamybos pyragą, ir Magnifikas atšventė sugrįžimą į atvirą 
kosmosą kibdamas kimšti skanėstą nepaisydamas jokių stalo ma- 
nierų. 

- Skanu, Magnifikai? 

- Mhmmnm... 

- Magnifikai... 

- Ką, mano ponia? 

- Koks buvo tas kūrinys, kurį tu jiems pagrojai? 

Klounas susigūžė. 

- Aš... aš nenorėčiau sakyti. Išmokau jį kadaise, o vizi - sono- 
ras yra toks instrumentas, kuris labai stipriai paveikia nervų sis- 
temą. Žinoma, tai buvo pragariškas kūrinys, sukurtas ne tokioms 
švelnioms ir tyroms būtybėms kaip jūs, mano ponia. 

- Nagi, nagi, Magnifikai. Aš anaiptol nesu šitoks tyrumo įsikū- 
nijimas. Tu meilikauji. Sakyk, ar aš mačiau tą patį, ką matė jie? 

- Tikiuosi, ne. Aš grojau vien tik jiems. Jei jūs ką nors ir ma- 
tėte - tai tik patį kraštelį, ir tą - tik iš tolo. 

- Man pakako ir to. Ar žinai, kad princui tu vožtelėjai taip 
smarkiai, kad jis liko tysoti be sąmonės? 

Prisikimšęs pilną burną pyrago Magnifikas pasakė neaiškiai, 
bet labai rimtai: 

- Aš užmušiau jį, mano ponia. 

- Ką? - Beita skausmingai nurijo seiles. 

- Kai aš lioviausi, jis jau buvo negyvas - kitaip aš būčiau gro- 
jęs toliau. Komeisonas man nerūpėjo. Jis nebuvo labai pavojin- 
gas; blogiausia, ką galėjo padaryti - tai kankinti mus arba nužu- 
dyti. Tačiau tas princas, mano ponia, jis taip nuožmiai, taip 
šlykščiai dirsčiojo į jus ir... - jis nutilo užspringęs tiek pasipikti- 
nimu, tiek sutrikimu. 

Keistos mintys ėmė lįsti Beitai į galvą, bet ji šiurkščiai nuvi- 
jo jas į šalį. | 

- Magnifikai, tu turi tokią galantišką sielą. 

- Ak, mano ponia... 

Raudonio užlieta jo nosis smigte smigo į pyragą, tačiau jis 
kažkodėl nebevalgė. 


" 


Eblingas Misas pažvelgė pro iliuminatorių. Trantoras buvo 
jau nebetoli - metalinis jo paviršius švytėjo bauginančiai ryškiai. 
Toranas irgi priėjo prie iliuminatoriaus. 

Jis prašneko su kartėliu balse: 

- Sukorėme tokį kelią - ir viskas veltui, Eblingai. Mulo žmo- 
gus mus aplenkė. 

Eblingas Misas pasitrynė kaktą gerokai sulysusia ranka. Jis 
kažką atsakė, bet tai tebuvo nesuprantamas murmėjimas. 

Toranas susierzino: 

- Sakau tau, tie žmonės žinojo, kad Fondas žlugo. Paklau- 
syk... 
- Ką? - Eblingas Misas kilstelėjo galvą ir suglumęs pažvelgė į 
Toraną. Paskui švelniai uždėjo delną jam ant riešo ir prašneko 
visai apie ką kita, tarsi prieš tai jie apie nieką nebūtų kalbėję: 

- Toranai... Aš... aš žiūrėjau į Trantorą. Žinai... mane apniko 
toks keistas jausmas... Jis neapleidžia manęs jau nuo tada, kai 
mes iškėlėme koją Neotrantore. Tai tarsi kažkoks raginimas, 

nesiliaujantis, be paliovos iš vidaus vis stumiantis mane pirmyn. 
Toranai, aš galiu tai padaryti. Aš tikrai žinau - galiu tai padary- 
ti. Mano galvoje viskas taip skaidru, viskas rikiuojasi į vietas... 
Anksčiau dar niekad nesu visko regėjęs taip aiškiai... 

Toranas tik išplėtė akis ir gūžtelėjo pečiais. Jis nelabai tepa- 
tikėjo Miso žodžiais. 

Jis atsargiai ištarė: 

- Misai... 

- Ką? 

- Ar matei laivą, kuris nusileido Neotrantore maždaug tuo pat 
metu, kai mes išvykome? 

Misas pasvarstė tik akimirką. 

- Ne. 

- O aš mačiau. Žinoma, galbūt tai tik mano vaizduotės vai- 
sius... bet man pasirodė, kad tai - tas pats filiečių laivas. 

- Tas, kuriuo skrenda kapitonas Hanas Pričeris? 

- Tas, kuriuo skrenda Kosmosas težino kas. Tai, ką papasako- 
jo Magnifikas... pats supranti. Bet... Jis atsekė paskui mus čionai, 
Misai. 

Eblingas Misas nutylėjo. 

Sunerimęs Toranas paklausė: 

- Eblingai, ar kažkas atsitiko? Kas tau? Tu blogai jautiesi? 

Miso akys buvo mąslios ir keistos, jose tvykstelėjo paslap- 
tinga šviesa. Jis nieko neatsakė. 


23. TRANTORO GRIUVĖSIAI 


Nėra didesnės problemos visoje Galaktikoje, kaip surasti 
konkrečią vietą milžiniškame Trantoro pasaulyje. Čia nėra nei 
žemynų, nei vandenynų, kuriuos galėtum įžiūrėti iš tūkstančio 
mylių nuotolio. Nėra upių, ežerų ar salų, kuriuos galėtum išvysti 
pro debesų properšas. 

Metalu padengtas pasaulis buvo - kadaise buvo - vienas neap- 
rėpiamas miestas, ir iš kosminės erdvės atvykėliui įmanoma ap- 
tikti nebent imperatoriaus rūmus. Žvaigždėlaivis “Beita" apsuko 
planetą kone oro automobilio aukštyje, paskui - dar ir dar kar- 
tą, įnirtingai tęsdamas paieškas. 

Iš poliarinių regionų, kur ledo sluoksniu padengti metaliniai 
bokštai bylote bylojo apie tai, kad oro sąlygų reguliavimo įran- 
ga seniai sugedo arba liko apleista, atvykėliai pasuko į pietus. 
Retsykiais jie galėdavo patikrinti sutapimus (ar bent jau tikėtinus 
sutapimus) tarp to, ką matė savo akimis, ir kas buvo pažymėta 
ne itin tiksliame žemėlapyje, kurį jie įsigijo Neotrantore. 

Kai pagaliau jie priartėjo prie tikslo, apsirikti buvo neįmano- 
ma. Plyšys metalinėje planetos dangoje driekėsi penkiasdešimt 

mylių. Šimtų kvadratinių mylių plote vešėjo labai jau neįprasta 
čia žaluma, supanti prabangias ir didingas senovines imperato- 
rių rezidencijas. 

“Beita" pakibo ore ir lėtai nusistatė kursą. Kelią rasti jiems 
galėjo padėti tiktai milžiniški greitkeliai - ilgos tiesios strėlės že- 
mėlapyje; lygūs žvilgantys kaspinai apačioje. 

Tą vietą, kur žemėlapyje buvo pažymėta Universiteto terito- 
rija, aptikti pavyko tik pagal aklus apskaičiavimus. Laivas nutū- 
pė dideliame lygiame plote, kur kadaise, matyt, būta judrios nu- 
sileidimo aikštelės. 

Tai, kas iš viršaus atrodė esant tobulu grožiu tviskančia 
konstrukcija, nusileidus virto siaubingu metalo chaosu: suskel- 
dėję, susiviję griuvėsiai, likę dunksoti praūžus Didžiajam Grobi- 
mui. Bokštų smailės buvo nurėžtos it peiliu, lygutėlės sienos - 
išdaužytos, išsikraipiusios, o vieną akimirksnį šmėkštelėjo net 
tarsi nuskustos žemės plotas, nusidriekęs gal kelis šimtus akrų: 
tai buvo tamsi, išarta dirva. 


+ 


Li Senteris lūkuriavo, stebėdamas atsargiai besileidžiantį lai- 
vą. Erdvėlaivis atrodė keistas, akivaizdžiai atskridęs ne iš Neot- 
rantoro, ir Senteris patyliukais atsiduso. Svetimi laivai ir painūs, 
neaiškūs reikalai su žmonėmis iš atviro kosmoso galėjo reikšti, 
kad neilgam taikos ir ramybės laikotarpiui atėjo galas. Visai ga- 
lėjo atsitikti taip, kad vėl sugrįš didingieji kovų bei mirties laikai. 
Senteris buvo grupės vadovas, jis saugojo ir prižiūrėjo senąsias 
knygas - ir buvo skaitęs apie tuos senuosius laikus. Jis visiškai 
netroško, kad jie sugrįžtų. 

Praslinko gal dešimt minučių, kol svetimšalių laivas sklan- 
džiai nusileido lygioje aikštelėje, bet per tą laiką Senterio galvo- 
je spėjo praskrieti galybė prisiminimų. Pirmiausia - didžiulė jo 
vaikystės ferma, tačiau iš jos atmintyje išliko tik daugybė be pa- 
liovos triūsiančių žmonių. Paskui - jaunų šeimų kraustymasis į 
naujas žemes. Tuo metu Senteris buvo dešimties - vienintelis 
vaikas tarp persikėlėlių, suglumęs ir išsigandęs. 

Paskui - nauji pastatai; milžiniškos metalo plokštės, kurias 
reikėjo išplėšti iš vietos ir nugabenti atokiau, o tada išarti, iša- 
kėti, patręšti atidengtą plikos dirvos plotą. Reikėjo nugriauti ir 
sulyginti su žeme kai kuriuos artimiausius pastatus, kitus - pri- 
taikyti gyvenamiesiems būstams. 

Paskui reikėjo sėti javus ir imti derlių, užmegzti draugiškus 
santykius su kaimyninėmis fermomis... 

Persikėlėliai sėkmingai įsikūrė ir plėtė savo teritorijas; tyli ra- 
mi savivalda pasirodė besanti pakankamai efektyvi. Augo nauja 
karta - tvirtų ir užsigrūdinusių, ant tikros žemės gimusių vaikų. 


223 


Paskui atėjo ir ta didi diena, kai jis, Senteris, buvo išrinktas Gru- 
pės vadu. Pirmąsyk nuo aštuonioliktojo savo gimtadienio jis lio- 
vėsi skustis, ir netrukus smakras apšepo dygiais plaukeliais, 
kurie vėliau virs Vado Barzda... 

O dabar, ko gero, Galaktika vėl įsibraus ir sunaikins tą trum- 
pą izoliacijos idilę... 

Laivas nusileido. Senteris tylėdamas žiūrėjo į atsidarantį liu- 
ką. Iš laivo išlipo ketvertas: atsargūs, įdėmiai dairydamiesi. Trys 
atvykėliai buvo vyrai, ir labai skirtingi: senas, jaunas ir džiūsna 
su paukščio snapu. Ketvirtoji buvo moteris, kaip lygi Žengianti 
drauge su jais. Senteris atitraukė ranką nuo dviejų juodų želian- 
čios barzdos kuokštų ir žengė pasitikti atvykėlių. 

Įprastu ir visiems suprantamu gestu jis paliudijo taikius savo 
ketinimus: ištiesė priešais save rankas tvirtais, nuospaudų nusė- 
tais delnais aukštyn. 

Jaunasis vyras atsiskyrė nuo keverto, žengė du žingsnius pir- 
myn ir taip pat ištiesė rankas. 

- Aš atvykstu su taikiais ketinimais. 

Jo akcentas skambėjo keistai, bet žodžiai buvo suprantami ir 
malonūs. Senteris nuoširdžiai atsakė: 

- Tegul bus taika. Sveiki atvykę. Grupė pasiruošusi svetingai 
jus priimti. Jūs alkani? Mes jus pamaitinsime. Jūs ištroškę? Mes 
jus pagirdysime. 

Atvykėlis neskubriai atsakė: 

- Dėkojame už jūsų kilnumą. Sugrįžę į savo pasaulį mes pa- 
minėsime jūsų Grupę geru žodžiu. 

Atsakymas buvo keistas, bet geras. Už Senterio nugaros susis- 
pietę Grupės vyrai vis plačiau šypsojosi, o iš aplinkinių konst- 
rukcijų plyšių viena po kitos pasirodė ir moterys. 

Parsivedęs svečius į savo būstą, Senteris iš slaptavietės ištrau- 
kė užrakintą dėžutę veidrodinėmis sienelėmis ir visus pavaišino 
ilgais storais cigarais, saugomais ypatingoms progoms. Tiesa, 
prieš siūlydamas cigarą moteriai, jis akimirką sudvejojo. Mote- 
ris atsisėdo tarp vyrų. Buvo akivaizdu, kad svetimšalių toks įžū- 
lumas visai nestebina, nieko kito jie ir nesitikėjo. Senteris kiek 
negrabiai pakišo dėžutę ir moteriai. 

Šypsodamasi ji paėmė cigarą ir su nuoširdžiu pasimėgavimu 
užsitraukė kvapnų dūmą. Li Senteris ne be vargo nuslėpė, kaip 
jį tai papiktino ir pribloškė. 

Susėdę už stalo, laukdami, kol bus paduotas valgis, jie kiek 
varžydamiesi šnekėjosi. Atvykėliai mandagiai pasidomėjo žem- 
dirbyste Trantore. 

Senukas svečias paklausė: 

- O kaip hidroponikai? Be abejo, tokiame pasaulyje kaip 
Trantoras, hidroponikai būtų ideali išeitis. 

Senteris lėtai papurtė galvą. Jis jautėsi nelabai tvirtai. Tai, ką 
jis žinojo iš patirties, dažnai nesutapdavo su knygose perskaityta 
informacija. 

- Tai dirbtinis maistingųjų augalų auginimas chemikalų pri- 
sodrintoje dirvoje, tiesa? Ne, Trantore tai neįmanoma. Augik“ 
hidroponikus galima tik pramoniniame PASmanus, kad beveik 
būtinai reikalinga išvystyta chemijos Praf'blingas Misas. 
kokiai stichinei nelaimei, pramonė žiunmėręs į darbą. Jis parei- 
dauti. N € visus maisto produktus galimką tiesiog psichologijos 
du. Kai kurie praranda bet kokią mMaineliko nė lašelio kraujo. 
pigiau atsieina viską auginti žemėje - tra išnyko kaip dūmas, o 
smarkiai priklausomi nuo chemikalkardindavę kone kiekvieną 

- Ar jums pavyksta pakankamai atgavo akimirksnių, kai Mi- 

- Maisto turime pakankamai, tik jis zis atpažintų Toraną arba 
minių paukščių, kurie deda mums kiau 
mus gyvulius, tad nestokojame ir pieno Prfikų, kuris atnešdavo 
gauname tik prekiaudami su kitomis planėią valandas, užsižiū- 

- Prekiaudami! - jaunasis vyras, regis, ūmą klounas stebėda- 
dinasi, jūs prekiaujate. Bet ką gi jūs eksportutis, peržiūrinėjo 

Atsakymas buvo trumpas: “eną naktį triū- 

- Metalą. Jūs tik apsidairykite. Mes turime neišsenuunatytį,. 
talo atsargas, netgi apdoroto metalo. Pirkliai atvyksta iš NeOu. 
toro laivais, išmontuoja nurodytą teritoriją - tuo pačiu padidin- 
dami mūsų dirbamos žemės plotus - o mums palieka mėsos ga- 
minių, konservuotų vaisių, maisto koncentratų, žemės ūkio te- 
chnikos ir panašių dalykų. Jie išsigabena metalą - ir tai naudin- 
ga abiem pusėms. 

Jie vaišinosi duona ir sūriu, ir daržovių troškiniu, kuris iš tie- 
sų buvo labai gardus. Tiktai kai buvo patiektas desertas - šaldy- 
ti vaisiai, vienintelis iš svetur atvežtas patiekalas - atvykėliai pa- 
sirodė besą ne šiaip svečiai. Jaunasis vyras išsitraukė Trantoro 
žemėlapį. 

Li Senteris ramiai jį apžiūrėjo. Išklausęs juos, rimtai atsakė: 

- Universiteto miestelis - neliesta teritorija. Žemės mes ten 
nedirbame ir nieko neauginame. Tiesą sakant, be rimto reikalo 
netgi nekeliame ten kojos. Tai - viena iš labai nedaugelio senųjų 
laikų relikvijų, kurią mes norėtume išsaugoti. | 

- Mes ieškome žinių. Mes nieko ten neliesime ir neniokosi- 
me. O savo laivą paliksime jums užstatu. - Tai pasiūlė senasis, jis 
kalbėjo nekantriai, kone karštligiškai. 

- Tuomet aš galėsiu jus ten nuvesti, - pasisiūlė Senteris. 


+ 


Tą naktį svečiai ramiai miegojo, o Li Senteris tuo tarpu pa- 
siuntė žinią į Neotrantorą. 

24. ATsivERTIMAS 


Jei visame Trantore ir tebepulsavo menkos gyvybės kibirkš- 
tėlės, tai įžengus į erdvų Universiteto miestelį bet kokie žmo- 
aus egzistavimo požymiai visiškai išnyko. Visus pastatus čia 

pą izonalijos 10 enumos tyla. 

Laivas nusileido. “nieko nežinojo apie tas kraupias kruvino- 
ką. Iš laivo išlipo ketvektis, po kurių Universitetas visgi liko ne- 
atvykėliai buvo vyrai, i. kas vyko tomis dienomis, kai žlugo Im- 
su paukščio snapu. Ketvsiteto studentai, ginkluoti svetimais 
drauge su jais. Senteris ar'patyrusiųjų narsa, suformavo gynybi- 
čios barzdos kuokštų ir žiu stojo sergėti pagrindinės visos Ga- 

Įprastu ir visiems supr- Atvykėliai ničnieko nežinojo apie 
ketinimus: ištiesė priešai<) to paskelbtas paliaubas, garantavu- 
tais delnais aukštyn. + „mybės teisę tokiu metu, kai trumpam 

Jaunasis vyras atsi -rio bei jo kareivių batai trempė netgi 
myn ir taip pat ištiC - 

- Aš atvykstu sų „ Kstantys svečiai iš Fondo suprato tik tiek, 

Jo akcentas sL/j€, kuriame suniokotą senovę sparčiai keičia 
malonūs. Senr--4unančios naujovės, Universiteto miestelis taip 

. Tea--*+ grakščia, užkonservuota tarsi muziejuje, senovinės 
neis -Š salele. 

Tam tikra prasme jie čia buvo įsibrovėliai. Mąsli visur tvyranti 
tyla nenorėjo jų įsileisti. Atrodė, jog akademinė atmosfera čia vis 
dar gyva, ir sutrikdyta ėmė piktai burbuliuoti. 

Bibliotekos pastatas atrodė apgaulingai mažas, tačiau didžioji 
jo dalis slypėjo po žeme, išsiplėtusi į milžiniškas tylos ir rimties 
erdves. Eblingas Misas stabtelėjo prie registratūros sienas puo- 
šiančių freskų. 

Jis sušnibždėjo - čia ir nebuvo galima kalbėtis kitaip, kaip tik 
pakuždomis: 

- Man regis, mes jau praėjome patalpas, kur saugomi katalo- 
gai. Aš pasiliksiu Čia. 

Jo kakta plykstelėjo raudoniu, ranka suvirpėjo. 

- Norėčiau, kad niekas man netrukdytų, Toranai. Ar atnešite 
man maisto čionai? 

- Padarysime viską, ką tik pasakysi. Padėsime kuo sugebėda- 
mi. Gal norite, kad ir mes ką nors nuveiktume jūsų vadovaujami... 

- Ne. Privalau likti vienas. 

- Tikitės rasti tai, ko jums reikia? 

Eblingas Misas atsakė tyliai, bet absoliučiai įsitikinęs: 

- Aš Žinau, kad rasiu! 

Toranas ir Beita užsiėmė ūkiu ir buitimi, susikurdami visai 
pakenčiamus namus - pačius normaliausius iš visų, kokius jiems 
teko turėti per visą neilgą vedybinį gyvenimą. Vis dėlto tai bu- 
vo ganėtinai keistas “namų ūkis". Gyveno jie labai paprastai, kas 

visiškai nederėjo su didybe, supančia juos iš visų pusių. Beveik 
visą maistą jiems tiekdavo Li Senterio ferma, už ką jie atsilygin- 
davo nedideliais atominiais prietaisais, kurių paprastai būna 
gausu bet kuriame prekybiniame laive. 

Magnifikas įsimiklino naudotis bibliotekos skaityklos projek- 
toriais ir taip įknibo į nuotykių bei meilės romanus, kad beveik 
visai užmiršdavo valgį ir miegą - kaip ir Eblingas Misas. 

Tuo tarpu Eblingas buvo visiškai pasinėręs į darbą. Jis parei- 
kalavo, kad bičiuliai pakabintų jam hamaką tiesiog psichologijos 
leidinių salėje. Jo veidas sulyso, jame neliko nė lašelio kraujo. 
Tranki, energinga Miso kalbos maniera išnyko kaip dūmas, o 
mėgiami jo keiksmažodžiai, andai pagardindavę kone kiekvieną 
frazę, išmirė švelnia mirtimi. Pasitaikydavo akimirksnių, kai Mi- 
sui tekdavo gerokai pasistengti, kad išvis atpažintų Toraną arba 
Beitą. 

Šiek tiek laisviau jis jautėsi tik su Magnifiku, kuris atnešdavo 
Eblingui valgyti ir neretai pratūnodavo ištisas valandas, užsižiū- 
rėjęs į jo darbą. Visiškai susitelkęs, it pakerėtas klounas stebėda- 
vo mokslininką, kuris nagrinėjo begalines lygtis, peržiūrinėjo 
krūvas mikrofilmų ir įtempęs visas proto galias dieną naktį triū- 
sė skubėdamas link to tikslo, kurį jis vienas teįstengė matyti. 

Toranas užklupo ją pritemdytoje patalpoje ir aštriai tarstelėjo: 

- Beita! 

Beita krūptelėjo ir kaltai pažvelgė į jį. 

- Ką? Aš tau reikalinga, Tori? 

- Žinoma, tu man reikalinga! Kosmosas težino, ko tu čia 
kiurksai! Elgiesi nei šiaip, nei taip nuo pat pirmosios dienos, kai 
mes atvykome į Trantorą! Kas gi tau atsitiko? 

- Ak, Tori, liaukis, - nuvargusi ištarė ji. 

- Ak, Tori, liaukis! - nekantriai pakartojo jis. O paskui staiga 
prašneko jau kur kas švelniau: - Kodėl tu man nepasakai, kas at- 
sitiko, Bei? Juk tave kažkas slegia, kažkas trikdo tau ramybę. 

- Ne! Niekas manęs neslegia, Tori. Jei nesiliausi manęs my- 
ges, aš visiškai pakvaišiu! Aš tiesiog... tiesiog paprasčiausiai gal- 
voju. 

- Galvoji? Apie ką? 

- Apie nieką. Na... apie Mulą, apie Rojų, apie Fondą - viską iš 
karto... Apie Eblingą Misą - svarstau, ar jam pavyks ką nors su- 
žinoti apie Antrąjį Fondą, o jei pavyks - ar tai mums bent kiek 
pravers... Ir dar galvoju apie milijoną visokiausių dalykų. Dabar 
patenkintas? - Ji kalbėjo nervingai, susijaudinusi. 

- Jei tu paprasčiausiai galvoji - gal tuomet liautumeis? Tokios 
mintys nelabai malonios, be to, jos niekuo mums nepadeda. 

Beita atsistojo ir silpnai šyptelėjo. 

- Gerai. Aš laiminga. Matai? Aš šypsausi, aš džiūgauju! 

Staiga iš kažkur atsklido susijaudinusio Magnifiko balsas: 

- Mano ponia... 

- Kas atsitiko? Eikš čionai... 

Beita užspringo nebaigusi sakinio: tarpduryje išdygo stambus 
pavidalas įraudusiu veidu... 

- Pričeris! - suriko Toranas. 

Beita aiktelėjo: 

- Kapitone! Kaip jūs mus suradote? 

Hanas Pričeris žengė vidun. Jo balsas skambėjo aiškiai ir ra- 
miai, be menkiausio jausmo šešėlio: 

- Dabar aš jau esu pulkininkas. Mulo armijos pulkininkas. 

- Mulo?.. - žioptelėjo Toranas ir nutilo. | 

Visi trys taip ir sustingo tarsi nebyliame gyvajame paveiksle. 

Magnifikas it laukinis dėbtelėjo į Pričerį ir susigūžė Toranui 
už nugaros. Niekas nė negrįžtelėjo į jį. 

Prašneko Beita - nors ir stipriai ji gniaužė sunertus pirštus, 
rankos vis vien nevaldomai drebėjo: 

- Atvykote mūsų suimti? Ar jūs tikrai perėjote į jų pusę? 

Pulkininkas tučtuojau atsakė: 

- Neketinu jūsų suimti. Mano gautuose nurodymuose apie 
jus net neužsimenama. Tad jūsų atžvilgiu mano rankos laisvos, 
ir aš bevelyčiau atnaujinti seną mūsų draugystę, jei tik jūs nep- 
rieštarausite. 

Torano veidas persikreipė - jis iš paskutiniųjų tramdė įsiūtį. 

- Kaip gi jūs mus suradote? Jūs išties buvote tame filiečių lai- 
ve, tiesa? Sekėte mus? 

Pričerio veidas atrodė tarsi išskobtas iš medžio, visiškai be jo- 
kios išraiškos, tačiau jame visgi šmėstelėjo lyg ir nuostabos še- 
šėlis. 

- Taip, aš buvau tame filiečių laive! O pirmąsyk sutikau jus... 
na... visai atsitiktinai. 

- Net remiantis tikimybių teorija, toks atvejis visiškai neįma- 
nomas. 

- Ne visai taip. Tokia galimybė tiesiog labai menkai tikėtina, 
taigi savo žodžių aš neatsiimu, ir jums teks tuo patikėti. Šiaip ar 
taip, jūs prisipažinote filiečiams - žinoma, iš tikrųjų jokia Filijos 
tauta išvis neegzistuoja - kad skrendate į Trantoro sektorių, o ka- 
dangi Mulas jau užmezgė ryšius su Neotrantoru, tai užlaikyti jus 
ten buvo visai nesunku. Deja, jums pavyko pasprukti anksčiau, 
nei atvykau aš, tačiau aplenkėte mane visai nedaug. Man paka- 
ko laiko perduoti Trantoro žemdirbiams įsakymą, kad apie jū- 
sų atvykimą tučtuojau informuotų mane. Tą jie ir padarė, ir štai 
- aš čia. Ar negalėčiau prisėsti? Patikėkite, atvykstu su pačiais 
draugiškiausiais ketinimais. 

Jis atsisėdo. Toranas nuleido galvą ir susimąstė, nors jokios 
protingos mintys nelindo galvon. Apdujusi, tarsi medinė Beita 
ruošė arbatą. 

Toranas pakėlė galvą ir griežtai pažvelgė į Pričerį. 

- Ką gi, ko tuomet jūs laukiate, pulkininke? Ką reiškia toji jū- 
sų draugystė? Jei tai ne areštas - tuomet kas? Priverstinė globa? 
Kvieskite savo žmones vidun ir įsakykite, ką mums daryti. 

Pričeris kantriai papurtė galvą. 

- Ne, Toranai. Atvykau pas jus savo valia, norėdamas su jumis 
pasišnekėti. Norėdamas įtikinti jus, kad tai, ką jūs darote, yra vi- 
siškai beprasmiška. Jeigu man nepavyks - aš išsidanginsiu savais 
keliais. Ir viskas. 

- Ir viskas? Ką gi, užpilkite mus savo propaganda, išdėstyki- 
te savo kalbą ir nešdinkitės. Aš nenoriu jokios arbatos, Beita. 

Šykščiai padėkojęs Pričeris paėmė puodelį. Tuoj pat ėmė 
sriūbčioti, tvirtai, su pasitikėjimu savimi žvelgdamas į Toraną. 
Paskui prašneko: 

- Mulas iš tikrųjų yra mutantas. Ir dėl pačios jo mutacijos pri- 
gimties jis yra neįveikiamas... 

- Kodėl? Kokia gi ta mutacija? - rūgščiai šyptelėjęs paklausė 
Toranas. - Tikiuosi, tuoj pat mums tai ir atskleisite? 

- Taip, viską jums pasakysiu. Jeigu jūs tai žinosite, jam tai nė 
kiek nepakenks. Supraskite: jis sugeba savaip pertvarkyti žmo- 
gaus emocinę pusiausvyrą. Suprantu, skamba kaip koks pokštas, 
tačiau kovoti su tuo - beviltiška. 

Įsiterpė Beita: 

- Emocinę pusiausvyrą? - Ji suraukė antakius. - Gal paaiškin- 
site? Aš nesupratau. 

- Tai reiškia, kad jis be didesnio vargo gali gabiam ir suma- 
niam generolui įdiegti, tarkime, absoliučios ištikimybės Mului 
pojūtį ir besąlygišką tikėjimą Mulo pergale. Visi jo generolai 
emociškai kontroliuojami. Jie niekad nesugebės jo išduoti, jų 
niekad nekamuos abejonės - emocinis poveikis būna nuolatinis. 
Patys aršiausi, patys sumaniausi jo priešai tampa pačiais ištiki- 
miausiais jo pavaldiniais. Kalgano karinis gubernatorius savo no- 
ru atidavė jam savo planetą ir tapo jo vicekaraliumi Fonde. 

- O jūs, - su kartėliu pridūrė Beita, - išdavėte savo tikslus ir 
tapote Mulo pasiuntiniu Trantore. Dabar supratau. 

- Aš dar nebaigiau. Priešinga kryptimi Mulo gebėjimas veikia 
netgi dar efektyviau. Juk neviltis - irgi jausmas! Ir lemiamu mo- 
mentu visi svarbiausieji Fondo žmonės - visi svarbiausieji Rojaus 
žmonės - puolė į visišką neviltį! Jų pasauliai kapituliavo tik labai 
nežymiai tepasipriešinę. 

- Ar norite pasakyti, - visa įsitempusi paklausė Beita, - kad tas 
jausmas, apnikęs mane Laiko Saugykloje, tebuvo Mulo emoci- 
nės kontrolės pasekmė? 

- Žinoma. Tas pats ištiko ir mane. Ir visus kitus. O kas dėjo- 
si Rojuje prieš pat pabaigą? 

Beita nusigręžė. 

Pulkininkas Pričeris karštai tęsė: 

- Šitaip jis gali paveikti ištisus pasaulius - ir lygiai taip pat gali 
paveikti atskirus individus. Argi pajėgtum grumtis su jėga, kuri 
gali priversti tave nuolankiai kapituliuoti, kai tik Mulas to įsigei- 
džia, kuri gali paversti tave nuolankiu jo tarnu, kai tik Mulas to 
užsinori? 

Toranas lėtai atsakė: 

- Iš kur man žinoti, ar tai tikrai tiesa? 

- Argi kaip nors kitaip įmanoma paaiškinti Fondo bei Rojaus 
žlugimą? Ar egzistuoja koks nors kitas paaiškinimas, kodėl atsi- 
verčiau aš pats? Sakykite, ką jums - arba man - arba visai Galak- 
tikai pavyko nuveikti per visą tą laiką, kas bent truputį pakenk- 
tų Mului? Ką kam nors pavyko padaryti - pasakykite man bent 
vieną, pačią menkiausią smulkmenėlę! 

Toranas priėmė iššūkį. 

- Prisiekiu Galaktika, aš galiu jums tai pasakyti! - su nuožmiu 
pasitenkinimu suriko jis. - Pats tvirtinate, kad neįveikiamasis 
nuostabusis jūsų Mulas turi ryšių Neotrantore, sakėte, kad mus 
turėjo ten sulaikyti! Tačiau tie žmonės, su kuriais jis užmezgė ry- 
šius, jau negyvi ar netgi dar blogiau! Mes nužudėme princą re- 
gentą, o kitas liko verkšlenančiu idiotu! Mulas nesugebėjo mū- 
sų ten sulaikyti. Taigi tas kėslas jam neišdegė. 

- Nieko panašaus, jūs klystate. Tuodu visai nebuvo mūsų 
žmonės. Sosto įpėdinis tebuvo vynu persisunkusi vidutinybė. Gi 
antrasis, Komeisonas - kvailys kokių reta. Savajame pasaulyje jis, 
tiesa, turėjo nemaža galios, bet tai netrukdė jam būti piktų, 
ydingu ir visiškai nekompetentingu. Su jais mes neturėjome jo- 
kių reikalų. Tam tikra prasme tai tebuvo apgaulingas manevras... 

- Bet juk kaip tik jie mus ir sulaikė! Ar bent jau bandė sulai- 
kyti. 

- Ir vėl jūs klystate. Komeisonas turėjo asmeninį vergą - Inč- 
nį. Sulaikyti jus buvo jo idėja. Inčnis jau senas, bet laikinam mū- 
sų tikslui pasiekti jis kuo puikiausiai tinka. Supraskite - jo jums 
nebūtų pavykę užmušti. 

Beita žaibiškai atsigręžė į jį. Savo arbatos ji taip ir nepalietė. 

- Bet, kaip kad pats ir sakėte, jūsų emocijos irgi buvo paveik- 
tos. Jūs patikėjote Mulu, tapote jam ištikimas - tačiau tai neįvy- 
ko natūraliai, jūs užsikrėtėte ištikimybe Mului tarsi liga! Tad ir 
jūsų nuomonė nebeturi visiškai jokios reikšmės! Jūs praradote 
sugebėjimą objektyviai mąstyti. 

- Klystate, - pulkininkas lėtai papurtė galvą. - Mulas užvaldė 
tiktai mano emocijas. Gi mano protas ir mąstymas liko tokie, ko- 
kie buvę. Gal kontroliuojamos mano emocijos ir nukreipia ma- 

no mąstymą tam tikra kryptimi, tačiau pats mąstymas tikrai nė- 
ra reguliuojamas. Jokios prievartos. Be to dabar, kai esu laisvas 
nuo ankstesniųjų emocinių saitų, daugelį dalykų gebu suvokti 
kur kas aiškiau. 

Dabar aš suprantu, kad Mulo programa yra iš tiesų išmintin- 
ga ir vertinga. Anksčiau, dar prieš... atsivertimą aš sekiau jo kar- 
jerą nuo pat jos pradžios prieš septynerius metus. Suvokęs mu- 
tacijos jam suteiktas mentalinės galias, Mulas pradėjo įveikda- 
mas vieną samdinį ir perimdamas jo gaują. Sujungęs šį būrį ir 
savo galias jis užkariavo planetą. Turėdamas planetą - ir naudo- 
damasis savo galiomis - jis plėtė savo valdas tol, kol sugebėjo 
prasibrauti iki Kalgano karinio gubernatoriaus. Kiekvienas jo 
žingsnis logiškai išplaukdavo iš ankstesniojo. Susibrukęs į kišenę 
Kalganą, Mulas įsigijo pirmarūšį laivyną, o su tuo laivynu - ir sa- 
vo galia - jau galėjo pulti ir Fondą. 

Fondas - štai kas užvis svarbiausia. Tai didžiausią plotą uži- 
manti pramonės sankaupa visoje Galaktikoje, ir dabar, kai visos 
branduolinės Fondo technologijos atsidūrė Mulo rankose, jis 
faktiškai tapo Galaktikos šeimininku. Su šiomis technologijomis 
- ir savo galia - jis gali priversti Imperijos likučius pripažinti jo 
valdžią; o kai senasis imperatorius mirs - jis gi jau dabar visiškai 
nukvakęs ir jo dienos suskaičiuotos - Mulas pats užsidės impe- 
ratoriaus karūną. Tada jis taps ne tik faktiniu, bet ir oficialiu val- 
dovu. O kai turės tai - ir savo galias - koks gi pasaulis visoje Ga- 
laktikoje beįstengs jam pasipriešinti? 

Per pastaruosius septynerius metus Mulas įkūrė naują Impe- 
riją. Kitais žodžiais tariant, per septynerius metus jam pavyko 
pasiekti tai, kam Seldonui su visa jo psichoistorija būtų prirei- 
kę dar septynių šimtmečių. Pagaliau Galaktikoje įsiviešpataus 
tvarka ir taika. 

Jūs gi niekaip nevaliotumėte tam pasipriešinti. Taip pat sėk- 
mingai galėtumėte bandyti pečiais sustabdyti planetos sukimąsi. 

Pričeris užbaigė savo kalbą, ir stojo ilga tyla. Jo arbatos liku- 
čiai seniai ataušo. Pričeris vienu mauku ištuštino puodelį, vėl jį 
prisipylė ir ėmė neskubėdamas gurkšnoti. Toranas nejučiomis 
ėmė kramtyti nykščio nagą. Beitos veidas buvo šaltas ir abejin- 
gas, ir labai išblyškęs. 

Pagaliau Beita silpnai cyptelėjo: 

- Jūs mūsų neįtikinote. Jei Mulas nori, kad visu tuo patikėtu- 
me, tegul atvyksta čia ir pats pajungia mus savo valiai. Jūs, regis, 
pats kovojote su juo iki paskutiniosios akimirkos, iki pat atsiver- 
timo, tiesa? 

- Taip, - oriai atsakė pulkininkas Pričeris. 

- Tuomet suteikite ir mums tą pačią privilegiją. 

Pulkininkas Pričeris pakilo. Prašneko tvirtai, akivaizdžiai už- 
baigdamas pokalbį: 


231 


- Ką gi, aš išvykstu. Kaip jau minėjau, šiuo metu mano mMisi- 
ja su jumis visiškai niekaip nesusijusi. Taigi nemanau, kad ver- 
tėtų kam nors pranešti, jog sutikau jus čia. Ir nemanykite, kad 
tai - labai jau kilnus mano poelgis. Kai tik Mulas panorės jus sus- 
tabdyti, jis paskirs tą užduotį kitiems žmonėms, kurie jus, be jo- 
kios abejonės, sėkmingai sustabdys. Aš gi sąžiningai atlieku sa- 
vo pareigą, tačiau visai neketinu persistengti. 

- Ačiū, - vos girdimai ištarė Beita. 

- Beje, dėl Magnifiko... O kur gi jis? Išlįisk, Magnifikai, aš ta- 
vęs nenuskriausiu. 

- Kam jis jums? - griežtai paklausė ūmai atgijusi Beita. 

- Nesijaudinkite, man jo nereikia. Mano instrukcijose apie jį 
irgi nė žodžiu neužsiminta. Girdėjau, kad jo ieškoma, tačiau Mu- 
las jį tikrai susiras, kai ateis metas. Aš niekam nieko nesakysiu. 
Ar paspausite man ranką? 

Beita papurtė galvą. Toranas tik dėbtelėjo į jį neslėpdamas 
nusivylimo ir paniekos. 

Tvirti pulkininko pečiai vos vos nusviro. Jis patraukė prie du- 
rų, bet čia dar stabtelėjo ir atsigręžė. 

- Dar vienas dalykas, paskutinis. Nemanykite, kad aš nenu- 
tuokiu, kur slypi jūsų užsispyrimo priežastis. Mums puikiai žino- 
ma, kad jūs ieškote Antrojo Fondo. Kai ateis tinkamas metas, 
Mulas imsis tam tikrų veiksmų. O tada jau niekas jums nebepa- 
dės... Vis dėlto aš pažinojau jus ankstesniais laikais, tad kažkas, 
slypintis mano sąmonės gelmėse, matyt, ir bus pastūmėjęs ma- 
ne šitaip pasielgti... Šiaip ar taip, aš bent jau pabandžiau jums 
padėti ir apsaugoti jus nuo didžiausiojo pavojaus, kol dar ne 
per vėlu. Likite sveiki. 

Jis staigiai kilstelėjo ranką ir išėjo. 

Beita atsigręžė į tylintį Toraną ir sukuždėjo: 

- Jie jau Žino netgi apie Antrąjį Fondą... 


+ 


Tuo tarpu bibliotekos gelmių tyloje tūnantis Eblingas Misas 
ničnieko nenutuokė apie tai, kas įvyko. Jis susikūprinęs sėdėjo 
sutemų apgaubtoje salėje, parimęs prie vienintelės spingsulės, 
ir triumfuodamas kažką murmėjo sau po nosimi. 


25. Psichologo miRTis 


Nuo tos dienos Eblingui Misui gyventi bebuvo likusios vos 
dvi savaitės. 

Per tas dvi savaites Beita matė jį tris kartus. Pirmąjį kartą ji 
aplankė jį dar tą patį vakarą po pulkininko Pričerio vizito. Ant- 
rąjį - po savaitės. Ir trečią - dar po savaitės, paskutiniąją dieną, 
tą pačią, kai Misas mirė. 


232 


Pirmąjį kartą - tą, po pulkininko Pričerio apsilankymo - prib- 
lokšti sutuoktiniai gal valandą trynėsi po savo būstą, neatsikra- 
tydami nelinksmų apmąstymų. 

Beita ištarė: 

- Tori, pasakykime Eblingui. 

Toranas abejingai atsiliepė: 

- Manai, jis gali kuo nors padėti? 

- Mes juk tik dviese. Privalome nusimesti bent jau dalį naštos. 
O Eblingas gal ir tikrai gali padėti. 

Toranas pasakė: 

- Jis smarkiai pasikeitė. Gerokai sulyso, tik šešėlis belikęs. Tū- 
no visas purvinas ir apžėlęs, - jis reikšmingai spragtelėjo pirštais. 
- Kartais man atrodo, kad jis išvis niekuo mums nepadės. Kartais 
man atrodo, kad mums jau niekas nebegali padėti. 

- Nekalbėk taip! - Beitos balsas vos nenutrūko, bet ji šiaip ne 
taip susitvardė. - Tori, nekalbėk šitaip! Kai tu sakai šitokius da- 
lykus, imu manyti, kad Mulas jau prasismelkė ir į mūsų protus. 
Pasakykime viską Eblingui, Tori. Pasakykime tučtuojau! 


" 


Eblingas Misas pakėlė apdujusią galvą nuo ilgo savo stalo ir 
blausiomis akimis įsispitrijo į ateinančią porą. Gerokai praretėję 
jo plaukai buvo sulipę sruogomis, lūpos mieguistai čepsėjo. 

- A? - tarstelėjo jis. - Kas nors manęs ieško? 

Beita atsiklaupė greta jo. 

- Mes jus pažadinome? Gal mums verčiau išeiti? 

- Išeiti? Kas gi čia? Beita, tu? Ne ne, pasilik! Argi čia nėra kė- 
džių? Regis, kažkur mačiau... - jis dūrė pirštu pats gerai nežino- 
damas kur. 

Toranas jau vilko artyn dvi kėdes. Beita atsisėdo ir abiem 
rankomis suspaudė išdžiūvusią psichologo plaštaką. 

- Ar galėtume pasišnekėti, daktare? - Ji labai retai kreipdavosi 
į jį laipsniu. 

- Ar kas nors atsitiko? - blausi kibirkštėlė tvykstelėjo užgesu- 
siose Miso akyse. Įdubę jo skruostai vos vos raustelėjo. - Kažkas 
negerai? 

Beita atsakė: 

- Čia buvo kapitonas Pričeris. Leisk kalbėti man, Tori. Ar pri- 
simenate kapitoną Pričerį, daktare? 

- Taip... Taip... - psichologas dviem pirštais sugnybo lūpas, 
bet tuoj pat vėl paleido. - Toks aukštas vyras. Demokratas. 

- Taip, jis. Jis išsiaiškino, kokia ta Mulo mutacija. Jis buvo čia, 
daktare, ir atskleidė mums paslaptį. 

- Bet tai jau anaiptol nebe naujiena! Mulo mutacija man se- 
niai aiški... - Akivaizdžiai apstulbęs jis ūmai paklausė: - Nejaugi 
aš jums nepasakiau? Nejaugi užmiršau jums pasakyti? 

- Ką užmiršote mums pasakyti? - paskubomis paklausė Toranas. 

- Apie Mulo mutaciją, apie ką gi kita! Jis geba paveikti emo- 
cijas. Emocinė kontrolė! Nejaugi anksčiau jums šito nesakiau? 
Nagi palaukite, kas gi privertė mane užmiršti? 

Jis prikando apatinę lūpą ir įtemptai susimąstė. 

Paskui, lėtai lėtai jo balsas kiek atgijo, Misas aukštai kilstelėjo 
antakius, tarsi mintys apdujusiose jo smegenyse būtų pasuku- 
sios vienu, gerai išvaikščiotu taku. Kalbėjo jis tarsi sapnuoda- 
mas, žiūrėdamas kažkur tarp abiejų klausytojų, tiesiai nepažvelg- 
damas nei į vieną, nei į kitą. 

- Iš tikrųjų tai visai paprasta... Nereikia jokių specialių Žinių. 
Žinoma, psichoistorijos matematikos dėka viską galima apskai- 
čiuoti labai greitai, trečiojo laipsnio lygtyje tereikia... a, nesvar- 
bu. Esmę galima nusakyti paprasčiausiais žodžiais - ir viskas taps 
ganėtinai aišku ir paprasta - šitaip paprastai išdėstyti pavyksta tik 
labai retą kurį psichoistorijos reiškinį... 

Jūs tik paklauskite savęs... Kas gali suardyti Hario Seldono 
kruopščiai sudarytą istorijos schemą? Ką? - Pagaliau jis pažvelgė 
tiesiog į vieną, paskui - į kitą klausytoją, jo žvilgsnyje slypėjo ne- 
bylus, neramus klausimas. - Kokios gi buvo pirminės Seldono 
prielaidos? Visų pirma: per artimiausią tūkstantį metų žmonių 
visuomenėje neįvyks jokių esminių pokyčių. 

Pavyzdžiui, įsivaizduokime, kad Galaktikoje buvo sukurta iš 
esmės naujų technologijų, tokių kaip iki tol nežinotas energijos 
panaudojimo principas, arba netikėtai ištobulėjo elektroninės 
neurobiologijos pasiekimai. Tuomet visuomeniniai pokyčiai bū- 
tų neišvengiami, ir pirminiai Seldono apskaičiavimai išsyk virs- 
tų beviltiškomis atgyvenomis. Bet šitaip juk neatsitiko, tiesa? 

Arba - įsivaizduokime, kad kažkokios, ne Fondo, jėgos, įsten- 
gė sukurti tokį naują ginklą, kuriuo valiotų įveikti visą Fondo 
ginkluotę. Tokia aplinkybė galėtų sukelti išties šiurpias pasek- 
mes, nors tai jau šiek tiek mažiau tikėtina. Bet juk taip irgi neat- 
sitiko! Mulo branduolinių laukų slopintuvas buvo ganėtinai gre- 
mėzdiškas ginklas, be to, jam buvo įmanoma rasti priešnuodžių. 
O juk, kad ir kokia vargana, tai buvo vienintelė jo įdiegta nau- 
jovė! 

Vis dėlto egzistavo ir dar viena prielaida, jau kur kas subtiles- 
nė. Seldonas rėmėsi sąlyga, kad žmonių reakcijos į įvairius sti- 
mulus visada liks tokios pat. Tad jeigu tarsime, kad pirmoji prie- 
laida liko nesugriauta, tuomet turėjo subyrėti antroji! Kažkoks 
veiksnys turėjo pakeisti ir iškraipyti emocines Žmonių reakcijas 
- priešingu atveju Seldono planas negalėjo žlugti ir Fondas ne- 
galėjo pralaimėti. O koks kitas veiksnys galėjo būti, jeigu ne Mu- 
las? 

Ar tiesą kalbu? Ar mano mąstymo logikoje pastebėjote kokių 
nors spragų? 

Putni Beitos ranka švelniai patapšnojo jo riešą. 

- Nė menkiausios spragelės, Eblingai. 

Misas nudžiugo it vaikas. 

- Visa tai, kaip ir daug kas kita, man einasi taip lengvai! Sakau 
jums, kartais negaliu atsistebėti tuo, kas vyksta manyje. Regis, 
dar prisimenu laikus, kai daug kas man buvo didžiausia paslap- 
tis - dabar gi viskas taip šviesu, taip aišku! Nebeliko jokių neišsp- 
rendžiamų problemų. Kai tik pasitaiko kas nors, kas lyg ir galėtų 
būti problema, kažkaip išsyk savyje aptinku atsakymą, ir paslap- 
ties - kaip nebūta! Viską, ką pamatau, galiu suvokti. Visos mano 
spėlionės, visos mano teorijos... viskas, regis, visada pasitvirtina. 
Kažkas tarytum bruzda manyje... kažkokia jėga... ji veja mane... 
vis stumia pirmyn... vis pirmyn... aš negalių sustoti... nebenoriu 
nei valgyti, nei miegoti... tik skverbtis pirmyn... vis pirmyn... vis 
pirmyn... 

Jo balsas virto dusliu kuždesiu, išsekusi ranka išsišovusiomis 
mėlynomis gyslomis prigludo prie kaktos. Akyse užsiplieskusi 
beprotybė ūmai užgeso. 

Jis prašneko jau beveik visai ramiai: 

- Vadinasi, aš jums taip ir nepasakiau, kokiomis galiomis ap- 
dovanojo Mulą jo mutacija? Tikrai nepasakiau? Bet palaukite... 
regis, sakėte, kad jūs tai jau žinote? 

- Mus aplankė kapitonas Pričeris, Eblingai, - pasakė Beita. - 
Nebeprisimeni? 

- Jis jums ir pasakė? - jo balse, rodos, suskambėjo įžeistos sa- 
vigarbos gaidelė. - Bet kaip gi tai išsiaiškino jis? 

- Jį užvaldė Mulas. Dabar Pričeris - jau pulkininkas, Mulo 
žmogus. Jis atvyko vildamasis įkalbėti mus pasiduoti Mului. Jis 
ir pasakė mums tą patį... ką pasakei tu. 

- Vadinasi, Mulas jau žino, kad mes čia? Aš turiu skubėti... 
Kur gi Magnifikas? Argi neatėjo drauge su jumis? 

- Magnifikas miega, - nekantriai atkirto Toranas. - Tiesą sa- 
kant, jau gerokai po vidurnakčio. 

- Tikrai?... A, tuomet... Ar aš miegojau, kai jūs atėjote? 

- Taip, miegojai, - ryžtingai pareiškė Beita. - Ir aš tau nieku 
gyvu nebeleisiu dabar pat kibti į darbą. Privalai tučtuojau griū- 
ti į lovą. Nagi eikš, Tori, padėk man. Liaukis į mane šnairavęs, 
Eblingai, tau ir šiaip dar labai pasisekė, kad pirmiausia nepaki- 
šau tavęs po dušu. Nuauk jam batus, Tori, o rytoj nusileisk čio- 
nai ir prievarta ištempk jį pakvėpuoti tyru oru, kol iš jo dar yra 
šis tas likę. Tu tik pažvelk į save, Eblingai! Visas baigi apželti vo- 
ratinkliais. Tu alkanas? 

Eblingas Misas papurtė galvą ir suglumęs piktai dėbtelėjo į 
juos iš savo guolio. 

- Noriu, kad rytoj atsiųstumėte man Magnifiką, - suniurnėjo jis. 

Beita apkamšė jį antklode. 


235 


- Ir nesitikėk. Rytoj pas tave ateisiu aš - ir atnešiu tau švarius 
drabužius. O paskui tu kaip reikiant išsimaudysi ir nupėdinsi į 
artimiausią fermą. Tau būtinai reikia bent trupučio saulės. 

- Neįmanoma, aš to nedarysiu, - vos apversdamas liežuvį suš- 
nibždėjo Misas. - Girdi? Aš negaliu, aš pernelyg užsiėmęs. 

Praretėję jo plaukai išdriko ant pagalvės tarsi galvą apsupu- 
si sidabro aureolė. Visai prislopinęs balsą Misas sukuždėjo it 
suokalbininkas: 

- Juk jūs vis dar tebenorite surasti tą Antrąjį Fondą, tiesa? 

Toranas tučtuojau atsigręžė ir prisėdo greta jo ant guolio 
krašto. 

- Ką gali pasakyti apie Antrąjį Fondą? 

Psichologas iškišo ranką iš po antklodės ir nusilpę jo pirštai 
įsitvėrė Torano rankovės. 

- Fondai buvo įkurti didžiajame psichologų suvažiavime, ku- 
riam pirmininkavo pats Haris Seldonas. Toranai, aš aptikau to 
suvažiavimo protokolus. Dvidešimt penkios didžiulės mikrofil- 
mų ritės. Jau spėjau peržiūrėti daugelį santraukų... 

- Ir?.. 

- Ar tu žinai, kad, išnagrinėjus jas, labai jau lengva nustatyti 
tikslią Pirmojo Fondo vietą - tiesiog juokų darbas, jei bent šį tą 
nutuoki apie psichoistoriją. Jei supranti lygtis, paaiškėja, kad Pir- 
masis Fondas minimas netgi labai dažnai. Bet, Toranai! Apie Ant- 
rąjį Fondą neaptikau nė menkiausios užuominos! Jokios smulk- 
menos, jokios nuorodos - jis išvis niekur neminimas! 

Torano antakiai šoktelėjo į viršų, kaktą perkirto raukšlė. 

- Vadinasi, jis išvis neegzistuoja? 

- Be jokios abejonės, jis egzistuoja! - piktai riktelėjo Misas. - 
Kas pasakė, kad jo nėra? Tiesiog apie jį niekas nekalba. Jo reikš- 
mė ir paskirtis, visa, kas su juo susiję, tiesiog žymiai geriau pas- 
lėpta ir užmaskuota. Nejaugi dar nesupranti? Iš dviejų Fondų 
antrasis kur kas svarbesnis! Jis ir yra esmė, nuo jo viskas priklau- 
so! Aš aptikau Seldono suvažiavimo protokolus... Kol kas Mulas 
dar nelaimėjo... 

Beita tylomis išjungė šviesą. 

- Miegok. 

Nepratarę daugiau nė žodžio, Toranas ir Beita užlipo aukš- 
tyn, atgal į savo būstą. 


+ 


Kitą dieną Eblingas Misas išsimaudė ir persirengė - ir pasku- 
tinį kartą pasikaitino Trantoro saulėje, pajuto Trantoro vėjo 
dvelksmą. Tą patį vakarą jis vėl prasmego milžiniškuose biblio- 
tekos požemiuose - ir jau niekada iš jų nebeišlindo. 

Kitą savaitę gyvenimas vėl tekėjo įprasta vaga. Neotrantoro 
saulė tebuvo rami ryški žvaigždė naktiniame Trantoro danguje. 

Žemdirbiai triūsė iš peties - buvo pats pavasarinės sėjos įkarštis. 
Universiteto miestelis dunksojo tylus ir apleistas - kaip ir visada. 
Galaktika atrodė tuštutėlė. Galėjai pamanyti, kad joks Mulas nie- 
kad ir neegzistavo. 

Susimąsčiusi Beita stebėjo, kaip Toranas kruopščiai priside- 
ga cigarą ir užsižiūri į giedro dangaus lopinėlius, žydruojančius 
tarp gausybės bokštų smailių, smygsančių visur - iki pat hori- 
zonto. 

- Graži diena, - ištarė jis. 

- Taip, tikrai graži. Ar nieko neužmiršai pažymėti sąraše, Tori? 

- Ničnieko. Pusė svaro sviesto, tuzinas kiaušinių, pusmaišis 
pupelių... Viską kruopščiai surašiau, Bei. Nieko nepraleidau. 

- Gerai. Tiktai žiūrėk, kad daržovės būtų iš paskutinio der- 
liaus, o ne kokios muziejinės senienos. Beje, ar nematei kur 
nors Magnifiko? 

- Nemačiau nuo pat pusryčių. Tikriausiai kiurkso rūsyje su 
Eblingu, įnikęs į kokią nors knygą. 

- Gerai. O dabar negaišk, nes man reikės kiaušinių pietums. 

Toranas išėjo, atsisveikinimui šyptelėjęs ir pamojavęs ranka. 

Kai tik Toranas išnyko metalo džiunglėse, Beita tučtuojau 
nusigręžė. Akimirką ji padvejojo prie virtuvės durų, paskui ap- 
sisuko ir patraukė į kolonadą, vedančią prie lifto į bibliotekos 
požemius. 

Eblingas Misas tūnojo ten, palenkęs galvą prie mikrofilmų 
projektoriaus - sustingęs, nejudantis, nugrimzdęs į tyrinėjimus. 
Netoli jo, susirangęs kėdėje sėdėjo Magnifikas, įsmeigęs aštrų 
žvilgsnį į dirbantį psichologą. Jis priminė tikrą laibų galūnių ry- 
šulį, virš kurio kyšojo įspūdinga nosis, dar labiau pabrėžianti 
veido liesumą. 

Beita tylutėliai šūktelėjo: 

- Magnifikai... 

Magnifikas tučtuojau išsirangė iš kėdės ir atsistojo. Jis ne- 
kantriai sukuždėjo: 

- Mano ponia! 

- Magnifikai, - pasakė Beita, - Toranas išėjo į fermą ir ten kurį 
laiką užtruks. Gal tu būsi geras berniukas ir nuneši jam mano 
raštelį? 

- Mielai, mano ponia. Kad ir kokios menkos būtų mano pas- 
laugos, bet jos visos - jums. 

Beita liko viena su Eblingu Misu, kuris nė nekrustelėjo. Ji 
tvirtai ir ryžtingai uždėjo delną jam ant peties. 

- Eblingai... 

Eblingas krūptelėjo ir piktai riktelėjo: 

- Kas čia dabar! 

Bet tuoj pat jis prisimerkė ir atitoko: 

- Čia tu, Beita? Kur Magnifikas? 

- Aš jį išsiunčiau. Noriu valandėlę pabūti tik su tavim, - ji ty- 
čia pabrėždama tarė kiekvieną žodį. - Noriu pasišnekėti su tavim 
akis į akį, Eblingai. 

Psichologas krustelėjo ketindamas vėl stačia galva sulįsti į 
projektorių, tačiau Beitos ranka tvirtai spaudė jam petį. Ji už- 
čiuopė po rankove išsišovusį kaulą. Atrodė, kad nuo to laiko, kai 
jie atvyko į Trantorą, psichologo kūnas tiesiog tirpte sutirpo. Jo 
veidas neįtikėtinai sulyso ir išgelto, bent pusę savaitės neskus- 
tas smakras apžėlė šeriais. Netgi jam sėdint aiškiai matėsi, kokie 
sukumpę jo pečiai. 

Beita paklausė: 

- Ar Magnifikas tau netrukdo, Eblingai? Regis, jis kiurkso čia 
dieną ir naktį. 

- Ne ne ne! Visiškai ne. Aš jo tiesiog nepastebiu. Jis tūno vi- 
siškai tyliai ir nė kiek man netrukdo. Kartais atneša man reika- 
lingą mikrofilmą, o paskui nuneša atgal į vietą. Atrodo, jis pats 
žino, ko aš noriu, nė sakyti nereikia. Palik jį ramybėje, tegul sau 
būna čia. 

- Labai gerai. Bet... Eblingai, nejaugi jis visai tavęs nestebina? 
Ar girdi mane, Eblingai? Nejaugi jis tavęs visiškai nestebina? 

Staigiu judesiu ji prisitraukė kėdę prie pat jo kėdės ir įsiste- 
beilijo tiesiog jam į akis, tarsi siekdama traukte ištraukti iš jų at- 
sakymą. 

Eblingas Misas papurtė galvą. 

- Ne. Ką tu turi omeny? 

- Turiu omeny štai ką: ir pulkininkas Pričeris, ir tu pats tvir- 
tinate, kad Mulas sugeba manipuliuoti žmogaus emocijomis. Bet 
ar tikrai? Argi Magnifikas - ne spraga šioje teorijoje? 

Jai atsakė tik tyla. 

Beita šiaip ne taip sutramdė stiprų norą kaip reikiant supur- 
tyti psichologą. 

- Kas gi tau atsitiko, Eblingai? Kas negerai? Magnifikas buvo 
Mulo klounas. Kodėl gi Mulas neužvaldė ir jo emocijų? Kodėl 
neprivertė aklai ir ištikimai jo mylėti? Kodėl Magnifikas, vienin- 
telis iš visų, kurie bendravo su Mulu, šitaip smarkiai jo neken- 
Čia? 

- Bet... Bet Mulas juk manipuliavo ir jo emocijomis... Na ži- 
noma, Bei! - Regis, su kiekvienu žodžiu jo įsitikinimas savo tie- 
sa vis labiau augo. - Nejaugi manai, kad su savo klounu Mulas el- 
gėsi taip pat, kaip ir su savo generolais? Jam būtina, kad gene- 
rolai juo tikėtų ir būtų jam ištikimi. Tačiau jam visiškai pakan- 
ka, kad klounas jo bijotų! Negi tau niekad neatėjo į galvą, kad 
nuolatinė Magnifiko panika pačia savo prigimtimi yra patologi- 
nė būsena? Negi manai, kad žmogus natūraliai gali nuolatos būti 
šitaip apimtas siaubo? Kai baimė pasiekia tokį lygį, ji tampa ko- 
miška. Bent jau Mului ji tikriausiai buvo pašėlusiai juokinga, o 

ir visai neblogai pravertė - juk kaip tik ta baimė anksčiau ir sut- 
rukdė mums išpešti iš Magnifiko kokių nors vertingesnių žinių. 

Beita paklausė: 

- Ar nori pasakyti, kad Magnifiko suteikta informacija apie 
Mulą buvo neteisinga? 

- Sakykime šitaip: ji nukreipė mus klaidingais pėdsakais. Vi- 
sa, ką sakė Magnifikas, buvo persunkta patologiška baime. Fiziš- 
kai Mulas anaiptol nėra toks milžinas, kaip kad atrodė Magnifi- 
kui. Išskyrus mentalinės jo galias, visais kitais atžvilgiais jis tik- 
riausiai yra pats paprasčiausias žmogus. Tačiau jis mėgavosi 
įteigdamas vargšeliui Magnifikui esąs kažkoks antžmogis... - psi- 
chologas gūžtelėjo pečiais. - Siaip ar taip, Magnifiko informaci- 
ja nebeturi jokios reikšmės. 

- Kas tuomet dar turi reikšmės? 

Misas nusipurtė jos ranką ir vėl palinko prie projektoriaus. 

- Kas dar turi reikšmės? - neatlyžo Beita. - Antrasis Fondas? 

Psichologo akys staigiai kryptelėjo į ją. 

- Ar aš tau jau sakiau ką nors apie tai? Neprisimenu, kad bū- 
čiau ką nors sakęs. Aš dar nepasiruošęs. Ką gi aš tau sakiau? 

- Nieko, - įsitempusi atsakė Beita. - Galaktika, tu man nieko, 
ničnieko nesakei! Bet aš labai norėčiau, kad bent ką nors pasa- 
kytum, nes jaučiuosi mirtinai pavargusi. Kada gi viskas bus baigta? 

Eblingas Misas įsmeigė į ją šiek tiek dvelkiantį liūdesiu žvilgsnį. 

- Ką gi, mano... mano brangioji, aš visai nenorėjau tavęs skau- 
dinti. Kartais aš tiesiog užmirštu... užmirštu, kas yra mano drau- 
gai. Kartais man atrodo, kad apie visa tai nevalia nė puse lūpų 
prasitarti. Man išties reikia slėpti viską, ką pavyko sužinoti... bet 
slėpti nuo Mulo, o ne nuo tavęs, mano brangioji... - Jis silpnai 
patapšnojo jai petį, šitaip išreikšdamas draugiškumą. 

Beita paklausė: 

- Tai ką gi tu sužinojai apie Antrąjį Fondą? 

Psichologas tarsi savaime prislopino balsą ir vos girdimai suš- 
nypštė: 

- Ar tu numanai, kaip kruopščiai Seldonas užglaistė visus 
pėdsakus? Dar prieš kokį mėnesį aš niekaip nebūčiau sugebėjęs 
pasinaudoti Seldono suvažiavimo protokolais... Kol manyje ne- 
buvo nubudusi ta keista įžvalga, visa informacija būtų buvusi vi- 
siškai bevertė. Netgi dabar protarpiais atrodo, kad viskas slysta 
iš rankų... Suvažiavimo dokumentai kartais atrodo visiškai nesu- 
siję tarpusavyje, neretai iš pažiūros vieni kitiems prieštarauja, ir 
visi - tokie painūs, migloti... Daugybę kartų svarsčiau sau: kažin, 
ar patys Suvažiavimo dalyviai iš tiesų nutuokė, apie ką mąsto 
Seldonas? Kartais man atrodo, kad jis pasinaudojo Suvažiavimu 
kaip milžinišku fasadu,*o vidinę konstrukciją surentė vienas 
pats... 

- Fondų konstrukciją? - primygtinai paklausė Beita. 

- Antrojo Fondo! Mūsiškis Fondas buvo visiškai paprastas. Ta- 
čiau Antrasis Fondas mums visąlaik tebuvo tik žodis. Tik pava- 
dinimas. Jei ir egzistavo kokios nors smulkesnės nuorodos, jos 
buvo giliai paslėptos matematiniuose apskaičiavimuose. Liko 
dar aibė dalykų, kurių kol kas visiškai nesuprantu, tačiau pasta- 
rąsias septynias dienas pabiros detalės jau pradėjo klijuotis į 
miglotą, bet vistik vientisą paveikslą... 

Fondas Numeris Vienas buvo mokslininkų - tiksliųjų mokslų 
specialistų - pasaulis. Tai buvo mirštančio Galaktikos mokslo 
koncentratas, įkurdintas tokiose sąlygose, kokiose galėjo gyvuoti 
ir toliau vystytis. Tačiau jame nebuvo nė vieno psichologo. Iš 
pažiūros toks nukrypimas atrodo labai jau keistai, tačiau neabe- 
joju, kad tam buvo priežastis. Įprasčiausias to paaiškinimas yra 
toks, kad Seldono psichoistorija užvis patikimiausiai veikė tada, 
kai individualūs darbiniai vienetai - tai yra Žmonės - visiškai ne- 
numanė, kas laukia jų ateityje ir todėl galėjo natūraliai reaguoti 
į visas situacijas. Ar seki mano minčių eigą, brangioji?.. 

- Taip, daktare. 

- Tuomet įdėmiai klausykis. Fondas Numeris Du buvo skirtas 
mentalinių mokslų specialistams. Tai buvo veidrodinis mūsiškio 
pasaulio atspindys. Ten karaliavo ne fizika, o psichologija. Sup- 
ranti? - triumfuodamas paklausė jis. 

- Nesuprantu. 

- Tu tik pagalvok, Beita, pakrutink smegenis! Haris Seldonas 
žinojo, kad jo psichoistorija gali numatyti vien tikimybes, kad nė 
viena jo pranašysčių nesuteikia šimtaprocentinės garantijos! Vi- 
sada egzistavo didesnės ar mažesnės paklaidos galimybė, o lai- 
kui bėgant paklaidos koeficientas didėja geometrine progresija. 
Tad Seldonas norėjo apsidrausti nuo klaidų taip patikimai, kaip 
tik išvis įmanoma. Moksline prasme mūsiškis Fondas buvo išties 
labai stiprus ir gyvybingas. Jis valiojo įveikti armijas ir bet kokį 
ginklą. Jis galėjo jėga stoti prieš jėgą. Tačiau jeigu iškiltų kokio 
nors mutanto, tokio, pavyzdžiui, kaip Mulas, mentalinės atakos 
grėsmė? 

- O tai jau turėtų būti Antrojo Fondo psichologų užduotis! - 
sušuko jaudulio bangos užlieta Beita. 

- Taip taip taip! Na žinoma! 

- Bet kodėl gi jie iki šiol nieko nesiėmė? 

- Iš kur tu žinai, kad jie nieko nesiėmė? 

Beita valandėlę pagalvojo. 

- Tikrai, nežinau. Ar tu turi kokių nors įrodymų, kad jie ką 
nors nuveikė? 

- Ne. Esama begalės veiksnių, apie kuriuos aš ničnieko nenu- 
tuokiu. Galiu drąsiai tvirtinti, kad Antrasis Fondas buvo įkurtas 
dar nevisai subrendęs - bent jau ne labiau subrendęs nei buvo- 
me mes. Mes gi vystėmės lėtai, pamažu kaupėme jėgas - tikriau- 

siai visiškai tą patį kelią nuėjo ir jie. Vien žvaigždės težino, ko- 
kio lygio galią jie valdo dabar. Ar jie pakankamai stiprūs, kad pa- 
jėgtų susiremti su Mulu? Visų pirma - ar jie išvis žino apie pavo- 
jų? Ar jie turi sumanių lyderių? 

- Tačiau jei viskas klostosi pagal Seldono Planą, tuomet Ant- 
rasis Fondas privalo įveikti Mulą... 

- A... - Eblingas Misas susimąstė, liesą jo veidą išvagojo raukš- 
lės. - Ir vėl šitai? Tačiau Antrasis Fondas buvo gerokai keblesnė 
užduotis nei Pirmasis. Jis turėjo būti nepalyginamai sudėtinges- 
nis, vadinasi, ten didesnė ir paklaidos tikimybė. Ir jei Antrasis 
Fondas Mulo neįveiks, bus blogai, visiškai blogai. Tai netgi gali 
būti žmonijos galas - tokios žmonijos, kokią mes pažįstame. 

- Ne! 

- Taip. O kas, jei Mulo palikuonys paveldės jo mentalinės ga- 
lias?.. Dabar supranti? Homo sapiens nepajėgs su jais rungtis. Iš- 
sivystys nauja dominuojanti rasė - naujoji aristokratija, o homo 
sapiens taps antrarūše rase, vergais. Argi ne taip? 

- Panašu, kad taip. 

- Net jeigu dėl kokio nors atsitiktinumo Mulas netaps dinas- 
tijos pradininku, jis vis tiek įkurs išsigimusią naują Imperiją, pa- 
grįstą vien jo paties asmenine galia. Tuomet Imperija mirs drau- 
ge su juo, o Galaktika vėl liks nublokšta į tą patį lygį, kokiame 
buvo iki Mulo, išskyrus tik tai, kad nebebus jokių Fondų, galin- 
čių subrandinti tikrą ir sveiką Antrąją Imperiją. O tai reikštų, kad 
barbariškieji laikai truks ne vieną tūkstantmetį. Tai reikštų, kad 
jie tęsis be galo. 

- Ką gi mums daryti? Ar mes galime kaip nors perspėti Antrąjį 
Fondą? 

- Mes privalome juos perspėti, kitaip jie turės veikti aklai, o 
šitokios rizikos nieku gyvu negalima leisti. Tačiau perspėti jų 
neįmanoma. 

- Neįmanoma? 

- Aš nežinau, kur jie įsikūrę. Jie gyvena “kitame Galaktikos 
pakraštyje" - bet tai ir viskas, ką žinau, rinktis tenka iš milijonų 
pasaulių. | 

- Bet, Eblingai, nejaugi čia nėra jokios užuominos? - Beita 
mostelėjo į krūvą mikrofilmų, kuriais buvo užverstas visas stalas. 

- Ne. Nė menkiausios. Ar bent jau man kol kas nepavyko nič- 
nieko aptikti. O toks slaptumas turi kažką reikšti. Turi būti prie- 
žastis... - Jo akys vėl apsiblausė. - Norėčiau, kad tu dabar išei- 
tum. Aš sugaišau per daug laiko - o jo taip striuka... Taip striuka... 

Suirzęs, suraukęs kaktą jis atšlijo nuo jos. 

Pasigirdo artėjantys minkšti Magnifiko žingsniai. 

- Jūsų vyras sugrįžo, mano ponia. 

Eblingas nė nežvilgtelėjo į klouną. Jo galva jau buvo vėl pa- 
linkusi prie projektoriaus. 

Tą vakarą, išklausęs Beitos pasakojimą, Toranas pasakė: 

- Kaip manai, ar jis neapsirinka, Bei? Ar tau neatrodo, kad... 
- jis sudvejojo. 

- Jis neapsirinka, Tori. Jis serga, aš tai žinau. Viskas byloja 
apie tai: jis taip pasikeitė, sulyso, kitokia net kalbos maniera. Jis 
tikrai rimtai serga. Tačiau kai pradeda kalbėti apie Mulą ar Ant- 
rąjį Fondą, arba bet ką kita, prie ko dirba - tuomet įdėmiai jo 
klausykis. Jo mąstymas toks skaidrus, toks aiškus kaip atviro kos- 
moso dangus. Jis žino, ką kalba. Aš juo tikiu. 

- Tuomet dar turime vilties, - pusiau klausdamas, pusiau tvir- 
tindamas atsiliepė Toranas. 

- Aš... aš dar nežinau. Gal ir taip! O gal ir ne! Bet nuo šiol aš 
nešiojuosi su savim blasterį. - Kalbėdama ji laikė rankoje gink- 
14 nublizgintu vamzdžiu. - Dėl viso pikto, Tori, tik dėl viso pikto. 

- Dėl viso pikto - kokiam atvejui? 

Beita nusijuokė, bet jos balse suskambo isteriškos gaidelės. 

- Nekreipk dėmesio. Galbūt ir aš jau šiek tiek kuoktelėjau. 
Kaip ir Eblingas Misas. 

Eblingui Misui tuo metu gyventi bebuvo likusios septynios 
dienos. Ir jos prabėgo, tyliai ir greitai, viena po kitos. 

Toranas visą tą laiką jautėsi kažkoks tarsi sustingęs. Vis šylan- 
tis oras ir aplink tvyranti kurti tyla apsiautė jį būsena, panašia į 
letargą. Atrodė, kad gyvenime nė nebegali būti kokių nors veiks- 
mų, aplinkui visa kas nugrimzdo į begalinį žiemos miegą. 

Misas plūkėsi užsisklendęs, bet slaptasis jo triūsas taip ir ne- 
subrandino jokio vaisiaus, apie jį kitiems buvo užginta net ką 
nors sužinoti. Misas užsibarikadavo bibliotekos požemiuose. Nei 
Toranas, nei Beita nebegalėjo prie jo prasibrauti. Tik savotišku 
tarpininku tapęs Magnifikas vis dar tebeliudijo jį egzistuojant. 
Pats Magnifikas pritilo ir paskendo apmąstymuose, padėklus su 
maistu jis nešiodavo stypčiodamas ant pirštų galiukų. Jis buvo 
vienintelis atidus stebėtojas, kurį Misas įsileisdavo į savo priete- 
mą. 

Beita vis labiau ir labiau grimzdo į save. Jos gyvybingumas 
išblėso, pasitikėjimas savimi gerokai susvyravo. Kaip ir Misas, ji 
nuolat siekė vienumos, kad galėtų nekliudoma pasinerti į ne- 
linksmas mintis. Kartą Toranas užklupo ją grėsmingai vartalio- 
jant rankose blasterį. Beita skubiai padėjo ginklą į šalį ir prisi- 
vertė šyptelėti. 

- Ką gi tu su juo darai, Bei? 

- Tiesiog laikau. Ar tai nusikaltimas? 

- Vieną kartą tu pati prakiurdinsi kvailą savo galvą. 

- Na ir kas? Pamanykite, didelis nuostolis! 

Vedybinis gyvenimas išmokė Toraną, kad su niūrios nuotai- 
kos apimta moterimi ginčytis visiškai beprasmiška. Jis gūžtelėjo 
pečiais ir paliko ją ramybėje. 

Paskutiniąją dieną pas juos įpuolė uždusęs Magnifikas. Per- 
sigandęs jis stvėrė juos už rankų. 

- Mokslingasis daktaras kviečia jus! Jis blogai jaučiasi! 

Jo būklė iš tiesų buvo prasta. Misas gulėjo lovoje, nenatūra- 
liai didelės jo akys nenatūraliai ir blizgėjo. Jis buvo siaubingai 
purvinas, net nebeatpažįstamas. 

- Eblingai! - sušuko Beita. 

- Leiskite man kalbėti, - sugargė psichologas, iš paskutiniųjų 
kiek pasikeldamas remdamasis alkūne. - Leiskite kalbėti man. 
Mano valandos suskaičiuotos, savo darbą perduodu jums. Aš ne- 
palieku jokių užrašų. Sunaikinau visus atsitiktinius popiergalius. 
Niekam nevalia to žinoti. Privalote saugoti visa tai galvose. 

- Magnifikai, - tiesmukiškai, netgi grubiai tarstelėjo Beita. - 
Lipk į viršų. 

Klounas nenoriai pakilo ir žingtelėjo atatupstas. Liūdnos jo 
akys žvelgė tiesiog į Misą. 

Misas silpnai mostelėjo. 

- Jis nesiskaito. Tegul lieka čia. Pasilik, Magnifikai. 

Klounas paskubomis vėl atsisėdo. Beita įsmeigė žvilgsnį į 
grindis. Paskui lėtai lėtai prikando apatinę lūpą. 

Misas kimiai sukuždėjo: 

- Esu tvirtai įsitikinęs, kad Antrasis Fondas dar gali laimėti, 
jeigu tik Mulas nesuspės jo užgrobti. Fondas savo buvimo vie- 
tą laikė griežčiausioje paslaptyje, ir tos paslapties jokiu būdu ne- 
valia atskleisti. Tam yra priežasčių. Jūs gi privalote ten nukakti, 
jūs gabenate gyvybiškai svarbią informaciją... jos dėka viskas gali 
pasikeisti... Ar jūs mane girdite? 

Vos beįstengdamas ištverti Toranas skausmingai riktelėjo: 

- Taip! Taip! Pasakyk mums, Eblingai, kaip ten patekti! Kur jis 
yra? 

- Galiu jums tai pasakyti, - vos girdimai sušnibždėjo visiškai 
išsekęs balsas. 

Tačiau taip ir nepasakė. 

Perbalusi, suledėjusiu veidu, Beita kilstelėjo savo blasterį ir 
iššovė; visą požemį sudrebino nusiritęs šūvio aidas. Viršutinės 
Miso kūno dalies nebeliko, sienoje už jo žiojėjo didžiulė skylė 
šerpetotais kraštais. Išslydęs iš nutirpusių Beitos pirštų, blaste- 
ris dunkstelėjo ant grindų. 


243 


26. Paieškos baigiasi 


Niekas neištarė nė žodžio. Šūvio aidas nusirito per visus 
kambarius ir kimiu šnabždesiu užgeso kažkur apačioje. Prieš vi- 
siškai nutoldamas jis kiek sugėrė aštrų iš Beitos rankų krintan- 
čio blasterio dzingtelėjimą, prislopino spigų Magnifiko riksmą, 
nutildė iš Torano krūtinės išsiveržusį duslų maurojimą. 

Įsiviešpatavo mirtina tyla. 

Beitos galva bejėgiškai nusviro. Šviesoje blykstelėjo krintantis 
lašelis. Iki šiol dar niekas nebuvo matęs Beitos verkiančios. 

Mėšlungio sutraukti Torano raumenys kone treškėjo, bet at- 
sipalaiduoti jis neįstengė, jam net pasirodė, kad žandikaulis am- 
žiams liks surakintas. Magnifiko veidas virto bereikšme kauke be 
menkiausios gyvybės kibirkštėlės. 

Galų gale, vis dar pro kietai sukąstus dantis, Toranas neatpa- 
žįstamu balsu iškošė: 

- Vadinasi, tu - jau Mulo valdinė. Jis sugebėjo prasiskverbti iki 
tavęs. 

Beita kilstelėjo galvą, jos lūpos sutrūkčiojo skausmingai šyp- 
telėdamos. 

- Aš - Mulo valdinė? Aš? Kokia ironija! 

Ji nusišypsojo - iš paskutiniųjų, trapia, graudžia šypsena, ir 
atmetė ant kaktos uždribusius plaukus. Palengva, palengva jos 
balsas atgavo įprastą ar beveik įprastą skambesį: 

- Viskas baigta, Toranai, dabar aš jau galiu kalbėti. Nežinau, 
kiek man beliko gyventi. Bet galiu bent pradėti kalbėti... 

Toraną kausčiusi įtampa sprogo, neatlaikiusi savo pačios svo- 
rio. Jį apėmė absoliutus abejingumas. 

- Apie ką kalbėti, Bei? Apie ką mes dar galime kalbėti? 

- Apie tą pragaištį, kuri nuolat sekė paskui mus. Kažkada 
anksčiau jau užsiminėme apie ją, Tori. Negi nebeprisimeni? Juk 
jau šnekėjomės apie tai, kaip pražūtis nuolat lipdavo mums ant 
kulnų, bet taip niekad ir neužgriuvo? Mes buvome Fonde - ir jis 
žlugo, nors Nepriklausomųjų Pirklių Pasauliai vis dar tebekovo- 
jo. Tačiau mums dar buvo duota laiko išnešti kudašių į Rojų! 
Mes buvome Rojuje - ir jis kapituliavo, nors kiti dar tebekovo- 
jo. Mes gi vėl paskutinę akimirką suspėjome išsinešdinti! Mes at- 
keliavome į Neotrantorą - o dabar jis, be jokios abejonės, jau ati- 
tekęs Mului! 

Toranas klausėsi linguodamas galvą. 

- Nieko nesuprantu. 

- Tori, realiame gyvenime tai neįmanoma. Taip nebūna! Mu- 
du su tavimi anaiptol nesame kokie nors svarbūs žmonės; mes 
negalime vos per metus nuolat pakliūti tai į vieną politinių įvy- 
kių sūkurį, tai į kitą! Nebent mes patys ir gabentume tą sūkurį 

drauge su savimi... Nebent mes ir nešiotume infekcijos šaltinį! 
Ar dabar supranti? 

Toranas kietai sučiaupė lūpas. Jo žvilgsnį prikaustė kruvinos 
liekanos to, kuris dar visai neseniai buvo žmogus. Toranas nie- 
kaip neįstengė nusisukti, jo akis aptraukė migla. 

- Eime iš čia, Bei. Išeikime į lauką. 

Diena buvo ūkanota. Aplink juos ūžavo gūsingas vėjas, kaip- 
mat sušiaušęs Beitos plaukus. Magnifikas išslinko paskui juos ir 
susigūžė netoliese, viena ausimi klausydamasis pokalbio. 

Vos apversdamas neklusnų liežuvį Toranas paklausė: 

- Ar tu nužudei Eblingą Misą todėl, kad manei jį esant užkra- 
to židiniu? 

Beitos akyse jis išvydo kažką, kas jį pribloškė. Toranas suš- 
nibždėjo: 

- Ar jis ir buvo Mulas? 

Jis pats nepatikėjo - neįstengė patikėti - tuo, ką pasakė. 

Beita aštriai nusijuokė. 

- Vargšelis Eblingas - Mulas? Galaktika, ne! Jeigu jis būtų Mu- 
las, aš niekaip nebūčiau įstengusi jo nužudyti. Jis kaipmat būtų 
užjutęs mano veiksmus lemiančias emocijas, ir žaibiškai pakei- 
tęs jas meile, pasiaukojimu, dievinimu, baime - bet kuo, kuo tik 
panorėjęs. Ne... Man pavyko užmušti Eblingą Misą tik todėl, kad 
jis nebuvo Mulas. O nužudžiau jį todėl, kad jis žinojo, kur yra 
Antrasis Fondas, ir po dviejų sekundžių būtų atskleidęs paslaptį 
Mului. 

- Būtų atskleidęs paslaptį Mului... - bukai pakartojo Toranas. 
- Būtų atskleidęs Mului... 

Staiga jis šiurpiai riktelėjo ir atsigręžęs, siaubo apimtas, įsis- 
tebeilijo į klouną, kuris kiūtojo, ko gero, praradęs sąmonę išsyk 
po to, kai suvokė, ką išgirdo. 

- Bet juk ne Magnifikas? - pakuždomis paklausė Toranas. 

- Paklausyk! - prapliupo Beita. - Ar nebeprisimeni, kas įvyko 
Neotrantore? Pagalvok pats, Tori... 

Tačiau jis tik papurtė galvą ir kažką suniurzgė. 

Visiškai išsekusi ji tęsė: 

- Neotrantore mirė žmogus. Mirė, nors niekas jo net nepalie- 
tė. Ar ne tiesa? Magnifikas grojo savuoju vizi - sonoru, o kai už- 
baigė, princas regentas jau buvo negyvas! Argi tai tavęs nestebi- 
na? Argi nekeista, kad absoliučiai visko bijanti būtybė, iš to siau- 
bo lyg ir visiškai bejėgė, vos panorėjusi gali nužudyti žmogų? 

- Muzika ir šviesos efektai... - ištarė Toranas. - Jų emocinis po- 
veikis milžiniškas... 

- Taip, būtent! Emocinis poveikis. Ir dar toks stiprus, kad 
sunku ir įsivaizduoti. Visai atsitiktinai Mulas kaip tik ir speciali- 
zuojasi emocinio poveikio srityje... Tiek to, tarkime, tai galima 
laikyti atsitiktinumu. Gi būtybė, kuri sugeba žudyti valios jėga, 

tiesiog persisunkusi baime. Gerai, tarkime Mulas buvo įsismel- 
kęs į jo sąmonę ir pertvarkęs ją taip, kaip jam reikėjo. Kol kas 
šitaip galima viską paaiškinti. Bet, Toranai... Aš pati patyriau ne- 
didelę dalelę to kūrinio, kurį Magnifikas grojo vizi - sonoru ir 
kuris pribaigė princą. Man kliuvo tik trupinėlis - bet to pakako, 
kad atpažinčiau tą patį stingdančios nevilties jausmą, apėmusį 
mane Laiko Saugykloje ir Rojuje. To jausmo nesupainiosi su jo- 
kiu kitu... 

Torano veidą apniaukė šešėlis. 

- Aš... aš irgi tai pajutau. Tik užmiršau. Niekad nebūčiau pa- 
manęs... 

- Kaip tik tada man pirmąsyk ir dingtelėjo... Tai net nebuvo 
aiški mintis, veikiau galėtum pavadinti tai nuojauta. Neturėjau 
kuo tai pagrįsti, neturėjau jokių argumentų. O paskui Pričeris 
papasakojo mums apie Mulo mutaciją - ir man išsyk viskas pa- 
aiškėjo. Laiko Saugykloje nevilties bangą užleido Mulas - 
Neotrantore nevilties bangą užleido Magnifikas. Abu tie pojūčiai 
idealiai sutapo. O tai reiškia, kad Mulas ir Magnifikas - vienas ir 
tas pats asmuo. Argi ne sklandžiai viskas išsidėsto, Tori? Prisi- 
mink paprasčiausią geometrijos aksiomą: jeigu du dydžiai yra ly- 
gūs trečiajam, vadinasi, jie yra lygūs ir tarpusavyje... 

Ji buvo jau per plauką nuo isterijos, tačiau valios jėga prisi- 
vertė išlaikyti šaltą protą. Tad kalbėjo toliau: 

- Tas atradimas mirtinai mane išgąsdino. Jeigu Magnifikas - iš 
tiesų Mulas, tuomet jis be didesnio vargo galėjo sužinoti mano 
jausmus... ir perdirbti juos savais tikslais. Negalėjau leisti, kad jis 
ką nors sužinotų. Vengiau jo kaip įmanydama. Laimė, jis irgi 
stengėsi nesipinti man po kojomis - pernelyg jau jį domino Eb- 
lingas Misas. Aš sumaniau užmušti Misą, kol jis dar nesuspėjo 
nieko pasakyti. Planavau tai paslapčia - slapsčiausi taip, kaip tik 
sugebėjau, slapsčiausi taip, kad slėpiau savo mintis nuo savęs 
pačios. Jei būčiau įstengusi užmušti patį Mulą... Bet negalėjau ši- 
taip rizikuoti. Jis būtų perpratęs mano kėslus, ir tuomet būčiau 
praradusi viską. 

Ji atrodė tarsi visiškai išsunkta, joje nebeliko jokių jausmų. 

Toranas prašneko šiurkščiai ir kategoriškai: 

- Tai neįmanoma. Tu tik pažvelk į tą varganą padarą. Jis ir yra 
Mulas? Juk jis net negirdi apie ką mes kalbamės! 

Tačiau, vos jo žvilgsnis slystelėjo paskui jo pirštą, Toranas iš- 
syk pastebėjo, kad Magnifikas jau nebesusigūžęs, o budrus, ir 
įdėmios jo akys dega tamsia liepsna. Jis prašneko jau be men- 
kiausio akcento: 

- Aš viską girdžiu kuo puikiausiai, bičiuli. Tiesiog mąstau, 
kaip galėjo atsitikti, kad, nepaisant viso savo apdairumo ir suma- 
numo, nepaisant tos įžvalgos, kuria esu apdovanotas, aš sugebė- 
jau padaryti tokią klaidą ir šitiek daug prarasti. 


246 


Toranas klupdamas žingtelėjo atatupstas, tarsi ūmai išsigan- 
dęs, kad klounas jį palies arba vienu kvėptelėjimu nunuodys. 

Magnifikas linktelėjo ir atsakė į balsu neištartą klausimą: 

- Taip, aš ir esu Mulas. 

Dabar jis jau visai nebeatrodė groteskiškai; laibos it stiebai jo 
galūnės ir snapą primenanti nosis visiškai nebekėlė noro šypso- 
tis. Klouno baimė išgaravo be pėdsako, laikėsi jis labai tvirtai. 

Dabar jau jis valdė situaciją, taip natūraliai, kad buvo akivaiz- 
du, jog tai jam įprasta. 

Prašneko jis labai kantriai: 

- Nagi, sėskitės. Nesidrovėkite, galite išsitiesti ir įsitaisyti taip, 
kaip jums patogu. Žaidimas baigtas, ir dabar aš norėčiau šį tą 
jums papasakoti. Tai mano silpnybė - visada noriu, kad žmonės 
mane suprastų. 

Jis pažvelgė į Beitą - tomis pačiomis senosiomis, švelniomis 
rudomis klouno Magnifiko akimis. 

- Apie savo vaikystę ne kažin ką tegaliu papasakoti, - prašne- 
ko jis, jo kalba išsyk tapo greita ir nekantri. - Nelabai ką ir teno- 
riu prisiminti. Tikriausiai ir patys tai suprantate. Dėl menko ma- 
no kūno sudėjimo kaltos liaukos, nosis buvo tokia nuo pat gi- 
mimo. Tad nieko nuostabaus, kad apie normalią vaikystę nega- 
lėjo būti nė kalbos. Mano motina mirė manęs net neišvydusi. Sa- 
vo tėvo niekada nepažinojau, net nežinau, kas jis toks. Aš augau 
kaip pakliuvo, sužalota, iškankinta siela, pritvinkęs gailesčio sau 
ir neapykantos visiems kitiems. Visi žinojo, kad esu keistas vai- 
kas. Visi manęs vengė - dauguma iš pasibjaurėjimo, kai kurie - 
iš baimės. Pasitaikė ir išties keistų dalykų... na, nesvarbu. Vis dėl- 
to visokių įvykių pakako, kad ankstyvąjį mano gyvenimo perio- 
dą tyrinėjęs kapitonas Pričeris suvoktų, jog esu mutantas. Aš 
pats šitai suvokiau tik perkopęs per dvidešimt... 

Toranas ir Beita klausėsi abejingai, tarsi atsiriboję. Jo balsas 
sėmė ir skalavo juos, susėdusius ant žemės, o jie to beveik nė 
nejautė. Klounas - arba Mulas - mažyčiais žingsneliais stypčiojo 
priešais juos ir panarinęs galvą kalbėjo sunertoms savo ran- 
koms: 

- Suvokimas, kad esu apdovanotas neįprastomis galiomis, 
subrendo lėtai, atėjo nevikriais kliuvinėjančiais žingsniais. Labai 
ilgai aš pats nevaliojau tuo patikėti. Man Žmogaus sąmonė yra 
tarytum ciferblatas, kurio rodyklė nukreipta tiesiog į tuo metu 
žmogų užvaldžiusį jausmą. Šis apibūdinimas visai niekam tikęs, 
bet kaip gi kitaip jums paaiškinti? Palengva, palengva aš sužino- 
jau, kad galiu prasismelkti į svetimą sąmonę ir nustatyti rodyk- 
lę ties ta padala, ties kuria noriu, be to, galiu užfiksuoti ją ten 
amžiams. Dar ilgiau truko, kol susigaudžiau, kad kiti šitaip elg- 
tis negali. 

Tačiau ilgainiui aš pagaliau suvokiau savo jėgą, o drauge už- 
gimė ir troškimas atsiteisti už varganą ligtolinį savo gyvenimą. 
Gal jūs ir sugebėsite tai suprasti - bent pamėginkite. Ne taip jau 
lengva būti išsigimėliu - sveiko proto, mąstančiu ir viską supran- 
tančiu - išsigimėliu! Aplinkinių juokas ir žiaurumas! Aš buvau ki- 
toks! Aš buvau svetimas! 

Jūs niekada šito nepatyrėte! 

Magnifikas užvertė galvą į dangų, valandėlę siūbavo nuo kul- 
nų ant pirštų galiukų, o paskui lediniu balsu tęsė savo prisimi- 
nimus: 

- Vis dėlto galų gale aš viską supratau - ir tada nusprendžiau, 
kad Galaktika ir aš galime susikeisti vietomis. Nagi, jie juk jau iš- 
naudojo savo progas, o aš visa tai kantriai iškenčiau - tai truko 
dvidešimt dvejus metus! Dabar atėjo mano eilė! O jums visiems 
teks su tuo susitaikyti. Kas pasakys, kad aš veikiau nesąžiningai? 
Jėgos buvo nelygios - ir anaiptol ne mano, o Galaktikos naudai! 
Aš - vienas vienintelis! Jų - milijardai! 

Jis valandėlę parylėjo - tik tiek, kad suspėtų paskubomis dirs- 
telėti į Beitą. 

- Tačiau aš turėjau silpnybių. Pats savaime aš buvau niekas. 
Jei ir galėjau įgyti valdžią - tai tik kitų rankomis. Kiekvieną, net 
pačią menkiausią sėkmę galėjau iškovoti tik per tarpininką. Ir ši- 
taip visada! Viskas ir buvo taip, kaip sakė Pričeris. Pirato ranko- 
mis aš įsigijau pirmąją, asteroide įsikūrusią bazę tolesnėms ope- 
racijoms. Pramonininko rankomis aš įsitvirtinau planetoje. Pa- 
sinaudojęs keletu kitų asmenų, galų gale - ir Kalgano kariniu gu- 
bernatoriumi, aš užgrobiau patį Kalganą ir šitaip įsigijau laivyną. 
Paskui gi atėjo Fondo eilė - ir tada mano gyvenime pasirodėte 
jūs. 

- Fondas, - kiek tyliau tęsė jis, - buvo pati sunkiausia užduo- 
tis iš visų, kiek man jų teko įveikti. Norėdamas jį nugalėti, aš tu- 
rėjau užvaldyti, palaužti ar bent jau nukenksminti didžiąją dalį 
jo valdančiosios klasės. Aš galėjau pradėti nuo nieko ir kapsty- 
tis pirmyn palaipsniui - tačiau įmanoma buvo viską užbaigti ir 
vienu ypu, ir aš ėmiau svarstyti, kaip tai nuveikus. Šiaip ar taip, 
jeigu koks nors stipruolis gali pakelti penkių šimtų svarų krovi- 
nį, tai dar nereiškia, kad jis mielai kilnos šitokį svorį nuolat. 
Kontroliuoti emocijas man nėra taip paprasta, ir aš be būtino 
reikalo stengiuosi šito nedaryti. Taigi pirmąsyk puldamas Fon- 
dą aš pasinaudojau sąjungininkų pagalba. 

Apsimetęs savo paties klounu aš ieškojau agento ar agentų, 
kuriuos Fondas, be jokios abejonės, turėjo būti pasiuntęs į Kal- 
ganą ištyrinėti kuklią mano personą. Dabar jau žinau, kad ma- 
no ieškomas žmogus iš tiesų buvo Hanas Pričeris. Tačiau keis- 
tu lemties įgeidžiu pirmiausia aš aptikau jus. Aš išties esu tele- 
patas, tačiau netobulas, o tu, mano ponia, tikrai buvai kilusi iš 

Fondo. Kaip tik tai ir nukreipė mane į šalį nuo tikrųjų pėdsakų. 
Tiesa, tai nebuvo lemtinga klaida, nes Hanas Pričeris netrukus 
sėkmingai prisidėjo prie mūsų, tačiau tai buvo pradžia klaidos, 
kuri, kaip paaiškėjo vėliau, iš tiesų tapo lemtinga. 

Pagaliau Toranas pirmąsyk krustelėjo. Jis piktai drėbė: 

- Valandėlę! Ar nori pasakyti, kad tada, kai ginkluotas vien pa- 
ralyžiuojančiu pistoletu aš šokau prieš Kalgano leitenantą, no- 
rėdamas išgelbėti tau kailį - kad tada tu paveikei mano jausmus, 
ir tik todėl aš taip ir pasielgiau? - Seilės tiško jam iš burnos. - Va- 
dinasi, tu manimi visą laiką manipuliavai? 

Magnifiko veide švystelėjo vos pastebima šypsenėlė. 

- O kodėl ne? Kodėl negalėjo taip būti? Ką gi, paklausk pats 
savęs... Argi savo valia tu būtum rizikavęs gyvybe dėl kažkokio 
išsigimusio kerėplos, kurio anksčiau kaip gyvas nebuvai regėjęs? 
Spėju, kad vėliau, kai karštis atslūgo, tas poelgis tave patį gero- 
kai nustebino. 

- Taip, - tarsi iš tolo atsiliepė Beita. - Jis tikrai gerokai nuste- 
bo. Regis, tai savaime aišku. 

- Tiesą sakant, - tęsė Mulas, - Toranui negrėsė nė menkiausias 
pavojus. Tas leitenantas jau buvo gavęs griežtą įsakymą mus pa- 
leisti. Taigi mes, visi trys, ir kapitonas Pričeris iškeliavome į Fon- 
dą. Jūs tik pažiūrėkite, kaip sklandžiai po to susiklostė visa ma- 
no kampanija! Kai Pričeris stojo prieš karinį tribunolą, kur da- 
lyvavome ir mes, aš nesiliaudamas dirbau savo darbą. Kaip tik to 
teismo teisėjai vėliau, mūšiuose, vadovavo eskadroms. Jie pasi- 
davė visiškai lengvai, ir mano laivynas nesunkiai paėmė Horle- 
gorą, pasiekė ir dar keletą smulkesnių pergalių. 

Pričerio dėka aš susipažinau su daktaru Misu, kuris, visiškai 
laisva valia, atnešė man vizi - sonorą, šitaip neįtikėtinai supapras- 
tindamas mano užduotį. Tik tiek, kad instrumentą jis atnešė 
man ne visiškai laisva valia... 

Beita jį pertraukė: 

- Tie koncertai! Niekaip negalėjau suprasti, kam visa tai. Da- 
bar jau aišku. 

- Taip, - sutiko Magnifikas. - Vizi - sonoras veikia kaip puiki 
koncentruojanti priemonė. Tam tikra prasme jau pats savaime 
jis yra primityvus emocinės kontrolės prietaisas. Jo dėka aš ga- 
liu paveikti daugybę žmonių vienu metu - arba gerokai sustip- 
rinti poveikį vienam Žmogui. Mano koncertai Terminuse prieš 
jo žlugimą ir Rojuje prieš jo žlugimą gerokai padėjo man pask- 
leisti nevilties ir pralaimėjimo nuotaikas. Be vizi - sonoro aš bū- 
čiau rimtai susargdinęs Neotrantoro sosto paveldėtoją, tačiau 
nebūčiau valiojęs jo pribaigti. Dabar suprantate? 

Tačiau užvis svarbiausias mano radinys buvo Eblingas Misas. 
Jis galėjo tapti... - Magnifiko balse suskambėjo sielvartingos gai- 
delės, bet tuoj pat jis paskubomis tęsė: - Egzistuoja tam tikras 

ypatingas emocijų kontrolės aspektas, apie kurį jūs nieko nenu- 
tuokiate. Galite vadinti tai nuojauta ar įžvalga, ar aiškiaregystės 
tendencija - kaip tik norite. Tačiau svarbu štai kas - tai irgi gali- 
ma laikyti emocija. Ar bent jau aš galiu. Taip nieko ir nesupra- 
tote, tiesa? 

Atsakymo jis nelaukė. 

- Žmogaus sąmonė dirba labai nedideliu efektyvumu. Apy- 
tiksliais apskaičiavimais žmogus panaudoja apie dvidešimt pro- 
centų savo smegenų galimybių. Retkarčiais pasitaiko ir žymiai di- 
desnės galios tvyksnių - ir tai vadinama nuojauta, arba įžvalga, 
arba aiškiaregyste. Aš pakankamai anksti suvokiau, kad sugebu 
dirbtinai stimuliuoti stabilų didelio efektyvumo smegenų panau- 
dojimą. Tiesa, šitaip paveiktam žmogui toks procesas būna mir- 
tinas, tačiau jis išties naudingas... Taip aš mygiau vieną Kalgano 
techniką - ir jis sukūrė man branduolinio lauko slopintuvą, ku- 
riuo pasinaudojau kare su Fondu. Ir vėl man teko veikti kitų 
rankomis. 

Eblingas Misas buvo tikra razina pyrage. Jo potencialas buvo 
stulbinantis ir trūks plyš man reikalingas. Dar net neprasidėjus 
karui su Fondu, aš pasiunčiau savo atstovus derėtis su Imperi- 
ja. Maždaug tuo metu aš ir pradėjau ieškoti Antrojo Fondo. Ži- 
noma, aš jo neradau. Žinoma, aš nė neabejojau, kad privalau jį 
surasti - o Eblingas Misas ir buvo tas žmogus, kuris galėjo man 
padėti. Jeigu jo smegenys veiktų itin dideliu efektyvumu, jis tik- 
riausiai sugebėtų pakartoti Hario Seldono darbą... 

Iš dalies tą jis ir padarė. Aš prispaudžiau jį iki jo galimybių ri- 
bos. Sutinku, procesas buvo žiaurus, tačiau reikėjo užbaigti jį iki 
galo. Jam baigiantis Misas jau merdėjo, bet dar buvo gyvas... - 
sielvarto apimtas jis vėl yalandėlę patylėjo. - Jis būtų pagyvenęs 
dar pakankamai ilgai. di mes, visi trys, būtume iškeliavę į Ant- 
rąjį Fondą. Tai būtų buvęs paskutinis mūšis... jei aš nebūčiau pa- 
daręs lemtingos klaidos. 

Toranas prašneko gana tvirtai: 

- Kuriems galams tempi gumą? Pasakyk, kokia gi buvo ta klai- 
da - ir pakaks šnekų. 

- Ką gi, tavo žmona ir buvo ta klaida. Tavo žmona - neeilinė 
asmenybė. Kitos tokios nėra, kitos tokios nebuvau sutikęs per 
visą savo gyvenimą. Aš... Aš... - netikėtai Magnifiko balsas užlū- 
žo. Ne be vargo jam pavyko suimti save į rankas. Gerokai paniu- 
ręs jis vėl prašneko: 

- Ji pamėgo mane, nors aš nė piršto nebuvau prikišęs prie jos 
jausmų! Ji manim nesibjaurėjo. Ji iš manęs nesijuokė. Jai buvo 
manęs gaila. Ji mane mylėjo! 

Nejaugi nesuprantate? Negi neaišku, ką tai reiškė man? Iki tol 
dar niekas, niekad... Ką gi, aš tai branginau. Mane apgavo mano 
paties jausmai, nors visų kitų emocijas galėjau kontroliuoti kaip 

įsigeidęs. Supraskite - aš nebelindau į jos sąmonę, aš nieko ne- 
norėjau ten keisti! Aš pernelyg smarkiai vertinau natūralų jaus- 
mą! Tai ir buvo mano klaida - pirmoji. 

Tave, Toranai, aš kontroliavau. Tu niekada manęs nejįtarei, 
niekad neklausinėjai, niekad neįžvelgei manyje nieko keista ar 
neįprasta. Na, pavyzdžiui, tą kartą, kai mus sulaikė “filiečių" lai- 
vas. Tarp kitko, jie puikiai žinojo, kur mes esame, nes aš su jais 
palaikiau nuolatinį ryšį, lygiai kaip nuolat palaikydavau ryšį su 
visais savo generolais. Kai jie mus sulaikė, aš buvau nugabentas 
pas juos, nes jie gabeno kalinį - tą patį Haną Pričerį - kurį man 
reikėjo palenkti savo valiai. Kai apleidau jų laivą, Pričeris - jau 
Mulo armijos pulkininkas - liko vadovauti jam. Visą šią procedū- 
rą atlikau pernelyg atvirai - netgi tu, Toranai, suuodei, jog vyksta 
kažkas įtartina. Vis dėlto tu patikėjai mano aiškinimais, kurie 
nuo pradžios iki galo buvo išgalvoti ir gerokai stokojo logikos. 
Ar supranti, ką turiu omeny? 

Toranas susiraukė ir su iššūkiu paklausė: 

- Kaip gi tu palaikei ryšius su savo generolais? 

- Tai visai nesudėtinga. Naudotis ultratrumpųjų bangų siųs- 
tuvais ganėtinai paprasta, be to, jie nesunkūs ir užima nedaug 
vietos. Be to, įprasta prasme manęs ir nebuvo įmanoma užklup- 
ti. Bet kas, sugavęs mane nusikaltimo vietoje, tiesiog liktų su ne- 
didele skyle atmintyje. Retkarčiais atsitikdavo ir taip. 

Gi Neotrantore kvaili mano paties jausmai apmovė mane ir 
antrą kartą. Beitos aš nekontroliavau, tačiau ji vis vien vargu bau 
būtų mane įtarusi, jei aš nebūčiau pametęs galvos dėl to nelem- 
to princo. Jo ketinimai Beitos atžvilgiu... na, kaip reikiant mane 
užsiutino. Aš jį užmušiau. Tai buvo baisiai kvailas poelgis. Būtų 
juk visiškai pakakę nepastebimai jį paveikti... 

Ir vis tiek visi tavo įtarimai nebūtų virtę įsitikinimu, jei aš bū- 
čiau nutraukęs geranorišką Pričerio plepėjimą arba mažiau dė- 
mesio skyręs Misui ir daugiau - jums... - jis gūžtelėjo pečiais. 

- Jau baigei? - paklausė Beita. 

- Baigiau. 

- O kas bus dabar? 

- Aš tęsiu savo programą. Smarkiai abejoju, ar šiais išsigimu- 
siais laikais man pavyks rasti kitą tokį talentingą, tokį išsilavinusį 
žmogų, koks buvo Eblingas Misas. Tad teks ieškoti Antrojo Fon- 
do kitais būdais. Tam tikra prasme jūs mane įveikėte. 

Dabar jau Beita pašoko ant kojų ir plykstelėjo triumfu. 

- Tam tikra prasme? Tik tam tikra prasme? Ne! Mes tave įvei- 
kėme visiškai! Visos tavo pergalės už Fondo ribų ničnieko nebe- 
reiškia, nes visa Galaktika dabar - tik barbariškas vakuumas! Net- 
gi pats Fondas - tik menkas laimėjimas, nes šiam Fondui ir ne- 
buvo skirta įveikti tokią krizę, kokia tapai tu. Tu privalai įveikti 
Antrąjį Eondą - Antrąjį Fondą! O kaip tik Antrasis Fondas ir sut- 


251 


raiškys tave patį! Vienintelis tavo šansas buvo surasti jį ir smogti, 
kol jis dar nepasiruošęs. Dabar tau jau nebeišdegs. Su kiekvie- 
na minute jie bus vis geriau ir geriau pasirengę tave sutikti. Gal- 
būt kaip tik šią akimirką - šią akimirką - ir prasidėjo procesas. O 
tu tai sužinosi tik tada, kai jie suduos tau galingą smūgį, ir trum- 
pas tavo visagalybės laikotarpis pasibaigs. Tu būsi tik dar vienas 
pasipūtęs užkariautojas, akimirką blykstelėjęs kruviname istori- 
jos veide ir tučtuojau užgesęs! 

Beita sunkiai gaudė kvapą, springdama nuožmia dusinančia 
aistra: 

- Mes įveikėme tave, Toranas ir aš. Dabar galiu džiaugsmin- 
gai pasitikti mirtį. 

Tačiau Mulas pažvelgė į ją liūdnomis rudomis akimis - liūd- 
nomis, rudomis, mylinčiomis Magnifiko akimis. 

- Aš nežudysiu nei taves, nei tavo vyro. Šiaip ar taip, judu jau 
niekuo nebeįstengsite man pakenkti; kita vertus, nužudydamas 
jus nebesusigrąžinsiu Eblingo Miso. Aš pripažįstu savo klaidas ir 
pats turiu už jas atsakyti. Judu su vyru galite išvykti. Ramiai ke- 
liaukite vardan to, ką aš vadinu... na, draugyste. 

Valandėlę patylėjęs jis staiga išdidžiai pridūrė: 

- O tuo tarpu aš vis dar tebesu Mulas, galingiausias žmogus 
visoje Galaktikoje. Aš vis dar neabejoju įveiksiąs ir Antrąjį Fondą. 

Beita ramiai ir užtikrintai paleido paskutiniąją strėlę: 

- Neišdegs! Aš vis dar tebetikiu Seldono išmintimi. Tu būsi 
paskutinis savo dinastijos valdovas - pirmasis ir paskutinis. 

Magnifikui ūmai dingtelėjo kažkokia mintis. 

- Sakai, mano dinastijos? Taip, aš neretai apie tai susimąsty- 
davau. Tikrai - kodėl gi man nepradėjus dinastijos? Juk galiu su- 
sirasti visai tinkamą partnere... 

Beita ūmai perprato, ką byloja jo žvilgsnis, ir sustingo apimta 
siaubo. 

Magnifikas papurtė galvą. 

- Aš jaučiu tavo pasibjaurėjimą, bet tai juk kvaila. Jei viskas 
būtų susiklostę kitaip, aš labai lengvai padaryčiau tave laimingą. 
Zinoma, ta palaima būtų dirbtinė, tačiau ji visiškai nesiskirtų 
nuo tikro jausmo. Tačiau viskas jau susiklostė taip ir ne kitaip... 
Aš vadinu save Mulu, bet, žinoma, ne dėl savo jėgos... 

Jis paliko juos ir nuėjo nė karto neatsigręžęs. 

Gerbiamas tautieti, jeigu Jūs norite dalyvauti 
TV žaidime "ERIDANAS", tai iškirpkite šį kuponą 
ir įdėjęs jį į voką išsiųskite adresu: 


Žaidimui "ERIDANAS" 
Partizanų 4 
Kaunas 3009 


Iš visų atsiųstų kuponų burtų keliu kiekvienam 
žaidimui bus ištraukti trys laimingieji. Galite siųsti 
du, tris ir daugiau kuponų viename voke - tuo- 
met tikimybė patekti į šį žaidimą bus atitinkamai 
du, tris ir daugiau kartų didesnė. 

Tačiau visi kuponai turi būti iškirpti iš "Eri- 
dano" leidyklos knygų. Nepriimsime atšviestų, 
perfotografuotų ir kitokiais būdais padaugintų 
kuponų. 

Linkime sėkmės ir norėtume sužinoti Jūsų 
koordinates: 


Vardas, pavardė 
Profesija, amžius 
Telefonas 
Adresas 


Jeigu norite, kad TV žaidimas 
"ERIDANAS" 
būtų įdomesnis, galite sugalvoti kelis klausimus 
iš žaidimo taisyklėse paminėtų temų 
ir juos šiame puslapyje užrašyti. 
Be to, lauksime ir užduočių Likimo valdovui 
(galite užrašyti jas atskirame lape). 


Už įdomiausius klausimus 
"Eridano" leidykla apdovanos Jus atskirai, 
nesvarbu, ar pateksite į TV žaidimą, ar ne. 


Jeigu klausimų neparašysite, 
kuponas vis tiek pateks į burtų traukimą. 


Padovanokite savo draugams geriausias 
"Pasaulinės fantastikos Aukso fondo" 
knygas, kad ir jie taptų tokie pat aistringi fantastikos 

gerbėjai, kaip ir Jūs. | 

